
Pentru mama 


Eşti cea mai iubitoare femeie pe care o cunosc. 
Aş vrea ca toate fetele să aibă o mamă ca tine. 


CAPITOLUL 1 


Zanders 


- Ador meciurile în deplasare. 

- Eu le urăsc. 

Maddison îşi scoate valiza din portbagajul Mercedesului meu 
Benz G-Wagon, cea mai nouă achiziţie, apoi îşi pune jacheta. 

— Le urăşti din aceleaşi motive pentru care eu le iubesc aşa mult. 

Încui mașina, îmi bag cheile în geantă şi inspir adânc aerul rece 
din Chicago, care-mi umple plămânii. Ador sezonul de hochei, iar 


săptămâna asta începe sezonul de hochei în deplasare. 

— De ce, pentru că te aşteaptă fete în fiecare oraş în care mergem? 
În timp ce singura femeie pe care vreau s-o văd e soţia mea, care e 
chiar aici, în Chicago, împreună cu fiica mea şi fiul meu nou- 
născut? 

- Exact. 

Îl bat pe umăr când intră pe poarta privată a aeroportului O'Hare 
International. 

Îi arătăm agentului de securitate buletinele şi ne lasă să intrăm. 

— Avem avion nou? 

Mă opresc şi privesc noua achiziţie cu logoul echipei pe coadă. 

— Aşa se pare, zice Maddison pierdut, cu ochii-n telefon. 

- Cum mai e Logan? 

Este soţia lui, căreia îi scrie chiar acum. E obsedat de ea. Îi scrie 
intruna. 

— E cea mai tare. MJ are doar o săptămână şi are deja program. 

Se aude mândria din vocea lui. 

Logan, soţia lui Maddison, e una din cele mai apropiate prietene 
ale mele şi probabil cea mai capabilă persoană pe care o cunosc. 
Sunt singurii mei prieteni cu copii, dar toţi patru au devenit familia 
mea extinsă. Fiica lor îmi spune unchiul Zee, iar eu le zic celor mici 
nepoata și nepotul meu, chiar dacă nu există nici o legătură de sânge 
între noi. Tatăl lor e cel mai bun prieten al meu şi deja îl văd ca pe 
un frate. 

Lucrurile n-au stat însă mereu aşa. 

În copilărie, Eli Maddison a fost cel mai înverşunat rival al meu. 
Amândoi am crescut în Indiana, jucând hochei pentru două echipe 
diferite. El era băiatul de aur, care primea tot ce-şi dorea, iar asta mă 
scotea din sărite. Avea o viaţă perfectă. Familia lui era perfectă, iar a 
mea departe de asta, 

Apoi a jucat pentru universitatea din Minnesota, în timp ce eu 
am jucat pentru universitatea de stat din Ohio, iar rivalitatea noastră 
din copilărie a continuat în cinci ani intenşi de hochei la colegiu. În 
perioada aia, aveam nişte probleme de familie şi îmi revărsam toată 
furia pe gheaţă. Maddison a fost ţinta frustrării mele, când l-am 
împins în panouri cu o lovitură murdară, la începutul colegiului. 
Glezna i-a fost destul de afectată cât să-l ţină pe bancă în sezonul 
celui de-al doilea an și să nu participe la selecţia pentru NFL. 

Ironia a făcut ca şi eu să stau pe bancă în anul al doilea, din cauza 
unor cursuri la care am picat. 

M-a urât pentru asta. Eu mă uram din cu totul alte motive. 

Apoi, am început să merg cu religiozitate la terapie. Am lucrat la 
problemele pe care le aveam şi, în ultimul an, Maddison şi cu mine 
eram cei mai buni prieteni. Jucam în continuare pentru echipe 
diferite, dar ne respectam şi aveam un numitor comun, problemele 
noastre mintale. El avea anxietate şi atacuri de panică, iar eu 
acumulasem atâta furie şi frustrare, că îmi provocau atacuri de 
panică. lar acestea mă consumau şi mă făceau să nu văd realitatea. 


Soarta a făcut ca Eli Maddison şi cu mine să ajungem în aceeaşi 
echipă aici, în Chicago, jucând hochei profesionist pentru echipa 
Raptors. Sezonul ăsta marchează începutul celui de-al şaptelea an la 
profesioniști şi nu m-aş vedea jucând altundeva. 

Tocmai de asta trebuie să mă asigur c-o să-mi fie prelungit 
contractul, după ce o să expire la sfârşitul sezonului. 

— Scott, avem un avion nou? îl întreb pe unul dintre managerii 
echipei, care merge înaintea noastră. 

- Da. Toate echipele profesioniste din Chicago au. Companie 
nouă de zbor. Avion nou. Au făcut nu ştiu ce mare afacere cu oraşul. 

- Avion nou. Locuri noi. Însoţitoare de zbor noi, adaug eu cu 
subînţeles. 

— Mereu am avut însoţitoare noi. Și toate au încercat să se culce 
cu tine. 

Ridic din umeri, plin de mine. Are dreptate şi nu mi-e ruşine cu 
asta. Doar că nu mă culc cu femei care lucrează pentru mine. Treaba 
devine complicată şi nu-mi place asta. 

- Ăsta e un alt lucru nou. O să avem același echipaj tot sezonul. 
Aceeași piloţi şi aceleaşi însoţitoare de zbor. N-o să se mai tot 
schimbe şi n-o să-ți mai tot ceară autograful, spune Scott. 

— Şi nici n-o să se mai culce cu tine, adaugă Maddison sugestiv. 

— Să ştii că nu m-a deranjat. 

Chiar atunci, primesc două mesaje pe Instagram: 


Carrie: Ţi-am văzul programul jocurilor. Văd că-n seara 
asta ești în oraș. Sunt liberă şi ai face bine şi tu să fii! 


Ashley: Eşti în orașul meu diseară. Vreau să te văd. N-o să 
regreți! 


Îmi verific notițele şi o caut pe cea cu titlul DENVER, în speranţa 
c-o să-mi amintesc cine sunt femeile astea. 

Carrie se pare c-a fost o partidă excepţională şi avea un corp 
grozav, iar Ashley a făcut un sex oral incredibil. 

O să fie greu să aleg unde să-mi petrec noaptea. Sau poate o să ies 
şi o să văd dacă pot să-mi măresc lista din Denver. 

— Jeşim în seara asta? îl întreb pe Maddison, în timp ce urcăm în 
avion. 

— lau cina cu un amic din colegiu, care locuieşte în Denver. 

— Ai dreptate, uitasem. Atunci hai să ieşim la un pahar după! 

— O să mă culc devreme. 

— Mereu te culci devreme. Nu vrei decât să stai în camera de hotel 
şi să-ţi suni soţia. Singura dată când ieşi cu mine e când te obligă 
Logan. 

- Am un băiat de o săptămână. Îţi garantez că n-o să ies în seara 
asta, trebuie să dorm. 

— Cum e micul MJ? întreabă Scott, din capătul scărilor. 

— E cel mai simpatic. E deja de zece ori mai simpatic decât a fost 
Ella când era mică. 


Îşi scoate telefonul, ca să arate nenumăratele poze pe care mi le-a 
trimis pe parcursul săptămânii. 

Îi depăşesc şi intru în avion, uimit de cât de bine arată. E nou- 
nouţ, cu covoare şi locuri personalizate. Iar logoul echipei noastre 
apare peste tot. 

Trec de prima jumătate a avionului, unde stau antrenorii și 
echipajul, și mă indrept spre rândul cu ieşirea de urgență, unde 
Maddison şi cu mine stăm de ani întregi. De când el a devenit 
căpitan, iar eu, căpitan alternativ. Ne ocupăm de toate aspectele 
acestei echipe, inclusiv de aşezarea în avion. 

Veteranii stau lângă ieşirea de urgenţă, iar începătorii - pe 
ultimul rând. Între ei, jucătorii sunt aşezaţi în funcţie de vechime. 

- În nici un caz, ridică-te! spun eu, când îl găsesc pe Rio, 
fundașul din anul al doilea, pe locul meu. 

Acesta zâmbește şi-mi spune: 

- Mă gândeam că, dacă avionul e nou, poate putem să schimbăm 
şi locurile? Poate Maddison și cu tine vreţi să staţi în spate, cu 
incepătorii? 

- În nici un caz. Ridică-te! Nu-mi pasă că nu mai eşti începător, 
tot o să te tratez ca pe unul. 

Părul ondulat îi cade peste ochii de un verde-închis, dar tot văd 
licărirea de amuzament din ei în timp ce mă testează. Ce nemernic! 

E din Boston, Massachusetts. Băiatul unei italience, căruia îi 
place să-mi testeze răbdarea. Dar cam de fiecare dată când deschide 
gura, mă face să râd. Trebuie să recunosc, e amuzant. 

— Rio, dă-te de pe locurile noastre, spune Maddison, din spatele 
meu. 

- Da, domnule. 

Se ridică imediat, îşi ia casetolonul de pe scaunul de lângă și se 
duce repede în zona lui din avion. 

- De ce pe tine te ascultă şi pe mine nu? Sunt de zece ori mai 
intimidant decât tine. 

— Poate pentru că tu îl scoţi în oraş de fiecare dată când suntem în 
deplasare şi te porţi de parcă e acolo ca să te ajute la agăţat, în timp 
ce eu sunt căpitanul și menţin distanţa clară? 

Poate dacă cel mai bun prieten al meu ar veni cu mine, n-ar mai 
trebui să ies cu un puști de 22 de ani. 

Îmi aşez geanta în compartimentul de bagaje și mă pun la geam. 

- În nici un caz. Ai stat la geam anul trecut, sezonul ăsta stai 
lângă culoar, spune Maddison. 

Mă uit la scaunul de lângă mine și apoi din nou la el. 

— Am rău de mişcare. 

Maddison izbucneşte în râs. 

— Ba nu. Nu mai fi un plângăcios şi ridică-te! 

Fără să vreau, mă mut pe scaunul de lângă, fiecare rând din acest 
avion având doar două scaune de o parte şi de alta a culoarului. Doi 
veterani stau în partea cealaltă. 

Citesc din nou mesajele de la fetele din Denver, încercând să-mi 
dau seama ce fel de noapte vreau să am. 


- Ce ai prefera, o partidă grozavă, un sex oral extraordinar sau ai 
risca cu cineva nou? 

Maddison mă ignoră. 

— Toate trei? Posibil să-mi iasă. 

Primesc un alt mesaj, de data asta de la agentul nostru, Rich. 


Rich: Interviu cu Chicago Tribune, mâine, înainte de joc. 
Profitati din plin, să curgă cu bani. 


— Ne-a scris Rich. Mâine, înainte de meci, avem un interviu. Vrea 
să facem micul nostru joc pe roluri. 

- Nimic nou, oftează Maddison. Zee, ştii că tu ieşi pe minus din 
treaba asta. Când o să fii pregătit ca oamenii să afle că nu eşti 
nemernicul care au impresia că ești, nu trebuie decât să-mi spui și 
nu mai facem asta. 

Tocmai de asta Maddison e prietenul meu cel mai bun. E pro- 
babil singura persoană, în afară de familia lui şi de sora mea, care 
ştie că nu sunt tipul rău în care m-a transformat presa. Dar 
imaginea mea vine la pachet şi cu niște avantaje, unul dintre ele 
fiind că femeile se aruncă la picioarele autoproclamatului „tip rău 
imposibil de iubit, iar contrastul dintre imaginile noastre ne aduce 
foarte mulţi bani. 

- Nu, încă mă distrează, spun eu cu sinceritate. Trebuie să mi se 
prelungească contractul la sfârşitul sezonului, aşa că până atunci 
trebuie s-o ţinem tot aşa. 

De când Maddison a venit în Chicago, acum cinci ani, am creat o 
poveste pe care fanii şi presa o adoră. Aducem foarte mulţi bani 
pentru organizație, pentru că duoul nostru îi aduce pe fani în 
tribune. Rivali care odată se urau, iar acum sunt cei mai buni 
prieteni şi colegi de echipă. Maddison e căsătorit de mult timp cu 
iubita lui din colegiu şi au doi copii împreună. Eu am nopţi când mă 
vizitează şi două femei diferite. Din afară, nici c-am putea fi mai 
diferiţi. E] e băiatul de aur al hocheiului, iar eu sunt scandalagiul 
oraşului. El înscrie goluri, iar eu înscriu cu femeile. 

Oamenii adoră genul ăsta de lucruri. Jucăm rolurile astea pentru 
presă, dar adevărul e că nu sunt nemernicul pe care îl cred oamenii. 
Îmi pasă de mult mai mult decât de femeile cu care merg acasă, dar 
sunt şi încrezător în cine sunt. Îmi place să fac sex cu femei 
frumoase şi n-o să-mi cer scuze pentru asta. Dacă asta mă face un 
„băiat rău“, atunci aşa să fie. Câştig foarte bine din imaginea asta. 

În timp ce mă uit în telefon, văd o siluetă cu vederea periferică, 
dar nu mă uit să văd cine stă în fața mea. Însă îmi dau seama că 
silueta voluptuoasă aparţine unei femei şi singurele femei de la 
bordul avionului sunt însoțitoarele de zbor. 

— Eşti... 

- Da, sunt Evan Zanders, şi da, el e Eli Maddison. Îmi pare rău, 
nu dăm autografe, spun eu epuizat, fără să-mi ridic privirea din 
telefon. 


Asta se întâmplă cam la fiecare zbor. Fiecare echipaj e încântat să 
întâlnească sportivi profesionişti. E puţin enervant, dar aşa e când 
eşti uşor de recunoscut. 

— Felicitările mele! Şi nu, nu-ţi vreau autograful. Voiam să te 
întreb dacă eşti pregătit pentru prezentarea instrucţiunilor în caz de 
urgenţă. 

Din tonul ei nu pare deloc impresionată. 

Într-un final, îmi ridic privirea, şi ochii ei albaştri-verzi mă 
străpung. Părul i se revarsă în cârlionţi şateni, imposibil de 
îmblânzit. Pielea îi e de un ciocolatiu-deschis, presărată cu pistrui pe 
nas şi obraji şi, dacă e să mă iau după expresie, e cât se poate de 
neimpresionată de mine. 

Nu că mi-ar păsa. 

Îi analizez corpul. Uniforma strâmtă îi îmbrățișează toate 
formele. 

- Evan Zanders, realizezi că stai pe rândul cu ieşirea de urgenţă? 
mă întreabă, de parcă sunt un idiot. 

Maddison chicoteşte lângă mine. Niciodată n-am auzit o femeie 
care să-mi vorbească cu atâta dispreţ. 

O fixez cu privirea şi nu dau înapoi. Sunt doar puţin uimit că mi- 
a vorbit așa. 

- Da, suntem pregătiţi. Spune-ne, răspunde Maddison în locul 
meu. 

Îşi spune discursul, iar eu mă detaşez. Am auzit totul de 
nenumărate ori, dar presupun că ţine de partea legală, să ne spună 
asta înainte de fiecare zbor. 

Mă uit prin telefon în timp ce vorbeşte. Instagramul mi-e plin cu 
modele şi actriţe, iar cu jumătate din ele am şi ieșit. Mă rog, probabil 
nu asta e descrierea cea mai bună. Mai degrabă m-am culcat cu ele. 
Dar sunt plăcute la vedere, aşa că le urmăresc pe Instagram, în cazul 
în care vreau să repet o partidă. 

Maddison îmi dă un ghiont. 

- Zee. 

— Ce e? îl întreb eu absent. 

— Te-a întrebat ceva. 

Ridic privirea, iar însoţitoarea de zbor se uită la mine. E iritată în 
timp ce se uită la ecranul telefonului, unde e o femeie pe jumătate 
dezbrăcată. 

— Eşti dispus şi capabil să ajuţi în cazul unei urgenţe? repetă ea. 

— Sigur. Apropo, vreau niște apă minerală. Cu extra lime. 

Îmi îndrept atenţia din nou spre telefon. 

— E o ladă frigorifică pe rândul din spate, poţi să-ţi iei singur. 

Ridic din nou privirea. Care-i problema tipei ăsteia? Îi citesc 
numele pe insignă. Stevie, în mijlocul unor aripi. 

— Ei bine, Stevie, mi-ar plăcea dacă mi-ai aduce-o chiar tu. 

- Ei bine, Evan, şi mie mi-ar fi plăcut dac-ai fi fost atent la 
demonstraţia mea de siguranţă în zbor, în loc să presupui că-ţi vreau 
autograful, ca o admiratoare înfocată. Ceea ce nu vreau, şi nu sunt, 
zice ea, în timp ce mă bate arogant pe umăr. 


— Eşti sigură, drăguţo? 

Pe faţă îmi apare un zâmbet larg, şi mă aplec spre ea. 

— E posibil să merite investiţia. 

— Scârbos, zice ea, dezgustata. Mulţumesc pentru atenţie, îi spune 
lui Maddison, după care se îndreaptă spre spatele avionului. 

Mă întorc şi o privesc şocat. Șoldurile rotunde i se leagănă și 
ocupă mai mult spaţiu decât alte însoţitoare de zbor pe care le-am 
văzut la bord, dar fusta creion i se subţiază la şold. 

— Ce alurisită e Stevie! 

- Ba nu, eşti tu un mare nemernic, iar ea nu ţi-a permis, râde 
Maddison. Şi Stevie? 

— Da, aşa o cheamă. Scria pe insignă. 

- N-ai mai ştiut numele altei însoţitoare de zbor până acum. Dar 
e evident că nu dă doi bani pe tine, prietene. 

— Cel puţin n-o să mai fie aici la următorul zbor. 

- Asta nu-i chiar aşa. O să avem acelaşi echipaj tot sezonul, nu-ţi 
aminteşti ce a spus Scott? 

La naiba, aşa e. Asta nu s-a mai întâmplat până acum. 

- Doar pentru că nu te place, îmi place deja de ea. O să fie 
distractiv de urmărit. 

Mă întorc şi mă uit spre spatele avionului, tocmai când privirea 
lui Stevie o întâlneşte pe a mea. Nici unul dintre noi nu cedează şi 
nu vrea să întrerupă contactul vizual. Are cei mai interesanţi ochi pe 
care i-am văzut vreodată şi un corp voluptuos. Dar din păcate, 
exteriorul care-mi place vine la pachet cu o atitudine care nu-mi 
place. 

Trebuie să i se reamintească că lucrează pentru mine, dar o să mă 
asigur că înţelege asta. Sunt genul meschin. O să-mi amintesc acea 
interacţiune cât timp o să lucreze pe avionul meu. 


CAPITOLUL 2 


Stevie 


— Tipul e un nemernic. 

— Care dintre ei? mă întreabă noua mea colegă, în timp ce se uită 
în avion. 

— Cel de lângă ieșirea de urgenţă. 

— Eli Maddison? Am auzit că e unul dintre cei mai de treabă tipi 
din NHL. 

— Nu, cel de lângă el. 

Deşi cei doi bărbaţi par să fie apropiaţi şi probabil au multe în 
comun, din afară par să fie la capete opuse. 


Evan Zanders are părul brunet şi tuns scurt. Pare să se ducă la 
frizer la câteva zile. Însă Eli Maddison are părul şaten, îi cade haotic 
peste ochi, şi cine ştie când a fost ultima oară la frizer. 

Pielea lui Evan Zanders e un ciocolatiu auriu perfect, iar Eli 
Maddison are o nuanţă deschisă şi obrajii rozalii. 

Evan Zanders are un lanţ auriu şi multe inele aurii, în timp ce Eli 
Maddison nu are decât o singură bijuterie și anume un inel pe 
inelarul mâinii stângi. 

Cum sunt o femeie singură, primul lucru pe care-l observ la un 
bărbat sunt mâinile lui, mai ales stânga. 

Un lucru pe care-l au în comun însă e faptul că amândoi sunt 
foarte sexy şi sunt sigură că sunt conştienţi de asta. 

Indy se uită din nou în avion. Din fericire, suntem în partea din 
spate a avionului și toţi sunt cu spatele la noi, aşa că nimeni nu 
observă că nu e deloc subtilă. 

— Te referi la Evan Zanders? Da, se ştie că e un nemernic, dar ce 
ne pasă? E ca şi cum Dumnezeu a decis să presare mai mult sex- 
appeal asupra lui. 

- E un idiot. 

— Ai dreptate. ŞI fundul lui a fost sculptat de Dumnezeu. 

Râd împreună cu noua mea colegă. Ne-am întâlnit acum câteva 
săptămâni, când am făcut instructajul împreună. Încă nu știu prea 
multe despre ea, dar până acum pare grozavă. Și mai e şi superbă. E 
înaltă şi suplă, cu pielea bronzată, iar părul blond i se revarsă pe 
spate. Privirea îi e de un căprui cald și cred că nu este deloc 
machiată. Arată superb. 

Admir cât de bine Îi vine uniforma pe silueta suplă. Cămaşa îi 
vine ca turnată, nu se întinde în zona pieptului, şi fusta creion nu 
are cute, spre deosebire de a mea, care pocnește pe formele mele. 

Îmi aranjez uniforma. Am comandat-o luna trecută, când eram 
cu câteva kilograme mai slabă, dar greutatea mereu mi-a fluctuat. 

- De când faci asta? o întreb pe Indy, în timp ce aşteptăm ca 
restul echipei şi al echipajului să urce în avion, ca să plecăm în 
prima călătorie a sezonului. 

— De când sunt însoţitoare de zbor? Ăsta e al treilea an, dar n-am 
mai lucrat pentru o echipă până acum. Tu? 

— E al patrulea an şi a doua echipă. Am zburat cu o echipă NBA 
din Charlotte, dar fratele meu locuieşte în Chicago şi m-a ajutat să 
obţin locul ăsta de muncă. 

— Deci ai mai lucrat cu sportivi, nu e nimic nou pentru tine. Dacă 
e să fiu sinceră, sunt puţin fascinată de ei. 

Am mai lucrat cu sportivi. Am ieşii cu unul. Sunt înrudită cu 
unul. 

- Sunt oameni obișnuiți, ca tine şi ca mine. 

— Nu ştiu cum e la tine, dar eu, una, nu câștig milioane de dolari 
pe an. Nu e nimic obişnuit în asta. 

Clar nu câştig nici măcar pe aproape. Tocmai de aia locuiesc în 
apartamentul din Chicago al fratelui meu geamăn, până o să-mi 
găsesc ceva pe cont propriu. Nu-mi place să locuiesc pe spinarea lui, 


dar nu cunosc pe nimeni altcineva în oraş şi el a insistat să stau aici. 
În plus, câştigă nişte sume ridicole şi nu mă simt chiar aşa prost că 
stau gratuit la el. 

Suntem cât se poate de diferiţi. Ryan e concentrat, ambițios și are 
succes. A ştiut de la şapte ani care e drumul lui. Eu, în schimb, am 
26 de ani şi încă încerc să-l găsesc. Însă, în ciuda tuturor diferenţelor 
noastre, suntem cei mai buni prieteni. 

— Eşti din Chicago? o întreb pe noua mea prietenă. 

— Da, aici m-am născut şi am crescut. Mă rog, în suburbii. Tu? 

— Am crescut în Tennessee, dar am fost la colegiu în Carolina de 
Nord. Am stat acolo când am început să lucrez ca însoţitoare de 
zbor. Tocmai m-am mutat în Chicago acum o lună. 

— Deci eşti nouă în oraş. Trebuie să ieşim când ne întoarcem. 
Trebuie să ieşim şi când suntem pe drum, dar o să-ţi arăt cele mai 
bune locuri din Chicago. 

Îi zâmbesc, recunoscătoare că am o colegă aşa tare sezonul ăsta. 
Industria asta poate să fie tăioasă şi, uneori, fetele nu se poartă prea 
frumos între ele, dar Indy pare sinceră. Urmează să ne petrecem tot 
sezonul de hochei pe drum, aşa că sunt şi mai recunoscătoare că ne 
înţelegem. 

Nu pot să spun acelaşi lucru şi despre cealaltă însoţitoare de zbor. 
Pe parcursul celor două săptămâni de instructaj, Tara, însoţitoarea 
de bord principală, n-a părut deloc primitoare, ci mai degrabă 
teritorială. Sau afurisită. Una din două. 

— Trebuie să recunosc că nu știu nimic despre hochei, a şoptit 
Indy, dându-și şuviţele blonde laoparie. 

— Nici eu, chicotesc. 

— Slavă Domnului! Mă bucur că nu se numără printre cerinţele 
locului de muncă. Știu cine sunt toţi pentru că i-am urmărit pe 
rețelele de socializare, dar n-am văzut un joc în viaţa mea, Însă 
iubitul meu ştie foarte multe despre sportul ăsta. Chiar mi-a dat 
undă verde, în caz de ceva. 

— Serios? 

- Doar în glumă. N-aş face niciodată așa ceva. Cred că mai 
degrabă el ar vrea undă verde cu unul din ei. E îndrăgostit de 
sporturi şi sportivi. 

Înainte să-i spun lui Indy că stau cu cineva pe care iubitul ei îl 
respectă, nemernicul de lângă ieşirea de urgenţă se îndreaptă spre 
noi. 

Nu pot să mă mint şi să spun că Evan Zanders nu e un bărbat 
chipeş. Merge de parcă tocmai a coborât de pe podium. Zâmbetul cu 
subînţeles îi ascunde nişte dinţi perfecţi şi ochii lui sunt definiţia 
unui vis căprui. Costumul croit la comandă, din trei piese, lasă de 
înţeles că bărbatul nu iese din casă decât când e pregătit să 
impresioneze. 

Dar e un nemernic îngâmfat, care a presupus că îi ceream 
autograful şi se uita la poze cu femei pe jumătate goale, în timp ce 
încercam să-i explic cum i-aş salva viața în cazul unei urgenţe. 


Șansele ca el să folosească informaţiile pe care i le dădeam sunt 
foarte mici, dar nu asta e ideea. Ideea e că e un sportiv arogant 
îndrăgostit de el însuşi. Cunosc foarte bine tiparul ăsta. Am ieșit cu 
un astfel de bărbat şi n-o să mai repet greşeala asta. 

Aşa că mă opresc din admirat şi mă întorc cu spatele, ca să-mi 
distrag atenţia cu ceva nesemnificativ. Însă prezenţa lui e 
copleşitoare. E genul de bărbat pe care îl observă toată lumea când 
intră în cameră, iar asta mă enervează şi mai mult. 

- Bravo, domnişoară Shay, îmi șopteşte Indy, în timp ce îmi dă 
un ghioni. 

O privesc, dar arată spre Zanders. Mă întorc şi mă uit la el. Ochii 
lui căprui pătrunzători mă sfredelesc. Pe faţă îi apare un zâmbet 
arogant cât stă în intrarea mică din bucătărie. Prinde bariera cu 
ambele mâini, blocându-ne pe Indy şi pe mine acolo. 

— Vreau apă minerală cu lime, zice el, în timp ce mă fixează cu 
privirea. 

Abia mă abţin să nu-mi dau ochii peste cap, pentru că tocmai îi 
spusesem de unde poate să-şi ia una. Foarte aproape de el e o ladă 
frigorifică mare şi elegantă, plină cu tot felul de băuturi. Sportivii 
sunt foarte înfometați după meciuri şi cum zburăm foarte mult 
noaptea, avionul e ca un bufet cu tot felul de preparate şi băuturi 
peste tot, care aşteaptă să fie consumate. 

- E în lada frigorifică. 

Arăt spre ultimul rând, fix lângă el. 

— Dar vreau să mi-o dai tu. 

Câtă aroganță! 

- Îţi aduc eu una, intervine Indy entuziasmată să facă ceva ce nu 
trebuie să facă. 

— Nu e nevoie. O să mi-o aducă Stevie. 

Îl fixez cu privirea în timp ce-şi etalează dinții strălucitori, Se 
consideră foarte amuzant. Nu e. E doar enervant. 

- Nu-i aşa, Stevie? 

Aş vrea să-i spun să se ducă naibii şi nu pentru că nu vreau să-mi 
fac treaba, ci pentru că acum încearcă să demonstreze ceva. Încearcă 
să-mi arate că lucrez pentru el. Dar doar pentru că e clientul nostru, 
nu înseamnă că poate să fie nepoliticos şi eu doar să suport asta. 

Ezit. Nu vreau să-i las o impresie proastă colegei noi în prima zi. 
Nu dau doi bani pe ce crede tipul ăsta despre mine, dar nu vreau ca 
Indy să creadă că sunt nesuferită. 

— Bineînţeles. 

Răspund pe un ton prea ascuţit, dar nimeni de aici nu mă 
cunoaşte destul de bine cât să realizeze că mă prefac. 

Zanders se dă laoparte ca să trec pe lângă el, dar nu destul. Sunt 
mai voluptuoasă și nu vreau să mă fac de râs când n-o să pot să mă 
strecor prin spaţiul mic. Simt cum ies la suprafaţă nişte îndoieli de 
sine, dar le înlocuiesc repede cu o mască de încredere pe care m-am 
antrenat să o port. Zanders se îndepărtează puţin mai mult, 
oferindu-mi mai mult spaţiu. 


Fac un singur pas pe lângă Zanders şi ajung la lada frigorifică pe 
care practic o atingea. Deschid capacul şi scot prima sticlă pe care o 
văd, de apă plată. I-ar fi luat mai puţin de trei secunde, dar a avut 
ceva de demonstrat. 

Îl simt lângă mine. E foarte înalt, are probabil 1,95, în timp ce eu 
am 1,67. Abia dacă mi-a lăsat destul loc să mă întorc şi, când o fac, 
mă lovesc de pieptul lui. 

- Mulţumesc atât de mult, Stevie. 

Îmi spune numele pe acelaşi ton arogant de mai devreme, în timp 
ce îmi ia sticla din mână. Degetele lui lungi le mângâie pe ale mele, 
în timp ce mă fixează cu privirea. Cu cealaltă mână, îmi aranjează 
insigna de pe cămașă. 

Mă fixează cu privirea şi în ochi i se citeşte amuzament şi multă 
aroganță. Nu reuşesc să rup contactul. 

Inima începe să-mi bată cu putere şi nu doar din cauza celor 
puţine straturi de material care-i separă mâna de pieptul meu, ci şi 
pentru că nu-mi place cum se uită la mine. Privirea lui e intensă şi 
concentrată. De parcă sezonul ăsta, eu sunt noul lui scop. 

Scopul lui fiind să-mi transforme locul de muncă într-un iad. 

- Mai vrei lime? ne întrerupe Indy, care întinde un şerveţel plin 
cu felii de lime. 

Zanders îşi mută privirea spre ea şi expir uşurată când nu mai 
sunt ţinta atenţiei lui. 

- Mulţumesc mult, spune el, pe un ton mult prea vesel pentru 
situaţia dată. Eşti foarte bună la ce faci... 

- Indy. 

— Am înțeles. 

Îşi îndreptă din nou atenţia spre mine. Se apleacă uşor, ajungând 
la același nivel cu mine. 

- Foarte bine lucrat, Stevie. 

Apoi se întoarce spre locul lui. 

Mă îndrept şi mă adun, în timp ce-mi aranjez uniforma şi-mi 
dau părul rebel din ochi. 

— Te implor, culcă-te cu el, zice Indy, când rămânem doar noi 
două. 

- Poftim? 

- Te implor, culcă-te cu el şi spune-mi toate detaliile! 

- N-o să mă culc cu el. 

- De ce nu? 

— Pentru că lucrăm pentru el. Pentru că e arogant şi sunt sigură că 
se culcă cu orice are vagin. În plus, am dubii că le ştie numele când 
se culcă cu ele. 

Oricum, nu mă încadrez în tiparul acestor tipi. Astfel de bărbaţi 
nu mă aleg niciodată, dar păstrez nesiguranța asta doar pentru 
mine. 

— Îţi ştie numele. 

— Ce? 

— Îţi ştie numele. Stevie, şopteşte Indy, pe un ton seducător, după 
care chicoteşte. 


— Termină, îi spun, pe un ton jucăuș. 

După ce toți pasagerii sunt la bordul avionului și uşile sunt 
închise, Indy şi cu mine închidem bucătăria şi ne asigurăm că totul 
e pregătit pentru plecare. Când facem asta, are loc cel mai magic și 
minunat lucru care s-a întâmplat în cei patru ani de când sunt 
însoţitoare de zbor. 

Toţi jucătorii de hochei se ridică simultan şi încep să se dezbrace. 

— Sfinte... 

— Ce se întâmplă? întreabă Indy, la fel de şocată ca şi mine. 

Toată jumătatea din spate a avionului e plină cu bărbaţi goi, 
funduri bine lucrate şi tatuaje. Indy şi cu mine nici măcar nu ne 
prefacem că nu ne holbăm. Chiar asta și facem şi nimeni n-ar putea 
să ne plătească să ne mutăm privirea. 

Jucătorii își aranjează cu atenţie costumele în compartimentele 
de sus, având grijă să nu le șifoneze în zborul spre Denver, apoi se 
îmbracă în haine mai confortabile. 

- Vă place spectacolul? întreabă unul dintre jucători în glumă, 
scoțându-mă din transă. 

Bucle negre îi dansează în faţa ochilor de smarald. 

— Da, răspunde Indy fără ezitare. 

— Ei bine, bucuraţi-vă din plin de asta! Se întâmplă de fiecare 
dată când decolăm și aterizăm. Trebuie să purtăm costume când ne 
suim în avion şi când coborâm, pentru presă, dar la bord putem să 
facem ce vrem. 

Echipa de baschet cu care am lucrat nu făcea asta. Intrau în avion 
şi coborau îmbrăcaţi normal, deci toată treaba asta e ceva nou. 

— La următorul zbor pot să vin acolo, ca să aveţi o priveliște mai 
bună. 

- Rio, nu mai fi aşa disperat, zice un alt jucător. 

— Asta e cea mai tare slujbă din întreaga lume, spune Indy, în 
timp ce-i admiră pe bărbaţii pe jumătate dezbrăcați. 

- Ador hocheiul, decid eu pe loc. 


CAPITOLUL 3 


Stevie 


Îmi arunc valiza pe celălalt pat din camera de hotel şi-mi pun 
telefonul la încărcat. Am uitat să fac asta aseară, aşa că mi-a murit la 
jumătatea zborului spre Denver. 

În timp ce aştept să se aprindă, îmi dau jos uniforma groaznică, o 
atârn în dulap și-mi scot pantalonii de trening cei mai confortabili. 
Pentru mine, confortul e cel mai important. Dac-aş putea, aş sta 


doar în colanţi, pantaloni de trening şi bluze largi pentru tot restul 
vieţii mele. 

Amestecul de poliester şi lână al uniformei e rigid și deloc flatant. 
Prima mea misiune după fiecare zbor e să mi-o dau jos cât mai 
repede posibil. 

Telefonul îmi vibrează pe noptieră şi nici nu trebuie să mă uit ca 
să ştiu cine este. E singura persoană cu care trebuie să vorbesc în 
fiecare zi. Prietenul meu cel mai bun. Ryan e singurul care mă pune 
pe primul loc, mai presus de oricine altcineva. 

Emojiul de geamăn care dansează, de lângă numele lui, confirmă 
că e cine credeam că e. 


Ryan: Cum a fost primul zbor? 


Stevie: Bine. Jucătorii de hochei sunt drăguți, cel puțin 
majoritatea. 


Nu-i spun că lucrez pentru cea mai mare divă a NHL-ului. 


Ryan: Tipic pentru canadieni, nu-i aşa? Dar ştii foarte bine 
că ţi-e dor să lucrezi cu o echipă de baschet. 

Stevie: Nu ştiu ce să zic, Ry, ai văzut vreodată fundul unui 
jucător de hochei? 

Ryan: Sunt mândru să spun că n-am văzut şi nici n-o s-0 
fac. 

Stevie: Apropo de baschet, ești pregătit pentru jocul din 
seara asta? 

Ryan: Absolut. O să-mi fie dor de tine în tribune. Am nevoie 
de talismanul meu norocos. 


Sezonul de baschet al lui Ryan şi sezonul meu de zboruri mereu 
s-au suprapus şi acum, că lucrez cu echipe de hochei, programele lor 
sunt la fel. De când a început să joace pentru profesionişti, n-am 
ajuns la multe dintre meciurile lui, dar mereu încerc să mă uit la ele 
cum pot. Doar sunt talismanul lui norocos. Însă Chicago Devils n- 
au mai câştigat de trei ani, deci nu ştiu exact cât noroc îi port. 


Stevie: O să mă uit la meci. E un bar sportiv în apropiere. 
Sunt sigură c-o să fie la televizor. 
Ryan: Sau ai putea să te uiţi în camera ta. Singură, 


Mă pulneşte râsul. Chiar dacă Ryan ştie că nu are nici un pic de 
control asupra persoanelor cu care-mi petrec timpul, e cel mai 
protector frate din toate timpurile. 


Stevie: Eşti prea protector. 
Ryan: Asta e treaba fraților mai mari. 
Stevie: Eşti cu doar trei minute mai mare. 


Ryan: Tot se pune. Trebuie să ajung la arenă. Ai grijă de 
tine! Te iubesc, Vee. 
Stevie: Și eu. Dă-i gata! 


+ 


Cum terminăm de vorbit, îmi descarc din nou aplicația Tinder. 
Când sunt acasă n-o folosesc, dar unul dintre avantajele faptului că 
sunt plecată foarte des sunt aventurile cu străinii. 

Sunt mai încrezătoare în pat când sunt cu un bărbat pe care ştiu 
că n-o să-l mai văd niciodată. Nu-mi fac griji pentru cum îmi arată 
corpul sau cât de catifelată sunt sub un om oarecare. Singurul meu 
scop e să mă simt bine și să am orgasm, ştiind că n-o să-i mai văd 
niciodată. 

Accept câţiva bărbați atrăgători, dar refuz şi mai mulți, care sunt 
prea chipeşi. Bărbaţii din Denver par mai frumoşi decât cei din alte 
oraşe vizitate, aşa că refuz mai mulţi decât de obicei. Nu vreau să fiu 
cu cineva care e prea atrăgător. 

Am oricum destule nesiguranţe proprii peste care vreau să trec. 
Nu vreau să adaug la listă şi interacţiunea cu oameni care nu sunt de 
nasul meu doar ca să fac sex. 

Aşa că mă rezum la bărbaţi care sunt destul de atrăgători, dar nu 
atât de atrăgători cât să pară că ies cu tipi din reviste. 

În doar câteva minute, am potrivire cam cu toţi cei pe care i-am 
plăcut. Asta îmi dă o doză de încredere. Cât îmi trec în revistă 
opţiunile, mă opresc la un tip care locuiește în afara oraşului, iar la 
descriere scrie doar „nu vreau decât o aventură. 

Ador sinceritatea şi exact asta caut şi eu. 

În timp ce mă gândesc la o replică fermecătoare şi isteaţă, aud o 
bătaie la uşă. 

Îmi arunc telefonul pe pat, îmi trag o bluză pe mine şi mă uit pe 
vizor. Văd că e noua mea colegă, Tara. 

- Bună, deschid eu ușa, zâmbitoare. 

— Pot să intru? 

Expresia ei este neutră, ceea ce mă îngrijorează. Pe de altă parte, 
pe tot parcursul zborului n-a zâmbit nici măcar o dată, decât 
pasagerilor. 

— Sigur. 

Se aşază pe scaunul de la birou, iar eu, pe marginea patului. 

- Cum a fost prima zi? 

— Grozavă. Toată lumea pare foarte de treabă. 

— Am auzit c-ai mai lucrat cu sportivi profesioniști. 

— Da, cu o echipă de baschet în ultimele sezoane, dar e prima 
oară când lucrez cu o echipă de hochei. 

Am presupus că acum o să înceapă o conversaţie despre 
experiența mea din trecut. Majoritatea oamenilor se entuziasmează 
când află c-am lucrat cu o echipă de baschet. Dar Tara ajunge la 
motivul adevărat pentru care a venit aici, şi anume să mă intimideze. 

- Ei bine, n-o să fie ultimul tău loc de muncă, aşa că vreau să-ţi 
reamintesc nişte reguli. În primul rând, eu sunt însoţitoare de zbor 


principală, ceea ce înseamnă că e avionul meu, echipajul meu şi 
echipa mea de hochei. Nu-mi pasă că ai experienţă în zona asta. Eu 
sunt şefa. 

— Bineînţeles, răspund fără ezitare. 

Știu genul ăsta de fete, am mai lucrat cu ele. Vor să fie văzute, 
remarcate de clienţi, iar pe mine nu mă interesează jocurile astea de 
putere. Nu-mi pasă câtuşi de puţin cine e şeful în avion. Eu nu sunt 
acolo decât ca să-mi fac treaba. Merg la muncă, plec şi sunt plătită. 
Atâta tot, 

- Eu o să stau în faţă, cu antrenorii, tot sezonul, în timp ce tu şi 
Indy o să vă ocupați de jucători. Dar vreau să-ţi reamintesc că nu se 
socializează cu clienţii noştri, fie ei jucători, antrenori sau membri ai 
echipajului. Dac-o să faci aşa ceva, o să fii concediată. Ai înţeles? 

- Da, spun eu încrezătoare. 

Încearcă să mă intimideze, dar n-o să-i iasă. 

— Eu sunt şefa aici. Trebuie să aflu de orice nevoie a echipei. 

— Sună bine. 

- Nu ştiu cum a fost la ultimul tău loc de muncă şi nu-mi pasă. 
Dacă se întâmplă ceva între tine şi altcineva de la bordul avionului, 
mai ales un jucător, o să fii concediată. 

Nu-şi dă seama că a spus deja asta? Şi-n plus, de ce-şi face griji 
din cauza mea? Ei nu sunt genul meu şi eu nu sunt genul lor. 

— Am înţeles. 

- Mă bucur. 

Se ridică şi se îndreaptă spre ușă, dar se opreşte și se întoarce din 
nou spre mine, iar pe față i se citeşte cea mai falsă îngrijorare pe care 
am văzut-o vreodată. 

— A, şi Stevie, poate ar trebui să-ţi iei o uniformă mai mare. Cea 
pe care ai purtat-o azi era foarte strâmtă şi nu vreau ca jucătorii să-şi 
facă o idee greşiiă. 

Simt un nod în gât când iese din cameră. Într-adevăr, era mai 
strâmtă decât aș fi vrut, dar asta pentru că greutatea îmi fluctuează 
tot timpul. N-am făcut-o dinadins. Nu încercam să port haine foarte 
mulate ca să atrag atenţia cuiva. Am forme oriunde aş putea să am. 

Pe de altă parte, uniforma Tarei era croită ca să-i evidenţieze 
silueta suplă, iar nasturii de sus erau deschişi inutil, aducându-i 
decolteul în centrul atenţiei. Era și mai evident când se apleca în faţa 
cuiva, ca să întrebe ce vrea să bea sau să mănânce şi, cu toate astea, 
nu i-am spus nimic. 

Faptul că mi-a aruncat cea mai mare nesiguranţă în faţă îmi 
strică seara. Dintr-odată, nu mai vreau să-mi vadă cineva corpul gol, 
chiar dacă e vorba de un străin. 

Primesc mesaj de la tipul de pe Tinder. Mă întreabă ce planuri 
am în seara asta, dar nu-i răspund. Şterge aplicaţia. Nu mai am chef 
de aşa ceva. 

Îmi pun niște colanți, un tricou larg şi o bluză, apoi niște adidași 
Air Force One. Îmi iau geanta şi plec spre barul care e la câteva străzi 
distanță, ca să urmăresc primul meci al fratelui meu din acest sezon. 
În timp ce o să mă bucur de un burger şi de o bere. 


Două beri. 

Poate chiar trei. 

Mai bine să nu-mi stabilesc o limită. O să beau oricâte beri o să 
am nevoie ca să nu mă mai simt aşa groaznic. 

Plimbarea în briza de octombrie e plăcută. Barul e neaşteptat de 
plin. E luni seară şi nu joacă nici o echipă din Denver, aşa că nu mă 
aşteptam ca un bar sportiv cu televizoare peste tot să fie aşa 
aglomerat. Din fericire însă, găsesc un loc la bar și mă fac 
confortabilă. Doar următoarele trei ore o să le petrec urmărind 
meciul fratelui meu. 

— Ce pot să-ţi aduc? 

Se apropie mai mult decât e cazul, dar trec cu vederea, pentru că e 
simpatic. 

— Ai bere IPA la halba? 

Mă priveşte impresionat. 

— Avem IPA neagră Sanitas. De 350 sau 470 de mililitri? 

Ce întrebare mai e şi asta? 

— 470, te rog. 

Când se întoarce cu halba mea perfectă, o pune pe supori şi se 
apleacă din nou peste bar. 

- De unde eşti? mă întrebă, cu un zâmbet seducător. 

Nu suni convinsă că barmanul cel sexy vorbeşie cu mine, aşa că 
mă uit peste umăr. 

Nu e nimeni în spate. Mă întorc din nou spre el şi-l văd că mă 
fixează cu privirea. 

- Acum stau în Chicago. Am venit aici cu munca. 

— Serios? Cât o să stai? 

- Doar noaptea asta. 

Zâmbetul lui timid se transformă într-unul plin de subinţeles. 

- Mă bucur c-ai ales să-ţi petreci singura noapte aici în barul 
meu. Orice ai nevoie, să-mi spui. Eu sunt Jax. 

Întinde mâna. 

— Stevie. 

Îmi pun mâna într-a lui şi îi observ venele şi mușchii de pe 
antebraţe, care se întind după mâneca cămăşii negre. 

Dintr-odată, planul meu original nu mai sună așa rău. 

- Dacă stau să mă gândesc mai bine, chiar am nevoie de ceva de 
la tine, Jax. 

— Orice. 

În ochi îi apare o licărire. 

Mă aplec peste bar, îmi pun cel mai seducător zâmbet şi masca 
de încredere. 

- Poţi să muţi canalul pe ESPN, la meciul Devils și Bucks? 

Mă fixează cu privirea, în timp ce zâmbetul i se lărgeşte. 

— O fată căreia îi plac berea şi baschetul. Ce trebuie să fac ca să 
rămâi în barul meu toată noaptea? 

- Depinde câte beri o să-mi torni. 

Îi aud râsetul sexy. 

- Paharul tău n-o să fie niciodată gol. 


Zâmbesc satisfăcută. De asta aveam nevoie, puţină atenţie din 
partea unui tip drăguţ, meciul fratelui meu la televizor şi o bere în 
mână. Deja mă simt mai bine. 

— Şi când o să ai timp, vreau şi un burger. 

— La naiba, Stevie, nu-mi mai da înc-un motiv să mă îndrăgostesc 
de tine. 

Îmi face cu ochiul, apoi se îndreaptă spre calculator unde-mi dă 
comanda. 


Am primit mâncarea ceva mai târziu decât credeam c-o s-o 
primesc, dar nu mă deranjează. Atenţia barmanului şi primul sfert 
al meciului de baschet m-au ţinut ocupată. Asta, şi cea de-a doua 
bere. 

Nu m-am mai gândit aşa mult la remarca făcută de Tara despre 
uniforma mea, deși acum realizez de ce m-a deranjat așa tare. N-a 
fost doar din cauza unei nesiguranțe, ci şi pentru c-a spus-o 
asemănător cu felul în care mama vorbeşte despre corpul meu. 

Nu e niciodată ceva direct, ci mereu subînţeles. Doamne fereşte să 
îndrăznească o femeie din Sud să spună vreodată ceva direct. Înţeleg 
că mama e frumoasa perfectă din Sud şi are arderi rapide, dar eu nu 
sunt așa. Niciodată n-am fost. Am sâni mari, un fund mare și o 
dorinţă şi mai mare să nu devin niciodată ca ea. 

O iubesc, dar e genul care judecă. Nu m-a considerat niciodată 
îndeajuns de bună. Am crescut jucându-mă cu băieţii, pentru că 
fratele meu geamăn era cel mai bun prieten al meu. În plus, era 
mult mai distractiv decât orice bal de debutante sau concurs de 
frumuseţe la care mama voia să particip. 

Când eram la colegiu, am refuzat să intru într-o suroritate şi asta 
a împins-o la limită. În Sud, e ceva important, şi toate femeile din 
partea mamei au mers la aceeași universitate din Tennessee și la 
aceeaşi suroritate. Eu sunt moștenitoarea. Ar fi fost uşor s-o iau pe 
acelaşi drum, dar nu vreau să fiu ca ele. 

După ce a realizat că nu vreau să devin o femeie din Sud, a 
devenit foarte dezamăgită de mine. Nu se mai concentra la cât de 
grozavă aş fi în societate, ci la cât de diferit arăta corpul meu faţă de 
al ei. 

Din păcate, chiar m-a făcut să cred că e ceva în neregulă cu felul 
în care arăt. Odată cu trecerea timpului, silueta mi-a devenit şi mai 
voluptuoasă. Dar mama nu e obişnuită cu formele, aşa că, din 
punctul ei de vedere, sunt supraponderală. Nu ştiu însă la ce se 
aștepta. Soţul ei, cealaltă jumătate a ADN-ului meu, nu seamănă cu 
familia mamei, care are păr roșcat, pistrui şi e suplă. 

Vreau să mă simt mândră că sunt jumătate dintr-un bărbat 
remarcabil, dar e greu, când propria mamă e dezamăgită de felul în 
care arăt. Nu ştiu de ce, dar asta mă afectează mai mult acum decât 
o făcea înainte. 

Când barmanul îmi pune burgerul în faţă, simt o împunsătură 
de regret. Cu cât mă gândesc mai mult la mama, cu atât mă atrage 


mâncarea mai puţin. Poate ar fi trebuit să comand o salată cu sos. 
Poate, dacă aş mânca aşa ceva, uniforma mi-ar veni mai bine mâine. 

- Dacă nu începi să mănânci burgerul ăla, să ştii c-o să-l iau eu, 
spune barmanul, scoţându-mă din transă. 

- Îmi pare rău, dar nu împart mâncarea, îl tachinez, în timp ce 
trag farfuria spre mine. 

Râde când îmi toarnă înc-o halbă de bere şi o pune lângă cealaltă, 
care e încă pe jumătate plină. 

Tipul ăsta ştie ce face. Are şanse mari să fie norocos în seara asta. 
Dacă nu cu mine, atunci cu una dintre femeile frumoase din barul 
ăsta, care vor cu disperare atenţia barmanului cel sexy. Dar dac-o s-o 
țină tot aşa, nu m-ar deranja să fiu eu. 

Mă uit la meci în timp ce Ryan începe al doilea sfert. Azi conduce 
echipa cu pase decisive şi aşa şi trebuie. E conducător de joc şi cel 
mai bun din ligă. 

Echipa Devils pune în aplicare o schemă de atac prima oară când 
sunt pe teren. Ryan e liber pentru o aruncare de la linia de trei 
puncte. Coechipierul lui îi aruncă mingea, iar el înscrie. 

— Bravo, Ry! strig mai tare decât aș fi vrut. 

- Deci eşti fan Devils. Stevie, îmi pare rău să-ţi spun asta, dar ăsta 
e posibil să fie finalul aventurii noastre. 

- Nu trebuie să fii fan Devils, Doar fanul jucătorului cu numărul 
cinci. 

- Ryan Shay? Cine nu e fanul lui? E cel mai bun conducător de 
joc din ligă. 

— Exact. Şi e şi fratele meu. 

— Nu te cred. 

Îmi văd de mâncare, nesimţind nevoia să-l conving de asta. 

— Vorbeşti serios? 

Înainte să răspund, cineva din lateral întinde un pahar gol şi-mi 
atrage atenția. 

Văd doi tipi din avion. Cel care ridică paharul e jucătorul cu 
părul brunet şi cârlionţat, care a promis c-o să facă un spectacol 
indecent data viitoare când se va schimba la bordul avionului. Cred 
că-l cheamă Rio. lar celălalt e persoana pe care abia aşteptam să n-o 
mai văd. 

Evan Zanders. 

Îmi dau ochii peste cap. 

E îmbrăcat la patru ace. Probabil i-a luat de trei ori mai mult 
decât mie să se pregătească. Îşi ridică paharul cu whisky la buze şi 
face o pauză mică înainte să ia o gură. Nu mă vede şi n-o face ca să 
pară seducător. Tipul e pur şi simplu sexy în mod natural. 

E al naibii de enervant! 

Mă întorc imediat spre barman. 

— Vreau nota de plată şi o cutie, te rog! 

— Ce? întreabă el, în timp ce-mi priveşte confuz berea. 

Avertismentul Tarei, despre socializarea cu clienţii, îmi răsună în 
minte. Ideea de a-mi termina mâncarea, berea şi a-mi petrece 


noaptea cu barmanul ăsta sexy sună fantastic. Dar păstrarea locului 
de muncă sună şi mai bine. 

Dac-ar fi oricine altcineva din avion, poate aş sta şi m-aş ascunde 
în mulțime, cât m-aş uita la meci, dar faptul că e tocmai Evan 
Zanders mă face să vreau să plec. A fost absolut epuizant tot zborul. 
A aprins becul pentru toate nimicurile posibile, şi dacă se ducea să-l 
ajute una din celelalte două fete, îi zicea să mă trimită pe mine. 

O să transforme tot sezonul într-un iad. Nu vreau să-mi afecteze 
şi timpul liber. 

— Trebuie să plec. Poţi să-mi dai nota de plată? 

— E totul în regulă? 

Este confuz şi pe bună dreptate. Am flirtat întruna cu el şi 
amândoi speram că o să petrecem noaptea împreună după ce 
termina tura. 

Dar e un tip atrăgător cu un bar plin de femei. N-o să aibă 
probleme să-şi găsească companie. 

— Trebuie să plec, îmi pare râu. 

Jax îmi aduce o cutie şi nota de plată, pe care nu sunt trecute 
berile. Îmi pun repede toată mâncarea în cutie şi îi dau cardul de 
credit, dar e prea târziu. 

Înainte s-o primesc înapoi, două mâini mari se proptesc de bar, 
într-o parte şi alta a mea. Degetele sunt lungi şi suple, cu inele aurii. 
Fiecare deget e tatuat şi are manichiura impecabilă. Mă uit la ceasul 
ridicol de scump pe care-l poartă, în timp ce se apleacă şi-mi 
şopteşte la ureche: 

— Stevie, mă urmăreşti? spune Zanders, pe un ton catifelai. 


CAPITOLUL 4 


Zanders 


Maddison s-a ţinut de cuvânt şi s-a dus direct la culcare după ce 
s-a văzut la cină cu prietenul lui. Eu, însă, refuz să mă culc la nouă 
jumătate, mai ales în prima noapte în deplasare. 

Pentru asta trăiesc. Acasă am parte de destulă acţiune şi îmi plac 
verile în Chicago, dar aventurile de pe drum vin la pachet cu o altfel 
de adrenalină. Nu ştii cine o să fie, unde o să se întâmple. Am o 
satisfacţie aparte în faptul că nu trebuie s-o mai văd vreodată, dacă 
n-o să vreau. E situaţia ideală pentru mine. 

Tocmai de asta nici n-am răspuns la mesajele fetelor din Denver, 
care-mi scriseseră mai devreme. Adrenalina dispăruse. Nu mai era 
nimic palpitant. 

- Înc-un rând? mă întreabă Rio. 


Îmi analizez paharul pe jumătate gol de whisky, știind foarte bine 
că nu am nevoie de încă unul. Încerc să mă limitez la două în timpul 
sezonului, mai ales în noaptea de dinaintea meciului. Una e să nu 
dormi noaptea şi să faci sex, dar ar fi o mare prostie să mă îmbăt şi 
să joc mahmur. 

— Mă descurc cu ăsta. 

Rio îi face semn chelneriţei pentru un al treilea pahar. Dac-o să 
mai fiu de faţă când o să-l ceară pe al patrulea, o să-l opresc. Chiar 
dacă nu sunt căpitan și îmi plac aventurile, tot am responsabilitatea 
de a mă asigura că jucătorii sunt pregătiţi pentru meci. 

În timp ce mă gândesc că ăsta e anul când o să câştig totul, de la 
Cupă până la prelungirea contractului, pe care trebuie s-o câştig 
până la sfârșitul sezonului, chelneriţa sexy îi aduce paharul nou lui 
Rio. Dar nu îl priveşte în timp ce așază paharul în faţa lui. 

În schimb nu-şi ia ochii de la mine. 

— Îţi mai aduc unul? Fac cinste. 

Se apleacă peste masă şi-şi împinge sânii şi mai sus. Mă uit la ei 
imediat și nu ratez legătura dintre locul unde mă uit şi ce a spus. Nu 
m-ar deranja să-mi facă cinste cu decolieul ei. 

Nu ştiu cum, dar reuşesc să-mi rup privirea de la decolteu, care- 
mi conturează tot felul de scenarii în minte. 

— Beau maximum două pahare, asta-i regula, 

Ridic paharul spre ea, ca să-i arăt că e ultimul în acea noapte. 

— Păcat! Speram c-o să mai fii aici când îmi termin tura. 

Ce uşor a fost! Nu i-am spus nici două cuvinte înainte de asta, 
dar e foarte sexy şi părul ei brunet şi lung o să arate minunat 
înfășurat în jurul pumnului meu. 

Mă aplec pe coate, faţa mea fiind la doar câţiva centimetri de a ei. 

- Doar pentru că nu beau, nu înseamnă că o să şi plec. 

— Eu sunt Meg, 

— Zanders. 

— Ştiu cine eşti. Termin la miezul nopții şi stau la numai zece 
minute. 

— Hotelul meu e peste drum. 

— Şi mai bine. 

Îşi linge buzele şi urmăresc mişcarea. Vor arăta şi mai bine 
înfăşurate în jurul altei părţi a corpului meu. 

Fac sex într-un anumit fel. Nu fac dragoste, nu e nimic lent şi 
tandru. Dacă se poate, evit orice sărut. Explic regulile de la început 
şi dacă tipei îi convin, minunat. Dacă nu, o să-i convină altcuiva. 

O mişcare rapidă de cârlionţi şateni îmi atrage atenţia în 
depărtare. Recunosc imediat şuviţele ca mierea. Proprietara părului 
sălbatic m-a servit pe tot parcursul zborului. Mi-a adus tot ce mi-am 
dorit, până şi şerveţel de la baie. 

Am fost un nemernic, dar a fost distractiv. 

Stevie îi dă repede barmanului cardul ei de credit şi se ridică, 
pregătită să plece. E îmbrăcată mult mai relaxat, dar chiar şi cu 
puloverul larg, tot văd cât de frumos e fundul ei. 

Sunt genul de tip căruia îi place fundul. Şi sânii. 


Ea are de toate, dar disprețul pe care mi-l poartă face ca restul 
pachetului să nu mai fie aşa plăcut. Sau mă provoacă, încă nu sunt 
sigur, 

- Zanders, spune Rio, scoţându-mă din transă. Cu tine vorbeşte. 

Arată spre chelnerița care îmi oferă corpul ei. 

- Da? întreb absent, în timp ce mă uit spre însoţitoarea de zbor 
de la bar. 

— O să aştepţi până când termin tura sau poţi să-mi dai numărul 
tău? 

— Fără numere... 

- Meg, îmi reaminteşte ca. 

— Mă găseşti pe Instagram. 

Mă uit din nou la Stevie, care bate nervoasă din picior la bar. Fie 
e nerăbdătoare, fie e agitată, nu-mi dau seama. 

Fără să gândesc, mă ridic imediat şi o iau spre ea. 

- Zanders, mă strigă Rio şocat. 

Şi eu sunt puţin surprins. Chelneriţa era foarte sexy, dar demult 
nu m-am mai distrat aşa mult ca atunci când am torturat-o pe 
Stevie în timpul zborului și vreau s-o fac din nou. Chelneriţa sigur o 
să mă aştepte până mă întorc. Până acum n-am făcut nimic şi deja 
mi-a oferit patul ei. 

Mă apropii repede de Stevie pe la spate şi o blochez, sprijinindu- 
mi palmele mari de bar, lângă ale ei. 

— Stevie, mă urmaăreşti? îi şoptesc la ureche. 

Aproape-i ies aburi din obrajii roşii. Când stau așa aproape de ea, 
nuanţa rozalie a feţei e şi mai evidentă decât în timpul zilei. Pielea ei 
are o nuanţă frumoasă de ciocolatiu-deschis, dar contrastează cu 
obrajii rozalii şi pistruii. Un alt lucru pe care nu l-am observat 
inainte e cercelul auriu din nas şi numeroasele inele aurii care-i 
decorează degetele şi urechile. 

Se joacă agitat cu cel de pe degetul mare. 

— Se pare că tu mă urmaăreşti. 

Refuză să se întoarcă, probabil pentru că am blocat-o pe loc și ar 
sta în faţa pieptului meu, ca astăzi, în avion. Dar sper s-o facă. Îmi 
place s-o văd fâstâcindu-se. După micul ei spectacol de aroganță, m- 
am distrat de minune punând-o la locul ei şi reamintindu-i pentru 
cine lucrează. 

Dar cu toate astea, nu se întoarce, așa că mă aplec într-o parte şi- 
mi reazem cotul de bar, până când şi ea face la fel, îndreptându-se 
spre mine. 

— Hotelul meu este peste drum. Tu ce scuză ai? 

Arată spre televizor. 

- E cel mai apropiat bar sportiv de unde stau. Trebuia să văd 
meciul ăsta. 

— Şi, cu toate astea, pleci la jumătatea jocului? 

— Pot să văd restul în camera mea. 

Se uită agitată în jur, probabil după barmanul ăla libidinos. 

- Unde-i graba? 


— Adevărul e că nu vreau să fiu în acelaşi bar ca tine. Eşti un 
nemernic. 

Pufnesc în râs, iar pe buzele ei apare un zâmbet jucăuş. 

— Ei bine, şi tu eşti cam răzgâiată, dar asta e. 

Îi analizez faţa pistruiată, căutând semne c-ar fi ofensată, dar nu 
găsesc nimic. Ba chiar citesc în ochii ei albaşiri-verzui o licărire 
amuzată, care mă face s-o plac o idee mai mult. Dar nu prea mult. 
Nu cred că prea multe fete ar reacţiona așa dacă li s-ar spune că sunt 
răzpâiate,. 

Privirea mi se plimbă peste silueta ei. Deşi are o bluză largă, tot 
pot să-i desluşesc forma sânilor şi a taliei. Hainele ei sunt lejere şi 
puse laolaltă la repezeală, în timp ce vestimentația mea a fost gândită 
şi pregătită. 

— Eşti sigură că trebuie să pleci? o întreabă barmanul nemernic pe 
Stevie, în timp ce-i înapoiază cardul de credit şi îi dă bonul. 

- Da. Mulţumesc pentru bere, Jax. 

Jax? Până şi numele lui e al unui nemernic. 

- Da, mulţumim, Jax, dar poţi să pleci acum, spun eu, pe un ton 
arogani. 

— Poftim? spun Stevie şi barmanul în acelaşi timp. 

— Poţi să pleci acum, repet eu. 

Jax se uită când la Stevie, când la mine. E foarte derutat, după 
care dă din cap şi pleacă. 

— De ce te porţi ca un nemernic? mă întreabă ea, plină de dispreţ. 

Răspunsul e mult mai complex, aşa că schimb subiectul. 

— Tipul ăla e un nemernic. 

- Ba nu. Era de treabă şi am avut o conversaţie plăcută, dar 
tocmai ai stricat-o. 

- Oricum nu aveai de gând să te duci acasă cu el. 

— De unde ştii? 

— Pentru că pleci cât încă mai ai o halbă plină în faţă şi jumătate 
din meci de urmărit. 

Îşi ia cele două bonuri de pe bar. 

— Mi-a lăsat numărul lui şi noaptea e încă tânără, spune ea plină 
de aroganță. 

Fără să gândesc, iau bonul de pe bar şi-l rup în bucăţi prea mici 
ca să le poată lipi la loc. Nu cred c-am făcut asta doar ca s-o enervez. 

- Care naibii e problema ta? 

- Ţi-am făcut o favoare, Stevie. Poţi să-mi mulţumești mai târziu. 

Mă opresc un pic în timp ce îi cercetez faţa lui Stevie. Observ că e 
cu adevărat furioasă. 

— Micul tău iubit de la bar o pipăia pe chelneriţa blondă de 
fiecare dată când se ducea în bucătărie şi ieșea. Si când ea nu se uita, 
se săruta cu chelneriţa șatenă lângă baie. N-am nici o problemă cu 
mai multe femei în același timp, dar măcar mă asigur că ştiu una de 
cealaltă. Tipul e un nemernic. 

— Minţi! 

- Nu mint. 


Îi citesc o licărire de dezamăgire, dar apoi își pune la loc masca de 
încredere. 

— Poate nici nu-mi pasă de asta. 

— Îţi pasă. 

— Eşti un nemernic. 

— Am stabilit asta deja, Stevie. Stiu asta. 

Scot o bancnotă de 20 de dolari şi o pun pe post de bacşiş. Tipul 
ăsta n-ar trebui să primească nici măcar un cent de la ea sau de la 
mine, dar nu vreau ca ea să dea un bacşiș prea mare, când idiotul s-a 
purtat ca un libidinos toată noaptea. 

- Am şi eu banii mei. 

- Mă bucur pentru tine. Acum spune tot! 

- Ce anume? 

— De ce mă urmăreşti? Te-ai îndrăgostit deja de mine? Ia-o mai 
uşor, draga mea! N-a trecut decât o zi. 

Stevie râde cu aroganță. 

— Eşti foarte îndrăgostit de tine. 

— Cineva trebuie să fie. 

Afirmația asta e mai adevărată decât realizează. Se întoarce spre 
televizorul de deasupra barului. 

— Eşti fan Devils? 

Mă ignoră și e atentă la meci, 

- Ce? întreabă absentă, în timp ce conducătorul de joc de la 
Devils încearcă să înscrie, dar ratează. 

Meciul a ajuns la jumătate şi e egalitate. 

— La naiba! 

— Eşti fan Devils, repet, de data asta ca afirmaţie, nu ca întrebare. 

Nu-mi place că m-a ignorat prima oară. Nu-s obişnuit cu asta. 

— Da, ceva de genul ăsta. 

Își trece geanta peste umăr, iar breteaua îi separă sânii. Privirea 
îmi coboară imediat la ei. Are un corp incredibil, plin de forme. Ar 
trebui să-l scoată în evidenţă, nu să-l acopere cu haine largi, care par 
să fi văzut şi vremuri mai bune. 

— Acum că mi-ai stricat cu succes noaptea, pot să plec? 

Mă uit din nou la chelneriţa brunetă, care mă priveşte în timp ce 
uneşte două sticle de ketchup. Încearcă să fie seducătoare, dar e 
ciudat felul în care-mi zâmbeşte din celălalt capăt al camerei în timp 
ce loveşte fundul sticlei de ketchup. 

Primesc un mesaj care mă scoate din contactul vizual incomod. E 
de la sora mea, Lindsey. 


Lindsey: Bună, Ev. Nu vreau să-ţi stric primul meci al 
sezonului, dar mama a făcut rost de numărul meu. Nu ştiu 
cum, dar a sunat deja de trei ori ca să dea de tine. Pe scurt, nu 
răspunde la numere necunoscute. Mi-e dor de tine, frate mic. 


Deschid gura în timp ce continui să mă uit la ecran. 
N-am mai auzit nimic despre mama de doi ani, de când a apărut 
la un meci de-al meu și m-a implorat să-i dau bani. Evident, am 


refuzat-o. Făcuse rost de numărul meu, sunase non-stop, după care 
venise personal. Nu pot să-mi ascund locaţia, programul meciurilor 
e postat online, dar e unul dintre motivele pentru care sunt atât de 
selectiv cu cei cărora le dau numarul de telefon. A trebuit să-l 
schimb de foarte multe ori. 

— Eşti bine? se aude o voce blândă. 

— Ce? 

Când ridic capul, dau peste privirea înţelegătoare şi îngrijorată a 
lui Stevie. 

Încrederea mea a dispărut în acea fracțiune de secundă. Însă nu 
există decât puţini oameni în fața cărora sunt vulnerabil, iar 
însoţitoarea de zbor cu o problemă de atitudine nu se numără 
printre ei. 

- Sunt bine, îi zic, simţindu-mă expus. 

- Cum zici tu. 

Dintr-odată, barul pare aglomerat şi e prea cald. Nu sunt 
claustrofob, dar în momentul ăsta mă sufoc. Strâng pumnii. Am 
palmele transpirate, iar aerul cald îmi loveşte obrajii şi nu mai văd 
bine. Încerc să respir, dar nu e aer în cameră. 

La naiba! Nu m-am mai simţit aşa de mulţi ani. 

Ies din bar fără să spun nimic. 

Ajuns afară, mă uit în ambele direcţii, în căutarea unui loc liber. 
Străzile sunt pline cu oameni şi majoritatea sunt cu ochii pe mine. 
De obicei, mă hrănesc cu atenţia lor, dar în seara asta trebuie să fiu 
cât mai departe de oameni. 

Traversez strada şi continui să merg, fără să ştiu unde. Mă bazez 
însă pe corpul meu cuprins de panică să găsească un loc liniştit. 

Văd un parc, dar toate băncile sunt ocupate. Găsesc un copac cu 
un trunchi destul de gros cât să mă ascund în spatele lui. Mă aşez 
imediat pe iarbă, iar costumul meu Armani se răcoreşte imediat de 
la pământul umed. 

Inspiră. Expiră. Ancorează-te în prezent! 

Unde sunt? Într-un parc din Denver. 

Ce culoare sunt băncile? Albastre. 

De ce mă simi aşa? Pentru că mama e o prolitoare ahtiată după 
bani, care şi-a părăsit copiii şi soţul pentru cineva mai bogat. Pentru 
că mama e egoistă şi acum vrea banii mei. Nu mă vrea pe mine. Nu 
mă iubeşte. Nu vrea decât banii mei. 

Furia își face din nou simțită prezenţa. Singurul lucru care 
declanşează atacurile de panică e furia oarbă, dar nu pot s-o las să 
mă controleze. Terapia pe care am făcut-o aproape un deceniu m-a 
învăţat asta. Nu pot lăsa panica să câştige. Nu pot s-o las pe mama să 
câştige. 

De ce mă simt aşa? Pentru că nu mă iubeşte. Pentru că a ales banii 
şi nu pe sora mea sau pe mine. Dar nu mai contează, pentru că eu 
mă iubesc. 

Asta m-a învăţat terapia, să mă iubesc. Şi chiar o fac. Mă iubesc, 
fără nici un dubiu. 

Cineva trebuie s-o facă. 


inspiră. Expiră. 

Panica a dispărut. Nu mai simt că iau foc sau că nu mai am aer. 
Am învins din nou atacul. L-am oprit înainte să înceapă cu 
adevărat. 

Expir cu putere, îmi pun coatele pe genunchi şi-mi las capul în 
jos. 

Am uitat să plătesc la bar, dar o să se ocupe Rio de asta. O să mă 
revanşez data viitoare. Îmi scot telefonul şi, fără să recitesc mesajul 
de la sora mea, îi răspund. 


Zanders: Linds, mersi că m-ai anuntat. Le iubesc. Vizitează- 
mă cât mai repede, te rog! 


In viaţa mea, nu iubesc decât câţiva oameni, iar aceştia sunt 
familia Maddison și pe sora mea. Nici n-am nevoie de mai mult. 


Lindsey: Îmi verific acum calendarul. O să-mi planific ceva 
în clipa în care n-o să mai am aşa mult de muncă la birou. Fă- 
mi o favoare și stai departe de banca de penalizări anul ăsta! 

Zanders: Dar pentru asta sunt plătit bine. Ai uitat că sunt 
nemernicul din Chicago căruia nu-i pasă de nimeni? 

Lindsey: Cum să nu. 


La final pune un emoji care râde cu lacrimi, pentru că mă 
cunoaşte. Nu sunt genul ăla de om, dar asta-i las pe oameni să 
creadă. E mai simplu. Așa, nu sunt rănit. 


CAPITOLUL 5 


Zanders 


- Suntem aici cu renumitul duo de la Chicago Raptors, Eli 
Maddison şi Evan Zanders, spune reporterul de la Chicago Tribune. 

Vocea îi răsună în difuzor, în timp ce stăm într-o sală de 
conferinţe aflată în arena din Denver, înaintea jocului. 

Mă uit la Maddison. Suntem doar noi doi în cameră. 

— Renumitul duo, spun eu încet. 

Maddison îşi dă ochii peste cap, dar se abţine să râdă. 

- Maddison, felicitări pentru naşterea băiatului tău! 

- Mulţumesc, Jerry. Soţia mea şi cu mine suntem încântați să ne 
mărim familia, spune el, în timp ce se apleacă în faţă, ca să se audă 
mai bine la telefonul din centrul mesei. 

- Şi Ella cum e? Îi place să fie sora mai mare? 


- Da. E vulcanică şi încântată să aibă un frate căruia să-i dea 
ordine. 

— Abia aştept să vă văd pe tine, pe soţia ta şi pe copii la următorul 
meci din Chicago. 

Aşa merge conversaţia de obicei. Reporterii încep dulce şi 
sentimental cu Maddison, după care trec la mine. 

— Şi EZ, spune Jerry, folosindu-mi porecla. 

— Ce mai faci, şefule? 

- Bine, bine. Dar presupun că nu atât de bine ca tine. Faţa ta a 
împânzit internetul săpiămâna trecută, când ai plecat cu cea mai 
nouă cucerire de la primul meci al sezonului. E cineva despre care ar 
trebui să ştim? 

Nu-nţeleg de ce reporterii simt nevoia să vorbească constant 
despre viaţa mea sexuală. Dar imaginea creată de presă îmi aduce 
foarte mulţi bani, aşa că trec cu vederea. Însă nu ştiu la cine se referă. 
De la un punct încolo, toate sunt una şi aceeaşi persoană. 

— Jerry, fii serios, doar e vorba de mine. Când a fost cineva despre 
care să trebuiască să ştii? 

- Îmi cer scuze, aproape am uitat că vorbesc cu Evan Zanders. 
Probabil că nu ţi-a păsat de o femeie mai mult de 24 de ore de la 
mama ta. 

Mă uit imediat la Maddison când aud de mama. Nimeni nu ştie 
despre situaţia mea familială, cu excepţia familiei mele și a lui. Îmi 
plătesc foarte bine echipa de PR ca să păstreze lucrurile aşa. 

Maddison îmi zâmbeşte trist. 

— Cam așa ceva, mă forțez să spun, deşi urăsc gustul cuvintelor. 

— Jerry, hai să vorbim despre hochei, intervine Maddison, ca să 
schimbe subiectul. 

— Haide! Anul ăsta aveţi o echipă specială. Ce părere aveţi despre 
Cupă? 

- Asta e anul nostru, spune Maddison. 

Încuviinţez şi adaug: 

- Mai mult ca sigur. Credem că echipa de anul ăsta are 
potenţialul să câștige Cupa Stanley. 

Maddison şi cu mine ne privim foarte concentrați. Nu ne jucăm 
când vine vorba de hochei şi cu atât mai puţin anul ăsta. Asta e anul 
în care o să câştigăm tot. La 28 de ani, Maddison şi cu mine intrăm 
în al şaptelea sezon NHL şi avem în sfârşit toate atuurile ca să 
aducem cupa acasă. 

— Zanders, crezi că anul ăsta o s-o laşi mai uşor cu penalizările? 

— Depinde. 

— De ce anume? 

— Dacă celelalte echipe vor juca corect, atunci şi eu o s-o fac. Dar 
dacă-mi vor ataca colegii, îi voi trage la răspundere. Penalizările nu 
mă sperie. De asta sunt în echipă, ca să-mi protejez colegii şi să mă 
asigur că nu vor fi răniți. Dar judecând după ultimele mele şase 
sezoane, nu cred că anul ăsta o să fie diferit. 

— Îţi place o confruntare bună, râde Jerry. 

Are dreptate. 


— Şi până la urmă ce ai de pierdut? Dai câţiva pumni, eşti trimis 
să stai câteva minute pe bancă, după care pleci cu altă femeie la braţ 
în fiecare noapte. Toţi te ştim, EZ. Nu-ţi pasă decât de tine. Tocmai 
de asta Chicago te iubeşte. Eşti cel mai mare nemernic din ligă, dar 
eşti nemernicul nostru. 

Maddison îşi încrucişează braţele la piept şi se încruntă. Dă din 
cap, frustrat, dar ştie cum merge treaba. O facem de ani întregi. 

— Ştii bine că da! 

- Băiatul de aur al oraşului şi băiatul rău neîmblânzit din Chi- 
cago. E titlul meu preferat când vine vorba de voi doi. 

Continuăm să vorbim despre echipă şi ţelurile din acest sezon, 
dar întrebările se întorc mereu la mine şi la viaţa mea personală. La 
femeile cu care plec de la meciuri, nopţile petrecute în oraș, bând și 
petrecând. Însă îi amintesc că nopţile alea nu sunt niciodată înaintea 
unui joc. 

De fiecare dată când Maddison şi cu mine încercăm să vorbim 
despre Active Minds of Chicago, fundaţia noastră caritabilă care 
susține sportivii tineri şi săraci ce nu au resursele necesare pentru a 
se ocupa de sănătatea lor mintală, Jerry îndreaptă din nou 
conversaţia spre mine şi viaţa mea de burlac. 

Înţeleg că asta e imaginea pe care mi-am construit-o pe parcursul 
ultimilor şapte ani şi motivul pentru care sunt plătit atât de bine, dar 
mi-ar plăcea să promovez şi munca noastră caritabilă. E singurul 
lucru din viaţa mea de care chiar sunt mândru. 

Maddison şi cu mine am înfiinţat fundaţia când s-a mutat în 
Chicago. Amândoi trebuia să ne donăm timpul şi banii 
organizaţiilor caritabile, așa că avea sens să înființăm această 
organizaţie. Am strâns sportivi profesionişti din oraş care au vorbit 
despre propriile probleme cu sănătatea mintală, în încercarea de a 
normaliza astfel de conversații, mai ales printre sportivii bărbaţi. 
Strângem bani prin evenimente lunare ca să plătim şedinţele de 
terapie ale copiilor care nu şi le permit, dar au nevoie de ajutor. De 
asemenea, vorbim cu doctori şi terapeuţi dispuşi să-şi doneze 
timpul. 

Nici nu pot să-mi imaginez ce viaţă diferită aş fi avut dacă aş fi 
avut acces la genul ăsta de servicii când eram mic. O mare parte din 
furia şi sentimentul de abandon pe care le-am simţit ar fi putut fi 
exprimate prin cuvinte, în loc de faulturi pe gheaţă. 

- Îţi mulţumim pentru timpul acordat, Jerry, spune Maddison, 
după ce au fost puse toate întrebările invazive. 

Opreşte apelul din sala de conferinţe. 

- Nu mai facem prostia asta! 

- Trebuie. 

- Zee, te fac să pari un nemernic. Nici măcar nu poți să vorbeşti 
despre Active Minds fără să te întrebe cu cine te culci sau cu cine te 
baţi. 

Maddison se ridică frustrat de la masă. 

Şi eu sunt frustrat. Nu-mi pasă că vor să vorbească despre viața 
mea, dar ar fi drăguţ dacă presa ar fi atentă şi la lucrurile pe care le 


fac pentru comunitate. Majoritatea oamenilor nu ştiu că sunt 
jumătate din fundaţia aia. Toți presupun că e organizaţia caritabilă a 
lui Maddison, pentru că se potriveşte aşa bine cu imaginea de tip de 
treabă, cu familie. Nu s-ar potrivi cu povestea presei, despre cum eu 
sunt un nemernic căruia nu-i pasă de nimeni, dar în acelaşi timp e 
şi cofondatorul unei organizaţii caritabile pentru tinerii defavorizaţi 
care suferă de boli mintale. 

- Nu mai facem chestia asta. M-am săturat ca toată lumea să 
creadă că eşti un nemernic lipsit de sentimente. Zee, felul în care 
vorbesc despre tine... 

Maddison se îndreaptă spre ușă, dând din cap. 

- N-am sentimente. Cel puţin nu până în iunie, când o să ţin 
Cupa Stanley şi contractul prelungit. 

— Serios, n-ai sentimente? Ai plâns când te uitai la „Coco“ cu 
Ella. Recunoaște, ai sentimente! Ar trebui să începi să-i laşi pe 
oameni să vadă asta. 

- N-o folosi pe Coco împotriva mea. Chestia aia a fost groaznic 
de tristă. Cântecul de la final mă termină de fiecare dată. 

Mă ridic şi mă îndrepi spre vestiar, ca să mă pregătesc pentru 
meci. 


În clipa în care mă aşez pe scaunul din avion, pentru zborul spre 
casă, mă topesc în el, oftând. Pierderea a fost brutală şi am jucat ca 
naiba. Nu m-am concentrat în seara asta şi-mi asum răspunderea. 

Nu mă aşteptam să pierdem așa repede. Credeam că vor trece cel 
puţin zece meciuri până la asta. Atât de buni suntem. Dar în seara 
asta norocul n-a fost de partea noastră. 

Însă urmează un sezon lung. O să fim bine. 

Îmi sună telefonul în buzunar şi îl scot, în timp ce restul echipei 
se îmbarcă în avion. Mă aşteaptă două mesaje. ÎL deschid reticent pe 
primul, care e de la agentul meu. 


Rich: EZ, omul meu. În seara asta te aștepta o fată în fata 
vestiarului şi ai trecut pe lângă ea. Ar fi fost grozav pentru 
presă să vă pozeze plecând împreună. Care a fost treaba? 


Expir frustrat. Pot să-mi găsesc şi singur femei, n-am nevoie ca 
Rich să organizeze nimic pentru mine. Presa adora imaginea asta de 
afemeiat. Nu trebuie să pun paie pe foc. Acest lucru a fost evident în 
interviul nostru cu Chicago Tribune, dinaintea jocului, când n-am 
putut să spunem nici două cuvinte despre hochei sau organizaţia 
noastră caritabilă. 

După ce am pierdut şi mama a fost menţionată de două ori în 
ultimele 24 de ore, nu aveam chef să pun paie pe foc. Cam toată 
America de Nord ştie că sunt un afemeiat. Faptul că am luat o pauză 
în noaptea asta n-o să-mi schimbe imaginea şi nici n-o să pierd 
contractul pentru sezonul următor. 

Îl ignor pe Rich şi trec la următorul mesaj. Îmi schimb expresia 
cu totul. 


- Soţia ta mi-a scris. 

Îi arăt lui Maddison mesajul şi poza trimise de Logan. 

E cel mai drăguţ lucru pe care l-am văzut de ceva timp. Ella Jo, 
nepoata mea nebiologică, stă cam la un metru de televizor, cu 
privirea aţintită asupra ecranului, şi se uită la meci. Funda imensă îi 
îmblânzeşte cât de cât părul sălbatic, dar cea mai bună parte e 
tricoul pe care-l poartă. E cel cu numărul 11 şi pe spate scrie 
UNCHIUL ZEE. 


Logan: Să nu-i arăţi asta soțului meu! O să mă omoare că 
am lăsat-o să poarte asta, dar m-am gândit c-o să-ţi placă să-ți 
vezi fata preferată purtându-ți numărul. 


— Ce naiba? a întrebat Maddison șocat, când şi-a văzut fiica de 
trei ani purtând tricoul altcuiva. 

Pe ecran apar trei puncte mici, după care primesc alt mesaj de la 
Logan. 


Logan: $i cum îţi place să-l enervezi pe soțul meu, presupun 
că-i arăţi mesajul chiar acum. 


Ne cunoaşte pe amândoi prea bine. 
Logan: Bună, iubitule. Te rog să nu mă omori! 


Maddison râde în sfârşit. 

- Nici nu e de mirare că am pierdut, dacă Ella a purtat chestia aia 
în seara asta. 

Un zâmbet arogant îi apare pe buze când se reazemă de spătar şi- 
şi pune mâinile pe abdomen. 

- Nemernicule, bombăn eu, cu un zâmbet. 

— Nesuferitule! 

— Sunteţi pregătiţi pentru instructaj? 

Îi răspund repede lui Logan. Îi mulţumesc pentru poza cu Ella în 
tricoul meu, apoi îmi îndrept toată atenţia spre Stevie. 

E noua mea tactică, ca s-o enervez. Cum data trecută a vrut toată 
atenţia mea, de acum încolo o să mă iau de absolut tot ce spune. O 
să fie foarte ciudat. 

- Da, te rog! 

Îmi pun telefonul la locul lui şi-mi încrucişez braţele în poală, 
aşteptând nerăbdător. 

Tresare când îmi aude răspunsul şi pare derutată. 

Maddison chicoteşte lângă mine, pentru că ştie exact ce fac. 

- Bine, zice ea, confuză. 

Apoi ne explică cum funcţionează ieşirea de urgenţă pe fereastră, 
în caz că va trebui s-o folosim, doar că de data asta e mai rapidă. 
Probabil pentru c-o să repete totul la fiecare zbor al sezonului. 

Încuviinţez entuziasmat la fiecare lucru pe care-l spune, dar când 
se uită la mine, e iritată. 


- Sunteţi dispuşi să ajutaţi în cazul unei urgenţe? 

- Da, răspunde Maddison repede. 

Eu însă nu mă grăbesc. 

- Am o întrebare. Cum deschid fereastra? 

Maddison dă din cap, dar râde în tăcere. 

Stevie inspiră adânc şi mai mult ca sigur e frustrată, după care 
repetă ce mi-a spus cu câteva minute mai devreme. 

- Dai laoparte bucata de plastic, tragi de mânerul roşu în interior 
şi-i dai drumul. Fereastra o să se lipească de avion. 

Încuviinţez în mod repetat. 

- Am înţeles. Şi când o deschid? 

Stevie inspiră din nou iritată şi nu pot să-mi abţin zâmbetul. E 
foarte distractiv. 

- Când îţi spune un membru al echipajului. 

— Şi cum... 

- Zanders, pentru numele lui Dumnezeu, eşti dispus să ajuţi în 
cazul unei urgenţe? Da sau nu? 

Izbucnesc în râs. Deja mă simt mult mai bine decât când am 
plecat de la arenă. 

Din fericire, şi Stevie zâmbeşte subtil, chiar dacă încearcă să se 
abțină. 

- Da, sunt dispus şi capabil s-o fac, răspund eu resemnat, în timp 
ce zâmbesc şi mă sprijin de spătar. 

Stevie dă din cap, amuzată. 

- Am nevoie de un loc de muncă nou. 

După ce se închid uşile avionului, Stevie vine din nou la rândul 
cu ieşirile de urgenţă şi stă la câţiva centimetri de mine, pe culoar. 
Colega ei blondă stă în faţă, iar a treia însoţitoare de zbor vorbeşte la 
microfon. 

Stevie începe să facă demonstraţia cu măsurile de siguranţă. Ne 
arată cum să ne folosim centurile şi măştile de oxigen. Nimeni nu e 
atent, cu excepţia mea. Nu-mi iau ochii de la ea. 

Îmi simte privirea şi obrajii i se înroşesc subtil sub pistrui. 

Avionul are şase ieşiri de urgenţă. Două ieşiri pe uşă, în faţă, două 
ieşiri pe ferestre deasupra aripilor şi două ieşiri pe ușă, în spate. 

— Te descurci minunat, drăguţo! 

Stevie dă din cap şi se abţine să râdă. 

- Însoţitoarele de zbor vă arată ieșirile cele mai apropiate de voi. 

Stevie îşi foloseşte degetul arătător şi mijlociu ca să arate ieşirile 
din spatele avionului, apoi pe cele de la mijloc, unde stau eu. Dar 
când arată spre ieşirea din partea mea, îşi foloseşte doar degetul 
mijlociu. 

Nu pot să mă abţin să nu râd. 

Pe faţa lui Stevie apare o expresie arogantă şi satisfăcută. Are de 
ce. Refuzul ei de a da înapoi sau de a se lăsa fermecată de mine, ca 
restul femeilor, mă intrigă şi mă frustrează. 


— Zee! 


E primul lucru pe care-l aud în ziua următoare, când intru în 
apartamentul lui Maddison. 

Apoi, fetiţa lui de trei ani se prinde de picioarele mele şi vrea s-o 
ridic. 

— Ella Jo! Ce mai face fata mea preferată? o întreb eu, în timp ce o 
ridic. 

- Singura fată! 

Câtă dreptate are! 

— Cadou? 

— Ella! Nu aşa îi cerem lucruri unchiului tău! strigă Logan, din 
altă cameră. 

Îi arunc micutei EJ o privire fermă. Încerc să nu râd, pentru că 
vreau s-o sprijin pe Logan în felul în care o creşte. Însă Ella ar putea 
să ne ceară orice, şi mie, şi celorlalți doi unchi ai ei, şi ar fi imposibil 
s-o refuzăm. 

Pufneşte puţin, apoi își pune cel mai dulce zâmbet posibil, care-i 
scoate în evidenţă gropiţele. Își înclină capul și-și ridică umărul. 

— Cadou, te rog? 

Apoi dă din gene. 

Izbucnesc în râs şi caut ceva în buzunar. 

Când Ella avea un an, am început să-i iau salopete din fiecare 
oraș în care jucam, nu c-ar şti sau şi-ar aminti asta. Dar era un mod 
distractiv de a mă asigura c-o să-mi văd nepoata după fiecare 
călătorie. Acum, toate au ajuns la fratele ei mai mic, MJ. 

Anul trecut, când avea doi ani, i-am luat cărţi poştale. Îi plăceau 
pozele drăguțe, i se păreau foarte distractive. 

Anul ăsta, că are trei ani, am trecut la magneţi. 

Scot un magnet cu steagul statului Colorado şi văd entuziasmul 
din privirea verde a Ellei. 

E un simplu magnet, dar se poartă de parcă a primit un bilet 
câștigător la loterie. 

- Uau! exclamă ea, iar pe mine mă pufneşte râsul din nou. 

Chiar dacă nu şi-a cerut cadoul în cel mai politicos mod, felul în 
care-l preţuieşte compensează asta. 

Îl întoarce şi-l analizează, cu un zâmbet larg pe buze. 

- E pentru frigider. O să-ţi aduc câte unul din fiecare oraş în care 
jucăm. 

Încuviinţează entuziasmată și se foiește, dorind să fie lăsată jos. 
O aşez pe podea și fuge spre frigider. Se aşază în genunchi şi pune 
magnetul în partea de jos, apoi îl admiră. 

- Ce spui, draga mea? 

Logan intră în bucătărie, cu M] în braţe. 

— Mulţumesc, unchiule Zee! strigă Ella de pe podeaua bucătăriei. 

— Cu plăcere, draga mea. 

Când Logan trece pe lângă mine, o pup pe obraz și mă trezesc cu 
un MJ adormit în braţe, fără să mă întrebe dacă vreau să-l ţin. Stie 
deja răspunsul. Majoritatea timpului, nu îi vizitez pe cei mai buni 
prieteni ai mei ca să stau cu ci, ci cu copiii lor. 

- Cum te simţi, Lo? 


A născut acum am puţin de două săptămâni. 

- Sunt bine. 

Zâmbetul ei e luminos şi se aşază pe canapea. 

Mă aşez în partea opusă a canapelei, atent să nu-l trezesc pe MJ. 
Însă copilul ăsta doarme buştean, deci slabe şanse să se întâmple aşa 
ceva. 

- Arăţi bine! 

- Zee, ai grijă! strigă Maddison amuzat de pe hol. 

— Atââââât de bine! spun din nou, doar ca să-l enervez. 

- Dacă nu l-ai avea în braţe pe fiul meu, te-aş bate. 

Când intră în bucătărie, Maddison îşi ia fata în braţe şi se 
îndreaptă spre canapea. 

- Dar chiar arăţi bine. Ella Jo, nu e drăguță mama ta? 

— Atât de drăguță! 

Ella oftează şi-şi pune capul pe umărul tatălui ei, somnoroasă. 

Maddison o ia prin spatele canapelei şi-şi sărută repede soţia. 

— Cred că e timpul pentru cineva să se culce. Mă întorc imediat, 
iubito! 

Apoi trece şi pe la mine şi-şi ţuguie buzele. 

- Mă întorc imediat, dragule! 

— Pleacă de aici! 

Îl împing, amuzat. 

Mă uit apoi la ferestrele din podea până-n tavan din spatele lui 
Logan. 

— Uneori uit cât de bine se vede în apartamentul meu. 

Dacă mă uit atent, pot chiar să văd insula de marmură. 

Logan se întoarce şi se uită şi ea la ferestre, apoi se uită la mine şi 
zâmbeşte, roşind puţin. 

- Crede-mă, noi nu uităm. Ştii de câte ori te-am văzut cu cineva 
în bucătărie? De ce crezi că ne-am pus draperiile astea negre? Mă 
mir că nu mi-au explodat ochii până acum. 

— Ştiţi câte femei ar omori să aibă priveliştea voastră? Apreciaţi 
spectacolul! 

- Scârbos, chicoteșşte ea. 

Râd şi eu, după care văd că i se schimbă expresia. 

— Fli a spus că mama ta a contactat-o pe Lindsey. 

Oftez, dar sunt şi recunoscător c-a deschis subiectul. Logan e 
terapeuta mea, deşi am unul profesionist la care merg o dată sau de 
două ori pe săptămână. Lui Logan îi spun aproape orice şi aveam 
nevoie să vorbesc despre asta încă din noaptea din Denver. 

- Da, Lindsey spune c-a bătut-o întruna la cap, încercând să dea 
de mine. 

- Îmi pare rău, Zee. Putem să te ajutăm cu ceva? 

- Nu ştiu. Sper doar că n-o să mai apară la un meci şi că n-o să 
facă rost de numărul meu. 

Logan tace o clipă, apoi mă priveşte şi-şi lasă privirea în podea. 

- I-ai spus tatălui tău? 

Dacă i-am spus lui tata? Nu i-am mai spus mare lucru de când 
am plecat la colegiu. Nu e chiar cel mai cald şi înţelegător om. Cred 


că nu dă doi bani pe faptul că sunt un sportiv profesionist care 
câştigă milioane de dolari pe an. Mama se află însă la capătul opus şi 
exact de asta vrea să se strecoare din nou în viața mea. 

Însă tata n-a fost mereu aşa. Când eram mic, eram foarte 
apropiați. Venea la toate meciurile mele de hochei din deplasare. 
Vorbeam toată ziua despre sporturi, mă ajuta să-mi periecţionez 
tehnica și mereu mă bătea la cap cu notele. Ştia că trebuie să fie 
mari, ca să pot să iau o bursă. 

Tata e un om bun, dar s-a îngropat în muncă din clipa în care 
mama ne-a părăsit. Poate încerca să devină bărbatul pe care-l dorea 
ea sau măcar să câştige cât voia ea, sperând că aşa o s-o aducă 
înapoi. Nu ştiu sigur. Dar m-a abandonat exact ca mama, doar că 
într-un alt fel. 

Nu i-a mai păsat de note şi nici n-a mai venit la meciurile de la 
liceu. În schimb, muncea până târziu, ca să-și distragă atenţia de la 
suferința pe care o simţea. Deja când venea acasă, eu eram în pat, 
după ce-mi încălzisem cina la microunde. Lindsey era deja la 
colegiu atunci şi în viaţa mea nu mă mai simţisem aşa singur. 

Atunci au început atacurile de panică. Atunci a început să apară 
furia. Atunci am simţit că nimeni nu mă iubeşte. Atunci am realizat 
că nimeni nu mă iubise vreodată îndeajuns încât să rămână lângă 
mine, 

Abia peste câţiva ani, când eram în al treilea an de colegiu, am 
început să merg la terapie şi să-mi rezolv problemele. Atunci am 
realizat că nimeni nu era responsabil să mă iubească. Așa că am 
început să mă iubesc eu însumi. Nimeni altcineva n-avea s-o facă. 

— Zee, spune Logan cu blândeţe. 

— Ce? 

Mă întorc din nou în prezent şi îl mângâi pe MJ uşor, în timp ce 
doarme în braţele mele. 

— l-ai spus tatălui tău că mama ta a încercat să te contacteze? 

Dau din cap şi-i zâmbesc. 

— Nu vreau să-l deranjez. 

Adică nu vreau să vorbesc cu el mai mult decât e cazul. Doar că 
nu spun asta. Logan vrea ca eu şi tata să ne reparăm relaţia. Ea şi-a 
pierdut părinţii când era mică şi ar da orice pentru încă o 
conversaţie cu tatăl ei. De fiecare dată când îi spun că nu vreau să 
vorbesc cu al meu, care e bine-sănătos, mă simt ca un nemernic. 

- Bine. 

Cu asta, termină conversaţia şi-mi aruncă un zâmbet trist. 

Mă uit la băiatul dulce din braţele mele. Sunt recunoscător 
pentru familia asta, chiar dacă nu suntem înrudiţi. 

— Zee, să ştii că te iubim mult, îmi spune Logan. 

Fata asta știe mereu ce am nevoie să aud, la fel cum soţul ei poate 
să mă citească ca pe o carte deschisă. Uneori, nu reuşesc să spun de 
ce am nevoie, chiar dacă de obicei sunt foarte franc. Însă sunt 
recunoscător pentru oamenii ăştia care mă cunosc atât de bine. 

— Şi eu vă iubesc. 


Sunt singurii oameni cărora le-am spus asta în ultimii zece ani, 
cu excepţia surorii mele. 


CAPITOLUL 6 


Stevie 


Evan Zanders e un idiot, dar încep să-mi dau seama care e treaba 
cu el. N-a fost nevoie decât de trei călătorii scurte, dar am reușit. 

O să facă tot ce poate ca să mă irite, dar o să fiu bine, dacă-i 
răspund cu aceeași monedă. 

După ce uşile avionului se închid, blocând frigul din Detroit, fac 
demonstraţia cu măsurile de siguranță, ca de obicei, în dreptul 
rândului cu ieşirea de urgenţă. Ca de obicei, jucătorii sunt distraşi ca 
să vadă sau să le pese de ce fac cu masca falsă de oxigen sau cu 
centura. 

Toţi, cu excepţia unuia. 

Ghiciţi care! 

Exact. Evan Zanders mă fixează cu privirea şi-mi analizează 
fiecare mişcare, cum a tot făcut în ultimele săptămâni. 

În timp ce-mi împachetez geanta cu echipamentul de 
demonstraţie, începe partea mea preferată a zborului. Doar că azi nu 
e preferata mea, pentru că sunt blocată pe rândul cu ieşirea de 
siguranţă, în timp ce jucătorii se ridică şi încep să se dezbrace. 

Mă panichez şi încerc să găsesc o ieşire spre bucătăria din spatele 
avionului, dar nu reuşesc. Oriunde mă întorc, cineva se dezbracă. 
Sunt blocată de corpurile cel mai bine lucrate, aproape goale. 

Și cel mai notabil e acela care stă chiar în faţa mea, fără să-mi lase 
loc să mă mişc. 

Evan Zanders. 

Zanders ocupă culoarul de lângă scaun. Încerc să mă întorc şi să 
ajung în partea din faţă a avionului, dar se pare că în seara asta şi 
antrenorii se schimbă. E de înţeles, pentru că o să zburăm toată 
noaptea spre Chicago. Dar asta înseamnă că nu am nici un plan de 
evadare. 

Privirea mea plină de teamă se intersectează cu a lui Indy, care se 
află în bucătăria din faţă, unde demonstrase măsurile de siguranţă. 
Însă în loc să-mi arunce o privire plină de înţelegere, îmi face cu 
ochiul şi se ascunde în spatele separeului, lăsându-mă pradă lupilor. 

Lupilor goi. 

Când mă întorc, privirea mi se intersectează cu a lui Zanders. 
Cum ar fi putut să nu se întâmple aşa ceva? Are nişte ochi superbi, 
căprui. În al doilea rând, e la doar câţiva centimetri de mine. Ar avea 


loc să se dea în spate, dac-ar vrea. Dar nu vrea. E la 30 de centimetri 
de mine, în timp ce-şi dă jos sacoul costumului. 

Nu ştiu dacă încearcă să fie seducător sau arată în mod natural ca 
şi cum joacă într-un film pentru adulţi, dar am senzaţia că e a doua 
variantă. 

— Eşti bine, Stevie? mă întreabă Zanders, cu o licărire plină de 
subînțeles în ochi. 

— Da, da, foarte bine. Grozav! 

Însă vocea îmi tremură şi tuşesc. 

Întorc privirea şi-mi masez gâtul, în timp ce degetele lungi şi 
pline cu inele aurii ale lui Zanders desfac, lent, nasturii cămășşii. 

Îi simt privirea aţintită asupra mea, în timp ce mă uit la fereastra 
de ieșire. Pe de o parte ca să nu mă uit la el şi pe de alta ca să-mi 
planific evadarea. 

Avionul încă n-a prins viteză pe pistă. Sunt sigură că rana pe care 
aş suferi-o dacă aş sări pe geam şi aş cădea pe asfalt m-ar durea mai 
puţin decât privirea lui Zanders. 

Îi văd, cu vederea periferică, pielea ciocolatie. Nu mă pot abţine şi 
mă uit. 

Zanders e dezbrăcat în partea de sus. Are umerii laţi, dar corpul 
îngust la talie. E lucrat ca un supererou. Până şi muşchii lui au 
muşchi, 

Văd cum cade lumina pe lanţul auriu, apoi privirile ni se 
întâlnesc. 

E foarte amuzat. 

— Îţi place ce vezi? mă întreabă zâmbind. 

Pentru că da, are tupeul să zâmbească. 

— Pot să... 

Vocea mea a devenit, dintr-odată, pițigăiată. Tuşesc din nou, în 
timp ce Zanders râde, 

— Pot să trec de tine? Trebuie să ajung în spatele avionului. 

Și departe de tine, înainte să fac un accident vascular provocat de 
căldură, pentru că ţi-am văzut corpul enervant de superb, 

— Aproape am terminat, îmi spune el, în timp ce-și desface 
cureaua, fără să întrerupă contactul vizual. 

Înghit zgomotos, ca şi cum am stat în deşert fără apă. 

Cine-ar fi crezut că locul de muncă o să vină la pachet cu un 
număr de striptease? 

Desface fermoarul pantalonilor şi şi-i dă jos. 

Primul lucru pe care-l văd sunt boxerii negri prea strâmţi şi 
umflătura imensă din faţă. Nu glumesc. E imensă. Şi nici măcar n- 
are erecţie. Nu e de mirare că fetele se aruncă la picioarele lui. 
Chestia asta ar trebui să aibă propria casă. 

— Te distrezi? 

— Ce? mormăi eu, complet hipnotizată de anaconda din boxerii 
lui. 

— Îţi place ce vezi, Stevie? 

- Da. Ce? Nu. În nici un caz. 


Mă întorc spre fereastra cu ieşirea de urgenţă, care pare din ce în 
ce mai atrăgătoare. 

În urechi îmi răsună râsul malefic al lui Zanders şi nu mă pot 
abţine să nu mă uit din nou la corpul lui. 

Încep cu gleznele şi observ tatuajul din partea stângă. Îi înfăşoară 
piciorul, se urcă pe coaste şi îi acoperă braţul. Cerneala neagră nu 
contrastează prea tare cu tonul ciocolatiu al pielii lui. Mai degrabă îl 
e complementară. Îi stă bine. Nu ştiu cum altfel să explic. 

— Vrei să încerci să răspunzi din nou? întreabă Zanders, fără să se 
sinchisească să-şi pună pantalonii de trening şi tricoul. 

Corpul lui gol ocupă tot culoarul şi m-a blocat pe loc. 

— Îţi place ce vezi? 

Îmi pun cea mai îngâmfată expresie. N-am de gând să-i gâdil 
orgoliul şi mai mult. În avionul ăsta e o cantitate limitată de oxigen. 
Nu vreau ca orgoliul lui să ne sufoce. 

De dragul siguranţei lor, bineînţeles. 

- Neh, spun eu indiferentă. 

Îmi încrucişez braţele la piept şi nu-mi mut privirea dintr-a lui. 

— Cum zici tu, drăguţo. 

Zanders îşi pune un tricou alb şi întrerupe contactul vizual doar 
pentru o secundă, când materialul îi acoperă faţa. Apoi îşi trage 
nişte pantaloni gri de trening, în timp ce încerc să nu mă holbez la 
şarpele din boxerii lui. 

Serios acum, tocmai pantaloni gri? 

— Vezi că ai puţin... 

Se şterge la colțul gurii, încercând să-mi spună că salivez din 
cauza lui. 

Sunt 90% sigură că nu e aşa, dar n-aş fi surprinsă nici de 
contrariul. Însă refuz să verific. 

E oribil de simpatic. 

Privirea lui căpruie mă provoacă să verific. 

— Te urăsc. 

Încerc să nu dau înapoi, iar asta îl face să râdă. 

Când se îndreaptă din nou, încerc să mă strecor pe lângă el. 
Trebuie să ies de pe culoarul ăsta. Însă mă opreşte. 

— Vreau o apă minerală! 

Mă întorc spre el, jucându-mă cu focul. Faţa lui este la doar 
câțiva centimetri de a mea şi arată al naibii de bine. Practic, îi simt 
căldura buzelor. Sau poate asta e de la privirea lui arzătoare. 

- E o ladă frigorifică în spate. Poţi să-ţi iei şi singur. 

Îi dau braţul laoparte, ca să plec. Poate o fac prea tare, dar mă face 
să mă pierd şi nu-mi place asta. Nu-mi place când nu mai am masca 
de încredere. 

- Cu lime, Stevie, spune el cu un râset satisfăcut, în timp ce-mi 
dau ochii peste cap. 

Simt cum obrajii îmi iau foc. 


I-am dus apa minerală. 


Şi apoi încă una, o pernă şi o pungă cu chipsuri. Pe toate şi le-ar 
fi putut lua și singur, tocmai de asta sunt în zone accesibile. 

Sper că becul de deasupra scaunului lui, prin care cheamă 
însoţitoarele de zbor, o să se strice. N-aş fi surprinsă, la cât îl 
folosește. 

Lumina albastră se aprinde din nou în bucătăria din spate, semn 
că un pasager are nevoie de ajutor. 

Mormăi. Tocmai îmi încălzisem un sendviş cu brânză. E perfect 
şi am apucat să iau doar câteva guri. 

Indy râde. 

— Se pare că iubitul tău te cheamă din nou. 

Arată spre rândul cu ieşirea de urgenţă, unde e aprinsă lumina de 
deasupra scaunului lui Zanders. 

- M-aş duce eu să văd ce-i trebuie, dar ştim că o să te vrea pe 
tine. 

Îmi dau ochii peste cap şi încerc să-mi pun cel mai reuşit zâmbet 
de însoțitoare de zbor când mă ridic, dar în clipa aia Tara se apropie 
repede de Zanders. Mie îmi convine. Dacă vrea altcineva să aibă 
grijă de divă, renunţ cu plăcere la responsabilitate. 

— Se ocupă Tara, îi zic lui Indy, în timp ce mă întorc în bucătărie, 
care e oaza noastră. 

- Punem pariu pe 20 de dolari c-o să vină aici şi o să spună că 
Zanders te vrea pe tine? 

— Nu câştig destul cât să arunc banii pe pariuri pe care să le pierd 
mai apoi. 

E a treia călătorie a sezonului şi până acum n-a vorbit deloc cu 
celelalte fete. 

Tara se apropie. 

— Evan Zanders are nevoie de ceva de la tine. 

— Ştii de ce anume? o întreb precaută. 

Chiar dacă n-am nici o treabă cu el, sarcina lui de a-mi face traiul 
un iad la locul de muncă e posibil să atragă prea mult atenţia Tarei. 
Trebuie să am grijă. Mă rog, Zanders trebuie să aibă grijă. 

— Nu. A spus că doar tu poţi să-i faci rost de asta. 

Tara are o expresie tăioasă când se întoarce la locul ei, din faţa 
avionului. 

Nu ştiu dacă e frustrată că primesc atenţie sau e supărată că nu 
primeşte ea, ceea ce sună ridicol. Oricine şi-ar dori genul de atenţie 
pe care mi-o oferă Zanders, făcându-mi treaba mult mai grea decât e 
cazul să fie, e sărit de pe fix. 

— Du-te să ai grijă de iubiţelul tău, mă tachinează Indy. 

— Taci din gură! 

Toţi din echipă îşi mănâncă cina, aşa că nimeni nu e atent la 
mine când mă îndrept spre rândul de lângă ieşirea de urgenţă. 

— Ai nevoie de ceva? îl întreb pe Zanders pe cel mai dulce ton 
posibil, care de fapt nu e chiar așa dulce. 

Nu m-aş descrie ca fiind o persoană dulce. 

- Nu-mi place cina. 

Se uită la farfurie. Abia s-a atins de mâncare. 


— Pot să-ţi aduc altceva? 

— Poţi să-mi faci un sendviş prăjit cu brânză? 

— Serios? Mânânci aşa ceva? 

- Drăguţo, ai grijă de dieta mea? 

- Nu. Nu-mi pasă câtuşi de puţin, spun sinceră, în timp ce pe 
Maddison îl pulneşte râsul şi aproape se îneacă. Eram doar curioasă. 
Ai fi putut să-i spui celeilalte însoţitoare de zbor care a venit aici. 

Se uită în partea din faţă a avionului, unde este Tara, care ne 
priveşte. 

— Da, dar ceva îmi spune că, atunci când vine vorba de mâncare, 
să am mai multă încredere în tine, nu în ea. 

Asta ce ar trebui să însemne? Este modul lui de a-mi judeca 
corpul? E modul lui de a-mi spune că mănânc în mod regulat de la 
fast food şi probabil pot să fac un sendviș bun? Nu se înşală, dar 
chiar şi așa, 

Dintr-odată, simt că nu mai am aer. Spaţiul e prea mic. Mă simt 
expusă, în văzul tuturor. Nu vreau să vadă nimeni cât de jenată mă 
simt. Uniforma îmi e strâmtă pe corp şi o simt cum îmi intră în 
şolduri, piepi şi sub braţe. Toată lumea vede că nu-mi vine cum 
trebuie. Ştiu asta. Primul lucru pe care-l văd e un corp cu ceva mai 
multe kilograme decât aş vrea. Am fost o idioată să cred că nu mă 
vor judeca pentru asta, 

M-am înşelat şi masca mi-a căzut de tot în clipa asta. Nu suport 
să mă simt vulnerabilă. 

— Stevie, o să-ţi faci treaba și o să-mi prepăteşti un sendviş cu 
brânză? 

les din transă, încuviinţez şi o iau spre bucătărie. Simt nevoia să 
mă ascund. 

— Stevie? spune Zanders, în timp ce înaintez pe culoar. 

Nu mă întorc, 

Îi fac sendvişul, dar nu i-l duc tot eu. Nu mai ies pe culoar până 
când nu aterizăm în Chicago şi toată lumea a ieşit din avion. 


CAPITOLUL 7 


Stevie 


Echipa Chicago Raptors are meci pe teren propriu, ceea ce 
înseamnă că săptămâna asta am liber. Şi chiar şi mai bine, Chicago 
Devils au noaptea liberă, aşa c-o să-mi petrec, în sfârșit, timpul cu 
fratele meu. 

Însă încă nu l-am văzut azi. A avut antrenament de dimineaţă, 
apoi o conferinţă de presă după-amiază, dar în seara asta mergem la 


film. O să petrecem timp de calitate împreună. Am stat ghemuită pe 
canapeaua din apartamentul lui incredibil, așteptându-l să se 
întoarcă. 

Nu glumesc. Clădirea asta e o nebunie. A fost construită acum 
patru ani, iar Ryan s-a mutat la un an după, când a fost ales de 
Chicago Devils. Nu e la ultimul etaj, ci cu vreo două etaje mai jos, 
iar priveliştea e epică de pe terasa lui cu vedere de aproape 180 de 
grade. Vedem cea mai mare parte din Chicago de aici, inclusiv lacul 
Michigan. 

Dar priveliştea de azi nu e chiar aşa drăguță, pentru c-a plouat 
toată ziua. În mod normal, în zilele libere aş fi la adăpost, dar din 
cauza vremii câinii nu sunt scoşi la plimbare după-amiaza asta, așa 
că n-aveau nevoie de ajutorul meu. 

Prin urmare, am stat pe canapea toată ziua, în cei mai 
confortabili şi urâţi pantaloni de trening. 

Cele trei zboruri rapide au fost un mod bun de a-mi intra în ritm 
sezonul ăsta, pentru că următorul o să fie mult mai lung. O să 
înceapă săptămâna viitoare în Nashville. Sunt sigură că toată lumea 
abia aşteaptă să ajungă în Nashville, dar mie-mi dă o stare de 
anxietate. 

Am crescut la periferia oraşului şi am fost recunoscătoare că am 
plecat la Universitatea din Carolina de Nord. De fiecare dată când 
sunt în Nashville, simt că nu sunt destul de bună. 

Nu sunt destul de blondă. Nu sunt destul de înaltă și slabă, dar 
nici scundă și drăguță. 

Cel puţin aşa mă simţeam când creşteam, iar faptul că va trebui 
să trec pe acolo m-a apăsat de când am acceptat să lucrez cu o 
echipă de hochei. E una dintre opririle din programul NHL. Când 
lucram pentru NBA, puteam să evit vizitele acasă. 

Ryan are noroc. Nu trebuie să se întoarcă acolo de mai multe ori 
pe an, pentru meciuri. Deşi sunt sigură că lumea ar organiza o 
paradă în onoarea lui. A fost vedetă în liceu şi eu eram sora lui 
geamănă, cu care fetele se purtau frumos doar ca să se apropie de 
jucătorul de baschet vedetă. 

Chiar şi aşa, tot mai am câţiva prieteni din liceu şi, chiar dacă nu 
suntem foarte apropiaţi, ne ştim destul de bine cât să le spun că 
săptămâna viitoare o să fiu în oraş. 

- Hei, Vee! strigă Ryan când intră pe uşă. 

Mă ridic şi-l privesc nerăbdătoare. 

- Mi-ai adus unul? 

- Nu tu un bună, ce mai faci, dragul meu frate, persoana mea 
preferată din întreaga lume? 

— Eşti scârbos! 

— Da, ţi-am adus unul. 

Îmi aruncă hotdogul împachetat în poală. 

— Dar ştii că-mi permit să-ţi iau ceva mai bun decât un hotdog de 
cinci dolari de pe stradă, nu? 

- Nu mă judeca! Mâncarea de la United Center este cea mai 
bună. 


Desfac nerăbdătoare hotdogul. E plin cu ceapă la grătar, ardei 
iute şi muştar, exact cum îmi place. 

— La cât vrei să plecăm? 

- Unde? 

— La film. Vrem să ajungem la filmul de la şapte, nu? 

— Vee, îmi pare rău, am uitat complet că ne-am făcut planuri în 
seara asta. Am o întâlnire. 

Pe faţă i se citeşte vinovăția. 

Sunt surprinsă, pentru că fratele meu nu prea iese la întâlniri. 

— O să anulez, zice el, apropiindu-se de canapea. 

— Ai o întâlnire? 

— Da, dar o s-o anulez. 

— Nu face asta! 

Fratele meu n-a mai ieşit la întâlniri de când a venit în Chicago. 
E prea concentrat la baschet și la cariera lui ca să mai aibă timp şi de 
femei. Practic, refuză să iasă la întâlniri. Probabil chiar speră c-o să-l 
ajut să scape de întâlnirea de azi, dar n-am de gând să-i încurajez 
statutul de burlac. 

E cea mai bună persoană pe care o cunosc şi Ryan merită să fie 
fericit, chiar dacă are impresia că baschetul e singurul lucru care o 
să-l facă să se simtă așa. Din păcate, prima lui întâlnire din ultimii 
trei ani e în aceeaşi zi în care ne-am planificat şi noi ieşirea în 
ultimele săptămâni. Acum că e sezonul de baschet şi hochei, nu ne 
vedem prea mult. 

— Pot să mă revanșez? Putem să mergem la film când termin cu 
meciurile din deplasare. 

- O să plec în Nashville cu o zi înainte să ajungi acasă, dar stai 
liniştit, o să stăm împreună la un moment dat. 

Ryan mă ia în braţe din spate. 

- Spune-mi, te rog, să nu mă duc! 

— O să te duci. Cine e? 

- Nepoata managerului general al echipei. Se duce la o premieră 
importantă şi managerul m-a rugat să-i fac favoarea asta. 

— Deci te duci la film. 

Ryan râde. 

— Se pare c-are nevoie de o schimbare de imagine şi cine e mai 
bun pentru asta dacă nu plictisitorul şi mereu corectul Ryan Shay. 

— Ry, nu eşti plictisitor! 

— Ba sunt destul de plictisitor, Vee. 

— Poate o să-ţi placă de ea? 

— Nu e genul meu. E doar o afacere. 

- Cum poţi să spui că ai un gen, dacă nu ieşi la întâlniri? 

— Cineva care profită de banii unchiului n-ar trebui să fie genul 
nimănui. Apropo de întâlniri, se apropie o gală caritabilă la care am 
nevoie de parteneră. 

- Perfect, roag-o pe iubita ta vedetă, care fură fraţi. 

— Deci o să vii cu mine? 

— Sigur. Dacă n-o să fiu în deplasare. 


- N-o să fii. E evenimentul pentru una dintre organizaţiile 
caritabile ale jucătorilor tăi. Active Minds of Chicago. Ia cardul meu 
şi cumpără-ţi o rochie! Trebuie să mergem la patru ace. 

Îl fixez cu privirea. 

— Am şi eu banii mei. Şi-n plus, prefer să găsesc ceva la mâna a 
doua. 

— Vee, în nici un caz! Ştii că-mi place stilul tău, dar nu poţi să 
porţi o rochie la mâna a doua la evenimentul ăsta. 

— De ce nu? 

— Pentru c-o să vină sportivii cel mai bine plătiţi din Chicago. O 
să ieşi în evidenţă şi nu în sensul bun. 

Și cu asta s-a încheiat dezbaterea. Asta e exact genul de atenţie pe 
care nu-l vreau. 

— Bine. Poţi să-mi cumperi o rochie scumpă, pe care s-o port în 
preajma colegilor tăi înstăriți. 

Ryan zâmbeşte satisfăcut. 

— Să iei cardul Am-Ex negru când pleci. 

Mă strânge uşor de umeri, după care-mi ia hotdogul din mână şi 
ia o gură mare. 

— Ce naiba? 

- Ce bun e! Data viitoare o să-mi iau şi eu unul. Deci ajungi în 
Nashville? O să le anunţi pe Toanta şi Gogomana? 

— Dacă te referi la Hannah şi Jackie, nu ştiu încă. Nu m-am 
hotărât. 

Ryan caută ceva în cămara din bucătărie. 

- N-o face! Fetele alea sunt malefice. 

— Sunt prietenele mele. 

- Ba nu. Sunt niște persoane rele. 

Expir epuizată. Are dreptate, dar au fost cele mai apropiate 
prietene în perioada liceului, chiar dacă m-am simţit foarte dată 
laoparte din trioul nostru. 

— Apropo de fete rele, ai vorbit cu mama? 

Ryan îmi aruncă o privire tăioasă peste umăr. 

- Mama nu e rea. 

— Nu cu tine, doar eşti copilul preferat. 

- Nu, n-am vorbit cu ea. Ar fi bine să-i spui c-o să fii în oraş, o să 
vrea să te vadă. 

Ba n-o să vrea. 

— Sigur, o să-i spun. 

Evit privirea fratelui meu, înainte să realizeze adevărul, şi anume 
că n-aveam de gând să-i spun mamei c-o să mă întorc acasă. Mi-ar 
plăcea să-l văd pe tata, dar nu şi pe mama. 

— Apropo de gala aia, Brett m-a contactat azi. 

— De ce? îl întreb eu. 

— Vrea să vină în vizită, să vină la eveniment. 

- Să vină în vizită aici, în Chicago? 

Ryan îşi mută privirea. 

- I-am spus că nu e o idee bună. Nu ştie că locuieşti aici, dar trece 
printr-o perioadă grea şi încearcă să-şi găsească un loc de muncă în 


domeniul sportului. Toate echipele importante din oraş vor fi la gala 
caritabilă. E un loc bun în care să socializeze. 

Simt cum rămân fără aer când aud numele lui Brett. Ultima 
persoană la care vreau să mă gândesc e colegul de echipă al fratelui 
meu, din colegiu, care e şi fostul meu. 

Am fost împreună în cea mai mare parte a colegiului, dar au fost 
multe perioade când voia să ne despărțim, pentru că avea alte 
opțiuni. După ce se plictisea, se întorcea la mine, iar eu mă 
străduiam să fiu destul de bună cât să-i menţin atenţia. 

Ca o idioată, îl primeam înapoi de fiecare dată. Era slăbiciunea 
mea. Îl iubeam şi nu voiam decât să mă iubească, dar n-o făcea. Nu 
cu adevărat. 

Eram acolo doar ca să umplu un gol. Eram corpul cald din patul 
lui, în timp ce continua să caute opţiuni mai bune. N-am observat 
asta la momentul respectiv, dar încrederea în mine a avut mult de 
suferit în perioada aia, în care simţeam că nu sunt destul pentru el. 
Asta s-a întâmplat în acelaşi timp în care mama a început să 
comenteze pe seama înfățișării mele. 

Apoi, în ultimul an, când Brett a primit un loc în tabăra de 
antrenamente cu o echipă profesionistă de baschet, mi-a dat papucii 
mai repede decât ai spune: „le-am folosit timp de trei ani“. Cam 
asta a spus, dar cu alte cuvinte. 

Îmi amintesc totul foarte clar. Îl aşteptam pe Ryan în faţa 
vestiarului de la UNC, dar nu ştiam că era în mijlocul unui interviu 
pe teren, în timp ce restul colegilor lui vorbeau prostii în spatele unei 
uşi subțiri, care nu era izolată fonic. 

— Cum rămâne cu Stevie? a întrebat unul dintre băieţi, după ce au 
aflat de noua oportunitate a iubitului meu. 

— Ce e cu Stevie? Am stat cu ea pentru că eram plictisit, dar acum 
trec la profesioniști, Ştii ce calitate vor avea femeile care se vor 
arunca la picioarele mele? Chiar crezi c-o să stau cu sora lui Shay, 
când am opţiuni mult mai bune? 

Aia a fost picătura chinezească. A fost ultima oară când am 
vorbit cu el. A încercat să mă contacteze de câteva ori de-a lungul 
anilor, mai ales după ce a fost dat afară din tabăra de antrenamente 
în primul sezon, fără să ajungă la o echipă NBA profesionistă. Dar 
ziua aia, când stăteam în fața vestiarului, a fost momentul când am 
realizat că nu însemnam nimic pentru el şi de atunci am purtat cu 
mine povara faptului că nu sunt destul de bună. 

Ryan habar n-are cât de rău m-am simţit atunci. Brett e colegul 
lui de echipă din colegiu şi au fost foarte apropiaţi odată. Însă după 
ce a văzut cât de mult am suferit, fără să ştie toate detaliile, s-a ținut 
la distanță de el. 

Nu vreau să fiu dramatică, dar ce mi-a făcut m-a terminat. 

Și ăsta e motivul pentru care n-o să mai ies cu un sportiv 
vreodată. Sunt superficiali şi nu le pasă decât să aibă un trofeu la 
braţ. Iar eu nu sunt trofeul nimănui. 

— l-am spus că nu e o idee bună, dar mă gândesc că poate ar 
trebui să-l ajut. Să-l pun în contact cu câţiva oameni? Nu ştiu, îmi 


pare rău pentru el. 

Probabil dac-ar şti ce a spus despre mine vechiul lui coleg de 
echipă, nu i-ar mai părea rău şi chiar l-ar bate. 

- O să-i spun să nu vină. 

- Ba nu, Ry. E vechiul tău coechipier. E-n regulă. Dar poţi să-l pui 
să stea altundeva? 

Îmi aruncă un zâmbet recunoscător şi plin de înţelegere. 

- O să-mi spui vreodată ce s-a întâmplat între voi? 

- Ne-am despărţit. E foarte simplu. 

- Mi-ar plăcea să-mi spui într-o zi. Te iubesc, Vee, spune el. 

Mă mângâie pe păr şi apoi se duce în camera lui, ca să se 
pregătească. 

Numele colegului lui Ryan mi-a lăsat un gust amar. Îmi termin 
hotdogul, apoi mă întind pe canapea şi mă ascund sub pătura grea. 


Îmi petrec seara în cei mai confortabili pantaloni de trening. E 
adevărat că sunt şi cei mai uzaţi, dar nu încerc să impresionez pe 
nimeni. Sunt singură, într-un apartament imens, în centrul unui 
oraş în care încă nu cunosc destui oameni. Mă gândesc s-o întreb pe 
Indy ce mai face, poate e o ocazie bună să o cunosc mai bine, din 
moment ce o să petrecem următoarele şase, opt luni împreună în 
deplasare. Însă greutatea păturii şi faptul că nu vreau să mă dau jos 
de pe canapea mă împiedică. 

Din fericire, ploaia s-a oprit. Când o să mă simt destul de 
puternică să mă dau jos, o să ies şi o să-mi petrec restul nopții 
oferindu-le iubire fiinţelor mele preferate. 

Evident, mă refer la câinii de la SDOC, Câini Seniori din 
Chicago. 

Organizaţia e aproape. Acolo, câinii bătrâni aşteaptă să fie 
adoptați de o familie iubitoare, unde să-și petreacă restul vieţii. Am 
început să fiu voluntar imediat după ce m-am mutat în Chicago. 
Am făcut ceva similar în perioada colegiului, când eram în Carolina 
de Nord, şi a devenit o pasiune de-a mea. 

Dacă aş putea să mă întreţin doar având grijă de aceste animale şi 
oferindu-le toată iubirea de care n-au avut parte, aş face-o. Din 
păcate, e o organizaţie nonprofit care supravieţuieşte doar pe baza 
donațiilor. Aşa că noi, cei care ne oferim voluntari, o facem pentru 
că iubim animalele şi le înţelegem. 

Nu neapărat partea cu bătrâneţea. Am doar 26 de ani. Dar înţeleg 
ideea de a nu fi o prioritate pentru cineva. 

Câinii ăştia sunt daţi laoparte, în favoarea puilor, şi-şi petrec 
restul vieților scurte într-un adăpost. N-o să spun că sunt refuzată 
de toți bărbaţii pe care-i întâlnesc, pentru că nu-i aşa. Dar după 
conversaţia despre Brett, îmi amintesc foarte bine cum e să fii pe 
banca de rezervă. Prin urmare, fac o prioritate din aceşti câini 
bătrâni, care nu vor decât un cămin primitor şi pe cineva pe care să-l 
iubească. 

Dacă fratele meu n-ar fi alergic la câini, mi-aş fi umplut 
apartamentul cu ei. 


În timp ce schimb canalele, ca să găsesc ceva decent la care să mă 
uit, dau peste jocul echipei Raptors. N-au mai rămas decât două 
minute, iar Chicago conduce cu 4 la 2. Pare o victorie simplă. 

Stadionul e plin, aşa cum e şi când îl văd pe Ryan jucând la 
rândul lui. 

Nu ştiu prea multe despre hochei, dar probabil ar trebui să învăţ, 
acum că e locul meu de muncă. Aşa că mă uit la ultimele două 
minute, dar nu învăţ decât că există ceva numit degajare interzisă, 
care are loc de două ori. 

Îi anunţă pe cei mai buni jucători, iar Evan Zanders primește 
prima stea. Se pare că e de bine. 

- Cum te simţi în seara asta, Zanders? îl întreabă unul dintre 
comentatori. 

Îşi ridică tricoul, ca să se șteargă pe faţă, şi se uită direct în 
cameră, aruncând un zâmbet strălucitor. E atrăgător, îngâmfat. Ce 
mai, are tot pachetul! 

— Mă simt bine. A fost o victorie bună. 

— Felicitări pentru că ai fost numit vedeta partidei! O să celebrezi 
cu cineva special în seara asta? 

Am văzut multe jocuri de profesionişti şi niciodată n-am auzit o 
astfel de întrebare. Însă din câte am aflat despre reputaţia lui 
Zanders, presa e interesată în mare parie de persoanele cu care are 
un conflict şi de cele cu care iese. 

Fundaşul zâmbește și se uită din nou la cameră. 

— Cu câteva persoane speciale. 

Scârbos! Sting televizorul. 

Îmi iau laptopul şi încep să-i analizez pe tipii ăştia, lucru pe care 
Indy l-a făcut deja. Dacă tot o să stau cu ei atât timp, vreau să văd cu 
cine am de-a face. 

Primul nume care apare e Rio. Nu sunt multe informaţii despre 
fundașul cu ochi verzi, dar e evident că e clovnul echipei. Nu găsesc 
multe poze cu el în care să nu zâmbească sau în care să fie fără 
casetofonul lui vechi. 

Nu găsesc prea multe despre ceilalţi băieţi din echipă, decât unde 
au mers la colegiu, de unde vin şi câteva poze cu ei, iubitele sau 
prietenii lor. 

Lucrurile stau altfel când vine vorba de căpitanul echipei. Când 
apăs pe numele lui Eli Maddison, apare o listă lungă de website-uri. 
Universitatea la care a fost, echipele în care a mai jucat și, cel mai 
notabil, organizaţia caritabilă pe care a înfiinţat-o. Numele sună 
familiar, Active Minds of Chicago. 

Pun lucrurile cap la cap și realizez că gala la care o să merg cu 
Ryan e un eveniment caritabil pentru organizaţia lui Maddison, ca 
să ajute copiii şi adolescenţii cu boli mintale. 

Găsesc multe poze cu el şi familia sa. Soţia lui arată familiar, dar 
nu ştiu de unde s-o iau. Părul ei roşcat iese în evidenţă şi sunt 
aproape sigură c-am mai văzut-o. 

Găsesc şi o mulțime de poze cu Maddison şi fiica lui, inclusiv o 
înregistrare în care aceasta a dat buzna în timpul unei conferinţe de 


presă anul trecut. 

E evident că Maddison e tipul cu familia perfectă. 

Opusul lui e Evan Zanders. Găsesc foarte multe informaţii şi 
despre el, însă nimic despre familia lui. Însă există o mulţime de 
poze cu el plecând de la arenă cu câte o fată diferită. Nu găsesc două 
poze în care să fie cu aceeași femeie. lar sub acele poze sunt 
numeroase titluri, precum: 


„Evan Zanders, de la Chicago Raptors, a stat în club până la 
400 dimineaţa.“ 

„Numărul 11, scos din joc pentru bătăi. Riscă amenzi.” 

„Evan Zanders, băiatul rău din Chicago.“ 


Ce de clişee! 

Îmi dau ochii peste cap. Am găsit exact ce bănuiam. Închid 
laptopul și-l arunc pe canapea. 

Mă ridic, îmi prind părul în coc, îmi trag o bluză largă pe mine şi 
adidaşii. Înainte să ies pe ușă, iau o pungă cu gustări de pe masă şi 
mă uit în oglindă. 

Arăt ca naiba. 

Pantalonii sunt pătaţi, materialul e subţiat de la cât au fost 
purtaţi şi părul e neimblânzit. Nu sunt deloc machiată şi există 
posibilitatea să am muştar uscat pe bărbie. Dar căţeilor nu le pasă şi 
nici mie. 

Îmi iau telefonul, geanta și cheile. Ies din apartament şi intru în 
lift. 

Abia aştept să-mi văd prietenii îmblăniți. Au trecut deja câteva 
zile de ultima oară. Tocmai asta e treaba cu câinii mai bătrâni, nu 
ştii cât timp mai ai cu ei. Trebuie să le dai cât mai multă iubire, 
pentru că nu știi dac-o să mai apuci s-o faci. 

Cobor cu liftul până la parter, în timp ce sunetul viorilor se 
revarsă din difuzoare şi umple cutia de metal. Aşa cum am mai spus, 
apartamentul fratelui meu e foarte elegant şi numai cei foarte 
înstăriți locuiesc aici. Sunt sigură că portarul are câte un mic infarct 
de fiecare dată când intru sau ies purtând hainele mele largi şi 
adidaşii murdari. Însă mereu e politicos şi nu comentează. 

Liftul se opreşte la parter şi, în clipa în care ușile se deschid, mă 
lovesc de un zid imens de muşchi. 

- La naiba, spune cineva, care mă prinde de braţe, ca să nu cad. 
Eşti bine? 

Sunt puţin ameţită, dar văd foarte bine. 

Observ corpul sirăinului şi contrastul dintre adidaşii mei 
murdari şi pantofii lui lustruiţi. Are picioarele groase, dar pantalonii 
sunt croiți perfecţi pentru coapsele lui puternice. Tatuajele de pe 
piele aproape se văd prin cămaşa albă şi, când văd lanţul auriu de la 
gât, realizez de cine m-am lovit. 

Ridic capul. Zidul de care m-am lovit mă fixează cu privirea, iar 
un zâmbet plin de subinţeles îi apare pe buze. 

— Stevie. Mă urmăreşti? mă întreabă Zanders. 


CAPITOLUL 8 


Zanders 


— Stevie, mă urmăreşti? 

Mă analizează, așa cum o fac şi eu. 

Are părul prins în vârful capului, într-un haos sălbatic de 
cârlionţi, iar hainele largi îi acoperă silueta. Genele închise la 
culoare îi încadrează ochii albaştri-verzi şi nu e machiată deloc, cu 
excepţia... Are cumva muştar pe bărbie? 

E la doar câţiva centimetri de mine şi o ţin, ca să nu cadă. Fără să 
mă gândesc, îi şterg cu degetul pata galbenă de pe faţă. În timp ce 
fac asta, deschide gura şi mă fixează cu privirea. 

Stevie tuşeşte şi face un pas în spate, îndepărtându-se de mine. 

— Mi se pare că tu mă urmăreşti, răspunde şi refuză să mă 
privească, în timp ce-şi încrucişează braţele la piept. 

- Mai exact cum fac asta? Prietenii mei cei mai buni locuiesc aici. 

Într-un final, mă priveşte derutată. 

— Eli Maddison. Familia lui stă în clădirea asta. La ultimul etaj. 
Dar se lucrează la lift. 

Arăt spre liftul privat care duce la etajul unde stă familia lui 
Maddison. Singurul pe care-l iau, ca să evit astfel de întâlniri. 

În clipa aia, Stevie are o revelaţie. 

— Soţia lui are păr roșcat închis la culoare? 

- Logan. Da, 

Stevie încuviinţează, de parcă începe să înţeleagă. 

— Deci e clar, mă urmăreşti. 

Stevie pufneşte. 

— Aici locuiesc. Dacă e cineva care să urmărească pe cineva, clar 
nu sunt eu aceea. 

- Cum să nu, drăguţo. 

Nu o cred. Nu vreau să par un arogant bogat, dar costă foarte 
mult să stai în clădirea asta, ca şi într-a mea. Stevie e o însoţitoare de 
zbor. Nu câştigă destul cât să locuiască aici. 

— De ce-mi tot spui „drăguțo“? 

Îmi scapă un râset malefic. Credeam că e mai isteaţă. 

- Nu te-ai prins? 

— De ce anume? 

— E porecla pe care ţi-am dat-o. E ironică. Nu cred că ai nimic 
drăguţ în tine, drăguță. 

Îmi susţine privirea, în timp ce se gândește la răspuns. Dac-ar fi 
fost vorba de altcineva, probabil aş fi fost înjurat sau poate chiar 
lovit, dar nu și de Stevie. E imprevizibilă. Ştie cum să reacționeze la 
astfel de replici. 


În locul unei reacţii negative, începe să râdă. 

— E chiar o poreclă reuşită. 

Nu pot să-mi opresc zâmbetul când o văd pe fata asta 
imprevizibilă, îmbrăcată ca şi cum nu are o casă, incapabilă să-şi 
abţină râsetul isteric în mijlocul acestui hol alb elegant, cu podea din 
marmură. 

Nu pare să se integreze aici şi asta-mi place la nebunie. 

— Eşti un idiot, spune ea râzând. 

— Ştiu. 

Îi zâmbesc. 

O las să se calmeze şi o întreb din nou. 

— Şi totuși, ce faci aici? 

Inspiră adânc, în timp ce continuă să zâmbească. 

- Ţi-am spus deja. Aici locuiesc. Mă rog, fratele meu locuieşte 
aici, iar eu stau cu el. 

— Cine e fratele tău? 

Simt c-ar trebui să-l cunosc. Chiar dacă oraşul e mare, nu e chiar 
atât de mare. Oricine işi permite să locuiască în complexul ăsta e fie 
o persoană importantă, fie un sportiv care câştigă milioane de dolari 
pe an. 

- Nu-l cunoşti. Trebuie să plec. Noapte bună! 

Trece pe lângă mine şi o privesc cum pleacă. Mă uit gânditor la 
lift. În seara asta mă întâlnesc cu Maddison şi Logan, să bem pe 
terasa lor, acum că nu mai plouă. 

Dar cu toate astea, mă întorc şi fug după însoţitoarea de zbor care 
pare hotărâtă să stea departe de mine. 

— Stai! strig eu, când ies pe uşile din faţă. 

Stevie se opreşte şi se întoarce spre mine. Arată foarte răvăşită şi 
nu ştiu de ce alerg după fata asta. 

- Unde te duci? E trecut de miezul nopţii. 

Întrebarea mai bună e de ce îmi pasă. 

Stevie se uită în direcția în care vrea s-o ia. 

— Am ceva de făcut. 

- Unde? 

De ce îmi pasă? 

- Chicago nu e genul de oraş unde să te plimbi noaptea, nu e 
sigur. 

- E la o stradă distanţă. E OK. 

Stevie se întoarce din nou, dorind să-şi continue drumul. 

Îmi dau ochii peste cap, frustrat, şi alerg după ea. O prind uşor 
de cot şi o întorc spre mine. 

— Stevie, stai! 

Când se întoarce, degetele îmi alunecă în jos, atingându-i pielea 
ciocolatie şi ţinând-o uşor de antebraţ. 

Se uită la mâna mea şi apoi mă priveşte în ochi. 

- Da? 

„Exact, Evan, ce ai de gând să spui acum? De ce tot alergi după o 
tipă care nu vrea să aibă de-a face cu tine?“ 


lau mâna de pe ea şi încerc să zic ceva. De când o ştiu pe fata asta, 
m-am distrat iritând-o şi făcând-o să roşească. Însă în seara asta, eu 
sunt cel care şi-a pierdut farmecul şi nu e-n stare să lege două 
cuvinte. 

Din fericire, Stevie vorbeşte înaintea mea. 

— Miroşi a sex. 

Mă îndrept şi zămbesc satisfăcut. 

— Mulţumesc. 

- N-a fost un compliment. 

— A părut să fie. 

Stevie îşi dă ochii peste cap. 

- Nu pot să te învinovăţesc. Doar ai spus c-o să celebrezi cu mai 
multe persoane speciale în seara asta. 

O privesc uimit. 

— Te-ai uitat la meci? 

- M-am uitat la ultimele două minute ale meciului. 

- Nu-i aşa că eram foarte sexy în tricoul ăla? 

— Eşti îndrăgostit de propria persoană. 

— Cineva trebuie să fie. 

Asta spun mereu la genul ăsta e afirmaţie. 

Un cuplu trece pe lângă noi, în timp ce se uită la mine şi şopteşte. 
E abia începutul sezonului și n-am făcut ceva foarte scandalos de 
ceva timp, din moment ce paparazzi nu-mi urmăresc fiecare 
mişcare. Cu toate astea, sunt recunoscut cam oriunde merg prin 
oraş. Nu că m-ar deranja atenţia. În cea mai mare parte, îmi place. 

— Acele persoane cu care am spus c-o să celebrez sunt membrii 
familiei lui Maddison. Soţia lui e şi ea prietena mea cea mai bună și, 
dacă ajung la timp, poate-l prind şi pe bebeluşul lor trezindu-se ca să 
fie hrănit. 

— A, în timpul interviului a părut să aibă conotaţii sexuale. 

— Presa oricum o să-i dea înţelesul ăsta, de ce să nu profit de 
situaţie? 

- Da, presa pare să aibă o anumită viziune când vine vorba de 
tine. Cel puţin aşa pare pe internet. 

Stevie face ochii mari, ca şi cum tocmai spusese ceva ce n-ar fi 
trebuit. 

— Stevie, drăguţo! M-ai căutat pe Google? o întreb prea amuzat. 

Stevie se relaxează şi devine din nou încrezătoare. 

— l-am căutat pe toţi din echipă. Nu te flata crezând că te-am 
căutat doar pe tine! 

— Şi ce ai găsit când m-ai căutat doar pe mine? 

— Nimic din ce nu știam deja. 

Îmi place reputaţia mea. Oamenii care contează știu că e doar o 
mască şi îmi place ca restul să creadă că sunt un ratat imposibil de 
iubit. E în favoarea mea. Femeile mi se aruncă la picioare datorită 
acestei reputații. 

Însă nu ştiu de ce nu-mi place ca această însoţitoare de zbor să 
aibă părerea asta despre mine. E evident că reputaţia mea nu e pe 
placul ei. Dar dacă m-ar plăcea chiar şi puţin, ar fi mult mai 


distractiv s-o şicanez în avion, ceea ce e misiunea mea în acest 
sezon. Însă Stevie nu mă suportă şi tot ce fac la bordul avionului nu 
o face decât să mă placă şi mai puţin. 

Cred că vreau să mă placă ca om. 

— Nu e cazul să crezi tot ce citeşti în presă. Sunt multe înflorituri 
ca să prezinte povestea pe care o vrea echipa mea de PR. 

— Deci vrei să spui că nu pleci în fiecare seară cu altă fată? Şi chiar 
îți pasă şi de altcineva, nu doar de tine? 

Sunt surprins de cât de directă e. 

— E ceva în neregulă cu a pleca cu câte o altă fată în fiecare seară? 

— Nu, spune Stevie repede. 

Nu mă aşteptam la asta. Majoritatea femeilor nu suportă ideea 
unui bărbat care are aventuri. 

- Dar ai spus că nu totul e aşa cum pare. Doar că par să-ţi fi 
conturat imaginea corectă. 

- Păi... 

Mă simt pus la colț. Nu simt prea des nevoia de a-mi explica 
acțiunile, dar acum vreau s-o fac. Nu ştiu de ce. 

- Fie că mă crezi sau nu, sunt momente când ies cu femeile 
acelea din arenă, în speranţa c-o să fim pozaţi, după care le pun în 
taxi şi le trimit acasă. 

Stevie mă priveşte uimită. 

- Dar mai sunt şi momente când se întorc acasă cu mine. 
Imaginea pe care o am îmi aduce o mulţime de bani. Nu strică să 
profit de ea, iar beneficiile nu sunt deloc rele. 

Stevie râde, înţelegă toare. 

Ce frumuşică e! lar faptul că nu mă judecă e foarte atrăgător. 
Chiar dacă uneori are o problemă de atitudine și poartă pantaloni de 
trening pătaţi. 

Stevie mă analizează pentru o clipă, după care o amintire îi 
licăreşte în ochi şi zâmbetul îi dispare. 

- Trebuie să plec. 

Se întoarce repede cu spatele la mine. 

Alerg după ea, deşi port pantofi Louboutin şi clar n-ar trebui să 
fac asta. 

— Stai un pic, ce s-a întâmplat? 

Stevie tace o clipă şi văd că se joacă agitată cu un inel. 

- Ce ai vrut să spui atunci când ai zis că legat de mâncare ai 
încredere în părerea mea mai mult decât în a celorlalte fete? 

O privesc derutat. 

— Când ai vrut să-ţi pregătesc altceva, pentru că nu-ţi plăcea cina. 
Ai spus că ai încredere în părerea mea mai mult decât în a colegelor 
mele când vine vorba de mâncare. 

Da, chiar, uitasem că se purtase ciudat după. 

— Ce e cu asta? 

— Ce ai vrut să spui cu asta? 

Sunt pierdut. 

- Adică fix ce am spus, şi anume că am încredere mai mult în 
părerea ta decât în a celorlalte fete când vine vorba de mâncare. 


- Dar ce a însemnat? insistă ea, 

Inspir adânc și încerc să-mi dau seama la ce se referă. Se pare că 
toate femeile suni puţin sărite de pe fix. 

— Stevie, uite ce e, sunt un bărbat simplu... 

— Ba nu eşti. 

— Ai dreptate. 

Poate că „simplu“ nu e cel mai bun mod prin care să mă descriu. 
Nu ies niciodată din casă fără să-mi stabilesc vestimentația în avans. 

— Direct. Sunt un bărbat direct. Dacă spun ceva, nu există nici un 
sens ascuns. Nu mint. Nu fac chestii de genul ăsta. Spun direct ce 
vreau. 

— Am înţeles. 

Se întoarce din nou cu spatele la mine, dar o prind de braţ. 

- Am impresia că-mi scapă ceva. Poţi sa-mi spui cum te-am 
ofensat? 

Stevie începe să mestece șnurul dezgustător al glugii, apoi se 
joacă cu inelul auriu. 

— I-ai spus fetei care nu are mărimea S că ai mai multă încredere 
în părerea ei când vine vorba de mâncare decât în cea a fetelor care 
au mărimea S. 

— Şi? 

- Înţelegi că aş putea considera că mi-ai judecat corpul, nu? 

— Ce? întreb oripilat, în timp ce fac ochii mari. De asta ai început 
să te porţi ciudat şi ai stat ascunsă în spate pentru tot restul 
zborului? Credeai că mă refer la corpul tău? 

Stevie nu spune nimic şi nici nu mă priveşte. 

- În primul rând, nici măcar pentru o clipă nu m-am gândit la 
aşa ceva. Deşi fundul şi sânii tăi sunt o nebunie. 

Stevie râde la auzul replicii. 

— Nu ştiu ce mănâncă celelalte fete, dar comentariul meu n-a 
avut nimic de-a face cu mărimea hainelor sau a corpului. Nu știu 
decât că, atunci când ne-am întâlnit în barul din Denver, burgerul 
pe care-l comandaseşi arăta incredibil. Şi când m-am ridicat să mă 
duc la baie, în avion, am văzut sendvișul cu brânză pe care-l mâncai 
şi mi s-a făcut şi mie poftă de unul. Ce am spus avea legătură doar 
cu papilele tale gustative. Ne place acelaşi tip de mâncare. 

Stevie se înroşeşte şi pare ruşinată pentru presupunerea ei. 

— Am înţeles. 

— Şi dacă vrei să vorbesc direct despre corpul tău, e demenţial. Ar 
trebui să-l etalezi mai des. Dar pantalonii ăştia de trening sunt 
oribili. 

Stevie râde, în sfârşit, relaxată. Îmi place sunetul. 

- Dar serios acum, îţi faci cumpărăturile de la magazinele 
second-hand? 

Trag de materialul uzat de pe piciorul ei, care e posibil să se rupă 
la orice atingere. 

Stevie îşi priveşte hainele. 

- Da, răspunde ea fără ezitare. 

— Nu vă plătim destul? Pentru că pot să fac ceva în privinţa asta. 


- Nu e vorba de asta. Pur și simplu, îmi place să cumpăr haine la 
mâna a doua, râde ea. 

Nu pot s-o înțeleg. E adevărat că jumătate dintre hainele mele 
sunt făcute la comandă şi cealaltă jumătate sunt de marcă, dar 
niciodată nu au fost uzate. 

- Tu îţi cumperi haine de la Louis Vuitton, Prada şi Tom Ford? 
mă întreabă. 

- Da. 

— Ştiu. Glumeam. Mi-am dat seama că porţi doar haine de marcă. 
Eşti un frumusel, Evan Zanders. 

În timp ce-mi zice asta, mă bate cu aroganță pe piept. 

— Vai, drăguță, crezi că sunt frumusel? 

— Nu-mi mai spune „drăguţo”! 

— Niciodată. 

Privirile ni se întrepătrund. Nu spunem nimic, dar nu suntem 
dispuşi să întrerupem momentul. 

După o clipă, Stevie începe să meargă cu spatele, în direcţia în 
care o lua înainte să alerg după ea. 

— Ştii ce, Zanders? Acum c-ai pomenit asta, chiar nu mă plătiţi 
destul. Cred că e momentul unei măriri de salariu. 

Încerc să-mi ascund zâmbetul, dar m-a prins. Am intrat direct în 
capcană, 

— O să te porţi frumos cu mine în avion dac-o să fac asta? 

Se gândește la răspuns, în timp ce se îndepărtează de mine. 

— Slabe şanse! 

Nu mai pot să-mi opresc zâmbetul. 

— O să te porţi frumos cu mine și n-o să mai fii un idiot enervant 
apăsând mereu butonul ăla? 

- În nici un caz. Ai face bine să-ţi pui pantofii de alergat, pentru 
c-o să te pun la treabă. 

O aud râzând, în ciuda distanţei. 

— O să-mi fac încălzirea de pe acum! 

După asta, s-a întors cu spatele. 

E adevărat că n-a vrut să dea o tentă sexuală conversatiei, dar 
acum nu mă gândesc decât cât de mult m-aş distra să o pun la 
treabă şi să mă bucur de corpul ăla voluptuos. Chiar dacă şi-ar face 
încălzirea, tot n-ar putea să meargă bine în ziua următoare. 

Nu vreau să fiu un ciudat, dar o privesc pe Stevie până când 
ajunge la destinaţie. O fac doar pentru că rata criminalităţii din 
Chicago e foarte mare. Nu are de-a face cu felul în care fundul i se 
mişcă și şoldurile i se leagănă în pantalonii aia absolut oribili, care 
trebuie aruncaţi la gunoi. 


CAPITOLUL 9 


Zanders 


— Ai văzut titlul de azi? 

Maddison îşi bagă telefonul în faţa mea. 

Titlul este „Evan Zanders, o nouă săptămână, o nouă femeie“. 
Sub el, e o poză imensă cu mine plecând de la arenă cu tipa pe care 
am invitat-o la meci. 

- O să le spui că un taxi o aştepta în faţa blocului şi că nici n-a 
păşit în apartamentul tău? Şi că, în loc s-o duci sus, ai venit la noi ca 
să citeşti o poveste de culcare? 

— N-au decât să creadă ce vor. 

— Adică să creadă ce vrea Rich. 

- Nu trebuie decât să joc jocul ăsta până la sfârşitul sezonului. 
Rich crede că echipa n-o să-mi extindă contractul fără imaginea 
mea de băiat rău căruia nu-i pasă decât de el, aşa că trebuie să mă 
prefac în continuare. 

- Cum să nu! Pentru că echipa n-o să-ţi extindă contractul 
pentru că eşti cel mai bun fundaș din ligă şi clar n-o să facă asta 
pentru c-ai fost finalist al trofeului Norris trei din ultimele patru 
sezoane. Sigur îţi vor extinde contractul doar dacă o să continui să 
atragi cât mai multe femei. 

— Având în vedere câţi bani sunt în joc, nu vreau să risc. 

Fără să gândesc sau să am nevoie de ceva, ridic capul şi apas pe 
buton, ca să chem însoţitoarea de zbor. Zgomotul răsună în cabină, 
în timp ce lumina albastră străluceşte deasupra capului meu. 

- Zee, las-o în pace! O să ajungem în Nashville în 15 minute şi ai 
apăsat butonul ăla afurisit tot zborul. 

- Nu pot. Mi-am promis că o să-i fac viața lui Stevie un iad în 
sezonul ăsta. Nu pot să nu-mi respect promisiunea. 

- Vorbești numai prostii! 

— Ce vrei să spui? 

— Zee, eşti cea mai directă persoană pe care o cunosc, dar te minţi 
dacă ai impresia că apeşi pe butonul ăla pentru că vrei să-i faci viaţa 
mai grea. 

— Ce altceva crezi că vreau? 

Maddison izbucneşte în râs. 

- Omule, de când ai devenit aşa greu de cap? Vrei să te culci cu 
ea, e evident. 

Ştiam asta, dar speram că sunt mai subtil. 

Mi-am dat seama săptămâna trecută, după ce m-am întâlnit cu 
Stevie în faţa liftului din clădirea în care stă Maddison. Chiar dacă 
purta nişte pantaloni uzaţi, mi-am tot imaginat cum ar fi să-i dau 
jos şi să-mi îngrop capul între picioarele ei. 

Conversaţia noastră presărată cu flirt mi-a lămurit confuzia. 
Atitudinea şi împotrivirea ei nu mai sunt la limita frustrării. În 
momentul ăsta, e vorba de curiozitate şi nevoie. 

Am ştiut că planul pentru sezon se schimbase după ce liitul 
privat al lui Maddison a fost reparat, dar eu am continuat să-l 
folosesc pe cel public, în speranţa c-o să mă întâlnesc din nou cu 


însoţitoarea de zbor cu păr cârlionţat. Nu mai vreau să-i dau o lecţie 
şi să-i reamintesc pentru cine munceşte. Acum vreau să mă placă şi 
să vrea să se culce cu mine. 

Dar ar fi foarte suspect dacă nu i-aş mai face zile fripte la bordul 
avionului, așa c-am continuat să fac asta. În plus, nu scuip unde 
mănânc şi am tot încercat să-mi reamintesc acest lucru. Așa că nu e 
o opţiune să mă culc cu însoţitoarea mea de zbor, oricât de mult m- 
am gândit la asta. 

— Ce mai e acum? mă întreabă Stevie frustrată, în timp ce stinge 
lumina de deasupra scaunului meu. 

„Da, Evan, acum ce mai vrei?“ 

N-am nevoie de absolut nimic, dar lumina aia a fost ca un 
magnet şi nu mă pot abţine să n-o apăs, când ştiu că o însoţitoare de 
zbor sexy, cu o mică problemă de atitudine, o să vină la mine. 

— Păi... Vreau... 

Gândeșşte-te la ceva, idiotule! 

- Vreau... 

— Vrea să se culce cu tine, intervine Maddison. 

De fapt, vreau să-i dau una prietenului meu şi să-i spun să tacă, 
doar că nu mai suntem în şcoala generală şi ar face totul prea 
evident. 

Nu că subiilitatea ar fi specialitatea mea. Nu sunt timid când vine 
vorba de lucrurile care-mi plac. Dar pe femeia asta n-ar trebui s-o 
vreau şi n-o pot avea. 

Mă întorc spre Maddison şi susţin contactul vizual, fără să 
clipesc. Aşa sper să înţeleagă că o să-l pun la punci în clipa în care o 
să coborâm din avion. 

El însă râde. Se consideră foarte amuzant. 

Când mă întorc spre Stevie, amuzamentul i se citeşte în ochi, în 
timp ce încearcă să nu zâmbească. 

— Ce zici de ceva ce chiar pot să-ţi aduc? 

— Ne vedem în Nashville? 

Care e problema mea? Ne vedem în Nashville? Parcă sunt un ratat 
disperat, care vrea să-şi facă planuri, de parcă nu am nenumărate 
opţiuni. 

Nashville e un oraş foarte bun pentru mine. Instagramul mi-e 
deja plin cu mesaje de la femeile mele din Tennessee şi, dac-o să 
vreau, o să fiu adânc într-una din ele diseară. 

- Bună întrebare, spuse Stevie. Pari să mă urmăreşti peste tot, aşa 
că presupun c-o să te văd şi la barul unde o să merg diseară. 

Maddison mă priveşte confuz. Poate am uitat să-i spun că am 
văzut-o pe Sievie de câteva ori şi când nu eram la bordul avionului. 
Și chiar şi fără informaţia asta, tot ştie că vreau să mă culc cu ea. 
Grozav, ce pot să spun. 

Pentru prima oară în viaţa mea, nu ştiu ce să spun, însă pilotul 
mă salvează, când le cere însoţitoarelor de zbor să se asigure că 
suntem pregătiţi pentru aterizare. Stevie se duce spre partea din 
spate a avionului, ca să se aşeze. 

— Zee, nu face asta, spune Maddison serios. 


- Ce anume? 

Un zâmbet şiret îmi apare pe față. 

Nu mă pricep să mă port ca un fraier, iar prietenul meu cel mai 
bun îşi dă ochii peste cap. 

— Nu te culca cu ea, de dragul ei. Lucrează pentru tine și o să fie 
în avionul ăsta tot sezonul. Chestiile astea se află foarte repede. Stii 
bine asta. De dragul ei, ţine-ţi-o în pantaloni! 

Inspir adânc şi încuviinţez. 

— Nu scuip unde mănânc, îi reamintesc prietenului meu cel mai 
bun, dar şi mic. 


CAPITOLUL 10 


Stevie 


Sunt așa aproape! Mâinile îmi sunt încordate, picioarele 
îndepărtate şi capul mi-e lipit de perna patului din camera de hotel. 
Vibratorul îmi tremură în mână, în timp ce corpul mi se zvârcolește 
sub el, pe punctul de a avea un orgasm. Închid ochii, în timp ce 
prietenul meu manual îşi lucrează magia asupra zonelor mele 
sensibile. 

Nu plec în nici o deplasare fără el. În plus, a trecut ceva timp de 
când am avut orgasm, aşa că cel de acum o să-mi străbată tot 
corpul. 

Sunt aşa aproape. Atât de aproape, în timp ce-mi imaginez că 
altcineva face asta, nu jucăria de cauciuc mov din mână. 

Michael B. Jordan. Da. 

Liam Hemsworth. Da. 

Dumnezeule, sunt aproape! 

Evan Zanders, nu. 

Nu, nu, nu. Te rog, nu! 

Dar e prea târziu. Tot corpul mi se încordează și deschid gura, în 
timp ce îmi imaginez că Zanders e cel care are efectul ăsta asupra 
mea. Nu văd decât pielea lui tatuată şi ochii căprui. Lanţul auriu din 
jurul gâtului. Muşchii lucraţi ai spatelui. Degetele lungi şi dinţii 
perfecţi. Nu. În nici un caz. 

După ce îmi revin, arunc vibratorul în partea cealaltă a camerei, 
frustrată şi trădată. Chiar am avut orgasm imaginându-mi că fac sex 
cu Evan Zanders? 

Exact asta s-a întâmplat. 

Am reuşit să-mi imaginez pe altcineva de când i-am văzut 
conturul penisului în pantalonii gri, în zborul din Detroit? 

Nu, n-am reusit. 


Tocmai de asta meritam un orgasm. N-am avut unul toată 
săptămâna. M-am oprit, de fiecare dată când îmi apărea în minte 
faţa lui stupida. Din cauza asta, sunt frustrată sexual. 

— Stevie! strigă câteva fete, în timp ce-mi bat la uşă. 

S-a făcut deja nouă? 

Îmi scot o pereche de pantaloni de trening din valiză şi încerc să-i 
trag pe mine, în timp ce mă îndrept spre uşă. 

Hannah şi Jackie ţipă amândouă, în timp ce mă îmbrăţişează. 

Primirea asta e puţin neașteptată. Nu le-am mai văzut şi nici n- 
am mai vorbit cu ele de ceva timp, dar am vrut să le spun c-o să fiu 
în oraş. Avem un grup de conversații, dar de obicei vorbesc doar ele 
două. Când le-am spus c-o să mă întorc în orașul meu natal, au 
insistat să ne întâlnim și să ieşim. 

- Bună! 

Le îmbrăţișez, sau cel puţin încerc, dar mi-au lipit braţele de 
corp. 

- Spune-mi, te rog, că n-o să porţi asta, spune Hannah, în timp 
ce mă cercetează. 

— Bineînţeles că nu. Trebuie să mă schimb repede şi putem să 
plecăm. 

După ce mă uit la cum sunt ele îmbrăcate, mă bucur c-am adus 
ceva care mă scoate din zona mea de confort. Hannah poartă o 
rochie scurtă cu paiete, iar maioul tăiat al lui Jackie îi etalează 
perfect abdomenul bine lucrat! Aş prefera să ies în tricoul meu larg 
şi în blugi, dar oraşul ăsta oricum mă face să simt că n-am un loc 
aici. 

- Ala e vibratorul tău? mă întreabă Hannah, uitându-se la jucăria 
mov de pe jos. 

— Păi... 

Ezit. Îl iau şi-l bag în geantă. 

Pune-ţi masca de încredere! Asumă-ţi! Nu e ca şi cum ele ştiu că 
tocmai ai avut orgasm gândindu-te la unul din clienţii tăi. 

— Bineînţeles că da, spun eu încrezătoare. 

Scot hainele pe care plănuisem să le port în seara asta și mă duc 
la baie, ca să mă schimb. 

— Ce mai face Ryan? spune Jackie destul de tare, încât s-o aud. 

Îmi dau ochii peste cap, recunoscătoare că sunt în baie şi nu 
poate să mă vadă. Ca toate fetele din liceu, Jackie voia să-i atragă 
atenţia fratelui meu. Ryan n-a făcut nimic cu ea, deoarece ştia că era 
prietena mea, dar de fiecare dată când Jackie îi pomeneşte numele, 
simt că are motive ascunse. 

- E bine. 

Răspund scurt, în timp ce-mi pun fusta mini pe care am 
cumpărat-o pentru o noapte în oraş. Am luat-o săptămâna trecută 
şi-mi place cum îmi evidenţiază șoldurile şi fundul. În mod normal, 
n-aş purta aşa ceva, dar faptul că sunt înapoi în Nashville mă face să 
mă îmbrac ca atare şi să mă străduiesc mai mult. 

Îmi pun nişte ghete cu tocuri şi o bluză mulată, cu mâneci. 

Cuvintele lui Zanders de săptămâna trecută îmi răsună în minte. 


„Ai un corp incredibil! Ar trebui să-l etalezi mai des.“ 

Nu mă pot abţine şi-mi zâmbesc în oglindă. 

Îmi las pantalonii de trening și bluza pe podeaua băii şi mă întorc 
în camera mea. 

Când mă vede, Hannah se opreşte şi mă cercetează. 

- Ce e? 

- Nimic, doar că nu mă aşteptam să porți ceva așa mulat. Nu e 
genul tău. 

Şi uite așa dispare și puțina încredere sinceră pe care o aveam. 
Încerc să-mi pun masca la loc, dar e aproape imposibil să fac asta în 
orașul meu natal. 

— Să mă schimb? 

Deşi nu ştiu ce aş putea să-mi pun. N-am adus decât o singură 
vestimentaţie de ieşit săptămâna asta. 

— Nu, arăţi bine. Dar o să-ţi îndrepţi părul, nu-i aşa? 

Mă uit când la Hannah, când la Jackie, şi le observ părul blond 
drept. Diferenţa dintre textura lor şi a mea a fost una din cele mai 
mari nesiguranţe din timpul liceului. Eram tachinată din cauza 
cârlionţilor mei sălbatici. Atât de mult, că mi-am îndreptat părul 
aproape zilnic, în speranţa c-o să-l controlez şi o să arăt ca restul 
lumii. 

Însă, pe măsură ce am crescut, am învăţat cum să am grijă de 
textura mea naturală şi nu l-am mai îndreptat de ani întregi. 

— Nu, o să-l las aşa. Unde mergem mai întâi? întreb eu, în timp 
ce-mi iau geanta şi mă îndrept spre uşă. 

- Whiskey Town. 

— Nu cred că e o idee bună. E fix lângă arenă. Sunt şanse mari ca 
jucătorii din echipă să fie acolo. 

— Știm, zâmbeşte Jackie. Tocmai de asta mergem mai întâi acolo. 
Vrem să-i întâlnim şi noi pe băieţii tăi. 

- Nu putem, pot să am probleme din cauza asta. 

Hannah îşi dă ochii peste cap. 

— Stevie, stai liniştită! Nimănui n-o să-i pese dac-o să ajungi în 
acelaşi bar ca băieţii din echipă. 

— Nu înţelegeţi, pot fi concediată dacă socializez cu ei. 

— Atunci nu socializa! Dar doar pentru că tu n-ai voie să stai cu 
ci, nu înseamnă că şi noi trebuie să-i evităm. Poţi măcar să ne faci 
cunoştinţă. 

Ar fi trebuit să mă aştept la asta. Ar fi trebuit să ştiu mai bine de 
atât. Ar fi trebuit să ascult avertismentul fratelui meu și să-mi dau 
seama că singurul motiv pentru care Hannah şi Jackie au vrut să ne 
vedem a fost că lucrez pentru sportivi profesionişti şi au crezut că 
pot să le fac cunoştinţă. 

Dar nu, la naiba cu asta! Doar că nu ştiu cum să ies din situaţia în 
care sunt. După ce ieşim afară, Hannah și Jackie merg înaintea mea, 
nerăbdătoare să ajungă pe strada principală din Nashville. Sunt 
şanse mari ca unii jucători să fie la Whiskey Town, dar dacă nu, sunt 
sigură că prietenele mele din liceu vor vrea să ne mutăm dintr-un 
bar în altul până o să-i găsim. 


Nu pot decât să sper că Tara n-a ieşit în seara asta. Dacă a ieşit şi 
ea şi ne nimerim în acelaşi bar cu echipa, am încurcat-o. 

Indy mi-a scris când am ajuns la hotel. Mi-a spus să mă distrez şi 
m-a întrebat dacă vreau să mergem la brunch mâine. l-am spus 
imediat că da şi acum îmi doresc să nu le fi spus lui Hannah şi 
Jackie că trec prin oraş. Aş fi preferat să ies cu colega mea, care e o 
persoană foarte de treabă și tare. 

— Cum arătăm? întreabă Jackie, în timp ce ea şi Hannah se 
aranjează în faţa barului. 

— Foarte bine, răspund eu absentă. 

Ne arătăm buletinele la intrare şi, cum ajungem înăuntru, 
prietenele mele scanează locul. 

— Uite o masă liberă, spune Hannah, arătând spre colţul din spate 
al barului aglomerat. Stevie, adu-ne două pahare de vodcă cu apă 
minerală cât mergem să ocupăm masa! 

Hannah și Jackie se iau de braţ şi se îndreaptă spre masă. Din 
spate, arată la fel, cu părul lor lung şi blond, picioarele bronzate, 
aproape portocalii, şi siluetele minione. 

Eu, însă, nu semăn deloc cu ele, iar faptul că sunt înapoi în orașul 
ăsta nu face decât să-mi reamintească că locul meu nu e aici. Că nu 
arăt ca fetele cu care am crescut. Că nu mă încadrez în ideea lor de 
„frumos“. 

Mă simt invizibilă în timp ce mă strecor printre oamenii din bar. 
Nimeni nu aşteaptă să comande ceva sau să-i vină băutura şi, cu 
toate astea, nimeni nu-mi face loc. 

Deja urâsc noaptea asta. 

Nu știu dacă m-am simţit vreodată atât de stingheră ca în 
momentul ăsta. Sunt prea conştientă de spaţiul pe care-l ocup, cu 
celelalte corpuri înghesuindu-se în jurul meu. Parcă simt nevoia să- 
mi cer scuze că ocup spaţiu. Că am mărimea pe care o am. Că nu 
sunt destul de suplă cât să mă strecor printre oameni, lără să 
deranjez pe nimeni. 

La un moment dat, un cuplu începe să se sărute cu agresivitate. 
Sunt lipiţi unul de altul şi-mi fac destul loc cât să mă strecor până la 
bar. 

Barmanița râde când oftez uşurată. 

— Ce pot să-ţi aduc? 

- Două pahare de vodcă cu apă minerală şi lime şi o bere, te rog! 

la câteva pahare. 

— Cea mai mare bere. 

Zâmbeşte în timp ce ia un pahar mai mare. În timp ce-mi toarnă, 
mă uit prin bar şi simi privirea cuiva. 

Văd nişte ochi căprui. 

Zanders stă în colţul din spate al barului și-și ridică berea la buze. 
Privirea îi licăreşte amuzată şi zâmbește, în timp ce mă fixează 
stăruitor. 

— Mă urmăreşti? mă întreabă el încet. 


CAPITOLUL 11 


Zanders 


— Tu faci cinste în seara asta, îmi reamintește Maddison, în timp 
ce ne aşezăm la o masă din spatele unui bar supraaglomerat, aflat 
vizavi de arena din Nashville. 

— S-a făcut. 

Ţin capul în jos, iar Maddison are șapca trasă peste ochi. 
Amândoi încercăm să trecem neobservaţi. 

— Rio, tu faci cinste în seara asta, îi spun celui mai tânăr coleg. 

Maddison dă din cap, râzând pe înfundate. 

- Din nou? Dar mereu fac cinste şi nici măcar nu mai sunt 
începător, se plânge Rio. 

- O să fii începător până când o să găsim unul nou de care ne 
place. 

Rio o ia spre bar, fără să mai comenteze. 

Maddison tastează de zor la telefon. 

— Logan? îl întreb eu. 

— Da, oftează el fericit. 

Nici măcar nu pot să-i fac zile fripte pentru că e ţinut sub papuc 
de soţia lui. Adevărul e că sunt fericit c-am reuşit să-l scot din 
camera de hotel măcar o dată. E cel mai bun prieten al meu, dar 
niciodată n-am reuşit să înţeleg cum poate să se culce cu o singură 
femeie toată viaţa lui sau să se gândească la ea în fiecare clipă. 

Nu suportă să meargă în deplasare şi adoră să stea acasă. Eu, pe 
de altă parte, n-am nici un motiv să aştept cu nerăbdare întoarcerea 
acasă, decât pentru familia lui. În fiecare noapte, abia aştept să ajung 
în alt oraş. 

Rio se întoarce cu mâinile pline cu beri. O roşcată sexy îl 
urmează, cu mâinile pline cu shoturi. 

- Nu, fără shoturi. Jucăm în mai puţin de 24 de ore, intervine 
Maddison. 

- Nu te uita la mine, căpitane! Femeile generoase de la bar ne-au 
luat un rând, ca să ne ureze baftă la meciul de mâine. 

Mă uit peste umărul lui Maddison la cele două fete care stau la 
bar. Ambele sunt foarte sexy şi ridică două shoturi, în cinstea 
noastră. 

- Un shot n-are ce rău să facă, spun eu. 

Roşcata se reazemă de masa noastră și sânii îi ies în evidenţă în 
timp ce se apleacă spre Maddison. 

— O să le beau eu pe amândouă, nu mă deranjează, spune ea 
seducător, făcându-i cu ochiul. 


Maddison, Rio şi cu mine izbucnim în râs, iar roşcata nu înţelege 
ce se întâmplă. 

Înţeleg că aici vin sportivi cărora nu le pasă dacă sunt căsătoriţi şi 
au aventuri cât sunt în deplasare. Însă Maddison nu e genul ăla de 
sportiv. Omul şi-a tatuat pe inelar inițialele soţiei lui. 

- N-o să ajungi nicăieri cu el. Mai bine îndreaptă-ţi atenţia spre 
mine, îi spun. 

Mă fixează imediat cu privirea, ciocnim shoturile de tequila şi le 
bem în acelaşi timp. 

- Încă unul? mă întreabă ea. 

Mă uit la Maddison, care clar se simte incomod. l-am promis o 
seară a băieţilor, cel puţin la început. În plus, n-o să treacă mult 
până când o să se strecoare în camera de hotel, ca să-şi sune nevasta. 
Poate după ce o să plece, o să văd dacă-mi măresc lista cuceririlor 
din Nashville. 

- Nu în seara asta, îi spun eu, referindu-mă la mai mult decât 
băutură. 

- Eu sunt Rio! zice colegul meu, în încercarea de a-i atrage 
atenţia. 

- Rio. Îmi place numele ăsta. 

Arată spre bar şi-i face semn să o urmeze înapoi la prietenele ei. 

Rio se ridică imediat, iar în ochi i se citeşte entuziasmul. 

- Chiar nu l-am învățat nimic? Nu alergăm după femei, ele 
aleargă după noi, îi zic lui Maddison, în timp ce-l privesc pe Rio, 
care e cât se poate de însetat şi nu după mai mult alcool. 

— Poate tu nu alergi după femei şi ele aleargă după tine. Nu mă 
băga la un loc cu prostiile tale, mă corectează el. 

- Corect. 

Două blonde minione se aşază la masa de lângă noi şi încearcă să 
ne atragă atenţia. Maddison nu le observă, dar eu le analizez. Sunt 
drăguţe, dar bronzul lor e periculos de aproape de portocaliu şi li se 
simte disperarea. Îmi îndrept repede atenţia spre masă, nefiind 
interesat de nici una din ele. 

— Care e planul pentru Halloweenul nostru întârziat? Ella a decis 
ce o să fim? 

- Da, răspunde Maddison amuzat. 

— Deci? 

Nu ştiu ce poate să se compare cu anul trecut, când Ella Jo, în 
vârstă de doi ani, a decis c-o să fie Hulk de Halloween şi, prin 
urmare, noi, restul, ne-am îmbrăcat ca restul personajelor Marvel, în 
timp ce ne-am plimbat pe stradă. A fost o privelişte aparte pentru 
vecini, s-o vadă pe nepoata mea dată cu vopsea verde, în timp ce 
părinţii ei şi cei trei unchi erau şi ei costumaţi. 

E la fel de distractiv şi pentru noi cât e pentru Ella. Asta e tradiţia 
de când s-a născut, să ne coordonăm costumele. Chiar și când ratăm 
Halloweenul, din cauza meciurilor în deplasare, ca anul ăsta, de 
exemplu, recuperăm prin noiembrie. 

— O să fie Belle, din Frumoasa şi Bestia. 

— Ce tare! Stop pe roşu, vreau să fiu Bestia. 


Maddison dă din cap, semn că asta n-o să se întâmple. 

— Ce? Vrei să spui că trebuie să fiu o ceaşcă de ceai? 

— Ella a spus că nu vrea să fim personajele din Frumoasa și Bestia. 
Tema de anul ăsta sunt prinţesele Disney. 

Aproape mă înec cu berea, iar Maddison izbucnește în râs. 

- Bine, atunci stop pe roşu, eu sunt mica sirenă, spun eu 
resemnat. 

- Chiar nu-ţi cunoşti nepoata deloc? Ne-a împărţit deja 
personajele și te înșeli amarnic dacă ai impresia că soţia mea, cu 
părul ei roşcat, o să te lase să fii Ariel. 

Izbucnesc în râs. Nu doar pentru c-o să fie foarte amuzant să ne 
îmbrăcăm în prințese şi să ne plimbăm pe străzile din Chicago, dar 
şi pentru că purtăm conversaţia asta în mijlocul unui bar aglomerat 
din Nashville, înconjurați de femei care ar face orice să ne atragă 
atenţia. 

— Atunci eu cine sunt? 

— Tu, amice, eşti Elsa. 

— Elsa? La naiba cu Regatul de gheață. 

— Micuța a stabilit ce şi cum, ea face regulile. 

Dau din cap, dezamăgit. 

— Tocmai Elsa? M-a terminat EJ. 

Va trebui să port o conversaţie cu nepoata mea despre asta. 

Când ridic berea la buze, privirea îmi e atrasă de cârlionţii şateni 
de la bar. l-aş recunoaşte oriunde. De fapt, m-am gândit la 
proprietara lor prea des săptămâna asta. 

De ce se tot întâmplă asta? Parcă universul încearcă să mă testeze. 

Stevie pare copleșită la bar, în timp ce-şi comandă ceva de băut. 

E din nou singură? 

Mă forţez să stau pe loc, dar nu vreau decât să mă duc acolo, să-i 
iau ceva de băut şi poate să mă joc puţin cu ea. Îmi place s-o văd 
cum se pierde, deşi în ultimul timp ea pare să mă intimideze pe 
mine. 

Maddison se uită şi el în direcţia în care mă uit. 

— Glumeşti! I-ai spus să vă întâlniți aici? Zee, ce naiba faci? 

- Nu i-am spus nimic. Ne tot întâlnim întâmplător. E ca şi cum 
universul mă imploră să i-o trag. 

— Eşti un idiot! 

- Glumesc. Dar e sexy, nu? 

- N-o să vorbim despre asta. Lucrează pentru noi, spune 
Maddison. 

Nu spun nimic. Doar mă uit la însoţitoarea de zbor aflată în 
cealaltă parte a barului. 

— Chiar ar fi cel mai rău lucru din lume dacă ne-am cupla? Ar fi 
o singură dată, ca să scăpăm de tensiune. 

— Să scăpaţi amândoi de tensiune? Tu şi cu ea? Vrei să spui să 
scapi tu de tensiune. Din câte ştiu, ea nu e admiratoarea ta. 

— Toată lumea e admiratoarea mea. 

Maddison se uită la bar, apoi din nou la mine, dând din cap. 


— Tu fă ce vrei, omule. Dar fata aia o să fie în avionul nostru tot 
anul. Tu o să faci sex cu ea şi n-o să-ţi mai pese după, iar ea o să se 
îndrăgostească de tine, cum fac toate. Doar că de data asta va trebui 
s-o vezi în avion, după fiecare meci în deplasare. 

Îmi place cum sună, s-o văd după fiecare meci. 

Încerc să-mi ascund zâmbetul şi iau o gură de bere. Într-un final, 
Stevie mă vede. 

- Mă urmăreşti? o întreb. 

— Eşti o cauză pierdută, îmi zice Maddison. 

Stevie îşi mută repede privirea și abia mă abţin să nu mă duc la 
ea. Tine privirea în jos în timp ce înaintează prin mulţime, cu trei 
băuturi în mână. 

Ori îi e foarte sete, ori nu e singură în seara asta. 

În clipa în care o văd în întregime, penisul mi se trezeşte imediat 
la viaţă. Arată incredibil în seara asta, cu fusta aia scurtă care se 
mulează pe fund. Picioarele ei au în mod natural o nuanţă ciocolatie, 
are coapsele groase şi cizmele o fac mai înaltă cu câțiva centimetri. 

Mă bucur că mi-a ascultat sfatul să-şi etaleze corpul. Arată 
absolut incredibil şi nu cred că e conştientă de asta. 

Rămân mască când vine spre mine. Parţial, sunt şocat că e 
dispusă să vină ea la mine și totodată sunt uimit de cât de sexy e în 
seara asta. Hainele pe care le poartă sunt foarte diferite de pantalonii 
de trening în care am văzut-o săptămâna trecută. Îi evidenţiază toate 
formele. 

Dar nu vine la mine, ci se opreşte la masa de lângă, unde se află 
cele două fete disperate care au stai întruna cu ochii pe noi. Se 
întoarce spre prietenele ei blonde, prefăcându-se că nu mă cunoaşte. 

Pune băuturile pe masă, se aşază cu spatele la mine şi, ca un 
magnet, mă ridic de pe scaun. 

- Las-o în pace! Dac-ar fi vrut să vorbească cu tine, ar fi făcut-o. 

Are dreptate. Mă aşez la loc. De când am devenit un idiot 
disperat? Şi totuşi, de ce nu vrea să vorbească cu mine? 

Nimeni nu mi-a refuzat niciodată atenţia, iar, acum, că ştiu ce 
intenţii am, cred că tot jocul ăsta mă face să vreau să mă culc cu 
Stevie şi mai mult. 

Încerc să mă concentrez asupra conversaţiei cu prietenul meu cel 
mai bun, dar mi-e greu. Parcă am auz selectiv în seara asta şi nu mă 
pot concentra decât la însoţitoarea de zbor din stânga mea și 
prietenele ei. 

Asta dacă pot fi numite aşa. 

În ultimele 30 de minute, n-au făcut decât să se ia de Stevie. Poate 
ea nu observă că fetele astea nu sunt prietenele ei adevărate, dar e 
destul de evident. Au menţionat că părul ei e ciululit, dar mie mi se 
pare mult mai frumos decât şuviţele lor decolorate. Au mai făcut şi 
comentarii subtile despre corpul ei. Acum sunt şi mai sensibil la 
subiectul ăsta, după ce ştiu că Stevie s-a supărat săptămâna trecută. 

Corpul ei e incredibil. E voluptuos şi da, ai pe ce să pui mâna, dar 
ăsta e un lucru bun. 


La un moment dat, una dintre ele spune că vrea ceva de băut şi că 
Stevie trebuie să se ducă să-i ia. Nu mă pot abţine şi mă întorc 
încruntat. 

Blonda numărul unu consideră contactul vizual o invitaţie, nu 
un „taci naibii din gură“, aşa cum voiam să fie. 

- Tipii ăia sunt în echipa pentru care lucrezi, nu? Fă-ne 
cunoştinţă! 

Deşi mi-am mutat privirea, simt că e cu ochii pe noi. 

— Nu, zice Stevie încet, însă o aud, pentru că mă concentrez doar 
asupra ei. Adică da, sunt din echipă, dar lăsaţi-i în pace! Nu vor să-i 
deranjăm. 

Mi-ar plăcea ca Stevie să mă deranjeze. 

- Adică probabil nici nu ştiu că lucrezi pentru ei. Îţi ştiu măcar 
numele? 

Cele două blonde izbucnesc în râs. Sunt brutal de răutăcioase, nu 
ştiu de ce Stevie a vrut să iasă cu ele. 

- Probabil că nu, minte ea. 

I-am spus „Stevie, drăguţo“ de nenumărate ori. 

E ciudat să văd latura asta a ei, în care nu pune picioru-n prag. 
De când o cunosc, n-a avut nici o problemă să mă pună la locul 
meu. 

Fără să mă gândesc, mă ridic. M-am săturat de fetele astea. Dar 
trebuie să fiu cât mai detaşat. Chiar simt că săptămâna asta mi-am 
mai pierdut din farmec. 

O iau spre baie, deşi n-am nevoie. Când trec pe lângă masa lui 
Stevie, o mângâi ușor pe umeri şi ceafă. Îmi plimb degetele peste 
pielea ei şi o strâng. 

Ce piele catifelată are! 

- Bună, Stevie. Mă bucur să te văd, spun eu în timp ce trec pe 
lângă. 

Mă întorc spre ea, în timp ce merg spre baie cu spatele. Mi-am 
pus cel mai fermecător zâmbet şi îi fixez faţa pistruiată. 

Îşi trece mâna peste ceafă, unde tocmai am atins-o, şi se înroşeşte. 

Observ expresiile surprinse şi derutate ale prietenelor ei. 
Mulţumit, mă întorc cu spatele şi o iau spre baie. 

În timp ce aştept la coada ridicol de lungă de la toaleta pe care 
nici măcar n-am nevoie s-o folosesc, telefonul îmi vibrează în 
buzunar. 


Maddison: Eşti dus. 
Are dreptate. 


Maddison: M-am gândit că ăla era semnul să plec. Am 
plătit. Ne vedem mâine. 


Chiar dacă n-am nevoie la baie, tot o folosesc. Nu pot să mă 
întorc imediat la masă. M-aş da singur de gol. Când ies, ţin capul 
plecat şi sper că n-o să fiu recunoscut de cei trei tipi îmbrăcaţi ca 


nişte cowboy idioţi. Nu mă refer la cowboy autentici, ci la genul de 
tipi care au ajuns în Sud pentru prima oară şi şi-au luat o pereche de 
ghete de cowboy. 

- Eu o vreau pe aia cu rochie strălucitoare, spune unul dintre ei, 
arătând spre masa lui Stevie. 

— Eu o vreau pe cealaltă blondă, intervine altul. 

— La naiba, nu mă lăsaţi cu tipa mare, spune al treilea. 

Îmi folosesc tot autocontrolul ca să nu mă întorc şi să-i dau una 
în faţă. Nu-mi vine să cred c-a vorbit aşa despre ea. Nu știe nimic 
despre Stevie. Mă rog, nici eu nu ştiu, dar ştiu sigur că e de zece ori 
mai sexy decât prietenele ei disperate. Şi are şi o atitudine pe 
măsură. Ce ar putea să nu-i placă la ea? 

Sigur are penisul mic. E singura explicaţie posibilă. Dacă nu 
poate să facă faţă corpului unei femei adevărate, preferă să râdă de 
ea, ca să se simtă mai bine. 

La naiba! 

Sunt foarte dus. E clar. Trebuie să mă culc cu ea, înainte ca 
testiculele mele să capete o nuanţă aprinsă de albastru. 

Cei trei idioţi se îndreaptă spre masa lui Stevie înaintea mea. 

Când ajung la masa mea, Maddison nu mai e, iar Rio încă 
flirtează cu fetele de la bar. Halba mea e goală şi n-o să mai beau în 
noaptea de dinaintea meciului. Cu toate astea, nu vreau nici să plec 
şi s-o las pe Stevie aici, înconjurată de cele mai groaznice cinci 
persoane de pe planetă. 

Încerc să fiu subtil şi să trag cu urechea, dar sunt sigur că nu-mi 
iese. Mă mai şi uit din când în când. Prietenele lui Stevie sunt 
complet hipnotizate de Chad și Brad, sau cum i-o chema, iar ea a 
rămas cu cel mai mare idiot dintre toţi trei. 

E evident că nu e interesat şi nici măcar nu încearcă să fie subtil 
în legătură cu faptul că a avut ghinionul să rămână cu ea pe cap. Stă 
la distanţă şi nu face contact vizual, nici măcar când Stevie vorbește. 

Nu-mi place că e în situaţia asta. Este o situaţie oribilă pentru 
oricine. 

Nu-mi place nici faptul că nu pot să stau la locul meu. 

Mă ridic de la masă şi mă duc la ea. 

- La naiba, eşti Evan Zanders! exclamă tipul care o ignoră pe 
Stevie. Îmi dai un autograf? 

Fac o mică pauză, ca să-și facă speranţe. 

- Nu. 

Apoi mă uit la fata cârlionţată de lângă mine, îi dau şuviţele din 
ochi şi, fără să mă gândesc, îi ridic bărbia spre mine. Mâna mea 
tatuată e pe obrazul ei, în timp ce-mi plimb degetul peste pielea ei 
înroşită şi pistruiată. Privirea pătrunzătoare a lui Stevie mă 
sfredeleşie, confuză, şi deschide gura. N-o învinovăţesc, nici măcar 
cu nu ştiu ce fac. 

— Eşti gata să mergem? o întreb, în timp ce ne privim. 

Nu-mi răspunde. Pur şi simplu, stă acolo, surprinsă, în timp ce 
ceilalţi cinci de la masă au expresii la fel de uimite. 

— Mulţumesc că i-aţi ţinut companie, îi spun grupului. 


O iau pe Stevie de mână şi îi dau un imbold să se ridice şi să vină 
după mine. Chiar dacă ei n-au observat sarcasmul din vocea mea, 
mie nu mi-a scăpat. 

Stevie mă urmează, derutată, aşa că o iau de umeri şi o lipesc de 
mine, ghidând-o afară. Simt privirile aţintite asupra noastră, aşa că 
mă aplec şi o pup pe creştetul capului, ca să fie totul și mai credibil. 

N-am mai pupat niciodată o tipă pe creștetul capului şi, trebuie 
să recunosc, a fost puţin ciudat. 


CAPITOLUL 12 


Stevie 


— Ce faci? reuşesc eu să spun, încă derutată. 

Mă îndepărtez de Zanders după ce ieşim din bar. O parte din 
mine a apreciat greutatea braţului lui pe umărul meu, dar cea mai 
mare parte din mine e confuză. 

Zanders pare la fel de uimit ca mine de micul lui spectacol şi stă 
îngheţat în faţa celui mai aglomerat bar de pe strada principală din 
Nashville. 

Muzica răsună din toate localurile de pe stradă. 

— E EZ! ţipă cineva, îşi scoate telefonul şi îl pozează. 

— Zanders! 

Și mai multe poze, şi mai multe bliţuri. 

- La naiba! bombăne Zanders şi-şi lasă capul în jos, încercând să 
se ascundă. 

- E cea mai nouă cucerire? Nu pare genul tău, spune cineva, 
referindu-se la mine. 

Fac ochii mari şi simt cum mă cuprinde ruşinea. Simt zeci de 
priviri aţintite asupra mea, ca să nu mai zic de toate bliţurile. 

Mă întorc în direcţia opusă cât de repede pot și o iau la fugă. 
Trebuie să plec de aici. 

— Stevie, stai! strigă Zanders, care vine după mine. 

Mă prinde din urmă imediat. 

— Stevie, vino aici! Nu mai tot fugi de mine! 

Mă ia de braţ și mă trage uşor pe aleea întunecată din spatele 
barului. Îmi trag însă braţul. Sunt foarte tulburată de toată situaţia. 

— Poţi să nu-mi spui numele, în timp ce fanii tăi fac poze? Nu 
vreau să apar pe internet, pe lista ta de cuceriri. 

Mă îndepărtez de el şi atunci am o revelaţie. 

— La naiba! Am încurcat-o. O să fiu concediată. 

— Ce vrei să spui? 


- Nu pot să fiu văzută cu tine. O să fiu concediată, spun eu, în 
timp ce arăt spre corpul lui incredibil, care abia se vede în lumina 
slabă de deasupra. 

Mă plimb agitată pe aleea mică. Nu vreau să mă întorc pe strada 
principală, de teamă că fanii lui îmi vor face şi mai multe poze. 

— Stevie, linişteşte-te! 

Zanders îmi ia mâna din păr, iar metalul rece al inelelor lui e un 
şoc pentru mâinile mele încălzite. 

— De ce să [ii concediată? 

- Din cauza pozelor alea. Nu pot să fiu văzută socializând cu 
nimeni din echipă, altfel îmi pierd locul de muncă. 

— Serios? N-ai voie să stai cu noi? mă întreabă Zanders surprins şi 
poate puţin dezamăgit. 

- Nu, Dumnezeule, nu! 

Îmi ascund faţa în mâini şi regretul mă cuprinde în timp ce 
continui să mă plimb agitată pe aleea îngustă. N-ar fi trebuit să ies. 
Toată seara asta a fost oribilă, din clipa în care Hannah și Jackie au 
venit la mine la hotel. Oricum nu le-a păsat că sunt şi eu cu ele. Nu 
voiau decât să mă folosească ca să le fac cunoștință cu oamenii cu 
care lucrez. Apoi a fost tipul cu cizme de cowboy proaspăt 
cumpărate, care n-a fost în stare să mă trateze ca pe o fiinţă umană. 
Oricum, nu eram atrasă de el, dar am zis să fiu prietenoasă și să port 
o conversaţie, deşi era evident că nu voia să aibă de-a face cu mine. 

Și acum pozele alea afurisite! 

Când ridic privirea, îl văd pe Zanders scriind frenetic la telefon. 

- Ce faci? 

— Găsesc o soluţie. 

— Pentru ce? 

— Pentru pozele alea. Echipa mea de PR se ocupă de asta. Orice o 
să ajungă pe internet o să fie şters la fel de repede. 

— Pot să facă asta? 

- Îi plătesc mulţi bani exact pentru chestii de genul ăsta, deci da. 
Situaţia e rezolvată. 

Inspir adânc şi mă simt uşurată. 

— Mulţumesc. 

Ultimul lucru pe care-l vreau e să fiu asociată cu reputaţia lui 
Zanders şi oamenii să creadă că sunt una din aventurile lui. Dar şi 
mai important, nu vreau să-mi pierd locul de muncă. Nu e neapărat 
pentru c-ar fi ceva ce ador să fac sau sunt foarte pasionată de asta, 
dar are un program flexibil. Asta înseamnă că pot să petrec tot 
timpul când sunt acasă făcând ceva de care chiar sunt pasionată, și 
anume să-mi dedic tot timpul adăpostului pentru câini. Nu există 
multe astfel de locuri de muncă, care să-mi permită să stau acasă 
săptămâni întregi. 

- Ce s-a întâmplat cu ce ai zis, că nu minţi? Ce s-a întâmplat 
înăuntru mi s-a părut o minciună, zic eu dintr-odată, simţindu-mă 
în continuare derutată. 

Zanders ridică din umeri. 

- Uneori, o minciună mică e necesară ca să obțin ce vreau. 


— Să obţii ce vrei? 

- Da. Voiam să te iau departe de oamenii ăia. Nu sunt prietenii 
tăi, dacă asta credeai. 

— Ştiu că nu sunt, doar că mi-e greu... 

Dacă o să-i spun că mi-e greu să leg prietenii adevărate, deoarece 
aproape toţi oamenii pe care-i întâlnesc vor să se apropie de mine ca 
să fie aproape de fratele meu, ar însemna să-i spun cine e fratele 
meu şi nu vreau să ştie încă. 

- Nu contează. 

Zanders nu spune nimic şi-mi oferă spaţiu să continui dacă 
vreau. Doar că eu îl fixez cu privirea. 

— De ce te porţi aşa frumos cu mine? 

Zanders îşi mută timid privirea dinspre mine. Asta e ceva nou, 
tipul ăsta n-are nici măcar un os timid. 

- Din câte ştiam, ai încercat să-mi faci zile fripte la muncă tot 
sezonul şi nu ne suportăm. De ce ai avut grijă de mine? 

Timiditatea dispare imediat şi mă fixează, înfometat, cu privirea. 

— Crezi că nu te suport? 

Face doi paşi mari spre mine, de parcă şi-ar urmări prada. 

- Dacă nu pot să te suport, de ce apăs întruna butonul din avion, 
ştiind foarte bine că tu o să apari lângă scaunul meu? 

Pentru că ai de gând să-mi faci viaţa un calvar la muncă. 

- Dacă nu pot să te suport, de ce mă gândesc doar la tine? De ce 
mă întreb întruna ce gust ai? 

Mai face un pas şi e fix lângă mine. Se uită la buzele mele. Buze 
care se îndepărtează, ca să spună ceva, doar că nu găsesc cuvintele 
potrivite. 

- Dacă nu pot să te suport, de ce în ultima săptămână, m-am 
gândit la tine nonstop, întrebându-mă cum ar fi să fac sex cu tine? 

Acum e lipit de mine. Mă fixează cu privirea şi încearcă să-mi 
citească gândurile, dar habar n-am ce cred acum. 

— Îmi doresc să fac sex cu tine, drăguţo. 

Sunt şocată, dar în acelaşi timp simt şi un fior de încredere. Tipul 
ăsta, la picioarele căruia s-ar arunca toate fetele din America de 
Nord, mă alege pe mine. Sigur, pentru o singură noapte, dar chiar şi 
aşa, nu mă aşteptam la asta. 

Însă n-o să-mi pierd locul de muncă din cauza unui sportiv care 
o să uite că exist în clipa în care terminăm partida. 

- Ei bine, eu nu te suport, spun eu, în speranţa că aşa o să 
stabilesc nişte limite. 

Însă îl aud râzând şi-l văd muşcându-şi buza de jos. Apoi îmi dă 
şuvițele de pe faţă laoparte. 

- Nu te cred. 

Mă mângâie pe obraz, însă chiar dacă atingerea lui îmi umple tot 
corpul de căldură, nu retrag ce i-am spus. 

- Hai să spunem că e adevărat și că nu mă suporţi. Sexul bazat pe 
ură e oricum cel mai bun sex. 

Îmi menţin privirea aţintită asupra lanţului de aur de la gâtul lui, 
ştiind că nu pot să-l privesc în ochi. În spatele metalului strălucitor, 


tatuajele negre se amestecă cu nuanţa intensă a pielii lui. E un mod 
perfect de a-mi atrage atenţia. 

— Ce spui, Stevie? O singură noapte nebună. 

Zanders îmi ridică bărbia cu un singur deget. 

Are un zâmbet sinistru pe faţă şi o promisiune nebunească îi 
pluteşte în ochi. 

Vreau să fac asta? Da. Ar trebui? În nici un caz. 

Reputația lui e primul avertisment, reamintindu-mi de 
promisiunea pe care mi-am făcut-o, şi anume că n-o să mai am de-a 
face niciodată cu un sportiv. O groază de femei abia aşteaptă să se 
arunce la picioarele lui. Pe de altă parte, sunt sigură că ştie exact ce 
să facă şi n-am mai făcut sex de ceva timp. E adevărat că am jucăria 
mov la hotel, dar ce bine ar fi să simt un corp de bărbat. 

Vreau să accept. Vaginul meu vrea să accept. Doar o să fie o 
singură dată. 

- Nu, e-n regulă, răspunde creierul meu pentru mine. 

Apoi, îl bat arogantă pe piept şi mă îndepărtez de el. 

Cuvintele mele nu prezintă pic de încredere şi nici acţiunile mele. 
Mă prefac, pentru că m-am panicat. 

Zanders zâmbeşte, amuzat. Îşi ridică bărbia puţin şi mă fixează 
cu privirea. Sunt sigură că se aştepta să-l refuz. Îi place că nu-i cedez, 
dar mie începe să-mi placă din ce în ce mai puţin. 

- Oferta rămâne deschisă. Mă anunţi tu când o să fii pregătită, 
spune el. 

Face un pas în spate şi îşi bagă mâinile în buzunare. 

Ce zici de niciodată? Asta vrea creierul meu să spună. 

— Ce zici de niciodată? 

— Niciodată? repetă el, testându-mă. 

- Exact. 

Se apropie din nou de mine, dar de data asta mă retrag, până 
când mă lovesc de zidul de cărămidă al barului din spatele meu. 
Corpul lui musculos mă lipeşte de el. 

— Vrei să spui că nu vrei să te sărut niciodată? 

Buzele lui sunt la o şoaptă depărtare de ale mele şi aproape le 
simt catilelarea și căldura. 

Pentru o clipă, iau în considerare oferta. Îi privesc buzele, în timp 
ce şi le linge. 

Sunt hipnotizată de mişcare, în timp ce dau, timidă, din cap, şi-l 
refuz. 

„Asta da minciună sfruntată, Stevie.“ 

Respirația mea sacadată contrastează cu cea a lui Zanders, care e 
calm. Suntem lipiţi şi ar fi greu să-şi dea cineva seama unde mă 
termin eu şi unde începe el, dacă n-am respira atât de diferit. 

Simt o presiune fermă pe coapse şi corpul mi se inundă de 
dorinţă, pentru că ating în sfârşit ce fusesem norocoasă doar să văd. 

Îmi dă buclele laoparte din ochi. Îmi mângâie urechea şi degetul 
trece peste cerceii mei lungi de aur. Un fior îmi străbate spatele. 

— Şi nu vrei să te ating niciodată? mă întreabă el încet. 


Deschid gura. Am nevoie să-mi umplu plămânii cu oxigen, care 
pare să lipsească de pe aleea asta. 

Să mă atingă? Vreau să atingă toate părţile din mine, dar dacă e 
să mă iau după reacţia actuală pe care o are corpul meu la apropierea 
lui, nu cred c-aş putea să-i fac față atingerii. 

- Nu, şoptesc eu minciuna, deşi tremurul din voce spune exact 
opusul cuvintelor mele. 

Zanders zâmbeşte, amuzat. 

Îşi ia mâna de pe mine şi o bagă în buzunar. 

- Bine, drăguţo. 

Se îndepărtează de mine şi face exact ce i-am cerut, deşi n-am 
vorbit serios. 

Corpul meu tânjeşte după presiunea lui. 

- Dar, când o să te hotărăşti să nu te mai minţi, o să mă implori 
să fac sex cu tine... 

Nu spun nimic. Sunt complet înghețată în acest moment. 

- În genunchi, adaugă el şi-mi analizează corpul. 

Se uită indelung la gura mea, la care se referă și afirmația lui. 

Mai face un pas departe de mine, iar tensiunea mai dispare. 
Zanders inspiră adânc și se transformă dintr-un diavol care emană 
sex într-un domn perfect, când îmi întinde braţul. 

- Hai să te conduc înapoi la hotel! 

Îl privesc neîncrezătoare. 

Îşi dă ochii peste cap. 

— O să stau la distanţă, să nu mă vadă colegele tale. 

Nu la asta mă refeream, dar sigur, o să adaug socializarea pe lista 
motivelor pentru care nu e o idee bună ca Zanders să mă conducă 
înapoi la hotel. 

— Nu vreau decât să mă asigur că ajungi bine acasă. 

Ziâmbetul lui e dulce şi sincer, aşa că-l iau de braţ şi-i dau voie să 
mă conducă la hotel. O ia pe câteva alei şi străzi întunecate. Spune 
că e pentru a evita fanii, dar observ că a prelungit drumul cu 20 de 
minute. 

În tot acest timp, corpul meu arde cu o dorinţă pe care n-am mai 
simţit-o până acum. 

Zanders stă pe cealaltă parte a străzii când intru în hotel. Când 
deschid uşa, îi arunc o privire peste umăr. Are o siluetă 
impunătoare, în costumul lui făcut la comandă. Îi fac repede cu 
mâna, apoi intru în hotel şi refuz să mă uit din nou la el, ca să nu mă 
răzgândesc. 

Când pun capul pe pernă, o singură întrebare Îmi răsună în 
minte. 

— Ce naiba a fost asta? 


CAPITOLUL 13 


Stevie 


— Te-ai distrat aseară? mă întreabă Indy, înainte să-şi mănânce 
biscuiţii vegetarieni cu sos. 

— A fost interesant, asta pot să-ţi spun. 

lau şi eu o gură mare de carbohidrați, de la localul meu preferat 
din oraşul natal. Tot ce e în meniul de brunch e delicios şi vin aici de 
fiecare dată când trec prin Nashville. 

Sunt sigură c-o să regret masa asta peste câteva ore, când o să-mi 
vizitez mama, și va trebui să-mi deschid nasturii de la blugi ca să pot 
să stau jos şi să respir, dar o să merite. 

— Ce a fost aşa interesant? 

Să vedem. Poate faptul că Evan Zanders, sex-simbolul ambulant 
din Chicago, mi-a spus că vrea să facă sex cu mine. Fix după ce m-a 
salvat de prietenele mele nepăsătoare din liceu, care m-au contactat 
întruna de aseară, de la micul spectacol făcut de Evan. 

Sau poate felul în care m-a lipit de perete, cu corpul lui masiv. 
Umflătura din pantalonii lui a avut un efect neaşteptat asupra mea 
când era lipită de coapsele mele. 

Sau poate latura neașteptat de dulce a autoproclamatului „băiat 
rău din Chicago“, când a insistat să mă conducă înapoi la hotel. 

Poate „interesant nu e cuvântul potrivit pentru seara trecută. 
Derutant? Palpitant? Şocant? 

Mi-ar plăcea să-i spun toate detaliile lui Indy, mai ales c-am fost 
un iureș de emoţii de aseară, dar suntem colege şi interacţiunea 
accidentală cu Zanders poate să ducă la concedierea mea. 

— A fost interesant să-mi văd prietenele din liceu. Nu sunt cele 
mai drăguţe persoane și cred că seara trecută a fost încheierea de 
care aveam nevoie pentru prietenia noastră. 

- Serios? Nasol, Stevie. Nu meriţi astfel de prietene. 

- E-n regulă. 

Spun asta pentru că totul chiar e în regulă. Trebuia să rup 
legătura cu Hannah și Jackie de ceva timp, iar comentariile lor, pe 
care le considerau subtile, au fost ultima picătură. În adâncul meu, 
mereu am ştiut că mă ţineau aproape doar pentru legătura cu fratele 
meu. Nu m-am așteptat să continue să facă asta și datorită noului 
meu loc de muncă. Ryan ar fi foarte iritat dacă ar afla despre asta. 
Tocmai de asta n-o să-i zic nimic, cum fac cu majoritatea lucrurilor 
care l-ar supăra pe fratele meu. 

— Seara ta cum a fost? o întreb. 

— Lipsită de evenimente. Am vrut să ies, dar toată treaba asta cu 
avioanele private e nouă pentru mine și n-o să mint, discursul ţinut 
de Tara despre socializare m-a speriat îngrozitor de tare. M-am 
gândit că e mai sigur dacă o să stau închisă în camera mea. 

Stomacul mi s-a întors pe dos când m-am gândit la 
avertismentele constante ale Tarei, despre cum să stăm departe de 
clienţii noştri când suntem în timpul liber. Evident, nu fac o treabă 
prea bună cu asta, oricât de accidentale au fost întâlnirile mele cu 
Zanders. 


— Ştii cumva ce a făcut Tara aseară? o întreb precaută, în timp ce 
mă uit la farfurie şi mă joc agitată cu mâncarea. 

Dacă a ieşit şi ea? Dacă m-a văzul aseară? Dacă ne-a văzul 
aseară? 

De dimineaţă am căutat pozele cu mine şi cu Zanders din faţa 
barului, dar echipa lui de PR şi-a făcut treaba, curăţând orice 
dovadă a interacțiunii noastre. 

— Probabil face exact ce ne-a spus nouă să nu facem. Pun pariu că 
îi căuta disperată pe băieţii din echipă. 

Ridic privirea din farfurie, amuzată. Indy face ochii mari. 

— La naiba, am spus asta cu voce tare? mă întreabă, în timp ce-şi 
acoperă gura cu mâna. 

Între noi se lasă un moment de tăcere în timp ce ne privim şi 
testăm apele, nesigure ce părere are cealaltă despre colega noastră. 
Într-un final, izbucnesc în râs. Indy îmi urmează și ea exemplul. 

- Este o afurisită, spun eu, ştergându-mi lacrima din colțul 
ochiului. 

- Mă bucur aşa mult că avem aceeaşi părere, pentru c-am vrut să 
vorbesc cu tine despre asta de săptămâni întregi. 

— Își face griji că o să socializăm cu jucătorii, dar e așa disperată 
când se plimbă pe culoare şi vorbeşte cu ei, făcând exact ce ne-a spus 
să nu facem. Dar chiar şi aşa, nu merită să ne pierdem locurile de 
muncă. 

— Oare? mă întreabă Indy, înclinându-şi capul. Cred că mi-aş 
risca locul de muncă pentru o partidă cu unul dintre jucători. 

O privesc o clipă. Mă întreb dacă ştie ceva ce nu sunt pregătită să- 
i spun încă. Sau vreodată. 

- La modul figurat, bineînţeles. Am un iubit la care ţin şi tot 
pachetul. 

— Bineînţeles, 

În ultimele săptămâni, Indy mi-a spus foarte clar că e într-o 
relaţie pe termen lung cu iubitul ei, cu care şi locuieşte, Alex. Mereu 
glumeşte că atmosfera se încinge când jucătorii se dezbracă în avion 
sau că şi-ar risca locul de muncă pentru o noapte cu unul din ei. Dar 
din ce ştiu despre relaţia ei, îl iubeşte pe Alex mult prea mult ca să 
rişte să-l piardă. 

— Dar dacă aş fi singură și un anumit căpitan alternativ de la o 
anumită echipă din Chicago, care emană sex-appeal, s-ar da întruna 
la mine, poate mi-aş risca locul de muncă pentru asta. 

Indy mă priveşte cu subiînţeles. 

— Zanders nu se dă la mine când mă cheamă întruna. Doar mă 
torturează. 

- Cum să nu! Te torturează ca să-ţi atragă atenţia, pentru că vrea 
să facă sex cu tine. 

Nu spun nimic. Indy nici măcar nu ştie despre interacţiunile 
noastre din afara avionului şi tot şi-a dat seama cum stau lucrurile. 

— Aş spune că o noapte cu darul lui Dumnezeu pentru femei 
merită riscul. 

Indy ridică sugestiv o sprânceană, apoi mai ia o gură de mâncare. 


— Şi, ca să ştii, teoretic vorbind, bineînţeles, dacă ai vrea vreodată 
să încalci regula despre însoţitoarele de zbor şi jucătorii de hochei, 
secretul tău ar fi în siguranță cu mine. 

Îi zâmbesc, dar nu spun nimic. 

— Teoretic vorbind, bineînţeles, adaugă ea. 


Când ajung acasă la părinţii mei, la 20 de minute de Nashville, 
sunt foarte agitată. Nu mai știu când am fost acasă ultima oară. În 
ultimii ani, n-am ajuns în timpul vacanţelor, din cauza programului 
haotic al lui Ryan și al meu. În plus, am încercat în mod conştient să 
evit oraşul ăsta. 

- Domnişoară, am alt client. Trebuie să ieşi, îmi spune şoferul. 

Stau deja pe bancheta din spate de câteva minute bune şi mă joc 
agitată cu inelul de aur, gândindu-mă să plec. 

- Îmi pare rău. 

Inspir adânc, ies din maşină şi-mi aranjez bluza. Mă simt foarte 
incomod şi asta nu din cauză să mă simt plină de la masă, ci pentru 
c-am ales o vestimentaţie deloc tipică mie. Am o singură bluză care 
ar fi pe placul mamei, iar acum port monstruozitatea. 

Bluza roz e din dantelă şi cu volane, dar tot e foarte şifonată de la 
cât a stat în valiză. Sigur, mi-ar plăcea să evit remarcile inevitabile 
ale mamei, dar e evident că nu-mi pasă destul de asta cât să fac rost 
de un fier de călcat. 

Şoferul meu de Uber pleacă după ce închid uşa şi sunt pe punctul 
de a alerga după el şi de a-l implora să mă ducă înapoi la hotel. 

— Vee! Aici e fiica mea preferată! spune tata, care deschide uşa şi 
mă aşteaptă cu braţele întinse. 

— Sunt singura ta fiică, tată! 

— Din câte știi tu, mă tachinează, în timp ce mă îmbrățișează. 

Ce dor mi-a fost de el! E incredibil de dulce, dar, din păcate, 
vizitarea lui vine la pachet cu vizitarea mamei şi ar fi prea mult 
pentru mine în mod regulat. 

— Ador noul tău loc de muncă, pentru că te-a adus acasă, dar ce 
Dumnezeului porţi? şopteşte el, în timp ce continuă să mă 
imbrăţişeze. 

- Încerc să fac situaţia cât mai puţin dureroasă. 

Se retrage şi îmi zâmbește trist. Poate Ryan nu realizează cât de 
diferit mă tratează mama, dar tata a observat. Asia l-a pus într-o 
poziţie dificilă. Încearcă să mă susțină, în timp ce e iubitor cu soţia 
lui, în ciuda defectelor ei. 

— Stevie, bun-venit, spune mama, când intru pe ușă. 

Casa e imaculată. Aşa cum era când creşteam şi ştiam că vor veni 
vizitatori. Trebuia menţinută faţada. Mă bucur că acum fac parte 
din categoria vizitatori. 

Mă îmbrățișează rapid şi stângace, după care mă analizează. Pe 
faţă i se citeşte dezaprobarea. Încearcă să-mi îmblânzească părul, dar 
cârlionţii mei n-o ascultă. 

— Ia loc! Vrei ceva de băut? 


— Avem niște ceai îndulcit. L-am făcut de dimineaţă, intervine 
tata, entuziasmat. 

— Are foarte mult zahăr, Neal. 

— Da, tată, mi-ar plăcea. 

Mama îşi aranjează şorţul şi apoi perlele de la gât. Încearcă să se 
abțină şi să nu spună ceva direct. Mama mea din Sud n-ar face 
niciodată aşa ceva. Draga de ea! 

— Cum e fratele tău? 

Bineînţeles că prima ei întrebare e despre fratele meu geamăn, nu 
despre mine. 

Se așază in fața mea la masă, care e aranjată foarte elegant, ca şi 
cum o să dea o petrecere, deşi știu că nu e aşa. Nu vrea decât ca totul 
să arate cât mai drăguţ posibil tot timpul. 

- E bine. E ocupat, pentru că tocmai a început sezonul, dar e 
bine. 

- Iese cu cineva? 

— Nu cred. 

— Are timp. Are doar 26 de ani. N-are de ce să se grăbească. E o 
partidă bună băiatul ăla. 

Tata se întoarce din bucătărie şi pune ceaiul în dreptul meu, apoi 
mă sărută pe creștetul capului şi se așază lângă mama. 

— Şi tu, Vee? Cum mai ești? Cum e noul loc de muncă? Cum e la 
adăpost? 

— Sunt bine. La muncă e bine. Am programul încărcat. Și ador să 
merg la adăpost. Proprietara e o femeie bună, recunoscătoare pentru 
orice ajutor. Mi-ar plăcea să pot să merg acolo tot timpul şi să o 
ajut. Clădirea e destul de dărăpănată și i-ar prinde bine să fie 
modernizată, dar puţinii bani care sunt donați abia acoperă 
mâncarea şi medicamentele pentru câini, nu mai ajung şi pentru 
altceva. 

— leşi cu cineva? mă întrerupe mama. 

- Nu în momentul de față. $i da, câinii sunt foarte dulci şi 
adorabili. Nu vor decât să fie iubiţi. 

Tata mă ascultă atent în timp ce vorbesc. În ochi i se citește 
mândria și e încântat c-am găsit ceva care mă face aşa fericită. Însă 
mama nu-i împărtăşeşte bucuria. 

— E acolo un doberman pe nume Rosie, care e incredibil de dulce, 
dar şi puţin intimidant. E de foarte mult timp acolo şi posibilii 
adoptatori trec pe lângă el fără să-l bage în seamă. 

— Şi Brett? mă întreabă mama despre fostul meu. Mereu mi-a 
plăcut de el. Poate ar trebui să-l contactezi şi să vezi dacă e cu cineva. 

— Theresa! 

Tata încearcă să o controleze, dar nu asta e interacţiunea dintre ei 
în mod normal. 

— Există un motiv pentru care Brett e fostul meu. 

— Stevie, draga mea, nu întinereşti! 

Așa e, dar în acelaşi timp, am aceeași vârstă ca fiul ei, despre care 
tocmai a spus că are o groază de timp. 


- Am ieşit cu Hannah şi Jackie aseară, încerc eu să evit 
conversaţia. 

— Serios? Nu e superbă Hannah acum? Am văzut-o pe mama ei la 
biserică săptămâna trecută. Ştii că sora ei mai mică s-a calificat anul 
ăsta la Miss Teen Tennessee? Mă gândeam s-o întreb dacă vrea 
rochiile vechi de competiţie pe care ţi le-am luat? Tot nu le-ai purtat 
şi nu ti-ar mai veni. 

Am tot așteptat să pomenească despre greutatea sau mărimea 
mea. Sunt surprinsă c-a rezistat 20 de minute. 

— E o idee foarte bună. 

Atât reuşesc să spun. Sunt prea obosită să-i fac jocul. 

— Tati, ceaiul e foarte bun. 

Când mă uit la el, îmi aruncă un zâmbet prin care-şi cere scuze. 

- Mă bucur c-ai venit în vizită, Vee. Probabil trebuie să pleci. Ai 
de lucru, nu? În seara asta plecaţi în Philly, nu-i așa? 

Tata e cel mai tare. Încearcă să-mi dea o portiţă de scăpare. Mai 
am câteva ore până când să încep munca, dar trebuie să ies din casa 
asta. 

— Da, ar trebui să plec. 

Mă ridic , iar părinții mei fac la fel. 

— Stevie, draga mea, să te piepteni înainte de muncă, te rog eu. 

Mama mă îmbrăţişează rapid de bun-rămas. 

Vreau să-i spun că părul creţ nu se pieptănă. Cum îndrăznește 
părul meu să fie voluminos şi îndrăzneţ şi nu neted şi aranjat, ca al 
ei? 

— Bine, îi răspund. 

Nu merită să-mi bat capul cu discuţia asta. 

— Eşti frumoasă, Vee. Sunt aşa mândru de tine şi de tot ce faci, cu 
munca şi cu voluntariatul. Mă bucur c-ai găsit ceva care-ţi place așa 
mult, mă linişteşte tata. 

— Mulţumesc, tată. 

Se uită la mama, apoi din nou la mine. 

— Hai să te conduc! 

Mă ia de umăr, în timp ce-mi comand o maşină prin telefon. 
Când suntem afară şi uşa e închisă, se întoarce spre mine. 

- N-o asculta, draga mea! 

- Cum aş putea să n-o fac? Mă bate întruna la cap. Nu se mai 
opreşte! 

— O să vorbesc cu ea. 

— Şi ce rost o să aibă? De ani întregi tot vorbeşti cu ea şi tot se 
poartă așa. Nu pot să fac nimic ca să fie fericită. 

— Vee, ştii cum e. 

- Da, tată, dar asta nu mai e o scuză destul de bună. 

Maşina mea vine la momentul potrivit, așa că-l îmbrăţişez din 
nou. 

— Te iubesc, îi zic peste umăr, în timp ce mă îndrept iritată spre 
mașină. 

— Te iubesc, fiica mea frumoasă. 


li fac cu mâna în timp ce maşina se îndepărtează de casa pe care 
nu mai vreau s-o vizitez vreodată. 


CAPITOLUL 14 


Zanders 


Îmi place să joc cu echipa din Nashville. Mulțimea e zgomotoasă 
şi mă hrănesc cu asta. Cei mai mulți sportivi apreciază agitația de la 
jocurile din oraşul natal, câştigând aplauze de la stadionul plin cu 
fani loiali, îmbrăcaţi în culorile echipei lor. Însă mie îmi place ura pe 
care o simi când joc pe terenul echipei rivale. 

Numesc asta avantajul meciurilor în deplasare. 

Vrei să huidui când păşesc pe gheaţă? Nici o problemă, o să-ţi 
lovesc jucătorul preferat pentru asta. 

Vrei să-i înjuri pe colegii mei sau sa scandezi lucruri stupide, 
doar ca să ne tachinezi? Te rog, fă-o! Asta o să mă alimenteze să 
patinez şi mai repede și o să lovesc mai tare. 

Vrei să ţipi la mine şi să loveşti geamul, în timp ce sunt în boxa de 
pedeapsă? E muzică pentru urechile mele. 

E un motiv în plus pentru care ador viaţa în deplasare. 

- Dă mai tare, ador cântecul ăsta! îi strig lui Rio, cât suntem în 
vestiar. 

Rio mă ascultă și schimbă volumul casetofonului pe care-l duce 
peste tot cu el. Astfel, unul dintre cântecele mele preferate umple 
vestiarul. 

Stau îmbrăcat în echipament, pregătit pentru joc, în timp ce 
muzica mă ajută să mă concentrez şi să mă pregătesc pentru 
următoarele 60 de minute de hochei. 

Îmi scot telefonul și văd că am un mesaj de la sora mea, Lindsey. 

Programul ei e aproape la fel de haotic ca al meu. E cel mai tânăr 
avocat care a devenit partener la firma ei din Atlanta. Are 30 de ani şi 
e foarte tare. Aşa că apreciez când îşi face timp să mă contacteze. Şi 
mă bucur că nu e vorba de mama, după ultimul ei mesaj. 


Lindsey: La mulți ani de ziua fraților. Nici nu știam că 
există așa ceva. Baflă diseară, 11! 


În mesajul ei e un link către o postare de pe Instagram, în care 
sunt etichetat. 

Unul din posturile locale de sport a făcut o postare cu mai multe 
poze în care apar sportivi din Chicago şi fraţii sau surorile lor, cu 


descrierea „La mulţi ani de ziua fraţilor, pentru fraţii şi surorile 
noastre preferate“. 

Poza cu mine și cu Lindsey după unul dintre meciuri e reuşită. 
Fac o captură de ecran. Galeria mea de poze e mică, plină doar cu 
selfie-uri cu Ella Jo, pe care le-a făcut chiar ea de mai multe ori, când 
mi-a furat telefonul. 

Când mă uit la poze, văd c-au postat şi o poză cu Maddison și 
fratele lui. După asta, sunt câţiva tipi pe care-i cunosc. Unii joacă 
pentru White Sox, Cubs și Bears. 

Dar ultima poză a postării îmi atrage atenţia. E cu conducătorul 
de joc de la Chicago Devils, numărul cinci, Ryan Shay. Însă nu asta 
mă surprinde, ci însoţitoarea de zbor cârlionţată de lângă el. 

E Stevie. 

Apăs pe butonul Etichetare, dar nu apare decât contul lui Ryan, 
așa că intru pe el. Verific lista cu oamenii pe care-i urmăreşte şi-i 
scriu numele. O găsesc, Stevie Shay. 

Nu ştiam că Stevie e sora lui Ryan Shay. Da, au aceeaşi nuanţă 
ciocolatie a pielii şi pistrui, iar ochii lor au aceeaşi nuanţă de 
albastru-verzui. Dar nu m-aș fi gândit că sunt înrudiţi. Şi e clar că 
nici ea nu voia să aflu. Altfel mi-ar fi spus cine e fratele ei în seara în 
care ne-am întâlnit în clădirea în care stă Maddison sau când am 
surprins-o uitându-se la meciul lui, la barul din Denver. 

Acum înţeleg, de ce locuieşte vizavi de clădirea mea. Fratele ei 
câştigă nişte sume ridicol de mari. 

Evident, contul de Instagram al lui Stevie e privat. Nu pot să-i 
văd decât poza de profil, care arată o fereastră de avion şi soarele 
care apune. La descriere scrie „Probabil plecată din oraş... , cu un 
emoji de avion. Fără să stau pe gânduri, îi trimit o cerere de 
prietenie. 

Mă simt bine după ce cobor din autobuz și mă urc în avion, după 
ce am bătut echipa din Nashville cu ușurință. Ca să fiu mai exact, 
mă simt bine în legătură cu jocul. 

Nu mă simt bine cu privire la faptul că Stevie încă nu mi-a 
acceptat cererea de prietenie de pe Instagram. Au trecut câteva ore, 
sunt sigur c-a văzut-o. 

Mi-a plăcut când m-a refuzat aseară. Bănuiam că asta o să se 
întâmple. Nu-mi cedează uşor, ceea ce face toată vânătoarea asta şi 
mai distractivă. Mă ţine în priză, lucru care nu se prea mai întâmplă. 
Dar nu m-ar deranja să-mi cedeze puţin, fie şi doar prin acceptarea 
cererii de prietenie de pe Instagram. 

— EZ! strigă unul dintre începători din spatele avionului. 

Încep să-mi desfac cravata, când mă întreabă: 

— Te-ai culcat cu o frumuseţe din Sud aseară? 

A vorbit destul de tare cât să-l audă tot avionul, inclusiv 
însoţitoarea de zbor care se întâmplă să treacă pe culoar chiar acum. 

Presupun că fetele de la bord s-au obișnuit cu limbajul nostru. 
Avionul e o extensie a vestiarului pentru noi. 

În timp ce stau pe culoar, lângă locul meu, încerc să-i fac loc lui 
Stevie să treacă, dar, dacă e să fiu sincer, nu mă mișc prea mult. E un 


spațiu strâmt pentru oricine, luându-i în considerare pe cei 50 de 
bărbaţi care tocmai s-au urcat în avion şi încă nu s-au aşezat, aşa că 
încerc să mă prefac că sunt un domn când „mă dau laoparte“. 

Stevie refuză să se uite la mine în timp ce se duce în fața 
avionului. Când trece pe lângă mine, îmi pun mâna pe spatele ei şi o 
ghidez. 

Când fundul se lipeşte de partea din faţă a pantalonilor mei, o 
strâng de şold şi ea se opreşte, după care își continuă drumul. 

- Zanders! strigă începătorul din nou, atrăgându-mi atenţia. 
Omule, vreau detalii! 

- Thompson, doar pentru că nu poţi să faci sex, nu înseamnă că 
trebuie să auzi toate detaliile escapadelor pasionale ale lui Zee, 
intervine Maddison, încercând să mă ajute. 

Nu că Stevie și cu mine am fi făcut ceva, şi el știe asta. Dar când 
şi dacă o să vină acel moment, va trebui să ascund asta de restul 
băieţilor, lucru pe care nu l-am mai făcut până acum. 

— Nu sunt genul care să dea detalii, îi zic lui Thompson. 

În avion se lasă tăcere pentru o clipă, apoi toată lumea erupe în 
râs. 

— Ce prostie! 

— Te-ai lovit la cap în seara asta? 

— E subiectul tău preferat de conversaţie, EZ! 

Cam asta au strigat colegii din spatele avionului. Nu ratez nici 
strigătele din față, unde stau antrenorii. 

- Ştiu sigur c-ai avut parte de acţiune aseară. Într-o clipă, erai la 
bar, şi-n următoarea, ai dispărut. Asta nu se întâmplă decât când e 
implicată o tipă. 

Mă uit la Stevie, care încearcă să-şi distragă atenţia cu sarcini 
mici, în faţa avionului, în timp ce oamenii continuă să se aşeze la 
locurile lor. Refuză să se uite la mine, dar văd că s-a înroșit. 

Rio habar n-are c-am fost respins, lucru care nu mi s-a mai 
întâmplat de când eram la pubertate. Aseară, singura acțiune de care 
am avut parte a fost cu mâna mea dreaptă, după ce am condus-o pe 
Stevie acasă. Am avut erecţie tot timpul, din clipa în care am lipit-o 
de perete, până în clipa în care m-am ocupat de asta la duş. 

Maddison se întoarce spre restul băieţilor. 

— Ce-aţi zice ca, în loc să vă întrebaţi cu cine s-a culcat Zee 
aseară, să vă gândiţi cum o să remediaţi procentul de 38% pe care l- 
aţi obţinut la înscrierile adversarilor din face off în seara asta? 

- Da, căpitane, spun Rio și Thompson în acelaşi timp. 

Şi, cu asta, s-a terminat interogatoriul. 

x 

În cea mai mare parte a zborului spre Philly, m-am uitat la 
telefon, sperând că Stevie o să-mi accepte cererea de prietenie. Însă 
n-a făcut-o. Când m-am dus la baie, în partea din spate a avionului, 
am văzut-o uitându-se la contul ei de Instagram. 

Contul meu a fost asaltat de fete din Philly. Încă sper că Stevie o 
să-şi dorească o noapte nebună cu mine, dar în caz că asta n-o să se 
întâmple, am opţiuni. 


Mereu am opţiuni. 

După ce luminile se sting şi majoritatea băieţilor adorm, mă duc 
din nou spre bucătărie. 

— Ai nevoie de ceva, Zanders? întreabă Indiana, colega blondă a 
lui Stevie. 

Mormăi, încercând să atrag atenţia tipei neimblânzite, dar Stevie 
nu mă bagă în seamă. Continuă să se uite la telefon, în timp ce stă 
cu spatele la mine. 

— Ştii ce, cred c-o să mă duc s-o găsesc pe Tara şi să-i distrag 
atenția puţin. 

Asta îi atrage atenţia lui Stevie, care-şi priveşte colega. Şi eu sunt 
uimit. Blonda stă bine la capitolul intuiţie, pentru că Stevie clar nu i- 
a zis nimic. Nu după atacul ei de panică de aseară, când a crezut că 
vor apărea poze cu noi „socializând . 

Însoţitoarea de zbor se strecoară pe lângă mine, lăsându-mă 
singur cu Stevie, după ce m-a bătut pe umăr. 

- Ai nevoie de ceva? mă întreabă Stevie, care se uită în continuare 
în telefon. 

Mă uit timid peste umăr, la restul avionului, ca să mă asigur că 
nu se uită nimeni la noi. E relativ întuneric aici, deci nu cred că ne 
vede cineva din faţă. 

Cum majoritatea oamenilor de la bord dorm și colegele ei sunt 
distrase, mă apropii de ea. 

Îmi place să fiu aşa aproape de ea. Mai că pot să-i număr pistruii 
care-i decorează nasul şi obrajii. În plus, miroase foarte bine. Eu 
sunt obsedat de curăţenie, dar unii colegi ar avea nevoie de o lecţie 
despre igienă. 

Stevie se încordează când îmi simte mişcarea, dar refuză să se 
întoarcă spre mine. Îmi pun mâinile pe blatul din faţa noastră, de o 
parte şi de alta a ei. O blochez acolo unde e. 

Văd la gât că pulsul i se înteţeşte, dar continuă să pară 
neinteresată. 

— Ai nevoie de ceva? mă întreabă ea, în timp ce stă cu ochii în 
ecranul telefonului. 

N-o să fac mare caz din faptul c-am aflat că e sora lui Ryan Shay. 
Nu ştiu de ce n-a vrut să-mi spună, aşa c-o să mă prefac că nu ştiu. 
Oricum, nu contează. Chestia asta o să ne pună pe Stevie şi pe mine 
în același loc mai des decât a făcut-o universul deja. Ryan e un nume 
important în lumea sporturilor din Chicago, ca şi mine. Mergem la 
multe evenimente din oraş. 

- Un singur lucru, şoptesc, buzele mele fiind la doar câţiva 
centimetri de urechea ei şi cerceii aurii mici pe care-i poartă. 

Momentul ăsta e o oportunitate prea bună ca s-o ratez. Telefonul 
lui Stevie e fix acolo, pe masă, în fața noastră, în timp ce încearcă să 
se ţină ocupată. 

Preiau controlul, deschid aplicaţia Instagram şi mă duc la cererile 
de prietenie. 

Nu are decât una singură, de la mine. 

— O să mă prefac că n-ai văzut asta. 


Îi observ zâmbetul. 

Accept cererea, în numele ei. Apoi, fără ezitare, apăs pe butonul 
albastru, ca să mă urmărească şi ea. Astfel, o adaug pe Stevie la lista 
mea ridicol de lungă de urmăritori de pe Instagram. 

Mă apropii şi mai mult de ea, iar pieptul meu e lipit de spatele ei. 

- Când o să te răzgândeşti, o să poţi da de mine. 

Nu spune nimic. Are privirea aţintită asupra telefonului, evitând 
contactul vizual. 

— Ai înţeles, drăguţo? 

Am nevoie de confirmare, să şiiu că și ea îşi doreşte o noapte cu 
mine la fel de mult cât îmi doresc şi eu asta. 

Atmosfera e plină de tensiune şi anticipare, în timp ce-i aştept 
răspunsul. Îl primesc, printr-o încuviințare foarte subtilă. Asta îmi 
arată că noaptea o să aibă loc, probabil chiar în curând. 

Se lipeşte de corpul meu, odihnindu-şi capul pe pieptul meu. Mă 
lipesc de ea cât de mult pot. Am nevoie s-o simt şi să ştie cât de mult 
o doresc. 

Stevie îşi freacă fundul uşor de mine, iar şoldurile i se mişcă într- 
un cerc chinuitor. Nu pot decât să sper că nimeni n-a auzit geamătul 
uşor pe care l-am scos. 

— Stevie? strigă Rio din spatele meu, speriindu-ne pe amândoi. 

Întreruperea o face pe Stevie să sară în spate, frecându-și şi mai 
mult fundul de penisul meu. Un şuierat îmi scapă printre dinţi. N- 
am cum să-mi ascund erecţia acum. 

— Îmi dai nişte Gatorade? 

Îmi dau ochii peste cap şi mă întorc spre partea cu ieşirea de 
urgenţă. Trebuie să-mi ascund erecţia care mi se formează în 
pantaloni. 

- Sigur, Rio. 

Ce naiba? Cu mine nu se poartă niciodată frumos când îi cer sä- 
şi facă treaba. 

- E în lada frigorifică, Rio. E fix acolo, omule, zic eu frustrat şi 
arăt spre ea. 

Când Stevie observă acţiunea din pantalonii mei, e amuzată. 

— Deci ştii unde e? 

Mă tachinează. 

- Nu te juca cu mine, drăguţo, o avertizez, în timp ce încerc să- 
mi feresc erecţia de privirea colegului meu. 

Dar se pare că avertismentul meu nu este prea ferm, deoarece 
Stevie râde, satisfăcută de efectul pe care corpul ei îl are asupra mea. 


CAPITOLUL 15 


Stevie 


Aproape am trecut cu succes de această călătorie de 14 zile fără 
să-i cedez lui Zanders. Însă vibratorul meu mov a trebuit să 
compenseze. 

În fiecare zbor, mă tentează şi mai mult. În clipa asta, până şi 
felul în care cere apa minerală stupidă mă face să vreau să sar pe el. 

Trebuie să fac sex și nu cu oricine. 

M-am închis în camera de hotel din Philly, Buffalo şi Jersey. lar 
acum sunt în DC, întinsă în pat şi refuz să ies din cameră. Trebuie 
doar să mai rezist şi seara asta şi mâine-seară o să fim pe drumul 
spre Chicago. 

După, o să fiu în siguranţă. Cel puţin pentru moment. 

Mi-am comandat mâncare prin intermediul unei aplicaţii, ca să 
nu părăsesc spaţiul sigur al hotelului. La cum au stat lucrurile până 
acum, ştiu c-o să mă întâlnesc cu Zanders în clipa în care o să ies 
afară. Universul mă testează şi mă tentează să cedez. 

Și cât de mult îmi doresc să fac asta. 

Dar nu pot. Nu doar din cauza slujbei mele, ci din cauza 
promisiunii pe care mi-am făcut-o. După ce Brett m-a folosit trei 
ani, în timpul colegiului, am spus că n-o să mai ies niciodată cu un 
sportiv. Iar asta înseamnă și că n-o să mă culc cu unul. 

Sau poate există o portiţă tentantă de care să profit? 

Din noaptea aia din Nashville, de acum două săptămâni, nici nu 
mai ştiu câte orgasme am avut gândindu-mă la Evan Zanders. M- 
am gândit la corpul lui perfect sculptat şi dotarea lui impresionantă. 
Nu cred că m-am masturbat aşa des în viaţa mea, însă dorinţa e în 
continuare acolo. 

Mă întind după vibratorul de pe noptieră şi îl pun între picioare. 
Vibraţia divină umple camera, în timp ce jucăria mea preferată mă 
excită şi mai mult. N-o să dureze mult. Sunt deja acolo. 

Zâmbetul obraznic al lui Zanders îmi apare în minte, inclusiv 
modul în care-mi imaginez că s-ar mişca corpul lui perfect peste al 
meu. 

Îmi imaginez braţele lui lucrate, care-l susțin deasupra mea, în 
timp ce mă penetrează într-un ritm chinuitor. Lanţul care nu m-ar 
deranja să-mi lovească bărbia. Şi vocea lui catifelată şi încrezătoare. 
Pun pariu că vorbeşte murdar. 

Vreau să-mi vorbească murdar. 

Sunt aşa aproape. Mă arcuiesc pe saltea. 

Însă, dintr-odată, se lasă tăcerea. 

Ce naiba? 

Mă uit la jucăria din mână și apăs din nou pe buton, să-i dau 
drumul, dar nimic. E moartă. Si nu mi-am luat încărcătorul. N-am 
avut nevoie de el până acum, dar, pe de altă parte, nici nu l-am mai 
folosit atât de mult în doar două săptămâni. 

Serios? De parcă nu eram destul de tensionată. 

Va trebui să-mi folosesc degetele. 


Îmi plimb degetul mijlociu în jos, peste abdomen, până când îmi 
ating clitorisul. Mă frec şi mă tachinez. 

Nu e rău, dar mi-ar plăcea ca degetele altcuiva să facă asta. Nişte 
degete lungi şi tatuate, care se întâmplă să fie decorate cu inele aurii. 

„Termină, Stevie. Nu te gândi la asta!“ 

Telefonul îmi vibrează pe noptieră, distrăgându-mi atenţia de la 
orgasm. 

Nu e seara mea norocoasă. 

Îmi dau ochii peste cap şi mă întind după telefon. Când văd 
numele celui care mi-a întrerupt momentul, bombăn. 

Dintre toţi oamenii posibili, tocmai fostul meu mi-a scris, în 
timp ce încerc să am orgasm având fantezii cu singura persoană la 
care n-ar trebui să mă gândesc. 


Brett: Hei, Stevie. N-am mai vorbit de mult. 


Da. De când te-am auzit spunându-le colegilor tăi de echipă că 
erai convins c-o să treci la profesionişti şi aveai de gând să-mi dai 
papucii, pentru opţiunile mai bune pe care credeai că o să le ai. 


Brett: Am vorbit cu Ryan alaltăieri să vin în vizită. Nu 
știam că stai în Chicago acum, e super! Și zbori cu Raptors? 
Cum e Evan Zanders? Este jucătorul meu preferat din NHL. 
Am de gând să te scot la cină când o să vin. Ne auzim. 


Cineva să mă omoare! În nici un caz n-o să ies cu Brett şi clar n-o 
să-i fac cunoştinţă cu Zanders. 

Arunc telefonul într-o parte a patului şi reiau activitatea de mai 
devreme, dar fără folos. A trecut momentul. 

Aturisitul de Brett! 

Pufnesc, mă ridic şi mă reazem de tăblie. Sunt foarte iritată că 
fostul meu a avut tupeul să-mi scrie din senin. Chiar are impresia c- 
o să mă întorc la el, cum am făcut-o de nenumărate ori în timpul 
colegiului? Chiar crede că poate să mă trateze ca pe o rezervă şi că o 
să-l aştept? Nu mai vreau să fiu opţiunea nimănui. 

Vreau să mă aleagă cineva. 

Şi cine a tot încercat să mă aleagă în ultimele două săptămâni? 
Jucătorul preferat al lui Brett din NHL. 

Într-un moment de frustrare absolută şi de agresivitate adunată, 
deschid Instagramul. Mă duc la profilul lui Zanders. E urmărit de 
3,6 milioane de oameni, însă el urmăreşte numai 128. 

Eu mă număr printre cei 128. 

Mă tot gândesc dacă e o idee bună să fac asta. Mă rog, ştiu că e o 
idee groaznică, dar parcă merită. 

E vorba de o singură noapte. O noapte de sex fierbinte şi sper că 
şi murdar, de care chiar am nevoie. O singură noapte. 

Nu-mi vine-n minte nici o replică isteaţă. Zanders e un tip de 
bărbat cu care nu sunt obişnuită. Vreau să-i scriu ceva deştept, sexy 
şi poate puţin alunecos, însă mesajul pe care i-l trimit e „Bună“. 


„Genială mişcare, Stevie.“ 

Peste nici 30 de secunde, Zanders îmi răspunde. 

Nu cu un „Bună“ sau cu un „Ce mai faci?“ Nu încearcă să 
tatoneze situaţia. Doar e vorba de Zanders. Tipul e cea mai arogantă 
fiinţă din lume. Ştie ce vrea şi mereu obţine asta. 

Exemplul perfect e că n-am rezistat decât două săptămâni până 
să-i cedez. 

Mesajul pe care mi l-a trimis a fost o adresă. Nimic mai mult, 
nimic mai puţin. Cumva, mi se pare foarte sexy. Nu se ascunde în 
spatele jocurilor. Ştie exact de ce l-am contactat. 

Uberul meu se opreşte la un club din centru. Mă duc la etajul al 
treilea, dar tipul de la securitate mă opreşte. 

— Numele? 

Mă uit peste umăr, la coada care se formează în spatele meu. 

- Cred c-am ajuns în locul greşit. Aici e 18: Street Lounge? 

— Numele? repetă el. 

— Stevie. 

Se uită la lista din mână, apoi se dă laoparte şi-mi spune că EZ e 
în colțul din spate. Mā uit în toate direcţiile când intru în clubul 
întunecat. E foarte aglomerat, chiar și pentru o seară de sâmbătă, şi 
mi-e greu să văd. Muzica e aşa tare şi copleşitoare, că sunt pe 
punctul de a mă întoarce la hotel. 

- Mă urmăreşti? strigă cineva. 

Urmăresc sunetul spre colţul clubului. Acolo pare să fie zona 
VIP. E separată de restul camerei cu frânghii roşii de catifea şi 
spaţiul rezervat e plin cu femei frumoase. 

Toate sunt superbe. Înalte, subțiri, cu tonuri diferite ale pielii şi 
culori diferite de păr. 

Ce naiba caut aici? 

— Stevie, bună! spune Zanders. 

În sfârşit îl văd, după ce s-a ridicat de pe canapea. 

Mă îndrept spre el, în timp ce dă laoparie mai multe mâini 
înfometate de pe corpul lui, ca să mă întâmpine la mijloc. Îi face 
semn agentului de pază să mă lase să intru. 

— Vino aici, îmi zice, destul de tare cât să aud. 

Mă ia de mână şi mă duce în spate. Simt un fior când degetele lui 
le ating pe ale mele. 

Mergem în partea cea mai din spate a secţiunii VIP. Aici avem 
puţină intimitate şi muzica nu răsună aşa tare în difuzoare. 

— Mai e cineva din echipă aici? îl întreb agitată. 

- Nu, doar eu. 

Mă uit în jur, ca să mă asigur, şi încuviinţez, recunoscâtoare că 
nu m-a invitat într-un loc plin cu clienţii mei. Oricum ce urmează 
să fac e destul de rău. Nu e cazul să ştie toată lumea din avion despre 
asta, cu atât mai mult colegii lui de echipă. Am auzit cum vorbesc 
despre aventurile lor şi, chiar dacă urmează să intru şi eu în 
categoria asta, prefer să nu afle nimeni. 

— Eşti pregătit să facem asta? 


Îl implor din priviri. Vreau să începem, înainte să dau înapoi sau 
să-mi vină mintea la cap. 

— Uşurel! Cineva e nerăbdătoare văd. Cel puţin scoate-mă mai 
întâi la cină, drăguţo! În viaţa mea nu m-am simţit aşa folosit. 

Umorul mă ajută să mă relaxez. Asta până când mă uit în spatele 
lui, la nenumăratele femei care arată ca nişte modele și care îmi 
aruncă nişte priviri tăioase, pentru că le-am luat premiul. 

— Ai o cameră plină de opţiuni. 

Nu se întoarce, ci îşi menţine atenţia asupra mea. 

— Mereu am opţiuni. 

Replica îmi lasă un gust amar. Nu pot să-l privesc. Mai ales după 
ce acum nici o oră mi-a scris tipul care mereu mi-a amintit că exact 
asta am fost pentru el, o opțiune. 

- Dar mă bucur că prima mea alegere a venit. 

Privirea lui Zanders e blândă, dar şi plină de pasiune. Asta mă 
mai linişteşte. Cuvintele îmi dau încrederea de care am nevoie ca să 
merg până la capăt. 

— De ce te-ai răzgândit? mă întreabă, dându-mi laoparte o şuviţă 
de pe faţă. 

— Vrei răspunsul sincer? 

— Mereu. 

- Vibratorul mi-a murit şi nu mi-am luat încărcătorul. 

Zanders mă analizează o clipă, ca să vadă dacă spun adevărul, 
după care izbucneşte în râs. 

— Stevie, drăguţo, ştii cum să ţii sub control orgoliul unui bărbat. 

Îi zâmbesc. Seara asta o să fie distractivă. 

— Mergem? 

— O să facem și asta, dar mai întâi o să stăm aici un pic. 

Își pune mâinile pe șoldurile mele şi mă îndeamnă să înaintez. 
Dar rămâne aproape, cu pieptul lipit de spatele meu. 

— Ce e aici? îl întreb peste umăr, în timp ce Zanders mă ghidează 
spre barul privat al secţiunii VIP. 

- E una dintre opririle mele preferate din programul NHL. 
Proprietarii sunt doi fraţi cu care am fost la colegiu. Unul se ocupă 
de partea de afaceri, celălalt cântă aici cu trupa lui în fiecare 
weekend. E foarte talentat, cred c-o să-ţi placă muzica lui. 

- Muzica asta? 

Mă încrunt. Oare se referă la basul îngrozitor de tare care vibrează 
în întreaga cameră? 

- Nu, muzica asta e oribilă. 

Zanders îmi dă drumul când ajungem la bar. Se reazemă relaxat 
de tejghea, arătând al naibii de sexy. 

— O să înţelegi când o să înceapă să cânte trupa lui Nicky. 

— Ce vă aduc, domnule Zanders? îl întreabă barmanul. 

— Ea o să vrea o bere. IPA parcă, nu? 

- Da, spun eu confuză. 

Nu ştiu de unde a ştiut. 

— Şi eu la fel. 


În loc să-l interoghez de unde ştie ce îmi place să beau, îi pun altă 
întrebare: 

— Care sunt celelalte opriri preferate din programul NHL? 

— Fort Lauderdale. După 20 de oraşe în care e frig, sudul Floridei 
e perfect. Are 21 de grade Celsius în mijlocul iernii. Sunt sigur c-ai 
mai fost acolo cu celelalte echipe cu care ai lucrat. 

Îi spun că nu. 

- Am fost în Miami, dar n-am mai lucrat pentru o echipă de 
hochei până acum. 

— Când ajungem acolo, toţi stăm fix lângă plajă, e ca o miniva- 
canţă. Şi New York este o oprire plăcută, dar Columbus e preferatul 
meu. 

— Columbus? Adică Ohio? îl întreb surprinsă. 

- Universitatea de Stat din Ohio e în Columbus. Acolo am fost la 
şcoală, deci vechii mei colegi din colegiu vin să jucăm. Când sunt 
acolo, mă simt ca acasă. 

- Deci ai crescut în Ohio? Mai ai familie acolo? 

— Am crescut în Indiana. Tata e incă acolo şi sora mea e în 
Atlanta, dar în momentul ăsta, simt că familia lui Maddison este 
mai degrabă familia mea şi Chicago e acasă pentru că ei sunt acolo. 

Barmanul ne întrerupe şi pune berile pe tejghea. Sunt 
recunoscătoare pentru pauza asta, deoarece conversaţia începe să 
devină prea personală, având în vedere că urmează să avem doar o 
aventură de-o noapte. 

- Tu unde abia aştepţi să ajungi sezonul ăsta? mă întreabă 
Zanders, după care ia o gură de bere. 

Înainte să-i răspund, muzica house oribilă se opreşte şi niște tipi 
se urcă pe scenă, aranjându-și instrumentele. 

— Hai să mergem! 

Zanders mă ia de mână. Când mă uit în jos, aproape nu-mi mai 
văd mâna, din cauza diferenţei de mărime. Dar observ venele de pe 
antebraţele lucrate, însă strânsoarea lui contrastează cu ele. Mă 
ghidează cu blândeţe afară din secţiunea VIP şi în faţa scenei. 

— Marele EZ! 

Solistul se apleacă şi-l salută pe Zanders. 

Spaţiul din jur se aglomerează repede. 

Zanders mă trage în fața lui, cu spatele lipit de pieptul său, şi 
pune mâinile pe marginea platformei din faţa noastră, creând o 
barieră. Nimeni nu mă poate atinge, indiferent câţi oameni se foiesc 
în jur şi încearcă să găsească un loc bun pentru spectacol. 

Când prima melodie umple sala, înţeleg de ce e una dintre 
opririle preferate ale lui Zanders. Trupa asta a creat un sunet unic. 
Un amestec de R&B și soul, iar vocea solistului e adâncă, dar 
catifelată, potrivindu-se perfect cu instrumentele din spatele lui. 

După două cântece, mulţimea s-a relaxat, iar armoniile 
melodioase plutesc în cameră. Zanders nu mai trebuie să-și 
folosească braţele imense ca să mă protejeze de mulţimea de 
oameni. 


Îşi ia berea de pe marginea scenei şi o ridică la buze, în timp ce 
corpul mi se leagănă involuntar în ritmul muzicii. Cealaltă mână şi- 
o aşază pe şoldul meu şi mă ţine lipită de el. Are mâna întinsă peste 
partea de sus a blugilor. Palma lui mare îmi mângâie partea de jos a 
abdomenului, iar degetele i se odihnesc periculos de aproape de 
locul dintre picioare. 

Inspir, emoţionată. E prima oară când Zanders m-a atins. După 
ce mi-am imaginat momentul ăsta săptămâni întregi, emoţiile încep 
să apară. 

Dar nu mă ia prin surprindere. Amândoi ştim de ce am venit în 
seara asta. Aşa că, în loc să stau îngheţată pe loc, aşa cum fac acum, 
mă lipesc de el, continuând să mă legăn în ritmul muzicii. 

Nu vreau să mă gândesc la consecinţele acestei seri. Vreau doar să 
mă concentrez la bărbatul păcătos de sexy, al cărui corp o să mă 
distrugă în seara asta. 

Cel puţin asta sper. 

Deja la cântecele opt şi nouă, berile au dispărut, ca şi emoţiile. 
Zanders mă ţine cu ambele mâini de şolduri. Degetele lui mari şi-au 
făcut drum pe sub cămaşă, direct pe piele. Metalul rece al inelelor lui 
îmi trezeşte pielea şi, măcar pentru o seară, încerc să nu-mi fac griji 
pentru că un bărbat îmi atinge abdomenul. Cu toate astea, simt că 
îmi ţin respiraţia şi, din când în când, îmi mai sug burta. 

„Stai calmă! Poartă-ţi masca de încredere!“ 

La cântecul zece, am uitat complet că sunt la un concert privat 
dintr-un club. Nu mă pot concentra decât la bărbatul imens din 
spatele meu, ale cărui atingeri ușoare mă înnebunesc. Mâinile lui 
Zanders alunecă peste şoldurile mele, lipindu-mă de el. Apoi îşi 
plimbă degetele în sus, mângâindu-mi coastele, apoi trec pe 
antebraţe şi se întrepătrund cu ale mele. Are nasul băgat în părul 
meu, iar buzele îmi mângâie pielea sensibilă de sub ureche, fără să 
mă sărute însă. Trebuie să recunosc, sesiunea asta de tachinare are 
efectul scontat. 

— Sărută-mă, îl rog încet. 

Dă din cap, refuzându-mi această plăcere. 

— Atinge-mă, îl implor. 

- Încă nu, drăguţo. Ştii regulile. 

Îmi dă drumul, refuzând să mă atingă. Cu toate astea, continui să 
mă lipesc de el. 

Bineînţeles că-mi amintesc regula pe care a inventat-o în faţa 
barului din Nashville. Mi-a spus că, atunci când o să mă răzgândesc, 
o să-l implor în genunchi să mi-o tragă. Dar am crezut că doar gura 
e de el. 

Evident, nu e aşa. 

— Nemernicule! 

Îmi dau ochii peste cap, chiar dacă nu mă vede. 

Zanders râde. 

— Ce cuvinte urâte poţi să scoţi pe gura aia drăguță! 

Îmi dă părul laoparte şi îmi atinge uşor urechea, senzaţie care îmi 
aprinde tot corpul. 


— Eşti pregătită să-mi arăţi ce altceva mai poate să facă gura aia? 

Corpurile noastre sunt cât se poate de apropiate. Fundul meu e 
lipit de el şi pieptul lui — de spatele meu, în timp ce muzica umple 
locul. Pentru prima oară de când îl ştiu pe Zanders, nu mă mai 
deranjează mulţimea de oameni din jurul lui, care mereu îi caută 
atenţia. Pentru că, în seara asta, atenţia lui e îndreptată doar asupra 
mea. 

— Stevie, drăguţo. Dacă nu plecăm acum, o să ajung să ţi-o trag 
într-un colț întunecat al barului ăstuia, când, de fapt, vreau s-o fac 
în patul meu. Aşa că te întreb din nou, eşti pregătită să mă implori? 

Încuviinţez încrezătoare, în timp ce privirea mi-e aţintită asupra 
trupei din faţă. 

— Atunci hai să mergem! 

Mă ia repede de mână şi mă conduce afară din camera 
aglomerată, spre hotelul lui. 


CAPITOLUL 16 


Stevie 


Zanders mă ţine de mână. Are paşii lungi şi rapizi, reflectând cât 
de nerăbdătoare sunt și eu să ajungem în camera lui. 

— La naiba, unul dintre antrenori e aici, spune el încet. 

Mă trage în spatele unui stâlp, ca să nu ne vadă nimeni. Mă ţine 
cu spatele lipit de pieptul lui. 

Un fior de adrenalină mă cuprinde, de parcă nu eram destul de 
încinsă. Dar sunt şi recunoscătoare. Deşi e doar o aventură de-o 
noapte, Zanders are decenţa să se asigure că n-o să-mi pierd locul de 
muncă din cauza asta. 

După ce uşile se deschid şi se închid, Zanders se uită peste umăr, 
la holul gol. Mă ia din nou de mână și mă trage spre lift. Are 
picioarele mult mai lungi decât ale mele, aşa că trebuie să alerg ca să 
țin pasul cu el. 

Apasă butonul cu etajul lui, după care butonul ca să se închidă 
uşile, în timp ce se uită pe hol. În clipa în care se închid uşile de 
metal, se întoarce spre mine, cu o privire înfometată. 

Face un pas calm, dar încrezător spre mine. Mă ţin de barele din 
lift, deoarece, la cum mă privește acum, sunt sigură că genunchii 
mei vor ceda. 

Zanders mă încolţeşte în lift şi îşi lasă capul în jos, buzele lui 
fiind foarte aproape de ale mele. 

— Ştii, Stevie, dacă n-ai fi fost aşa încăpăţânată în seara aia, în 
Nashville, te-aș fi sărutat deja. 


Mă mângâie pe buza de jos, apoi trage uşor de ea. Priveşte 
mişcarea, hipnotizat de ce se întâmplă. 

- Îmi place gura ta. 

Îmi acoperă maxilarul cu mâna, apoi cu un deget îmi trage 
bărbia, deschizându-mi gura. 

- O să-mi placă şi să i-o trag. 

Dumnezeule! 

Se apropie. Nasurile ni se ating, iar gura lui e la doar câţiva 
centimetri de a mea. Dar nu se apropie şi mai mult. Rămâne acolo, 
torturându-mă. Apoi îşi linge buza de jos. 

— Sărută-mă! Te rog, Zanders! 

Pe buze îi apare un zâmbet sinistru. 

— Ştiam c-o să-mi placă să te aud implorând. 

Înainte să se apropie şi să mă sărute, liftul se opreşte şi uşile se 
deschid la etajul lui. 

- Hai să mergem, ca să aud mai mult! 

Mă trage uşor de cămaşă în timp ce merge cu spatele, cu un 
zâmbet victorios pe buze. 

Deschide ușa camerei de hotel şi mă lasă să intru prima. 

Când o fac, rămân mască cât de bine arată. Ar fi trebuit să-mi 
dau seama după holul luxos, cu marmură pe podea, sau vioara care 
răsuna în lift, dar eram prea distrasă de fundașul chipeş, care o să- 
mi răvăşească corpul în seara asta. 

Și echipajul de zbor stă în locuri drăguţe, dar nu se compară cu 
asta. 

Observ costumele care-i atârnă în dulap. Zanders mereu se 
îmbracă impecabil, deci asta nu e o surpriză. Apoi mă uit în baie, 
unde sunt mai multe produse decât în magazinul local Sephora. Din 
nou, nu suni şocată. 

Zgomotul ușii care s-a închis mă scoate din transă și mă întorc cu 
faţa spre el. 

Se apropie lent de mine şi începe să-şi deschidă nasturii de la 
cămaşă. Acum îi văd tatuajele, lanţul de aur şi muşchii. 

— Chestia asta o să se întâmple o singură dată, îi reamintesc şi lui, 
dar şi mie, în timp ce stau îngheţată în mijlocul camerei. 

Râde încet, în timp ce continuă să se apropie de mine. Îşi mai 
deschide un nasture. 

— Sună absolut fantastic. 

— Şi n-o să vorbim niciodată despre asta. 

— Nici n-aş îndrăzni. 

Înc-un pas, înc-un nasture. 

— Dar ce o să le spui colegelor iale când n-o să mai poţi să mergi 
mâine? 

Bine punctat! 

— Poate aşa n-o să mai tot apeşi pe butonul ăla afurisit. 

- Nici o şansă. Abia aştept să te văd cum abia mergi pe culoarul 
avionului, ştiind că eu ţi-am făcut asta. 

Se opreşte fix în faţa mea, în timp ce-şi deschide ultimul nasture. 
Cămaşa se deschide şi îi expune corpul bine lucrat, acoperit cu tuş 


negru şi bijuterii aurii. 

Dintr-odată, încep să am emoţii şi-mi acopăr pieptul. Bărbatul 
ăsta, care arată ca visul umed al oricărei fete, a fost cu cele mai 
frumoase femei din lume, iar acum urmează să mă vadă goală. 

— Eşti sigură în privinţa asta? 

Zanders îmi dă laoparte o şuviţă. 

Îl fixez cu privirea, încercând să-l citesc. Nu e genul dulce şi 
precaut, aşa că grija lui faţă de mine e puţin ciudată, chiar dacă 
acum probabil poate să-mi citească limbajul corpului la perfecţie. 

— Pentru că cei care o să urmeze după mine n-o să se compare. 

Pe buze îi apare iar zâmbetul arogant. 

EI e. 

Gândul mă înfioară. 

- Slabe şanse, îl provoc. 

Masca de încredere e la locul ei şi mă întind după cureaua 
pantalonilor lui. Ştiu regulile şi, chiar dacă nu le-aş şti, gândul c-o 
să-l simt în gura mea mă face să salivez. 

În clipa în care pun mâna pe fermoar, Zanders mă oprește, 
punându-şi mâinile peste ale mele. Când îl privesc, văd că aroganţa 
lui a dispărut, fiind înlocuită de nesiguranţă. 

Degetele lui alunecă sub cămaşa mea, înfigându-se în talia mea. 
Face doi pași înainte şi eu odată cu el, până când mă lipeşte de 
perete. 

Inspiră adânc, iar pe faţă i se citeşte înfrângerea. Îşi pune o mână 
pe faţa mea, iar cu cealaltă mă ţine de talie. Atingerea lui e fermă şi 
posesivă, dar şi tandră, într-un mod ciudat şi neaşteptat. 

Mă fixează cu privirea. 

— La naiba cu regulile! Amândoi ştim c-o să-mi strigi numele 
destul în seara asta. 

Apoi, îmi acaparează gura, Are buzele catifelate şi pline şi se 
mișcă în sincron cu ale mele. Ne inspirăm unul pe celălalt. Îmi pun 
braţele în jurul umerilor lui şi-l trag mai aproape. Când limba lui 
caldă se strecoară în gura mea, un geamăt disperat imi evadează din 
gât. 

Pentru că tipul ăsta chiar ştie cum să sărute. 

Efectul buzelor lui, care în sfârşit le ating pe ale mele, precum și 
atingerea posesivă îmi trezesc tot corpul la viaţă. Pasiunea m-a 
cuprins până în vârful degetelor, îmi plutește în piept şi, cel mai 
notabil, între coapse. 

Gura lui fierbinte se mută apoi pe gât. Nu ştiu dac-am avut 
vreodată atâta nevoie de atingerea cuiva cum am acum. 

Mă lipeşte de perete cu şoldurile şi mă împing în el. ÎI simt cum 
se întăreşte. Îl atât, frecându-mă de el, arcuindu-mă şi reuşind să 
scot un geamăt de la bărbatul care mereu pare să deţină controlul. 

Mâinile lui Zanders alunecă în jos, spre fundul meu, şi mă ridică 
cu uşurinţă. 

Devin dintr-odată conştientă de greutatea mea, în timp ce mă 
duce spre canapea şi picioarele mele sunt înfăşurate în jurul taliei 
lui. Dar nu pare să-i fie greu să mă ducă şi se așază jos cu uşurinţă. 


Îl încalec şi-i simt erecţia, chiar şi prin blugi. Mă aşez peste 
lungimea lui şi continui să mă frec de ea, ca să mai dispară din 
dorința pe care o simt. Mâinile lui sunt pe fundul meu şi mă 
mângâie şi pipăie. 

Îmi pun mâinile în jurul gâtului lui şi îl zgârii uşor pe cap. 

- Îmi place, geme el în gura mea. 

În timp ce îl sărut, îmi unduiesc şoldurile peste erecţia pe care o 
ascunde în pantaloni. 

Deşi nu pot să zic c-o ascunde. Din ce simt, totul e la vedere. 

— La naiba, asta îmi place şi mai mult. 

Simt cum capăt încredere în mine. Pot să fac asta. 

— Ce-ţi mai place? 

— Aş vrea să văd ce poate să facă gura aia a ta, în afară de dat 
replici tăioase. 

Îmi plimb palmele pe pieptul lui şi-i dau cămaşa laoparte. 

— Îţi place când îţi răspund. 

Zanders încearcă să nu zâmbească în timp ce mă sărută din nou. 
Mă apucă de fund şi-mi dă o palmă, după care îmi face semn să mă 
dau laoparte. 

Cobor din poala lui şi fac un pas în spate. Zanders se ridică şi-şi 
dă cămaşa jos. O pune pe canapea, apoi, în timp ce mă fixează cu 
privirea, se desface la fermoar și arată spre el, spunându-mi în tăcere 
să termin treaba. 

Îmi muşc buza de jos şi mă aşez în genunchi în faţa lui. Îi trag 
pantalonii în jos. Îi vin mulaţi pe fund și coapse, probleme tipice 
jucătorilor de hochei, dar apoi îi cad în jurul gleznelor. 

În tot timpul ăsta, mă priveşte. 

În timp ce-și dă pantofii şi pantalonii jos, nu pot să-mi iau ochii 
de la umflătura imensă din boxerii lui strâmţi. L-am mai văzut aşa 
dezbrăcat şi în avion și am fost impresionată, pe bună dreptate, 

Îmi lipesc palma de penisul lui, prin material, iar Zanders tresare. 
Îl mângâi şi-mi ridic privirea spre el. 

- Nu mă tachina, drăguţo! Nu te mai juca cu el şi scoate-l, spune 
el, în timp ce mă mângâie pe buze. 

Îi trag boxerii în jos. Când penisul îi iese şi îl văd în toată 
splendoarea lui, primul meu gând e cum o să încapă în gura mea, cu 
atât mai mult altundeva? 

Fac ochii mari când îl prind de bază, dar degetele mele abia se 
ating din cauza mărimii. E gros, decorat cu vene. Trebuie să 
recunosc că e un penis minunat. 

- Deschide gura, îmi ordonă Zanders. 

Îl ascult. Îmi umezesc buzele, apoi îl iau în gură. Geamătul lui 
îmi umple urechile şi mă seduce. Limba îmi alunecă de-a lungul lui. 
Ce nu îmi intră în gură, acopăr cu mâinile. 

— Ce fată ascultătoare! 

Zanders îmi prinde părul în pumn. 

- Acum deschide-ţi gâtul! 

Tot sângele din corp mi se strânge între picioare şi îmi lipesc 
genunchii, în speranța că mișcarea o să mai atenueze excitarea 


provocată de cuvintele lui. 

Continui să-l sug şi să-l mângâi în același ritm. ÎL iau mai adânc 
şi, când o fac, îmi ridic privirea înlăcrimată spre el. Zanders e 
fascinat de fiecare mișcare a mea. 

— Eşti aşa bună! Atât de al naibii de bună, mă încurajează, în 
timp ce mă mângâie pe obraz şi mă pătrunde și mai adânc. 

lau cât de mult din el pot. 

- Îmi place când ai gura prea plină ca să mai spui o replică isteaţă 
de-a ta. 

Îl fixez cu privirea în timp ce continui să-l sug, iar Zanders 
zâmbeşte satisfăcut şi ridică o sprânceană, în semn de provocare. 

Limba se joacă cu vârful penisului lui, după care o plimb de-a 
lungul său. Sug obrajii şi îl iau de testicule. Mângâi pielea sensibilă, 
iar Zanders se apleacă în faţă şi se sprijină de umerii mei. 

Îl scot din gură şi îi spun, cu un zâmbet satisfăcut: 

- Dacă eu nu pot să vorbesc, atunci nici tu nu poţi. 

- La naiba! 

Tremură când reuşeşte să respire din nou. [ine ochii închişi şi 
încearcă să-şi revină. 

E în continuare aplecat înainte şi mă ţine de umeri, pentru 
echilibru. 

- Am avut dreptate în privinţa ta, drăguță. Chiar nu ai nimic 
drăguţ, nu-i aşa? 

Îmi şterge umezeala de la gură şi își plimbă degetul peste buzele 
mele, moment în care încep să-l sug şi să-l mângâi cu limba. 

Privirea i se întunecă. Îşi retrage degetul şi mă sărută, timp în 
care mă și trage de mână, forţându-mă să mă ridic. 

Nu-mi vine să cred că bărbatul ăsta gol perfect stă în faţa mea. 
Are braţele lucrate, decorate cu tatuaje negre și vene. Picioarele îi 
sunt groase, musculoase și tatuate. Abdomenul îi e sculptat, iar V-ul 
muşchilor arată direct spre cel mai perfect penis pe care l-am văzut 
vreodată. 

Serios, chestia asta merită o medalie. 

— Vreau să te văd, spune el încet. 

Trage ușor de bluză, dar n-o trage în sus. Aşteaptă să-i dau voie. 

Simt cum roşeaţa mi se întoarce în obraji, ca şi emoţiile. Sunt 
pregătită să fac asta? Sunt pregătită să-l las să mă vadă? Am ajuns 
până aici. Dar dacă n-o să-i placă ce vede? Va trebui să trăiesc cu 
ruşinea asta pentru tot restul sezonului. 

— Hei, eşti bine? Dacă vrei să ne oprim, putem să ne oprim, 
spune el cu blândeţe, în timp ce mă mângâie pe faţă. 

Mă uit la el. Combinația de replici acide şi blândeţe mă ţine în 
priză. 

Dau din cap şi-l trag spre mine. 

Zanders face un pas spre mine. Erecţia lui e lipită de stomacul 
meu şi-mi reaminteşte că nu vreau să se oprească. 

Îmi pun din nou masca de încredere şi îmi dau bluza jos. După ce 
o arunc pe jos, mă uit la el, însă privirea lui dansează peste corpul 
meu. 


Degetele i se plimbă peste coastele mele şi desenează modele 
invizibile pe piele, în timp ce mă explorează. Îşi întinde o mână în 
spatele meu, în timp ce mă priveşte, așteptând aprobare. Îmi desface 
sutienul cu o mișcare rapidă a încheieturii. 

Îmi las privirea în jos şi mi-l dau jos, lăsându-l să cadă pe jos. 
Sânii mei au două mărimi diferite şi, fără ajutorul sutienului, atârnă 
destul de jos. În mod normal, nu-mi pasă, în vâltoarea momentului, 
dar n-am fost niciodată cu cineva atât de bine lucrat ca bărbatul din 
fata mea. 

Zanders îmi ia sânii în mâinile lui imense și îi strânge, ceea ce-mi 
întăreşte sfârcurile. 

— La naiba, eşti ireală, Stevie. 

Când îl privesc, singurul lucru pe care-l văd în ochii lui căprui e 
dorinţă pură. Nici urmă de judecată sau nemulţumire, doar dorinţă 
carnală și pasiune. 

Dacă stau să mă gândesc, Zanders nu m-a făcut niciodată să mă 
simt prost. Cel puţin nu intenţionat. Neîncrederea mea în mine a 
făcut mereu asta. Judecând după reacţia penisului lui, aş spune că eu 
sunt singura persoană care-şi face griji pentru felul în care arată. 

Mâinile lui caută nasturele blugilor, ca să-i desfacă. Fermoarul se 
deschide singur înainte să împingă pantalonii peste şolduri şi să mi- 
i dea jos. Am rămas doar în chiloţii mei de dantelă, care sunt deja 
umezi. 

Zanders îşi trece mâna peste faţă şi mă priveşte plin de admiraţie. 

— Ce vrei să-ţi lac, drăguțo? 

Mă fixează cu privirea, în aşteptarea unui răspuns, dar pentru 
prima oară nu reuşesc să spun nimic. 

Face un pas încrezător spre mine. Are palmele pe şoldurile mele 
şi mă lipeşte de perete. O mână o pune pe perete, lângă capul meu, 
iar cu cealaltă mă mângâie pe abdomen și o ia în jos. 

Îmi încordez stomacul, şi de la textura rece a inelelor lui, şi de la 
senzaţia provocată de atingerea lui. Îşi face loc pe sub dantela 
chiloţilor şi spre căldura pielii. Cu degetul mijlociu, îmi atinge 
clitorisul, după care se scufundă în umezeala dintre picioare. 

Gem şi mă las în faţă, cu fruntea lipită de pieptul lui. 

- Dumnezeule, eşti udă! 

Picioarele încep să-mi tremure, dar n-am cum să cad, la cum mă 
ține Zanders. 

— Stevie, ce vrei să fac? 

În timp ce aşteaptă un răspuns, îşi plimbă buzele în jos, pe gâtul 
şi pieptul meu. Îmi ia unul din sâni în gură, sugându-l şi 
mângâindu-l cu limba. În același timp, mă pătrunde cu degetul 
mijlociu şi mă aplec în faţă. Simt că genunchii mă lasă. 

— Trage-mi-o! Te rog, Zanders, îl implor. 

Pe buze îi apare un zâmbet diavolesc. Se retrage din căldura mea 
şi se îndreaptă, după care își bagă tot degetul în gură, gustându-mă. 

Apoi mă ridică, cu picioarele înfăşurate în jurul taliei lui şi 
penisul frecându-se de umezeala chiloţilor. 

- O s-o fac doar pentru că m-ai rugat aşa frumos. 


Mă sărută şi mă aruncă pe pat, după care vine, înfometat, peste 
mine, 


CAPITOLUL 17 


Zanders 


Stevie e lipită de pat şi-şi înfige unghiile în spatele meu, în timp 
ce-mi frec penisul de piciorul ei, dorind să simt fricţiunea. Şi când 
fac asta, o sărut pentru ultima oară. 

Ca să fiu clar, ador s-o sărut pe fata asta, dar sărutul e ceva prea 
intim. Dacă fac asta în timpul sexului, ceva se întâmplă în creierul 
tipelor şi se ataşează de mine, având impresia că e mai mult decât o 
simplă partidă, deşi le spun foarte clar că doar asta e. Aşa că prefer 
cât mai puţină intimitate. În seara asta, vreau să-mi îndeplinesc 
fantezia, ca să nu mă mai tot masturbez gândindu-mă la fata asta, 
cum am făcut-o în ultimele săptămâni. Seara asta e despre sex fără 
legături, ca să trecem amândoi peste. 

Când îi părăsesc buzele pentru ultima oară, Stevie stinge lampa 
de pe noptieră. 

Fără s-o privesc, o sărut pe gât şi aprind lumina la loc. 

Îi mușşc şi sug pielea catifelată a pieptului. Am grijă să-mi las 
amprenta mai jos, ca să poată acoperi urmele cu uniforma. În timp 
ce fac asta, se întinde şi stinge lumina din nou. 

- Ce faci? o întreb într-un final, în timp ce-mi ridic faţa ca s-o 
privesc. 

- Sting lumina. 

— Las-o aprinsă! Vreau să te văd. 

— Ba nu, mă roagă ea din priviri. 

Nu sunt un idiot. Aş spune chiar că sunt foarte conştient de 
sentimentele mele şi de ale celorlalţi. Asta e efectul a aproape zece 
ani de terapie. Chiar dacă majoritatea timpului nu-mi pasă de 
nimic, pot să citesc oamenii ca pe o carte deschisă. 

Aşa c-aş minţi dac-aş spune că fata din patul meu e complet 
încrezătoare în corpul ei. Lipsa contactului vizual în timp ce se 
dezbrăca şi felul în care încerca să se acopere cu mâinile au fost 
semne destul de clare. 

E o combinaţie interesantă de încredere şi lipsă de încredere. Ca 
şi mine, dar în feluri diferite. 

Dar din câte ştiu despre însoţitoarea de zbor neîmblânzită, n-ar 
vrea să fie tratată ca un bibelou, aşa că n-o să fac asta. N-o să evit 
părţile corpului de care e nesigură. O s-o ating peste tot, în timp ce o 


să i-o trag atât de tare, că probabil o să uite cum o cheamă şi cu atât 
mai mult ce nu-i place la corpul ei. 

Chiar şi cu lumina stinsă, văd că are sfârcurile întărite și că 
acestea mă cheamă, aşa că le iau în gură. Stevie scânceşte. 

Dacă e să fiu sincer, îmi place tot ce iese pe gura fetei ăsteia. Fie 
că e un geamăt de plăcere, numele meu, în timp ce mă imploră, sau 
o replică isteaţă. Îmi place să ştiu că eu sunt motivul pentru tot ce 
scoate pe gură. 

Respirația mi se plimbă pe pielea ei, în timp ce mă las din ce în ce 
mai jos, spre chiloţii ei. Cu o mână mă mângâi, iar cu cealaltă îi trag 
dantela în jos, pregătindu-mă să mă alund între picioarele ei. 

Dar Stevie mă opreşte. 

— Nu trebuie să faci asta. 

— Dar vreau s-o fac. 

— Ba nu vrei, râde ea. 

— Ba da. 

— Ei bine, nu-mi place, spune ea, fără să mă privească. 

O fixez cu privirea, îndemnând-o să facă contact vizual. Când în 
sfârşit se uită la mine, îmi dau seama că minte. 

Poate se simte ciudat să-mi simtă faţa între coapse sau poate 
altcineva a făcut-o să simtă că e o corvoadă, dar eu clar nu cred asta. 
Sau poate n-a fost niciodată cu cineva care chiar ştie ce face. Orice 
ar fi, mi-a zis că nu vrea, deci se pare c-o să sar peste ospăţul ăsta, 
deşi vreau s-o gust de săptămâni întregi. 

Mă ridic şi mă reazem pe un cot, peste ea, și o privesc. 

— Vreau să te simţi confortabil cu mine. 

- Mă simt. Chiar mă simt. 

— Atunci trebuie să lămurim niște lucruri. Mă gândesc la asta de 
câteva săptămâni. De obicei, nu aştept așa mult pentru ce vreau, dar 
când te văd goală în patul meu, pregătită pentru mine... La naiba, 
abia aştept să fiu în tine. Dar n-o s-o fac dac-o să continui să 
vorbeşti urât despre corpul tău. 

- Dar n-am spus nimic. 

— Aici, îi zic, în timp ce o ating pe tâmplă. 

Vinovăţia i se citeşte pe faţă. 

— În seara asta eşti a mea şi nu văd decât corpul ăsta incredibil de 
sexy, care mă aşteaptă. Sânii ăştia În care vreau să-mi îngrop faţa 
toată noaptea. Coapsele astea, pe care nu vreau decât să le simt pe 
faţa mea. Şi sexul ăsta, care e al naibii de cald şi umed. 

Îmi strecor un deget în deschizătura ei şi o pătrund. Stevie se 
arcuieşie şi scânceşte. 

— Toate astea sunt ale mele în seara asta și n-o să te las să vorbeşti 
urât despre ce e al meu. Așa c-o să vreau să te opreşti, altfel n-o să 
mergem până la capăt. 

Stevie nu răspunde, dar pe faţă i se citesc emoţiile. 

Îmi lipesc penisul erect de piciorul ei, ca să simtă cât de tare sunt. 

— Vorbesc serios, Stevie. O să mă duc să mă ocup de asta singur, 
aşa cum am făcut-o de nenumărate ori în ultimele săptămâni, dacă 
nu începi să te porți frumos cu tine. 


— Nu te-ai mai cuplat cu nimeni în ultimele săptămâni? 

Mă priveşte confuză. 

Îmi mai las din greutate pe ea. Nu sunt obișnuit cu poziţia asta, e 
prea intimă. Nu-mi place contactul vizual când vine vorba de sex, 
dar o să trec cu vederea de data asta, pentru că n-am început cu 
adevărat. 

- Nu. N-am glumit când am spus că m-am gândit de săptămâni 
întregi cum ar fi să ţi-o trag. Doar pe tine te-am dorit. 

Stevie face ochii mari. E surprinsă. 

— Asta e toi ce mi-am dorit. 

Mâna mi se plimbă în josul abdomenului ei şi apoi o mângâi pe 
fund. Îmi îngrop faţa în gâtul ei. 

— Aşa că, te rog, lasă-mă să mă bucur de asta! 

- La naiba, Zanders, nu ştiam că eşti așa obsedat de mine. 

Pe buze îi apare un zâmbet şi ceva mai multă încredere. 

Stevie îşi plimbă mâna peste spatele meu, apoi îşi înfige unghiile 
în el, făcându-mi penisul să se frece de ea. Repet mişcarea. 

- O să te fac praf în seara asta şi sper că şi câteva dintre 
nesiguranţele care nu-şi au rostul. 

Zâmbetul de pe faţa ei e înlocuit de şoc. 

— Pot să ţi-o trag până când nu mai ştii de tine, drăguţo? 

Fata cu replicile isteţe mereu la îndemână a rămas fără cuvinte. 
Încuviinţează în tăcere. 

- Minunat. 

Mă ridic în capul patului și degetele mele trag de talia chiloţilor. 

— Ridică-ţi şoldurile pentru mine. 

Mă ascultă, iar în clipa în care dantela atinge podeaua, nu mă pot 
abtine şi admir priveliştea. Chiar și în întuneric, văd cum pliurile 
ciocolatii ale vaginului ei strălucesc. 

— Eşti aşa frumoasă, şoptesc, în timp ce-i mângâi clitorisul şi o 
fac să se zvârcolească. 

Vreau s-o devorez. Vreau să-mi scufund faţa între picioarele ei, 
dar mi-a zis că nu şi, până nu retrage ce a zis, n-o să fac nimic. 

Nu c-ar mai avea nevoie de încălzire. E deja umedă şi am 
pătruns-o cu degetele uşor. Sper c-o să poată primi tot ce am de 
oferit. E mult de dus, pentru majoritatea femeilor. De fapt, cea mai 
mare parte a timpului, trebuie să mă ţin în frâu mai mult decât aş 
vrea, dar cred că Stevie o să poată să-mi facă faţă. 

lau un prezervativ din geantă, iar Stevie mă priveşte cum mi-l 
pun. 

— Apropo, sunt sănătos tun, o asigur eu, nu că m-ar fi întrebat. 

Dar merg la control în mod regulat şi m-am gândit c-ar trebui să 
ştie, 

Mă priveşte plină de dorinţă. 

- Şi eu. 

- Întoarce-te! 

Mă mângâi şi mă uit la ea cum mă ascultă. 

— Ce fată ascultătoare! Acum ţine-te de tăblie! 


Degetele ei subţiri, decorate cu inele de aur, se ţin de cadrul 
patului, în timp ce-şi depărtează genunchii, oferindu-mi priveliştea 
perfectă. 

— Să fiu al naibii! 

Îmi imaginez momentul ăsta de câteva săptămâni. Cum o să 
arate păsărica ei, ce senzaţie o să-mi lase, dar imaginaţia mea a fost 
o nimica toată în comparaţie cu realitatea. Îmi trec palma peste faţă 
şi dau din cap, satisfăcut. Pentru că e al naibii de minunat ce văd. 

Mă urc în pat şi mă aşez în genunchi, lângă fundul lui Stevie. 
Umezesc două degete, apoi le trec peste centrul ei. Când dispar în 
ea, Stevie îşi dă capul pe spate şi se împinge în mâna mea, găsindu-şi 
ritmul. 

— Ce vrei să fac, drăguţo? 

Sunt hipnotizat de degetele mele care au dispărut. 

— Vreau să nu-mi mai spui „drăguţo'. 

Zâmbesc. 

- Nici o şansă. În plus, am colegi de echipă dincolo de pereţii 
ăştia subţiri. Chiar vrei să mă audă strigându-ţi numele când o să 
termin în tine? 

Stevie nu răspunde, dar geme la auzul cuvintelor mele, în timp ce 
continuă să-și miște şoldurile. 

Îmi scot degetele din ea şi îi frec clitorisul cu penisul meu. 

— Ce vrei să fac, drăguţo? 

Îmi trec penisul peste pliurile ei şi văd cum prezervativul e 
acoperit de excitarea ei. 

— Trage-mi-o! Te rog, Zanders! 

Mă opresc pentru o clipă când îmi aud numele, după care o prind 
de şolduri şi o pătrund. O iau încet, ca să se adapteze la mărimea 
mea. O văd cum se ţine strâns de tăblic. 

- Dumnezeule, strigă ca. 

Îmi dau ochii peste cap când mă primeşte tot. O strâng de şolduri 
şi încerc să mă controlez o clipă. 

- E aşa bine, o încurajez, dar asta nu descrie nici pe departe 
senzaţia. 

E grozav. Perfect. Un sex de cinci stele. Se înfăşoară în jurul meu 
şi trebuie să mă străduiesc să nu termin ca un adolescent la 
pubertate. 

Stevie iși lasă capul în jos. Buclele ei șatene sunt răsfirate peste 
tot, în timp ce se acomodează cu mine. După o clipă de pauză, îşi 
împinge fundul înapoi, având nevoie de fricțiune. Prima oară când o 
penetrez, o fac mai uşor, apoi cu mai multă forţă. 

— Da, Dumnezeule, da. 

Stevie îşi arcuieşte spatele şi ridică fundul. 

Are un fund foarte frumos. E destul de moale încât şoldurile 
mele să nu se lovească și saltă de fiecare dată când o penetrez. O 
prind de el cu ambele mâini, ancorându-mă, după care o penetrez 
din nou. De data asta, patul se loveşte de perete. 

- Îţi place, drăguţo? 

Pentru că mie îmi place al naibii de mult. 


- Mhmmm, şopteşte ea. 

— Te descurci excelent. Ai reușit să mă iei cu totul. 

Îmi înteţesc ritmul şi continui să o penetrez. E foarte strâmtă şi se 
descurcă de minune să se sincronizeze cu mine şi să-şi lipească 
fundul de mine, cerând mai mult. Mă aplec în faţă, cu pieptul lipit 
de spatele ci şi buzele la urechea ci. 

- Mă placi, Stevie? o întreb în şoaptă, ca să nu-i audă nimeni 
numele. 

— Eşti enervant. 

Însă, după asta, scânceşte, iar asta mă face să râd. 

— Crezi că poţi să faci faţă la mai mult? 

O pătrund din nou, de data asta mai tare şi văd cum îşi dă ochii 
peste cap. 

— Asta e tot ce poţi? mā provoacă ca. 

Îi place să facă asta, chiar şi în pat. Ceea ce îmi convine. Îmi place 
atitudinea asta. 

les din ea, lăsând-o goală. 

— Nu, sunt atât de aproape! se plânge Stevie, în timp ce corpul îi 
tremură şi se întinde după mine. 

Are coapsele lipite, încercând să umple dorinţa goală. 

— Ce spui? 

— Te rog! Te rog, Zanders, mă imploră. 

O iau cu un braţ de mijloc și o ţin strâns. Cu cealaltă mână îi 
acopăr gura şi o pătrund din nou, dându-i tot ce am. 

Îmi ţipă în palmă şi închide ochii. 

— Îti place, zic eu. 

Nu e nevoie să întreb, ştiu deja răspunsul. 

Încuviinţează în mod repetat. 

O penetrez iar şi iar de la spate, ritmul consistent provocându-mi 
deja fiori în testicule. În timpul ăsta, îi şoptesc cuvinte murdare la 
ureche şi văd cum euforia îi acoperă trăsăturile frumoase. 

Cu o mână îi masez sânul şi sfârcul. Cealaltă se concentrează pe 
clitorisul ei, pregătind-o să termine odată cu mine. 

Însă Stevie dă drumul tăbliei, îmi ia mâna de pe sân şi o pune pe 
gâtul ei. 

Zâmbesc, în timp ce o strâng uşor de gât şi i-o trag pe la spate. 

Fata asta e complet imprevizibilă. Într-o clipă, e nesigură pe 
înfăţişarea ei, iar în următoarea, îmi cere s-o sugrum în timp ce i-o 
trag, corpul ei fiind la dispoziţia mea. Dar presupun că asta e relaţia 
pe care o avem. Momente de tandreţe, presărate cu multe tachinări 
şi replici isteţe. 

— La naiba, îmi place foarte mult să ţi-o trag, drăguţo. 

— Nu-mi mai spune „drăguţo'. 

Nu mi-a scăpat ironia, că îi spun „drăguţo“ unei fete pe care o 
sugrum în timp ce i-o trag. 

- Slabe şanse, râd eu. 

Mă las pe spate şi o trag cu mine. Acum stă în poala mea și pe 
penisul meu. Are spatele lipit de mine şi se prinde cu o mână de 
gâtul meu. 


Îmi plăcea corpul ei şi înainte de seara asta, dar acum, după ce l- 
am simţit în mâini şi pe penis şi ştiu că pot să fiu puţin mai dur şi n- 
o să se spargă, cred că sunt fanul lui numărul unu. 

— O să ai orgasm pentru mine? îi şoptesc la ureche. 

Scânceşte din nou şi-şi lasă capul pe spate, pe umărul meu. Are 
ochii închişi şi buzele despărțite, fiind copleșită de plăcere. Obrajii 
pistruiaţi sunt înroşiţi, iar pielea ciocolatie străluceşte de 
transpirație. 

— Vreau să termini pe mine, Stevie. Eşti excepţională. 

Continui să o salt pe penisul meu, în timp ce gemetele noastre 
umplu camera. Cu o mână încă o mai ţin de gât şi cu cealaltă îi frec 
clitorisul umflat. 

Corpul ei începe să se încordeze, în timp ce vaginul ei mă 
strânge. 

— Te rog, termină pe mine, o implor. 

O mai penetrez de câteva ori, atingând locul ăla care-i face tot 
corpul să tremure, după care admir cum orgasmul îi copleşeşte 
corpul lui Stevie. 

- Zee, strigă ea, în timp ce mă trage de lanţul auriu de la gât, 
simțind nevoia să se ţină de ceva. 

Numai oamenii mei preferaţi îmi spun aşa. Însă, în loc să mă facă 
să mă retrag, asta aduce cu sine propriul meu orgasm. 

— La naiba, strig eu, încercând să mă abţin. 

Apoi, fac ceva ce n-am mai făcut. Îi întorc faţa spre mine şi o 
sărut, în timp ce termin în ea. Vreau să înghită geamătul numelui ei. 
Astfel, colegii mei n-o să-l audă prin pereţii ăştia subțiri. 

Gurile ni se mişcă la unison în timp ce ne bucurăm de orgasm, 
iar Stevie continuă să salte pe penisul meu. Și-a înfipt unghiile în 
ceafa mea şi mă trage spre ea, în timp ce o sărut cu tot ce mai am. 
Mă tin strâns de corpul ei umed. Nu vreau ca momentul să se 
termine. 

Cât ne revenim are loc mult contact vizual neplănuit. 

— Aveam nevoie de asta. 

Stevie îşi odihneşte capul pe umărul meu şi are ochii închiși, în 
timp ce încearcă să-şi revină. 

Străluceşte după orgasm, iar buzele îi sunt umflate de la atacul 
meu. Se întinde pe pat, complet satisfăcută şi mulţumită, cu buclele 
împrăștiate pe cearceafurile albe. 

— Ba nu, aveai nevoie de mine, îi zic eu, dându-i una la fund. 

Mă ridic repede de pe saltea şi mă duc la baie. Arunc 
prezervativul folosit la gunoi şi mă uit în oglindă. Lauda și orgoliul 
lipsesc de data asta. În schimb, mi se citeşte pe faţă stresul. 

Pentru că mi-a plăcut mai mult decât ar fi trebuit. 

Mereu îmi place sexul, cui nu-i place? Dar ce s-a întâmplat a 
părut ceva de care o să am nevoie în mod constant ca să-mi potolesc 
dependenţa. 

Felul în care poate să ţină pasul cu mine, atât în pat, cât şi prin 
cuvinte. La naiba! Credeam că am pus punct urmăririi, dar cred că 
am început un alt joc, pe care n-o să-l câştig niciodată. 


Oare sărutul ăla m-a dat peste cap pe mine, nu pe ea? Şi de ce 
vreau să mă ghemuiesc lângă corpul ei catilelat, înainte de runda a 
doua? 

Când mă întorc în dormitor, mă aşez pe pat, lângă ea, dar înainte 
s-o lipesc de mine, se ridică şi să duce la baie. E-n regulă, o să se 
întoarcă imediat. 

Stevie iese din baie peste câteva minute şi sunt convins c-o să se 
întoarcă în pat, lângă mine. Toate tipele încearcă asta, dar e prima 
oară când chiar vreau să mă relaxez alături de cineva, înainte de 
runda a doua. 

Dar în loc să vină la mine, se duce la canapea şi-şi strânge hainele 
de pe jos. 

Mă reazem pe coate, cu totul la vedere. O privesc derutat în timp 
ce se îmbracă. 

— Ce faci? 

Își trage blugii pe ea. Exact opusul a ce vreau să facă. 

- Mă îmbrac. 

- De ce? 

Râde în timp ce-şi pune sutienul, furându-mi priveliştea perfectă. 

— Pentru că nu pot să intru în Uber goală, nu crezi? 

— De ce pleci? Poţi să stai aici. 

Ce am zis? 

— Am spus că treaba asta o să se întâmple o singură dată, zice 
Stevie, ignorând ultima mea afirmaţie. 

- Mă gândeam că o să fie o chestie care o să se întâmple mai 
degrabă într-o noapte. Cu orgasme multiple. 

- Zanders, a fost distractiv, dar eşti clientul meu. Lucrez pentru 
tine, deci probabil n-a fost cea mai bună idee. 

Până acum, mi-am petrecut tot sezonul încercând să-i reamintesc 
lui Stevie că lucrează pentru mine şi tocmai acum decide să bage la 
cap? Fix acum, când vreau să uite de asta? 

— Ne vedem mâine, zice ea, întorcându-se spre uşă. 

Mă dau jos din pat şi îmi acopăr penisul. N-am haine la 
îndemână pe care să le îmbrac în timp ce ies după ea. 

— Stai, strig eu, când a ajuns pe hol. Măcar lasă-mă să vin cu tine 
cu Uberul. E două dimineaţa. 

Stevie continuă să se îndrepte spre lift. 

— Zanders, sunt fată mare. Mă descurc să mă întorc la hotel. 

Intră în lift şi apasă butonul pentru holul de jos. 

Alerg spre ea, în timp ce încerc să-mi acopăr penisul. Chiar dacă 
am mâini mari, am un penis imens, şi în loc să-l acopăr, nu fac 
decât să-l flutur. 

Mă aşez în uşa liftului. 

- Măcar trimite-mi un mesaj când ajungi la hotel, ca să ştiu că 
eşti bine, da? 

Stevie Îmi analizează silueta goală şi un zâmbet îi apare pe buze, 
în timp ce stau acolo disperat, așteptând orice de la ea. 

- O să fiu bine. 


— Stevie, îți jur, o să-ţi urlu numele aşa tare, că toţi colegii mei vor 
şti că ești aici, dacă nu... 

— Bine! O să-ţi trimit un mesaj când ajung la hotel. 

O privesc o clipă. Încerc să-mi dau seama ce naiba s-a întâmplat 
între momentul când a terminat pe penisul meu şi acum, dar nu 
reuşesc s-o citesc. Vreau să mă aplec şi s-o sărut de bun-rămas, dar 
pare hotărâtă să plece cât mai repede. Sunt obişnuit să fugă de mine, 
dar credeam că asta o să se schimbe după seara asta. 

Mă dau un pas în spate, pentru ca ușile liftului să se închidă, însă 
fix înainte ca uşile de metal să se închidă complet, o văd pe Stevie 
rezemându-se de perete, cu o expresie de regret pe faţă. 

Ce naiba s-a întâmplat? 

După ce pleacă, realizez că sunt gol-goluţ și am ieşit din camera 
de hotel fără cheie, iar uşa s-a închis în urma mea. 

La naiba! 

Nu mi s-a mai întâmplat niciodată asta, pentru că niciodată n-am 
alergat după cineva care încearcă să plece din camera mea. De 
obicei, mă îmbrac și le implor să plece. 

Mă uit în jur şi mă îndrept spre camera prietenului meu cel mai 
bun, care e vizavi de a mea. 

După ce bat fără nici un rezultat, dau cu pumnul. Trebuie să se 
trezească, 

Maddison deschide ușa, cu părul ciufulit şi ochii abia deschişi. 

— Ce naiba? Stai, e prea tare ce se întâmplă acum! 

— Trebuie să folosesc telefonul tău ca să sun la recepţie. Am rămas 
pe dinafară. 

— Stai aici! 

Maddison se întoarce în camera lui şi abia poate să meargă din 
cauză că râde isteric. 

— Băieţii trebuie să vadă asta. 

Îmi face o poză pe hol, în timp ce cu o mână îmi acopăr penisul 
şi cu cealaltă îi arăt degetul mijlociu. 

- Du-te naibii, bombăn, în timp ce intru în camera lui. 


CAPITOLUL 18 


Stevie 


Noaptea trecută a fost o mare greşeală. 

Şi, prin mare, chiar vreau să spun mare. 

Și nu din cauza scuzei pe care i-am spus-o lui Zanders, cum că e 
clientul meu sau naiba ştie ce i-am îndrugat. Ci pentru că a avut 


dreptate. E posibil să fi stabilit un standard imposibil de atins pentru 
restul bărbaţilor. 

Cred că nici vibratorul meu n-o să mă mai satisfacă de acum 
încolo, iar asta e o crimă. 

Am avut revelaţia asta când m-am uitat în oglinda de la baie 
aseară. 

A fost cea mai bună partidă de sex din viaţa mea. Nici una dintre 
celelalte experienţe ale mele nu s-a comparat cu ea. Pentru prima 
oară, n-am fost stresată de cum arăt. Laudele constante ale lui 
Zanders au avut efectul ăsta. Am avut o conexiune tăcută sălbatică 
la care nu mă aşteptam și pe care nici nu o voiam, dacă e să fiu 
sinceră. 

Tocmai asta e problema. Trebuia să fie o chestie de o noapte. Dar 
nu voiam decât să mă întorc în patul ăla şi să o facem iar și iar, până 
nu mai puteam să gândesc limpede. 

Dar n-am putut. N-am putut să mă atașez de el sau de penisul lui 
excepţional. E tot ce-am vrut să evit încă din colegiu: un sportiv 
arogant şi egoist, cu femei frumoase care-şi aşteaptă rândul. Şi am 
făcut greşeala să mă bag şi eu la coada aia, pentru că n-am putut să-i 
rezist. 

Nu caută decât pe cineva cu care să facă sex, dar trebuie să 
recunosc că ştie ce face între așternuturi. 

— Ai făcut sex aseară. Străluceşti! mă tachinează Indy. 

- Ba nu. 

Încerc să vorbesc în şoaptă. Suntem în partea din spate a 
avionului şi băieţii încearcă să doarmă în drumul spre Chicago, care 
o să dureze toată noaptea. 

— Ba ai făcut. A fost tipul de pe Tinder? 

Mă întorc cu spatele la Indy și încep să curăţ blaturile imaculate. 

- N-am făcut sex aseară. 

- Nu? 

Vocea aia adâncă şi catifelată nu e a colegei mele, ci a bărbatului 
incredibil care mi-a tras-o aseară. 

Am evitat să merg pe culoar din mai multe motive. În primul 
rând, n-am vrut să-l văd pe Zanders şi să-mi amintesc toate detaliile 
nopții trecute. În al doilea rând, a avut dreptate. Șchioapăt puţin din 
cauza penisului lui imens. 

Mă uit peste umăr şi Zanders se reazemă de separeul dintre 
bucătărie şi restul avionului. Are un zâmbet îngâmfat pe buze. 

Ce nemernic! 

— Stevie, am văzut că șchioapeţi puţin. Ţi-ai luxat glezna cumva? 

Îl urăsc. 

- Dumnezeule, exclamă Indy mult prea tare. Dumnezeule! 

Se uită când la Zanders, când la mine, apoi se înroșește. 

- În sfârşit v-aţi tras-o, şopteşte ea cât de încet poate. 

- Nu! N-am făcut aşa ceva, exclam mai tare decât aș fi vrut. 

Zanders, arogant cum e, nu neagă nimic. Doar ridică din umeri, 
nonșalant. 

— Bine lucrat! 


Indy nu vorbeşte cu mine, ci cu Zanders. Ador chestia asta! 

— Aveţi o pernă în plus? întreabă Rio, care apare în spatele lui 
Zanders. 

— Rio, ia-ţi-o singur, omule! 

Zanders arată spre unul din compartimentele de deasupra 
capului, unde se ţin pernele. Răspunsul lui e ironic, având în vedere 
că niciodată nu şi-a luat nimic singur în avionul ăsta afurisit. 

— Pot să-ţi dau eu una, se oferă Indy. 

- Mulţumesc, Indy. 

Ochii verzi ai lui Rio licăresc când îi spune numele. Îşi trece mâna 
prin părul brunet şi îşi încordează muşchii când face asta. 

Indy trece pe lângă Zanders, lăsându-mă singură cu bărbatul pe 
care am încercat să-l evit tot zborul. 

— Nu mi-ai scris aseară. 

Intră în bucătărie, în spaţiul meu personal. Mă uit repede să văd 
unde e Tara, dar pare ocupată cu flirtatul cu antrenorii. 

- De ce nu mi-ai scris c-ai ajuns cu bine la hotel? 

Mai face un pas spre mine şi ridic capul în sus. 

- N-am crezut că vorbeşti serios. 

- Glumeşti? Am stat treaz toată noaptea şi mi-am verificat 
Instagramul, așteptând un semn de la tine. 

- Ei bine, aici sunt. 

Ştiu că mă port ca o răzpâiată, dar încerc să mă distanţez de tot ce 
am simţit noaptea trecută. Nu știu cum să fac asta decât prefăcându- 
mă să nu m-am atașat. Eram convinsă că şi Zanders o să fie la fel, 
aşa că îngrijorarea lui sinceră mă surprinde. 

— Ce naiba s-a întâmplat aseară? Credeam că ne-am distrat. 

— Chiar ne-am distrat și, când am terminat, am plecat. 

Zanders mă priveşte confuz. Nu încerc să-l fac să se simtă prost, 
dar trebuie să mă protejez. El a primit ce a vrut, ca şi mine. Mâine o 
să treacă la cineva nou. Poate o s-o facă chiar în noaptea asta, când 
aterizăm, la două dimineața. 

— Regreţi ce s-a întâmplat? 

Întrebarea lui e pusă încet, cu puţină tristeţe presărată în ea. 

La naiba! De ce bărbatul ăsta, care noaptea trecută mă sugruma şi 
mi-o trăgea de nu mai ştiam de mine, arată ca un căţeluş supărat? 
Îmi vine să-l iau în braţe. Pare mai vulnerabil decât voia să fie. 

- Îmi pare rău dacă am făcut ceva ce n-ai vrut. N-am vrut. 

— Nu e asta. Nu regret ce s-a întâmplat. 

E o minciună, dar nu din motivele pe care le crede el. 

Oftează uşurat şi-mi dă laoparte o șuviţă din ochi. 

— Glumeşti? 

Zanders îşi retrage repede mâna şi ne întoarcem amândoi spre 
Maddison, care stă în prag. 

— Tu eşti fata de azi-noapte? 

Privirea lui mă imploră să neg. 

Dar n-o fac. 

— Stevie, aveam încredere în tine, se plânge el. 

- Du-te şi aşază-te naibii jos, îi zice Zanders. 


- Nu e bun de nimic, nu-i aşa? Am auzit că are penisul mic şi 
habar n-are ce să facă cu el. E groaznic în pat. 

— Pleacă naibii de aici, şuieră Zanders, dar apoi râde. 

Nu mă pot abţine şi chicotesc şi eu. Știu că Maddison l-a văzut pe 
Zanders gol în hol şi ştie adevărul. 

— Stevie, sunt dezamăgit. Vreau să te iei în continuare de el, 
indiferent ce s-a întâmplat între voi. Pentru că e singura mea 
distracţie în avionul ăsta. 

Apoi se întoarce la locul lui, lăsându-mă singură cu prietenul lui 
cel mai bun. 

— Deci nu regreţi noaptea trecută? mă întreabă Zanders din nou, 
îngrijorat. 

— Nu, dar n-ar trebui să se mai întâmple. 

- Eu gândeam chiar opusul. Ar trebui să se întâmple de fiecare 
dată când suntem în deplasare. 

- Nu putem, Zanders. O să fiu concediată dac-o să afle cineva de 
noaptea trecută. 

- Blonda ştie deja. 

— Permite-mi să reformulez! O să fiu concediată dacă aia o să afle. 

Arăt spre partea din faţă a avionului. 

— Aia afurisită? Din cauza ei îţi faci griji? Drăguţo, ştiu să păstrez 
un secret. 

— Ce s-a întâmplat cu insistența ta că nu minţi? 

Îi susţin privirea, dorind să-l testez. 

Mă ia de şold şi mă trage aproape. Atingerea lui fermă îmi 
trezeşte la viaţă tot corpul, dar încerc să controlez focul. 

- Minciuna asta ar merita. 

Își umezeşte buza de jos şi şi-o muşcă, în timp ce se uită la gura 
mea. 

Înghit în sec și fac un pas mare în spate. Mă rog, cât de mare pot, 
în bucătăria asta mică. Zanders îşi ia mâna de pe şoldul meu, în 
timp ce-mi ridic braţele la piept, sub forma unei bariere. 

— S-a întâmplat o singură dată. 

Zanders nu mă crede. 

— Dar n-are de ce să nu se mai întâmple. 

Se întoarce la locul lui şi mă lasă singură în bucătărie. Dar înainte 
de asta, se uită în spate şi îmi analizează corpul. 

— Pentru că o singură dată clar n-a fost îndeajuns pentru mine şi 
cred că nici pentru tine. 

Îmi strâng coapsele, amintindu-mi noaptea trecută. 

— Şi vreau o apă minerală. 

Îmi dau ochii peste cap şi îi spun, pentru a mia oară: 

— E în lada frigorifică. 

— Cu lime, Stevie, drăguţo. 

Zanders are un zâmbet arogant și satisfăcut când se întoarce la 
locul lui. 


CAPITOLUL 19 


Stevie 


— Rosie, ce putem face ca să fii adoptată? 

Evident, întrebarea e retorică, din moment ce Rosie e un 
doberman superb de cinci ani care nu poate să-mi răspundă. 

Mai mângâi o dată în spatele urechii femela, apoi o închid în 
țarcul ei. Rosie se ghemuieşte pe pătura pe care i-am luat-o 
săptămâna trecută de la un magazin second-hand. Se simte foarte 
confortabil în ţarcul ei. Logic, din moment ce stă acolo de un an. 

Eu sunt în Chicago de numai câteva luni, dar din ce mi-a zis 
Cheryl, proprietara adăpostului, sunt preferata lui Rosie. 

Majoritatea o consideră înfricoşătoare, din cauza dimensiunii, 
dar Rosie e o dulce, cu multă iubire de oferit, atât timp cât e vorba 
de persoana potrivită. 

— Ar trebui s-o iei cu tine acasă, îmi spune Cheryl, care stă în 
spatele meu, în timp ce o privesc pe Rosie cum adoarme. 

— Aş vrea ea. Fratele meu geamăn e în continuare alergic. 

— Cred c-aş alege câinele în defavoarea fratelui. 

- Mă gândesc uneori la asta. Pot să închid eu locul în seara asta. 

— Stevie, ai 26 de ani şi e sâmbătă noapte. Sunt sigură că ai 
lucruri mai bune de făcut decât să stai aici, cu o bătrână și nişte 
câini în vârstă. 

Chiar dacă Cheryl e o văduvă de peste 60 de ani, nu e deloc 
bătrână. E încă voioasă şi lucrează foarte mult la adăpost. Asta 
pentru că iubeşte locul ăsta şi câinii, ca şi mine. 

Senior Dogs of Chicago e o organizaţie nonprofit pe care Cheryl 
şi soțul ei defunct au înfiinţat-o ca să salveze câinii din adăposturile 
care eutanasiază sau ca să ia căţeii abandonaţi de familiile lor, după 
ce devin prea bătrâni. 

Nici nu vreau să deschid subiectul. Nu plâng des, dar o fac de 
fiecare dată când e adus un câine de către stăpânii lui, care bagă la 
înaintare o scuză penibilă. 

Cum poţi să renunți tocmai la ființa care te-a iubii 
necondiționat? 

Clădirea a început să fie în paragină de când a murit soţul lui 
Cheryl şi, din păcate, majoritatea oamenilor încă aleg să cumpere 
pui de câini, în loc să adopte un animal mai bătrân. Donaţiile sunt 
aproape inexistente. Abia acoperă mâncarea câinilor şi funcţionarea 
locului. 

Fratele meu, Ryan, e cel mai mare donator. Cred că se simte 
vinovat că nu pot să iau acasă un câine. 

Dacă aş putea, mi-aş petrece tot timpul aici, dar din păcate 
voluntariatul nu-mi plăteşte facturile. Nu c-aş avea multe, nu plătesc 
nici măcar chiria. Dar când o să mă mut, trebuie să am un loc de 
muncă şi un salariu, ca să supraviețuiesc. 

— Serios, Stevie, du-te şi distrează-te! 

Cheryl se aşază la scaunul de la recepţie, cu ochelarii pe nas, şi 
începe să organizeze facturile pentru care mă tem că nu are destui 
bani. 


Să-i spun lui Cheryl că pentru mine distracție înseamnă că o să- 
mi pun cea mai moale pereche de pantaloni de trening şi o să mă uit 
la filme, din moment ce Ryan e în deplasare şi Indy a ieșit cu iubitul 
ei? Nu, o să ţin informaţia asta pentru mine. O s-o las să creadă că 
trăieşte prin mine, dar, ca să fiu sinceră, cred că Cheryl are o viaţă 
mai palpitantă decât mine. 

Sau poate că nu. Pentru că, acum o săptămână, am avut cea mai 
bună partidă de sex din viaţa mea, cu cel mai cunoscut nemernic 
din NHL. 

— Ne vedem mâine. 

Îi fac cu mâna lui Cheryl, după care ies din adăpost. 

Îmi scot telefonul, ca să verific scorul echipei Raptors în timp ce 
mă îndrept spre casă. Au început după-amiaza, lucru care se 
întâmplă rar, şi am devenit ciudat de pasionată de hochei de când 
am început să zbor cu echipa, acum nici două luni. 

Primul titlu care apare e scorul câştigător de 4 la 2 împotriva 
echipei Anaheim. 

Al doilea titlu e cu Zanders și o femeie superbă lângă el. Pleacă 
împreună de la arenă. 

E al patrulea meci de când ne-am întors în oraș şi asta e a patra 
femeie cu care a fost pozat. 

Nu e nimic nou aici, 

Ştiam în ce mă bag în noaptea când l-am contactat şi nu pot să 
spun că sunt geloasă. 

Mint. Sunt geloasă, dar doar pentru că mă gândesc întruna la 
noaptea aia. A fost atât de plăcută şi necesară. Am avut dreptate, 
vibratorul nu m-a mai ajutat cu nimic de atunci. 

Cuvintele lui Zanders mi-au răsunat în minte toată săptămâna. 

„O singură dată n-a fost îndeajuns pentru mine.“ 

Cred că nici pentru mine, dar asta nu schimbă faptul că între noi 
nu mai poate să se întâmple nimic. Și n-am de gând să fiu tipa cu 
care se cuplează când e în deplasare. Nici nu ştiu de ce a sugerat 
măcar asta. O mulţime de femei se bat pentru atenţia lui în orice 
oraş mergem, inclusiv în cel în care locuim. 

Restul articolelor sunt despre Zanders şi bătaia în care a fost 
implicat în timpul jocului şi amenda pe care trebuie s-o plătească 
pentru că şi-a lovit rivalul prea tare. Şi mai multe articole sunt 
despre reputaţia pe care o poartă cu mândrie, reputaţie pe care n-o 
suport. 

Îmi bag telefonul în geantă și iau liftul spre apartamentul meu în 
linişte. Cu excepţia pianului care răsună în cutia de metal. Sunt 
sigură că vecinii lui Ryan s-au întrebat de mai multe ori dacă chiar 
stau aici când m-au văzut în hainele largi şi adidaşii murdari, plină 
de păr de câine. 

Când ajung acasă, găsesc un plic de la Ryan atârnat pe uşa de la 
intrare, cu numărul casei noastre scris în exterior. Îl iau, deschid uşa 
şi îmi arunc cheile pe masa consolă dinăuntru. 

Îmi dau jos adidașii, mă aşez la insula din bucătărie și deschid 
plicul. Înăuntru sunt câteva bomboane şi o scrisoare. 


Bună, vecine, 


Avem o fetiță de trei ani, care n-a apucat să-și petreacă 
Halloweenul cu tatăl ei, deoarece acesta a fost plecat cu munca. 
Vrem să recuperăm în seara asta, mergând prin vecini. 

Dacă ești dispus să participi şi să-i faci o bucurie fiicei 
noastre, te rugăm să lași lumina de la uşă aprinsă și o să venim 
între orele 18 şi 19. Dacă nu vrei, nu e absolut nici o problemă. 
Sperăm să-ți placă bomboanele! 

De la vecinii tăi, 


Familia Maddison 


Cred că e cel mai adorabil lucru pe care l-am auzit vreodată. În 
noaptea de Halloween am zburat din Philly spre Buffalo, deci știu 
exact la ce călătorie de muncă se referă. 

O parte din mine vrea să stingă lumina, pentru că sunt şanse 
mari ca Maddison să nu știe că locuiesc în clădirea asta şi poate aşa 
n-o să afle cine e fratele meu. Dar cea mai mare parte din mine vrea 
să se asigure că fiica lui are un Halloween frumos, cu multe 
bomboane primite. 

Petrec următoarea oră căutând ceva la care să mă uit, când aud o 
bătaie la uşă. Mă ridic de pe canapea, iau bomboanele din plic şi 
deschid ușa. 

În faţa mea stă o fetiţă adorabilă, cu ochi de smarald, păr brunet 
neîmblânzit şi un coş în formă de dovleac. Rochia ei galbenă şi 
bufantă îmi spune exact cine e, iar trandafirul brodat pe mănuşile de 
satin îmi confirmă bănuiala. 

— Ne daţi sau nu ne daţi? 

— Tu trebuie să fii Belle. 

Mă aplec la același nivel cu ea şi-i admir gropiţele, care se 
adâncesc odată cu zâmbetul. 

— Stevie? 

Ridic capul când aud vocea lui Maddison şi văd un hol plin cu 
adulți, majoritatea bărbaţi, îmbrăcaţi în prințese Disney. 

— Locuieşti aici? mă întreabă Maddison surprins. 

Poartă o rochie bleumarin, cu mâneci bufante şi un lanţ negru, 
așa că mi-e greu să nu râd. 

— Stevie? 

Femeia îmbrăcată în Ariel se întoarce spre el. Dacă e să mă iau 
după părul roşcat şi pozele pe care le-am văzut pe internet, e soția 
lui, Logan. 

— Adică... 

Întinde mâinile, ca şi cum ar fi aripile unui avion, iar Maddison 
confirmă, ridicând din sprâncene. 

- Am înţeles, adaugă Logan cu un zâmbet atotştiutor şi un ton și 
mai înţelegător. 

E evident că Maddison i-a spus de Zanders şi de mine. 


Apropo de fundaş, toate privirile se îndreaptă în spate, unde se 
află un bărbat imens, cu tatuaje negre şi bijuterii aurii şi o rochie 
strălucitoare de un albastru rece, precum şi o perucă blondă, cu o 
coadă împletită. 

— Salut, îmi zâmbeşte Zanders, în timp ce mă priveşte. 

Încerc să nu râd, dar bărbatul ăsta, care e cunoscut drept cel mai 
mare afemeiat din oraș şi are mai mulţi duşmani decât fani, poartă 
ce ar trebui să fie o rochie până în pământ, doar că îi vine până la 
genunchi. 

Face asta într-o seară de sâmbătă, în mijlocul lunii noiembrie, ca 
să se asigure că fiica prietenului lui cel mai bun are un Halloween 
frumos. 

lar gestul ăsta dulce e ultimul lucru la care mă așteptam de la 
jucătorul de hochei. 

— Ai stat mereu aici? 

Întrebarea lui Maddison mă aduce din nou în prezent. Îmi dau 
seama că am avut dreptate şi Zanders nu i-a spus că sunt vecina lui. 

- M-am mutat la sfârşitul lui august. 

— Deci de asta nu mai foloseşti liftul către penthouse, îi spune 
Logan lui Zanders. 

- Hei! 

Zanders face ochii mari și vocea lui e toată un avertisment. 
Încearcă s-o oprească pe soţia prietenului lui cel mai bun să-l dea de 
gol. 

Maddison îşi ia soţia de umeri, din spate, şi amândoi se distrează 
copios pe seama prietenului lor. 

- Deci tu eşti Belle? Îmi îndrept atenţia spre fetiţa asta dulce, care 
e în centrul atenţiei în seara asta. 

- De fapt, mă cheamă Ella. 

- Ella? Ce nume frumos! Şi n-ai vrut să fii Cenuşăreasa? L-ai pus 
pe tatăl tău să fie Cenuşăreasa? 

Ella råde când îmi aude întrebarea. 

— Nu. Belle e cea mai deşteaptă. Ca mine, spune ea mândră. 

— Am înţeles. Cred c-ai făcut alegerea potrivită. Oricum Belle e 
preferata mea, îi şoptesc. 

— Şi Elsa? răsună o întrebare din spatele grupului. 

Când ridic privirea, Zanders ridică din umeri, de parcă nu e 
puţin disperat după atenţie. 

Îmi dau ochii peste cap şi-mi îndrept atenţia din nou la Ella. Îi 
dau bomboanele oferite de părinţii ei şi le pun în coşul deja plin. 

— Ella, sper c-o să te distrezi de minune în seara asta, alături de 
familia ta. 

Îmi face semn să mă apropii. Își ridică o mână spre urechea mea 
şi îmi şopteşte: 

- Îmi place părul tău. 

Îi răspund cu aceeaşi mișcare. 

— Şi mie îmi place părul tău. 

Pare la fel de neîmblânzit ca al meu. Noi, fetele cu părul sălbatic, 
trebuie să ne susţinem. 


- Ce spui, draga mea? o întreabă Maddison. 

— Mulţumesc! 

Ella îmi face cu mâna, în timp ce se îndreaptă spre următoarea 
uşă. 

Un bărbat mai scund, îmbrăcat ca personajul din „Neînfricată, o 
urmează îndeaproape, dar judecând după sprâncenele lui roşcate, 
peruca roșcată şi creață nu e departe de părul lui natural. Apoi 
urmează un tip bronzat, îmbrăcat ca Jasmine, cu vedere la buric şi 
tot tacâmul, care are în braţe un nou-născut. Presupun că e băieţelul 
lui Maddison. Alături de ei e şi o adolescentă îmbrăcată în Albă-ca- 
Zăpada, dar cu ghete masive. 

Maddison îşi odihneşte bărbia pe capul soţiei lui, arătând ca un 
căţeluş disperat, în timp ce stau la uşa mea, cu Zanders. 

- E simpatică. 

Mă uit cum părul șaten al Ellei saltă odată cu paşii ei voioşi. 

— Are trei ani, dar parcă are 13. Cu toate astea, suntem fanii ei. 
Apropo, eu sunt Logan. 

Întinde mâna, cu un zâmbet blând pe faţă. 

— Sper că băieţii nu te muncesc prea mult. 

- Fl nu, spun, arătând spre bărbatul de lângă ea. Însă el e o divă. 

Mă întorc spre Zanders şi în voce mi se simte umorul, deși 
afirmaţia e foarte adevărată. 

— Nu sunt chiar aşa rău, se plânge Zanders. 

— Da, poate să fie o pacoste. 

- Lo! 

— Dar îl iubim chiar așa. 

Logan îi aruncă lui Zanders cel mai dulce zâmbet al ei, după care 
se întoarce din nou spre mine. 

- Mă bucur că te-am cunoscut. 

- Sieu, 

— Ne vedem, Stevie, zice Maddison, după care se îndepărtează cu 
soția lui. 

Zanders se apropie timid de mine, după ce prietenii lui s-au 
îndepărtat. 

— Mă urmăreşti? îl tachinez. 

Ridică din umeri. 

- Bună. 

Un zâmbet mic îi apare pe buze. 

— Bună. 

Privirea mi se plimbă peste vestimentația lui şi se citește 
amuzamentul în ca. 

— Ştiu, sunt incredibil de sexy. 

- E un mod de a-ţi descrie... rochia. Ştiam că eşti frumusel, dar 
nu știam că ești atât de frumuşel. Rana aia se potriveşte la fix cu 
restul înfățișării. 

Arăt spre tăietura de pe obrazul drept, pe care bănuiesc c-a 
obținut-o în timpul meciului de azi. 

- l-am spus să nu se apropie de faţă, dar ar trebui să vezi cum 
arată celălalt tip. 


Zanders se îndreaptă şi aranjează mândru materialul albastru de 
pe piept. 

— S-a luat de regina greşită a gheții! 

Râd şi-mi înclin capul. 

- Cum de ai rămas cu Elsa? Cel puţin restul prietenilor tăi 
semănau cât de cât cu personajele lor. 

— Nu crezi că peruca blondă se potriveşte cu tonul pielii? 

Zanders chicoteşte când ridic o sprânceană pe post de răspuns. 

— Ella ne-a ales costumele. A spus că oamenii au impresia că Elsa 
e rea, aşa cum oamenii cred că şi eu sunt rău, dar amândoi suntem, 
de fapt, de treabă. Astea au fost cuvintele ei, nu ale mele. 

Cu cât aflu mai multe despre jucătorul de la Raptors, cu atât cred 
că Ella are dreptate. 

Chiar e cea mai deşteaptă. 

— Văd că zilele astea mergi mai bine. 

Îmi dau ochii peste cap. N-am de gând să-i răspund. Îmi acopăr 
roşeaţa din obraji băgând şnurul glugii în gură şi uitându-mă în jos. 

- Încă n-ai aruncat pantalonii ăia dezgustători. 

Mă prefac ofensată. 

- Dacă eşti aşa preocupat de hainele mele, poţi să-mi cumperi 
unele noi. 

— Nu mă tenta! 

— Stai liniştit! O să mi-i dau jos în curând. Mă pregătesc să intru 
în duş. 

Privirea lui Zanders se încețoșează,. 

— Chiar încerci să mă exciţi în timp ce port o afurisită de rochie, 
drăguţo? 

— Totul te excită pe tine, spun eu, râzând. 

- Tu mă exciţi. 

Înghit în sec şi-mi mut privirea dintr-a lui, 

— Cum ai mai fost? 

Întrebarea lui Zanders e blândă şi sinceră, luându-mă prin 
surprindere. 

- Bine? 

Sunt confuză, nu știu de ce îi pasă. 

— Bine. Asta e bine. Chiar grozav. 

Cuvintele lui sunt emoţionante şi nu l-am mai văzut pe bărbatul 
ăsta încrezător așa emoționat. 

Îl analizez şi mă întreb de ce nu se scrie şi despre partea asta a 
vieţii lui. Ce știre ar fi dacă oamenii ar şti că afemeiatul din Chicago 
își petrece seara de sâmbătă îmbrăcat într-o rochie aleasă de fiica 
prietenului lui cel mai bun. 

Asta mă face să mă întreb ce altceva nu publică despre el. Spune 
că îşi plăteşte bine echipa de PR să promoveze imaginea pe care o 
vrea, care nu e versiunea asta a lui. 

Dar de ce nu? 

— Poţi să-mi vezi apartamentul de aici. 

les din transă şi urmăresc direcția în care se uită Zanders în 
spatele meu, prin ferestrele mari ale apartamentului meu. 


- E acolo, la ultimul etaj. 

Are vocea blândă şi gura aproape de urechea mea. Se apleacă şi 
arată spre fereastra din spate a clădirii înalte de pe partea cealaltă a 
străzii. 

— Locuieşti vizavi? 

Îi văd tot apartamentul de aici şi e foarte drăguţ. 

— Acum știi unde poţi să mă găseşti când o să vrei să repeţi 
weekendul trecut. 

Asta e vocea seducătoare cu care sunt obişnuită. Tonul lui emană 
sex. Cum e posibil? 

Mă întorc spre el, iar Zanders nu se mișcă. Buzele lui sunt 
păcătos de aproape de ale mele. Privirea lui se plimbă între gura şi 
ochii mei, ca şi a mea. Fac un pas în spate, punând nişte spaţiu între 
noi. 

Cumva, chiar şi îmbrăcat în rochia asta strălucitoare şi cu peruca 
platinată, tot mă excită. 

Al naibii penis demn de premii! 

— Se pare că ai fost foarte ocupat săptămâna asta, îi răspund, 
nevoită să pun ceva distanţă între noi. 

Dar nu ştiu de ce am spus asta. Zanders îşi adoră reputaţia. 
Faptul că îi arunc asta mă face să par geloasă. 

Însă în loc să se laude, expresia îi devine serioasă. 

— Să nu crezi tot ce vezi pe internet, Stevie. 

Urmează un moment de tăcere apăsătoare, după care îi arunc un 
zâmbet prin care-mi cer iertare. 

Pe faţă i se citeşte dezamăgirea când se întoarce cu spatele la uşa 
mea, ca să se ducă la prietenii lui. 

— Ne vedem. 

Îmi aruncă un zâmbet lipsit de bucurie, chiar trist, reamintindu- 
mi că sunt o nemernică, 


CAPITOLUL 20 


Zanders 


— Lucrurile merg bine sezonul ăsta, băieţi. 

Mă aşez pe canapeaua din piele maro și-mi prind mâinile în 
spatele capului. 

— Simt că avem în sfârșit toate piesele ca să câştigăm. 

- Golul câștigător al lui Eli de aseară a fost superb, spune Eddie, 
terapeutul nostru comun. 

- Da, mi l-a arătat de mai multe ori după. 


Maddison joacă mereu mai bine acasă, decât în deplasare, aşa că 
nu e de mirare că are cele mai multe puncte din ligă după cele două 
săptămâni de stat și jucat în Chicago. Dar Eddie îl ştie pe Maddison 
la fel de bine pe cât îmi cunosc şi eu prietenul cel mai bun. Ştim că 
joacă cel mai bine când familia lui e în tribune. 

Eu, pe de altă parte, excelez când simt ura în stadioanele pe care 
le vizitez. M-am obişnuit să fiu propriul meu sistem de sprijin în 
toate aspectele vieţii mele, inclusiv când vine vorba de hochei. 

- Cum te simţi legat de Crăciun? 

Întrebarea mă pune pe gânduri. Am încercat să nu mă gândesc la 
oribila sărbătoare de familie, dar bineinţeles că Eddie trebuia să mă 
întrebe despre asta. E terapeutul meu de aproape un deceniu. De 
obicei, sesiunile noastre săptămânale sunt conversații între doi 
prieteni, dar Eddie ştie mereu când e cazul să aprofundeze, pentru 
că se întâmplă ceva dincolo de suprafaţă. Cum știe toate detaliile 
sordide ale istoriei mele de familie, nu e nici o surpriză că a pomenit 
Crăciunul, care se apropie. 

Însă acum opt ani, i-am făcut o promisiune atât lui, cât şi mic, că 
o să fiu complet sincer în sesiunile noastre. Onestitatea brutală s-a 
regăsit în toate aspectele vieţii mele şi asta mi se pare incredibil de 
eliberator. M-a ajutat să înving mulţi demoni interiori cu care m-am 
luptat când eram mic. 

— Urăsc că se apropie Crăciunul. Nici nu ştiu despre ce o să 
vorbim. Lindsey n-o să fie aici, ca să echilibreze situaţia. Cred c-ar fi 
trebuit să renunţ, să inventez o scuză. 

— Zee, e o ocazie bună să vorbeşti cu tatăl tău. E evident că face 
un efort să te viziteze. 

— Asta a spus şi Logan. 

- Cred că Logan ar trebui să-şi schimbe profesia şi să devină 
terapeută, râde Eddie. 

Încă din perioada colegiului, Maddison şi cu mine mergem la 
acelaşi terapeut, iar Eddie s-a oferit, în glumă, să-i dea jumătate din 
salariu lui Logan, pentru că are grijă de noi când nu mergem la el. 

— Ce te reţine să ai o conversaţie sinceră cu tatăl tău? Faci asta cu 
restul oamenilor din viaţa ta. 

- Da, dar nu sunt furios pe restul oamenilor din viaţa mea. 

— De ce eşti furios pe tatăl tău? 

- Eddie, ştii foarte bine de ce. 

— Reamintește-mi! 

Asta e tactica lui preferată. Ştie exact de ce, n-are nevoie să-i 
reamintesc. Vrea doar să vadă dacă eu îmi amintesc. 

- Pentru că m-a abandonat la fel ca mama. În aceeaşi perioadă. S- 
a îngropat în muncă şi am rămas singur. 

— L-ai întrebat vreodată de ce a făcut asta? 

— Nu e nevoie să întreb. Știu de ce. Nu m-a iubit destul cât să fie 
tată] de care aveam nevoie. 

Eddie inspiră adânc. E resemnat. 

- Ce zici să-l întrebi ce s-a întâmplat în ultimii ani de liceu, dacă 
tot o să fiţi singuri weekendul ăsta? 


Refuz imediat. 

- Nu-mi mai pasă. M-am distanțat de situaţie şi mă iubesc destul 
cât să nu mai am nevoie de iubirea lui sau de a altcuiva. 

- Zee, pentru numele lui Dumnezeu, te rog, spune-mi că, după 
opt ani de terapie, realizezi că asta nu este adevărat, zice Eddie 
exasperat. 

Se lasă tăcerea în biroul care a fost oaza mea ani întregi. 

— Nu crezi că meriţi să fii iubit? 

Eddie îşi împinge ochelarii fără ramă pe nas, glezna e pusă pe 
genunchiul opus și are mâinile împreunaie. Dacă aş căuia în 
dicţionar cuvântul „terapeut“, sunt sigur c-aş găsi o poză cu Eddie, 
purtând vesta lui afurisită. 

Evident, îi evit întrebarea. 

- Nu crezi că ești iubit? reformulează el întrebarea. 

— Cred că sunt câţiva oameni care mă iubesc. Maddison, Logan, 
sora mea. Dar nu ştiu dacă altcineva m-ar iubi, dacă m-ar cunoaşte 
cu adevărat. 

— Cine eşti cu adevărat? 

Eddie știe răspunsul foarte bine. 

Îmi dau ochii peste cap, în timp ce-i reamintesc. 

— O persoană care ţine la prietenii lui cei mai buni. O persoană 
puternică mintal, pentru c-am lucrat mult la asta. O persoană care 
se implică în bătăi doar pe gheaţă, pentru că îmi protejez oamenii. O 
persoană care-şi petrece mai mult timp fiind unchi, decât cu femeile 
cu care oamenii cred că stau. 

Eddie continuă să încuviinţeze, în timp ce-şi ia notițe în caiet, 
cum a tot făcut în ultimii opt ani. 

— O persoană care se teme să piardă imaginea pe care şi-a creat-o, 
pentru că oamenii îl adoră pe tipul ăla. Nu ştiu dacă m-ar iubi în caz 
că m-ar vedea cum suni cu adevărat şi nici nu sunt dispus să aflu. 

- Zee, mereu ai fost cel mai sincer client al meu, dar ai minţit 
întreaga lume în legătură cu cine eşti. Pentru o persoană care nu 
minte niciodată, minciuna asta e destul de mare. 

— Eddie, e miercuri dimineaţă. Conversaţia asta e destul de 
greoaie peniru o dimineaţă de miercuri. 

— Eşti la terapie, la ce te aşteptai? 

Bineînţeles că nu mă lasă să-i distrag atenţia prin umor. Mă 
cunoaște prea bine. 

— Vrei să fii iubit? 

La naiba, pune toate întrebările grele azi. N-am băut destulă cafea 
pentru asta. La naiba, n-am băut destul whisky pentru asta. 

— Cred că am eliminat opţiunea asia acum mult timp. 

— Zee, ai 28 de ani. Şi la 88 tot ai putea s-o iei în altă direcţie. Vrei 
să fii iubit? 

Urmează tăcere. 

— Vrei să fii iubit? 

Zgomotul de afară umple biroul, în timp ce eu nu spun nimic. 

— Zee, vrei să fii iubit? 

- Da! La naiba! 


Îmi las capul pe spate pe canapea, închid ochii și îmi trec palmele 
peste faţă. 

Eddie nu e un terapeut tipic, cel puţin nu cu mine. În perioada 
asta, e ca un consilier de viaţă şi e enervant. 

Dar adevărul e că vreau să fiu iubit şi e înfricoşător să recunosc 
asta. E mult mai uşor să spui că nu vrei să fii iubit, atunci când nu te 
iubeşte nimeni. 

— Vrei să fii iubit pentru cine eşti sau pentru cine cred oamenii că 
eşti? 

— Pentru mine. 

— Atunci de ce nu le-ai arătat oamenilor cine eşti cu adevărat? 

— Pentru că mi-e frică. 

Am ajuns la rădăcină. Sunt terifiat ca fanii mei sau altcineva să 
vadă cum sunt cu adevărat. Imaginea pe care am purtat-o în ultimii 
şapte ani în ligă mi-a adus cecuri imense. Mi-e frică s-o pierd. Mi-e 
teamă c-o să-mi pierd contractul. Mi-e teamă c-o să fiu dat afară din 
echipa şi oraşul în care locuiesc prietenii mei cei mai buni. 

Propriii părinţi nu m-au iubit îndeajuns cât să stea lângă mine. 
De ce m-aş aştepta ca altcineva s-o facă? 

- E înfricoşător să fii vulnerabil și autentic. Terifiant chiar. Dar 
oamenii care contează pentru tine, cei cărora le-ai arătat cum eşti cu 
adevărat, te iubesc necondiţionat. De ce nu-i lași și pe alţii să te 
iubească necondiţionat? Cel puţin dă-le ocazia să o facă. 

La naiba, simt o presiune în piept. Nu ca inceputul unui atac de 
panică, ci genul de presiune care îmi arată că am avut o revelaţie şi 
ştiu că are drepiate. 

— Ai dreptate. 

- Ce-mi place să aud asta. 

Eddie zâmbeşte satisfăcut. Ce nemernic îngâmfat! 

- Ce zici ca săptămâna asta să fii autentic şi vulnerabil cu cineva 
care nu ştie decât versiunea ta din presă? Poate cu tatăl tău? 

- Nu cu tata. 

- Bine. Dar cu cineva. Cineva care crede că te cunoaşte, dar 
habar n-are. Arată-le cine eşti de fapt! 

— Şi dacă n-o să mă placă? 

Eddie se gândeşte o clipă. 

— Atunci o să-mi dublez donația pentru Active Minds şi o să 
donez patru şedinţe pe săptămână copiilor tăi, în loc de cele două pe 
care le planificasem. 

— S-a făcut, zic eu imediat. 

Dacă vulnerabilitatea îmi oferă ocazia de a adăuga patru ședințe 
săptămânale în plus la toate cele pe care le-am strâns de la doctori şi 
terapeuţi, atunci o s-o fac. 

Ceasul de pe perete arată că am înirecui şedinţa cu 10 minute. 

— lar am stat mai mult. 

— Îţi permiţi, zice Eddie, ridicând din umeri. 

Ne ridicăm şi ne îmbrăţișăm. Așa cum am mai spus, facem 
chestia asta de opt ani. Eddie e o parte importantă din viața mea şi 
un prieten adevărat. Face parte din familia mea. Tocmai de asta îmi 


spune pe numele pe care-l folosesc doar cei mai importanţi oameni 
din viaţa mea, nu cel pe care mi l-au dat părinţii. 

— Vii la gala de luna viitoare, nu-i aşa? 

- Bineînţeles. Sunt atât de mândru de tine şi de Eli. Îmi amintesc 
când eraţi doar doi idioţi aroganţi în colegiu. Uite unde aţi ajuns! 

— Acum suntem doi adulţi aroganţi. 

— N-aş rata evenimentul pentru nimic în lume. 

— Vezi să trebuie să vii la patru ace, îi reamintesc lui Eddie. 

Codul vestimentar a fost ideea mea. Îmi place să am o scuză să 
mă îmbrac la patru ace. În plus, arăt al naibii de bine când port 
costum. 

— O să-ţi trimit factura şi pentru asta. 

Cafeneaua mică de sub biroul lui Eddie e popasul meu în fiecare 
dimineaţă de miercuri. Mereu sunt epuizat după sesiunile noastre. 
Îmi iau cafeaua mea neagră, cu două plicuri de zahăr şi mă plimb 
până la apartamentul meu. 

Răcoarea de noiembrie mă loveşte în clipa în care ies afară, aşa 
că-mi trag căciula peste urechi. Străzile din centrul oraşului Chicago 
sunt pline cu oameni care vor să ajungă din punctul A în punctul B. 
Din fericire, nu mă recunoaşte nimeni. 

Când ajung la două străzi de blocul meu, mă opresc pe loc. 
Oamenii trebuie să mă ocolească, deoarece ocup destul de mult 
spaţiu. 

Nu mă mişc, deoarece în fata mea am văzut niște cârlionţi şateni, 
de data asta prinşi cu o bandană galbenă. Stevie stă pe cimentul rece, 
cu genunchii la piept şi capul în mâini. 

E îngrijorător cât de mult m-am gândit la fata asta în ultimul 
timp. Ce credeam c-o să [ie o simplă aventură de-o noapte m-a făcut 
să sper că o să repetăm evenimentul, dar Stevie a păstrat distanţa în 
ultimele săptămâni, în puţinele călătorii pe care le-am făcut de când 
am văzut-o la Halloweenul întârziat. 

E enervant. 

Chiar și de la depărtare, văd că tremură, apoi îşi ridică privirea şi 
se şterge pe obraji. 

Nu, nu am de-a face cu plânsete. De fapt, o să mă corectez. Nu 
am de-a face cu tipe care plâng. Mai ales tipe cu care am fost. Ali- 
narea intensifică intimitatea de care vreau să stau cât mai departe, 
dar nimeni nu le-a zis asta şi picioarelor mele, care mă duc direct la 
însoțitoarea de zbor ce stă pe jos. 

Stevie are capul îngropat în mâini şi nu ştie că stau lângă ea şi că 
mă gândesc dacă să mă aşez pe jos. Pantalonii mei costă mai mult 
decât câştigă unii oameni într-o săptămână şi, cu toate astea, mă 
aşez pe trotuarul dezgustător din mijlocul centrului dezgustător al 
orașului Chicago. 

- Mă urmăreşti? 

O împing uşor cu umărul, în speranța că umorul o s-o 
binedispună, însă nu se întâmplă asta. 

Stevie îşi ridică privirea înroşită. Nasul pistruiat e umflat şi roz. E 
foarte tristă. 


- Dumnezeule, ar trebui să pleci. Nu vreau să vezi asta. 

Se întoarce cu spatele la mine şi se şterge cu mâneca puloverului 
la nas şi pe obraji. 

— Eşti bine? 

- Da. Foarte bine. 

- Slavă Domnului, pentru c-ar fi penibil să te găsesc plângând pe 
trotuar. 

Îmi ridic cafeaua la buze şi-mi ascund zâmbetul când se uită la 
mine şi râdem. Ce sunet minunat! Mult mai plăcut decât plânsetul 
pe care încerca să-l ascundă. 

De data asta, o împing uşor cu genunchiul. 

- Ce se întâmplă? 

Îşi aranjează inelul auriu mic din nas. 

— A murit un câine. 

— Câinele tău? 

Mi se rupe sufletul pentru ea. 

- Nu. 

Dă din cap şi arată peste umăr. 

Mă întorc şi citesc semnul de pe clădirea în paragină din spatele 
nostru. SDOC - Senior Dogs of Chicago. 

- Sunt voluntară aici şi unul dintre câinii noştri a murit. Avea 12 
ani şi era momentul, dar mă întristează că s-a întâmplat aici şi nu 
acasă, alături de cineva care să-l iubească. 

La naiba! Nu e bine deloc. Porecla lui Stevie e ironică, pentru că 
niciodată nu mi-a arătat latura ei dulce. Nici măcar o dată. Iar 
acum, când stăm pe trotuar, decide să-mi spună că e cea mai 
drăguță fiinţă din lume? Nu ştiu dacă sunt pregătit pentru adevărul 
ăsta. 

- Dar tu l-ai iubit, nu? 

- Bineînțeles, dar nu e același lucru, Merita să aibă propria casă, 
cu un pat cald şi un stăpân care să-l iubească. Nu vor decât pe cineva 
care să-i iubească necondiționat, dar rămân blocaţi aici. 

Scânceşte. 

Iubire necondiționată. Ce e cu universul azi, de-mi aruncă aceste 
două cuvinte de două ori înainte de prânz? 

— Ai fost vreodată îndrăgostit? 

Stevie are ochii mari, plini de curiozitate. Întrebarea ei e sinceră. 

Dintr-odată, simt o presiune în piept şi nu-mi găsesc cuvintele, 
deoarece n-ar trebui să vorbeşti despre iubire cu ultima tipă cu care 
ai făcut sex. 

- Nu genul ăla de iubire. Toţi ştim deja că eşti îndrăgostit de tine 
însuţi. 

Asta e latura pe care o ştiu. Energia ei imprevizibilă se face 
simțită mai mult, dând tristeţea laoparte. 

- Vino, Armani! Azi o să te îndrăgosteşti, spune ea, în timp ce se 
ridică şi-mi întinde mâna. 

- Pantalonii ăştia sunt Tom Ford, drăguţo. 

O iau de mână şi o las să creadă că mă ajută să mă ridic, când, de 
fapt, fac asta de unul singur. 


- Din punctul meu de vedere, ar putea să fie şi de la Walmart. Nu 
contează de unde sunt, urmează să fie acoperiţi cu păr de câine. 

În mod normal, aş refuza imediat, dar mă trezesc cu un zâmbet 
imens pe faţă, mergând în urma fetei cârlionţate, în clădirea în 
paragină din spatele nostru. Holul e mic şi vesel, fiecare perete fiind 
vopsit într-o altă culoare. Dar mai că nu vezi vopseaua, din cauza 
numeroaselor poze Polaroid de pe ei. Stăpâni noi, cu câinii lor și 
zâmbete largi, care-ţi arată toate momentele fericite trăite în clădirea 
asta. 

La capătul holului se află un birou mare şi, când dăm colțul, sunt 
şocat. Camera vecină e plină cu câini. Unii mari, unii mici, unii 
întinşi pe nenumăratele paturi pentru câini, alţii se joacă între ei. 

Dar cel mai mult observ felul în care Stevie se luminează când 
deschide uşiţa care separă holul de camera cu căţei. Când intră, un 
zâmbet larg îi apare pe față când mai mulţi câini în vârstă vin la ea, 
dând din coadă. 

E evident că o iubesc la fel de mult cât îi iubeşte și ca. 

— Eşti bine? 

O femeie în vârstă stă în capătul camerei. Când Stevie 
încuviințează, femeia îi zâmbeşte, apoi iese pe o ușă din spate, 
lăsându-ne singuri. 

— Intră, preţiosule! Nu te vor muşca, zice Stevie, în timp ce 
deschide ușiţa. 

Nu de asta îmi fac însă griji. Sunt un tip mare și impunător. 
Majoritatea câinilor se tem de mine, nu invers. 

Însă îmi fac griji c-o să văd latura dulce a lui Stevie. Nu ştiu dacă 
sunt pregătit pentru asta. Deja am fost prea distras de corpul ei de 
care nu mă mai satur, ca să nu mai zic de replicile ei isteţe. Nu ştiu 
dac-o să pot suporta să fiu atras şi de sufletul ei. 

Îmi pun cafeaua pe biroul din faţă şi intru în camera mare, plină 
cu câini. Spaţiul e luminos şi eclectic, iar covoare de diferite culori 
acoperă podeaua. În jur sunt aruncate perne mari şi multe paturi 
pentru câini. Lângă peretele din capăt sunt cuşti în care se odihnesc 
câţiva câini, deşi au ușile deschise şi pot să vină la joacă. 

Câţiva câini vin şi-mi miros pantofii. Nu atâţia câţi sunt în jurul 
lui Stevie acum, dar mai mulți decât am crezut c-o s-o facă. 
Credeam că vor fi intimidaţi de silueta mea impunătoare, dar se pare 
că sunt doar fericiţi că îi vizitează cineva. 

— El a Bagel, spune ea spre cățelul beagle care-mi miroase pantofii 
Louboutin. 

— Beagle-ul Bagel? Genial! 

— A ajuns aici luna trecută, dar are deja o casă nouă. O să fie luai 
mâine. 

Vocea lui Stevie e plină de entuziasm şi mândrie. 

Se aşază pe una dintre perne şi câinii se duc s-o lingă pe faţă şi 
dau din coadă fericiţi. Nu îi dă laoparte, ci le primeşte toată iubirea 
şi le-o înapoiază sub formă de mângâieri pe burtă şi în spatele 
urechilor. 


După ce se mai calmează, majoritatea câinilor pleacă, 
întorcându-se la ce făceau înainte să venim. Stevie se întoarce spre 
mine şi ridică întrebătoare o sprânceană când vede că stau nemișcat 
lângă ușiţă. Îmi face semn să mă aşez pe jos. 

La naiba! Oricum toate hainele pe care le port vor trebui ori 
aruncate, ori duse la spălătorie. Acum înţeleg de ce Stevie poartă 
haine largi. 

Mă aşez in faţa ei. E destul loc între noi cât să-mi întind 
picioarele. Câţiva câini îmi miros urechile și capul, dar în cea mai 
mare parte nu sunt interesaţi de prezenţa mea. 

— Deci ce e locul ăsta? o întreb, uitându-mă la camera colorată. 

Un câine mic și alb se aşază în poala lui Stevie. 

— E un adăpost pentru câini bătrâni. De fapt, e pentru toţi câinii, 
dar îl promovăm ca fiind pentru câini bătrâni, deoarece nu sunt 
aleşi în mod normal și vrem să schimbăm asta. 

— Cât de des faci asta? 

- De fiecare dată când jucaţi în Chicago. Încerc să vin aici cât mai 
mult când nu călătorim. 

Ridică privirea de la câinele pe care-l ţine în braţe şi-mi aruncă 
un zâmbet sincer. Obrajii ei pistruiaţi nu mai sunt la fel de roşii ca 
afară, când plângea, iar ochii ei albaştri-verzui sunt mult mai 
luminoşi și limpezi. 

În toate lunile de când o cunosc, n-am văzut-o niciodată aşa 
fericită. Clar e foarte entuziasmată să fie în avion, cu noi. 

— De ce nu lucrezi aici cu normă întreagă? E evident că-ţi place. 

De ce-i sugerez aşa ceva? Chiar dacă acum două luni voiam s-o 
dau afară din avion, acum nu-mi imaginez cum ar fi să călătoresc 
fără să mă înnebunească în mai multe feluri. 

— Pentru că, din păcate, să fii adult e costisitor şi nu-şi permit să 
mă plătească, Abia își permit să țină locul deschis. 

Încerc să nu mă uit prea insistent la fisurile de pe pereţi sau la 
scurgerile din colţul tavanului, dar le-am observat. Ca să nu mai zic 
că plintele ar trebui revopsite şi balamalele înlocuite. 

— Nu se fac destule adopţii? 

— Supravieţuim doar datorită donațiilor. Adopţiile noastre nu 
costă mult, deoarece nu vrem să-i descurajăm pe oameni să adopte. 
Dar chiar şi aşa, nu cred că ştiu prea mulţi oameni de clădirea asta. 
Sau, dacă ştiu, se pare că oamenii preferă să cumpere un pui de câine 
decât să adopte un câine mai mare. 

Un labrador mare vine şi mă linge pe ureche. E destul de scârbos, 
dar în loc să mă şterg, îl mângâi sub bărbie, iar asta îl face foarte 
fericit. 

- El e Gus. Cheryl, femeia care a fost aici mai devreme, e 
proprietara adăpostului, iar el e câinele ei. 

- E mare. 

- E leneş, spune Stevie, râzând. 

— Tu câţi ai acasă? 

- Nici unul. Fratele meu, cu care locuiesc, e alergic, spune ea, 
puţin tristă. 


- Păcat! Credeam că singurul motiv pentru care tot porţi 
pantalonii ăia dezgustători este că stai acasă şi-ţi îmbrăţișezi câinii 
toată ziua. 

Stevie râde. 

Chicotitul ei atrage atenţia unui doberman care dormea în cușcă. 
Câinele imens, care pare îniricoşător, chiar şi pentru mine, iese din 
cușcă şi se întinde. 

Dobermanul mă fixează cu privirea pătrunzătoare. Pentru o clipă, 
pare foarte agresiv, de parcă vrea să mă muşte de cap. Nu ştiu dacă e 
o idee bună să stau pe jos, la nivelul lui. 

Stevie observă ce se întâmplă. 

— Ea e Rosie. Nu te lăsa păcălit! E cea mai dulce fiinţă din lume. 
Doar pare intimidantă, dar nu e. 

Rosie face doi paşi mici şi cercetează camera. 

— Şi eu sunt preferata ei. 

Stevie îşi întinde braţele, aşteptând-o pe Rosie. 

Însă, în loc să se ducă spre ea, Rosie face câţiva pași timizi spre 
mine. 

Vine direct între picioarele mele deschise. Ochii ei galbeni- 
maronii sunt hotărâți şi concentrați şi mă fixează. Nu-mi pasă ce a 
spus Stevie că nu e intimidantă. Rosie e intimidantă. 

Asta până când se lasă în poala mea, își îngroapă capul în coapsa 
mea şi se aşază cu burta în sus, cerând să fie mângâiată pe burtă. 

Nu mă pot abţine şi izbucnesc în râs, în timp ce o masez pe 
burtă. 

— Zici că tu eşti preferata ei? 

— Te urăsc, 

Rosie se uită la mine, toată alura ei intimidantă dispărând. Pare 
puţin îndrăgostită și cred că şi eu sunt. 

- De când e aici? 

- De aproape un an. A fost adusă aici Crăciunul trecut, când 
stăpânii ei au avut un copil şi au decis să renunţe la ea. Au spus că-şi 
făceau griji s-o lase în preajma copiilor, ceea ce e o prostie. N-ar răni 
nici măcar o muscă. 

Îmi pun braţul sub ea şi o ţin în brațe ca pe un bebeluş. Îmi 
folosește bicepsul pe post de pernă, în timp ce o mângâi până când 
adoarme. 

Ce dulceaţă! Stăpânii ei anteriori sunt nişte nemernici. 

— E o dulceaţă. 

— Seamănă cu tine. Şi tu eşti destul de dulce în interior, domnule 
Zanders. 

— Fii serioasă! Sunt cât se poate de înspăimântător! 

—- Cum să nu, Elsa. 

Când mă uit la dobermanul imens care doarme în braţele mele, 
mă întreb cine nu şi-ar dori câinele ăsta şi de ce e într-un adăpost. E 
perfectă. 

— Hei, Zanders? 

- Da? 

— Aşa e să fii iubit. 


CAPITOLUL 21 


Stevie 


Între Ziua Recunoştinţei și Crăciun am avut doar câteva călătorii 
rapide de muncă. În timpul lor, am evitat cât de mult am putut 
rândul de lângă ieşirea de urgenţă și m-am închis în camera de 
hotel, ca să-l evit pe Evan Zanders. Problema nu e neapărat 
petrecerea timpului cu el, ci faptul că, de fiecare dată când sunt în 
preajma lui, mă simt ca un căţel în călduri. Nu vreau decât să sar pe 
el. 

Cumva, am reuşit să-l evit cu succes. 

Însă, dacă l-aş fi văzut pe Zanders la adăpost cu Rosie înaintea 
acelor călătorii, aş fi spus cu totul altă poveste. În ziua aia, când l-am 
văzut înconjurat de toţi câinii mei preferaţi, m-am simțit şi mai 
atrasă de el. 

Şi, pentru a doua oară de când l-am cunoscut, atracţia mea nu 
avea nimic de-a face cu felul în care arată, ci cu sufletul lui. 

— Vee, eşti pregătită să mergem? 

Vocea tatălui meu mă trezeşte din visare. 

Mă uit în jur, la loja familiei din United Center, şi observ că 
spaţiul care fusese aglomerat se eliberase în ultimele minute ale 
jocului. Echipa Devils se pregătește să domine victoriile pe teren 
propriu şi sunt sigură că majoritatea membrilor familiei abia 
așteaptă să-şi vadă jucătorii în faţa vestiarelor în ziua de Crăciun. 

Îmi pun geanta pe umăr şi-l urmez pe tata spre intrarea privată 
din spate a vestiarelor, cea pentru membrii familiei. Mama e cu cel 
puţin trei metri înaintea noastră, nerăbdătoare să-şi vadă dragul fiu. 
Încerc să ignor faptul că niciodată n-a fost aşa entuziasmată să mă 
vadă. 

Au trecut ani întregi de când mi-am petrecut Crăciunul cu 
familia. Cei care joacă baschet lucrează, așa că, atunci când lucram 
pentru NBA, eram pe drum, iar munca era scuza perfectă ca să evit 
o întâlnire cu mama. Însă NHS are zi liberă, așa că sunt aici, cu ei. 

- Îi cunoşti pe tipii ăștia? 

Tata mă ia de umeri în timp ce traversăm holul lung din United 
Center, ai cărui pereţi sunt plini cu poze cu cele două echipe 
profesioniste care joacă în clădirea asta, Devils şi Raptors. 

— Pe unii. 

Tata se opreşte în faţa pozei cu echipa de anul ăsta. 

— El cine e? 

Arată spre clovnul cu păr cârlionţat și ochi verzi. 

- E Rio. E clovnul clasei. E fundaş şi umblă peste tot cu un 
casetofon din anii '90. 


— Şi el? 

Arată spre numărul 13. 

- El e Maddison. Căpitanul echipei. E un tip foarte de treabă. 
Familia lui stă la câteva etaje deasupra apartamentului lui Ryan. 

— Și el? 

Tata îl arată pe singurul jucător la care încerc să nu mă uit. Toată 
ziua am încercat să nu-l privesc, însă fiind căpitan alternativ, faţa lui 
e lipită peste tot în arena asta. Nu că l-ar deranja asta. La cum îl știu 
pe Zanders, probabil s-a oferit voluntar pentru şedinţa foto. 

Tuşesc şi-mi mut privirea de la numărul 1]. 

— El e Evan Zanders. 

— Și cum e? 

- Arogant. Figurant. Îndrăgostit de el. Îi ia mai mult să se 
pregătească decât femeilor. E implicat în multe bătăi pe gheaţă. 

Îşi iubeşte nepoata. E mai sensibil decât lasă să se vadă. Mă face 
să mă simt bine în nenumărate feluri. 

— Am înţeles. 

— Ce anume? 

— Îţi place de el. 

- Ba nu. Nu-l suport. 

Tata mă priveşte însă cu un zâmbet atotcunoscător şi râde. 

— Vee, te iubesc, dar nu știi să minţi. Îţi place de el. 

— Ba nu-mi place de el. Lucrez pentru el. 

Asta am tot încercat să-mi amintesc în ultimele săptămâni. Mai 
exact, din noaptea în care ne-am cuplat în DC. 

- Bine. 

Tata schimbă subiectul, dar zâmbetul lui îmi arată că nu mă 
crede. 

- Ryan! strigă mama, când geamănul meu transpirat intră în 
camera de așteptare pentru familii, E mult prea entuziasmată, doar 
l-a văzut chiar azi de dimineaţă. 

- Bună, mamă. 

O îmbrățișează, iar faţa mamei se luminează, așa cum se 
întâmplă de obicei când e vorba de fratele meu. El e mândria şi 
bucuria ei, iar eu pur şi simplu exist pe aici. 

- Grozav meci, fiule! 

Tata îmbrățișează vedeta și, chiar dacă e la fel de mândru, asta nu 
are nimic de-a face cu faptul că e un sportiv faimos. Tata ştie lucruri 
despre baschet doar datorită lui Ryan, dar nu e genul de bărbat 
pasionat de sporturi. El doar îşi iubește copiii şi e mândru de tot ce 
facem. 

Ryan mă ia în braţe, iar subraţul lui transpirat aterizează pe 
umărul meu. 

— Eşti dezgustător, dar bine jucat! 

— Mulţumesc, Vee. 

Mă pupă pe cap. 

— O să fac duş acasă. Hai să mergem, mor de foame! 


- Ryan, îmi place foarte mult clădirea în care stai, spune mama 


mea. 

Asta a spus de fiecare dată când a venit aici în ultimii trei ani. 

— E şi apartamentul lui Vee. 

— Pentru moment, bombăne ea. 

Resemnată, mă străduiesc să nu spun nimic. 

- Crăciun fericit! 

Portarul nostru deschide ușa de la intrare și ne invită înăuntru. 

- Domnișoară Shay, aţi primit un colet. E în bucătărie. Şi cina a 
fost livrată. 

Îl privesc confuză. Singurii oameni care mi-ar trimite cadouri 
sunt aici, cu mine, şi ni le-am dat deja de dimineaţă. Însă înainte să 
mă duc să aflu despre ce e vorba, îi dau portarului nostru cartea 
poştală semnată de Ryan şi de mine, în care am pus bani. Cea mai 
mare parte sunt de la fratele meu, dar am pus și cu cât mi-am 
permis. 

Am ajuns să-l apreciez, pentru că nu mă tratează ca pe o străină 
care locuiește în clădirea asta, deşi e evident că asta sunt. 

- Crăciun fericit! 

Îmi face cu ochiul şi mă grăbesc spre lift, unde e familia mea. 
Abia aştept să mănânc mâncarea chinezească pe care am comandat- 
o când ne întorceam de la arenă. 

Mirosul de tăiţei chow mein, friptură cu broccoli și pui cu 
portocală îmi invadează nările în clipa în care intru în apartament. 
Însă înainte să încep ospăţul, iau cadoul împachetat perfect de pe 
insula din bucătărie şi mă duc în camera mea să mă schimb. 

Am purtat blugi mulaţi toată ziua, dar abia aşteptam să mi-i dau 
jos. Sunt zile când nu mă deranjează denimul strâmt și alte zile 
când, dacă un material îmi atinge pielea, aș putea să omor pe cineva. 
De asta port mereu pantaloni de trening sau blugi largi. Sunt 
conforiabili şi mă fac să mă simi bine. Corpul meu se schimbă 
aproape zilnic. Faptul că unele lucruri mulate pot să-mi vină într-o 
Zi şi nu şi în următoarea îmi afectează imaginea de sine. 

Cutia împachetată în hârtie albastră îmi atrage atenţia, în timp ce 
mă schimb în cei mai comozi pantaloni de trening. Răcoarea din 
apartament mă face să-i trag repede pe mine, însă, când bag piciorul 
stâng, degetul mi se prinde într-una din numeroasele găuri, aşa că 
mă împiedic şi rup jumătatea de jos a pantalonilor. 

Cad cu zgomot şi pantalonii pe jumătate puşi. 

— Eşti bine, Vee? strigă fratele meu. 

- Da. 

Expir şi-mi dau o şuviţă laoparte din ochi. 

Îmi vine să urlu la el c-a furat toate genele sportive cât eram în 
uter şi din cauza lui mi-am rupt pantalonii preferați. E numai vina 
lui Ryan. 

„Odihniţi-vă în pace“ e primul gând care-mi trece prin minte 
când îi arunc la gunoi. 

Al doilea e cât de fericit o să fie Zanders, dar dau laoparte gândul. 
Nu e o idee bună să mă gândesc la Evan Zanders cât nu port 


pantaloni, iar asta s-a întâmplat mai des decât mi-ar plăcea să 
recunosc. 

Schimb tricoul lui Ryan cu o bluză largă şi mă aşez pe pat, 
nerăbdătoare să aflu cine mi-a trimis un cadou. Nu e nici un bileţel, 
decât hârtia de împachetat albastră, o panglică portocalie şi o fundă 
de aceeași culoare. 

Cutia dinăuntru e de marcă, deși nu ştiu care anume. E clar însă 
după calitatea ei că acest cadou este prea scump. 

Şi aşa îmi dau seama de la cine e. 

Bileţelul de pe hârtia de împachetat îmi confirmă bănuiala. 


Stevie, 


Dacă-ți cumpăr pantaloni, înseamnă că pot să intru din 
nou în pantalonii tăi? 

Glumesc... oarecum. 

Crăciun fericit! 


Zee 


(Scapă, te rog, de pantalonii ăia dezgustători de trening. 
Nimeni n-ar trebui să-i vadă.) 


Un zâmbet dureros de mare îmi apare pe faţă. Zanders nu pare 
genul care să le cumpere cadouri tipelor cu care are aventuri, dar pe 
de altă parie, m-a surprins în mai multe moduri din noapiea aia. 

Ating materialul negru și moale al pantalonilor. Cred că e cel mai 
luxos material pe care l-am atins vreodată. Ce cadou tipic din partea 
lui Zanders. Bineînţeles că mi-a luat pantaloni de trening de marcă. 
Nici nu vreau să şiiu cât costă, 

Și nu mi-a luat doar o pereche, ci trei, de mărimi diferite. 

Tipul ăsta e un amestec ciudat de clişeic şi imprevizibil şi mereu 
mă întreb care versiune e chiar el. 

Cutia miroase puţin a el. Poate a stat în apartamentul lui câteva 
zile, înainte s-o împacheteze şi s-o trimită. 

N-o să mint, inima îmi bate mai tare decât aş vrea să recunosc. E 
un gest foarte atent şi, chiar dacă din afară poate să pară 
întâmplător, nu e. A glumit pe seama pantalonilor mei de trening 
din primul moment când l-am văzut în afara avionului. Iar faptul că 
şi-a amintit de ei şi a şi ales ceva în care ştie c-o să mă simt comod, 
deşi îi place când îmi etalez corpul, mă face să mă simt înţeleasă. 

Pare din ce în ce mai evident că-mi place de el, chiar dacă l-am 
minţit pe tata mai devreme. 

Doar tot e o idee proastă. 

Nu poate să iasă nimic bun din situaţia asta pentru mine. Doar o 
să fiu rănită. Însă azi o să ignor gândul ăsta şi o să mă bucur de 
cadoul atent al lui Zanders. 

Materialul e moale ca untul când îmi trece peste coapse. M-am 
ras pe picioare de dimineaţă. Mă rog, de la genunchi în jos, peniru 


că sunt prea leneșă pentru tot, aşa că materialul pare şi mai catitelat. 

Nu ştiam că poţi să te simţi elegantă purtând trening, dar exact 
aşa mă simi. 

Chiar dacă mi-a luat mărimi diferite, pot să folosesc toate cele 
trei perechi. Le pun pe celelalte două pe un raft din şifonier, iar 
biletul lui Zanders e pus în sertarul de sus, unde fratele meu n-o să-l 
găsească. 

Ryan este oricum foarte protector, dar dac-o să afle că m-am 
culcat cu cineva care are reputaţia lui Zanders, o să fie foarte 
dezamăgii. 

- De la cine era? mă întreabă tata, în timp ce mă indrept spre 
masă, îmbrăcată în pantalonii mei noi. 

Ryan pare şi el curios. 

— Un coleg de la muncă. 

Nu e o minciună. 

— Ce mă bucur că-ţi faci prieteni acolo, Vee! 

E şi ăsta un mod de a-l descrie pe Zanders. 

Mă aşez la masă şi-mi umplu farfuria cu puţin din toate, până 
când abia se mai vede porțelanul de sub mâncare. Ryan şi tata se 
ridică de la masă ca să-şi ia câte o bere, iar mama profită de ocazie. 

— "Ţi-ai pus multă mâncare, Stevie. Are atâta sare. 

Vorbeşte destul de încet încât tata şi fratele meu să n-o audă. Așa 
cum am mai spus, Ryan e protector cu mine, dar rareori realizează 
că persoana faţă de care trebuie să fiu protejată e propria noastră 
mamă, 

În clipa în care fratele meu şi tata se apropie, mama îşi pune din 
nou masca de inocenţă şi se şterge la buzele perfect rujate. 

— Mă bucur c-aţi putut veni la meci. 

Ryan se aşază la masă, fără să fi observat reacţia mamei, și îmi 
pune o bere în faţă. În clipa în care sticla atinge masa de lemn, o iau 
şi dau pe gât jumătate. 

— Şi eu, Ryan. Suntem atât de mândri de tine! 

Berea îmi alunecă pe gât, însă cuvintele mamei sunt cele care mă 
fac să mă înec. Oare ar putea fi mai evident care e copilul ei preferat? 
Înghit lichidul rece şi îmi dau ochii peste cap. 

— Stevie, ai ceva de spus? 

Mama îşi pune mâinile în poală şi îşi înclină capul, provocându- 
mă să zic ceva. 

„Nu strica Crăciunul. Nu strica Crăciunul. Nu strica Crăciunul.“ 

- Nu. 

Mă joc cu mâncarea în farfurie şi încerc s-o ignor pe femeia care 
stă în fața mea. 

- Nu crezi că suntem mândri și de tine? 

Întrebarea sinceră mă ia prin surprindere. Mă uit la mama şi mă 
aştept să mă surprindă în continuare, spunându-mi că e mândră de 
mine. 

- Suntem atât de mândri de tine, Vee, intervine tata. 

Ştiu deja că el crede asta. Vreau s-o aud pe mama spunând că e 
mândră de mine. 


- Mhm, şopteşte ea. 

Pare mai degrabă că nu e de acord. 

Cina continuă și nu spun nimic. Toate lucrurile despre care vreau 
să vorbesc, cum ar fi adăpostul sau magazinul second-hand pe care 
l-am descoperit săptămâna trecută, se vor lovi de dezaprobarea 
mamei și nu vreau să păteze lucrurile pe care le iubesc. Poate să nu-i 
convină cum arăt sau locul meu de muncă, dar nu vreau să se atingă 
de lucrurile care îmi aduc cu adevărat bucurie. 

În timp ce ei trei sunt prinşi în conversaţie, mama fiind fascinată 
de viaţa pe care o are Ryan în Chicago, îmi scot telefonul şi mă 
gândesc să-i mulţumesc lui Zanders pentru pantaloni. 

Adevărul e că vreau o scuză ca să vorbesc cu el. 

Poate pentru unii, ceva simplu precum niște pantaloni de trening 
n-ar însemna prea mult, dar simplul fapt că sunt atât de 
confortabili, în timpul acestei cine incomode de familie, înseamnă 
mult. În plus, cadoul lui Zanders e numai despre mine, cu excepţia 
preţului, care e tipic pentru el. Ceea ce nu pot spune şi despre 
pantofii nude pe care mi i-a dat mama. 

N-am numărul lui Zanders şi el nu-l are pe al meu, dar este 
suficient să-i trimit mesaj pe Instagram. 

Am crezut c-o să se folosească de reţelele de socializare ca să-şi 
etaleze Crăciunul extravagant, dar nu a postat nimic. În ultimele 
şase săptămâni, de când am început să-l urmăresc pe fundaş, 
postează mai mereu ceva ca să-şi distreze fanii. Rareori e tăcut, deci 
e ciudat. 

— Ai terminat, Vee? 

Ryan e lângă mine, cu mâna pe farfurie, pregătit să strângă masa. 

— Da. 

- N-ai mâncat nimic. 

- Nu mi-e foame. 

Se apleacă şi se uită peste umăr, la telefonul meu. 

— Aia e pagina de Instagram a lui Evan Zanders? 

La naiba! 

- Nu. 

les de pe Instagram şi-mi ascund telefonul în poală. 

- Nu-l suport pe tipul ăla. Dă o reputaţie proastă sporturilor din 
Chicago. 

Ryan se duce în bucătărie, cu mâinile pline de farfurii, în timp ce 
închid caserolele cu resturi. 

— Ai vorbit măcar cu el? 

Tonul meu e o idee prea tăios, iar Ryan observă asta. 

— Nici nu am de ce. Apare destul în presă. Ştiu exact ce fel de om 


— Ei bine, Vee îl cunoaște, aşa că hai s-o întrebăm pe ea. Ce părere 
ai despre el, Stevie? întreabă tata. 

Toate privirile sunt îndreptate asupra mea și dintr-odată, simt că 
familia mea poate să citească toate gândurile nepotrivite pe care le- 
am avut vreodată cu Zanders. Îmi apar în minte prea multe detalii 
vii din noaptea sălbatică din DC şi mă înroşesc. 


- E-n regulă. 

- În regulă zici? 

Tata ridică din sprâncene. 

- Mulţumesc pentru asta, tată, dar poţi s-o laşi baltă? 

Apoi mă întorc spre fratele meu. 

— Nu e aşa rău cum crezi. Presa nu-l prezintă într-o lumină bună, 
dar nu e chiar un băiat rău. 

Ryan mă fixează cu privirea şi încearcă să-mi citească gândurile. 

— Sau cel puţin aşa pare. 

Ridic din umeri şi-mi ţin privirea în jos, în timp ce mă aşez pe 
canapea. Vreau să evit privirea fratelui meu. 

— Brett o să vină în oraș, spune Ryan ca să schimbe subiectul. 

Ce bine că n-am mâncat, pentru că toată mâncarea mi s-ar fi 
întors. 

— Serios? exclamă mama. Stevie, ai auzit? 

- Da. 

- Ce palpitant! ÎI iubesc pe Brett. Ce face aici? 

— Se apropie o gală caritabilă şi toate echipele sportive importante 
din oraş vor fi acolo. Trebuie să socializeze, sper c-o să-l pot prezenta 
unor oameni pe care-i cunosc. Să-și găsească un loc de muncă aici. 

— Aici? 

Fac ochii mari, șocată, 

- Da, aici. i-am spus acum câteva săptămâni că o să vină. 

- Da, dar n-am crezut că o să vrea să-şi caute de muncă aici şi să 
locuiască aici. 

— Mie mi se pare grozav, spune mama. Brett e un băiat aşa chipeş. 
Stevie, ar trebui să fii recunoscătoare că vine în oraş. Poate o să-ţi 
dea înc-o şansă. 

Ce naiba? 

— Nu vreau înc-o şansă! 

„La naiba, nu strica Crăciunul! Nu strica Crăciunul!“ 

- Vee, nu trebuie să te împaci cu el dacă nu vrei, zice tata. 

Mama, pe de altă, parte este şocată că o femeie poate fi aşa 
recalcitrantă. 

— Ce s-a întâmplat între voi doi? mă întreabă Ryan. 

Mă uit la cei trei membri ai familiei. Nu vreau să le spun detaliile 
şi cât de ruşinată m-am simţit când am realizat c-am fost folosită 
trei ani de fostul meu iubit. 

Îl iubesc pe fratele meu, dar e mai bine ca unele lucruri să 
rămână nespuse. De exemplu că am făcut sex cu cel mai mare 
afemeiat din oraș. Sau că prietenul lui e un nimic şi m-a făcut să mă 
simt ca o opţiune nedemnă ani la rând. Dar el nu vrea să vadă nici 
măcar că mama mă face să mă simt ca naiba, cu atât mai puţin că 
fostul lui coleg de echipă a făcut asta, aşa că ce rost are să detaliez? 

- Nimic. 

Mă ridic de pe canapea şi simt nevoia să ies din apartament, ca 
să-mi umplu plămânii cu aer proaspăt. 

Mă uit pe ferestrele mari ale apartamentului. Pontonul din 
Chicago e aprins de Crăciun, dar privirea mi-e aţintită asupra 


siluetei înalte din cealaltă parte a străzii, care stă în faţa clădirii lui. 

E Zanders. 

— les la plimbare. 

— Acum? E târziu. 

— Nu mă duc departe. N-am nevoie decât de câteva minute. 

Îmi pun haina şi adidaşii, apoi iau două beri din frigider şi cobor. 
Afară, o văd pe singura persoană care m-a făcut să mă simt bine azi. 


CAPITOLUL 22 


Zanders 


— Nu te mai purta ca un dubios și ia loc! 

Cuvintele surorii mele îmi atrag atenţia de la fereastra 
apartamentului, la masa unde stau ea şi tata, după cina de Crăciun. 

- Nu sunt un dubios, Linds. 

Mă rog, asta e o minciună. Sunt un dubios, dar am văzut că 
familia lui Stevie a intrat în clădirea cu apartamentul ei, deci ştiu că 
a primit cadoul meu. Cu toate astea, n-am primit nici un semn de la 
ca. 

Poate nu i-a plăcut? Deja mă simi ca un idiot pentru că i-am 
cumpărat ceva, cu atât mai mult pantaloni de trening. 

Cine-i cumpără unei fete pantaloni de trening de Crăciun? 

Şi cine cumpără un cadou pentru tipa cu care a avut o aventură? 

Eu, care sunt un idiot. 

— Atunci de ce te-ai tot uitat la telefon şi la fereastră la fiecare 
cinci secunde? 

- Linds, poţi s-o laşi mai uşor, ie rog? 

Mă aşez lângă sora mea şi în faţa lui tata, iar Lindsey încearcă să- 
mi ia telefonul din mână. Dar cum sunt sportiv profesionist, sunt 
rapid şi-l ridic deasupra capului, ca să nu ajungă la el. 

- De ce te porţi aşa ciudat în seara asta? 

Are o licărire aparte în ochi. 

— Nu sunt. Calmează-te! 

— Ai o iubită? mă întreabă ea, şocată. 

— Ce? În nici un caz. Doar mă cunoşti. 

— Da, Ev. Ai o iubită? E sexy? Mi-ar plăcea? 

Lindsey mă trage de braţ, sperând să pună mâna pe telefon, dar îl 
țin departe de ea. 

Chiar dacă e o avocată de 30 de ani, se transformă într-o 
adolescentă când vine vorba de fete. 

— Nu am o iubită. E o prietenă şi da, ţi s-ar părea sexy. 

Lindsey se opreşte. 


- Admiratoarele tale de la hochei nu mi se par niciodată sexy. 

— Nu e admiratoare şi nu e ca tipele cu care mă cuplez de obicei. 

— Deci te-ai cuplat cu ea? 

— Ce Crăciun minunat, zice tata, sarcastic, 

Nu mi-a mai adresat atâtea cuvinte toată seara şi nici măcar nu 
ştiu dacă vorbeşte cu mine. 

— Trebuie să răspund. 

Îşi ridică telefonul şi se duce în camera mea pentru oaspeţi. 

— Cine naiba îl sună? Doar noi doi îl sunăm. 

- Ba nu. Eu sunt singura persoană care îl sună, spune Lindsey. 
Chiar ar fi aşa greu să fii mai prietenos în seara asta? 

- Nu e ca şi cum sunt neprietenos, doar că nu avem despre ce să 
vorbim. 

- Evan, a venit până aici ca să te vadă. 

— Ca să ne vadă. 

- Ca să te vadă. Toată treaba asta era planificată cu mult înainte 
de ieri, când am aflat că pot să iau un avion ca să ajung şi eu. Chiar 
nu poți să faci un efort? 

Ştiu că are dreptate, dar asta nu schimbă faptul că tata și cu mine 
am avut doar câteva conversații generice de-a lungul anilor. Încă 
sunt supărat pe el pentru cum s-a purtat când mama a plecat. Dacă 
Lindsey n-ar fi ajuns pe ultima sută de metri, ar fi fost o linişte de 
mormânt în casa mea. 

— Nu ştiu despre ce să vorbesc cu el. Nu-i pasă de hochei. Ce alt 
subiect să deschid? Să vorbesc despre vreme? 

- Îi pasă de hochei. Mereu îmi povestește despre meciurile tale 
când îl sun. 

— Mie nu-mi spune nimic, aşa că nici eu nu-i spun nimic. 

Lindsey îşi dă ochii peste cap din cauza imaturităţii mele, apoi 
schimbă subiectul, revenind la însoţitoarea de zbor la care m-am 
gândit prea mult în ultimul timp. 

— Arată-mi o poză! Pun pariu c-aş putea să ţi-o fur. 

— Nici o şansă. 

Nici eu nu m-am crezut. 

Sora mea e o cuceritoare mai mare decât mine. Seduce la fel de 
multe femei, sau poate chiar mai multe, cu mult mai puţin efort. 
Când creșteam, mi-a furat câteva iubite. 

Dar zilele astea nu cuceresc prea mult. De fapt, n-am mai făcut 
sex din noaptea aia din DC. Ce rost are? După ce ştiu cum e să am o 
parteneră care poate să ţină pasul cu mine, de ce aş vrea ceva mai 
puţin? 

Din păcate pentru mâna mea dreaptă și mine, Stevie n-a acceptat 
să repetăm experienţa. 

Dar de când am petrecut ziua aia la adăpostul de câini, nu ştiu 
dacă mă interesează doar o altă partidă. Vreau şi să-mi petrec timpul 
cu ea. Îmbrăcaţi. 

Dar merge și fără haine. 

Nu contează. 

— Ev, îţi place de cineva? Serios? 


- Nu, Linds. La naiba, nu ştiu. 

— Ce se întâmplă? 

— Nimic. Ne-am cuplat o dată şi m-a dat peste cap. De atunci n- 
am mai fost tentat să mă culc cu altcineva. 

— Evan, îţi place de cineva! exclamă sora mea, plină de mândrie. 

Oftez resemnat şi-mi ascund fața în mâini. 

— Ştiu, 

— Pot s-o văd? 

Tonul lui Lindsey s-a schimbat drastic de la tachinarea de mai 
devreme. Acum se simt mândrie şi entuziasm în tonul ei. 

Deschid pagina de Instagram a lui Stevie şi-i arăt lui Lindsey 
poza mea preferată cu ea. Dar ţin telefonul departe de sora mea, ca 
să mă asigur că n-o să-i dea inimioară la poză. La cum o ştiu, ar face 
chestia asta dinadins. 

Poza asta, în care Stevie stă pe un pod cu vedere spre râu, cu 
spatele la aparat, e frumoasă şi naturală, iar cârlionţii şateni îi 
flutură în vânt, Se uită peste umăr, aşa că i se văd pistruii şi ochii 
albaşiri-verzi. E în hainele ei obişnuite, şi anume blugi largi, adidaşi 
Nike murdari şi o bluză largă, şi e foarte drăguță. 

Ce se întâmplă cu mine? 

— La naiba! Nu pare genul tău. Pare prea tare pentru tine, spune 
Lindsey, care face ochii mari. 

— E posibil să fie. 

— E sexy şi uite ce fund are. 

Lindsey se apropie ca să examineze poza. 

— E fenomenal, spun eu mândru, dar nu știu de ce. 

Nu e ca și cum proprietara fundului e a mea, deși aş vrea să fie. 

— Care e treaba cu voi doi? 

Lindsey se aşază comod pe scaun și ridică paharul cu vin la buze. 

- Nu e nici o treabă. Lucrează pentru echipă și... 

Lindsey îşi scuipă vinul înapoi în pahar. 

— Lucrează pentru echipă? Spune-mi, te rog, că nu e un fetiş de-al 
tău. 

- Nu e. Mi se pare foarte enervant c-ar putea să aibă probleme 
din cauza asta. E însoţitoare de zbor în avionul echipei. 

- E însoţitoarea ta de zbor? Sună prea bine, zice Lindsey, 
izbucnind în râs. 

Îmi dau ochii peste cap și continui: 

— Trebuia să se întâmple o singură dată, ca să nu ne mai gândim 
la asta. 

Lindsey încuviinţează, înţelegătoare. 

— Dar îmi place să fiu în preajma ei. Pare sigură pe ea şi tăioasă, 
dar e foarte dulce şi nu cred că realizează cât de drăguță e. Cred că 
toată treaba cu încrederea e doar de fațadă. 

— Afurisită în exterior, dulce în interior. Seamănă cu cineva 
cunoscut. 

- l-am luat pantaloni de trening de Crăciun. 

— Care e problema ta? 

Ridic din umeri. 


- E o glumă de-a noastră. Mi s-a părut fermecător, dar nu a spus 
nimic şi mi-e teamă c-am speriat-o. 

— Dacă o fată cu care m-aş culca mi-ar lua pantaloni de trening 
de Crăciun, m-aş gândi bine dacă aş mai vrea o a doua partidă cu ea. 

La naiba! 

Telefonul surorii mele o anunţă c-a primit un e-mail. 

- Glumeşti? Clienţii mei nu ştiu că e Crăciunul? 

Se ridică de la masă și se duce în a treia cameră din apartament. 

— O să cer dublu pentru asta. 

Cum partea centrală a apartamentului meu e goală, ca de obicei, 
mă uit din nou pe geam şi la telefon, dar nimic. Mă rog, nimic de la 
Stevie. Am un mesaj de la Logan, care mă invită la desert, înainte ca 
micuţii să se culce. E scuza perfectă să plec de aici. 

Înainte să ies pe uşă, tata intră în camera de luat masa. 

— Cu cine ai vorbit? 

Se uită la telefon, apoi la mine. 

- Doar cu o prietenă. 

Încuviinţez şi nu spun nimic, cum fac de obicei când sunt în 
preajma tatălui meu. Nu sunt multe de spus, decât cât de furios sunt 
pentru cum m-a abandonat când aveam mai multă nevoie de el, dar 
probabil n-ar trebui să stric Crăciunul cu asta. Aşa că nu spun 
nimic, Cum am făcut în ultimii 12 ani, 

— La cât ai avion mâine? 

— La opt dimineaţa. 

— Pot să-ți chem un șofer. 

- O să iau un taxi. 

Încuviinţez din nou. Urmează un alt moment de tăcere 
apăsătoare. 

— Echipa ta face o figură bună. Ai jucat bine până acum. 

- Chiar te-ai uitat? 

Întrebarea era o înţepătură şi a ieşit exact aşa. 

Tata se dă puţin în spate, ca şi cum a fost lovit şi nu doar de 
cuvinte. 

— Bineînţeles, Evan. 

— Credeam că nu te mai uiţi de ceva timp. De 12 ani. 

Care e problema mea? Am reuşit să-mi controlez toată furia asta 
atât timp. Nu ştiu de ce nu pot s-o controlez și acum. 

— Aşa cum n-ai mai vrut să faci parte din viaţa mea acum 
doisprezece ani. 

„La naiba! Taci! Taci din gură!“ 

— Treceam printr-o perioadă întunecată atunci... 

— Tu ai trecut printr-o perioadă întunecată? Tu? Aveam 16 ani şi 
mama mă părăsise, după care şi tu! 

— Eu niciodată n-am plecat! spune el, pe același ton ca al meu. 

- Chiar dacă stăteai în casa din Indiana, erai plecat. Te-ai 
îngropat în muncă. 

— Bineînţeles, Evan. De asta m-a părăsit. De asta ne-a părăsit. 
Încercam să compensez. 


- N-ai mai venit la meciurile mele de hochei. N-ai mai fost tatăl 
meu. Singurul motiv pentru care îţi pasă acum e pentru că sunt în 
NHL şi e posibil să câştigăm Cupa anul ăsta. Eşti la fel de prolitor ca 
şi mama. 

Nu-mi vine să cred c-am spus ultimele cuvinte, dar nu-mi pasă. 
Sunt furios şi, pentru prima oară după mult timp, nu ştiu cum să 
mă controlez. 

— Cu cine ai impresia că vorbeşti aşa? Nu mi-am crescut fiul ca să 
le vorbească oamenilor aşa. 

— Nu m-ai mai crescut de mult timp. 

- Evan... 

Tonul lui tata e complet învins. 

— Ev, ce naiba? 

Lindsey stă în ușa dintre camera în care lucra și sufragerie. Mă 
priveşte şocată. 

- Trebuie să plec. 

Mă ridic de pe scaun, îmi pun haina pe mine şi-mi trag o căciulă 
peste urechi. Nu pot să mă uit la tata care stă la masă. Mă simt prea 
vinovat. Şi furios. 

— E Crăciunul. Unde te duci? 

— La familia Maddison. 

Trântesc uşa în urma mea şi inspir adânc. 

La naiba! Asta nu trebuia să se întâmple. Nu mai trebuia să-mi 
pese. N-am nevoie de iubirea lui tata. Mă iubesc singur şi asta e 
îndeajuns. 

Adrenalina îmi curge prin vene când iau liftul spre hol, iar când 
ies afară, vântul tăios din Chicago mă loveşte cu putere, fără să mă 
calmeze însă. Sunt încă furios. 

Trebuie să mă calmez înainte să îi văd pe Ella și MJ. Așa că mă 
așez pe treptele clădirii. Tremur, nu din cauza frigului, ci a 
adrenalinei care-mi curgea prin vene. 

A trecut mult timp de când n-am reuşit să-mi exprim emoţiile 
într-un mod controlat. Rareori sunt furios, dar în seara asta n-am 
putut să-i fac faţă. Nu înţeleg cum de nu înţelege ce a făcut. 

Nu vreau decât să-şi ceară scuze şi să fie tatăl care a fost când 
creşteam. Mi-e dor de bărbatul ăla. Mi-e dor de relația noastră și nu 
suport să recunosc că am nevoie să mă iubească așa cum mă iubea 
când eram mic. 

Nu reuşesc să respir bine. Credeam că mă iubesc destul cât să nu- 
mi mai pese de afecțiunea altora. 

— Crăciun fericit, spune o voce blândă. 

Ridic privirea şi o văd pe Stevie, care stă lângă scări cu o bere 
întinsă. 

Plămânii mi se umplu cu aer. 

— Crăciun fericit! 

Un zâmbet recunoscător îmi apare pe buze. 

- Mă urmăreşti? o tachinez. 

— Păreai să ai nevoie de asta. 


Îmi pune berea în mână şi se aşază lângă mine, ridicându-şi 
genunchii la piept, ca să-şi ţină de cald. 

— Nici nu ştii cât de mult. 

Îmi ciocnesc sticla de a ei şi iau o gură mare de bere, după care 
imi las capul în jos. Trebuie să mă adun. 

— Eşti bine? 

Stevie se întoarce spre mine, iar privirea ei albastră-verzuie e 
îngrijorată şi sinceră. 

Îi susţin privirea pentru o clipă şi realizez că albastru-verzui nu le 
face dreptate ochilor ei. Albastrul este mai degrabă un turcoaz, pe 
care-l găsim în cele mai curate părţi ale oceanului. Verdele e în 
exterior şi e închis, ca şi cum te uiţi printr-o pădure de sequoia. 

Sunt recunoscător pentru distragerea pe care mi-o oferă, când mă 
atrag în abisul lor hipnotizant. 

— Da, sunt bine. 

— Slavă Domnului! Cât de jenant ar fi fost pentru tine să te găsesc 
plângând pe scări! 

Ochii îi strălucesc, cu subinţeles, după care zâmbeşte şi ia o gură 
de bere. Dar umorul ei îmi oferă o pauză binevenită de la noapiea pe 
care am avut-o până acum. 

- Mulţumesc pentru cadou. 

Mă înghionteşte uşor cu umărul. 

- Îți plac? 

Observ că poartă una din perechi. 

- Îi ador. Dar sunt prea scumpi. 

— Sunt bogat, drăguţo. 

- Stiu. 

— Deci unde e cadoul meu? 

— Chiar aici. 

Arată spre corpul ei şi ridic o sprânceană. 

— Stai, că n-a ieşit bine. Voiam să zic că prezenţa mea este cadoul 
tău. 

— Sună bine. 

Mă apropii puţin de ea, dar n-o ating, deşi Îmi doresc asta. 

— Cum a fost Crăciunul tău? 

Îmi analizează faţa o clipă. Poate se întreabă dacă să-mi spună. 

— A fost nasol. 

- Ce s-a întâmplat? 

Stevie ia o gură lungă de bere, apoi dă din cap. 

— Chestii de familie. Mama e o afurisită. 

— Hei, şi a mea! 

Entuziasmul din tonul meu n-are nimic de-a face cu sarcasmul. 
Chiar e o afurisită, dar entuziasmul meu o face pe Stevie să râdă. 

— Şi mama ta face comentarii pasiv-agresive despre felul în care 
arăţi sau despre felul în care-ţi trăieşti viaţa? 

Mä încrunt. Mama ei poate să se ducă naibii. Prima parte a 
întrebării m-a enervat din nou. Ştiu că Stevie are niște probleme cu 
felul în care arată şi am devenit foarte protector când vine vorba de 
asta, 


- Mama a plecat, deci nu prea mai spune nimic. 

— La naiba! Îmi pare rău, Zanders. N-ar fi trebuit să întreb asta. 

Tac şi mă uit la treptele din faţă. Stevie încearcă să fie deschisă cu 
mine, aşa c-ar fi bine să nu mă port de parcă totul e despre mine. 

- Ce nu-i convine din viaţa ta? 

Schimb subiectul, concentrându-mă la fata drăguță de lângă 
mine. 

— Sinceră să fiu, nu sunt sigură. Cred că nici măcar ea nu ştie. 
Dar mă compară în mod constant cu fratele meu geamăn, aşa că tot 
ce fac nu e deloc impresionant. 

— De ce? Pentru că e un sportiv profesionist? 

Stevie mă privește. 

— De unde ştii? De cât timp ştii? 

- De când ţi-am găsit Instagramul, acum câteva luni. 

Zâmbesc, fără să mă simt prost pentru asta. 

- De ce n-ai spus nimic despre asta? 

- Pentru că nu-mi pasă că Ryan Shay e fratele tău şi m-am gândit 
c-o să-mi spui când o să vrei să aflu. 

Expresia i se îmblânzeşte şi îmi aruncă un zâmbet recunoscător. 

- De ce n-ai vrut să știu? 

Stevie ridică din umeri. 

- M-am gândit că ar fi plăcut ca, măcar o dată, să nu fiu 
cunoscută drept sora lui Ryan Shay. Am vrut ca oamenii să mă placă 
pentru mine, nu pentru rudele mele. 

— Mie-mi place de tine pentru tine. 

La naiba, ce am azi de nu pot să tac din gură? 

Stevie mă înghionteşte în joacă. 

— Știu. Eşti obsedat de mine. 

Slavă Domnului că mă tachinează! Nu sunt pregătit să ştie exact 
cât de mult îmi place de ea. 

Dar îmi place să vorbesc cu ea. 

Niciodată n-am mai vorbit cu o fată de care să fiu şi atras. Mereu 
țin totul la nivel fizic, pentru că atâta vreau. 

Dar vreau mai mult din ce se întâmplă între noi. 

— Nu înţeleg cum de mama ta nu te susţine. Ai un loc de muncă 
cu normă întreagă. Ai o pasiune pentru zilele libere şi călătoreşti 
prin ţară cu cel mai sexy bărbat din Chicago. 

Asta o face să râdă. 

Are un zâmbet al naibii de drăguţ. 

— Ea e un exemplu clasic de femeie din Sud şi se aştepta ca şi eu 
să fiu la fel, doar că n-am fost pasionată de concursuri de frumuseţe 
sau surorităţi. Sunt sigură c-a crezut c-o să mă căsătoresc cu iubitul 
meu din colegiu şi o să rămân însărcinată în clipa în care o să 
absolvim. Nu cred că e prea impresionată de faptul că lucrez sau fac 
voluntariat la adăpostul de câini. Se aştepta să trăiesc viaţa ca ea. 

- Pare geloasă. 

— Nu e geloasă, e dezamăgită. 

- Nu ştiu ce să zic, Stevie. Pare că e blocată într-o situaţie 
plictisitoare, în timp ce tu-ţi trăieşti viaţa aşa cum vrei şi faci ce-ţi 


place. 

- Ce-mi doresc cu adevărat e să nu mai zbor deloc, ca să-mi 
petrec fiecare zi cu câinii. 

- În nici un caz, trebuie să zbori în continuare. Cine altcineva o 
să-mi aducă totul când sunt la bord? 

Stevie îşi dă ochii peste cap şi râde. 

— Orice altă insoţitoare de zbor din avion. 

— Ce a spus mama ta când i-ai zis să-şi vadă de treaba ei? 

- N-am făcut asta. 

- De ce? N-ai nici o problemă să mă pui pe mine la punct. De ce 
o laşi pe mama ta să se ia de tine şi le-ai lăsat și pe fetele din 
Nashville? 

Ridică timidă din umeri şi-mi evită privirea. 

— Stevie, o îndemn. 

- Nu ştiu. Uneori, când nu am o părere foarte bună despre mine, 
îi las şi pe alţii să mă trateze la fel. 

— Pe mine nu mă lași niciodată să fac asta. 

Nu c-aş face aşa ceva. 

— Asta pentru că mereu mă simt bine în preajma ta. 

Asta mă face să mă simt foarte mândru. 

— Oamenii care te tratează aşa, de parcă nu eşti îndeajuns sau nu 
meriţi mai mult, nu fac decât să-şi proiecteze propriile nesiguranţe. 
Se vor opri când o să-i opreşti tu. Dacă o să începi să te iubeşti, 
cuvintele lor nu vor mai avea nici un efect. Trebuie să începi să pui 
picioru-n prag, Stevie. 

Îmi aruncă un zâmbet înţelegător. 

— Lucrez la asta. 

Mă mai apropii puţin de ea, dar tot n-o ating. 

Nu până când n-o să-mi spună direct că vrea asta. 

- Cum mai e Rosie? 

Stevie se luminează la faţă. 

— E bine, dar îi e dor de tine. 

— Va trebui s-o vizitez în curând. 

Se topeşte când aude asta. 

- Crăciunul tău cum a fost? mă întreabă Stevie, care-şi termină 
berea şi pune sticla lângă ea. 

— A fost în regulă, dar cred că l-am stricat. 

Își pune braţele pe genunchii îndoiţi și-și odihneşte obrazul pe ei, 
cu fața spre mine. 

- De ce? 

— A venit tata în vizită şi nu avem cea mai bună relaţie. I-am spus 
nişte lucruri pe care le-am tot strâns de-a lungul timpului. 

— Vrei să vorbeşti despre asta? mă întreabă Stevie, precaută. 

O privesc și ezit. Nu sunt mulţi oameni care să ştie partea asta a 
vieţii mele. Am un cerc foarte mic de apropiaţi, de teamă că oamenii 
ori vor profita şi vor vinde povestea presei, expunând o parte din 
mine care nu vreau să fie cunoscută, ori n-o să mă placă. 

— La naiba! 

Beau ce mai am în sticlă, având nevoie de puţin curaj lichid. 


- Mama ne-a părăsit când aveam 16 ani, pentru un bărbat care 
câștiga mult mai mult decât tata. Am o soră mai mare, Lindsey, care 
atunci era la colegiu, aşa că n-a fost afectată la fel de mult ca mine. 

Îmi menţin privirea înainte. Nu pot s-o privesc pe Stevie când 
sunt aşa vulnerabil. 

Asta până când se apropie de mine. Mă atinge cu coapsa şi 
umărul, iar mâna ei atârnă între noi, peste genunchiul ei. 

Mă topesc la atingerea ei şi observ că nu e nici urmă de judecată 
pe faţa ei. 

— Tata şi cu mine eram apropiaţi când eram mic, dar după ce a 
plecat mama, s-a îngropat în muncă. Cum sora mea era plecată la 
şcoală și tata nu era niciodată acasă, am simţit că m-a abandonat 
exact ca mama. De atunci, abia dacă ne-am mai vorbit. 

- La naiba! 

— Şi pentru prima oară în 12 ani, am refulat. 

— Ce a spus? 

- Că a lucrat mai mult pentru că încerca să compenseze lipsa ei. 
Dar niciodată nu mi-a păsat câţi bani avem. Nu voiam decât 
prezenţa lui şi să mă iubească. 

— Sunt sigur că te iubeşte, Zee. Poate jelea plecarea ei în propriul 
mod. Poate... Nu ştiu. Poate a avut motivele lui. 

— Nu există nici un motiv să-ţi abandonezi copilul, 

Când mă uit la Stevie, văd că îmi susține privirea, încrezătoare în 
conversaţia asta, 

- Tocmai mi-ai spus Zee. Rareori îmi spui altfel decât pe numele 
de familie. 

— Sunt anumite momente când e ciudat să-ţi spun Zanders. 

O privesc amuzat. 

— Ca atunci când mi-ai spus Zee și ai terminat pe mine. 

Stevie se preface şocată şi mă loveşte peste umăr. 

- Dumnezeule, avem un moment aici şi tu nu vrei să vorbeşti 
decât despre sex. 

— Avem un moment. 

— A trecut. 

Chicotesc. Îmi încrucișez braţele peste genunchi şi-mi odihnesc 
obrazul pe ei, ca ea. Mâinile ni se leagănă aproape una de cealaltă, 
dar nu se ating. 

- Mama ta ratează multe. 

Cuvintele lui Stevie mă emoţionează şi simt înţepături în ochi. 

— Ce ironie, că m-a părăsit pentru bani, şi acum câştig mai mult 
decât bărbatul pentru care ne-a părăsit. 

— Nu mă refer la cât câştigi sau la cine cred oamenii că eşti. Mă 
refer la cine ești cu adevărat. Asta ratează. 

— Crezi că ştii cine sunt cu adevărat, drăguţo? 

— Cred că încep să-mi dau seama. 

Mâna ei e la doar câţiva centimetri de a mea, dar nu sunt genul 
de tip care se ţine de mâini cu tipe. N-am făcut niciodată asta, ca 
gest sentimental. Aşa că o prind cu vârful degetului mijlociu de 
degetul ei mijlociu. E plăcut să o ating fie şi numai atât. 


— Stevie? 
- Da? 
— Îmi place să vorbesc cu tine. 


CAPITOLUL 23 


Zanders 


- Încă un meci de la care pleci singur, Zanders. Ce naiba se 
întâmplă? 

Ţin telefonul lipit de obraz şi-mi acopăr cealaltă ureche, 
încercând să blochez zgomotul de pe pista din Phoenix. Însă în 
ciuda motoarelor de avioane sau a colegilor care trec pe lângă mine, 
ca să se urce în avion, tot îl aud foarte clar pe Rich. Poate datorită 
vocii lui ridicate şi frustrate. 

- Rich, ţi-am spus de multe ori să nu mai pui fete care să mă 
aştepte în faţa vestiarului. Presa a înţeles povestea. Nu am nevoie de 
şi mai multe poze cu tipe ca să-mi vând imaginea. 

- Serios? Pentru că n-ai mai fost fotografiat cu nimeni de la 
mijlocul lui noiembrie şi trebuie să ştiu ce se întâmplă. Refuzi să 
părăseşti arena la braţ cu cineva. N-ai mai fost fotografiat în oraş. 
Deci ce se întâmplă? Trebuie să-mi spui! 

Nu vreau decât să mă lase în pace. Sezonul ăsta e prima oară 
când am realizat cât de mult m-am săturat de imaginea mea de băiat 
rău imposibil de iubit. Şi n-am mai fost fotografiat cu nimeni de la 
mijlocul lui noiembrie, pentru că atunci a comentat Stevie despre 
asta, când am fost cu Ella la colindat. Nu m-am mai culcat cu 
nimeni după ce am fost cu ea şi nu voiam să creadă c-am făcut-o. 
Așa c-am decis să fiu foarte clar în privinţa faptului că ea e singura 
din viaţa mea. 

— Nu se întâmplă nimic, Rich. Doar m-am săturat de toate astea. 

Maddison mă bate pe umăr în timp ce mă ocoleşte, luând-o spre 
scările avionului. 

— Eşti bine? mă întreabă încet, 

Încuviinţez, dar frustrarea mi-e evidentă când îmi dau ochii peste 
cap. Maddison ştie cum stă treaba. De câteva săptămâni încearcă să 
mă convingă să-l concediez pe Rich. Dar concedierea agentului într- 
un an în care trebuie să-ţi prelungeşti contractul e sinuciderea 
carierei, oricât de frustrant ar fi. 

Mă întorc cu spatele la avion și continui să mă plimb pe pistă, în 
timp ce echipa mea urcă înăuntru. 

- De ce te-ai săturat mai exact, Zanders? Să câştigi milioane de 
dolari pe an? De oamenii care sunt obsedaţi de tine? De femeile care 


ți se aruncă la picioare? 

- Da. 

— Ce se întâmplă cu tine? De ce faci asta acum? Eşti la doar şase 
luni de o posibilă extindere a contractului cu singura echipă pentru 
care vrei să joci în NHL. Vrei să renunți la toate astea? Eşti invitatul 
meu. Chicago îţi dă toţi banii ăştia datorită imaginii pe care tu şi 
Maddison o oferiţi, în afara meciurilor de hochei. Dar o să găsesc 
altă echipă care probabil o să te plătească mult mai puţin, dacă asta 
vrei. 

- O să mă plătească pe mine mult mai puţin sau pe tine? 
bombăn. 

- Ce-ai spus? 

Mă gândesc să-i spun ce cred. Că îi pasă numai de cecurile mele 
mari, pentru că primeşte un procent din ele, dar n-o fac. Tac din 
gură. 

— Nimic. 

— Cu cine te duci la gală? 

Mi-am pus întrebarea asta de mai multe ori în ultimele 
săptămâni. Singura persoană cu care vreau să merg e Stevie, dar o să 
fie prea multă presă acolo. Știu că n-ar putea să vină cu mine din 
cauza regulii idioate cu socializarea. Dar chiar şi fără asta, nu ştiu 
dacă ar vrea să vină cu mine. 

— Cu nimeni. Mă duc singur. 

- În nici un caz, Zanders. O să fie prea multă presă acolo ca să te 
duci singur. O să-ţi găsesc pe cineva, dacă nu te descurci singur. 

- Ba nu, Rich. N-o să dau înapoi. Noaptea aia e prea importantă 
pentru mine ca să mă prefac că sunt cu vreo admiratoare, de dragul 
unor poze. N-o să ne batem joc de Active Minds. Când vine vorba 
de hochei, poţi să faci ce vrei cu imaginea mea, dar dacă o să înceapă 
să afecteze fundaţia sau copiii, o să ies din toată chestia asta. 

Se lasă tăcerea. 

- Bine. Dar ai şase luni la dispoziţie ca să devii din nou Evan 
Zanders pe care cei din Chicago îl ştiu şi îl iubesc, altfel îţi garantez 
c-o să-ţi pierzi contractul și o să ajungi să joci într-un oraş unde nu 
vrei să fii. 

Apoi îmi închide. 

Ce nemernic! 

- EZ, ai terminat? strigă Scott, managerul echipei, din capătul 
scărilor avionului. 

Mă uit în jur şi realizez c-am rămas ultimul. Urc scările în grabă 
şi însoţitoarea de zbor principală închide uşa în urma mea. 

— E totul în regulă? mă întreabă Maddison, lovindu-mă uşor în 
piept când mă aşez lângă el. 

— Rich mă termină. 

— Concediază-l! 

- Nu pot. Ar fi mai rău pentru cariera mea decât chestiile cu care 
mă ameninţă acum. 

— Şi anume? 


- Ca de obicei, că Chicago n-o să vrea să-mi extindă contractul 
dacă stric imaginea pe care am creat-o noi doi. Că dacă oamenii vor 
realiza că nu sunt omul prezentat în presă, nu mă vor mai plăcea. 

— Astea sunt prostii şi o ştii. 

De fapt, nu ştiu. Rich a punctat una dintre cele mai mari temeri 
ale mele, şi anume că oamenii nu mă vor mai iubi dacă vor realiza 
că, de fapt, nu sunt EZ cu care s-au obişnuit. 

— Îţi jur că e prea obsedat de viaţa ta personală. Nu m-ar mira să 
aflu că e plătit de tabloide sau de ziare ca să le spună unde ești sau cu 
cine. 

Ridic din umeri şi nu spun nimic. Deja nimic nu mă mai miră, 
dar mă simt înfrânt, ca şi cum am rămas cu imaginea asta pentru tot 
restul carierei. 

- Zee, Rich lucrează pentru tine. Tu deţii controlul aici. Oricât de 
mult îi place să te facă să crezi că nu e aşa, tu deţii puterea. 

Încuviinţez şi-mi reazem capul de scaun. De parcă prelungirea 
meciului nu mi-a afectat corpul destul, conversaţia cu Rich şi-a lăsat 
amprenta asupra minţii mele. 

Vreau să termin cu toate jocurile siupide. Vreau să plec singur de 
la arenă, fără să-mi pună nimeni întrebări. Vreau ca echipa să-mi 
extindă contractul, fără să existe nici un dubiu în privinţa a ceea ce 
ofer. Vreau ca Stevie să aibă voie să-şi petreacă timpul cu mine. 
Vreau ca Stevie să vrea să-şi petreacă timpul cu mine. 

Și vreau s-o sărut. 

În seara asta, m-am săturat să nu fac lucrurile pe care mi le 
doresc. 

— O s-o sun repede pe Logan înainte să decolăm. 

Maddison se întoarce spre fereastră, sunându-şi soţia. 

- Un An Nou fericit, iubito! 

Am uitat să mentionez că este ajunul Anului Nou și o să zburăm 
toată noaptea spre Chicago, trecând peste Kansas la miezul nopţii? 

Pentru că e. Singura fată pe care vreau s-o sărut la miezul nopţii 
se întâmplă să fie în avionul ăsta. Dar nu pot s-o ating. Nu aici şi 
poate nicăieri. 

— Cum e Logan? îl întreb pe Maddison. 

— E bine. Şi-a luat rochia pentru gală. 

Nu spun nimic, deoarece ştiu ce urmează. 

- Abia aştept să i-o dau jos. 

Dau din cap şi izbucnesc în râs. 

— Rich mă tot bate la cap să merg cu cineva. 

- Atunci fă-o! Amândoi ştim cu cine vrei să mergi, așa că 
întreab-o! Doar e aici. Hai s-o facem acum! 

Maddison întinde mâna spre butonul pentru chemarea 
însoţitoarelor de zbor, dar îl opresc înainte să ajungă la el. 

— Nu face asta! Nu poate să vină cu mine. 

— De ce nu? 

- O să fie prea multă presă acolo şi n-are voie să socializeze cu 
noi. 

- Ce prostie! 


— Mie-mi spui. 

Respir resemnat şi mă reazem de scaun. 

- În plus, nici nu ştiu dacă ar vrea să meargă cu mine. E foarte 
posibil ca aventura noastră să fi fost doar o chestie de-o noapte. 

Că tot vorbeam de lup. Stevie vine lângă rândul cu ieşirea de 
urgenţă, pentru demonstraţia cu măsurile de siguranţă. Le arată 
celor din partea din spate a avionului cum să folosească 
echipamentul de siguranţă, aşa cum face la fiecare zbor. 

— Hai s-o întrebăm! 

Maddison se apleacă în faţă, ca să vorbească cu însoţitoarea mea 
preferată de zbor. 

— Să nu îndrăznesști! 

Chiar dacă vorbesc încet, mesajul e clar. 

Stevie se uită la noi, după care-şi continuă demonstraţia. Priveşte 
înainte, cu centura de siguranţă falsă deasupra capului, dar vorbeşte 
cu noi. 

— De ce păreţi mai îndrăgostiţi decât de obicei în seara asta? 

Maddison zâmbeşte. Deschide gura, ca să vorbească, și are o 
scânteie în ochi, în timp ce mă testează. 

— Să nu îndrăzneşti, zic cât de încet pot. Dacă o să spui ceva, o să 
te termin, după care o să mă căsătoresc cu soţia ta şi fiul tău o să 
crească spunându-mi tati, 

- Du-te naibii! 

Maddison nu încearcă deloc să fie tăcut. 

— Stevie, Zee vrea să mergi cu el la gala caritabilă din Chicago, 
dar e prea laş ca să te invite şi nu ştie dac-o să vrei să mergi cu el. 

— Te urăsc. Nu mai suntem prieteni. 

Maddison se relaxează pe scaunul lui, cu o expresie arogantă, în 
timp ce Stevie chicoteşte. 

Dacă obrajii mei şi-ar putea schimba culoarea, m-aș înroşi ca o 
fetiță acum, când mă întorc s-o privesc. Din fericire, nu pare şocată, 
ci doar amuzată de fostul meu cel mai bun prieten şi de mine. 

- Nu pot. 

Ştiam că asta o să spună, dar tot nu e plăcut să le aud. 

În plus, asta nu clarifică dacă nu poate din cauza locului de 
muncă sau pentru că nu vrea. 

— Asta i-am spus şi eu. 

Zâmbetul meu e puţin rigid şi forțat, dar încerc să fiu cât mai 
detașat posibil. 

— Vreau să spun că nu pot să merg cu tine. 

„Mulţumesc, Stevie. Te rog, continuă să-mi calci în picioare 
orgoliul!“ 

— Pentru că am fost deja invitată la gală. 

Asta-mi atrage atenţia. 

— O să vin cu fratele meu. 

Nu mă gândisem la asta. Bineînţeles că Ryan Shay o să fie acolo. 
Toate numele importante din lumea sportului din Chicago o să 
vină. 


E perfect. Licărirea plină de speranţă din ochii mei şi zâmbetul 
care-mi apare pe buze spun exact asta. 

Ar putea să fie perfect. 

O să merg singur la gală şi nimeni n-o să aibă întrebări legate de 
prezenţa lui Stevie, pentru c-o să fie acolo cu fratele ei. 

E perfect. 

— Cine e fratele tău? 

Maddison se încruntă, derutat, în timp ce se uită la Stevie şi la 
mine. 

Stevie mă priveşte derutată pentru o clipă, apoi realizează că nu i- 
am spus nici măcar prietenului meu cel mai bun. Pardon, fostului 
prieten. Bineînţeles că n-am făcut-o. Păstra secretul ăsta până şi faţă 
de mine, aşa că nu aveam de gând să le spun tuturor ce am aflat. 

Și cum am mai spus, nu-mi pasă câtuşi de puţin că Ryan Shay e 
fratele ei. 

Cu excepţia acestui moment. În clipa asta, sunt încântat că este 
fratele ei, pentru c-o s-o aducă pe Stevie la gală şi asta e tot ce-mi 
doresc. 

- ÎI cheamă Ryan Shay. Joacă baschet pentru Chicago. 

— Nu te cred, spune Maddison uimit. 

— Bine, răspunde Stevie, amuzată. 

— Vorbeşti serios? Fratele tău e Ryan Shay? 

Stevie încuviinţează şi continuă să fie amuzată de entuziasmul lui 
Maddison. Dar la cum îl ştiu, abia aşteaptă să le spună soţiei și 
fratelui lui, care sunt pasionaţi de baschet. 

- Da. Are un apartament în clădire. În perioada asta locuiesc cu 
el. 

- Dumnezeule! Soţia mea o să-şi piardă minţile. 

Mă uit la Stevie şi îi zâmbesc, cerându-mi iertare pentru reacţia 
de fan înfocat a prietenului meu, dar nu pare deranjată de asta. E 
mai degrabă amuzată. Poate a procesat ce i-am spus, că-mi place de 
ea indiferent cine e fratele ei. 

— Apropo, soţia mea, Logan, a fost încântată să te întâlnească, 
adaugă Maddison, readucând-o pe Stevie în centrul discuţiei. 

Îi sunt recunoscător pentru asta. 

— Pare grozavă. 

— E cea mai tare, spun eu, iar Maddison zâmbeşte. 

- Cea mai tare, încuviințează el. 

Se pare că suntem prieteni din nou. 

— Presupun c-o s-o văd la gală. Veniţi şi voi doi? 

Se uită fix la mine. 

Bineînţeles c-o să ne vadă pe amândoi. Nu realizează că gala asta 
e un eveniment de strângere de fonduri pentru Active Minds of 
Chicago, organizaţia caritabilă înființată de Maddison şi de mine? 

- Îmi păstrezi un dans? 

Tonul meu e o idee prea disperat şi plin de speranţă, dar chiar așa 
şi sunt. 

Stevie ridică o sprânceană, înainte să-şi spună contraoferta. 

— Te opreşti din apăsat butonul? 


— Chestiile astea două nu par echivalente. 

— Cât de mult îţi doreşti un dans? 

Zâmbesc, pentru că-mi doresc foarte mult dansul ăla. 

Nu răspund, pentru că nu e cazul. Stevie ştie. Zâmbetul jucăuş de 
pe faţa ei imi spune asta, iar atingerea uşoară când trece pe lângă 
mine îmi subliniază acest lucru. 

— Şterge-ţi zâmbetul ăla stupid de pe faţă, zice Maddison râzând. 

Continui să zâmbesc, pentru că situația asta mă face foarte 
fericit. 

- Nu pot să mă abţin. 

— Ştii că-ţi place de ea, nu? Nu sunt sigur că ești conştient de asta, 
dar îţi place. 

— Da, ştiu, oftez eu fericit. 


Cam toată lumea din avion a adormit, la doar două ore după ce 
am decolat. Şi eu am mai aţipit, dar în cea mai mare parte, sunt 
treaz. 

Cumva, alarma mea interioară mă trezeşte de fiecare dată când 
Stevie se plimbă pe culoarul avionului. De fiecare dată, deschid ochii 
la momentul potrivit pentru priveliştea perfectă. Fie că e vorba de 
fundul ei incredibil când se duce în faţă sau de faţa ei uimitoare, 
când se duce în spate şi îmi zâmbeşte. 

Oricare variantă ar fi, priveliştea e excepţională. 

În avion e întuneric, cu excepţia luminii şterse care vine de la 
bucătăriile din faţă şi din spate. Aşa că nimeni nu vede că mă tot 
întorc să mă uit în spate şi aştept o fereastră ca să vorbesc doar cu 
Stevie, 

Să vorbesc. 

S-o sărut. 

Una din două. 

E aproape miezul nopţii şi nu m-ar deranja să încep anul nou cu 
ca. 

— Eşti treaz? 

Mă întorc şi văd că una dintre celelalte însoţitoare de zbor e lângă 
mine. 

Nu-i știu numele, dar e cea care nu vrea ca Stevie să socializeze cu 
noi. Cu mine. 

- Da. Nu pot să dorm. 

Se apleacă până ajunge la nivelul ochilor. 

— Pot să-ţi aduc ceva? 

- Nu, 

Mă întorc din nou spre bucătăria din spate, dar n-o văd pe Stevie, 
deși ştiu că e acolo. O văd însă pe Indy, care mă fixează cu privirea. 

— Ai ceva planuri pentru Anul Nou? mă întreabă a treia 
îinsoţitoare de zbor. 

- Sunt în faţa ochilor tăi. 

- N-ai prea mai ieşit în deplasare. N-au mai apărut poze în 
tabloide în ultimul timp. 

- Da, nu prea mai ies zilele astea. 


— Păcat, pentru că speram... 

— Tara, unul din piloţi are nevoie ca una din noi să-l înlocuiască, 
ca să meargă la toaletă. Dacă te duci tu, o să fiu eu cu ochii pe zona 
din faţă. 

— Am înţeles. 

Tara se îndreaptă şi-şi aranjează fusta. Se poartă normal, de parcă 
n-a fost pe punctul de a trece acea limită a socializării, pe care i-a 
interzis-o lui Stevie. 

- Da, aşa o să facem. 

Tara se întoarce şi-şi pune la loc expresia de afurisită, luând-o 
spre partea din faţă a avionului. 

Indy o urmează, dar la un moment dat se întoarce şi-mi face cu 
ochiul. Mă întorc şi realizez că în spate nu e decât Stevie, așa că-i 
zâmbesc lui Indy cât încă mă mai vede. 

Se pare că blondina face legea aici. 

Încerc să nu-mi trezesc colegii şi mă strecor în partea din spate a 
avionului, unde ştiu că se ascunde Stevie. 

- Bună. 

Nu reuşesc să-mi ascund zâmbetul plin de speranţă când văd că e 
singură. Mă aşez în dreptul intrării în bucătărie, astfel nu poate să 
vadă nimeni ce se întâmplă aici. 

- Bună, 

Se înroşeşte imediat. 

- Un An Nou fericit! 

— Mai avem câteva minute, spune ea, uitându-se la ceas. 

— Legat de gala asta... 

- Da? 

- O să vii. 

- Da. 

— Tare! Sau mă rog, ceva de genul. 

— Da, ceva de genul. 

Zâmbetul ei e strălucitor. Și-a dat seama că sunt foarte încântat 
de asta. 

Fac un pas în bucătărie, iar expresia lui Stevie se schimbă 
imediat. Se retrage, menţinând distanţa dintre noi. 

Zâmbetul jucăuş i-a dispărut de pe faţă, probabil pentru că şi mie 
mi-a dispărut. Simt pasiunea și dorinţa din ochii mei când mai fac 
încă un pas şi o încolţesc. De data asta, nu are unde să se mai ducă. 
Are spatele lipit de perete şi deschide gura. Menţin o mică distanţă 
între noi, ca să nu-i invadez spaţiul prea mult. 

O să fac asta doar când o să-mi spună ea că vrea. 

— Şi dacă nu te-ai duce cu fratele tău, ai merge cu mine? 

Stevie nu răspunde, dar o văd cum înghite în sec şi pulsul i-o ia 
razna. 

- Dacă n-ai avea probleme din cauza asta, ai merge cu mine? 

În continuare nu-mi răspunde. Ochii ei sunt plini cu toate 
cuvintele pe care vrea să le spună, dar n-o face. 

- Spune da! Spune-mi că ai merge cu mine! Spune-mi că ai vrea 
să mergi cu mine! 


Am nevoie s-o aud spunând asta, nu doar ca să-mi flatez 
orgoliul, dar şi pentru că trebuie să ştiu că nu sunt nebun. Am 
nevoie să ştiu că şi ea simte asta. Că îi place să fie în preajma mea la 
fel de mult cât îmi place și mie să fiu în preajma ei. Că şi ei îi place la 
fel de mult să vorbească cu mine. Să facă sex cu mine. Să mă 
tachineze. 

— La mulţi ani de Anul Nou! ţipă Rio din scaunul lui, trezind tot 
avionul şi speriindu-mă. 

Mă îndepărtez de însoţitoarea de zbor care ar putea să aibă 
probleme din cauza mea. 

Rio dă casetofonul tare, în timp ce în avion răsună urale şi 
strigăte. Mă uit pe culoar şi văd că toţi coechipierii mei s-au trezit. 
Unii dintre ei chiar dansează. 

Stevie mă ia de mână şi Îmi atrage atenţia asupra ei. Se ascunde 
în colțul bucătăriei, unde n-o vede nimeni. 

Mă trage de cămaşă, aducându-mă la doar câţiva centimetri de 
ea. Îmi pun palmele pe perete, de o parte şi de alta a ei. 

Sunt foarte conştient că respir mai repede decât ar trebui, dar fata 
asta m-a dat peste cap şi respir de parcă în curând o să dispară tot 
oxigenul de la bordul avionului. 

Ce o să facă? Ce o să mă lase să fac? 

Mă fixează cu privirea, pe sub genele ei lungi şi negre. Observ o 
nuanţă de nesiguranţă în ochii ei. De parcă nu ştie exact ce face sau 
dacă poate să spună ceva. 

Dar se vede că vrea s-o spună. 

Spune-o! 

— Da. Aş vrea să pot merge cu tine, spune ea, muşcându-și buza 
de jos. 

Cântecul „Good Day“ răsună în avion şi zâmbesc. Îmi umezesc 
buzele, în timp ce Stevie se uită la mine. Fără nici un cuvânt, mă 
roagă să mă apropii de ea. 

O să fie un an al naibii de bun! 

Gura mea o acoperă pe a ei, dorind şi luând tot ce are de oferit. 

Mă ia de gât şi mă lipește de ea, metalul inelelor ei mai 
răcorindu-mi pielea încinsă. Mă las pe ea. Vreau să fiu cât mai 
aproape. Vreau tot. 

Îmi iau mâinile de pe perete şi o iau de obraji, în timp ce buzele ei 
se deschid parțial şi limba ei o găseşte pe a mea. E catifelată şi caldă. 
Deși niciodată nu mi-au plăcut săruturile intime, nu pot să-mi 
imaginez viața mea fără acest moment. 

Şoldurile ei se mișcă ritmat și se lipesc de ale mele, pline de 
dorinţă, iar geamătul care-mi evadează din gât e tare. Din fericire 
însă, muzica lui Rio îmi acoperă sunetele disperate şi înfometate. 

Gălăgia din avion se înteţeşte şi băieții devin mai zgomotoși. 
Trebuie să mă opresc, ca să n-aibă Stevie probleme din cauza mea, 
dar nu vreau. 

Așa că n-o fac. 

Limba mea o explorează pe a ei, iar buzele ni se mişcă în sincron. 
Parcă am fost făcuţi să ne sărutăm. 


Într-un final, din păcate, Stevie se retrage, întrerupând 
conexiunea. Însă pe faţă nu i se citeşte nici un pic de regret, numai 
satisfacţie. 

La naiba, cât îmi place s-o sărut. 

În timp ce mâinile mele îi cuprind faţa, îmi lipesc fruntea de a ei. 
Amândoi încercăm să ne liniștim și să respirăm. 

- Un An Nou fericit, îi şoptesc. 

- Un An Nou fericit, îmi spune zâmbind. 

Contactul vizual intens de acum m-ar fi alarmat în urmă cu 
câteva luni, însă nu pot să-mi mut privirea. 

Vreau asta. 

O vreau pe ea. 

Îmi susţine privirea. Amândoi suntem foarte fericiţi. 

- Vreau o apă minerală, spun încet. 

Știu că am stricat momentul, dar trebuia s-o fac, înainte să vină 
cineva peste noi. 

Zâmbesc amuzat când Stevie mă împinge în joacă. 

— Pleacă de aici, zice ea râzând. 

Mă consider extrem de amuzant, aşa că râd şi eu, înainte să mă 
întorc la locul meu. Fac un pas în afara bucătăriei, dar mă 
răzgândesc şi mă întorc, ca să mai fur un sărut, departe de privirile 
celorlalți. 

— Cu extra lime, drăguță. 

— Te urăsc, 


CAPITOLUL 24 


Stevie 


— Eşti foarte frumoasă, Vee. 

Ryan se întoarce spre bancheta din spate şi îmi zâmbește 
mândru, în timp ce aşteptăm la coada de maşini din faţa clădirii 
mult prea extravagante. 

— Mulţumesc. 

- Ba nu, eu îți mulțumesc. Dacă n-ai fi fost de acord să vii cu 
mine la eveniment, aş fi băgat-o pe mânecă. [i-o aminitești pe 
nepoata managerului general? Cea cu care am mers la premiera 
filmului? M-a tot căutat şi managerul m-a rugat să vin cu ea în seara 
asta, dar din fericire tu acceptaseşi deja. 

- Pare o adevărată poveste de dragoste. Îmi pare rău că v-am stat 
în cale. 

— Fii serioasă, baschetul e singura mea iubire adevărată. 

— Cât de romantic! 


Îmi trec mâinile peste satinul albastru al rochiei și inspir adânc. 
Mi s-a întors stomacul pe dos când am văzut cât costă. Dar în clipa 
în care am îmbrăcat-o şi fratele meu a văzut câtă încredere mi-a dat, 
a plătit-o înainte să ies din cabina de probă. 

Cuvântul încredere a tot apărut în ultimul timp. 

Nu știu ultima oară când m-am simţit încrezătoare în mod 
constant, dar în ultimul timp m-am simţit aşa din ce în ce mai mult. 
Şi ştiu şi motivul. Chiar dacă nu-mi place să recunosc asta, atenţia 
lui Zanders m-a ajutat la capitolul încredere în sine. 

Ştiu că nu mă cunoaşte în întregime, dar până acum m-a făcut să 
mă simt cu adevărat văzută. Ştie exact ce să spună şi nu mă refer la 
lucruri pe care fetele vor să le audă. Tot ce spune e personalizat 
pentru mine. Mă face să mă simt bine, fie prin privirile lungi pe care 
mi le aruncă, cadoul atent de Crăciun sau sărutul fierbinte de Anul 
Nou. 

Mă face să mă simt bine. 

Sărutul de Anul Nou a fost vina mea şi probabil n-ar fi trebuit să 
se întâmple, dar n-am putut să mă abţin. M-am împotrivit 
conexiunii noastre fizice luni întregi, dar pentru o clipă am vrut să 
cedez, să mă simt dorită. 

Însă sărutul ăla a părut un pas în direcţia în care mi-am promis 
că n-o să merg, 

M-am gândit că poate pot să am o relaţie fără angajamente cu el 
cât suntem în deplasare. Adevărul e că habar n-am ce se întâmplă 
intre noi şi, ca să mă protejez, am încercat să mă conving că pentru 
Zanders toată treaba asta nu e decât atracție fizică. Pentru că, dac-aş 
crede că între noi e ceva mai mult, aş risca să fiu rănită. 

Judecând după ce simt deja pentru el, bărbatul ăsta ar putea să 
mă rănească foarte tare. 

Tipul nu iese la întâlniri, rareori se culcă cu aceeași tipă de două 
ori şi nu vrea o relaţie. Cel puţin până acum n-a vrut una. Dar 
trebuie să accept asta, pentru că vreau să fiu în preajma lui. 

Îmi place să vorbesc cu el. 

Îmi place că mă lasă să văd laturile lui ascunse. 

Mi-a plăcut să fac sex cu el şi-mi place încrederea pe care mi-o 
oferă. 

Însă acum, când ne oprim în faţa nenumăratelor camere şi 
aparate de fotografiat ale reporterilor care vor să-i imortalizeze pe 
toţi sportivii importanţi din Chicago care vin la strângerea de 
fonduri a lui Maddison, toată încrederea e înlocuită cu emoţii. 

— E în regulă, Vee, spune Ryan încet, înainte să i se deschidă uşa. 

Când fratele meu iese din maşină şi păşeşte pe covorul roşu, 
bliţurile luminează cerul nopţii aşa de mult, c-aş fi crezut că e 
miezul zilei şi nu opt seara. Toţi ţipă după el, încercând să-i atragă 
atenţia, şi simt cum mi se usucă gâtul, ştiind că eu o să-l urmez. 

Urăsc situaţia asta! 

Poate ar fi bine ca şoferul nostru să mă lase în spate. 

Tocmai când mă pregătesc să-l rog asta, fratele meu întinde mâna 
spre mine. 


La naiba! 

Înghit cu noduri, îmi pun mâna într-a lui şi-l las să mă ajute să 
ies din maşină. Ryan mă protejează cât de mult poate, iar eu încerc 
să mă ascund, dar nu am cum. Sunt prea mulţi oameni. 

Inima îmi bate cu putere în timp ce înaintez pe covorul roşu, dar 
în acelaşi timp ştiu că singurul mod de a scăpa de toată atenţia asta 
este să ajung la uşa din faţa mea. Așa că nu mă opresc. 

Reporterii îl strigă şi încearcă să-i atragă atenţia. 

— Ryan Shay, eşti la o întâlnire? 

— Cu cine ai venit? 

Înţeleg că fratele meu nu e fotografiat niciodată cu femei, pentru 
că nu iese la întâlniri, dar cât de scârbos din partea lor! 

Portarul deschide ușa, iar Ryan mă invită să intru, apoi se 
întoarce spre mulțimea din spatele lui. 

— Am venit cu sora mea geamănă, aşa că puteţi să vă liniștiți. 
Haideţi să ne simţim bine, totul e pentru o cauză bună! Mulţumesc! 

Mereu e diplomat, aşa că aruncă un zâmbet blând mulţimii şi mă 
urmează înăuntru. 

— Eşti bine? 

Mă ghidează spre garderobă. 

Încuviinţez şi-mi dau jos haina de iarnă. Ryan face la fel. 

Din fericire, a lămurit cine sunt. Sper că mâine n-o să-mi apară 
poza pe internet. Abia suport criticile propriei mame, chiar nu am 
nevoie şi de părerile a mii de troli de pe internet. 

În clipa în care intrăm în sala principală, fac ochii mari. Lumina, 
muzica, mulțimea. E atât de frumos și copleşitor că atâţia oameni 
susțin organizaţia caritabilă a lui Maddison! 

— Shay! îl strigă câţiva coechipieri şi mergem la masa unde s-au 
strâns. 

- Micuța Shay. 

Dom, colegul lui Ryan, mă analizează în timp ce mă apropii. 

— Arăţi foarte sexy în seara asta. Numai bună de o partidă. 

— Ai grijă, îl avertizează fratele meu. 

— Pentru altcineva. Cineva care nu e colegul de echipă al fratelui 
tău geamăn. Poate cineva care n-are nici o problemă să-i fie tăiat 
penisul. 

— Mă bucur să te văd, Dom. 

Râd și-l îmbrăţișez. Toţi coechipierii fratelui meu sunt grozavi, 
ceea ce nu pot spune şi despre prietenii lui din colegiu. 

De fapt, prietenul lui din colegiu. Care o să fie aici în seara asta. 

- Am voie să-i dau surorii tale mai mici un pahar cu şampanie? 
Sau e şi ăsta un motiv să mă iei la bătaie? 

- Nu sunt sora mică a nimănui. Domnul vedetă e cu numai trei 
minute mai mare. 

Ryan mă ia de umeri. 

— Tot eşti sora mea mai mică. Dar Stevie preferă berea. O să mă 
duc să-ţi aduc. 

Ryan pleacă şi mă lasă cu colegii lui. Cum am spus, toţi sunt de 
treabă, dar n-am cu ce să particip la conversaţia lor despre cum au 


pierdut aseară. Aşa că mă uit în jur. 

Locul e uimitor, cu lumină difuză, muzică în surdină şi un perete 
plin cu obiecte de scos la licitaţie. Obiecte de artă, bilete şi 
suveniruri, toate donate pentru a strânge bani pentru organizaţia 
caritabilă a lui Maddison. 

Toţi invitaţii sunt îmbrăcaţi la patru ace. Femei superbe, în rochii 
extravagante, stau la braţul celor mai proeminenţi sportivi din 
Chicago. Bărbaţi înalţi şi bine făcuţi acaparează camera, purtând 
cele mai reuşite costume. Toată lumea arată aşa bine! 

În timp ce mă uit prin cameră, simt o atracţie magnetică. Acolo, 
în depărtare, nişte ochi căprui mă privesc. 

E Zanders. 

Dumnezeule, ce bine arată! E înconjurat de o mulţime de 
oameni care încearcă să-i atragă atenţia, dar el n-are ochi decât 
pentru mine. 

Îmi zâmbeşte blând şi pune întrebarea noastră preferată: 

- Mä urmăreşti? 

Râd în timp ce mențin contactul vizual şi simt cum roșeaţa Îmi 
acaparează obrajii. Zanders zâmbeşte şi el încântat. 

— Ce e aşa amuzant, micuță Shay? mă întreabă Dom. 

Mă uit din nou la grupul cu care mă aflu şi le spun că nimic. Nu 
sunt pregătită ca fratele meu să afle despre aventura cu Evan 
Zanders şi, dacă le-aş spune coechipierilor lui, ar însemna c-aş da 
startul unui dezastru. 

— Cu cine vorbeşte fratele tău? 

Dom arată spre bar. 

Nici nu trebuie să mă întorc, pentru că ştiu deja despre cine e 
vorba. Golul din stomac ştie și el. 

Deşi au trecut ceva ani de când am interacţionat ultima oară, 
ideea de a-l vedea pe Brett m-a tot apăsat în ultimele săptămâni. 
Avem un trecut aşa încărcat. În plus, are ceva ce o să-mi 
reamintească mereu că nu sunt îndeajuns. În acelaşi timp, nici o 
parte din mine nu vrea să fie cu el, dar mi-ar plăcea să mă dorească, 
măcar o dată. 

Ştiu că sună ciudat, dar tot jocul ăsta, în care el se retrăgea şi eu îl 
urmăream, sperând c-o să fiu îndeajuns, mi-a stricat încrederea în 
mine. 

Nu voiam decât să mă aleagă, iar acum, după toți anii ăştia, simt 
că trebuie să demonstrez că merit să fiu aleasă. 

Care e problema mea? De ce-mi pasă? 

— Micuţă Shay, cu cine vorbeşte? 

Într-un final, mă uit la bar, unde sunt Ryan şi vechiul lui coleg 
din liceu, care e şi fostul meu iubit. 

Ryan are două beri în mână. Presupun că una e pentru mine. În 
momentul ăla, privirea mi se intersectează cu a lui Brett. 

Simt un gol în stomac. 

Îmi vine să fug şi să mă ascund, dar în acelaşi timp vreau să stau 
pe loc şi să-i demonstrez ceva ce nu trebuie demonstrat. 

Și anume că sunt îndeajuns. 


- Cu colegul lui din colegiu, răspund eu absentă. 

Brett zâmbeşte când mă vede, apoi îl bate pe umăr pe Ryan, ia 
două pahare cu şampanie și se îndreaptă spre mine. 

Nu pot să-mi iau ochii de la el. Arată bine. E la fel de chipeş cum 
mi-l amintesc, deşi corpul i s-a schimbat puţin, de când n-a mai 
jucat baschet. 

În acele puţine momente de când l-am văzut, știu că nu pot să fac 
asta. Nu pot să fiu în acelaşi oraș cu el. Deja simt că nu sunt 
îndeajuns. 

— Shay ştie că ţi-ai tras-o cu colegul lui din colegiu? 

Întrebarea lui Dom e pusă pe un ton amuzat, dar în acelaşi timp 
se teme pentru bărbatul care vine spre mine. 

— Da. Toţi trei am fost prieteni apropiaţi și e fostul meu iubit. 

- La naiba! Ăsta e semnalul nostru, băieţi. 

Dom îşi ia paharul de şampanie de pe masă şi pleacă, împreună 
cu colegii lui. 

Brett se apropie de mine şi-mi întinde un pahar cu şampanie. 

— Stevie, arăţi incredibil! 

— Ştiu. 

- Unde a dispărut Stevie a mea cea umilă? mă întreabă Brett 
râzând. 

Umilă? Mai degrabă nesigură. 

Mai ridică paharul puţin şi aşteaptă să-l iau. 

— Nu beau șampanie, îi reamintesc. 

— În seara asta poţi s-o faci. Haide! Nu ne-am mai văzut de ani 
întregi. Bea un pahar cu mine! 

lau paharul reticentă. Niciodată n-am reușit să-l refuz pe omul 
ăsta. 

- Cum eşti? 

- Bine. Tu? 

lau o gură de şampanie şi mă strâmb. E aşa dulce! Vreau o bere. 

- Mai bine acum. Ryan o să-mi facă cunoştinţă cu câţiva oameni. 
Dacă o să meargă totul bine, o să lucrez din nou în domeniul sportiv 
şi, în plus, o să stau în același oraş cu tine. 

Brett se întinde şi îmi mângâie o şuviţă din părul drept. 

- Îmi place când îţi aranjezi părul aşa. 

Întorc capul. Nu ştiu dacă vreau să mă atingă din nou. Dar în 
același timp nu pot să zic nici că nu-mi doresc asta. 

— Stevie, mă bucur așa mult să te văd, zice Brett din senin. 

Îl privesc confuză. Nu ne-am mai văzut de ani întregi. Nu am mai 
vorbit de ani întregi. Pur şi simplu a rămas fără opţiuni. 

— Te rog, nu spune asta! Nu după toate lucrurile pe care le-ai zis. 

— La ce te referi? 

Chiar nu ştie? Nu realizează că l-am auzit vorbind cu toată 
echipa, mai puţin cu fratele meu, când le-a zis că m-a folosit pe tot 
parcursul relaţiei de trei ani? Că avea de gând să treacă la următorul 
nivel după ce trecea la profesioniști? 

- Nu ştiu decât că iubita mea a dispărut dintr-odată şi că n-am 
mai primit nici un semn de la tine după absolvire. 


— iubita ta? Sau fata pe care o foloseai ca să-ţi umpli timpul, până 
când treceai la ceva mai bun? 

— Despre ce vorbeşti, Stevie? 

— Te-am auzit, spun eu, în timp ce vocea-mi tremură de furie. În 
ziua aia din vestiar. Ai spus întregii echipe că eşti cu mine doar 
pentru că eşti plictisit şi că, după ce o să treci la profesioniști, o să ai 
o mulţime de opţiuni. Te-am auzit. 

— Stevie, vorbeşti serios? De asta m-ai evitat toţi anii ăştia? Aşa 
vorbesc băieţii în vestiar. 

Oare chiar am exagerat? 

Îl privesc confuză. Chiar dacă doar vorbea cu băieţii, exact aşa m- 
a tratat ani întregi. De parcă eram o opţiune şi aştepta să apară ceva 
mai bun. Deci nu, nu am exagerat. 

— Trebuie să treci peste asta. 

— Să trec peste? 

- Da, treci peste. M-ai evitat ani întregi. Mi-ai ignorat mesajele. 
Dar acum o să locuim în același oraş şi ştiu că încă ţii la mine. 
Mereu ai ţinut la mine. Aşa că nu te purta aşa doar pentru c-ai auzit 
nişte discuţii în vestiar! 

N-am nimic de spus, pentru că nu sunt sigură că se înşală. 
Probabil e incorect spus că ţin la el, dar poate am ceva de 
demonstrat. Că sunt mai presus de situaţia în care m-a pus. 

- Familia ta mă iubeşte. Mereu au vrut să fim împreună şi acum 
sunt aici. Relaţia noastră nu s-a terminat şi știi asta foarte bine. 

— Ba s-a terminat, 

Tonul meu nu e însă convingător. 

- Ba nu. 

— A spus că s-a terminat, se aude o voce fermă şi plină de 
încredere în spatele meu. 

Simt prezenţa lui Zanders şi simplul fapt că mă susţine mă face 
să stau mai dreaptă. 

Zanders se întinde din spate şi îmi ia paharul de şampanie din 
mână, înlocuindu-l cu o bere. 

— La naiba! Evan Zanders! Speram c-o să te întâlnesc în seara 
asta. Eu sunt Brett, exclamă el şi râde agitat. 

Încearcă să dea mâna cu Zanders, dar acesta refuză. 

- Mă bucur să aflu asta. Poţi să mă laşi puţin singur cu Stevie? 

Brett se bâlbâie şi-şi retrage mâna. 

— Sigur. Stevie, o să dansăm mai încolo. 

- Ba nu. 

Zanders îşi pune mâna pe şoldul meu, în spate. Simt că este 
iritat. 

Chiar dacă atingerea e subtilă, Brett o observă imediat şi-şi 
întoarce capul, ca și cum cineva l-a lovit. 

— Fratele tău ştie? mă întreabă fostul meu confuz. 

— Vrei să ştii dacă fratele meu ştie ce ai spus despre mine? spun 
eu, încercând să distrag atenţia de la întrebarea lui. 

Zanders mă strânge mai tare şi simt căldura pe care o emană. 

— Nu. Vreau să ştiu dacă fratele tău ştie despre asta. 


Arată spre bărbatul imens din spatele meu. 

— Nu e nimic de ştiut. 

Zanders îşi ia mâna de pe mine şi mi se face imediat dor de 
atingerea lui posesivă. Însă rămâne în spatele meu şi simpla lui 
prezenţă îmi oferă încrederea de care am nevoie. 

— Cred c-ar trebui să pleci, Brett. 

Și cu asta am terminat conversaţia. 

— O să vorbim mai târziu. 

- Eu nu... 

- O să vorbim mai târziu. 

Tonul lui e ferm şi furios şi-mi aruncă o privire, apoi se uită la 
Zanders. Însă, deşi se poartă ca un idiot căruia i se cuvine totul, văd 
că e intimidat. 

Foarte bine. 

Cumva, mereu m-a intimidat. Mă simt bine să văd că rolurile s- 
au inversat, datorită bărbatului sexy din spatele meu. 

Brett pleacă, iar Zanders vine în faţa mea, cu privirea fixată 
asupra spatelui fostului meu iubit. 

— Cine naiba a fost ăla? 

Zanders se reazemă de masa înaltă de lângă noi şi arată absolut 
delicios. 

Dumnezeule, ce bine arată! Foarte bine. Costumul lui e negru şi 
croit să i se muleze pe toţi muşchii. Tatuajele de pe mâini i se văd şi 
poartă în continuare inelele. 

— Stevie, aş aprecia dacă ai lua o pauză de la holbat la mine şi 
salivat şi mi-ai spune cine e tipul ăla. 

Zanders îmi ridică bărbia şi privirile ni se întrepătrund. Aşa îi 
observ expresia amuzată. 

Încerc să-i arunc o privire tăioasă pentru că mi-a atras atenţia 
așa, dar are dreptate., 

— E fostul meu iubit. 

- Îl urăsc. 

- Şocant. 

— Ce a spus despre tine, de nu i-ai spus fratelui täu? 

Privirea lui Zanders e fixă și concentrată, obligându-mă să-i 
spun, dar fratele meu este aproape, la bar, şi chiar nu e momentul 
potrivit. 

- Putem să vorbim despre asta mai târziu? 

— Eşti sigură că o să vorbim mai târziu? 

- Da. 

Ăsta e adevărul. Cu Zanders sunt complet deschisă şi sinceră şi 
îmi place să vorbesc cu el. Aşa că da, o să-i spun, dac-o să mă întrebe 
din nou. 

Îl privesc şi văd cum mă soarbe din priviri. ÎI las s-o facă. Nu simt 
nevoia să mă acopăr sau să mă întorc într-un unghi mai flatant. 

— Arăţi... 

Zanders rămâne fără cuvinte când se uită la sânii mei, apoi la 
piciorul expus, pe care crăpătura nu-l ascunde. 

— Eşti superbă, Stevie. Arăţi ireal, spune el pe un ton sincer. 


Ochii căprui se întorc la ai mei şi mă admiră. 

- Rochia asta e fenomenală. Face ca verdele din ochi să dispară. 
În seara asta, sunt doar albaștri. 

De ce foloseşte tonul ăsta? Îmi face inima să bată mai tare şi mă 
lasă fără aer. 

— Îţi stă bine cu părul aşa. 

Nu mă atinge, dar arată spre el. 

— Mi-e dor de cârlionţii tăi. Te reprezintă. 

Un zâmbet mic îmi apare pe buze. Şi mie-mi plac cârlionţii mei şi 
i-am îndreptat doar ca să impresionez pe cineva căruia nu i-a păsai 
să mă aleagă. 

Felul în care mă priveşte Zanders nu e sexual. Pare că mă vede, iar 
asta mă derutează. 

Zanders e atracţie fizică. Sex. Astea sunt lucrurile pe care le ştiu 
cu siguranţă. Dar expresia lui de acum e blândă, de parcă îl doare cât 
încearcă să se abţină, în timp ce mă admiră. 

Tuşesc şi-mi mut atenţia de la el. Nu vreau să simt lucrurile pe 
care mă face să le simt. 

— E incredibil câţi oameni au venii să susțină organizaţia lui 
Maddison. 

Zanders se încruntă, confuz. 

— Stevie, ştii că... 

— Vee, unde s-a dus Brett? ne întrerupe Ryan, cu câte o bere în 
fiecare mână. 

Se uită când la Zanders, când la mine. 

— Nu ştiu sigur. Ryan, el e Evan Zanders. Zanders, el e fratele 
meu Ryan. 

- Bună. Mă bucur să te cunosc! 

Zanders se îndreaptă, apoi se întinde, să dea mâna cu Ryan. 

- Da, știu cine ești. 

La naiba! 

Atmosfera e tensionată şi nimeni nu spune nimic. Zanders nu e 
deloc impresionat de atitudinea fratelui meu. 

— Mergem să-l căutăm pe Brett? N-am mai petrecut timp toţi trei 
din colegiu. 

— Nu vreau. 

Îl rog pe Zanders din priviri să nu spună nimic. 

Zanders se reazemă de masă, punându-și un picior peste celălalt. 
Pare relaxat şi deloc intimidat de fratele meu. 

— Atunci hai să mergem la bar, să ne luăm ceva de băut! 

Fratele meu încearcă din nou să mă ia de lângă fundaș, dar scuza 
asia nu e cea mai inspirată, din moment ce am o sticlă de bere 
aproape plină în mână şi alta adusă de el. 

Zanders chicoteşte, după care se ridică. 

— Ryan, mă bucur că te-am cunoscut! 

Îl bate pe fratele meu pe umăr. 

— Stevie... 

Zanders mă prinde de talie, fără să-i pese că fratele meu e fix 
lângă noi. 


— Să-mi păstrezi dansul ăla! 

Mă sărută pe obraz şi pleacă, lăsându-mă singură cu fratele meu. 

— Vee, te rog! Nu el. 

— La ce te referi? 

— Nu minţi! Tocmai de el îţi place, dintre toţi oamenii? 

- Nu-mi place de el, dar nici nu pot să zic că îmi displace. 

— Stevie, tipul ăla schimbă femeile una după alta. E o 
personalitate media care dă o reputaţie proastă sporturilor din 
Chicago. 

- Nu e aşa. E mai mult decât ce văd oamenii din afară. 

— Și tu nu eşti în afară? 

Poate pentru altcineva, întrebarea lui Ryan ar putea părea spusă 
cu superioritate, dar îl cunosc pe fratele meu şi e pur şi simplu 
îngrijorat. 

— Nu ştiu exact. Cred că nu. Cred că ştiu mai multe despre el 
decât majoritatea oamenilor. 

Ryan oftează. 

— Eşti adultă, deci poţi să faci ce vrei și am încredere în alegerile 
tale, dar Vee... Nu cred că poate să iasă nimic bun din toată chestia 
asta, decât să fii rănită. 

Mă priveşte îngrijorat, dar fără să mă judece. 

Ironia e că prietenul lui din colegiu e aici şi m-a tratat de zece ori 
mai rău decât m-a tratat Zanders vreodată. Dar Ryan nu ştie cum 
m-a tratat Brett, la fel cum nu ştie nici cum mă tratează Zanders. Ca 
şi cum sunt importantă, 

— Te iubesc şi-mi fac griji. Atâta tot. 

Îmi aruncă un zâmbet prin care-și cere scuze şi-şi pune braţul în 
jurul umerilor mei. 

lar faptul că e îngrijorat îmi aminteşte că poate şi eu ar trebui să 
fiu. Că poate tot ce simt e exact ce mi-am promis că n-o să mai fac 
de când s-au terminat lucrurile între mine și Brett. 

Și anume să ţin la un alt sportiv, mai ales la unul care este în 
atenţia publicului, ca Zanders. 

- Îmi pare rău că vă întrerup, dar am vrut să mă prezint, 

O femeie înaltă şi superbă vine lângă fratele meu. Stă foarte 
aproape de el şi nu pare să-i pese de spaţiul meu. Ba chiar stă cu 
spatele la mine. 

Dumnezeule! Poate ar trebui să-și scrie „fan“ pe frunte. 

— Eu sunt Rachel. 

- Ryan. 

Fratele meu dă mâna cu ea, dar ca menţine contactul mai mult 
decât este necesar. 

Nesuferita asta de Rachel se uită peste umăr, direct la mine, apoi 
scanează mulțimea, ca şi cum ar putea fi prinsă că e aici. 

— Ştiu cine eşti. Te-am văzut la câteva evenimente şi mereu am 
vrut să mă prezint, spune ea. 

— Mă bucur c-ai lăcut-o. 

- Şi eu. 

Îşi flutură părul şi mă loveşte cu el în față. 


— O să fiu aici toată noaptea, așa că să vii să mă cauţi. 

Rachel pleacă, dar se întoarce şi-i face cu ochiul fratelui meu. 

- În nici un caz. 

Ryan râde. 

— Ce, tu ai voie să te culci cu oameni care nu-mi plac, dar eu, nu? 

- Noi nu... Nu contează. Și tipa aia... în nici un caz. 

- Doar mă jucam cu tine. 

Ryan se întoarce cu spatele și se sprijină cu coatele de masă. Ne 
ciocnim sticlele de bere. 

— Ar trebui să facem un pact, nici unul dintre noi să nu iasă la 
întâlniri. 

— Foarte amuzant, mai ales venind de la tipul care nu iese la 
întâlniri. 

O scânteie îi apare în ochi, după care ridică din umeri şi-şi ridică 
berea la gură. 

— Nici Zanders şi cu mine nu ieşim la întâlniri, să ştii. 

— Atunci ce faceţi? Pentru că mi se pare că cel mai mare nemernic 
din oraş şi-o trage cu sora mea. 

Nu ştiu cum să-i răspund, dar înainte să încerc, Maddison se 
apropie de masa noastră. 

— Bună. 

Ziâmbeşte, ținându-şi soția de mână. 

— Bună, Stevie, zice Logan, făcându-mi cu mâna. 

— Salut. Logan, arăţi aşa bine! Verdele clar e culoarea ta. 

— Şi eu pot să spun același lucru despre tine şi albastru. Arăţi 
grozav! Vă simţiţi bine? 

— Da. Locul ăsta e grozav. 

Maddison şi Logan se uită când la Ryan, când la mine, și abia 
atunci realizez că nu am făcut prezentările. E ciudat. De obicei, 
fratele meu e cel cunoscui de toată lumea. 

- Îmi cer scuze. Ryan, el este Maddison, căpitanul echipei 
Raptors, iar ea e Logan, spun eu, arătând spre frumuseţea roşcată. 
Locuiesc în clădirea noastră. lar el e fratele meu, Ryan Shay. 

Logan se înroşeşte. 

— Voiam să vin şi să mă prefac că nu ştiu cine eşti, dar adevărul e 
că sunt un mare fan. 

Asta îl face pe Ryan să râdă. 

— Eşti căsătorită cu căpitanul celei mai bune echipe de hochei din 
ligă şi eşti fanul meu? 

— E nasol, nu-i aşa? adaugă Maddison cu sarcasm. 

- Nu mă înţelege greşit. Acum îmi place şi hocheiul, dar 
baschetul e prima mea iubire. 

Ryan ciocnește sticla cu paharul de şampanie al lui Logan. 

— Un om pe sufletul meu. 

— Am vrut să venim și să vă multumim c-ați venit, intervine 
Maddison. Ryan, am văzut c-ai donat biletele tale pentru familie şi o 
sesiune de antrenament individuală licitaţiei silenţioase. Mulţumesc 
mult. 


- Aşa e. Mă bucur c-am putut să ajut. Organizaţia pe care ai 
creat-o e foarte tare. 

— De fapt, nu e doar a mea... 

Cineva îl întrerupe pe Maddison, şoptindu-i ceva la ureche. 

— Ăsta e semnalul meu. Mă întorc imediat, iubito! 

Maddison îşi sărută soţia, după care îl urmează pe bărbatul care 
l-a întrerupt. 

— Baftă! strigă Logan, care se aşază apoi lângă mine. 

Amândouă stăm cu fața spre scena spre care se îndreaptă 
Maddison. 

— Shay! strigă Dom de la bar. 

Ryan mă bate pe umăr. 

— Eşti bine? 

Încuviinţez. 

- Mă bucur că te-am cunoscut, Logan. 

- Şi eu, zice ea, după care fratele meu se duce să stea cu 
coechipierii lui. 

Maddison se urcă pe scenă, împreună cu tipul care l-a luat. 

— Cine e? o întreb pe Logan. 

Doar noi două am mai rămas la masa înaltă, la nici trei metri de 
scenă. 

- E Rich, managerul lui Eli şi Zee, şi e absolut groaznic. Le-a adus 
o mulţime de bani băieţilor, dar nu sunt fanul comportamentului 
lui. 

Sunt confuză când văd că şi Zanders se urcă pe scenă. 

— Ce se întâmplă? 

- Vor ţine un discurs de bun-venit şi le vor multumi tuturor 
pentru c-au venit, 

— Şi Zanders? 

- Bineînţeles, doar e jumătate din Active Minds. El şi Fli au 
înființat organizația împreună, acum patru ani. 

— Ce? întreb eu, şocată. 

Privirea mi-e lipită de bărbatul superb de pe scenă, căruia i se 
pune un microfon. 

- Nu ştiai? Nu ţi-a spus? 

Neg din cap. 

- El l-a convins pe Eli să se întoarcă la terapie când eram la 
colegiu și e foarte pasionat să-i ajute pe tineri să găsească sprijin 
când au nevoie de asta. Dacă n-ar fi fost Zee, nu ştiu dacă Eli ar fi 
bărbatul care e în prezent. 

La naiba! 

La naiba! La naiba! La naiba! 

Nu sunt pregătită să aflu despre latura asta a lui Zanders. Deja mă 
lupt cu ce simt. Nu vreau să ştiu că e şi foarte conștient de propria 
persoană şi activist pentru sănătatea mintală. 

Simt cum mi se usucă gura, așa că beau restul berii. Am nevoie de 
lichid și de curaj. 

- Când îl întâlnesc, oamenii ştiu deja de el din reviste sau de la 
ştiri şi au impresia că-l cunosc. Au impresia că trebuie să-l schimbe. 


Femeile încearcă să-l schimbe. Oamenii presupun că trebuie să se 
dezvolte, ca persoană, dar adevărul e că Zee e un tip grozav şi mereu 
a fost aşa. E cel mai bun prieten al nostru, îi tratează pe copiii noştri 
ca şi cum ar fi ai lui şi e foarte protector. lubeşte cu pasiune şi-i pasă 
foarte mult de oamenii lui. Nu trebuie să schimbe nimic. Are nevoie 
doar de cineva care să-l accepte aşa cum e şi să aprecieze tot ce are 
de oferit. Mereu o să fie arogant şi direct, dar tocmai astea sunt 
lucrurile care-l fac să fie el. Are nevoie de cineva care să-l vadă așa 
cum e şi să-l întâmpine în punctul în care e. 

Îmi ţin privirea aţintită asupra scenei, în timp ce Maddison şi 
Zanders se apropie de partea din faţă. Inima îmi bate cu putere. 

— Are nevoie şi de cineva care să-l protejeze. 

„Nu clipi! Nu clipi! Nu clipi!“ 

Simt cum mi se strânge umezeală la colţul ochilor, dar nu ştiu de 
ce. Mă simt copleșită în momentul ăsta, după ce am aflat despre 
latura asta importantă a lui Zanders. 

Un lucru care-mi oferă alinare când vine vorba de Zanders e 
inabilitatea lui de a minţi. Am fost minţită de nenumărate ori, dar 
cu Zanders a fost o uşurare să ştiu că spune exact ce gândeşte. Şi cu 
toate astea, tocmai am descoperit că a minţit în legătură cu cine e. 
Acest lucru m-a dezorientat, chiar dacă a minţit în legătură cu o 
parte incredibilă a vieţii lui. 

De ce nu le arată şi celorlalţi oameni această latură? 

- De ce n-a spus nimic? am şoptit, însă prea încet ca să mă audă 
Logan. 

Sunt cu privirea lipită de Zanders şi Maddison, care-şi spun 
discursul. În timpul acestuia, aflu totul despre acel moment din 
vieţile lor care i-a făcut să meargă la terapie. Chiar dacă Zanders nu 
spune că mama lui e motivul pentru care era atât de furios la 12 ani, 
ştiu că asta l-a făcut să se simtă abandonat. 

Vorbesc şi despre legătura lor şi cum erau rivali când erau mai 
mici, dar călătoria lor spre deschiderea mintală i-a făcut să se 
apropie şi să devină prietenii care sunt acum. 

Vorbesc apoi despre copiii din organizaţia lor, care au beneficiat 
de donațiile strânse de-a lungul anilor, şi despre cum vor fi folosite 
donațiile strânse în seara asta. 

Dar chiar şi după discursurile lor, continui să am o mare 
întrebare: de ce Zanders nu le arată şi celorlalți oameni această 
latură a lui? 


CAPITOLUL 25 


Zanders 


— Pot să-ți iau ceva de băut? 

Mă aplec spre Stevie şi-mi odihnesc cotul pe bar, având vedere 
directă spre decolteul ei. 

Nu încerc să mă uit, dar nici nu mă abtin. 

— E bar deschis, râde ea. 

Îi atrag atenţia barmanului și arăt spre sticla de bere aproape 
goală a lui Stevie, cerându-i încă una. 

Când fac asta, mă uit din nou la însoţitoarea de zbor drăguță de 
lângă mine. E superbă, ca de obicei, dar în seara asta, aşa aranjată, e 
la un alt nivel. 

Rochia de culoarea cerului se potriveşte perfect cu pielea ei 
ciocolatie şi-i îmbrățișează toate formele de care am devenit obsedat. 

Dar în acelaşi timp, mi-e dor de buclele ei neimblânzite şi de 
hainele largi, pentru că, la finalul zilei, astea o reprezintă. 

— M-ai tot evitat. 

lau o gură de bere. 

Stevie ridică din umeri. 

— Toată echipa ta e aici şi nu vreau să am probleme. 

Vorbeşte încet, reamintindu-mi din nou că ce se întâmplă între 
noi, orice ar fi, e interzis, 

Tocmai de asta am stat la distanţă în ultimele patru ore. Ştiu că 
sunt prea mulți reporteri aici. Dar asta nu înseamnă că nu m-am 
uitat la ea, însă privirile rareori ni s-au întâlnit. 

Mă aplec pe ambele coate şi mă apropii de ea. Vreau s-o ating, 
chiar dacă puţin, dar şi să pară că nu vreau decât să-mi iau ceva de 
băut de la bar. 

— Ti se spune Vee? 

— E porecla de familie. 

— Porecla mea este Zee. Vee şi Zee. E de-a dreptul adorabil, nu 
crezi? 

Stevie râde. 

— De ce ţi se spune aşa? 

Stevie ridică o sprânceană perfect sculptată. 

— Asta o să te împiedice să-mi mai spui „drăguţo“? 

- În nici un caz. 

Asta o face să râdă din nou. 

- Dacă vrei, poţi să-mi spui Zee, îi spun eu încet, deloc 
încrezător. 

Stevie mă fixează cu privirea. 

— Vrei să-ţi spun Zee? 

Ridic din umeri şi încuviințez, timid. 

Îşi muşcă buza de jos, ca să-şi oprească un zâmbet. Acest gest 
simplu şi seducător mă excită incredibil de mult. 

Mă apropii şi-i șoptesc la ureche: 

— Dar aş prefera să-l ţipi. 

Mă retrag şi văd cum face ochii mari, apoi se uită la buzele mele 
şi întoarce capul în altă parte. 


Ce naiba se întâmplă? 

— Eşti bine? 

Încuviinţează. 

— Ce s-a întâmplat? 

Se întoarce din nou spre mine. 

- De ce nu mi-ai spus că reprezinţi jumătate din organizaţia asta? 
Credeam că e doar a lui Maddison. Toată lumea crede asta. 

Ridic din umeri şi-mi ridic din nou berea la gură. 

— Am încercat să-ţi spun de câteva ori, dar știam c-o să afli la un 
moment dat. 

— Zee... 

O privesc şi zâmbesc. Îmi place să-mi aud numele pronunţat de 
ea. 

- De ce nu laşi oamenii să te vadă aşa cum eşti de fapt? 

— E o poveste lungă. E greu de explicat. 

— Vreau să înţeleg, pentru că-n momentul de faţă sunt foarte 
derutată cu privire la cine eşti. 

— Tu ştii cine sunt. 

— Oare? 

Oare? Da, a văzut mai mult decât majoritatea oamenilor, dar nu 
ştie tot. Nu știe de ce prezint o faţadă celorlalți. Nu ştie că mi-e frică. 

Stevie a văzut mult latura de nemernic, jucător și arogant 
nesimţit. Și i-am arătat doar câteva bucăţi din latura protectoare şi 
afectuoasă. Nu e de mirare că e confuză. 

— leşi la o întâlnire cu mine! 

— Ce? Zee, nu pot. Nu putem să ieşim la o întâlnire. 

- De ce nu? 

— Pentru că lucrez pentru tine şi aş fi concediată dacă ne-ar vedea 
cineva împreună. 

- O să mă asigur că e un loc privat, 

Stevie se încruntă. 

- Zee, tu nu ieși la întâlniri, nu fi ridicol! 

Încearcă să se poarte de parcă e o glumă. 

— leşi la o întâlnire cu mine! 

Aş spune şi „te rog“, dar oricum par destul de disperat. Adevărul 
e însă că aşa și sunt. 

— Ai spus că nu vrei decât să ne culcăm din nou. Treaba asta era 
doar o chestiune fizică şi trebuia să se întâmple o singură dată. 

— M-am răzgândit. 

Mă întorc şi mă reazem de bar, ca să pot să mă uit la ea. 

— Stevie, ieşi la o întâlnire cu mine! 

- Nu... nu pot. 

Nu e convingătoare şi nu cred că şi crede ce spune. 

Așa că schimb tactica. Deși ştiu că o parte mare din ea nu mă 
înţelege sau are impresia că m-am răzgândit dintr-odată, dorind o 
întâlnire cu ea, am senzaţia că există alt motiv pentru care mă 
refuză. 

Și motivul ăla se întâmplă să fie tipul care a stat toată seara cu 
fratele ei. 


- Ce s-a întâmplat cu fostul tău iubit? 

- De ce eşti aşa perspicace? râde ea agitată. 

- Am opt ani de terapie la bord, drăguţo. 

Îi dau părul după ureche, ca să-i văd cerceii, dar mă mişc cât de 
repede pot. 

- Ce a spus şi fratele tău nu ştie? 

Mă priveşte agitată, apoi expiră. 

- Nici măcar nu e vorba despre ce a zis. Presupun că e vorba de 
felul în care m-a făcut să mă simt. 

— Cum te-a făcut să te simţi? 

Îmi menţin vocea calmă şi o fixez cu privirea, ca să ştie că nimeni 
altcineva nu mai contează. 

— Ca şi cum eram o opţiune şi nici măcar prima. Ca şi cum n-ar 
fi cu mine decât dacă n-ar avea opţiuni mai bune. N-am simţit că 
eram importantă. Voiam să mă aleagă pe mine. 

Mă întorc. Acum suntem amândoi cu faţa spre bar, iar umerii ni 
se ating, precum şi mâinile. Degetele noastre acoperite cu inele arată 
bine unele lângă altele, aşa că o mângâi uşor. Ăsta e tot confortul 
fizic pe care pot să-l ofer în camera asta cu prea mulţi ochi. 

— Fratele tău pare foarte protector. Mai e prieten cu el? 

- Ryan încearcă să-l ajute să-şi găsească un loc de muncă, 
folosindu-și reţeaua de cunoştinţe de aici. 

- În Chicago? 

Stevie încuviinţează. 

- Ryan nu ştie detaliile, nu i-am spus. El şi Brett au jucat baschet 
împreună în colegiu şi erau la fel de iubiţi în campus, unde echipa 
era venerată. Toţi voiau să fie aproape de ei, dar eu nu voiam decât să 
fiu aleasă de tipul de care eram îndrăgostită. 

Nu spun nimic, îndemnând-o să continue. 

- Am fost împreună trei ani şi nici măcar o dată n-am simţit că 
sunt destul de bună pentru el. Mereu punea punct relaţiei dacă avea 
alte opţiuni şi, după ce le explora, se întorcea la mine. lar eu eram 
idioata care-l primea mereu înapoi. Nu voiam decât să fiu aleasă. 

Îl urăsc. Pe de o parte, pentru cum a tratat-o pe Stevie și, pe de 
altă parte, pentru c-a avut odată ce-mi doresc atât de mult şi a 
tratat-o de parcă n-a contat. De parcă nu era prima lui opţiune. 

Se joacă agitată cu inelul de pe deget, după care îmi pun mâna 
peste a ei, ca s-o opresc. Gestul o face să se uite, în sfârșit, la mine. 

- Nu eşti o idioată. Nu eşti nebună pentru c-ai vrut să fii dorită, 
să fii iubită. 

O văd cum înghite în sec. 

- Şi nu eşti o opţiune, Stevie, pentru că nu există nici o altă 
alegere în afară de tine. 

Toată expresia i se relaxează şi o văd cum se topeşte. 

- Nu spune asta! 

- De ce? 

— Pentru că încerc să nu te plac. 

Sinceritatea ei mă face să râd. Mi-a spus că mă urăşte prea des de 
când am întâlnit-o. 


- Multă baftă cu asta, drăguţo, pentru că sunt al naibii de 
simpatic. 

Îl văd cu vederea periferică pe Rich, care mă cheamă pentru un alt 
interviu. 

Îmi dau ochii peste cap şi mă uit din nou la Stevie. 

— Trebuie să mă întorc la muncă, dar să nu uiţi că îmi datorezi un 
dans. 

O strâng ultima oară de mână şi plec. 

- Cine e? mă întreabă Rich, fixând-o pe Stevie cu privirea. 

- Nu-ţi bate capul cu asta! 

Trec pe lângă el, în speranța c-o să-i distrag atenţia de la 
însoţitoarea mea de zbor preferată. 

N-are de ce să afle despre ea. Nu în seara asta. Poate niciodată. 


Rich mă scoate din sărite că nu mă lasă să mă bucur de seara 
asta. Mi-a pregătit interviu după interviu, când eu nu vreau decât să 
dansez cu o singură fată, ca să termin seara perfect. 

Dar înainte de asta, mă opreşte un anumit conducător de joc de 
la o anumită echipă de baschet. 

- Trebuie să vorbim, spune Ryan, ieşindu-mi în cale înainte să 
ajung la sora lui. 

E aproape la fel de înalt ca mine. 

— Chiar trebuie? 

- Nu fi nemernic! 

Îl urmez reticent la o masă înaltă goală din colţ. 

- Nu ştiu dacă ştii, dar asta e reputaţia mea, de nemernic. 

— Stai liniștit, că ştiu. Tocmai despre asta vreau să vorbim. 

- Bine. Ţine-mi discursul de frate mai mare! 

Mă aplec pe coate, lăsându-l să fie mai înalt decât mine. 

Chiar dacă e enervant, îl respect. Cum aș putea să nu? Doar are 
grijă de Stevie. 

— Ce faci cu sora mea? 

Ridic sprâncenele şi încerc să nu râd. 

— Eşti sigur că vrei să afli detaliile? 

Se vede că Ryan e foarte nervos, aşa c-o las mai ușor. 

- Nu mă joc cu ea, dacă asta crezi. 

— Exact asta cred. 

- Ei bine, nu e cazul. Nu o folosesc. Ba e chiar opusul. Încerc să 
țin toată treaba asta cât mai ascunsă. Ştiu ce se postează pe internet 
despre mine şi nu vreau ca sora ta să fie implicată în aşa ceva. 

— Ce e între voi doi? 

— Adevărul e că nimic. Suntem prieteni. Dar n-o să te mint, o 
plac. Mult. Şi dac-o să-mi dea o şansă, aş vrea să văd unde duce 
toată treaba asta. 

Ryan mă priveşte derutat. Nu mă crede. 

— Şi nu o să-ţi cer ţie permisiunea sau ceva de genul ăsta, dacă 
asta vrei. 

— Nu vreau ca Vee să fie afectată de reputaţia ta, Zanders. O să fiu 
direct, nu mi se pare că toată imaginea ta din presă e o glumă şi dai 


o reputaţie proastă sportivilor din oraşul ăsta. 

— Dar te rog, spune-mi ce crezi cu adevărat, zic eu, sarcastic. 

Ryan își dă ochii peste cap, după care coniinuă: 

- Sora mea nu poate să facă faţă atenţiei pe care o primeşti şi nu 
vreau să-i apară numele în tabloide, lângă al tău. M-ai înţeles? 

Încuviinţez şi nu spun nimic, permițându-i să continue. 

— E în sfârşit în oraşul meu şi îţi jur că dacă o să strici asta... E om 
în toată firea şi-şi face propriile alegeri, dar asta nu-mi place deloc. 

Tocmai atunci, văd cum fostul lui Stevie o conduce pe ringul de 
dans. Nu pare nerăbdătoare să plece, dar în acelaşi timp nu pare nici 
încântată să danseze cu el. Nu are încrederea ei tipică. 

— Iar faptul că l-ai adus pe tipul ăla din nou lângă sora ta e o 
alegere care nu-mi place mie, spun eu, arătând spre ringul de dans. 

— Brett? Nici măcar nu-l cunoşti. 

— Dar tu îl cunoşti? Pentru că, din ce mi-a zis sora ta despre 
relaţia lor, nu cred că-l ştii chiar atât de bine pe cât crezi. 

Ryan continuă să se uite la ringul de dans. 

— Asta ce înseamnă? 

— O s-o las pe sora ta să decidă ce-ţi spune. 

Probabil am spus mai mult decât trebuia, dar poate asta o să-i dea 
de gândit înainte să-l aducă din nou pe nemernicul ăla în preajma 
lui Stevie. 

- Ryan, pari un tip de treabă şi e evident că-ţi iubeşti sora. Vreau 
să ştii că-ţi înţeleg, îngrijorările, mai ales cea în privinţa reputației 
mele. 

Expresia îi devine mai înţelegătoare şi-mi oferă un zâmbet. 

- Chestia dintre mine și ea, orice ar fi, mă scoate foarte mult din 
zona de confort, dar o să fac tot ce pot ca numele să nu-i apară în 
presă, dac-o să decidă să-mi dea o şansă. 

- EZ, îmi pare rău să te întrerup, dar ai vrut să ştii când o să fie 
ultimul cântec al serii, spune DJ-ul. 

Mă ridic şi o iau spre ringul de dans, dar înainte de asta, mă 
întorc spre conducătorul de joc. 

- Ryan, ai uitat să spui c-o să mă omori dac-o s-o rănesc. 

Fratele ei râde. 

— O să te omor dac-o s-o răneşti. 

— S-a notat. 

Înaintez prin mulţime. Aproape toţi invitaţii au venit pe ringul de 
dans pentru ultimul cântec. Îl bat pe Maddison pe umăr în timp ce 
dansează cu Logan şi trec pe lângă ei. Mă bucur că e aşa aglomerat 
locul, faptul că dansez cu Stevie n-ar trebui să atragă prea multă 
atenţie. 

Observ imediat mâna lui Brett, care stă prea jos pe talia lui Stevie. 

— Pot să intervin? 

De ce-mi bat capul să mai întreb măcar? Oricum o să-i întrerup, 
indiferent dacă-i convine puștiului ăstuia sau nu. 

- Suntem ocupați. 

Brett încearcă să stea pe poziţii, dar e foarte intimidat. I se vede în 
privire. 


— Brett, i-am promis lui Zanders un dans, spune Stevie pe un ton 
blând, dar aş fi preferat să-i spună să dispară. 

— Poţi să pleci, adaug eu. 

- Tabloidele au dreptate, eşti un nemernic, zice Brett dezgustat. 

- Îţi mulțumesc tare mult pentru observaţia ta complexă. 

Stevie îşi lasă capul în jos şi încearcă să-și acopere chicotitul. 

— Stiu că-l foloseşti pe fratele ei ca să-ţi găseşti de lucru aici în 
domeniul sporturilor, dar ştii cine are mai multe legături în Chicago 
decât Ryan Shay? Eu. Așa că-ţi sugerez să pleci de pe ringul de dans 
sau chiar de la gală şi s-o laşi pe Stevie în pace, altfel îţi garantez că 
n-o să mai lucrezi niciodată aici. 

Brett o roagă pe Stevie din priviri să mă refuze, dar se lovește de 
tăcerea ei. Stevie îi susține privirea şi nu dă înapoi. 

Foarte bine. 

Apoi se întoarce spre ea. 

— Te rog eu, gândeşte-te la lucrurile despre care am vorbit, da? 

Apoi pleacă. 

Îmi îndrept din nou atenţia spre superbitatea în albastru, întind 
mâna şi o invit la dans. 

Stevie zâmbeşte şi-şi pune mâna într-a mea, dar nu-mi ajunge. Îi 
iau şi cealaltă mână şi le pun pe amândouă în jurul gâtului meu. 
Mâinile îmi alunecă pe spatele ei şi se opresc deasupra fundului. 

O trag aproape, lără să las spaţiu între noi, în timp ce ea se joacă 
cu lanţul meu. lar DJ-ul mi-a făcut o mare favoare, punând o 
melodie foarte lentă. Ca urmare, corpul ei va fi lipit de al meu 
pentru următoarele trei sau patru minute. 

- Ce s-a întâmplat cu hotărârea de a lua atitudine ca să te 
protejezi, Stevie? 

- Nu-mi iese. 

Râd. Are dreptate, dar măcar încearcă. 

— La ce s-a referit, cu lucrurile despre care aţi vorbit? 

În timp ce o învârt pe Stevie pe ringul de dans, îi șoptesc la 
ureche. 

— N-aş spune că am vorbit. Mai degrabă el a vorbit. Nu te place. 

— Nu zău, spun eu, râzând. 

— Şi nici fratele meu nu te place. 

Tonul ei e calm şi precaut. Abia acum îmi dau seama încotro o ia. 

— Dar întrebarea e dacă ţie îţi place de mine? 

Stevie se retrage uşor și mă priveşte. 

— Nu vreau. 

Nu-mi place ce aud, dar ador sinceritatea ei. Mereu e sinceră cu 
mine şi nu pot să cer mai mult de atât. 

— De ce, drăguţo? 

- Pentru că mă sperii. 

Încuviinţez. Nu spun nimic, continui să dansez. 

- Reputația ta mă sperie, îmi şopteşte, în timp ce-și lipește 
fruntea de pieptul meu. 

Îi simt cuvintele ca o lovitură, dar în acelaşi timp, nici nu sunt 
surprins. Mi-am făcut-o cu mâna mea, când am început povestea 


asta în urmă cu șapte ani. În apărarea mea, n-am crezut vreodată c-o 
să existe o femeie pe care s-o vreau în viața mea, aşa că nu mi-am 
dai seama ce efecte dăunătoare ar putea să aibă toată treaba asta. 

— Îmi pare rău c-am spus asta, zice ea, ghemuindu-se şi mai mult 
la pieptul meu. 

Îi dau părul laoparte şi îi şoptesc: 

- N-ai de ce, Vee. Înţeleg. 

Însă mă doare mai mult decât mă aşteptam. 

— Nu-ţi cer decât o şansă ca să-ţi demonstrez că nu sunt aşa cum 
mă crede lumea și că ce vezi în presă nu e adevărat. Că eu suni tipul 
pe care l-ai văzut în seara asta, acelaşi pe care l-ai văzut în rochie de 
Halloween şi cu care ai vorbit de Crăciun. 

Se dă în spate şi privirea ei e blândă. Vrea să mă creadă. 

- Te rog, ieşi la o întâlnire cu mine! O să-ţi explic tot. 

- Zee... 

— Stevie, te plac. Ştiu că nu pare mare lucru venind de la un 
bărbat în toată firea, dar te plac atât de mult şi asta mă sperie. Şi tu 
mă sperii la fel de mult pe cât te sperii şi eu pe tine. 

— De ce? De ce eu? mă întreabă ea confuză. 

— Cum adică? 

— De ce eu, dintre toţi oamenii? Poţi să ai pe oricine vrei. 

Vorbeşte serios? Da, bineînţeles că da. Pentru că femeia asta 
frumoasă are mai multe nesiguranţe şi dubii decât merită, chiar 
dacă încearcă să le ascundă. Dacă e cineva care ar trebui să simtă că 
nu merită asta, acela sunt eu. Eu sunt cel cu reputaţia proastă. 

— Nu vreau pe nimeni altcineva, Stevie. Nu mai există nimeni 
altcineva. Nu înţelegi? Tu eşti singura alegere. Doar la tine mă 
gândesc din octombrie. Din ziua când m-ai pus la punct în avion. 

Zâmbeşte și se ascunde din nou la pieptul meu, aşa că mă aplec şi 
îi şoptesc În continuare: 

— Nu te văd aşa cum te vezi. Vee, te consider dulce, amuzantă şi 
absolut superbă. Nu vreau decât o şansă. 

Nu spune nimic în continuare. 

— Vrei să fii singura alegere? Și eu vreau asta. Alege-mă pe mine! 

Niciodată n-am crezut c-o să implor pe cineva să-mi ofere 
atenţie, să petreacă timp cu mine, dar exact asta fac şi merită tot. 

Stevie mă trage mai aproape, dar nu cred că pot să mă apropii 
mai mult decât acum. Corpurile noastre sunt unite în timp ce 
dansăm şi vorbim în şoaptă. Doar noi doi ne putem auzi. 

Însă cântecul aproape s-a terminat și nu sunt pregătit să-i dau 
drumul. 

— Toată chestia asta trebuia să fie doar o legătură fizică. Trebuia să 
fie doar sex. De ce nu putem să ne limităm doar la asta? mă întreabă 
Stevie, 

— Am trecut de mult de nivelul ăsta şi o ştii. 

Stevie nu spune nimic, aşa că zic ceva ce n-am zis în viaţa mea. 

— Nu vreau doar sex. 

Melodia încetineşte şi ştiu că momentul aproape a dispărut. 


O mângâi pe talie, în timp ce mă strânge. Îmi lipesc capul de al ei 
şi buzele îmi sunt lipite de obrazul ei. Vreau s-o sărut. Vreau s-o 
sărut atât de apăsat, încât o să uite de toate grijile pe care le are în 
legătură cu mine. 

— Sărută-mă! 

Ea a spus asta, nu eu. 

— leşi la o întâlnire cu mine! 

O simt cum inspiră adânc. 

- Du-mă acasă cu tine! 

Nu-mi vine să cred c-o să zic asta, dar în loc să accept, îi repet: 

— leşi la o întâlnire cu mine! 

- Zee. 

Se retrage, iar în clipa aia, cântecul s-a terminat, odată cu 
noapica. 

Sunt acaparat imediat de oameni, care dau mâna cu mine şi-mi 
spun noapte bună. E copleşitor, dar nu vreau decât un alt răspuns 
de la fata care pare să se îndepărteze, în timp ce invitaţii din seara 
asta îmi invadează spaţiul. 

Continui să mă uit la frumuseţea în albastru, dar într-un final 
atenția mi-e atrasă de oamenii cărora trebuie să le mulțumesc c-au 
venit în seara asta. 

Când mă uit spre locul unde stătea, nu mai e. 


CAPITOLUL 26 


Zanders 


— Asta e o alegere proastă şi ştii asta! 

— Zee, calmează-te! 

Maddison mă apucă de tricou, ca să nu mă apropii şi mai mult de 
arbitrul orb. 

- Amenințare cu crosa. Chicago. Numărul 11. Două minute. 

— La naiba cu asta! 

— Zee, treci pe bancă şi taci naibii din gură! 

Maddison mă împinge în partea opusă a patinoarului, unde 
urmează să petrec alte două minute în afara meciului. E al treilea 
penalty al serii. 

Fanii Chicago lovesc geamul, încercând să-mi atragă atenţia, dar 
nu mă uit decât în faţă, spre gheaţă. 

Meciul ăsta e nasol. 

Băieţii joacă foarte bine, cu excepţia mea. Joc neglijent, dau 
lovituri murdare şi, per total, îmi trag echipa în jos. 

Mai bine aş fi dat afară, cel puţin așa le-aș face băieţilor o favoare. 


Începerea unei bătăi fără sens sună absolut fantastic, mai ales că 
toată săptămâna am clocotit şi simţeam nevoia să refulez asupra 
cuiva. Oamenii oricum se aşteaptă la o bătaie murdară pe gheaţă, de 
ce să nu le ofer ce vor? 

Sunt prost dispus doar pentru că n-am mai văzut o anumită 
însoţitoare de zbor cârlionţată de la gală şi nici n-am vorbit cu ea. N- 
aş spune că Stevie mă evită, din moment ce nu am avut meciuri în 
deplasare, şi nici nu are numărul meu. Însă chiar şi aşa, ştie cum să 
dea de mine, dacă ar vrea să ne vedem. 

E evident însă că nu vrea. 

E oribil să ai sentimente. E groaznic când sunt unilaterale. 
Niciodată n-am avut problema asta. Niciodată nu mi-a plăcut de 
cineva şi orice intenţii aveam cu o femeie, mereu erau reciproce. 

Știu că sună ridicol. Sunt un bărbat de 28 de ani şi fac din ţânţar 
armăsar doar pentru că îmi place de cineva. 

Dar pentru mine chiar e ceva important. E prima oară când simt 
mai mult decât o atracţie fizică faţă de cineva. Sunt atras de corpul, 
mintea şi inima lui Stevie. 

Şi ea stă la distanţă, din cauza reputației mele. 

— 11, tu urmezi! 

Mă ridic de pe bancă, în timp ce trec ultimele 15 secunde din cele 
două minute, 

În clipa în care se deschide ușa spre patinoar, mă duc direct spre 
atacantul-vedetă al echipei din Tampa, aruncându-l în geamuri, deși 
nu avea pucul. 

Maddison priveşte dezamăgit cum sunt dat afară din meci şi 
escortat în vestiar. Mă întorc şi îi strig: 

— Vă fac o favoare! 

Mă clătesc, după care mă îmbrac în costum şi îmi iau cheile şi 
portofelul din vestiar. Mai sunt 10 minute de meci din a treia 
repriză, dar trebuie să plec de aici. Echipa o să se descurce și fără 
mine la întâlnirea de după meci şi la conferinţa de presă. Nu-mi 
pasă. 

- Zee, eşti bine? 

Vocea blândă a lui Logan mă opreşte pe loc când ies din vestiar. 

Las privirea în jos şi încuviinţez, însă deloc convingător. 

— Ba nu ești, oftează ca. 

Se apropie de mine și mă strânge într-o îmbrăţişare. Mă rog, cât 
de mult poate. E înaltă pentru o femeie, dar eu sunt imens. Însă 
chiar şi aşa, mă afund în îmbrăţişarea prietenei mele. 

— Ce se întâmplă? 

- Nu ştiu, sunt pur şi simplu furios. 

— Pe Stevie? 

— Nu, pe mine. E vina mea. Eu sunt în situaţia asta dubioasă şi de 
asta nu ştie care parte din mine e reală. 

Logan îmi zâmbeşte, cu părere de rău. 

— Cred că, în adâncul ei, ştie, dar trebuie să înţelegi că, în afară de 
familia mea, toată lumea crede că eşti imaginea pe care o prezinţi. Și 
da, ai creat-o acum mulţi ani ca să te ajute în carieră, dar nu te ajută 


şi pe tine personal. Aşa că n-o mai hrăni! Ce ai făcut pe gheaţă nu 
eşti tu, e EZ, tipul rău, dar care nu există, așa că nu mai continua cu 
imaginea asta. Poate asta o să limpezească lucrurile pentru Stevie. 

- Lo, ştie mai multe despre mine decât aveam de gând să dezvălui 
cuiva şi tot crede că sunt un idiot. Ce să fac cu asta? 

- Ba nu crede asta. Uite ce e, n-am vorbit prea mult cu ea 
săptămâna trecută, la gală, şi nici n-o cunosc, dar cred că e confuză. 
Nu ştie de ce prezinţi imaginea asta lumii. Înţelege-o puţin! Eli era 
cel mai egoist om din lume când ne-am întâlnit şi, dac-ar fi 
continuat să se poarte aşa cu toată lumea în public, dar ar fi fost 
dulce cu mine când eram doar noi doi, cred că şi cu aş fi fost 
confuză. Adevărata schimbare la el a avut loc când a început să-i 
iubească pe toţi din jurul lui, nu doar pe el şi pe mine. 

Dumnezeule, are dreptate. Mereu are dreptate. 

- Nu sunt încă pregătit să fiu sincer cu toată lumea. 

- Înţeleg, dar poţi să fii sincer măcar cu ea. Spune-i tot! Po- 
vesteşte-i de familia ta şi de ce ai ales să te prezinţi aşa! Zee, dacă o 
placi cu adevărat, cred că trebuie să-i spui tot. 

— Chiar îmi place de ea, spun eu, uitându-mă în podea. 

Când Logan nu spune nimic, ridic privirea spre ea şi îi văd 
expresia mirată. 

- Ce e? 

- Niciodată n-am crezut c-o să te aud spunând asta, dar sună 
foarte bine venind de la tine. 

- Dumnezeule, mă transform în Maddison, nu-i aşa? 

— Puțin. Apropo de soțul meu, trebuie să mă întorc la meci. 

O îmbrăţişez din nou. 

— O să mă omoare dacă eu sunt motivul pentru care n-o să vezi 
unul dintre sutele lui de goluri, zic eu sarcastic. 

— Amândoi ştim c-o să-mi arate şi reluarea, iar și iar, chiar dac-o 
să văd totul şi în timpul meciului. 

Mă strânge în braţe, iar tonul jucăuş i se schimbă. 

— Zee, meriţi să fii iubit necondiţionat, dar ca să se întâmple asta, 
trebuie să-i spui tot adevărul despre tine. 

O mai strâng puţin în braţe. Nici unul nu spune nimic. 

— Te iubesc, îi reamintesc. 

Apoi o iau spre ieşire. Mă simt mai ușor, acum că ştiu ce trebuie 
să fac. 

- Lo? 

— Ce e? Se întoarce spre mine. 

— Lasă-te de finanţe! Ar trebui să fii terapeut. 

Chicotitul ei răsună pe holul îngust, apoi se întoarce să vadă 
ultimele minute ale meciului. 


După câteva zile în care m-am tot gândit la situaţie, atitudinea 
mea deplorabilă a început să se schimbe. Logan are dreptate, chiar 
merit să fiu iubit necondiţionat, dar mai e și altcineva care merită 
asta. 


Când intru în apartamentul lui Maddison, primul lucru pe care-l 
văd e spatele gol al prietenului meu cel mai bun. Îşi ţine fiul la piept, 
în timp ce se joacă în bucătărie. 

- Bună, zice Maddison peste umăr. 

- Bună, Zee, adaugă Logan. 

Mă duc şi o pup pe obraz, cât stă la insula din bucătărie. 

Mă duc apoi şi-l pup pe MJ pe creştetul capului şi apoi pe 
Maddison pe obraz. 

— Zee, dă-te laoparte, spune el, ridicând spatula ameninţător. 

- Am făcut cafea proaspătă, îmi zice Logan. 

Mă duc şi-mi torn o cană. 

— Stai la micul-dejun? mă întreabă Maddison. 

- Nu pot, am nişte treburi de rezolvat. Dar vreau să-ţi cer o 
favoare: pot să vă fur fiica? 

Maddison şi Logan se întorc şocaţi spre mine şi încruntaţi. 

— Vrei să reformulezi? zice Logan. 

— Pot să vă fur fiica pentru după-amiaza asta? 

— Sigur, răspunde Maddison, care continuă apoi să facă micul- 
dejun. 

— Sigur că da. Cu ce ocazie? mă întreabă Logan. 

— Vreau să adopt un câine, dar mai întâi, vreau să mă asigur că se 
poartă frumos cu Ella. 

Un zâmbet cunoscător apare pe faţa lui Logan. 

- O să adopți dintr-un loc anume? Poate locul unde face 
voluntariat o anumită însoţitoare de zbor? 

- Poate. 

— Ze, te-a prins rău de tot, râde Maddison. 

Nu se înșală. 

- Nu adopt ca s-o impresionez pe Stevie. Lo, m-am gândit la ce 
am vorbit şi vreau să mă simt iubit. Aşa că de ce să nu-mi iau un 
câine? Mai ales unul care are şi el nevoie de iubire. Locuiesc singur, 
am un apartament imens şi îmi permit să angajez pe cineva care să 
aibă grijă de el când suntem în deplasare. 

- Cum o cheamă? mă întreabă Logan, entuziasmată. 

- Rosie. E o femelă de doberman de cinci ani şi din timpul 
petrecut cu ea, precum și din ce mi-a spus Stevie, am văzut că este o 
dulce. Dar e la adăpost de mai bine de un an, pentru că e puţin 
intimidantă. Am posibilitatea să am grijă de ea și merită să fie 
iubită, aşa că de ce nu? 

— Zee, mă topeşti! Iubire, ce s-a întâmplat cu toţi câinii pe care 
urma să mi-i iei? 

- Asta era înainte să-mi naşti copiii. 

— Poate dacă luaţi o pauză de la făcut copii, o să vă luaţi un câine? 
sugerez, doar ca să-mi enervez prietenul cel mai bun. 

— Ai grijă ce spui, mă avertizează Maddison, iar Logan şi cu mine 
izbucnim în râs. 

- Unchiule Zee! Ti-am făcut asta. 

Ella dă buzna în bucătărie şi alunecă pe podea, deoarece poartă 
şosele. 


Îmi întinde o foaie de hârtie, în timp ce o iau în braţe. 

- Pentru mine? 

E o pagină simplă, colorată cu verde şi mov, cu totul în afara 
conturului. Chiar dacă n-o să fie ea o artistă, e extrem de drăguță. 

— E superb desenul, mulţumesc. 

Îmi zâmbeşte mândră. 

— Vrei să vii cu mine azi să vezi niște câini? 

— Câini? 

Face ochii mari. 

— Mulţi câini. 

Încuviinţează repede, după care începe să se zvârcolească şi-mi 
cere să o pun jos. În clipa în care atinge podeaua, o ia la fugă în 
camera ei, probabil ca să se îmbrace. 

— Presupun c-asta înseamnă că vine cu mine. 


CAPITOLUL 27 


Stevie 


— Gus, dragule, trebuie să spăl pătura. 

Încerc să trag pătura murdară de sub el, dar Gus se rostogolește 
pe spate şi se întinde, semn că spălatul va trebui amânat pe altă zi. 

Mă resemnez și îl mângâi pe burtă. 

Soneria de la uşă Îmi atrage atenţia, dar Cheryl e la recepţie şi 
poate să întâmpine pe oricine a venit. Mă concentrez din nou asupra 
labradorului leneş sare stă cu burta-n sus. 

- Domnule Zanders, bun-venit înapoi, spune Cheryl. 

În momentul ăla, mă încordez şi stomacul mi se umple de fluturi. 

Nu l-am mai văzut pe bărbatul acela superb şi nici n-am mai 
vorbit cu el de la gală, care a fost acum mai bine de o săptămână. 
Motivul e că mi-e frică. Mi-e teamă că nu este deloc așa cum e 
prezentat în presă. Mi-e teamă că e un om bun. De fapt, nu. Ştiu că e 
un om bun. Cred c-o ştiam înainte de gala caritabilă, dar mi s-a 
confirmat când am aflat că e jumătate din organizaţia Active Minds. 

Doar că nu ştiu de ce prezintă lumii imaginea pe care o prezintă 
şi se preface că e altcineva. Susţine că nu minte niciodată, dar asta 
pare o minciună foarte mare. Şi dacă poate să mintă aşa, de ce n-ar 
minţi şi în legătură cu ce simte pentru mine. 

E simplu. Mi-e frică. 

— Cu cine aţi venit azi? 

— Ea e Ella, spune Zanders. 

- Bună, răsună o voce subţirică. 

Îmi vine să râd, deşi inima mă doare. 


Nu spun nimic. Nu ştiu dacă Zanders ştie că sunt aici. 

— Aţi venit pentru Stevie sau pentru Rosie? mă întreabă Cheryl, 
dându-mă de gol. 

De ce-i vorbeşte aşa familiar? Nu l-a văzut decât o singură dată şi 
atunci în grabă. 

- Am de ales azi? Ce zici de amândouă? 

Obrajii îmi iau foc, iar stomacul mi se întoarce pe dos din nou. 

Încerc să mă curăţ şi să mă aranjez cât ocolesc bariera care separă 
camera de joacă de intrare. Ultima oară când ne-am văzut, purtam o 
rochie şi eram machiată de un profesionist. Acum însă, sunt 
acoperită cu păr de câine, nu m-am mai spălat pe păr de cinci zile şi 
port hainele mele largi obişnuite. 

Însă în clipa în care apar de după colţ, văd că Zanders mă 
priveşte de parcă sunt cel mai frumos lucru pe care l-a văzut 
vreodată şi uit de toate nesiguranţele mele. Așa se întâmplă de 
fiecare dată când sunt cu el. 

Ochii lui căprui mă fixează cu blândeţe şi mă bucur să-l văd. Mi- 
a fost dor de el, oricât de ciudat ar fi să recunosc asta. 

- Mă urmăreşti? 

Zâmbeşte. 

- Bună, Stevie. 

Obrajii îmi iau foc, chestie care se întâmplă de fiecare dată când 
îmi spune numele. Sau „drăguţo“. Sau oricum mai vrea să-mi 
spună. 

Nu spun nimic, fiind şocată că e aici. Dar poartă niște pantofi 
mult prea scumpi, e îmbrăcat perfect și ceasul îi străluceşte aşa cum 
o fac doar ceasurile scumpe. Clar e el. 

- E], nu ştiu dacă ţi-o aminteşti de la Halloween, dar ea e 
prietena mea, Stevie. 

Asta mă aduce înapoi cu picioarele pe pămâni şi-mi îndrept 
atenţia spre fetiţa pe care o ţine de mână. Părul brunet i se revarsă de 
sub căciulă. 

- Bună, spune ea, făcându-mi cu mâna. 

- Bună, Ella. Ce faceţi aici? 

Întrebarea i-am pus-o fiicei lui Maddison, dar mă aştept ca 
Zanders să-mi zică ce se întâmplă. 

— O să vedem căţeluși! răspunde E] entuziasmată. 

- Azi e ziua cea mare? întreabă Cheryl. 

Mă uit derutată când la bărbatul îmbrăcat la patru ace, când la 
proprietara adăpostului. 

— Cred că da, dar am vrut s-o întâlnească mai întâi pe Ella, spune 
Zanders, cu un zâmbet larg pe faţă. 

— Despre ce vorbiţi? 

- Nu i-ai spus încă? 

Cheryl e şocată, după care amuzală. 

Într-un final, deschid ușa care separă câinii și intru în recepție. 

— Ce să-mi spună? 

- O s-o adopt pe Rosie. 

Rămân mască. 


- Poftim? 

— O s-o adopt pe Rosie, repetă Zanders, râzând. 

Simt cum lacrimile îmi înţeapă ochii şi nasul mi se înroşeşte. 

— Poftim? De ce nu mi-ai spus? 

Răsetul lui e relaxat, iar privirea blândă şi sinceră, în timp ce se 
uită cum încerc să nu plâng. 

- Drăguţo, n-am vrut să crezi că fac asta ca să te cuceresc. Ca să 
fiu sincer, n-are nimic de-a face cu tine. 

— A venit la ea în fiecare săptămână, intervine Cheryl. 

Îl privesc şi nu mai pot să mă abţin. Mă arunc în braţele lui şi îl 
țin strâns. 

— Mulţumesc. 

Cu o mână o ţine pe Ella, dar pe cealaltă o înfăşoară în jurul 
spatelui meu și mă mângâie. Nu spune nimic. Doar mă ţine în braţe 
şi mă sărută pe creştetul capului. 

— Gata, trebuie să mă potolesc, asta e o zi bună. 

Mă dau în spate şi mă şterg la ochi, apoi inspir adânc. 

Zanders mă ia de umeri şi mă lipeşte de el. 

- Mi-a fost dor de tine, îmi șopteşte, făcându-mă să mă topesc. 

— Aici e, spune Cheryl. 

Mă dau de lângă Zanders, în timp ce Rosie intră în cameră. Trage 
de lesă spre fundaşul uriaş. În clipa în care Zanders se apleacă, 
Cheryl îi dă drumul, iar Rosie aleargă în braţele lui, apoi se aşază cu 
burta-n sus şi dă fericită din coadă. 

— Aici e fata mea, exclamă Zanders. 

O alintă, iar inima mea mai are puţin şi o să explodeze. 

— Mereu sunt aşa când sunt împreună, îmi şopteşte Cheryl. 

— De ce nu mi-ai spus că e posibil s-o adopte pe Rosie? 

Cheryl ridică din umeri. 

- Ella, ea e Rosie. 

Își foloseşte corpul drept barieră între Rosie şi Ella, ca să se 
obişnuiască una cu cealaltă. Ella chicotește când Rosie îi miroase 
mâinile, dar nu încearcă s-o mângâie. Aşteaptă până când Rosie îi 
dă voie. Apoi Rosie începe să dea din coadă şi o linge pe Ella pe 
mâini, 

Zanders se dă laoparte, iar Rosie se aşază cu burta-n sus în faţa 
nepoatei lui. 

Ella râde și o mângâie pe burtă. 

- Îmi place de ea! 

— Da, cred că putem să bifăm şi că e grozavă cu copiii. 

Zanders nu-şi ia ochii de la cele două fete ale lui. 

Vreau să-l sărui. Vreau să-mi înfig mâinile în cămașa lui şi să-l 
sărut până când trebuie să mă opresc pentru că am nevoie de aer. 

— O adopţi deci? îl întreabă Cheryl. 

- Da. 

Cheryl e încântată pentru dobermanul care a stat aici un an 
întreg. 

Ne întoarcem la recepţie, după ce i-am arătat Ellei toți câinii şi 
am văzut cum Zanders e acoperit de păr de la ei. 


— Pot să-i pregătesc toate actele şi să fie gata mâine. E bine aşa? 

- Mâine e perfect. 

— Am nevoie doar de numărul de telefon. 

Zanders ezită. 

— Cred că putem sări peste asta, o întrerup. 

Ştiu cât de mult ţine Zanders la intimitatea lui. Și Ryan e la fel, 
nu dă străinilor informaţiile lui personale. 

— Nu e o problemă, dar pot să i-l dau lui Stevie? 

Un zâmbet cu subințeles apare pe faţa lui Cheryl, care 
îincuviințează. 

— Da, e-n regulă şi aşa. 

- Drăguţo, telefonul tău, spune Zanders, în timp ce întinde mâna 
spre mine. 

Șocată că vrea să-mi dea numărul lui, îmi scot telefonul şi i-l dau. 

Mă uit cum introduce zece cifre, apoi îşi adaugă numele: Zee 
(Daddy) Zanders. 

Râd, apoi vreau să îmi iau telefonul înapoi. 

Dar în stilul lui tipic, Zanders adaugă și un emoji de vânătă lângă 
numele lui, dar şi o inimioară. Abia după aceea îmi dă mulțumit 
telefonul înapoi. 

- În mod normal, facem o vizită acasă înainte de adopţie, dar 
putem să sărim peste asta, având în vedere că Stevie te cunoaşte. 

— Nu, cred că trebuie să facem o vizită acasă. Pare ceva important. 

Pe cine încearcă să păcălească? Știu exact ce face. 

— Stevie, pare o vizită de care trebuie să te ocupi tu. 

Zanders are un zâmbet jucăuș, în timp ce dau din cap, şocată. 

- Nu e o întâlnire. 

- Cum îndrăzneșşti să mă acuzi că încerc să te păcălesc să ieşi la o 
întâlnire, spune el, prefăcându-se şocat. 

Însă zâmbetul de pe faţa lui îmi arată că ştie exact ce face. 

— Şi ultima etapă e taxa de adopţie. 50 de dolari. 

Zanders îşi scoate portofelul din haină şi completează un cec. 

În timpul ăsta, eu o privesc fericită pe Rosie, care stă calmă lângă 
Zanders. Ella stă şi ea liniștită în cealaltă parte, aşteptându-şi 
răbdătoare unchiul. 

- Cred c-ai completat greşit. Taxa e 50 de dolari, tu ai trecut 
50.000, zice Cheryl. 

Zanders îşi bagă carnetul de cecuri la loc şi se duce lângă Ella. 

- Ups! 

Îmi dau seama că n-a fost o greşeală. 

— Ar fi păcat să risipim un cec bun. Mai bine îl încasezi. 

— Ce? Nu, nu poi să-l accept. 

Cheryl râde şi îi întinde cecul înapoi. 

— Te rog, păstrează-l! Ca donaţie. 

Vizibil emoţionată, se duce să-l îmbrăţişeze. 

Zanders o ia în braţe şi îmi aruncă un zâmbet dulce. 

M-a terminat. 

Cheryl pufneşte şi încearcă să se şteargă la ochi pe ascuns, dar 
ştiu că-i e greu. E nevoie de atâtea lucruri în adăpostul ăsta, iar 


donația lui Zanders o să ajute foarte mult. 

— O să-ţi punem poza pe perete. 

Cheryl ia aparatul Polaroid de sub birou, în timp ce Zanders se 
lasă pe vine, lângă Ella, iar Rosie stă nemişcată în faţa lor. 

— Vee, vino aici, îmi spune el. 

- Nu cred că... 

— Vino aici! Vreau să fiu cu toate fetele mele. 

Încerc să ignor felul în care mă simt când îmi spune că sunt una 
dintre fetele lui. Mă duc şi mă aşez lângă el. 

Zanders îşi pune un braţ în jurul meu, pe celălalt în jurul Ellei şi 
ne trage aproape. Îmi pun mâna pe coapsa lui musculoasă, în timp 
ce Cheryl ne face poza, cu Rosie fix în faţa noastră. 

— Perfect, zice ea. 

Îi pun lui Rosie lesa pentru ultima ei noapte aici, în timp ce 
Zanders şi Ella o mângâie. 

- Deci mâine? La ora 19.00? mă întreabă Zanders. 

- Nu e o întâlnire, îi reamintesc. 

Sau poate îmi reamintesc mie. Nici eu nu mai ştiu. 

- În nici un caz. Ne vedem mâine, Cheryl! 

În clipa în care iese, se apleacă, pentru ca Ella să i se suie pe 
umeri. O ţine de picioare, în timp ce Ella îşi reazemă mâinile şi 
bărbia pe capul lui. 

În timp ce-i privesc cum se duc spre casă, singurul meu gând e că 
omul ăsta m-a cucerit. 


CAPITOLUL 28 


Zanders 


— Nu-mi vine să cred că ai emoţii! râde Logan. 

O privesc încruntat, în timp ce pufnesc în timpul conversaţiei 
FaceTime. 

— Nu am emoţii. 

— Eşti terminat, amice, intervine Maddison. 

- Mă rog, nu pot să zic nici că n-am emoţii. 

— Zee cel mic are o întâlnire, mă tachinează el. 

— Nu e o întâlnire. Stevie a specificat asta de mai multe ori. 

— Deci faptul c-ai pus lumânări pe masă şi flori e tocmai pentru 
că asta nu e o întâlnire? 

Mă întorc spre masă, pe care sunt puse farfurii noi, faţă de masă 
nouă şi tacâmuri tot noi, toate cumpărate azi. Într-adevăr, poate 
Maddison are dreptate. Ca să nu mai zic şi de lumânările care 
așteaptă să fie aprinse şi de vaza imensă cu trandafiri din centru. 


— E foarte evident? 

Logan şi Maddison izbucnesc în râs. 

— Zee, ai chemat un bucătar să-ţi gătească. Tu ce crezi? 

— La naiba, nu ştiu ce fac. N-am mai făcut aşa ceva până acum. 

— Fii tu însuţi! Despre asta e seara asta, mă linişteşte Logan. 

— Şi dacă n-o să-i placă de mine? 

Mă reazem de masă şi am nevoie de nişte încurajări de la 
prietenii mei cei mai buni. 

— Atunci nu ştie ce pierde. Dar v-am văzut în ultimele luni. Te 
place. Doar că nu-i place faţada pe care o prezinţi lumii, aşa că fii 
sincer cu ea, zice Maddison. 

— Zee, fii sincer cu ea, adaugă Logan. 

- O să fiu. 

Când mă uit la masa aranjată perfect, îmi dau seama că aşa ceva 
n-ar fi pe gustul lui Stevie. 

— Am ceva de făcut. Vă iubesc pe amândoi. 

— Te iubim, Zee. 

— Multă baftă, omule! Te iubesc, zice Maddison, după care 
închide conversaţia. 

În clipa în care face asta, anulez bucătarul privat. Apoi comand 
diverse tipuri de mâncare. lau totul de pe masă şi pun două farfurii 
normale, şerveţele de hârtie şi un suport pentru pahare, pentru berea 
pe care o s-o bem. 

Mă asigur că lesa, jucăriile şi cuşca lui Rosie sunt exact unde 
trebuie să fie. Deşi seara asta e mai mult decât o simplă vizită pentru 
a se asigura că Rosie o să fie bine, trebuie să acopăr şi acest aspect. 

Încă de la Crăciun, am vizitat-o pe Rosie o dată sau de două ori 
pe săptămână. Nu i-am spus nimic lui Stevie, pentru că nu voiam să 
fie tristă dacă nu se legau lucrurile şi oricum nu avea nimic de-a face 
cu ea, Adoptia e pentru Rosie, dar şi pentru mine, Rosie nu vrea 
decât să iubească și să fie iubită, exact ca mine. 

În timp ce mă plimb prin sufragerie, mă uit pe ferestrele mari din 
partea opusă. Arăt ca un dubios, în timp ce aştept ca Stevie să iasă 
din clădirea ei şi să intre într-a mea. Mai e puţin până la şapte, dar 
emoţiile încep să se facă simțite. 

N-am mai făcut niciodată aşa ceva. N-am mai luat cina şi purtat 
o conversaţie cu o fată pentru care simt ceva. De fapt, pe cine 
păcălesc? N-am mai avut sentimente până acum. Este foarte 
copleşitor. 

Habar n-am ce o să se întâmple între noi după seara asta. Stevie o 
să vrea să fie doar însoţitoarea de zbor care lucrează pentru echipa 
mea sau o să-mi dea o şansă, să-i demonstrez că pot fi mai mult 
decât tipul din tabloide? 

Îmi doresc din tot sufletul să fie a doua variantă, deoarece pentru 
prima oară după mult timp arăt cuiva cine sunt cu adevărat şi nu 
ştiu dacă aş suporta să fiu abandonat din nou. 

Telefonul îmi sună pe insula din bucătărie, readucându-mă în 
prezent. Mă duc repede, nerăbdător să vorbesc cu fata la care m-am 
gândit întruna. 


— Stevie? răspund repede şi entuziasmat. 

Nu se aude nimic. 

— Stevie, mă auzi? 

- Evan? 

Fac ochii mari şi stomacul mi se întoarce pe dos. Îmi vine să 
vomit. Nu vreau decât să mă ascund. Îmi vine să arunc telefonul 
când aud vocea femeii care m-a părăsit la 16 ani. 

- Mamă? 


CAPITOLUL 29 


Stevie 


Toată ziua am fost agitată. Nu ştiu ce o să se întâmple diseară. Nu 
ştiu ce o să spună, ce o să spun sau cum o să fie lucrurile între noi 
după. 

Ce ştiu e că sub toate straturile de haine de iarnă mi-am pus nişte 
chiloţi transparenţi, în speranţa că Zanders o să-i vadă şi o să-i dea 
Jos. 

Ar fi uşor să am o relaţie fizică cu el. Cred că m-aș descurca şi 
asta a vrut și el iniţial, dar acum mă tot bate la cap că vrea mai mult. 
Însă ceva mai mult cu el mă sperie îngrozitor de tare. 

Totul se amplifică alături de el. Dacă aveam impresia că am 
suferit după Brett, aia a fost o nimica toată în comparaţie cu posibila 
distrugere pe care ar putea s-o lase Zanders în urmă. Pe de altă parte 
însă, ce credeam c-a fost iubire cu fostul meu nu e nici măcar la 
acelaşi nivel cu ce aş putea simţi dacă mi-aş deschide inima către o 
relaţie cu Zanders. 

E foarte înspăimântător totul. 

În timp ce sunt în liftul care mă duce la Zanders, simt noduri în 
gât. Clădirea e uimitoare. Bani sub formă de pereţi. Holul exclusiv 
dintre lift şi apartamentul lui e curat şi modern, dar rece. 

Mă forţez să n-o iau la fugă și bat de două ori la uşa mare de 
mahon, dar nu aud nimic. 

Mai stau un pic şi bat din nou. 

Nici un răspuns în continuare. 

Îmi scot telefonul şi-l sun. Aud că sună în apartament, dar nu 
răspunde nimeni. 

Mai bat înc-o dată, dar tot nici un răspuns. 

N-o să mint. Inima îmi bate cu putere şi nu pentru c-aş crede că i 
s-a întâmplat ceva. Tipul pare de neatins. Oare s-a răzgândit, chiar 
dacă el a insistat pentru seara asta? Deja regretă c-a cerut mai mult? 


Obrajii îmi sunt roşii şi sunt copleșită de ruşine când mă întorc 
spre lift, ca să merg acasă. Însă mă opresc la jumătatea drumului. 
Dacă vrea să-mi tragă clapa, să mi-o spună în faţă. Dacă tot m-a 
încurajat să înfrunt oamenii, exact asta o să şi fac. În plus, dintre toţi 
oamenii din viaţa mea, pe el pot să-l înfrunt fără probleme. 

Așa că mă întorc imediat, apăs pe clanţă şi uşa se deschide în 
mod surprinzător. Însă regret gestul în clipa în care intru în 
apartament. 

E intimidant, întunecat şi masculin. I se potriveşte de minune. 
Tavanul e înalt şi întins, lăsând impresia că n-o să se mai termine. 
Sunt într-un spaţiu în care n-ar trebui să fiu fără el. 

- Stevie? 

Întorc capul şi-l văd pe Zanders în capătul holului, doar cu un 
prosop în jurul taliei. Mai are puţină umezeală pe pielea ciocolatie, 
în timp ce în jurul lui sunt aburi. Muşchii îi sunt scoşi în evidenţă 
de lumina obscură. 

- La naiba! Îmi pare rău, n-am auzit uşa şi am pierdut noţiunea 
timpului. 

Își ține prosopul bine şi vine spre mine. Pe măsură ce se apropie, 
devine evident că e epuizat. 

— Eşti bine? îl întreb, orice urmă de frustrare evaporându-se. 

Îmi aruncă un zâmbet pe jumătate trist, care-mi spune că nu e 
deloc bine. 

- Da. Îmi pare rău. Dar mă bucur mult că eşti aici. 

Mă apropii de el, îl iau de talie şi-mi lipesc obrazul de pieptul lui 
cald şi umed. Zanders ofiează, mă înconjoară cu braţul lui liber şi 
mă ţine lipită de el. Simt cum se relaxează complet, după care-şi 
odihneşte capul pe al meu. 

Nu ştiu ce se întâmplă, dar e supărat. 

- Ai intrat singură, observă el. 

— Veneam să te cert c-ai uitat de mine. 

— Aşa cum şi trebuie să faci. 

Râde şi mă strânge şi mai tare. 

— Dar n-aş putea să uit de tine niciodată, drăguţo. 

Îl mângâi pe spate. 

- Îmi dai un minut? Vin imediat, dar ar fi bine să mă şi îmbrac. 

— Nu mă deranjează să stai nici gol. 

Râde din nou şi se relaxează. 

— Fă-te confortabilă! E bere în frigider. 

Mă mângâie pe păr şi-mi dă câteva şuviţe laoparte din ochi, apoi 
se duce în camera lui. 

Sunt singură din nou în spaţiul lui, dar de data asta mă simi 
binevenită. Îmi dau haina jos, o pun la intrare şi mă descalț. Adidașii 
mei plini de zăpadă sunt prea uzaţi ca să fie purtaţi în apartamentul 
lui curat. 

Mă duc în bucătărie. Am nevoie de bere şi, când deschid 
frigiderul, zâmbesc. E plin cu diferite tipuri de bere IPA. Ştiu 
imediat că toate opţiunile astea sunt doar pentru mine. 


Îmi convine oricare, aşa că scot o sticlă, o deschid şi O iau cu 
mine, în timp ce mă plimb prin apartament. 

Casa lui Zanders e superbă. Lemnul închis la culoare, cimentul, 
metalul negru şi luminile obscure decorează zona masculină. 
Apartamentul e captivant, scump şi cu toane. E unul din locurile 
alea pe care le vezi într-o revistă sau pe Pinterest şi te inspiri. lotul e 
la locul lui. Îl reprezintă foarte bine, iar eu nu par să mă potrivesc 
aici. 

Intru apoi în sufragerie. Canapelele sunt mari şi moi, televizorul 
masiv şi pozele suni perfect coordonate, în alb şi negru. 

Pozele sunt în mare parte cu el şi familia lui Maddison, dar mai e 
şi una cu el şi bănuiesc că sora lui. Zanders a menţionat-o o dată şi 
seamănă foarte bine. Însă observ că tatăl lui n-apare în nici o poză. 
Ştiu că au un trecut mai dificil, ca și cu mama lui, dar n-am realizat 
că relaţia lor e atât de problematică. 

E o poză cu el şi Ella pe care o admir mai îndeaproape. Relaţia lor 
mă topeşte şi a fost primul lucru care m-a făcut să mă întreb dacă 
fundașul nu e mai mult decât pare. 

— Cotrobăi, drăguţo? 

Vocea adâncă a lui Zanders vibrează prin mine, iar obrajii îmi iau 
foc, deoarece am fost prinsă asupra faptului. E în spatele meu, atât 
de aproape, că-i simt căldura corpului. Îşi pune bărbia pe umărul 
meu. 

— Asta e una dintre preferatele mele. 

— Sunteţi apropiaţi, nu-i aşa? 

Mă concentrez la fotografia din mâini, cu fata cu păr neîmblânzit 
şi unchiul ei. 

— E persoana mea preferată. 

— O placi mai mult decât pe Maddison? 

- De zece ori mai mult. 

Chiar dacă e sarcastic, nu sunt sigură că glumeşte. 

Pun poza la loc, apoi mă întorc spre el. Observ pantalonii de 
trening şi hanoracul. E adevărat că sunt foarte scumpe, dar singura 
dată când l-am văzut îmbrăcat aşa lejer a fost în avion, când se 
pregătea de somn. 

Rămân mască când îl văd așa informal şi relaxat. 

- Ce, te aşteptai să port costum şi în propria casă? 

- Da. 

Chiar dacă arată irezistibil în costumele lui perfect croite, arată 
adorabil în haine lejere și mă simt mai puţin intimidată. 

— Îţi stă bine şi așa. 

Zâmbește, fiind conștient de asta. 

— Vee, mereu arăt bine. 

Are dreptate, dar nu e cazul să i-o şi spun. Din fericire, o bătaie la 
uşă mă împiedică să-i răspund. 

— Cred că e mâncarea. Sau cel puţin o parte din ea. 

Zanders se duce spre uşă și se aşteaptă să-l urmez. 

— O parte din ea? Mâncare? Parcă asta nu era o întâlnire, 


Zanders se întoarce cu faţa spre mine, merge cu spatele şi are un 
zâmbet enervant pe faţă. 

— Tu mănânci doar când mergi la întâlniri? 

Portarul lui Zanders a adus pizza, mâncare chinezească, sushi, 
burgeri şi cartofi prăjiţi şi doi burrito. Mâncarea acoperă toată masa. 

- Ce naiba? râd eu confuză. 

- Nu ştiam de ce o să ai poftă, așa c-am luat câte ceva din toate, 
spune Zanders, puţin timid. 

— Sună perfect. 

Sunt emoţionată de atenţia lui la detalii. 

Timiditatea se transformă în mândrie şi se duce să aducă două 
beri din frigider. Trage apoi scaunul din capul mesei, ca să mă așez, 
după care se aşază lângă mine. Apoi ne umplem farluriile cu cea mai 
bună mâncare din Chicago. 

Nu cred c-aş putea să mă simt mai confortabil ca acum, când 
stau lângă bărbatul ăsta, mănânc fast food şi beau bere în 
apartamentul lui uimitor. 

— Am niște întrebări legate de câini, zic eu. 

Adevărul e că nu am. Zanders o să fie grozav pentru Rosie, dar 
tot mă mint că asta e o vizită ca să-i verific casa pentru Rosie, nu o 
întâlnire. 

— Întreabă-mă, zice el, cu gura plină. 

— Are unde să stea cât o să fii în deplasare? 

— Cât noi o să fim în deplasare. Şi da. Unul dintre coechipieri are 
o persoană de încredere care stă cu câinele lui şi e dispusă să se 
ocupe şi de Rosie. 

— De ce nu mi-ai spus că ai fost s-o vezi? 

Ridică din umeri şi se uită în altă parte. 

— Pentru că n-am vrut să-ţi faci speranţe, în caz să nu se legau 
lucrurile, Și cum am spus, nu era vorba despre tine., 

Apoi mă priveşte, blând şi sincer. 

- Însă donația a fost pentru tine. 

Încerc să-mi opresc un zâmbet. Nu vreau să vadă cât de mult mă 
afectează fiecare lucru pe care-l face, dar nu reușesc. 

- Mulţumesc pentru asta. A fost un gest extravagant, dar habar 
n-ai cât de mult o să ajute. 

Îmi atinge piciorul pe sub masă și apoi îl înfăşoară în jurul lui, 
dorind să mă atingă. 

— Ai pregătit totul pentru ea? 

Pe cine încerc să păcălesc? Bineînţeles c-a pregătit totul. Bărbatul 
ăsta e mereu pregătit. 

- Da. Mai este doar zparda, care o să fie livrată mâine. Vrei s-o 
vezi? 

Îşi scoate telefonul şi măreşte o poză pe ecran. 

— I-ai luat o zgardă Louis Vuitton cu ţepi metalici? 

- Bineînţeles, doar mă cunosti. 

— Oamenii vor crede că e intimidaniă. 

- Foarte bine. Să creadă. Amândoi ştim că e dulce, dar n-am nici 
o problemă ca restul lumii să creadă că e o dură. 


— Îţi place să laşi impresia greşită, nu-i aşa? bombăn eu. 

Apoi îl privesc şi regret ce-am spus. Se simte tensiunea dintre noi. 

Zanders se apleacă în faţă, menţinând contactul vizual. 

- Mai ai ceva întrebări? Poate legate de Rosie? Poate legate de 
mine? Pentru c-o să-ţi spun tot ce vrei să ştii. 

Înghit în sec în timp ce-i analizez faţa superbă. Are privirea 
înţelegătoare şi nu pare iritat de ce am spus mai devreme. 

— De ce te prefaci? De ce nu-i laşi pe oameni să vadă cât de bun 
eşti? 

Își lasă privirea în farfurie. 

— Asta e o întrebare grea. 

Mă întorc spre el şi-i ofer toată atenţia mea. 

— Avem o cină cu cinci feluri. Avem destul timp. 

Zanders râde şi un zâmbet relaxat îi apare pe buze. Mă priveşte, 
ezită o clipă, apoi își dă farfuria laoparte. 

- Când am fost selectat de Chicago acum şapte ani, aveam deja o 
reputaţie din perioada colegiului. Echipa căuta un tip dur, pe cineva 
care să-i protejeze pe băieţi pe gheaţă, iar eu mă potriveam de 
minune. Anul următor, n-am avut nici o problemă cu povestea 
prezentată despre mine, însă totul a fost dus la alt nivel abia sezonul 
următor, când l-au luat şi pe Maddison şi am semnat cu același 
agent. Rich avea o viziune cu noi. Maddison e băiatul de aur din 
hochei. Toată lumea îl iubeşte. Opusul lui sunt eu, jucătorul pe care 
toţi adoră să-l urască. l-am pus în practică viziunea şi am câştigat 
foarte bine de pe urma jocului ăstuia. N-o să mint, mi-a plăcut 
fiecare moment. 

Încuviinţez, pentru că ştiu cât de mult îi place lui Zanders 
reputaţia lui. 

— Până anul ăsta, Până acum, n-a existat nimeni în viaţa mea care 
să fie afectat negativ de imaginea pe care o am. Până la tine, când 
reputaţia mea te-a făcut să mă vezi altfel decât sunt de fapt. Asta mă 
termină, Stevie. Dac-aș putea să mă întorc în timp şi să schimb 
totul, aş face-o. 

- De ce nu faci schimbarea acum? 

Zanders oltează resemnat. 

- Acum, aşa sunt cunoscut în hochei. Sunt în mijlocul sezonului 
de prelungire a contractului şi echipa vrea brandul cu care vin la 
pachet. Nu mă vor plăti fără el. Cel puţin asta crede Rich. 

— Deci e vorba doar de bani? 

Pe faţă i se citeşte vinovăția. 

- Nu, 

— Atunci despre ce e vorba, Zee? 

Nu-mi răspunde şi se uită oriunde, doar la mine nu. 

— Mi-e frică, bombăne el încet. 

— Dar tu nu eşti speriat de nimic, pufnesc eu uimită. 

Zanders mă priveşte, plin de sinceritate. 

— Sunt speriat de multe lucruri, inclusiv de tine. Mi-e teamă că, 
dacă oamenii vor vedea cum sunt cu adevărat, poate nu mă vor 
plăcea. Poate nu mă vor mai iubi. Poate echipa n-o să mă mai vrea şi 


acolo sunt prietenii mei cei mai buni. Nu vreau să joc la altă echipă. 
Oamenii îl adoră pe nemernicul cu gura mare, care stă mult pe 
bancă, în boxa pentru pedepse, şi apoi e pozat fiind un afemeiat, dar 
oare m-ar mai iubi dacă ar afla că prefer să vorbesc despre Active 
Minds şi nu despre aventurile mele? Mă vor mai iubi după ce vor 
afla că plâng la filmele Disney alături de nepoata mea? Mă vor mai 
iubi dacă vor afla că mă gândesc întruna la însoţitoarea de zbor care 
încă are impresia că sunt un nimic? 

— Zee, nu cred aşa ceva. Cred că eşti prea bun, dar nu lași pe 
nimeni să vadă asta şi nu înţeleg de ce. De obicei nu minţi, dar 
minţi tocmai legat de ce bărbat bun eşti? Nu are sens. 

- Pentru că... Stevie! 

Ridică vocea, dar nu ţipă. E frustrat, dar nu din cauza mea. 

- Am mai fost eu însumi şi n-a fost îndeajuns. Până şi propria 
mamă m-a părăsit! 

Încerc să respir, dar nu pot. În sfârşit, înţeleg. Bineînțeles că 
teama lui de a nu fi indeajuns se trage de la mama lui, femeia care l- 
a părăsit. 

- Doare mult mai puţin ca lumea să te urască când nu eşti tu 
însuţi, decât să nu te iubească pentru cine eşti. Dar oricât las să se 
înțeleagă că nu mă deranjează faptul că oamenii mă detestă, în 
realitate nu-mi doresc decât să fiu iubit, dar nu sunt încă pregătit să 
mă lovesc şi de o posibilă respingere. 

Nici eu n-am fost îndeajuns în trecut. De fapt, aşa m-am simţit 
cea mai mare parte a vieţii mele de adult. Bărbatul ăsta, care pare un 
perete impenetrabil și intimidant, e foarie moale şi speriat, cu mai 
multe emoţii decât vrea să recunoască. 

- Nu sunt eu însumi decât în preajma câtorva oameni în care am 
încredere. Nu sunt pregătit să am încredere în toţi din lumea asta ca 
să-i las să vadă cine sunt, Asta mă sperie, Stevie. 

Îmi pun mâna peste a lui şi încerc să nu mă las copleșită de 
emoții. 

- În mine ai încredere? 

Zanders mă priveşte cu drag. 

— Tu ce crezi, drăguţo? 

- De ce? 

— Pentru că-n momentul ăsta, riscul de a pierde orice e chestia 
asta dintre noi, doar pentru că ascund cine sunt cu adevărat, e mult 
mai înfricoşător decât să-ţi arăt cine sunt. Te plac, Vee, şi sunt foarte 
sincer şi vulnerabil acum. Nu vreau decât şansa să mă vrei și tu, aşa 
cum sunt cu adevărat. 

Mâncarea din farfurie mi s-a răcit, dar nu-mi pasă. Nu-mi mai e 
foame. Cuvintele lui Zanders mi-au dat mai multă speranță decât aş 
fi putut să-mi imaginez. Are destulă încredere în mine cât să-mi 
arate cine e cu adevărat. De ce nu pot să am şi eu încredere că nu 
minte în privinţa sentimentelor lui? 

Mă ridic şi mă aşez în poala lui. Îmi înfăşor braţele în jurul 
umerilor lui şi-mi lipesc capul de gâtul lui. 

- Plângi la filmele Disney? îl tachinez. 


— Ca o fetiţă, zice el, în timp ce mă lipește de el. 

— Nu pari genul care plânge. 

- Plâng la multe lucruri, doar că nu mă vede nimeni. Am plâns 
chiar înainte să vii. 

- De ce? 

- M-a sunat mama, îmi spune el, zâmbind trist. 

— Ce? 

- l-am închis în clipa în care am realizat cine e, dar mi-a 
declanşat un atac de panică care nu mai trecea. Tot corpul mi-era 
încordat şi am început să plâng ca un copil pe podeaua din baie. Am 
intrat în duş ca să-mi revin. De asta nu te-am auzit când ai bătut. 

Îl mângâi pe obraz. Văd mai mult din bărbatul ăsta decât m-aș fi 
aşteptat vreodată. 

- Dumnezeule, Zee! Eşti bine? 

— O să fiu. 

Între noi se lasă tăcerea. Până la gala de săptămâna trecută, nu 
ştiam nimic despre sănătatea mintală a lui Zanders sau despre faptul 
că e pasionat să-i ajute pe ceilalți în călătoriile lor. 

Mă lipesc de umărul lui. 

- De ce ai înfiinţat Active Minds? 

Îşi pune mâna pe şoldul meu şi-şi odihneşte capul pe mine. 

- N-am vrut ca şi alţi copii să sufere cum am suferit eu şi înc-o 
fac uneori. Să nu ai nici un control asupra felului în care te afectează 
mintea e unul dintre cele mai groaznice sentimente din lume. le 
simţi blocat şi neajutorat. Aș fi vrut să încep terapia în clipa în care a 
plecat mama, dar pe atunci bărbaţii nu vorbeau despre sănătatea 
mintală. Am vrut să nu mai fie un subiect tabu și să le ofer copiilor 
acces la ajutorul de care aveau nevoie. Ajutor de care eu aveam 
nevoie, dar pe care n-am ştiut cum să-l cer. 

Inima mă apasă, acum că-l văd așa cum e. Îl mângâi pe piept, 
apoi îmi pun mâna în jurul gâtului lui. 

- Cum poţi să crezi că oamenii n-o să te placă, la ce inimă ai? 

— Tu mă placi? 

Îşi ridică capul şi mă împinge şi pe mine ușor cu umărul să fac la 
fel. Nu există pic de ezitare în întrebarea lui. Nu vrea decât să ştie 
răspunsul. 

— Nu vreau să te plac. 

- Dar mă placi? 

Simt atâta speranţă când mă priveşte. 

Nu ştiu cum să-i răspund fără să fiu complet vulnerabilă legat de 
cât de mult îl plac. E un om bun. Prea bun. Dar mie mi-a luat mult 
să văd asta. Şi lui i-a luat la fel de mult să-mi arate cine e de fapt. 
Dar ăsta e adevăratul Zee. Îl plac prea mult. 

— Ai uitat că te urăsc? 

Ne zâmbim. 

- Stevie, mă placi? 

Îmi dă laoparte o şuviţă, ca să mă vadă. 

Mă uit când la ochii lui, când la buzele lui. Nu pot să-i rezist şi 
mă aplec să-l sărut. Se lasă dus de moment, după care rupe 


conexiunea. Are ochii închişi, ca şi cum l-a durut să facă asta. 

- Nu. Nu face asta decât dacă vine la pachet cu mai mult şi nu 
mă refer la pariea fizică. 

— Ce vrei să spui? 

Știu exact ce vrea să spună. 

— Ştii ce vreau să spun. Vreau mai mult decât doar sex cu tine. Te 
vreau pe tine în întregime. Vreau o şansă. 

E înfricoşător să mă deschid în faţa lui, dar cum aş putea să n-o 
fac, după tot ce mi-a arătat? A tot încercat să mă aleagă, iar și iar. 
Singurul lucru pe care mi l-am dorit vreodată a fost să fiu prima 
opţiune a cuiva. 

Pauza mea îl face pe Zanders să se simtă înfrânt. Îşi întoarce 
capul într-o parte, însă i-l aduc din nou spre mine. 

— Să nu mă răneşti! 

Mă analizează şi încearcă să mă citească, în timp ce văd cum îl 
copleşeşte speranța. 

- N-aş putea. 

- Dac-o să vină vreun moment când n-o să mai vrei chestia asta, 
când n-o să mai fiu prima ta opţiune, să-mi spui! 

Zanders zâmbeşte. 

- Mereu o să fii prima mea alegere. Așa ai fost din ziua când te- 
am cunoscut, drăguţo. 

— Fii sincer cu mine! 

— O să fiu. Sunt. Dar nu sunt încă pregătit să fiu sincer cu restul 
lumii, zice el, lipindu-şi fruntea de a mea. 

— Poţi să-i păcăleşti pe ceilalți, dar nu şi pe mine. Ba chiar o să-ţi 
susțin imaginea, atât timp cât n-o să fii tipul ăla şi cu mine. 

— Deci mă placi? 

Are un zâmbet entuziasmat şi mă amuz să-l văd pe bărbatul ăsta 
imens punând o întrebare aşa copilărească, 

- Tu ce crezi? 

- Spune-o! Gâdilă-mi orgoliul, Stevie! 

Râd și-mi las capul pe umărul lui. 

- Mă placi, spune el, în timp ce se uită la gura mea. 

— Sărută-mă! 

- Spune-o şi o să fac mult mai mult decât doar să te sărut, 
drăguţo. 

În ochi i se citeşte pasiunea. Îşi doreşte asta la fel de mult ca 
mine. 

Îmi dau ochii peste cap şi cedez. 

— Da. Te plac, cel mai arogant bărbat din Chicago. 

În acel moment, toată povara pe care o purta dispare, iar privirea 
i se luminează. 

— Cred că vrei să spui cel mai sexy bărbat din Chicago. 

— Cum am zis, cel mai arogant bărbat din Chicago. 

Îmi aruncă la fix un zâmbet arogant. 

— Ştiam eu. Cum ai putea să nu? Sunt grozav. Sunt... 

- Taci! Taci! 

Râd şi-i pun mâna peste gură. 


Amuzamentul din priviri i se transformă în dorinţă. Se ridică, 
îmi înfăşoară picioarele în jurul lui şi mă cară de parcă sunt un fulg. 

— Ce zici să te fac eu pe tine să taci? 

Mă sărută şi mă aşază pe insula din bucătărie. 

— Aş prefera să mă faci să ţip. 

Un zâmbet plin de subinţeles îi apare pe buze şi pasiunea îi 
dansează în ochi. 

— Asta pot să fac. 


CAPITOLUL 30 


Zanders 


Nu ştiu dacă m-am simţit vreodată aşa relaxat. Mă simt văzut, 
ales şi acceptat de o persoană pe care o aleg la rândul meu. 

Stevie e pe insula din bucătărie, iar eu stau între picioarele ei și o 
sărut apăsat, explorând-o. Şi ea e la fel de înfometată ca mine. Are 
picioarele înfășurate în jurul meu și mă tot trage și mai aproape. 

Îmi plimb apoi buzele peste faţa şi gâtul ei, ceea ce o face să 
geamă. 

— Zee, stai, şopteşte ea, însă în același timp își înfăşoară braţele în 
jurul umerilor mei şi mă trage spre ea. 

— Gata cu așteptatul! 

Continui să o sărut pe gât şi apoi pe piept, dându-i bluza laoparie 
şi lăsând-o doar în maioul care-i expune pielea ciocolatie. Stevie mă 
trage însă s-o privesc. În ochi i se citește îngrijorarea. 

— Ar trebui să vorbim despre mama ta. Am cam trecut peste asta. 

Mie îmi convine. Ultimul lucru pe care vreau să-l fac acum e să 
vorbesc despre ea. Am fost blocat 20 de minute într-un atac de 
panică azi din cauza ei. 

— Vee, chiar nu vreau asta. 

— Eşti sigur? Ştii că poţi să vorbeşti cu mine despre ea dacă vrei. 

Nu pot să-mi opresc zâmbetul. Pentru prima oară după mult 
timp mă simt în siguranţă şi protejat, pot să spun orice despre viaţa 
mea. 

— Ştiu, dar sunt bine. Mă simt chiar grozav şi prefer să fac sex cu 
iubita mea decât să vorbesc despre femeia însetată după bani care 
mi-a dat naştere. 

Stevie mă ia de gât şi ridică o sprânceană. 

— Iubita ta? 

Îmi lipesc capul de gâtul ei. 

— Eşti atât de norocoasă. 

Stevie râde. 


— Tu ești norocosul. 

Cu un zâmbet mândru, mă îndepărtez puţin. Niciodată nu 
vorbeşte aşa despre ea însăşi, dar îi stă bine aşa încrezătoare. 

— Fără doar şi poate. 

O sărut din nou, iar limba mea o explorează. 

Încă nu-mi vine să cred că asta chiar se întâmplă. Că e dispusă 
să-mi dea o șansă, în ciuda reputației mele groaznice. Însă nu vreau 
să mă gândesc prea mult. Nu vreau decât s-o apreciez pe ea în 
momentul ăsta. 

Cu o mână o mângâi, iar cu cealaltă mă sprijin de insulă. Îi spun 
lui Stevie să se întindă. Mă urc pe ea, iar pantalonii de trening nu 
ascund deloc cât de nerăbdător sunt să fiu în ea, după ce n-am făcut 
sex de două luni. 

Telefonul mă întrerupe însă. Am primit un mesaj, dar îl ignor şi 
continui să o sărut pe Stevie. Însă primesc un alt mesaj. 

Frustrat, mă ridic puţin de pe Stevie şi îmi scot telefonul. 


Maddison: Trage-ți perdelele! 
Maddison: Nu mă ignora, idiotule! Trage perdelele! 


Râd, o sărut pe Stevie din nou şi mă dau jos de pe insulă. 

Când ajung în fața ferestrei, îl văd pe Maddison în sufrageria lui, 
cu mâinile pe draperii. Mă priveşte dezaprobator, apoi trage 
perdelele. Însă înainte să plece, văd că mâna îi alunecă între ele şi 
imi face semn s-o ţin tot aşa. 

Zâmbesc în timp ce închid propriile draperii. 

- Dumnezeule, şi fratele meu poate să vadă aici, nu-i aşa? 

- Probabil că da. 

- Slavă Domnului că nu e în oraş! Nu mai deschidem niciodată 
draperiile alea, 

Mă aşez între picioarele ei. 

— Bine. Atunci n-o să mai porţi haine niciodată, spun eu, în timp 
ce încep să-i desfac blugii. 

Stevie îşi pune mâinile pe ale mele şi mă oprește. 

— Poţi să stingi lumina? 

Îi dau drumul la fermoar şi îi mângâi coapsele. 

— Ai încredere în mine? 

— Zee... 

— Stevie, ai încredere în mine? Pentru că eu am încredere în tine 
să-ți spun totul despre mine, aşa că ai încredere în mine să mă laşi 
să-ţi văd corpul? L-am văzut în întuneric, l-am atins şi nu vreau 
decât să-l venerez şi cu lumina aprinsă. 

Oftează, resemnată, şi tot stresul de pe faţa ei dispare. 

- Bineînţeles că am încredere în tine. 

- Bine. 

Îi desfac fermoarul blugilor. 

- Pentru c-o să te mănânc de parcă eşti ultima masă de pe 
planetă. 


Inspiră adânc, se întinde şi din rigiditatea corpului, simt că are 
emoţii. Aşa că mă opresc şi mă aşez peste ea. 

— Dar doar dacă vrei şi tu. N-o să facem nimic din ce nu-ţi place 
sau cu care nu te simţi comod, dar dacă-ţi faci griji că e ceva ce nu- 
mi place, nu e cazul. 

— Faza e că... Cred că e plăcut, dar sunt prea conştientă de cum 
arăt. 

— Cineva te-a făcut să te simţi aşa? 

Ridică din umeri şi-mi mută privirea. 

Îi urăsc pe toţi bărbaţii cu care a fost înaintea mea. Nu doar 
pentru c-au gustat ce e al meu, dar pentru că n-au făcut-o să se 
simtă ca femeia superbă care e. 

— Vee, eu am visat să-mi îngrop faţa între picioarele tale cam de 
când ne-am cunoscut, deci vreau să fac asta. Dar dacă tu nu vrei, 
atunci n-o s-o facem. 

Stevie ezită şi se gân deşte. 

— Vreau s-o faci, recunoaşte încet. 

Zâmbesc și îmi dau bluza jos. Îmi pun palmele pe coapsele ei şi 
încep s-o explorez. 

— Să-mi spui dac-o să vrei să mă opresc. Altfel, n-am de gând să 
mă ridic de aici decât după ce buzele mele vor fi acoperite de 
orgasmul tău. 

- Dumnezeule, nu te ascunzi după deget. 

Se întinde pe masă și-i trag șoldurile spre mine, pe margine, în 
timp ce-mi frec penisul de ea. Geme şi se arcuieşte când repet 
mișcarea. 

Îi dau jos blugii de pe coapsele groase. Vreau să-i simt căldura, nu 
blugii. Dar când îi arunc pantalonii pe jos, intru în transă, fiind 
hipnotizat de chilotul tanga mov-închis şi transparent care-mi 
întărește şi mai tare penisul. 

— Este... da.... la naiba, mă bâlbâi eu. 

Mângâi textura lui, îmi umezesc mâna şi o fac pe Stevie să se 
arcuiască din nou. 

— Ai ştiut c-o să se întâmple ceva între noi când ţi i-ai pus, 
drăguţo? 

— Speram, geme ea, în timp ce se zvârcoleşte sub atingerea mea. 

Mă bucur că suntem pe aceeaşi lungime de undă, pentru că şi eu 
am sperat, m-am rugat şi am visat că asta o să se întâmple. 

Îi ridic şoldurile, dau jos materialul subţire, de culoarea prunei, 
şi-l las să cadă. Rămân fără aer când îi văd păsărica ciocolatie, care 
deja luceşte de excitare. 

Îmi plimb degetul peste clitorisul ei. Imaginea corpului aproape 
gol al lui Stevie întins pe insula din bucătărie, cu părul răsfirat în 
toate direcţiile, îmi întăreşte penisul și mai tare. 

— Să nu stai cu şoldurile pe margine. 

Mä așez în genunchi și-i pun picioarele peste umeri. 

— Exact așa, ce fată ascultătoare! 

O sărut pe interiorul coapsei şi continui să-i urmăresc fiecare 
mișcare. E în continuare încordată, dar ştiu cum s-o relaxez. 


Un orgasm, două vor avea efectul ăsta, dar complimentele 
constante sunt cele mai importante. 

Îi sărut picioarele, iar Stevie se leagănă, în anticipare. Când ajung 
în faţa sexului ei, mă opresc şi-l admir, înainte să-l gust. De luni 
întregi visez la momentul ăsta. 

— La naiba! 

Cuvintele se aud ca o uşurare, iar tonul meu e înfometat. 

Îi ling clitorisul cu vârful limbii, ceea ce o face să-și lipească 
şoldurile de faţa mea. O acopăr cu buzele şi îi gust pliurile. 

E dulce. Atât de dulce! 

— Gustul tău e fenomenal, îi şoptesc, în timp ce buzele îmi sunt 
lipite de esenţa ei. 

Scânceşte şi mă strânge cu picioarele. 

Îi place. Vrea mai mult. 

Are capul dat pe spate, dar trebuie să vadă ce se întâmplă. 

— Privirea la mine, Stevie! 

Mă ascultă şi mă imploră din priviri să continui. 

Îi găsesc intrarea cu limba, în timp ce îşi înfige degetele în părul 
meu, zgâriindu-mi pielea într-un mod divin. Îşi mişcă şoldurile în 
ritmul stabilit de limba mea, în timp ce respiră sacadat. Îmi 
pronunţă numele. 

O ling și pun presiune, în timp ce nu-mi mut privirea de la 
însoţitoarea de zbor minunată care nu mai are nici un pic de control 
asupra corpului ei. Mă priveşte uimită. Nu mai e preocupată de 
faptul că fața mea e între picioarele ei. 

— Zee, te implor, nu te opri! 

Zâmbesc când o aud spunându-mi numele. Imploratul mä excită 
la fel de mult cum o excită pe ea complimentele. 

— Eşti perfectă, Stevie. Absolut perfectă. 

Continui ce făceam, dar înteţesc ritmul și presiunea, în timp ce 
mă strânge mai tare cu coapsele. Mă concentrez asupra clitorisului, 
în timp ce Stevie se zvârcoleşte şi-şi înfige unghiile în capul meu. 

În timp ce sug și ling, corpul fetei mele preferate se încordează şi 
se contractă pe insula din bucătărie. Își arcuiește spatele şi plăcerea 
ei îmi acoperă buzele, în timp ce-mi strigă numele. Încetinesc 
ritmul, dar continui s-o gust când îşi revine din extaz şi corpul îi 
devine moale în jurul meu. 

Ling tot ce mi-a oferit şi o sărut pe coapsa interioară, după care 
mă ridic, cu multă mândrie şi aroganță pe faţă. 

— Asta... clar... Da, va trebui să se întâmple din nou. 

Inspiră adânc, încercând să-şi regleze respiraţia. 

Asta-mi place să aud. Nu doar peniru că a-i provoca orgasm 
devine activitatea mea preferată, ci şi pentru că se simte atât de 
confortabil cu mine. 

— Oricând vrei. 

O mângâi pe picioare, după care o trag de braţe și-i aduc corpul 
sedat să se sprijine de al meu. 

— O să te mănânc la toate mesele zilei. 

Nu reușește să murmure decât un „mmm“. 


Râd şi o ridic de pe insulă. Are picioarele înfăşurate în jurul meu 
şi sexul îi e lipit de stomacul meu. 

- Încă n-am terminat, drăguţo, aşa că să n-adormi de la un 
singur orgasm. 

— Ştiu. E rândul meu, spune ea, înfăşurându-şi braţele în jurul 
gâtului meu. 

— Nu cred că e o idee așa bună. 

Îşi ridică imediat capul de pe pieptul meu şi mă priveşte. 

O sărut. 

- N-am mai făcut sex de două luni şi dacă buzele tale senzuale o 
să se apropie de penisul meu, n-o să rezist nici 10 secunde. 

Stevie chicotește. 

- Domnule Zanders, nu credeam că eşti genul care ţine puţin. 

- Ei bine, domnişoară Shay, nici eu n-am crezut c-o să apară o 
însoţitoare de zbor imprevizibilă în viaţa mea, care o să mă facă să 
vreau să fiu abstinent. 

Un zâmbet blând îi apare pe buze. 

- Nu trebuia să aştepţi. Nu mă aşteptam la asta şi n-ar fi 
schimbat ce simi pentru tine. 

— Ştiu. Dar de ce aş mai vrea pe altcineva, după ce te-am avut pe 
tine? 

Se ghemuiește la pieptul meu. 

- Complimentele au un efect incredibil asupra sexului meu, Zee. 

- Observ. Îmi umezeşti stomacul. 

- Nu-mi cer scuze pentru asta. 

— Nici n-ai de ce, râd eu, sărutând-o pe cap. 


Când intru în cameră, aprind lumina şi o întind pe Stevie pe pat. 
Cârlionţii şateni i se întind pe cearceafurile mele scumpe, în timp ce 
se aşază confortabil pe salteaua de lux. 

- Dumnezeule, n-o să mai plec niciodată din patul ăsta. 

— Te rog, n-o face! 

— Serios vorbind, cât de bogat eşti? 

Mă pufneste râsul. 

— Destul de bogat. 

— Apartamentul tău e aşa elegant! Mă simt nelalocul meu. 

Mă urc pe ea și Stevie işi înfăşoară picioarele în jurul meu. O 
sărut lent şi apăsat, în timp ce o mângâi pe obraz. 

- Eşti absolut superbă şi eşti în locul potrivit. Apartamentul meu 
elegant arată de o sută de ori mai bine cu tine în el. 

— Chiar şi cu adidaşii mei Nike murdari și cu blugii largi pe care-i 
urăşti? 

- Mai ales cu ei. Şi nu îi urăsc. Îmi place doar să te tachinez. Însă, 
când te-am văzut aranjată la gală, mi-am dat seama cât de mult îmi 
place stilul tău cu haine la mâna a doua, pentru că te reprezintă. Şi te 
plac. 

Expresia i se îmblânzește, după care ridică o sprânceană. 

- Dar poţi să mi-o tragi ca și cum mă urăşti? 

E sălbatică fata asta. 


— Mai întâi... 

O sărut pe buze, apoi pe faţă, în timp ce mă frec de ea. 

— O să-ţi arăt exact cât de mult te plac. 

Îmi lipesc şoldurile de ale ei şi îmi lipesc faţa de gâtul ei. 

— După asta, o să ţi-o trag ca şi cum nu te plac. 

- Îmi place varietatea. 

Mă mângâie pe spate şi sexul ei e lipit de penisul meu, cerând 
fricţiune. Sunt fericit să i-o ofer. Abia aştept să scap de pantalonii 
ăștia, ca să mă îngrop în ea. 

Stevie îşi strecoară mâinile în pantaloni şi începe să-mi mângâie 
penisul. 

— La naiba, e așa bine! 

Îşi îndoaie genunchii, de o parte şi de alta a mea, şi continuă să 
mă mângâie cu presiunea perfectă. 

— Zee, am nevoie de tine. 

Mă împing din nou în mâna ei, dar în acelaşi timp trebuie să mă 
concentrez să nu termin prea repede din pricina senzaţiei pielii ei 
goale lipite de a mea. Mă ridic din pat şi mă duc într-una din 
camerele pentru oaspeţi, ca să iau un prezervativ. Nu le ţin la mine, 
deoarece în patul meu doar se doarme, însă după seara asta va trebui 
să fac loc pe noptieră. 

Când mă întorc, Stevie își dă jos maioul şi rămâne doar în sutien. 
Are o nuanţă închisă de mov şi e sexy, dar tot o acoperă prea mult. 

— Jos, îi comand, arătând spre sânii ei. 

— Jos, arată ea spre pantaloni. 

Îmi place când face pe isteaţa cu mine. Iniţial, mă enerva şi 
captiva, dar acum, mă înnebuneşte în cel mai bun mod posibil. 

— Fă tu onorurile, drăguţo! 

Fac doi paşi mari până la pat, iar Stevie se aşază pe margine, cu 
picioarele desfăcute. 

Mă fixează cu privirea în timp ce-şi desface sutienul și-l lasă să 
cadă pe podea, în timp ce mă priveşte încrezătoare cum o admir. E o 
schimbare completă faţă de cum a fost ultima oară când s-a 
dezbrăcat în faţa mea, iar asta mă face foarte fericit. 

Înghit în sec când o văd goală, în patul meu, în faţa penisului 
meu tare. 

Stevie își bagă mâna în pantalonii mei, îi trage jos şi când penisul 
meu iese în toată gloria lui, fix în fața gurii ei, realizez că poate n-a 
fost cea mai bună idee s-o rog să mă dezbrace. 

Se uită fix la penisul meu, în timp ce-și linge buzele. Înainte să 
mă atingă, îi întind prezervativul, cerându-i să preia controlul. 
Deoarece dacă o să mă atingă cu mâna sau gura, o să termin. 

O privesc în timp ce-mi pune prezervativul și ador felul în care 
degetele ei pline cu inele abia reuşesc să-l înconjoare. În mod şocant, 
se pare că orgoliul meu încă mai are loc să se umile şi exact asta se 
întâmplă când văd cât de mici îi par mâinile pe lângă penisul meu. 

Îi ridic capul, o sărut şi o îndemn să se întindă în pat. Asta și face 
şi mă urc peste ea. 


O sărut pe buze, faţă, gât şi piept şi-i muşc unul dintre sfârcuri. 
Stevie se arcuieşte şi-şi împinge sânii în faţa mea. Mă las în ei, 
sărutând şi pipăind tot ce prind, după care mă întorc la gura ei. 

Îi împing picioarele cu genunchiul şi i le deschid în jurul meu. 
Urmează să fac ceva ce n-am mai făcut până acum şi anume sex cu 
mult contact vizual şi intimitate. În viaţa mea nu mi-am dorit ceva 
mai mult. 

Feţele ne sunt lipite şi-mi frec corpul de al ei. Formele ei îmi 
amintesc ce mi-am dorit în ultimele luni. 

- Pune-l înăuntru, drăguţo! 

O sărut pe tâmplă, după care privirile ni se întrepătrund şi 
tăcerea dintre noi spune multe. 

Îmi retrag şoldurile puţin şi ne îndreptăm amândoi atenţia în jos. 
Privesc cum mâna lui Stevie îmi ghidează penisul în ea. 

Îmi geme în ureche. Un ecou divin, care-mi umple tot corpul, în 
timp ce o pătrund din ce în ce mai adânc. După ce sunt cu totul în 
ea, mă opresc pentru o clipă, ca să ne obişnuim amândoi cu noua 
senzaţie. 

Respirăm în sincron şi în viaţa mea nu m-am simţit mai conectat 
cu o persoană. Nu pot să explic, dar pentru prima oară în viața mea, 
înţeleg despre ce tot vorbesc oamenii. 

Strâng cearceaful în mâini, încercând să mă controlez, însă, din 
fericire, Stevie mă zgârie pe umeri şi îşi mişcă şoldurile, având 
nevoie de mişcare. 

Mă retrag, după care o pătrund lent şi adânc. 

Se ţine strâns de mine, în timp ce-mi continui ritmul chinuitor. 

- Dumnezeule, Zee! E incredibil. 

- Drăguţo, deja am un orgoliu imens şi chiar nu vreau să termin 
în mai puţin de 30 de secunde, aşa că te rog lasă-mă pe mine să mă 
ocup de complimente! 

Zâmbetul ei e dulce şi o sărut, după care o pătrund din nou cu 
totul. Gemetele ei sunt presărate cu dorinţă. O adevărată simfonie 
pentru urechile mele. 

Văd cum i se despart buzele, în timp ce privirea îi e fixată asupra 
mea şi sânii îi saltă pe pieptul meu, cu fiecare penetrare. Tot 
contactul ăsta vizual m-ar fi speriat în urmă cu câteva luni, dar 
acum nu pot să-mi iau privirea de la ea. Vreau să văd efectul pe care- 
l am asupra ei. Vreau să vadă efectul pe care-l are asupra mea. 

- Îmi place aşa mult de tine, Zee, şopteşte ea, în timp ce mă 
mângâie pe faţă. 

Îmi lipesc fruntea de pieptul ei, având nevoie să mă ascund puţin. 

Nu credeam c-o să aud vreodată cuvintele astea. Îmi dau speranţa 
că poate într-o zi între noi o să fie mai mult. Poate într-o zi o s-o 
iubesc şi ea o să găsească o cale să mă iubească. 

Înainte de ea, nu credeam că acest lucru e posibil, dar poate 
viitorul meu nu e aşa sumbru cum credeam. 

- Habar n-ai câtă nevoie aveam de tine, Stevie. 

Îşi lipeşte obrazul de al meu şi mă mângâie pe ceafă. 

— Şi eu aveam nevoie de tine. 


Mă uit la ea. Privirea ei mă imploră pentru mai mult. 

— Dar ce vreau cu adevărat e să-mi dai mai mult. Vreau să mi-o 
tragi aşa tare, încât să mă loveşti peste faţă cu lanţul tău. Te rog! 

Mă pufneşte râsul. 

— Fata mea sălbatică! 

O sărut, chicotim şi punem toate emoţiile pe pauză. 

Îmi înfăşor mâna în jurul gâtului ei şi o strâng uşor. 

— Atunci vreau să te aud cum îmi țipi numele, Stevie. 

Scânceşte, se arcuieşte și-şi împinge şoldurile în mine. 

Din acel moment, penetrările mele devin mai adânci. Simi că 
sunt aproape să termin, dar mă concentrez să îi ofer mai întâi un 
orgasm. 

- Dumnezeule! Acolo! Nu te opri, Zee! Te rog, nu te opri! 

Nu mă opresc. Continui în același ritm şi cu aceeași presiune, în 
timp ce privesc cum euforia îi cuprinde faţa pistruiată. Buzele îi sunt 
întredeschise şi privirea îi e conectată cu a mea. 

După alte două penetrări puternice, Stevie îşi înfige unghiile în 
spatele meu. Se contractă în jurul meu şi se arcuieşte. Termin odată 
cu ea, fericit că am reușit, cumva, să mă controlez până când ea a 
fost pregătită. 

Între două blesteme, îi şoptesc numele, după care mă sărută. Mă 
mângâie pe ceafă, în timp ce ne mişcăm instinctiv împreună. Într- 
un final, mă las greoi peste ea. Continui să o sărut până când ne 
liniştim şi ne topim în pat, unul în braţele celuilalt. 

— O să facem asta toată noaptea. 

- Da, te rog. 

Ne privim, după care îi ating ușor nasul cu al meu şi o sărut din 
nou. 

— A mea, şoptesc. 

- Vorbeşti ca omul-peşterii. 

— Da. A mea. A mea. A mea. 

O sărut pe buze şi pe gât, apoi îmi lipesc şoldurile de ale ei. 

Îi iau mâna şi folosesc dinţii ca să-i scot inelul auriu de pe 
degetul mare, cel cu care se joacă mereu când e agitată. Dar nu-l 
înlocuiesc. Îl pun pe degetul meu mic, gol, revendicându-l. Și pe ea. 

— A mea, repet. 

O privesc nerăbdător şi aştept să văd ce o să spună. 

Mă trage spre ea şi mă sărută. 

— A ta, îmi confirmă. 


CAPITOLUL 31 


Stevie 


Un braţ greoi mă ţine strâns la piept, în timp ce mă trezesc. 

N-am dormit prea mult. 

După prima rundă, Zanders şi cu mine am făcut duş, ceea ce a 
dus la o a doua rundă dură şi murdară, chiar dacă încercam să ne 
curățăm. Apoi cândva la miezul nopţii, când s-a trezit cu fundul 
meu lipit de penisul lui, a început a treia rundă, mai lentă. 

Am renunțat la prezervativ când i-am spus că iau 
anticoncepţionale şi, chiar dacă n-am dormit aproape deloc, somnul 
mi-a fost adânc şi odihnitor, datorită saltelei scumpe a lui Zanders și 
a faptului că fusesem epuizată de el. 

Mâna lui Zanders e pe stomacul meu, în timp ce eu stau într-o 
parte, cu spatele la el. N-o să mint, la început, când m-a atins, mi- 
am supt burta. Însă aşa cum se tot întâmplă de când l-am întâlnit, 
mi-am reamintit că nu-i pasă că sunt mai plinuţă în zona aia și m- 
am relaxat. 

— "Neaţa. 

Vocea lui e aspră şi răguşită, dar e muzică pentru urechile mele. 
Îşi trece un picior peste mine şi mă trage aproape. 

— "Neaţa. 

Mă întorc cu faţa spre el, corpul meu gol fiind lipit de al lui. 

Zanders zâmbeşte sincer şi dulce, în timp ce se joacă cu părul 
meu. 

— Părul tău e incredibil. 

Îmi dau ochii peste cap. 

- Nici nu vreau să ştiu cum arată. Nu e o combinaţie bună pentru 
cârlionţi, să se ude la duş, apoi să se usuce în pat. 

— Nu uita c-au fost şi înfăşuraţi în jurul pumnului meu. 

— Cum aș putea să uit? 

- Nu știu, oftează el. 

Mă mângâie pe fund. 

- N-o să uit nimic legat de noaptea trecută. De fapt, nu cred c-o 
să mă pot opri din vorbit despre asta. 

— Trebuie să ţinem totul secret. 

Îl văd cum se întristează, după care îşi revine. 

— Stiu. 

Mă prinde de coapsă şi mă trage peste el. 

Evident, va trebui să vorbim despre care vor fi limitele în afara 
apartamentului lui Zanders, dar în momentul ăsta nu mă gândesc 
decât cât de mult mi-ar plăcea runda a patra cu bărbatul superb şi 
gol de sub mine. 

Îmi pun mâinile pe pieptul lui şi apoi bărbia peste el, în timp ce 
genunchii îmi sunt îndoiţi de o parte şi de alta a şoldurilor lui. 
Continuă să mă privească de parcă e un alt bărbat. Dulce și 
vulnerabil. Deşi cred că el a fost mereu așa, doar n-a lăsat pe nimeni 
să şi vadă asta. 

— Atenţia pe care o primeşti e copleșitoare, îi spun. 


Îmi dă niște şuviţe laoparte din ochi, după care-mi aruncă un 
zâmbet prin care-şi cere scuze. 

— Ştiu. 

Îi răspund la zâmbet, fără să mai spun nimic, pentru că nu ştiu ce 
altceva aş putea să spun. Ăsta e el. 

— Pentru prima oară de când mă ştiu, îmi doresc ca nimeni să nu 
ştie cine sunt. Dar, Stevie, doar pentru că n-o să vorbim despre asta, 
nu înscamnă că nu vreau ca oamenii să ştie de tine. Dacă n-ar fi la 
mijloc locul tău de muncă şi extinderea contractului meu, aş vorbi 
doar despre tine. 

Îmi ascund zâmbetul vesel, lipindu-mi faţa de pieptul lui. 

— Așa că nu vreau să crezi că există vreun alt motiv pentru care o 
să păstrez secretul. 

Cuvintele lui au un înţeles ascuns, pe care-l observ imediat. Mă 
aplec și-l sărut pentru asta. 

— Îmi place să te am în patul meu. 

- Îmi place să fiu aici. 

Mă uit la ceasul de pe noptieră şi văd c-o să întârzii la conversaţia 
video programată pentru aniversarea lui tata. 

— Dar trebuie să plec. 

Mă ridic, dar mă trage la loc. 

— Stai un pic! Avem o regulă nouă, Nu mai ai voie să fugi de 
mine, 

— Nu fac asta, dar trebuie să ajung acasă, ca să-l sun pe tata. 

— Ai telefonul chiar aici, poţi să-l suni. 

— Am nevoie de laptop. E o conferință video în trei, şi cu Ryan. 

— Am şi eu un laptop, Vee. Stai aici! Te rog. 

Mă imploră din ton şi din priviri. Niciodată nu l-am văzut pe 
bărbatul ăsta arogant aşa disperat. Trebuie să mă controlez să nu râd 
de latura asta neașteptată a lui. 

- Bine, o să rămân, zic eu, în timp ce mă lipesc de el. 

Mă mângâie pe fund şi mă lipeşte de el. 

— Sex matinal şi micul-dejun. 

— Da la micul-dejun. 

Îl bat pe piept şi-l dau laoparte, înainte să înceapă ceva ce n-am 
timp să termin. 

— Sex matinal, nu. N-am timp. 

— O să fiu rapid. 

Mă pulineşte râsul. Ceva îmi spune că felul în care Zanders face 
sex nu are nimic rapid. Şi chiar şi când e rapid, este probabil foarte 
atent la detalii, fiind atent la fiecare parte a corpului meu. 

În orice alt moment, nu aş îndrăzni să mă plâng, doar că Ryan e 
cu munca pe Coasta de Esi şi trebuie să vorbim cu tata înainte să 
înceapă antrenamentul de dimineaţă. 

- Bine, atunci sex de după-amiază, spune el resemnat. 

Ne dăm jos din pat și mă trage la pieptul lui. 

— Ți-am luat ieri nişte haine. Sunt în sertarul de jos. Sau, dacă 
preferi, poţi să iei orice de la mine. 


Mă sărută pe umăr, după care-şi trage pantalonii de trening pe el. 
Însă, înainte să iasă din cameră, mă pipăie pe fund. 

— Vee, pentru numele lui Dumnezeu, fundul tău e o nebunie. 

Ramasă singură, încep să realizez ce s-a întâmplat. Noaptea 
trecută chiar a fost reală? Sunt ameţită şi simt că pieptul o să-mi 
explodeze. Parcă plutesc şi nu simt pământul sub picioare, dar în cel 
mai bun mod posibil. 

Chiar îmi place de Zanders, iar asta e înspăimântător. Dar e mult 
mai bine să fiu speriată, decât să nu-mi ofer ce vreau. 

Trag sertarul de jos din şifonierul imens al lui Zanders şi găsesc 
mai multe perechi de pantaloni de trening, colanţi şi pantaloni 
scurţi din bumbac. Câteva bluze diferite, unele cu glugă, altele fără. 
O mulţime de tricouri şi flaneluri, însă ce observ la toate articolele 
astea e că sunt noi-nouţe. Încă mai au etichetă. 

E foarte drăguţ din partea lui Zanders şi nu pentru c-a cheltuit 
bani pe mine. Zanders aruncă cu banii de parcă nu înseamnă nimic. 
Ci pentru că a cumpărat de toate în cinci mărimi diferite. Sunt 
pantaloni aici în care n-aş intra nici într-un milion de ani, dar şi 
unii în care aş înota. Însă ideea e că s-a străduit foarte mult să nu-mi 
ghicească mărimea şi s-o greşească. Mi s-a întâmplat asta în trecut şi 
e foarte jenant. Așa c-a luat toate mărimile posibile, ca să aleg 
singură în ce mă simt cel mai comod. 

Asta îmi reaminteşte de cadoul de Crăciun pe care mi l-a luat. 
Trei perechi de pantaloni de trening în trei mărimi diferite. Cu cât îl 
cunosc mai bine pe Zanders, cu atât realizez cât de intenţionat a 
făcut asta. 

Sunt pe punctul de a plânge, pentru că n-am întâlnit niciodată pe 
cineva care să înțeleagă cât de greu e să ţi se cumpere haine. 
Majoritatea timpului, e ciudat, pentru că se fac presupuneri şi hai- 
nele nu vin bine, Apoi mai e şi vinovăția pe care o simţi, pentru că 
nu poţi să porţi cadoul respectiv. 

Aşa că gestul ăsta mă face să mă simt incredibil de văzută. 

Fac o grămăjoară de haine pe care n-o să pot să le port niciodată, 
pentru că sunt prea mari sau prea mici, şi o pun deoparte. O să le 
donez mai târziu, să se bucure altcineva de ele. Zanders oricum nu 
pare genul de tip care returnează lucruri. 

Pun apoi la loc toate hainele pe care o să le păstrez, revendicând 
acea parte mică din apartamentul lui Zanders. Însă în loc să mă 
imbrac în ceva ce mi-a cumpărat, ezit. Mi-a dat voie să port ceva de- 
al lui și asta sună mai bine. 

Niciodată n-am mai purtat hainele unui bărbat. Cel puţin nu 
într-un mod drăguţ. Niciodată n-am putut, pentru că hainele lor 
sunt drepte, iar eu am forme. Cămăşile şi hanoracele îmi vin mereu 
mulate în zona de mijloc, iar pantalonii nu-mi trec de fund şi 
şolduri. Dar Zanders e un bărbat imens, cu coapse mai groase decât 
ale mele, aşa că poate o să meargă de data asta. 

Îi caut prin sertare şi găsesc un tricou şi nişte pantaloni scurţi de 
baschet. Nici măcar nu pot să explic bucuria pe care o simt când pot 
să le îmbrac cu uşurinţă. Probabil n-o să spun nimănui asta, pentru 


că pare aşa neimportant, dar pentru prima oară în viaţa mea ştiu 
cum se simțeau restul fetelor când creșteam şi ele purtau hanoracele 
sau gecile iubiţilor lor la meciuri. 

Îl găsesc pe Zanders la bustul gol lângă aragaz. Lanţul lui de aur 
şi tatuajele au un efect neaşteptat asupra mea azi. 

— Să nu-ţi faci mari speranţe pentru micul-dejun. Habar n-am ce 
fac şi n-am mai gătit niciodată pentru nimeni. 

Îl iau în braţe pe la spate. 

- Mă mulţumesc cu orice. 

Îmi zâmbeşte peste umăr, iar zâmbetul se măreşte când vede că 
port hainele lui. 

Îl iau de mână şi o ridic. 

- Probabil ar trebui să-ţi dai inelul de la mine jos înainte să faci 
duș din nou. Ale mele nu sunt aşa scumpe ca ale tale. Sunt sigură c- 
o să-ţi facă degetul verde. 

Mă sărută. 

— Se pare că într-o zi va trebui să ți le înlocuiesc pe toate. 

- Nu asta voiam să spun. N-am nevoie să-ţi cheltui banii pe 
mine. Am deja un frate care face asta prea mult. 

Mă întorc să ies din bucătărie, dar Zanders mă prinde de talie şi 
mă trage spre el. 

— Poate ar trebui să ne laşi să facem asta, N-am avut niciodată o 
persoană pe care să-mi cheltui banii, cu excepţia mea şi a familiei lui 
Maddison, dar sună minunat. 

Mă întorc şi-l privesc. 

— Zee, nu-mi pasă de banii tăi. Nu vreau să crezi că asta are vreo 
legătură cu ce simt pentru tine. 

„Nu vreau să crezi că eşti folosit pentru banii tăi, aşa cum 
încearcă s-o facă mama ta.“ 

Zanders râde. 

- Drăguţo, ştiu asta. Preferi să porţi haine la mâna a doua, în 
timp ce fratele tău câştigă milioane de dolari pe an. Nu există nici o 
parte din mine care să creadă că mă foloseşti pentru bani. 

Îmi dau ochii peste cap şi mă lipesc de el, realizând cât de ridicolă 
am fost. 

— Åsta a fost unul dintre lucrurile care m-au făcut să realizez că te 
plac. Nu-mi pasă că fratele tău e faimos, dar a lost plăcut să văd că 
nu erai impresionată de nimic material. Nu puteam folosi acea parte 
a vieţii mele ca să te impresionez, deși eram obișnuit cu asta. 

— Ce fraier eşti! Bine, poţi să-mi cumperi bijuterii noi, dar să fie 
cât mai scumpe. 

Râsetul lui Zanders răsună în bucătărie. 

— S-a făcut. Ţi-am pus laptopul pe masă. 

Deschid calculatorul şi mă fac comodă la masă. 

— Vii cu mine azi s-o iau pe Rosie? mă întreabă din bucătărie. 

— Nu cred c-ar trebui. E prima ei zi cu tine. Nu vreau să se atașeze 
de mine, când e câinele tău. 

- Vee, Rosie e obsedată de mine. Tu eşti de domeniul trecutului, 
spune el râzând. 


Mă prefac ofensată şi-i arunc o privire tăioasă, dar adevărul e că 
are dreptate. 

— Idiotule! 

Ridică din umeri, pentru că se consideră foarte amuzant. 

— Chiar şi aşa, cred c-ar trebui să fiţi doar voi doi în prima voastră 
zi impreună. 

- Bine, dacă insişti. 

Vine spre mine, cu o cană cu cafea. 

— La naiba! Nici nu ştiu cum îţi place cafeaua. 

Îl privesc amuzată, dar nu râd. Îmi place latura asta a lui pe care o 
descopăr. 

— Preferabil cu alcool, având în vedere că şi mama o să participe 
la conversaţia asta. 

- Alcool să fie atunci. 

Se întoarce cu o sticlă de Baileys şi îmi toarnă în cafeaua neagră. 

- Glumeam. 

- Eu nu. 

În timp ce aşteptam să înceapă apelul, dau agitată din picioare. 
Nu mai am inelul de pe degetul mare, cu care să mă joc, aşa că mă 
joc cu tivul bluzei lui Zanders pe care o port, în timp ce mă uit în 
jur. 

Am stai ceva timp aici aseară, dar cumva n-am văzut vaza cu 
trandafiri roşii ascunsă în colț, lângă fereastră. 

— Zee, florile alea sunt pentru mine? 

Îi apare capul din camera cealaltă şi se uită la vază. 

— A, nu, în nici un caz. Nu sunt pentru tine, pentru că seara 
trecută n-a fost o întâlnire. Absolut deloc. 

Zâmbetul lui e adorabil. 

— Bună dimineaţa, Vee, spune fratele meu. 

Zanders îmi face cu ochiul, ceea ce mă calmează, după care mă 
lasă singură cu familia mea. 

- La mulţi ani, tati! 

Ăsta e primul lucru pe care-l spun când el şi mama apar pe ecran. 

Tata e îmbrăcat lejer şi se află în sufrageria lor, dar mama e 
machiată, coafată şi îmbrăcată perfect. Nu mă aşteptam la nimic 
mai puţin, chiar dacă e aşa devreme. 

- La mulţi ani, tată, spune şi Ryan. Îmi pare rău că sunt pe grabă. 
Plecăm cu autobuzul în curând. 

- Nici o problemă, ştiu că amândoi sunteţi ocupați. Mă bucur că 
vă văd. 

- Ryan, eşti pregătit pentru meciul de diseară? întreabă mama 
mândră. 

— Cred că da. Va fi transmis pe ESPN. O să vă uitaţi? 

— Bineînţeles, nu l-am rata pentru nimic în lume. 

— Vee, unde ești? Nu pari să fii în apartamentul tău. 

Mă uit la Zanders, care intră în cameră cu o farfurie în mână, dar 
are grijă să nu intre în cadru. 

Ezit. Chiar dacă părinţii mei au voie să ştie cu cine ies, nu vreau 
să le spun. Nu vreau ca mama să strice ce mi se întâmplă. 


— Am stat la o prietenă aseară. 

Ryan se îneacă, ştiind că mint. Pun pariu că ştie exact unde sunt, 
chiar dacă nu i-am spus. 

Zanders îmi pune farfuria cu mâncare pe masă, în spatele 
laptopului, ca să nu-l vadă nimeni. Îmi aruncă un zâmbet timid și se 
întoarce în bucătărie. Nu văd micul-dejun la care lucra. În schimb, 
pe farfurie sunt două felii de pizza de aseară. Nu mă plâng. Chiar 
dacă nu e priceput în bucătărie, compensează în alte zone. 

Cei 800 de kilometri dintre Chicago şi Nashville sunt exact ce-mi 
trebuia, când simi privirea dezaprobatoare a mamei. Văd că-mi 
analizează hainele și faţa nemachiată, apoi părul ciufulit. 

În timp ce face asta, iau o gură din cafeaua mea cu alcool şi 
mănânc pizza. 

Conversaţia trece repede, fără probleme. Îmi menţin atenţia 
asupra lui tata şi a planurilor lui pentru ziua de azi. Însă mă 
panichez când mama mă roagă să nu închid, după ce Ryan trebuie 
să plece la antrenament. 

— Ce mai faci? mă întreabă. 

O privesc confuză. E ciudat. Taia nici măcar nu mai e în cameră, 
ca să se prefacă în faţa lui. 

- Sunt bine... 

Mama se îndreaptă şi un zâmbet larg îi apare pe faţă. 

— M-a sunat Brett alaltăieri. 

- Dumnezeule! De ce? 

Îmi îngrop faţa în mâini. 

— Spera c-o să vorbesc cu tine să-i dai înc-o şansă. Stevie, nu 
înţeleg de ce nu vrei să faci asta. 

Ce idiot penibil! S-a dus tocmai la mama, cu care ştie că n-am o 
relaţie bună, ca s-o folosească și să mă manipuleze să-i dau înc-o 
şansă, Pentru că l-am refuzat, pentru prima oară, s-a dus la mama. 

Ce idiot! 

— Mamă, nu-mi place cine eram când eram cu Brett. Asta e un 
motiv destul de bun să nu mă împac cu el. Prefer să nu intru în toate 
detaliile neplăcute. 

— Stevie, nu e ca şi cum întinereşti. 

Nu poate să termine cu prostia asta? 

— Ce naiba contează vârsta? 

La naiba! 

- Domnişoară, nu ridica vocea la mine! Și vârsta contează, 
datorită copiilor, mariajului şi a tuturor lucrurilor pe care speram c- 
O să le ai până acum. 

Nu pot să mă opresc acum şi nici nu-mi pasă s-o fac. 

- Glumești? 

Am ridicat vocea şi îmi tremură, iar Zanders apare după colţ, ca 
să vadă cum mă simt. 

— Poate nu vreau copii. Poate nu vreau să mă căsătoresc. Poate nu 
vreau să fac lucrurile pe care le așteptai de la mine. 

- Asta e evident. N-ai făcut nici un lucru pe care îl aşteptam de la 
tine. 


— Ai dreptate, mamă. Sunt o mare dezamăgire, nu-i aşa? Pentru 
că prefer să fac voluntariat la un adăpost de câini în loc să stau acasă 
şi să mă joc de-a soţia perfectă. Sau prefer să mă îmbrac de la 
magazine second-hand în loc să port chestiile pe care le purtaţi tu şi 
prietenele tale pretenţioase. Sau poate sunt o dezamăgire pentru că 
nu vreau să mă căsătoresc cu tipul care m-a folosit trei ani, cât se 
plictisea. Îmi pare rău că nu mai vreau să fiu opţiunea lui, dar m-am 
săturat și să mă faci să simt că nu sunt îndeajuns. M-am săturat ca 
lumea să mă facă să mă simt aşa. 

— Stevie, eu... 

Mama nu poate să continue, pentru că Zanders intră repede şi 
închide laptopul. 

— Ce faci? 

Sunt încă încinsă şi vreau să continui. Vreau să-i spun tot ce am 
simţit. Habar n-am de unde vin toate astea, dar nu pot să mă opresc. 

- O opresc pe ea. Ai spus ce voiai să spui şi, din ce am văzut, nu 
voiai să auzi ce avea să-ţi răspundă. Până nu învaţă să vorbească cu 
tine, n-o s-o facă. Cel puţin nu în casa mea. 

Vocea lui Zanders e calmă şi echilibrată. 

Inspir adânc şi încerc să mă calmez. 

— Eşti bine? 

- E o nemernică. 

Asta-l face pe Zanders să râdă. 

- Aşa e, dar tu eşti bine? 

— Da, chiar sunt. Mă simt bine că i-am spus tot ce i-am spus. 

— Te cred. Foarte bine! 

Aş vrea să spun că nu ştiu de unde a apărut toată încrederea asta, 
dar aş minţi. Sunt așa datorită jucătorului de hochei acoperit cu 
tatuaje şi bijuterii aurii, care nu mă lasă să-mi uit valoarea. 

- Nu vreau decât să mă accepte așa cum sunt, iar faptul că 
aprobarea ei sau lipsa acesteia mă afectează atât de mult este foarte 
enervani. 

— Vee, nu vreau să-ţi ţin o prelegere, dar oamenii potriviţi, cei care 
merită să fie în viaţa ta, te vor accepta exact așa cum ești. Am învăţat 
asta de curând. 

Toată furia îmi dispare şi îl privesc cu blândeţe spunând: 

— Te accept aşa cum eşti. 

Se aşază lângă mine și mă trage în poala lui. 

— Ştiu asta. Şi eu te accept pe tine, dar cel mai important e ca, la 
un moment dat, să te accepţi tu pe tine însăţi. 

Ce mi-e şi cu bărbatul ăsta! 

- Bine, domnule Aproape-Un-Deceniu-De-Terapie. Mă accept, 
spun eu, ascunzându-mă la pieptul lui. 

Mă obligă însă să-l privesc în ochi. 

— Serios? 

Încuviinţez încet. 

— Chiar da. Am început să accept faptul că am un corp diferit 
faţă de celelalte fete cu care am crescut şi că asta e în regulă. Şi mi- 
am acceptat părul cârlionţat şi că n-o să arate aşa cum credeam 


odată că-mi doresc. Am petrecut atât timp cu oameni care m-au 
făcut să mă simt că nu sunt îndeajuns sau că nu arăt aşa cum îşi 
doresc, că n-am crezut că am voie să mă plac aşa cum sunt. Dar 
încep s-o fac. 

Un zâmbet mândru apare pe faţa lui Zanders. 

- Nu tot timpul. Am multe zile când nu mă simt comod în pielea 
mea, dar înainte simţeam asta în fiecare zi. Lucrurile nu mai stau 
așa. 

Îmi dă din ochi părul neîmblânzit. 

- Progres, Vee. 

- Progres, încuviinţez eu. 

— Sper că într-o zi o să-ţi apreciezi corpul, pentru că, drăguţo, e 
absolut fenomenal, iar penisul meu n-a fost niciodată mai fericit. 

- Dumnezeule, eşti de groază, râd cu. 

- Recunoaşte că ești obsedată de mine. 

Mă sărută pe gât şi obraz. 

- O să-mi schimb numărul. Ţi-l trimit mai încolo, bine? 

- Din cauza mamei tale? 

Zanders se încordează când aude de ea, apoi încuviinţează. 

— Vrei să vorbim despre ce s-a întâmplat ieri? 

— Nu chiar. 

- Bine, 

Zanders ezită, apoi mă priveşte şi inspiră adânc. 

— Am avut un atac de panică pentru că eram atât de furios pe ea 
pentru tot ce s-a întâmplat. Pentru că m-a sunat, m-a părăsit când 
eram mic, a încercai să revină în viaţa mea pentru că sunt bogat. Nu 
mi se întâmplă des, dar dacă sunt foarte supărat şi nu mai gândesc 
clar, uneori am atacuri de panică. 

Îl ţin aproape. 

— Asta te sperie? Poate n-ar mai trebui să-ţi povestesc tot, E mult 
de procesat pentru tine, spune el, precaut. 

Îl privesc confuză. 

— Ce? Bineînţeles că nu. Cred că e unul din cele mai atrăgătoare 
trăsături ale tale, cât de deschis vorbeşti despre sănătatea ta mintală. 

— Mai atrăgătoare decât corpul meu fenomenal sau, aşa cum ai 
gemut de mai multe ori azi-noapte, penisul meu demn de medalii? 

Zâmbetul lui e cât se poate de îngâmfat. 

— Aproape la fel de atrăgător ca personalitatea ta umilă. Și mama 
ta e absolut groaznică, Zee. 

- Şi a ta. 

Îmi pun capul pe umărul lui. 

— Uită-te la noi, cum ne apropiem prin traume. 

Zanders râde. 

— Ieri am realizat că sunt supărat pentru că l-a rănit pe tata și, 
dacă e să fiu sincer, n-am privit niciodată situaţia din perspectiva 
lui. 

— Ai vorbit cu el? 

Zanders dă din cap. 


- N-am mai vorbit de la Crăciun. Nu mă înţelege greşit, încă sunt 
supărat pe el, dar nu atât cât credeam. Am fost egoist crezând că am 
fost singurul rănit, când, de fapt, soţia lui l-a părăsit. Nu ştiu exact 
ce simt în legătură cu asta. 

Îl mângâi uşor pe faţă. 

— Progres, repet eu. 

- Progres. 

Îşi ascunde faţa în gâtul meu. 

— Ce zici să vii la meciurile mele? 

— Zee, mă întrebi dacă vreau să fim împreună oficial? îl tachinez, 
în timp ce-i ridic faţa spre mine. 

- Da, 

Mă sărută. 

- Crezi că e o idee bună? Nu vreau să mă vadă cineva. 

- Poate că nu e, dar în afară de sora mea, n-a venit niciodată 
nimeni să mă susţină şi ar fi drăguţ. 

Îl înţeleg. 

— Atunci o să vin. 

— Serios? mă întreabă plin de speranţă. 

- Da, dar va trebui să stau undeva departe de gheaţă, ca să nu mă 
surprindă camerele de filmat pe fundal. Trebuie să fim isteţi. 

- Bine. 

Are un zâmbet copilăresc şi vesel. 

- N-am avut niciodată o persoană căreia să-i dau biletele mele 
pentru sezon. O să mă asigur că sunt departe de gheaţă. Tu ai grijă 
doar să porţi tricoul cu numărul meu. 

— Nu ştiu ce să zic. Mă gândeam să port numărul 38. 

- Al lui Rio? În nici un caz. Ai voie să porţi doar numărul 11. 

— Ce autoritar eşti! 

- Drăguţo, încă n-ai văzut nimic, 

Râde, după care mă ia în braţe şi mă duce înapoi în camera lui. 

— 11 e un număr aşa plictisitor, îl tachinez eu în continuare. 

- Stevie, acum o ceri. În plus, nu e nimic plictisitor în a fi 
numărul unu de două ori. De ce crezi că l-am ales? 

Mă aruncă pe pat. 

- Acum totul are sens. 

Se întinde pe pat şi-mi face semn să vin și eu. 

— Treci aici! Pune-ţi genunchii de o parte şi de alta a capului meu 
şi aşază-te aici, îmi zice, arătând spre buzele lui. 

- Ce? În nici un caz. O să te sufoc. 

- Drăguţo, aşa am de gând să mor, sufocat de o păsărică, aşa că 
treci aici! Dacă n-o să-ţi ofer cel puţin două orgasme înainte de jocul 
de diseară, nu cred c-o să câştigăm. 

Îmi dau ochii peste cap, mă gândesc un pic la asta, apoi zâmbesc. 

— Dacă asta e o formă de pedeapsă, aminteşte-mi să te enervez 
mai des. 

Îmi dau pantalonii scurţi jos şi mă sui pe el. Îmi pun genunchii 
de o parte şi de alta a capului lui şi folosesc peretele din față ca să mă 
echilibrez şi să plutesc deasupra lui. 


- Ador când mă enervezi, dar ţi-am zis să te aşezi, nu să stai 
deasupra. 

Îmi trage şoldurile în jos şi gura lui îmi găsește clitorisul. Limba 
lui talentată face magie şi singurul gând pe care-l am e cum naiba de 
sunt aşa norocoasă? 


CAPITOLUL 32 


Stevie 


Zee (Daddy) Zanders: Ti-am luat geanta si am parcat după 
colt. 

Stevie: Ti-am spus că nu trebuie să mă aştepţi. Indy poate să 
mă ducă acasă. 

Zee (Daddy) Zanders: Sunt tipul sexy în Benz. Ne vedem 
când termini. 


— Eşti pregătită să mergem? 

Indy îşi ia geanta de voiaj și eu o urmez pe culoarul avionului gol. 
Ne luăm rămas-bun de la piloţi, apoi coborâm scările şi ne 
îndreptăm spre parcarea aeroportului internaţional O'Hare din 
Chicago. 

- Am cu ce să mă întorc, dar mulţumesc. Sunt sigură că Alex e 
încântat că ajungi acasă mai devreme. 

- Abia aştept să-l văd. 

— Probabil o să mai vorbim abia la următoarea deplasare, nu? 

— Exact. 

Îmi face cu ochiul, în timp ce ne îndreptăm spre maşina ci. 

- Eu mă opresc aici. Eşti sigură că te descurci? 

- Da. Mașina mea o să ajungă într-un minut, o mint. 

Îi fac cu mâna lui Indy, care iese din parcare, după care mă 
strecor în parcarea goală a jucătorilor, unde e un Mercedes G- 
Wagon negru, cu geamuri fumurii. Zanders se reazemă de uşa 
şoferului, cu mâinile în buzunarele pantalonilor şi o postură 
relaxată. 

- Mă urmăreşti? 

- Da. Nu era nevoie să aștepți să termin de curățat. Toți 
coechipierii tăi au plecat acum mai bine de o oră. 

— Ori te aştept aici, ori acasă, aşa că de ce să nu te duc acasă? 

Zanders mă ia de talie şi mă trage spre el. 

— În plus, fundul tău m-a tentat pe tot parcursul zborului, în fusta 
asta scurtă şi n-am vrut să ai ocazia s-o dai jos înainte să te văd. 

Îmi dă o palmă peste fund şi mă strânge de el, apoi mă sărută. 


Ocoleşte maşina şi îmi deschide uşa de la scaunul pasagerului. 

- Mulţumesc. Ryan abia aştepta să mă ia, pentru că suntem 
amândoi liberi weekendul ăsta, dar cum programul zborului s-a 
schimbat, încă mai joacă. 

Zanders îşi pune centura de siguranţă și porneşte motorul, după 
care îşi pune mâna pe coapsa mea, ţinându-mă în timp ce conduce. 

- Un motiv în plus să te duc acasă. E singurul moment când o să 
stau cu tine tot weekendul. În rest, o să fim doar Rosie şi cu mine. 

Îmi aruncă cea mai tristă privire posibilă şi mă pufneşte râsul. 

— Am fost cu tine toată săptămâna. M-ai strecurat în camera ta 
de hotel în fiecare oraș. 

- Şi? 

— O să rezişti 48 de ore fără mine. 

Zanders pulneşte, de parcă e cel mai absurd lucru pe care l-a 
auzit vreodată. 

Domnul Detaşat a devenit în ultimele săptămâni domnul 
Disperat. 

După ce ieşim din aeroport, trage pe o alee întunecată și oprește 
motorul. 

Se întoarce spre mine şi mă priveşte cu o expresie tandră. 

— E anul meu preferat în deplasare. 

Inima începe să-mi bată mai tare, ştiind că vorbele lui au un sens 
ascuns. 

- Nu-mi vine să cred că sunt destul de norocos să te am acasă şi 
în deplasare. 

Îmi las capul pe spătar și-l privesc. Ador latura asta nouă a lui. 

— Şi într-o zi, datorită ţie, o să intru în clubul celor care fac sex la 
înălțimea de o milă. 

Tipic pentru el. 

Mă pufnește râsul. 

- Am înţeles. Asta e singurul motiv pentru care ai vrut să fii cu 
mine, nu? 

— Exact, îmi zice el zâmbind. 

Îl iau de mână. 

- Numele clubului nu e chiar precis. Când zburăm, suntem mai 
degrabă la înălțimea de şapte mile, nu doar una. 

- Bine, o să ne alăturăm clubului celor aflați la înălțimea mai 
multor mile. 

Râd în continuare, dar Zanders pare foarte serios. 

— Pe naiba, Zee. Mai ţii minte că ne străduim să nu-mi pierd locul 
de muncă? 

- N-o să scot un sunet. 

Râd în continuare şi-mi las capul în jos. 

- Îmi pare rău să te informez, dar nici unul dintre noi nu e chiar 
tăcut. Și, în plus, tu trebuie să te apleci doar ca să foloseşti toaleta 
din avion. N-o să se întâmple. 

- Îmi distrugi visele, Vee. 

— Ştiu şi-mi pare rău. 


Îl mângâi și trebuie să mă abţin să nu izbucnesc în râs, pentru că 
se poartă ca un copil căruia i-a fost luată jucăria, doar pentru că nu 
vreau să fac sex cu el la locul meu de muncă. 

- Dar am putea să ne prefacem. 

— Serios? 

- Da. 

— O să-ţi pui uniforma. 

Ochii îi licăresc în timp ce mă priveşte din cap până-n picioare. 

— Sigur. 

Menţine contactul vizual şi întinde mâna în cealaltă parte a 
scaunului. Se aude un zgomot uşor când se îndepărtează de volan. 

— Acum? 

- Da, răspunde el cu un zâmbet plin de subînţeles. 

- Aici? 

Mă uit în jur. Nu e nici o lumină şi nici nu trec maşini. De ce să 
mint, îmi place ideea. 

- Ideea că o să mă călăreşti în timp ce porţi uniforma de 
însoţitoare de zbor şi eşti în mașina mea mă excită îngrozitor de 
tare, Vee. 

Mă uit între picioarele lui şi nu minte. 

Fără să ezit, mă urc în poala lui. Însă mă susţin în genunchi şi 
nu-mi las toată greutatea pe el. 

Observă şi, fără să-mi spună ceva, mă împinge în jos. 

Maşina are în interior piele de un roşu profund, care pare să fi 
costat mai mult decât salariul meu pe un an. În locul lui, mi-aş face 
griji să n-o stric, dar lui Zanders nu pare să-i pese câtuşi de puţin. 

Fusta mi se strânge în jurul taliei, în timp ce mă mângâie pe 
coapse. 

— E ridicol cât de mult te plac, şopteşte el. 

Îl sărut. 

— Nu eşti singurul. 

- Vorbesc serios, Vee. Nu înţelegi cât de perfectă eşti în ochii mei. 

Faţa îmi ia foc, aşa că-mi ascund capul în el, în timp ce braţele 
îmi sunt întinse peste umerii lui. 

Zanders mă sărută pe pistrui. Apoi buzele lui îmi găsesc urechea, 
pe care o muşcă. Mă frec de el. 

Geamătul mic care-mi scapă îl îndeamnă să continue. 

Mă linge și mă mușcă uşor pe gât, până ajunge la eşaria pe care o 
port, ca parte din uniformă. Mă mângâie pe spate şi mă ţine lipită 
de el, în timp ce-şi foloseşte dinţii ca să desfacă materialul de la gât. 

În timp ce limba lui o găseşte din nou pe a mea, mă frec şi mai 
tare de el. Am nevoie de fricțiune. 

Zanders mârâie şi-mi ghidează mâinile spre tetiera scaunului său. 
În timp ce încerc să uşurez presiunea dintre picioare, Zanders mă 
leagă de mâini cu eşarfa mea de satin. 

Mă retrag şi-l privesc confuză, dar sunt foarte entuziasmată când 
încerc să-mi trag mâinile şi nu pot. 

- Uneori, te las să preiei controlul, dar nu şi azi. 


Sex-appealul pe care-l emană bărbatul ăsta e palpabil, aşa că 
încuviinţez timidă, făcând pe inocenta. 

În timp ce menţine contactul vizual, mâna îi alunecă între 
picioarele mele, atingându-mă peste lenjerie. 

— Eşti foarte udă, Stevie. 

- Da, scâncesc, în timp ce-mi legăn șşoldurile peste mâna lui, 
având nevoie de atingerea sa. 

— Când ţi-am luat geanta mai devreme, ceva bâzâia înăuntru. 

Îl privesc jenată, deoarece ştiu exact la ce se referă. Să spunem că 
nu călătoresc cu o periuţă de dinţi electrică. 

Se întinde spre bancheta din spate, unde sunt genţile noastre. 

— Şi am găsit asta. 

Aşa cum bănuiam, l-a scos pe tovarășul meu preferat de că- 
lătorie. Dar nu-l mai folosesc așa mult de când călătoresc cu iubitul 
meu. 

— Ce ai de spus în apărarea ta? 

- Îmi pare rău că mi-ai găsit vibratorul? 

- Nu asta. Vreau să ştiu de ce nu l-am folosit. 

- Noi? 

- Da, noi. Nu mă deranjează puţin ajutor, dacă asta înseamnă că 
ai orgasm mai puternic și mai repede. 

— Serios? Nu e o lovitură pentru orgoliul tău? 

- Drăguţo, n-am nici o problemă să-ţi provoc orgasm de unul 
singur. Orgoliul e perfect intact. 

Mă uit când la el, când la jucăria pe care o ţine. În timpul ăsta, 
mă mângâie între picioare şi încep să-mi legăn şoldurile din nou. 

Îmi rupe repede şi fără ezitare dresul şi îmi dă lenjeria într-o 
parte, degetele lui alunecându-mi peste clitoris. 

Îmi las capul pe umărul lui, în timp ce încerc să mă prind de 
ceva, De orice. 

— Eşti perfectă, drăguţo. 

Degetele lui continuă să se joace cu mine și să mă tachineze. 

Corpul mi se încălzeşte de la atenţia lui şi complimentele pe care 
mi le face. Un fior mă străbate când bâzâitul vibratorului răsună în 
maşină. Zanders îl pune peste clitorisul meu umflat şi gem şi mă 
zvârcolesc în poala lui. 

— Vreau să te văd, imi şopteşte. 

Ridic capul şi-mi arcuiesc spatele. Zanders îşi foloseşte mâna 
liberă ca să-mi dea şuviţele laoparte, în timp ce vibrația jucăriei 
mele preferate continuă să-mi stimuleze clitorisul. 

- Dumnezeule, Vee. Ar trebui să te vezi. Eşti ireală. 

Mă împing în jucărie, dorind mai mult. Sunt frustrată însă că am 
mâinile legate şi nu pot să-i ofer la fel de multă plăcere cât îmi oferă 
el. 

Dintr-odată, unul dintre degetele lui lungi și tatuate alunecă în 
mine, curbându-se înainte, iar senzaţia mă face să mă încordez. 
Mereu e divin să fiu cu el, dar faptul că n-am nici un pic de control 
mă înnebuneşte. Sunt la limită. Pielea mi-a luat foc de la presiune, 


iar în stomac simt căldură. Când strecoară al doilea deget în mine şi 
ține vibratorul lipit de clitoris, îmi pierd controlul. 

Mă destram chiar acolo, în maşina lui, fără să am pic de control 
asupra corpului meu. 

Mă aplec în faţă şi pieptul mi-e lipit de al lui. Apoi îşi scoate 
degetele. Sunt acoperite cu excitarea mea şi ca întotdeauna, le gustă. 

Apoi aruncă vibratorul pe scaunul pasagerului. Își desface 
centura de siguranţă şi fermoarul şi îşi scoate penisul erect, 
mângâindu-l. 

Mă analizează. În timp ce-și umezeşte buzele cu limba şi se 
mângâie, oferindu-mi timp să-mi revin. 

Apoi mă ridic pe genunchi, îl sărut şi îşi atinge penisul de pliurile 
mele, avertizându-mă ce o să urmeze. N-am control asupra multor 
lucruri acum, că sunt legată la mâini, dar am control asupra acestui 
lucru. 

Mă las peste el şi mă umple cu totul. 

Senzaţia îl face să geamă. 

Gurile ne sunt lipite una de cealaltă, în timp ce ne adaptăm. 
După o clipă, îmi unduiesc şoldurile, frecându-mi clitorisul de 
pelvisul lui. 

— La naiba, ce faci de e atât de bine în tine? 

Își lasă capul pe spate. 

Nu mă satur să-l văd aşa. E al meu. Niciodată n-am avut 
încrederea să revendic ceva atât de perfect şi adorat. Dar cu el, mă 
simt foarte încrezătoare, deoarece ştiu că sunt singura care se bucură 
de el. 

Mă apucă de şolduri și mă mişcă în sus şi-n jos. 

Sunt pe punctul unui alt orgasm, iar lipsa de control e pe cât de 
frustrantă, pe atât de eliberatoare. 

— Eşti minunată, Vee. Absolut minunată! 

Nu fac nimic, dar complimentele continue au efectul scontat, iar 
disperarea aspră din vocea lui îmi încinge corpul. 

- Da. lermină peste mine, te rog! 

Îşi înfăşoară mâna în jurul gâtului meu. 

Mă mai penetrează de câteva ori, iar combinaţia dintre penisul 
lui perfect şi complimentele continue mă face să termin pe el. Încerc 
să-mi trag braţele, dar nu reuşesc. Mă destram din nou. 

În timp ce tipetele mele răsună în maşină, Zanders se încordează, 
geme, apoi se revarsă în mine, sărutându-mă în timpul ăsta, 

— Sexul tău e lucrul meu preferat de pe planeta asta. 

Inspiră adânc. 

— lar mâna ta în jurul gâtului meu, ca un lanţ, e bijuteria mea 
preferată. 

- Dumnezeule, sunt obsedat de tine, spune el plin de admirație. 

Mă împing în genunchi să mă ridic, iar el iese din mine şi sperma 
lui îmi curge pe coapsă. Zanders admiră imaginea. 

— Stevie, eşti versiunea mea personală a raiului. 


CAPITOLUL 33 


Stevie 


— Ry, hai să mergem! Mor de foame. 

Soarele dimineţii încălzeşte apartamentul în timp ce-l aştept pe 
canapea. 

— Mai durează câteva minute. 

Ryan iese în sfârşit din camera lui fără bluză şi cu o pungă de 
gheaţă pe umăr. 

- Mai am cinci minute din sesiunea asta. 

— Cum ţi-e umărul? 

— Nu prea bine. Pivotul echipei din Utah mi-a lovit ieri braţul. 

— Bine că ai weekendul liber, să-ţi revii. 

- În sfârşit am şi eu timp să stau cu sora mea. Mi se pare că ne 
vedem şi mai puţin acum, când stăm în acelaşi apartament, decât 
atunci când eram în Carolina de Nord. 

— Şi mie mi-e dor de tine, Ryan. 

— Pot să te întreb ceva? 

- Bineînţeles. 

— Poţi să-mi spui ce s-a întâmplat cu Brett? 

Stomacul mi se întoarce pe dos. 

— Ne-am despărțit și asta e toată povestea. 

— Zanders nu pare să creadă asta. 

La naiba! Doar Zee nu i-a spus toate detaliile intime pe care i le- 
am împărtăşit, nu? 

- Ce ţi-a spus? 

- Doar că nu vrea să-l mai aduc pe Brett în preajma ta. E doar un 
iubit posesiv sau e ceva mai mult? Pentru că ani întregi mi-ai spus că 
a fost o simplă despărţire, iar acum am impresia că a fost ceva mai 
mult şi simt că sunt un frate groaznic pentru că nu ştiu. 

Îmi mut privirea şi mă înroşesc. 

- E jenant şi e prietenul tău. Eşti atât de ocupat cu baschetul și 
cariera, că nu vreau să te pun la mijloc şi să-ţi complic viaţa. 

— Vee, glumeşti? Niciodată nu sunt prea ocupat pentru tine. Eşti 
cea mai importantă persoană din viaţa mea. Eşti prietena mea cea 
mai bună şi, dacă ai impresia că o să fiu vreodată de partea lui Brett, 
şi nu a ta, eşti nebună. Te rog, spune-mi ce s-a întâmplat! 

Îmi trag picioarele sub mine și vreau să mă joc cu inelul de pe 
degetul mare. Dar momentan e purtat de Zanders, aşa că trag de 
şnururile hanoracului iubitului meu. 

— Ştii că Brett și cu mine ne-am despărţit de nenumărate ori pe 
parcursul celor trei ani în care am fost împreună? 

— Poftim? 


- Da. Mă rog, el s-a despărţit de mine de o mulţime de ori, 
pentru că voia să fie cu alte fete. Si după ce se plictisea sau nu ştiu ce, 
se simţea singur şi se întorcea la mine. Nevoia constantă de a îi 
mereu destul de bună pentru el mi-a afectat încrederea în mine cum 
nu poţi să-ţi imaginezi. Ajunsesem în punctul în care aveam o părere 
aşa proastă despre mine, că îi eram recunoscătoare de fiecare dată 
când mă voia înapoi. Îi eram recunoscătoare, Ryan. 

Fratele meu se înroşeşte la faţă de furie. 

- De ce nu mi-ai spus? 

Îmi mut privirea. 

- Cred că am fost foarte tristă prima oară când s-a întâmplat. 
Eram prieteni aşa buni toţi trei şi am simţit că aveam locul meu în 
colegiu. N-am vrut să stric asta. Apoi ăsta a început să fie tiparul, el 
pleca și se întorcea, şi n-am vrut să afli. Ştiam că l-ai fi dat laoparte 
din grupul nostru şi, într-un mod bolnăvicios, încă-l mai voiam. 

- Bineînţeles că l-aş fi dat afară din vieţile noastre. Exact cum o 
să fac și acum. La naiba, Vee! Ar fi trebuit să-mi spui. Ar fi trebuit să 
te susţin în toată treaba asta. Tipul ăla poate să se ducă naibii. 

Se ridică de pe canapea şi începe să se plimbe prin cameră. 

- Am stat cu el în cameră în fiecare excursie din colegiu. M-a 
privit în ochi şi mi-a spus că te iubește, în timp ce te înşela. Am avut 
încredere în el şi acum mă foloseşte. Chiar are impresia c-o să-l ajut 
să-şi găsească un loc de muncă în oraşul ăsta? Slabe şanse! 

— Dacă te face să te simţi mai bine, cred că Zanders s-a ocupat 
deja de asta. 

Ryan se întoarce spre mie şi mă analizează. 

— Foarte bine. 

Inspiră adânc și se așază din nou pe canapea. 

— Mai e şi altceva? Ai face bine să-mi spui, pentru că oricum o să 
rup legătura cu idiotul ăla. 

Îmi muşc buza. Ezit, dar mă simt foarte bine când sunt complet 
sinceră. Zanders a avut dreptate în tot acest timp. 

— La finalul ultimului an aţi avut un meci. Te aşteptam la intrarea 
din spate a vestiarului, dar nu ştiam că ești pe teren şi dai un 
interviu. Aia a fost ziua când Brett a fost invitat în tabăra de 
antrenament. 

Ryan încuviinţează. Pare să ştie exact la ce meci mă refer. 

— Aia a fost ultima zi când am vorbit cu el, pentru că atunci mi-a 
picat fisa. L-am auzit spunându-le băieților, citez: „Ştiţi ce fel de 
femei se vor arunca la picioarele mele? Chiar credeţi c-o să stau cu 
sora lui Shay, când am opţiuni mai bune?“ 

— A spus aşa ceva? 

— Cuvânt cu cuvânt. Crede-mă, mi s-a imprimat în creier. 

— Şi nu mi-ai spus pentru că nu voiai să fiu închis pentru crimă, 
nu-i așa? 

- Parţial. 

— Vee. 

- Nu ştiu ce să zic, Ryan. Lucrurile au fost diferite de când ai fost 
recrutat. Nu e vina ta. Când eram mai mici, nu m-am comparat 


niciodată cu tine. Dar în colegiu, a devenii destul de evident că eram 
acolo pentru că tu erai vedeta. Şi când ai trecut la profesionişti, parcă 
am luat-o pe două drumuri complet diferite în viaţă. Ti-ai îndeplinit 
nişte țeluri incredibile, iar eu sunt o simplă însoţitoare de zbor. Eşti 
atât de ocupat şi exagerat de impresionant. Așa că n-am vrut să fiu 
sora enervantă care avea nevoie de şi mai mult ajutor, doar pentru că 
iubitul ei era nasol. 

Ryan lasă capul în jos, apoi mă priveşte din nou, iar privirea îi 
luceşte puţin. 

— Chiar crezi asta? 

Ridic timidă din umeri. 

— Vee, eşti prietena mea cea mai bună şi persoana mea preferată 
din lume. Niciodată nu ne-am comparat. Sunt impresionat zilnic de 
tine. Pentru că faci ce-ţi place şi n-ai rămas în Tennessee, cu primul 
tip pe care l-ai întâlnit, cum au făcut mulţi oameni cu care am 
crescut. Te admir pentru că nu faci lucrurile pe care mama le 
așteaptă de la tine. 

Îl privesc şi îmi muşc buza, ca să nu se vadă că-mi tremură. 

— Stevie, niciodată n-am vrut să simţi că eşti în umbra mea, 
pentru că nu e adevărat. Am vrut să vii la UNC cu mine pentru că 
eşti prietena mea cea mai bună. Am vrut să vii în Chicago pentru că 
eşti prietena mea cea mai bună. Câştig destul cât să fii aici cu mine, 
dar nu simt că e o povară. Sunt doar egoist, pentru că vreau ca sora 
mea să fie în orașul meu şi am mijloacele să fac asta. 

Mă înghionteşte iar cu piciorul. 

- Nu-mi mai ascunde lucruri! O să te susţin, orice ar fi. 

Îi zâmbesc recunoscătoare. 

— Te iubesc, Ry. 

— Şi eu. Mai e ceva ce vrei să-mi spui? Te ascult. 

- Da, mă surprind singură. 

— Chestii legate de mama? 

- Da. 

- Spune-mi! 

- Nu trebuie să fii de acord cu mine şi nu mă aştept să alegi să fii 
de partea cuiva, dar vreau să știi să o să impun nişte limite şi nu 
vreau să vorbesc cu ea. Nu până când n-o să renunţe la comentariile 
pasiv-agresive. 

- Chiar e atât de grav? Știu că mereu spui că mama e răutăcioasă, 
dar am crezut că e o dinamică ciudată de mamă-fiică. 

— Ryan, le spune când nu o auzi şi rareori o mai face când e şi 
tata de faţă. Dar m-a făcut să mă simt absolut groaznic încă din 
colegiu. Face mereu comentarii despre cum arăt, despre faptul că fac 
voluntariat şi că nu sunt într-o relaţie. Nu mai pot. Relaţia cu ea a 
afectat foarte mult felul în care mă privesc şi trebuie să impun niște 
limite. 

Ryan zâmbeşte. 

— Cum adică nu ești într-o relaţie? Nu i-ai spus despre Zanders? 

- În nici un caz. Nu îi împărtășesc nimic din ce e important 
pentru mine. 


— Deci e important pentru tine. 

- Da. În afară de tine, Zanders e cel mai important pentru mine. 

Se lasă tăcerea, iar pe faţă i se citeşte înţelegerea. 

- Nu vreau să te pun la mijloc, doar îţi spun că, atunci când o să 
sune sau o să vină în vizită, eu n-o să fiu de faţă. 

- Atunci n-o să vină în vizită, spune fratele meu. 

- Poftim? 

- N-o să vină în vizită. Nu e invitată aici. Stevie, asta e şi casa ta, 
şi oricine te face să te simţi prost nu are ce căuta în casa sau vieţile 
noastre. Nu sunt de acord cu așa ceva. 

- Ryan, nu trebuie să rupi relaţia cu ea doar din cauza mea. Nu îţi 
cer asta. 

— Ştiu. Şi nu o să rup relaţia cu ea, dar stabilesc nişte limite, ca şi 
tine. După ce o să te simţi din nou confortabil să fii în preajma ei, 
dacă asta o să se întâmple vreodată, atunci poate să intre în spaţiul 
nostru. Însă, până atunci, n-are ce să caute aici. 

- Ai face asta pentru mine? 

- Bineînţeles. Nu ştiu ce altceva să mai spun ca să te conving că 
te susţin, iar asta include şi relaţia cu mama. E normal să impui 
limite când cineva nu te tratează cum trebuie. 

De ce în toţi anii ăștia n-am avut încredere că propriul frate o să 
mă înţeleagă? Însă, în acelaşi timp, n-am avut încredere nici în 
mine, să lupt pentru ce-mi trebuie. 

- Mulţumesc. 

Se aşază relaxat pe canapea. 

- Pot doar să presupun că încrederea de a o înfrunta pe mama 
vine de la Zanders. 

- Mă face să mă simt bine, Ryan. În fiecare zi, mă tratează ca şi 
cum sunt prima lui alegere. Niciodată n-am trăit aşa ceva. Îmi 
reamintește mereu că merit să fiu aleasă. 

— Şi eu care credeam c-o să-l urăsc, spune el râzând. 

— Deci nu-l urăşti? 

- Cum aş putea? Te-a susţinut aşa cum ar fi trebuit s-o fac eu. 
Nu-l cunosc, dar din ce mi-ai povestit despre el, poate l-am judecat 
greşit. 

- Da, toată lumea o face. 

Se aude soneria de la apartament şi în apartament răsună vocea 
portarului. 

- Domnişoară Shay, e o domnişoară Indy pe hol. Spune că e 
prietena dumneavoastră. 

Sunt derutată. Indy ştie că-mi petrec weekendul cu fratele meu şi 
abia aştepta să ajungă acasă la Alex. Ce caută aici? 

Totul devine clar în clipa în care iese din lift. Are ochii umflaţi, 
obrajii plini de rimel curs şi părul ei blond e ciufulit. Nu e în 
uniformă, dar e clar că încă mai are machiajul de aseară. 

- Indy, ce ai păţit? 

— Îmi pare foarte rău că-ţi întrerup weekendul cu fratele tău. Nu 
ştiam unde altundeva să mă duc. Părinţii mei sunt în Florida, caută 


locuri unde să stea după pensionare şi nu pot să mă întorc în 
apartamentul meu. 

O iau în braţe şi se lasă cu totul pe mine. 

— Nu trebuie să-ţi ceri scuze. Ce se întâmplă? 

— L-am găsit pe Alex cu altcineva. 

- Ce? 

Încuviințează disperată. 

- Aseară. După ce am aterizat mai devreme, am vrut să-l 
surprind, dar l-am găsit în pat cu altcineva. 

— Indy, îmi pare așa rău! E un idiot. 

- Stiu. M-am purtat aşa frumos cu el timp de patru ani şi ne ştim 
de o viaţă. Cum a putut să-mi facă aşa ceva? 

— Hai, intră! Unde ai stat azi-noapte? 

- În maşină. Am luat ce am putut din apartament şi m-am dus la 
ai mei, dar mi-am amintit că sunt plecaţi. 

— Of, Indy! 

O mângâi pe braţ, în timp ce se şterge disperată pe faţă, 
încercând să-și recapete controlul. 

— Pot să stau aici doar pentru o noapte? Până se întorc părinţii 
mei? 

— Bineînțeles. Ryan, Indy o să stea cu noi în noaptea asta, îi zic 
fratelui meu, care e în bucătărie, la bustul gol. 

Indy îmi urmăreşte privirea şi-l vede pe fratele meu. Se şterge 
repede pe față. 

— Tu cine ești? 

- Ryan. 

Îi face cu mâna. Probabil se simte foarte ciudat. O fată 
necunoscută îi plânge în sufragerie şi el e la bustul gol. 

- De ce? Cine? De ce eşti sexy? 

Asta mă face să râd, dar fratele meu se îneacă. 

— Indy, el e fratele meu geamăn, Ryan. Ryan, Indy. 

- Dumnezeule, ce vrăji au făcut părinţii voştri când aţi fost în 
uter, ca să fiți amândoi atât de atrăgători? 

- Mă duc să-mi pun o bluză. 

Ryan se retrage repede în camera lui. 

— Eşti bine? îmi întreb prietena. 

- Nu, nu sunt, şi probabil o să mai treacă ceva timp până când o 
să fiu. Îmi pare rău c-am venit neanunţată, dar nu ştiam unde 
altundeva să mă duc. 

- Nu-ţi mai tot cere scuze! Eşti prietena mea. Bineînţeles că ar 
trebui să fii aici. 

— Am nevoie de o seară în care să ieşim ca două fete singure. Am 
nevoie de vodcă şi dans. Noi două, în seara asta. Noaptea fetelor 
singure în Chicago. 

— Legat de asta. Vezi tu... 

Indy mă priveşte confuză și aşteaptă să-i zic despre ce e vorba. 

- Nu pot să mă bucur de o noapte a fetelor singure, pentru că nu 
sunt singură. 

- Poftim? 


- Nu sunt singură. 

— Asta am înţeles, dar vreau şi o explicaţie. 

- Am un iubit, îi zic precaută fetei care tocmai s-a despărțit de 
iubitul ei din ultimii patru ani. 

— Dacă nu e jucătorul imens de hochei care salivează după tine la 
fiecare zbor, nici nu vreau să ştiu. 

— E chiar jucătorul imens de hochei care salivează după mine la 
fiecare zbor, îi confirm eu zâmbind. 

— Nu te cred! 

Indy se luminează la faţă şi pare altă femeie decât cea care a venit 
aici. 

— Tu şi Zanders sunteţi oficial împreună? 

- Da. Nemernicul ăla arogant e iubitul meu. 

- Dumnezeule, ce bine! Ador că ţi se întâmplă asta. Şi că i se 
întâmplă și lui. Și mie! Nici nu ştiu pe cine sunt mai geloasă. E 
incredibil, Stevie! 

Încerc să nu zâmbesc, având în vedere situaţia lui Indy, dar nu-mi 
iese. 

— Eşti fericită? 

— Atât de fericită! Dar mă simt prost să-ţi spun tocmai ţie asta. 

— Termină! Doar pentru că relaţia mea s-a terminat aseară nu 
înseamnă că nu putem s-o celebrăm pe a ta. Bun, deci fără noaptea 
fetelor singure. Petrecere în pijamale. Filme şi îngheţată şi ce mai fac 
prietenele într-o seară de sâmbătă. 

— Ryan o să fie şi el acasă. E-n regulă? 

— Sigur. Orice petrecere în pijamale are nevoie de un ospăț vizual. 

— Ce scârbos! 


CAPITOLUL 34 


Zanders 


— Serios, Vee? Aici te-ai hotărât să mă aduci? 

— Da. La ce te aşteptai? Să închiriez un avion privat şi să mergem 
la Saks, în New York? 

- Ăsta da vis umed. 

Stevie îşi dă ochii peste cap şi mă trage de mână. 

- Hai, simandicosule! Ai zis că pot să te duc la cumpărături în 
orice loc, atât timp cât şi tu o să poţi să faci asta. 

Mă opresc în faţa magazinului second-hand. 

- Dar aici? Drăguţo, cred că putem să trecem la următorul nivel. 
Aș prefera chiar să mergem la Target. 

Mă priveşte dezpustată. 


— Nu vorbi despre Target aşa. Ar trebui să-i mulţumeşti că există. 

Rosie stă lângă mine şi amândoi ezităm să trecem pragul 
magazinului. 

— Te rog, Zee! Aici vreau să fac cumpărături. 

Să fim serioşi, aş merge să caut şi în gunoaie pentru fata asta, dar 
îmi place s-o tachinez. 

- Rosie, spune-i lui Stevie c-o să-mi datoreze un duş foarte lung 
şi foarte gol după asta. 

- Rosie, te rog spune-i tatălui tău că vorbește ca un nemernic 
pretenţios. 

— Vee, Rosie nu poate să vorbească. 

— Eşti cel mai enervant bărbat pe care l-am întâlnit vreodată, îmi 
spune ea frustrată. 

Râzând, mă aplec s-o sărut. 

Din fericire, zona asta a oraşului e relativ liniştită și oamenii nu 
dau doi bani pe cine sunt. Poate nici nu ştiu. Dar e plăcut să-mi 
trăiesc viaţa fără să am parte de atenţie. Mai ales acum, când sunt cu 
cineva cu care vreau să petrec fiecare clipă, inclusiv când merg la 
magazin, la parcul pentru câini sau să pun benzină. E plăcut să nu- 
mi fac griji că ne vede cineva. 

Sper că într-o zi o să pot face asta peste tot. 

În clipa în care Stevie deschide uşa, ochii mă ard. Venind de la 
iarna sumbră din Chicago, privirea trebuie să se ajusteze cu pereţii 
aprins vopsiți dinăuntru. 

— Am descoperit locul ăsta acum câteva luni și-l ador. 

Intru după Stevie, şi un miros înţepător neidentificat îmi atacă 
nările. Ce naiba e mirosul ăla? 

Stevie inspiră adânc și apoi un zâmbet imens îi apare pe faţă. 

— E mirosul cumpărăturilor la mâna a doua. 

— Interesant! 

O urmez pe culoarul cu opţiuni deloc coordonate. Tin braţele 
lângă corp, nu vreau să ating nimic. 

Fiecare perete e într-o nuanţă diferită de portocaliu şi galben, dar 
mai că nu le vezi, din cauza hainelor multe înghesuite pe umeraşe. 

Mă uit cum Stevie caută fericită printre unele, atingând fiecare 
articol de îmbrăcăminte. Nu mă înţelegeţi greșit, n-am de gând să- 
mi fac cumpărăturile aici, dar îmi place s-o văd aşa fericită şi 
entuziasmată. 

Îmi plac toate laturile ei, dar „Stevie cea pasionată“ e preferata 
mea. Latura aia iese mereu la iveală la adăpostul de câini şi azi. 

Scoate o pereche de blugi care par cu două mărimi prea mari, 
exact cum îi plac. 

Îi examinează, apoi i-i arată lui Rosie. 

Aceasta înclină capul, de parcă înţelege ce se întâmplă, însă 
Stevie îi pune la loc şi-și reia căutarea. 

— De ce-ţi place aşa mult să cumperi la mâna a doua? 

- Am mai multe motive. E distractiv să încerc stiluri noi fără să 
dau faliment. Nu investesc în moda rapidă şi uneori găsesc piese 
unice, pe care nu le-aş găsi altundeva. 


Ridică o bluză care pare foarte uzată. Logoul din faţă, care e al 
unui liceu, abia poate fi distins. 

O pune pe braţ, în timp ce continuă căutarea. 

— Şi mi se pare foarte tare că ofer o a doua viaţă unei piese 
vestimentare. Nu ştii prin ce a trecut. Poate cineva a purtat rochia 
asta în noaptea primului sărut, spune ea, scoțând o rochie înflorată. 

Apoi ia o cămaşă cu guler. 

— Sau poate cineva a purtat asta când a primit slujba visurilor 
sale. Toate hainele astea au o poveste şi poate o să port ceva de genul 
ăsta când o să se întâmple ceva important în viaţa mea. 

Se întoarce apoi şi-şi continuă căutarea, de parcă nu mi-a zguduit 
lumea, oferindu-mi o nouă perspectivă. 

Îmi privesc hainele. Am o haină neagră de lână. Pantaloni negri 
croiţi la comandă şi pantofi Louboutin negri. lau o notiță mintală, 
ăsta fiind momentul când m-am îndrăgostit şi mai mult de ea. 

O iau în braţe din spate şi o sărut pe faţă, după care mă legăn cu 
ca în braţe. 

— Eşti foarte specială, Stevie. 

— Ştiu, Sunt cea mai tare, spune ea, în timp ce se topeşte în mine. 

Râd, după care îmi odihnesc bărbia pe umărul ei. Cu o mână o 
țin lipită de mine şi cu cealaltă o mângâi pe Rosie. 

— Trebuie să-ţi găseşti ceva, îmi reamintește. 

— În nici un caz. Vee, una e să stau aici, dar e cu totul altceva 
chiar să-mi cumpăr ceva. 

— Astea sunt regulile. Tu mă lași să-ţi cumpăr ceva de unde vreau 
eu şi eu te las să-mi cumperi ceva de unde vrei tu. 

Se întoarce spre mine, ca să mă testeze. 

Nu dau înapoi şi-i susţin privirea. 

— Foarte bine. Nu trebuie să-ţi iei ceva de aici, dar atunci nici tu 
n-o să-mi cumperi ceva mai târziu, 

Nu-mi convine. Plănuiesc sesiunea asta de cumpărături cu ea de 
câteva săptămâni. 

— Bine. O să te las să-mi iei un lucru şi n-o să fie pantofi. 

Chicoteşte în timp ce căutăm ceva pentru mine. 


Încerc să nu se vadă cât de încântat sunt de ce am găsit la 
magazinul second-hand. Printre haine am găsit o geacă Chicago 
Devils din anii '90. E originală, arată încă bine şi abia aştept s-o port 
la unul dintre meciurile fratelui ei, când o să putem ieşi în public 
împreună. 

Acum e rândul meu s-o duc la cumpărături şi sunt foarte 
entuziasmat. Plănuiesc asia de ceva timp şi m-am asigurat că 
bijutierul o să închidă magazinul, pentru ca nimeni să nu ne vadă 
împreună. Am cheltuit destul la el de-a lungul anilor cât să fie 
dispus să facă asta. 

Partea asta a orașului e mai aproape de casele noastre, așa c-am 
lăsat-o pe Rosie la apartament. Străzile sunt pline cu restaurante 
elegante, magazine de designer şi galerii de artă. Lewis e un designer 


de bijuterii foarte căutat, cu clienţi cunoscuţi, aşa că are o intrare 
privată prin spate, pe care putem s-o folosim. 

— Zee, deja e prea extravagant. 

— Doar mă cunoşti, drăguţo. 

În clipa în care intrăm, Stevie se așază în spatele meu și mă ia de 
mână, fiind puţin intimidată. 

- Bună, Lewis, strig, şi-i fac cu mâna, în timp ce ne îndreptăm 
spre vitrinele care-i prezintă lucrările. 

- EZ, omul meu, mă bucur să te văd. Te-ai hotărât ce vrei să 
cumperi azi? 

Mă uit la Stevie, iar privirea ei albastră-verzuie se plimbă 
temătoare peste vitrine. 

— Vee, te-ai hotărât ce o să cumperi azi? 

— Nimic. 

- Nu astea sunt regulile stabilite. Tu mi-ai cumpărat ceva din 
magazinul tău, acum eu îţi iau ceva dintr-al meu. 

— Zee, eu am cheltuit 15 dolari pe tine. 

— Și eu o să cheltui ceva mai mult. 

- O să mă duc să iau celălalt obiect, până vă hotărâți ce o să 
cumpăraţi, intervine Lewis. 

— Celălalt obiect? 

— l-am cumpărat Ellei primul ei lanţ. 

— Ca al tău? 

- Asemănător. Evident, e mai mic şi mai feminin. 

Văd cum Stevie se topeşte. 

- Dar ce o să cumpărăm acum? 

— Serios, Zee, e prea mult. 

- Am făcut o înţelegere. Tu mi-ai cumpărat ceva şi eu o să-ţi 
cumpăr ceva. Alege care e bijuteria ta preferată pe care o porţi. O s-o 
actualizăm. 

— Bijuteria mea preferată? 

- Da. 

Un zâmbet şiret îi apare pe faţă, dar înainte să răspundă, vorbesc 
cu. 

- În afară de mâna mea. 

E dezamăgită că am zis asta înaintea ei. 

— Serios acum, ce îţi luăm azi? 

Stevie se gândeşte și aproape îi aud rotiţele cum se învârt în 
minte în timp ce se gândește la bijuteriile ei. Inelul din nas, 
numeroșii cercei, multiplele lanţuri și, într-un final... 

— Inelele. Inelele sunt preferatele mele. 

Presimţeam eu. Tocmai de asta am adus-o aici, în loc să-i cumpăr 
ceva direct. Stiam că va trebui să probeze inelele noi. 

Îmi ia mâna și o studiază, 

— ÎI înlocuim cu ceva mai bun şi pe ăsta, nu-i aşa? 

Se referă la inelul ei, pe care-l port pe degetul mic de când a decis 
să-mi dea o şansă. 

M-am gândit la asta, pentru că a început să se ia culoarea, lăsând 
o dungă verde pe piele. Îl dau jos doar când joc hochei, însă nu vreau 


să-l înlocuiesc azi. Chiar dacă mâna lui Stevie o să fie plină cu aur de 
24 de karate de azi încolo, inelul ăsta de numai cinci dolari e al ei, și 
prin urmare şi al meu. 

— Nu, ăsta rămâne, spun eu, în timp ce-i sărut mâinile. 

Privirea lui Stevie e plină de entuziasm în timp ce Lewis îi ia 
măsura, personalizând un nou set de inele pentru ea. Pe unele 
degete vor fi câte două, în timp ce pe altele doar unul. După ce 
realizează că nu va mai trebui să le înlocuiască la fiecare câteva luni, 
ca pe cele vechi, devine mai atentă la detalii, ştiind că le va avea cât o 
să vrea. 

— Şi pe degetul mare? întreabă Lewis, 

I-am luat inelul de pe degetul mare pentru că voiam o bucată din 
ea, dar și pentru că era un tic nervos şi poale, undeva în 
subconștient, am presupus că, dacă n-o să-l mai aibă, o să fie mai 
puţin anxioasă. Poate o să devină mai încrezătoare. 

— Fără inel pe degetul mare, spune ea. 

Zâmbesc mândru în spatele ei, în timp ce o ţin de şold. 

— Mulţumesc, dar cred c-ai creat un monstru. Unul elegant, 
şopteşte ea, după ce Lewis se duce să facă niște ajustări şi ea îşi 
examinează noile bijuterii de marcă. 

— Exact ce-mi place. 

O sărut pe gât şi pe umăr. Îmi place s-o aduc de partea 
întunecată a lucrurilor scumpe, dar să fim serioşi. Stevie o să fie 
mereu fata care adoră lucrurile la mâna a doua, voluntariatul la 
adăpostul de câini, blugii largi şi adidaşii murdari. 


- Du-te tu prima, îi spun lui Stevie, când ne apropiem de 
apartamentul meu. 

Nu ştiu de ce, dar azi au ieşit foarte mulţi oameni, iar zona din 
fața clădirii mele e aglomerată. 

— Mi-ar plăcea să ai o intrare în spatele clădirii. 

O mângâi pe fund înainte să plece. 

— O să fii în regulă. Portarul meu te cunoaște. 

Stau la distanţă, în timp ce Stevie se îndepărtează. Înaintează prin 
mulţime, iar portarul îi deschide uşa, ca să intre. 

Mai aştept să treacă un minut, după care o iau prin mulţimea de 
oameni, cu mâinile în buzunare, privirea în jos şi acoperit de hainele 
de iarnă. 

Dar degeaba. 

— EZ! 

— Evan Zanders! 

— Ştiam eu că locuieşte aici! strigă cineva, în timp ce devin ţinta 
atenţiei tuturor în faţa treptelor mele. 

— Îmi dau un autograf? mă întreabă cineva. 

Încerc să semnez cât de multe pot, în timp ce înaintez spre ușă. 

În ultimele luni, am încercat să-mi separ imaginea de tip rău de 
cum sunt în realitate. N-am nici o problemă să fiu un nemernic pe 
gheaţă și să-mi protejez coechipierii când e nevoie. Însă cu cât 
înaintez în relaţia cu Stevie şi văd cum e să fiu plăcut şi dorit pentru 


cine sunt cu adevărat, cu atât vreau să fiu tipul ăla şi cu restul lumii. 
Sper că asta o să fie îndeajuns ca să-mi fie extins contractul cu 
singura echipă pentru care vreau să joc. 

Le fac cu mâna celor care s-au strâns în faţa clădirii mele, în timp 
ce portarul îmi deschide uşa. 

- Din ce în ce mai mulți oameni vin aici. Cu cât înaintați în 
sezon şi obţineţi un scor mai mare, cu atât lumea vrea mai mult să 
ştie despre dumneavoastră, nu-i aşa, domnule Zanders? 

- De obicei îmi place asta, dar sezonul ăsta nu e pe gustul meu. 

Mă uit dincolo de uşile de sticlă, unde fanii arată spre mine şi-mi 
fac cu mâna, de parcă sunt un animal expus la grădina zoologică, 
menit să facă diverse trucuri pentru ei. 

Pentru prima oară în carieră, mi-aş dori ca nimeni să nu se uite la 
mine. 

- Domnişoara Shay e sus. 

Îi mulţumesc din priviri, apoi urc în liftul privat spre etajul meu. 


— Zee, nu mai trebuie să mă hrăneşti. În curând n-o să mă mai 
încapă pantalonii. De fapt, nici ţie n-o să-ţi mai vină pantalonii, 
spune Stevie, în timp ce se întinde pe canapea. 

Are dreptate. Chiar dacă mă antrenez zilnic şi ard mai multe 
calorii decât un om obişnuit, Stevie şi cu mine mâncăm fast-food în 
fiecare seară. Îmi place s-o văd fericită când ne bucurăm de felurile 
noastre preferate. Nu avem prea multe opţiuni, din moment ce nu 
sunt un bucătar bun și, când suntem în deplasare, stăm în hoteluri 
în fiecare noapte. 

- Dar îmi place să te hrănesc. 

Mă aşez pe canapea și îi ridic capul, după care Stevie şi-l așază în 
poala mea, ca să se odihnească. Rosie sare şi ea pe canapea, în partea 
cealaltă, şi-şi pune şi ea capul în poala mea. 

— Nici măcar nu pot să mă gândesc la mâncare acum, dar dacă aş 
putea, ţi-aş spune că trebuie să mergem la localul ăla de pizza, de pe 
strada 28, după care vreau să încerc mâncarea de la camionul de taco 
care parchează pe ponton în fiecare marţi. După asta, ar trebui să 
încercăm restaurantul ăla indian, care o să se deschidă lângă arenă. 

Mă pufneşte râsul. 

— Să faci o listă, în aplicaţia Notiţe. Să facem o listă cu toate 
felurile pe care vrem să le încercăm. 

Îi dau telefonul şi-l deblochez. 

Stevie se înviorează când aude asta. Îmi ia telefonul şi deschide 
aplicaţia ca să creeze un nou fișier, dar înainte de asta, se opreşte. 

— Ce e asta? 

Fiecare oraş pe care-l vizităm cu NHL e listat în notițele mele. 

Nu vreau să mint, cu atât mai puţin pe ea, aşa că n-o fac. 

— Am ţinut o listă cu fetele cu care mă vedeam în oraşele alea, 
pentru că, atunci când mă întorceam şi ele mă contactau, să ştiu 
cine sunt. 

Stevie se opreşte, după care reacționează exact cum mă aşteptam. 

Iubita mea izbucneşte în râs. 


- Spune-mi că glumeşti! Dumnezeule, e ridicol şi uimitor în 
acelaşi timp. Zee, chiar ai fost un mic destrăbălat. 

— Mic? Nu e nimic mic aici, drăguţo, pufnesc eu. 

— Cel puţin ai fost un amant organizat şi sincer. Pot să le citesc? 

— Sigur, ridic eu din umeri. 

Se uită la ele, gândindu-se pe care să-l deschidă primul. E foarte 
amuzată. 

- O, Nashville. Lista asta o să fie lungă. 

Pe asta o deschide. 

Văd cum privirea ei devine confuză, iar amuzamentul se 
transformă în emoție. 

— Poţi să le citeşti cu voce tare, Vee. 

— Stevie. Păr cârlionţat şi un fund incredibil. Nu vrea să se culce 
cu mine, dar sper c-o să se răzgândească. 

Când intră în fişierul cu Denver, citeşte din nou: 

- Stevie. Are o problemă de atitudine. Îi place baschetul şi să 
mănânce burgeri. 

Apoi intră în fişierul cu Washington DC. 

— Stevie. Cea mai bună partidă de sex din viaţa mea. 

Urmează Calgary. 

— Stevie. Am strecurat-o în camera mea de hotel, ca să ne uităm 
la filme toată noaptea. 

San Jose. 

— Stevie. Sex oral incredibil în duş. Mi-a purtat tricoul în pat. 

Apoi Vancouver, 

— Stevie. A venit la meciul meu. E persoana preferată cu care să- 
mi petrec timpul. 

Într-un final, se uită la mine. 

- Ţi-am spus, o listă cu fetele cu care mă văd în oraşele alea. 
Acum e puţin diferită, dar ideea e aceeași. 

Deschide fişierele pentru Los Angeles şi Seattle, însă sunt 
amândouă goale. 

- În astea nu e nimic. 

— Pentru că încă n-am fost acolo. 

Pune telefonul meu pe stomac, apoi îşi ascunde faţa în mâini. 

- Dumnezeule, cum de eşti real? Chiar şi când eşti prins fiind 
afemeiat, eşti prins în cel mai drăguţ mod posibil. 

Are ochii puţin umezi. 

— Vee, tu eşti prima mea alegere. Singura mea alegere. 

Îi dau șuviţele cârlionţate de pe faţă. 

— Fie că suntem în Chicago sau în orice alt oraş, eşti doar tu. 

Se ridică şi mă sărută. Apoi o sărut pe faţă şi-şi ascunde faţa în 
umărul meu. Îmi trec braţul în jurul ei şi o ţin strâns, în timp ce 
continui să o mânpgâi pe Rosie. 

- Zee, sunt obsedată de tine. 

— Şi eu de tine. 

După câteva minute de mângâieri, simt cum corpul îi devine 
greu. A adormit. Îmi odihnesc capul pe al ei şi mă simt foarte 
recunoscător. 


Niciodată n-am crezut c-o să trăiesc aşa ceva. Niciodată n-am 
crezut c-o să mă simt atât de protejat să fiu eu însumi, aşa cum mă 
simt cu fata asta. Îmi oferă spaţiu să fiu direct şi sincer şi nu mă 
judecă deloc. 

Niciodată nu am crezut că o să am propria familie. Însă acum, cu 
dobermanul care stă cu burta în sus și însoţitoarea de zbor 
cârlionţată care doarme sub braţul meu, îndrăznesc să spun că am 
propria familie. 

În timp ce procesez asta, îmi reamintesc că am avut o familie. 

Una de care mi-e dor. 

- Vee? şoptesc, ca să văd dacă mai e trează. 

Se foieşte. Îşi înfăşoară braţele în jurul gâtului meu şi mi se 
ghemuieşte la piept. 

- Mda. 

Ezit, dar până la urmă îi spun: 

- Mi-e dor de tata. 

O simt cum îngheaţă. 

— Ar trebui să-i spui. 

- Da? 

- Da. Când ţi-e dor de cineva, ar trebui să-i spui. 

Stevie îmi ia telefonul de pe canapea şi mi-l întinde. Se lasă din 
nou în poala mea, cu ochii închişi. 

— Şi dacă o să spună ceva ce nu-ţi place, o să te las să-mi cumperi 
îngheţată şi putem să-l bârfim. 

Râd în timp ce sunt la un pas să-l sun pe tata. Ultima oară când 
ne-am scris a fost de Crăciun, când mi-a zis c-a aterizat în Chicago. 

Încă mai sunt furios, dar nu pe tata, ci pe mama. Sigur, încă mă 
frustrează comportamentul lui, dar furia s-a disipat. 

A fost înlocuită de dor. 

Mi-e dor de relaţia pe care am avut-o odată. Relaţia pe care nu 
credeam c-o s-o mai avem. Dar, în ultimul timp, am simţit că poate 
o să pot fi sincer cu el şi să-i spun că am nevoie de el. Poate și el are 
nevoie de mine. 

Îi scriu un mesaj, fără să mai ezit. 

După care îl şterg. E prea complicat. Nu ştiu ce să spun. Nu ştiu 
cum să exprim tot ce am simţit în ultimii 12 ani. 

Aşa că n-o fac. 

În schimb, îi spun ce simt în momentul ăsta. 


Evan: Mi-e dor de tine. 


Credeam că o să dispară povara pe care o simţeam, dar în 
schimb, anxietatea îmi dă târcoale şi nu am aer, când văd că îmi 
scrie. 


Tata: Și mie mi-e dor de tine, Evan. Știu că ai multe lucruri 
pe care vrei să mi le spui. Când o să fii pregătit, sunt aici să te 
asculi. 


Oftez şi-mi las capul pe canapea, iar telefonul îmi vibrează din 
nou. 


Tata: Te iubesc. 


Îmi dau lacrimile când văd aceste cuvinte, pe care nu ni le-am 
spus în ultimii 12 ani. Încerc să mă abțin, dar nu reușesc şi mă 
pufneşte plânsul. Până acum, n-am știut cât de dor mi-a fost să aud 
asta de la el. 

Vreau să-i răspund, dar nu sunt pregătit. În plus, lacrimile mi-au 
înceţoşat vederea, aşa că oricum n-aş putea s-o fac. Îmi pun 
telefonul pe masa de cafea din faţa noastră, îmi las capul pe spate şi 
încerc să-mi controlez respiraţia și să nu lac zgomot, ca să n-o 
trezesc pe Stevie. 

Mă ţin de podul nasului şi am ochii închiși, ca să nu-mi curgă 
lacrimile. 

Stevie mă ia de cealaltă mână şi o aşază pe obrazul ei. 

— Sunt aşa mândră de tine, şopteşte. 

Ține ochii închişi şi mă lasă să trăiesc singur acest moment. 

Povara furiei şi a urii pe care le-am simţit în ultimii 12 ani mi se 
mai ridică de pe umeri. Simt cum teama e înlocuită de încredere. 
Inspir adânc şi îmi revin. 

Mă uit la frumuseţea din poala mea. Fata mea sălbatică, cu o 
inimă de aur, care mă face să vreau s-o arăt şi pe a mea. 

Stevie mă ţine de mână în timp ce se odihneşte, aşa că învârt 
unul dintre inelele noi de pe degetul ei, admirând felul în care arată 
aurul pe pielea ei ciocolatie. 

- Mulţumesc pentru bijuteriile noi, spune ea încet. 

Îi dau câteva şuviţe de pe faţă şi mă joc cu părul ei, în timp ce o 
mângâie pe Rosie pe burtă. 

— Cu plăcere, Vee. Mulţumesc că eşti iubita mea. 

Râde încet şi se întoarce într-o parte. 

- Nu trebuie să-mi mulțumeşti. E cea mai bună decizie pe care 
am luat-o vreodată. 

O mângâi pe față, în timp ce adoarme la loc. 

- Mulţumesc că m-ai ales, adaugă ea. 

Buzele ei pline sunt ușor despărțite şi obrajii pistruiaţi sunt 
absolut adorabili. 

— E cea mai bună decizie pe care am luat-o vreodată. 


CAPITOLUL 35 


Stevie 


— Ţi se pare că ai înţeles regulile de la hochei, acum c-ai fost la 
mai multe meciuri? 

Logan se aşază lângă mine, pe rândul nostru, după ce a fost să-l 
vadă pe Maddison pe gheaţă. 

— Cred că da. 

Sunt cu ochii-n patru, admirând priveliștea de la United Center. 
Vin la meciurile lui Zanders de câteva săptămâni, dar mereu mi se 
pare fascinant cât de repede se transformă clădirea dintr-un teren de 
baschet în teren de hochei. Doar aseară ce am fost aici la meciul lui 
Ryan. 

- În mare parte, am învăţat regulile. Cât despre echipa noastră, 
soțul tău înscrie golurile şi tipul cu care ies stă pe banca de pedeapsă 
pentru că e un nemernic. 

Logan râde. 

— Se pare că le-ai învăţat. 

— Să ştii că nu trebuie să stai cu mine la fiecare meci. Ştiu că 
locurile mele sunt destul de departe. Doar că nu vreau să vadă 
cineva că sunt aici. 

— Îmi place să stau lângă tine. Doar că Eli are nevoie de micul 
nostru ritual dinaintea meciului, dar după aceea se concentrează la 
joc, nu la unde stau. Sunt foarte încântată că ești aici. Acum nu mai 
trebuie să stau în loja pentru familie, cu celelalte, 

— Celelalte? 

— Soţiile şi iubitele celorlalţi jucători. Nu toate sunt pe stilul meu. 
Unele sunt de treabă, dar altele e evident că sunt cu ei pentru bani, 
statut sau ce le mai iese din asta, aşa că sunt încântată că ești aici. 
Îmi place că am cu cine să stau la evenimentele echipei. 

Îi zâmbesc, fără să aprofundez. 

— Asta când o să poţi. După ce o să vă faceţi relația publică şi nu 
o să mai păstraţi secretul, continuă Logan. 

Chiar nu ştiu când o să se întâmple asta sau cum arată viitorul 
relaţiei mele cu Zanders. Aşa că n-o să mă stresez din cauza asta şi o 
să mă bucur de prezent. lar în momentul ăsta, am ocazia să-l privesc 
pe cel mai sexy bărbat pe care-l cunosc făcând lucrul la care se 
pricepe cel mai bine. 

— Mă bucur că eşti aici, Stevie. Si sunt atât de fericită că tu și Zee 
sunteți fericiţi. E unul dintre cei mai buni oameni pe care-i cunosc şi 
mă bucur că îl vezi aşa cum e cu adevărat. Uneori este greu, din 
cauza imaginii pe care o prezintă presei şi întregii lumi. 

Îl privesc cum se încălzeşte. În ciuda dimensiunii lui, alunecă 
foarte elegant pe gheaţă. 

— Cu cât stau mai mult cu el, cu atât e mai greu să ignor cât de 
grozav e. E chiar enervant. S-a strecurat în viaţa mea. 

Zanders observă că-l privesc admirativ, în timp ce patinează 
aproape de panourile care înconjoară gheaţa. Nu suntem aproape de 
teren, dar tot pot să-i văd zâmbetul. 

- Nu l-am văzut niciodată aşa, spune Logan plină de mândrie, 
aproape şoptit. 


Zanders trage tricoul pe care-l poartă, referindu-se la cel identic 
pe care-l port şi eu. Îi imit gestul şi un zâmbet imens îi apare pe faţă 
şi-mi susţine privirea. 

Asta până când Maddison vine în spatele lui și-i dă una peste 
ceafă, râzând de Zanders că e moale, așa cum e și Eli în preajma 
soţiei lui. 

— N-ai adus-o pe Ella azi? 

— Ba da, aleargă pe aici. Părinţii lui Eli sunt în oraş, aşa că e cu ei. 
O să-i întâlneşti diseară, sunt grozavi. 

— Nu trebuia să-ţi schimbi planurile pentru ziua de naştere doar 
pentru noi. 

- Am făcut-o cu drag. Îmi place că faci parte din grupul nostru. 

Încerc să-mi controlez zâmbetul prea încântat. Pentru prima oară 
în viața mea, am prieteni care îmi caută compania pentru cine sunt, 
nu pentru cine e [ratele meu. 

E foarte plăcut. 


CAPITOLUL 36 


Zanders 


Faptul că Stevie e la meciul meu şi poartă tricoul cu numărul 
meu are un efect aparte asupra laturii mele posesive. În afara surorii 
mele, n-am avut niciodată pe cineva care să vină la meciuri doar 
pentru mine. Habar n-am cum se descurcă Maddison cu asta din 
colegiu. Faptul că iubita mea e aici îmi fură toată concentrarea. Nu 
vreau decât să mă uit la ea, să admir cât de bine arată cu părul 
cârlionţat şi tricoul Raptors. Nu contează că am aceeași privelişte de 
săptămâni întregi. 

Aproape nu-mi vine să cred că e aici şi parcă trebuie să mă asigur 
că e adevărat. 

- Ultima rundă, Rio! Haide! strig la partenerul meu de pe gheaţă, 
când intru pentru ultima rundă a meciului de după-amiază. 

Băieţii au jucat grozav. Au câştigat cele mai multe puncte în NHL 
în februarie, care s-au făcut simţite în luna martie. Dar pe lângă 
faptul că am câştigat alte două puncte pentru victoria de azi, după 
ce o să se termine meciul, o să ne asigurăm primul loc în divizia 
noastră în etapele eliminatorii, ceva ce echipa asta n-a mai făcut de 
ani întregi. 

Portarul echipei Buffalo a ieşit deja de pe gheaţă, oferindu-le un 
avantaj de şase la cinci. Dar chiar şi aşa, conducem cu două goluri 
în ultimele secunde ale meciului. După ce Rio înscrie în poarta 
goală, începe celebrarea. 


Cum sună alarma, băieţii se aruncă pe portarul nostru, pentru 
cum a apărat poarta. Sala se umple cu urale şi muzica răsună pentru 
echipa noastră. 

Am fost prima organizaţie din ligă care şi-a asigurat locul în 
etapele eliminatorii, iar acum ne este garantat avantajul de acasă, 
atât timp cât vom participa la competiţie. 

Coechipierii mei vin la bancă şi se imbrăţişează cu antrenorii, 
după care o iau prin tunel, spre vestiar. Dar înainte să ies de pe 
gheaţă, Maddison sare pe mine. 

- Bine, Zee! 

Îl iau în brate. 

- Nu-mi vine să cred c-am reușit. 

Ne oprim pentru o clipă şi ne uităm în jur, unde tribunele sunt 
acoperite cu roşu, negru și alb. 

De când a venit Maddison în echipă, acum cinci ani, misiunea 
noastră a fost să schimbăm cultura din această echipă. Am ajuns în 
mod constant în etapele eliminatorii, dar niciodată n-am rezistat 
mult. Am fost buni, dar niciodată grozavi. Însă anul ăsta suntem 
grozavi. 

Chiar avem şanse să câştigăm Cupa. 


În clipa în care deschid ușa apartamentului lui Maddison, Rosie 
intră de parcă e locul ei, aşa cum face de fiecare dată. Adulmecă 
jucăriile şi canapelele, în căutarea Ellei, după care renunţă şi se duce 
la Maddison pentru o porţie de răsfăţ. 

- Omule, unde e toată lumea? 

Maddison face treabă prin bucătărie, ţinându-l pe MJ, în timp ce 
pregăteşte cina aniversară a lui Logan. Se apleacă şi îi oferă lui Rosie 
atenţia pe care aceasta o caută cu disperare. 

— Părinţii mei au trebuit să treacă pe la birou după meci, dar vor 
veni în curând, iar fratele meu trebuie să ajungă în orice moment. 

Îl scot pe MJ din wrapul pe care-l poartă prietenul meu şi mă așez 
la insula din bucătărie. Rosie se aşază atentă lângă Maddison, 
sperând că o să-i scape ceva în timp ce găteşte. 

- l-am spus lui Stevie că sunt pe drum. Ar trebui să vină şi ea în 
curând. 

— A venit deja. A plecat cu Logan şi Ella să-şi facă unghiile cum 
ne-am întors de la meci. 

— Serios? A venit singură? 

Crezusem că Stevie se va simţi intimidată să vină singură, 
înaintea mea, mai ales că apartamentul lui Maddison se va umple în 
curând cu prietenii şi familia lui Logan. Dar, în acelaşi timp, îmi 
place că e destul de încrezătoare să fie singură, mai ales în preajma 
oamenilor mei. 

Maddison se uită la mine. 

- Ce e? 

— Ştii că ea şi Logan au stat împreună la meciuri de săptămâni 
întregi, nu-i aşa? Sunt prietene. $i, Zee, îmi pare rău că-ți spun asta, 


dar în ultimul timp Ella vorbeşte mai mult despre Stevie decât 
despre tine. 

- Minţi! 

Maddison ridică mâinile, în semn de apărare. 

— Ella o roagă pe Stevie să-i aranjeze părul la fiecare meci şi iubita 
ta îmi lasă fiica să se uite la pozele ei cu câinii de la adăpost. Să te 
văd cum depăşeşti asta, amice! 

Mă bucur că prietenii mei o plac pe Stevie, dar nu e nevoie s-o 
placă mai mult decât pe mine. 

Îl ţin pe MJ cu o mână, iar cu cealaltă îi scriu iubitei mele. 


Zee: Am auzit că nepoata mea e posibil să te placă mai mult 
decât pe mine. Nu se poate așa ceva, drăguțo. 

Stevie: Nu e vina mea că sunt mult mai distractivă decât 
plictisitorul unchi Zee. 

Zee: Plictisitor? Îţi arăt eu plictisitor. 

Stevie: Abia aştept! 


Zâmbetul de pe fața mea e dureros de mare în timp ce mă uit la 
ecranul telefonului. 


Zee: Ce culoare îţi faci unghiile? 

Stevie: Du-te să stai cu prietenul cel mai bun! 

Zee: Ce culoare? 

Stevie: Ce contează? 

Zee: O să le văd mai târziu, înfăşurate în jurul penisului 
meu. Cred c-ar trebui să am şi eu un cuvânt de spus. 

Stevie: Eşti ridicol! 


li trimit 100 de dolari, cu descrierea „Roșu, te rog“, dar îi refuză, 
trimiţându-i înapoi. 


Stevie: N-o să plătești ca să-mi alegi culoarea ojei. 
li trimit banii din nou. 


Stevie: Cât crezi că e manichiura? 

Zee: Nu ştiu. 100 de dolari? Roșu, te rog! 

Stevie: Bine. Asta o s-o acopere şi pe Ella. 

Zee: Vezi să-i spui că unchiul ei a plătit. 

Stevie: Stai liniştit! I-am spus deja că e din partea mea. 

Zee: Mă înnebuneşti şi mi-e dor de tine. Grăbeşte-te! 

Stevie: Și tu, la partea cu înnebunitul. Şi cu dorul. Apropo, 
grozav meciul! Sunt aşa mândră de tine! 

Zee: Multumesc, Vee. Abia aştept să sărbătoresc cu tine. 


- I-ai spus lui Vee că ești îndrăgostit de ea? mă întreabă 
Maddison. 
Încearcă să nu râdă, dar nu reușește. 


- Nu începe, îl avertizez. 

Nu sunt pregătit să mă gândesc la cuvântul care m-a speriat toată 
viața mea. 

- Unde e Lindsey? Logan a spus că n-a venit la meci. 

- Cred c-au fost întârzieri mari cu avioanele din Atlanta. O să 
vină, deşi i-am spus să nu-și facă griji. Însă cred că vrea s-o cunoască 
pe Stevie. Trebuie să aterizeze în orice moment. 

— Vrea s-o întâlnească pe Stevie sau s-o fure? 

- Probabil puţin din ambele. 

Îl ajut pe Maddison să bage lasagna în cuptor. Prin ajutor, vreau 
să spun că-i țin fiul în braţe, ca să gătească. Tocmai atunci încep să 
vină şi prietenii şi familia lui Logan. Primul care ajunge e bona, care 
e mai degrabă unul dintre bunii lor prieteni din colegiu, pe care-l 
plătesc să fie dădacă pentru a locui în aceeaşi clădire cu ei şi să-i 
ajute cu copiii când au nevoie. Urmează părinţii şi fratele lui 
Maddison, urmaţi de cea mai bună prietenă a lui Logan din colegiu. 

- Unchiule Zee, mi-am făcut unghiile cu galben! strigă Ella, care 
dă buzna pe uşă şi vine la mine. 

Îşi ridică mâinile şi-mi arată unghiile ce au culoarea soarelui, cu 
nişte auriu. 

- Arată superb, E]. 

O ridic şi o pun pe celălalt genunchi, lângă fratele ei. 

— Stevie le-a plătit. 

— Serios? 

Mă uit la iubita mea, care tocmai intră pe uşă, făcând pe 
inocenta. 

Stevie vine în spatele meu şi mă imbrăţişează, apoi îmi arată 
unghiile proaspăt făcute. 

Sunt albastre. 

Le privesc o clipă şi nu pot să mint, arată bine cu pielea ei 
ciocolatie şi inelele aurii, dar a ales culoarea asta ca să mă testeze. 

— Ella Jo, trebuie să vorbesc cu Stevie o clipă. 

Îmi ridic nepoata şi o aşez jos. Apoi i-l dau pe MJ mamei lui. 

- La mulţi ani, Lo. 

O pup pe Logan pe obraz, în timp ce o trag pe Stevie după mine. 
Râsetul ei răsună în toată camera. 

Ştie exact ce face. 

Deschid ușa de la baia aflată la capătul holului şi o invit înăuntru. 
Expresia ei e îngâmfată şi entuziasmată când o urmez. 

— Ce e asta? 

O ridic pe chiuvetă şi mă aşez între picioarele ei. 

— Ce e, nu-ţi place oja? 

— Nu asta am cerut. 

Stevie chicoteşte când îmi vede dezamăgirea falsă. 

- Nu ţi-am cerut părerea. În plus, chiar crezi că o să-mi schimb 
culoarea unghiilor în funcţie de ce vrei tu şi cum o să arate în jurul 
penisului rău? 

Întinde mâna și-și admiră unghiile. 

- Cred că albastrul o să arate foarte bine. 


Menţine privirea fixată asupra mea şi îmi desface fermoarul 
pantalonilor. Apoi își apropie gura de a mea şi scâncesc când îmi 
atinge penisul. Apoi îşi plimbă limba peste buza mea de jos. 

— Nu ştiu ce să zic, Zee. Cred că albastrul arată destul de bine. Tu 
ce părere ai? 

Mă mângâie şi gestul face ca tot sângele din corp să mi se ducă 
direct în penis. 

Când privesc în jos, sunt fascinat de degetele ei ciocolatii, inelele 
aurii şi unghiile albastre precum cerul, care-mi mângâie penisul 
într-un ritm perfect. 

— Da, albastrul merge. 

Chicoteşte uşor în timp ce continuă să mă mângâie, iar buzele se 
ocupă de zona sensibilă de sub ureche. Mă proptesc în oglinda din 
spatele ei. Îmi lipesc capul de ea, în timp ce continui să mă mișc în 
mâna ei. 

— Felicitări pentru meci, spune ea încet, în timp ce mă sărută pe 
gât. 

— Te rog, nu te opri! La naiba, Vee, e atât de bine! 

Încep să respir sacadat, iar oglinda din spatele meu se abureşte. 
Senzaţia e incredibilă, iar ritmul în care mă mângâie este perfect. Îşi 
înfăşoară picioarele în jurul meu și cu mâna liberă mă apucă de 
ceafă, ținându-mă aproape de ea. 

- Albastrul arată mult mai bine decât roşul. 

Continuă să mă atingă şi scâncesc. Îşi ridică genunchii și încearcă 
să mai uşureze presiunea pe care o simt între picioare. Îşi arcuieşte 
spatele şi-şi lipeşte sânii de piept. 

— O să ţi-o trag aşa tare când o să ajungem acasă. N-o să mai poţi 
să vorbeşti după ce o să termin cu tine, cu atât mai mult să-mi spui 
ce culoare ţi-ai făcut unghiile. 

Simt că pulsez în mâna ei, pe punctul să termin, 

- Bună, Linds! strigă Logan pe hol. 

Stevie se opreşte imediat. 

— Spune-mi că glumeşti, mă plâng şi-mi las capul pe umărul ei. 

— Trebuie să ieşim de aici. 

Stevie face ochii mari şi-mi dă drumul imediat. 

Mă uit la erecţia mea şi-mi vină să plâng, pentru c-am nevoie de 
o eliberare. Dar bineînţeles că acum a decis sora mea să vină. 

Stevie a ales bine unghiile albastre, pentru că simi cum testiculele 
imi devin aceeaşi culoare. 

- Zee, sora ta o să ne prindă aici împreună. Nu vreau s-o 
întâlnesc aşa pentru prima oară. 

— Relaxează-ie! O să ie considere mult mai tare dac-o să ie prindă 
făcându-mi sex manual în baie. 

- Opreşte-te! 

Stevie se ridică, îşi aranjează fusta și apoi îşi şterge buzele. 

— Arăt bine? 

Îi iau faţa în mâini şi-mi lipesc fruntea de a ei. 

— Arăţi perfect, Vee. Ca întotdeauna. Nu-ţi face griji pentru 
Lindsey, deja te place. 


O sărut, în speranţa c-o s-o calmez. 

Însă asta nu mă calmează pe mine cu nimic. Continui să am o 
erecţie pe care trebuie s-o ascund. 

- Va trebui să ai grijă de asta în curând. 

Mă atinge prin pantaloni şi gem. 

— S-a făcut. 

Mă sărută, apoi iese din baie înaintea mea. 

Aştept o clipă, cât să mă asigur că acţiunea din pantaloni e bine 
ascunsă înainte s-o urmez, 

- Pentru numele lui Dumnezeu, bineînţeles c-ai făcut aşa ceva, e 
primul lucru pe care-l spune Lindsey când apar. 

Stă în mijlocul holului, în dreptul uşii principale, cu valiza. 

- Bună, Linds. Ea e iubita mea... 

— Stevie! exclamă Lindsey, care o ia în braţe. Habar n-ai cât mă 
bucur să te întâlnesc. 

- Şi eu mă bucur să te întâlnesc, zice Stevie râzând. 

Maddison şi Logan stau la capătul holului și privesc întreaga 
interacţiune zâmbind. Îmi scarpin ceafa, apoi dau din mâini, 
reamintindu-i surorii mele: 

— Şi eu sunt aici. 

— Tare, zice Stevie. 

- Minunat, adaugă Lindsey. 

Sora mea o mai ţine puţin în braţe, după care se uită la mine şi-şi 
dă ochii peste cap. 

- Dumnezeule, mereu ai nevoie de atenţie. 

Îi dă drumul lui Stevie ca să mă îmbrăţişeze, dar durează doar 
două secunde. 

O ia pe Stevie de braţ și pleacă cu ea. 

— Îmi iei tu valiza, Ev? întreabă ea peste umăr. 

Stau alături de cei mai buni doi prieteni ai mei şi cu totii ne 
uităm cum sora mea o răpește pe Stevie, se aşază pe canapea şi 
vorbeşte entuziasmată despre cine ştie ce. 

- Deci toată lumea o place pe iubita mea mai mult decât pe 
mine? Aşa merg lucrurile acum? 

— Da, răspunde Logan fără ezitare. 

- Bun-venit în club, amice, spune Maddison şi mă bate pe umăr, 
apoi ia valiza lui Lindsey şi o mută din dreptul ușii. 


Cândva după cină şi tort, mă trezesc din nou singur cu Logan şi 
Maddison, când spălăm vasele în bucătărie. Cu Ella şi Lindsey acolo, 
abia am reuşit să stau puţin cu Stevie în toată seara. Mi-au furat-o 
de nenumărate ori. 

Însă ador felul în care toţi oamenii mei preferați o iubesc. E atât 
de specială, dulce şi amuzantă și nu şi-a recunoscut valoarea din 
cauza companiei pe care o avea. Oamenii erau în viaţa lui Stevie ca 
să fie mai aproape de fratele ei. Apoi mai e mama ei, care mereu a 
făcut-o să simtă că nu e îndeajuns. Dar aici, cu oamenii care sunt 
familia mea, e mai mult decât destul. Este binevenită şi dorită. 

Îmi pun braţul în jurul sărbătoritei. 


- Mulţumesc că te porţi aşa cu Stevie. Niciodată n-a avut prieteni 
buni, aşa că toată treaba asta înseamnă mult. 

Logan se reazemă de mine. 

- Mi se pare ireal, pentru că tuturor ne place foarte mult de ea. 

- Cred c-a fost vorba mai mult de faptul că nu reuşea să impună 
limite când oamenii încercau să se folosească de prietenia cu ea ca să 
se apropie de fratele său. Însă acum începe să-şi dea seama ce şi 
cum. 

O privesc plin de admiraţie pe iubita mea, care stă în sufragerie, 
cu Lindsey. 

- Zee, e grozavă! Dar cel mai important e că te ajută să te placi 
aşa cum ești, iar asta mă face s-o iubesc. 

Le privesc pe sora şi pe iubita mea, care stau pe jos, în sufragerie. 
Lindsey are un pahar cu vin în mână, iar Stevie o bere. 

Rosie doarme pe canapea, lângă Ella, care e în comă diabetică de 
la tortul cu ciocolată care încă mai e întins în jurul gurii ei. 

— Despre ce vorbiți voi două? 

Intru în sufragerie şi mă aşez pe canapea, apoi o trag pe Stevie să 
vină lângă mine. Se urcă în poala mea, îşi pune picioarele sub 
piciorul meu şi-mi întinde berea ei. 

— Stevie încearcă să mă convingă să adopt un câine. 

Iubita mea are un zâmbet larg şi nu tocmai inocent. 

— Serios? Și cum merge? 

— Vrea să mergem mâine-dimineaţă la Senior Dogs of Chicago. 

Stevie râde încet, dar observ nuanțele pline de subînţeles. Ştiu ce 
face. 

— Atunci sper că eşti pregătită să te întorci cu un câine în Atlanta, 
pentru că eu am fost acolo o singură dată şi n-a fost nevoie de mai 
mult. 

Arăt spre Rosie care doarme pe spate, lângă nepoata mea, 

- Mi-ar plăcea la nebunie dacă aş sta acasă, dar zilele astea 
locuiesc mai mult la birou. Stevie, tu câţi ai acasă? 

Iubita mea se înroşeşte. 

- Eu nu am. Locuiesc cu fratele meu şi e alergic. Dar fac 
voluntariat la adăpost şi îi alint în fiecare zi, deci e şi ăsta un plus. 

O trag lângă mine. 

- În plus, Vee e la mine acasă aproape în fiecare noapte. Rosie e la 
fel de mult câinele ei cât e şi al meu. 

Stevie dă din cap, în semn că nu e aşa. 

- E în regulă că eu nu am câini, îi spune surorii mele. Atât timp 
cât îi ajut să-şi găsească familiile potrivite, nu am nici o problemă că 
nu suni eu. 

Jur că tot ce spune fata asta mă face să mă îndrăgostesc şi mai 
mult de ea. 

E un amestec interesant de atitudine dulce şi fermă. Nesiguranţă 
şi încredere. Curaj și timiditate. Însă indiferent de dualitatea 
personalităţii ei, inima ei e mereu tandră şi deschisă. 

— Ev, titlurile din tabloide din ultimul timp au fost ridicole. 

Lindsey schimbă subiectul. 


Stevie se uită oriunde, doar la mine sau la sora mea nu. S-a 
încordat şi se vede că se simte incomod în poala mea. 

O mângâi pe spate. 

— Caută ceva, orice, pentru că nu m-au mai surprins petrecând în 
oraş sau plecând cu cineva la braţ. 

Stevie se foieşte. În ultimul timp, ăsta a fost un subiect sensibil 
pentru ea. Nu am nici o problemă ca oamenii să râdă de mine, dar ei 
i-a fost greu să citească toate articolele, deși am discutat amândoi că 
asta o să fie situaţia până când o să-mi fie extins contractul. 

— L-ai văzut pe cel de ieri, despre cum ai un copil secret şi de asta 
n-ai mai ieşit în oraş? râde Lindsey. 

- Chiar am un copil, dar nu e nici un secret, spun eu, mângâind- 
o pe Rosie. 

Speram că asta o s-o amuze pe Stevie, dar n-am reușit. Aşa că o 
lipesc şi mai tare de mine. 

- A fost nasol în ultimul timp. A tot trebuit să mă ascund şi să-l 
țin pe Rich la distanţă. Din ce în ce mai mulţi oameni se strâng în 
fiecare zi în faţa clădirii şi a devenit din ce în ce mai greu s-o aduc pe 
Stevie la mine. 

— Ar trebui să vă mutaţi împreună, spune Lindsey. 

Stevie se îneacă cu bere. 

Mă bucur că suntem pe aceeaşi lungime de undă şi vrem să 
progresăm într-un ritm normal, indiferent ce cred cei din jur. 

- Linds, ar fi minunat dacă nu mi-ai face iubita să se înece. 

Apoi îi șoptesc la ureche: 

— Asta e treaba mea. 

Mă loveşte în piept. 

- Încă nu-mi vine să cred că ai o iubită, zice Lindsey. Dar la un 
moment dat, va trebui să clarilici totul cu presa, Ev. Fanii tăi te 
iubesc şi vor fi încântați să ştie că eşti fericit. S-au distrat cu 
imaginea ta de băiat rău pentru că doar asta le-ai oferit. Dar va 
trebui să le arăţi cine eşti cu adevărat şi să le dai ocazia să-l placă şi 
pe tipul ăla. 

— Asta i-am spus şi eu, a încuviințat Stevie. 

— Şi dacă nu te vor plăcea, atunci o să-i dau în judecată. Sunt 
avocată, deci pot să fac asta. 

Umorul surorii mele ne relaxează pe toţi trei, iar Stevie zâmbește 
în sfârșit. 

Știu că Lindsey are dreptate. Stevie, Logan şi Maddison mi-au 
spus şi ei același lucru, dar mă sperie ideea să arăt lumii cine sunt cu 
adevărat, atât de aproape de extinderea contractului. Mai am doar 
câteva luni. Până atunci, pot să suport poveştile despre mine. 

Sper că şi Stevie o să poată. 


CAPITOLUL 37 


Stevie 


— Vrei să închizi gura sau ai de gând să şiergi cu mopul pe jos 
după zbor? 

Cuvintele lui Indy mă scot din visare. Închid repede gura și mă 
şterg la colţuri, ca să fiu sigură. 

- Eu sunt singura care ar trebui să saliveze aici. Eu îmi folosesc 
imaginaţia şi mă întreb ce e sub boxerii ăia mulaţi. Cel puţin tu ştii. 

Privirea mi-e fixată asupra rândului de lângă ieșirea de urgenţă, 
unde iubitul meu e la bustul gol şi-şi aranjează costumul în 
compartimentul de sus. 

— Crede-mă, Indy, salivez tocmai pentru că ştiu ce este acolo. 

În timp ce băieţii se schimbă în hainele lor comode, pentru 
zborul spre Fort Lauderdale, Indy și cu mine rămânem ascunse în 
spatele avionului. 

— E cea mai bună partidă din viaţa ta? 

— De departe. 

- Norocoaso! 

Oftez în timp ce-l privesc pe Zanders cum își trage pantalonii de 
trening peste corpul lui superb. Şi ceilalți băieţi se schimbă, dar eu 
n-am ochi decât pentru iubitul meu. 

Probabil simte asta, pentru că se întoarce dintr-odată spre mine. 
Expresia i se topeşte şi devine instantaneu dulce şi tandru. Îmi 
zâmbeşte şi nu mă pot abţine să nu-i răspund la fel. 

Asta până când îşi plimbă seducător un deget peste buze, piept şi 
stomac. Menţine contactul vizual şi ar trebui să fie sexy, dar e doar 
amuzant. 

Din fericire, Maddison îi dă una peste cap înainte ca Tara să-l 
vadă că mă priveşte când nu poartă haine. 

— Tu cum eşti de când... Stii tu? 

- De când am intrat în apartament şi mi-am găsit iubitul din 
ultimii patru ani într-o altă tipă? Super. Chiar bine. 

Judecând după cearcănele pe care le are şi după cât de palidă e, 
nu € așa. Ca să nu mai spun că uniforma îi e largă, pentru că nu mai 
are poftă de mâncare. 

Au trecut câteva săptămâni de când l-a prins pe Alex înșelând-o, 
dar asta nu e nimic în comparaţie cu anii în care l-a iubit. 
Vindecarea după o suferinţă în dragoste nu poate fi cronometrată, 
indiferent cum s-au terminat lucrurile. Inima nu se detaşează dintr- 
odată, doar pentru că vrei tu. 

La fel cum nu poţi să cronometrezi cât de repede te ataşezi de 
cineva. Mie mi s-a întâmplat mai repede decât aș fi crezut, iar acum 
nu mai am cum să dau înapoi. Mă înec în sentimente pe care nu 
credeam c-o să le simt vreodată, dar nici n-aş schimba nimic. 

- Cu ce pot să te ajut? 

— Am nevoie de o noapte în oraș. Vreau să mă îmbăi şi să nu mă 
gândesc la situaţia asta pentru o clipă. Ştiu că nu e cea mai sănătoasă 
abordare, dar îmi ia mai mult să merg la terapie decât să beau un 
shot de tequila. 


Încerc să nu râd, dar din fericire, Indy izbucneşte în râs înaintea 
mea. În ultimul timp a fost tristă şi a suferit, dar din când în când 
mai văd frânturi din prietena mea amuzantă şi fericită. 

— Mi se pare o idee grozavă. Hai să ieşim în seara asta! Echipa lui 
Ryan e în Miami weekendul ăsta, aşa că o parte din ea ori o să vină 
aici, ori putem să mergem noi la ei. E în regulă? 

— Glumeşti? Chiar m-ai întrebat dacă e în regulă? Crezi c-o să mă 
plâng pentru c-o să petrec cu o cameră plină de jucători de baschet 
imenși? Nu ştiu nimic despre sportul ăsta, decât că jucătorii sunt 
uriași şi probabil foarte pricepuţi cu mâinile. 

— Eram mai degrabă curioasă dacă eşti în regulă să stăm cu Ryan 
după noaptea aia... 

- Nu mă înţelege greşit. N-o să-l mai pot privi niciodată în ochi 
pe fratele tău, după ce i-am plâns toată noaptea pe canapea, în timp 
ce-mi curgea nasul şi mâncam îngheţată. Însă restul echipei nu 
trebuie să afle asta. 


Zee (Daddy) Zanders: Dumnezeule, Vee, vino să mi-o tragi 
odată. Când te văd în uniforma aia, îmi amintesc de partida 
din maşină. 


Tot sângele din corp mi se duce direct în obraji, dar şi între 
picioare când îmi amintesc noaptea aia sălbatică. Apoi văd că becul e 
aprins deasupra lui. 

— Pentru numele lui Dumnezeu! 

- Du-te şi ai grijă de iubitul tău, mă tachinează Indy, însă cu 
mult mai puţin sarcasm în voce decât ultima oară când mi-a zis asta. 

- N-are nevoie de nimic, mă plâng eu, în timp ce mă îndrept spre 
el. 

- Da? îl întreb pe Zanders în timp ce sting becul. 

Îmi zâmbeşte bucuros. 

— N-ai nevoie de nimic, nu-i aşa? 

— Nu mi-ai răspuns la mesaj şi trebuia să te văd, şopteşte, în timp 
ce se asigură că nu ne vede nimeni. Arăţi așa bine! 

Maddison chicoteşte lângă el. 

- Îmi pare rău. Stevie, chiar arăţi bine, dar încă nu-mi vine să 
cred cât de mult seamănă cu mine. 

— Linişte. Sunt ocupat să fac parte dintr-un cuplu, îi spune 
Zanders peste umăr. 

Apoi îşi îndreaptă atenţia din nou spre mine şi mă aplec. 

— Am auzit că echipa fratelui tău e în oraş în seara asta. 

- Da. Ori o să mă duc în Miami, ori vine el aici. Încă nu ştiu 
sigur. 

— Vine el aici. Unii dintre coechipierii noştri sunt prieteni cu 
echipa lui şi o să se adune toată lumea. 

- Am înţeles. 

— E în regulă? 

— Nu chiar. N-am voie să socializez cu voi. 


- Mie mi se pare scuza perfectă. Nu poţi să ai probleme c-ai 
socializat cu noi, dacă doar petreci timpul cu fratele tău. 

- Cum rămâne cu Indy? Voiam să ieşim în seara asta. 

— Vezi dacă i-ar plăcea să stea cu echipa şi, dacă da, o să mă 
asigur că băieţii nu vor spune nimic. Dacă nu vrea, nu-i nici o 
problemă. O să te fur în altă seară. 

Îi zâmbesc recunoscătoare pentru că nu mi-a zis să-mi anulez 
planurile. 

— Cum vă simţiţi în legătură cu campionatul? 

Zanders se întoarce spre Maddison şi au amândoi o expresie de 
încredere umilă. Nu vezi aşa ceva prea des la doi bărbaţi aroganti, 
dar se pricep să rămână cu capul pe umeri când vine vorba de 
hochei şi de ce o să se întâmple după acest sezon. Şi cum sunt în 
mijlocul primei runde din etapele eliminatorii, aşa şi trebuie să fie. 

Deja sunt cu două jocuri înaintea Floridei şi, dacă vor mai câştiga 
de două ori în deplasare, vor obţine victoria în prima rundă. 

— Suntem pregătiți, zice Zanders încrezător. 

Apoi tuşeşte şi privirea îi devine rece. 

Nu trebuie să-mi spună ce s-a întâmplat, pentru că ştiu deja. 

— Vrei apă minerală? îl întreb în timp ce Tara trece pe lângă noi. 

— Cu lime, adaugă el. 

Apoi mă întorc repede în bucătărie. 


Briza oceanului îmi leagănă părul, iar nisipul cald îmi alunecă 
între picioare, când Indy şi cu mine păşim pe plaja de lângă hotel. 
Temperatura din sudul Floridei e perfectă. E o pauză plăcută după 
ultimele şase luni, când am călătorit în cele mai reci oraşe din 
America de Nord. 

— Eşti sigură că eşti în regulă cu asta? o întreb pe Indy, în timp ce 
ne îndreptăm spre unul dintre barurile cu vedere la plajă. 

- Da. Mi-am pierdut apartamentul şi iubitul. Dac-o să fim prinse 
şi o să-mi pierd şi locul de muncă, o să se mărească lista. 

Į se simte sarcasm în voce, dar nu cred că glumeşte. În ultimele 
săptămâni s-a simţit foarte înfrântă, iar păstrarea locului de muncă 
nu e chiar o prioritate. 

Şi eu sunt la fel, în timp ce devine din ce în ce mai greu să ies în 
public cu iubitul meu. 

- În plus, n-am nici o rușine să mă dau la un sportiv profesionist. 
O să-mi pierd locul de muncă şi o să-l pun să plătească pentru 
lucrurile pe care nu mi le permit, cum ar fi să mă mut din casa 
părinţilor. 

O iau de braţ şi o privesc puţin îngrijorată. 

— Hai să-ţi luăm ceva de băut şi să te bucuri de atenţia unor 
bărbaţi care sunt de zece ori mai atrăgători şi mai de succes decât 
fostul tău! 

Dom, coechipierul lui Ryan, vine la mine în clipa în care intrăm 
în bar şi-mi întinde o bere. 

- Micuța Shay! Ti-am luat ceva de băut. 


Apoi se uită în stânga mea, la blonda superbă care este prietena 
mea. 

— Sfinte Sisoe, bună ziua. 

- Dom, ea e Indy. Indy, el e Dom, coechipierul lui Ryan. 

Șocul lui Dom e înlocuit repede de atitudinea lui încrezătoare. 

— Şi tu ce bei în seara asta? 

Indy se uită la berile din mâna lui, una pentru el şi una pentru 
mine. 

— Alcool. 

Apoi ia una dintre sticle şi o dă pe gât. 

Dom o priveşte şocat. 

— Mă duc să-ţi mai iau una, micuță Shay. 

— Stai liniştit, nu cred c-o să beau în seara asta. 

Am luat decizia asta acum, după ce am văzut cum este Indy. În 
plus, ştiu că Zanders joacă mâine şi probabil o s-o ia şi el uşor în 
seara asta, aşa că prefer să nu mă ameţesc. 

Îl urmăm pe Dom la restul echipei, însă la mesele din bar sunt 
amestecați jucătorii echipelor de baschet și de hochei din Chicago. 
Câţiva dintre tipii din Raptors ne privesc întrebător pe colega mea şi 
pe mine. Nu ne-am mai văzut în afara avionului sau în alte haine 
decât în uniforme. Însă când fratele meu se ridică şi mă ia în brate, 
ochii le ies din orbite. 

M-am gândit că în seara asta toată lumea o să afle că fratele meu 
e conducătorul de joc al echipei de baschet din Chicago şi nu-mi 
pasă. Nesiguranţa pe care am avut-o odată, cum că voi fi folosită de 
oameni ca să se apropie de fratele meu, nu mai e aşa puternică. Sau 
acum cred că ştiu să cer ce merit. 

Cu toate astea, prea multe priviri derutate sunt îndreptate asupra 
mea şi în bar se lasă tăcerea. 

— Treceţi peste, strigă Zanders, care stă la o masă din spate, cu 
Maddison şi Rio. 

- De unde îl ştii pe Ryan Shay? mă întreabă Thompson, unul 
dintre jucătorii mai tineri de la Raptors. 

E uşor să-ţi dai seama când stau lângă fratele meu. Avem aceiaşi 
ochi. Aceeaşi nuanţă a pielii. Amândoi avem pistrui pe nas şi obraji 
şi părul la fel de cârlionţat. Sigur, el e mult mai înalt decât mine, dar 
asemănările sunt evidente. 

— Eşti înrudită cu Ryan Shay? mă întreabă alt tip, şocat. 

— Nu, el e înrudit cu ea, zice Zanders, în timp ce bea apă. Puteţi 
să nu vă mai purtaţi ca nişte fani şi să-i lăsaţi în pace? 

Câteva priviri întrebătoare se îndreaptă spre el. Sper că secretul 
despre cine e fratele meu nu e singurul care o să se afle în seara asta. 

Sportivii îşi reiau conversațiile şi încearcă să-și controleze 
entuziasmul. 

Mă uit la Zanders, care îmi zâmbește, apoi reia conversaţia cu 
Maddison și Rio. 

— Poţi să-ţi aduc ceva de băut? 

— Sunt în regulă. Ryan, ţi-o aminteşti pe Indy? 

- Da, sigur. Bună. 


- Bună, repetă ea, la fel de neinteresată. 

Sau poate e jenată, nu ştiu sigur. 

Ryan îşi scoate telefonul din buzunar. 

- La naiba, bombăne, în timp ce refuză un apel şi-şi bagă 
telefonul la loc. 

- Ce e? 

Dă din cap, ca să-mi spună că nimic, dar ştiu că nu e adevărat. 

— Ryan. 

- Nişte colegi din colegiu au venit în vizită din Carolina de Nord 
pentru jocul de mâine. Le-am luat bilete. Brett e cu ei. 

- Ry, ce naiba? 

— Ştiu, îmi pare rău. Le-am spus că Brett nu e invitat, dar se pare 
că nimeni nu mă ascultă, pentru că e în oraş. 

- Nu pot să cred! E un miracol. Chiar aţi ieşit cu noi? spune Rio, 
care-şi pune braţele în jurul meu şi al lui Indy. 

Mă dau laoparte şi-l las să se ţină de prietena mea. Mă uit 
îngrijorată la Ryan. Nu-mi vine să cred ce mi-a spus. 

- Sunteţi sexy. Adică frumoase. Drăguţe? Ce le place fetelor să 
audă? 

Indy şi cu mine râdem. 

- Ne place să auzim că ne e acoperită nota de plată. Haide, Rico 
Suave! 

Indy îl trage spre bar. 

Rio se întoarce spre mine şi mă priveşte entuziasmat, exclamând 
încet: 

- Dumnezeule! 

— Interesant, zice Ryan. 

- Rio? E inofensiv. E ca un golden retriever. 

- Mă refeream la prietena ta. Indiana? Cea care plângea pe Celine 
Dion la 3.00 dimineaţa. 

Simt o mângâiere pe spate, dar nu mă încordez. 

- Mă urmăreşti? îmi şopteşte Zanders. 

Mă priveşte şi analizează fiecare bucată din mine, apoi îşi muşcă 
buza de jos. Şi eu îi răspund cu aceeași intensitate. 

Aş vrea să-l pot atinge. Să-l sărut. Să-l ţin de mână. Orice. Dar nu 
pot decât să-l privesc. Aşa că asta fac. 

O cămaşă albă din bumbac are privilegiul de a-l îmbrăca. Câţiva 
nasturi sunt deschişi, expunând nuanţa pielii şi lanţul auriu. 
Pantalonii lui sunt o nuanţă de oliv şi sunt mai lejeri, dar tot par 
foarte scumpi. E altceva să nu-l văd îmbrăcat în costumele lui negre 
şi perfect croite. 

- Doar pentru că sunteţi împreună nu înseamnă că e în regulă să 
v-o trageţi din priviri în fața mea, şopteşte Ryan. 

- Nu pot să mă abţin, zice Zanders fără să ezite. E uimitoare şi 
aseară a făcut o chestie cu.... 

Îmi pun palma peste gura lui, apoi o retrag imediat. Mă uit în jur, 
dar nu pare să ne fi văzut nimeni. 

Ryan închide ochii strâns, încercă să şteargă cuvintele lui 
Zanders. 


- Omule, e tot sora mea. Dacă aşa vă purtaţi când încercaţi să 
păstraţi un secret, nici nu vreau să ştiu cum o să fie când o să ieşiţi în 
public. 

Nu m-am mai gândit la asta de ceva timp, în mare parte pentru 
că nu mi-am permis. Gândul ăsta îmi dă speranţe, dar e un vis prea 
îndepărtat ca să-mi irosesc energia pe aşa ceva. Zanders trebuie să-şi 
extindă contractul. Si singurul mod prin care o să se întâmple asta e 
dacă o să-şi păstreze imaginea de afemeiat. Cel puţin asta crede 
agentul lui. 

Nu pot decât să sper că, după ce vor semna actele, n-o să-i mai 
pese să-şi menţină imaginea şi, până atunci, o să-mi găsesc și eu alt 
loc de muncă. 

— Îţi aduc ceva de băut? mă întreabă Zanders. 

— Nu beau în seara asta. 

- De ce nu? 

— Pentru că tu nu bei şi sper c-o să profiţi de mine mai târziu, dar 
ştiu că n-o s-o faci dacă tu o să fii treaz şi eu nu. 

Zanders zâmbeşte şi se vede că se pregăteşte să spună niște 
lucruri murdare, dar Ryan intervine înainte: 

- Sunt tot aici şi sunt tot fratele tău. 

- O să mă prefac că nu ştiu ce gust ai, în timp ce o să stau cu 
Maddison, până când o să se întoarcă în camera lui de hotel. 

- Sunt tot aici, zice Ryan. 

Privirea lui Zanders devine apoi blândă. 

— Eşti frumoasă, Vee. 

Apoi se întoarce spre fratele meu. 

- Mă bucur că te-am văzut, omule. 

Iubitul meu se duce să stea cu prietenul lui, iar eu îi admir fundul 
perfect. 

— Văd că ești extaziată, spune Ryan, în timp ce râde şi mă ia de 
umeri. 

— Ar trebui să încerci şi tu asta. 

— Nu, mi-e bine. 

— Care a fost treaba cu „mă bucur să te văd, omule“? 

— Jucăm în aceeaşi arenă şi împărţim același vestiar. Ne mai 
vedem. Nu înseamnă mai mult. 

- Sunteţi cumva... prieteni? 

Fac ochii mari și un zâmbet îmi apare pe faţă. 

— Nu face totul ciudat. 


— Indy, te rog, iubeşte-mă, se plânge Rio, în timp ce-şi ţine braţul 
în jurul ei. 

- Nu, râde ea, după cinci pahare de margarita. Eşti încă un copil. 
Ți-aş distruge viaţa. În momentul ăsta, aş distruge viaţa oricui. 

— Poţi să-mi distrugi viaţa, n-am nici o problemă cu asta. 

- Amicul tău e disperat în seara asta, îi şoptesc lui Zanders, în 
timp ce stăm la aceeaşi masă cu Indy, Rio şi fratele meu. 

- În fiecare seară e aşa. Am încercat să-l învăţ câte ceva, dar 
degeaba. 


- Cred că nerăbdarea face parte din farmecul lui. 

Braţul mi-e lipit de al lui Zanders. E singurul mod prin care 
putem să ne atingem în public, fără să atragem atenţia. 

Se întoarce cu totul spre mine, blocându-i pe ceilalţi trei oameni 
de la masă. 

— Farmecul meu care e? 

— Farmecul tău? 

- Da. 

— Cât de umil eşti, evident. 

— Bineînţeles. 

— Clar penisul tău enorm. 

— Văd c-am terminat cu sarcasmul. 

— Însă în afară de lucrurile evidente, mă faci să mă plac şi n-am 
mai simţit asta de mult timp. 

— Vee, nu poţi să spui chestii de-astea când nu pot să te sărut. 

- E adevărat. Îmi place cine sunt când sunt cu tine. 

— Pentru numele lui Dumnezeu! 

Se uită în jur, apoi din nou la mine. Se apleacă şi-mi şopteşte la 
ureche: 

— Mai târziu, o să-ţi arăt exact cât de mult bărbatul în care m-ai 
transformat o place pe femeia care eşti. 

— Indy, acum ești singură. Eu sunt singur dintotdeauna. Nu văd 
care e problema, spune Rio, care continuă să implore. 

- Problema este că tu ai nevoie de o profesoară. Sunt sigură că 
asta o să-i placă unei tipe, dar nu şi mie. 

- Haide, Indiana! Poţi să-l înveţi cum să cânte My Heart Will Go 
On la trei dimineaţa şi să-i ţină treji pe toţi din clădire, intervine 
fratele meu. 

Indy se încruntă. 

- În primul rând, numele meu nu e Indiana. 

S-a îmbătat, e clar. 

— Si-mi cer scuze că am sentimente, domnule, continuă ea. M- 
am ascuns în camera mea toată noaptea pentru că era o tipă sexy în 
apartamentul meu și mi-e frică de ele. 

Ryan rămâne mască. 

— Nu mi-e frică de fete. 

— Am zis de fete sexy. Ca mine, spune Indy, după ce mai bea un 
shot. 

Pielea ciocolatie a fratelui meu şi-a mai pierdut din culoare. Se 
teme puţin de femeia care e la un alt nivel în seara asta, dar nimic 
din ce a spus Indy nu e incorect. 

Un barman vine cu un shot pentru Zanders şi arată spre două 
femei frumoase de la bar. 

— De la ele. 

Toţi cinci ne întoarcem spre ele, dar ele au ochi doar pentru 
iubitul meu, căruia îi fac cu mâna. 

Zanders le face şi el stângaci cu mâna. 

- Omule, du-te acolo, zice Rio plin de admiraţie. 

Eu mă foiesc incomod, în timp ce Ryan şi Indy se uită la mine. 


- Mi-e bine aşa, zice Zanders. 

— Haide, omule, du-te şi ia-mă şi pe mine! Sunt două. Putem să le 
impărţim. 

- Nu, Rio. Am zis că mi-e bine așa. 

Zanders îi dă shotul lui Indy, care îl bea imediat. 

- EZ, anul ăsta eşti plictisitor! Abia dacă mai ieși. Cel puţin 
sezonul trecut am reuşit să agăţ tot ce nu voiai tu. 

— Serios, ai agăţat? 

- Mă rog, poate nu le-am agăţat, dar le ţineam ocupate cât tu erai 
cu prietenele lor. 

Asta ne face pe toţi să râdem. 

- Nu-mi place să fac asta. Îmi pare rău, Rio! 

În mână ţine un pahar cu apă, la fel ca mine. Degetele ne sunt la 
câţiva centimetri distanţă. Întinde degetul arătător şi mă mângâie, 
asigurându-se că sunt bine. 

Dar adevărul e că sunt bine. De ce n-aş fi? Sunt cu el şi, de când 
suntem împreună, mi-a reamintit iar şi iar că sunt singura lui 
alegere. Aşa că nu sunt geloasă, ci mai degrabă arogantă. 

Indy mai primeşte de băut când ne mutăm spre masa mai mare 
din spatele barului, unde stau mai mulți dintre coechipierii fratelui 
şi iubitului meu. E evident că Indy s-a îmbătat şi mă bucur că n-am 
băut ca să o pot ajuta să ajungă acasă. 

- Încă nu-mi vine să cred că nu ne-ai spui că eşti sora lui Ryan 
Shay. Oi fi eu sportiv profesionist, dar până și eu sunt fanul lui Ryan 
Shay, spune Rio entuziasmat. 

— Rio, îţi spun sincer că Stevie e mult mai interesantă decât mine. 
Crede-mă! Aveţi în avion sora mai tare. 

- EZ, e rândul tău, omule! strigă Thompson de la câteva scaune 
distanţă și arată spre o masă cu femei. 

Toate sunt frumoase şi îmbrăcate sumar, datorită căldurii din 
Florida. 

Sunt cu privirile fixate asupra lui Zanders, care stă în capul 
mesei. M-am obişnuit cu asta, dar e deja a patra oară în seara asta 
când unul dintre coechipierii lui a încercat să-l testeze şi m-am cam 
săturat. 

- Mi-e bine aşa cum sunt, aşa cum am zis de ultimele trei ori, le 
reamintește Zanders, în timp ce-şi bea apa. 

- De ce nu? 

Zanders se foieşte şi-mi aruncă o privire, după care se 
concentrează din nou asupra băieţilor. 

- Pentru că nu petrec în seara asta. 

— Ştim că niciodată nu bei înaintea meciurilor, dar asta nu te-a 
oprit până acum să le dai tabloidelor un subiect despre care să scrie! 
Haide, EZ! 

Din păcate, Maddison s-a dus deja la el în cameră, aşa că nu 
poate să-l ajute pe Zanders. 

— Haide, Zanders, învaţă-ne cum faci! 

Zanders îşi încordează maxilarul, iritat. 

- EZ, băiete, fă chestia la care te pricepi cel mai bine! 


- Haide, vrem spectacol! 

— Pentru numele lui Dumnezeu, lăsaţi-mă naibii în pace! 

Zanders loveşte masa de lemn şi toţi din grup tac. 

- Am iubită, da? Şi e chiar aici. 

Iritat şi frustrat, arată spre mine. 

— Aşa că, vă rog, tăceţi naibii din gură! 

Obrajii îmi iau foc de la toată atenţia îndreptată asupra mea. Toţi 
de la masă sunt șocați. Șuşotesc între ei şi se uită când la Zanders, 
când la mine. 

Îmi aruncă un zâmbet prin care-și cere scuze şi ridică mâinile, 
semn c-a fost copleșit de situaţie. 

Șoaptele băieţilor se transformă în urale şi aplauze din partea 
echipei de baschet și de hochei. 

- EZ are iubită! 

— Şi e tocmai Stevie a noastră, dintre toţi oamenii! 

— V-aţi tras-o în avion până acum? 

— Aveţi grijă, e totuşi sora mea, intervine Ryan. 

Frustrarea lui Zanders dispare şi e înlocuită de un zâmbet 
copilăresc, care mă topeşte. 

Nu pot să-mi imaginez ce simte acum, că le-a spus oamenilor 
secretul nostru, dar şi că-i vede pe toţi aşa fericiţi pentru el. Poate 
asta o să-i ofere încrederea de care are nevoie să știe că, atunci când 
va decide să arate lumii cine e cu adevărat, va fi în continuare iubit. 

— Dac-o să spună vreunul dintre voi ceva, o să vă distrug. Stevie o 
să fie concediată, deci să n-aud un cuvânt, îi ameninţă Zanders, 
revenind din nou la prezenţa sa impunătoare. 

- Nu pot să cred! blestemă Ryan încet, când mai mulți colegi 
vechi de-ai lui intră în bar, printre care şi fostul meu. 

Probabil Zanders observă expresia mea palidă, pentru că-mi 
urmăreşte privirea şi, în clipa în care se întoarce spre intrare, se 
îndreaptă cu viteză spre Brett. 

- Nu, nu, nu! 

Trebuie să ajung la Zanders înainte să ajungă el la Breti. 

Corpul lui musculos e mare şi intimidant în timp ce îl urmez. 

- Dacă nu e chiar Evan Zanders, îl tachinează Brett, în clipa în 
care îl prind pe Zee de cămaşă din spate şi încerc să-l opresc. 

Zanders se îndreaptă în continuare spre ușă şi eu nu reuşesc decât 
să-l încetinesc puţin. Însă nu contează, pentru că se pare că nu pe 
iubitul meu trebuia să-l opresc. 

Într-o fracțiune de secundă, Ryan trece pe lângă noi şi-i dă un 
pumn în faţă fostului meu. Zgomotul nu e atât de puternic, dar 
reduce tot barul la tăcere, iar Zanders şi cu mine ne oprim pe loc. 

Brett se prinde de nas. Îi curge sânge printre degete, pe podea. 

— Shay, ce naiba! 

— Asta a fost pentru sora mea, idiotule! Şi dac-o să mai apari 
când îţi spun să n-o faci, următorul pumn o să fie pentru mine. 
Luaţi-l de aici, le spune Ryan foștilor lui colegi. 

Furia fratelui meu e palpabilă când se întoarce la masă. 


Când Ryan trece de iubitul meu, Zanders întinde prieteneşte 
pumnul şi fratele meu îl loveşte cu mândrie. 

Indy îl opreşte la jumătatea drumului spre masă. 

— Ai fost sexy, spune ea beată, după care se apleacă şi varsă tot ce 
a băut în seara asta peste pantofii lui Ryan. 

- Dumnezeule! 

Îşi duce mâna la gură, ruşinată. 

— Asta n-a fost. 


CAPITOLUL 38 


Stevie 


După ce o duc pe Indy înapoi în camera ei şi îi las un pahar cu 
apă şi nişte advil pe noptieră, mă strecor jos, ca să mă întâlnesc cu 
Zanders pe plajă. Îşi ţine pantofii mult prea scumpi în mână şi şi-a 
suflecat pantalonii, ca să nu-i murdărească. 

Din fericire, nu e nimeni pe plajă la ora asta şi putem să ne 
bucurăm de puţină intimitate în afara apartamentului. Singurele 
lumini din zonă vin de la hotelurile de pe malul oceanului, dar nu 
sunt destul de puternice cât să lumineze plaja. 

Într-o mână îmi ţin sandalele, iar cu cealaltă îl ţin pe Zanders de 
mână. 

- Hai să mergem mai departe, îmi sugerează el, în timp ce-l 
urmez. 

Briza oceanului e răcoroasă şi mai ia din căldură. 

- Nu-mi vine să cred c-am spus totul la bar. Am fost atât de 
frustrat şi m-am săturat ca oamenii să nu ştie de tine. 

Îmi pun mâna pe braţul lui, în timp ce degetele de la cealaltă 
mână sunt întrepătrunse cu ale lui. 

- N-a fost situaţia ideală, dar te înţeleg. Este multă presiune pe 
tine să fii cineva care nu vrei să fii. Crezi că băieţii vor păstra 
secretul? 

— Le e destul de frică de mine, deci da, cred că-l vor păstra. 

Mă strânge de mână, în timp ce ne plimbăm pe plajă, 
îndepărtându-ne de hoteluri. 

— Tu eşti în regulă să ne ţinem relaţia secretă în continuare? mă 
întreabă îngrijorat. 

- Nu, dar asta trebuie să facem acum. Am nevoie de locul meu de 
muncă, dar şi mai important, tu trebuie să-ţi extinzi contractul. 

- Mi-am sunat echipa de PR când erai cu Indy, în caz că cineva 
de la bar a auzit ceva şi informaţia o să ajungă online. Le-am spus şi 


că eu i-am dat una lui Brett, aşa că imaginea lui Ryan o să rămână 
intactă. 

- Nu trebuia să faci asta. 

- E un câştig pentru toată lumea. Promovează povestea pe care o 
vrea Rich și Ryan nu pare tipul rău. În plus, aşa îmi impresionez şi 
iubita, că îi protejez fratele. 

Îl lovesc cu şoldul. 

- Asta aşa e. 

- Locul ăsta arată bine. 

Zanders îşi aruncă pantofii într-o parte, apoi se aşază pe nisip, îşi 
întinde picioarele şi imi face semn să iau şi eu loc. 

— Uită-te la tine, cum stai în nisip şi nu te plângi c-o să te 
murdăreşti. 

Râde, în timp ce mă aşez între picioarele lui, relaxându-mă. 

- Am învăţat de curând că uneori hainele nu prea contează. Doar 
amintirile pe care le faci când le porți. 

— Pare ceva ce ar spune o femeie incredibil de isteaţă şi înțeleaptă. 

- E-n regulă. 

Zanders mă înfăşoară în brațele lui şi mă sărută pe gât, apoi pe 
față. Mă topesc în el, în timp ce în jur nu se aud decât valurile care 
se sparg de mal. 

- Mi-e dor de Rosie, spune el. 

Nu spun nimic, doar încerc să-mi opresc un zâmbet. Rosie e 
exact ce-i trebuia lui Zanders, fie c-a fost conştient de asta sau nu. A 
devenit partenera lui. Îi e mereu alături şi îi oferă dragoste 
necondiționată, pe care el nu știe neapărat s-o ceară, dar de care are 
nevoie. 

Îi reaminteşte că cineva are nevoie de el, cineva se bazează pe el. 
Şi e motivul pentru care i se face dor de casă. Chiar dacă nu 
realizează asta, faptul că prietenii lui cei mai buni şi-au construit o 
familie, chiar dacă l-au inclus mereu şi pe el, probabil l-a făcut să-şi 
dorească propria legătură cu Chicago. lar acum are aşa ceva. 

- Ai primit poze azi? 

- Da. Vrei să le vezi? 

Îşi deblochează telefonul înainte să-i răspund, după care își pune 
capul pe umărul meu. 

Chiar dacă nu-i văd zâmbetul, pot să mi-l imaginez, în timp ce- 
mi arată pozele primite azi cu fata lui. 

Săraca bonă, în primele deplasări ale lui Zanders a fost 
bombardată zilnic cu multe mesaje. Într-un final, au ajuns la un 
compromis, c-o să primească cel puţin o poză pe zi, care să-l asigure 
pe tatăl supraprotector de câine că fata lui era pe mâini bune. 

Am crezut vreodată că o să mă uit la poze cu Rosie întinsă pe un 
pat luxos sau făcând plajă pe un şezlong, în timp ce zgarda mult prea 
scumpă îi străluceşte în soare? Nu. Nici măcar într-un milion de ani. 
Mai ales c-a petrecut un an întreg la adăpost. Însă fata asta 
intimidantă e cât se poate de dulce şi a fost nevoie de un bărbat la fel 
de intimidant ca să vadă asta. 

— Încă nu-mi vine să cred că i-ai luat zgarda aia. 


— Are lanţ exact ca tatăl ei, se mândreşte el, după care se joacă cu 
un inel de pe degetul meu. Toate fetele mele sunt răsfăţate cu 
bijuterii. 

- Doar degetul tău mic face excepţie. 

— Ăsta e preferatul meu, Stevie. Pentru că e al tău şi tu eşti 
preferata mea. 

Îi sună telefonul. E agentul lui. 

— La naiba, exclamă el şi-i închide. 

— Poţi să răspunzi. N-o să zic nimic. 

— Nu vreau să vorbesc cu el acum. Ori o să mă certe că n-am fost 
în centrul atenţiei în ultimele luni, ori o să mă felicite c-am 
participat la o bătaie la care de fapt n-am participat. 

Îl simt că se uită la telefon şi se aşteaptă să sune din nou. Când 
numele lui Rich apare din nou, Zanders îi închide fără ezitare şi-şi 
bagă telefonul în buzunar. 

— Dezbracă-te! 

— Ce? întreb şocată. 

— Dezbracă-te! Sau rămâi măcar în lenjerie. 

Nu spun nimic, privindu-l derutată. 

- Dac-o să-mi spui că nu porți chiloţi, o să avem o cu totul altă 
conversaţie, în care singurele cuvinte pe care o să ni le spunem vor fi 
„ce fată ascultătoare“ şi „tati“. 

— Ai vreau tu să-ţi spun „tati“ în pat, râd eu. 

— Chiar da. 

— De ce mă dezbrac aproape de tot? 

— Pentru c-o să mă urmezi în Oceanul Atlantic. 

Se ridică și vine în faţa mea. Singura lumină vine de la lună, dar e 
destul cât să-l văd dându-şi jos cămaşa şi pantalonii şi întinzându-şi 
mâna spre mine. 

- Haide, drăguţo! Amândoi ştim că-ţi place să mă urmezi. 

Îmi dau ochii peste cap, în joacă, şi-l las să mă ridice în picioare. 

- Nu te-am urmărit niciodată. Dar sunt convinsă că mi-ai pus un 
dispozitiv de urmărire, ca să vii unde eram şi eu şi să-mi strici seara. 

Hainele îmi cad pe nisip. Am rămas în chiloţi şi sutien. 

Mă strânge de fund, după care mă ridică şi-mi înfăşoară 
picioarele în jurul lui. 

— Cred că universul ştia că aveam nevoie să ne întâlnim toate 
dăţile alea. Amândoi știm că erai prea oarbă ca să-l observi pe 
bărbatul devastator de chipeş din faţa ta. Şi eu eram prea orb ca să 
ştiu că lucrul de care aveam cea mai mare nevoie în viaţa mea era 
chiar în avionul meu. 

— Pardon, vrei să spui avionul meu. 

- Îmi pare rău, nu te aud. 

Mă sărută pe gât, în timp ce înaintează în oceanul surprinzător 
de cald. 

În timp ce apa ne înconjoară, încep să mă simt uşoară în strân- 
soarea lui. Plutesc, dar îl ţin în continuare de gât şi talie, în timp ce 
Zanders stă în apa mică. Lumina lunii se joacă pe suprafaţa apei şi- 
mi oferă destulă lumină cât să-l văd pe bărbatul chipeş din faţa mea. 


Între noi se lasă o tăcere liniştitoare. Ca şi cum amândoi suntem 
fix unde trebuie să fim şi nu e nevoie de cuvinte ca să umple golul 
sau să întrerupă tăcerea. E bine așa cum e. 

— Stevie? şopteşte Zanders. 

- Da? 

— Chiar eşti ce aveam cea mai mare nevoie în viaţă, sper că ştii 
asta. 

Simt o tresărire în piept. Nu e vorba că nu spune lucrurile astea 
des, dar uneori cuvintele au un alt impact. Şi când bărbatul care are 
totul în viaţă, care are toate opţiunile din lume, îți spune că de tine 
are cea mai mare nevoie, e imposibil să nu fii impresionată de 
vorbele lui. 

Zanders mă lipeşte de el. Când îl privesc în ochi, nu ştiu dacă 
înţelege exact cât de mult m-a ajutat. Mi-a schimbat viaţa, pentru că 
mi-a schimbat perspectiva. Îmi reaminteşte că merit să fiu aleasă, iar 
genul ăsta de încredere mi-a schimbat viața. Privesc fiecare situaţie, 
fiecare circumstanţă dintr-o nouă perspectivă. 

— Eşti prietena mea cea mai bună. 

Ridic o sprânceană. 

— l-ai spus asta şi lui Maddison? 

- Uneori, cred c-o place pe soţia lui mai mult decât pe mine, aşa 
că n-are decât să se descurce singur. 

Râd şi-l sărut. 

— Şi tu ești prietenul meu cel mai bun, Zee. Ceea ce e o mare 
schimbare, pentru că abia acum şase luni mă convinsesem că te 
urăsc. 

- Niciodată nu m-ai urât. 

— Am vrut s-o fac. 

- De ce? 

De ce? Pentru că era mai puţin înfricoșător să te urăsc decât să 
recunosc că într-o zi o să te iubesc. 

- Pentru că erai tot ce nu voiam. Sportiv. Arogant. Prea multe 
opţiuni din care să alegi. 

— Zeu al sexului. Chipeş ca un model. Al naibii de fermecător, 
continuă el pentru mine. 

— Şi cred c-am urât faptul că nu detestam nimic la tine. 

— Eu nu te-am urât niciodată, Vee. Dar recunosc că m-ai scos din 
minţi. 

— Eu? De ce? 

— Pentru că nu mi-ai crezut faţada. Nu ţi-a plăcut imaginea pe 
care toți o plăceau, iar asta m-a speriat. Ideea că cineva nu-mi crede 
minciuna m-a speriat. În plus, aveai replică la tot ce spuneam şi asta 
era ceva nou. M-ai scos din minţi pentru că nu te uram deloc, ci te 
plăceam prea mult. 

— Şi eu te plac prea mult. 

Mai plutim ceva timp în apa caldă şi, când ne întoarcem pe plajă, 
telefonul lui Zanders e plin de mesaje şi apeluri ratate de la agentul 
lui. Se aşază din nou pe nisip şi începe să şteargă tot ce i-a trimis 
Rich, fără să citească mesajele sau să asculte mesajele vocale. 


Îşi privește frustrat telefonul şi nu ştiu cum să-l ajut. Nu ştiu cum 
să-l liniştesc, când îi urăsc imaginea publică la fel de mult ca el. 
Dacă ar fi după mine, ar trebui să pună punct șaradei. Ar trebui să-i 
lase pe oameni să-l vadă aşa cum e cu adevărat şi să-l îndrăgească, 
dar nu ştiu cum funcționează treaba asta. Eu privesc situația din 
afară, iar Zanders pare să creadă că singurul mod prin care poate 
rămâne în echipă e fiind tipul rău şi imposibil de iubit. Încerc să-l 
susțin, chiar dacă mă doare să aud minciuni despre persoana mea 
preferată. 

Mă aşez în poala lui şi-l forțez să se uite la mine și nu la telefon. 
Expresia începe să i se relaxeze, iar frustrarea din ochi îi dispare. Se 
apleacă în faţă şi-şi îngroapă capul în gâtul meu. 

- M-am săturat de toate astea, mormăie el. 

— Eşti pregătit să te opreşti? 

Încuviinţează. 

- Trebuie să ai încredere că Chicago şi fanii te vor vrea pentru 
talentul tău, fără să le pese de publicitatea suplimentară pe care o 
aduci echipei. 

— Şi dacă n-o s-o facă? 

Îi iau faţa în mâini și-l oblig să mă privească. 

— Ce o să se întâmple atunci? 

— O să mă duc să joc altundeva. 

— Asta cum te face să te simţi? 

— Speriat. Nu vreau să fiu singur. 

— Ai fi singur? 

- Da. Familia lui Maddison e în Chicago. El n-o să plece de aici 
poate niciodată. Probabil o să se retragă fiind un Raptor. Eu aş fi 
singur. 

Asta e o lovitură pentru mine. Când l-am întrebat dac-ar fi 
singur, mă refeream la mine. Adevărul e că l-aş urma oriunde dacă 
mi-ar cere-o. Dar el nu vede lucrurile așa. 

Îi sună telefonul din nou. E tot Rich. 

— Răspunde-i! 

— Nu vreau să vorbesc cu el acum. 

— O să te bată la cap toată noaptea şi măcar acum sunt aici. 

Mă priveşte, apoi îi răspunde. 

- Evan Zanders, ce naiba se întâmplă? răsună vocea lui Rich prin 
difuzor. 

Oricum nu-mi plăcea ce auzisem despre tipul ăsta, dar acum, 
când aud cum vorbeşte cu iubitul meu, mi se confirmă faptul că e 
un idiot. 

— Bună, Rich. 

— Poţi să-mi spui de ce echipa noastră de PR scotoceşte internetul 
şi scoate multiple ştiri potrivit cărora ai o iubită? 

La naiba! E clar să nu doar grupul nostru l-a auzit pe Zanders. 

Frustrarea i se citeşte pe față. Fără să mă gândesc, îl sărut. Îmi 
zâmbeşte, în timp ce agentul lui continuă să-l atace. 

- Chiar ai o iubită, Zanders? Asta se întâmplă cu tine? 


Continuă să mă sărute, fiind prea ocupat ca să-i răspundă. Mă 
trage aproape şi-mi freacă şoldurile de el. Cum suntem amândoi uzi 
şi aproape goi, îl simi cum se întăreşte repede. Mă întoarce cu 
spatele pe nisip şi se freacă de mine, atingându-mă fix unde trebuie. 

Spatele mi se arcuiește şi îmi scapă un geamăt. Îmi acopăr gura 
cu mâna și sper că agentul lui nu m-a auzit. 

Zanders râde încet, apoi îşi lipeşte din nou corpul de al meu. 

— Sunetele astea mă înnebunesc, şopteşte el, după care mă mușcă 
de umăr. 

— Ai iubită? 

- În nici un caz. N-am iubită. În nici un caz, minte Zanders, care 
continuă să mă sărute pe gât. 

— Atunci de ce tocmai în seara asta apare știrea asta peste tot? 

- Nu ştiu, Rich. Dacă eşti așa preocupat de viaţa mea personală, 
n-ai decât să te ocupi tu de asta. 

Apoi continuă să mă sărute şi să mă excite. Gura lui îmi 
tachinează pieptul, după care se duce mai în jos. 

— Poate ar trebui să las zvonurile astea să se răspândească. Poate 
atunci o să înţelegi cât de mult îţi strici imaginea pe care am creat-o. 
Poate atunci o să înţelegi ce am încercat să-ţi spun tot sezonul. 

Zanders se opreşte deasupra buricului meu. 

— Rich, nu-mi mai pasă. 

- Zanders, fac asta pentru tine! Cecurile tale sunt așa mari, 
pentru că tu şi Maddison puteţi să oferiţi echipei mai mult decât 
doar talentul de pe gheaţă. Ei plătesc pentru tot pachetul. Plătesc 
pentru Maddison şi EZ, cei doi jucători care sunt cu totul diferiţi. 
De ce riști asta tocmai în anul cu extinderea contractului? 

- Nu cred că Chicago n-o să-mi extindă contractul doar pentru 
că organizaţia lor nu mai apare în tabloide împreună cu numele 
meu. 

Exact. Foarte bine. 

Degetele îi alunecă în lateralul chiloţilor. 

— Serios? Atunci de ce n-am auzit nimic de la Chicago despre un 
nou contract, în condiţiile în care sezonul aproape s-a terminat? 

Asta îl face pe Zanders să se ridice şi să-şi apropie telefonul de 
ureche. 

— Stai un pic, ce-ai zis? 

- Te-am avertizat. Ti-am spus că Chicago îl vrea pe băiatul cel 
rău, iar anul ăsta te-ai schimbat complet. Nu sunt deloc surprins că 
nu m-au contactat, 

Zanders rămâne şocat. 

— 'Ți-am spus, Zanders. Acum trebuie să te pui pe muncă şi să 
vedem ce opţiuni avem. 

Și cu asta agentul lui închide telefonul. 

Orice bucurie pe care Zanders a simţit-o în seara asta a dispărut. 
Acum stă şocat, în tăcere. Văd în lumina lunii că respiră repede, în 
timp ce realitatea celei mai mari temeri a lui i se citește pe faţă. 

— Zee... 


— Ar trebui să ne întoarcem, înainte să ne prindă cineva. A fost 
nechibzuit, să ieşim în public. 

Se ridică şi nu mă priveşte. Simt fizic distanţa pe care o pune între 
noi şi nu ştiu cum să-l opresc sau cum să-l liniştesc, când realitatea 
este că probabil şi-a pierdut contractul. Ce să-i spun? N-am ce. Nu 
când eu sunt motivul pentru care toate astea i se întâmplă. 

Zanders stă la distanţă şi mă priveşte cum intru în hotel. Hainele 
şi părul îmi sunt încă ude. 

Drumul până la lift e neclar. Nu simt decât îngrijorare și teamă. 
Teamă pentru cariera lui Zanders. Teamă pentru ce înseamnă asta 
pentru noi. 

— Stevie? 

Mă întorc şi o văd pe Tara stând pe canapeaua din hol, picior 
peste picior, cu mâinile în poală. 

— De ce ai hainele ude? 

Simt cum mi se scurge tot sângele din faţă, după ce am fost 
prinsă. Slavă Domnului că Zanders nu e prin apropiere! Însă 
privirea suspicioasă a Tarei îmi spune că bănuiește ceva. 

- Am făcut baie în ocean. 

— Singurâ? 

— Da. Apa era caldă. Ar trebui să încerci şi tu. 

Nu spune nimic. Doar mă studiază. Din fericire, liftul tocmai a 
ajuns la parter. 

— Noapte bună. 

Vocea mea e prea ascuţită şi tonul prea dulce, dar tot nu uşurează 
tensiunea dintre noi. 

— Cum să nu, şopteşte ea, când intru în lift. 


CAPITOLUL 39 


Zanders 


Faptul c-am câștigat toate meciurile din prima rundă m-a ajutat 
să-mi limpezesc mintea puţin. Cu toate astea, gândul că Chicago n- 
o să-mi extindă contractul îmi tot dă târcoale din noaptea aia din 
Florida. Am fost nechibzuit cu relaţia mea privată. M-am bazat pe 
faptul că nu ne prinsese nimeni încă şi am sperat că nu vor fi nişte 
consecinţe chiar așa rele. 

Dar încep să înţeleg realitatea şi ştiu că, la un moment dat, în 
viitorul apropiat, o să fie un moment decisiv. Fie nu o să mai joc 
pentru Raptors după sezonul ăsta, fie Stevie n-o să mai lucreze 
pentru ei. 


Astea sunt singurele opţiuni, iar în momentul de faţă nu sunt 
pregătit să mă gândesc la deciziile astea. Singurul motiv pentru care 
anul ăsta mi-a plăcut în deplasare a fost pentru că Stevie a lost cu 
mine. 

Aşa că am păstrat tăcerea, ne-am evitat în avion şi am 
interacționat doar în siguranța apartamentului meu. Stevie mai vine 
la meciurile mele, dar stă doar în zone izolate, private, şi nu mă 
aşteaptă după joc. Ne vedem direct acasă. 

Însă lucrul care mă panichează cel mai mult e cât de tăcut e Rich. 
N-a mai dat nici un semn din noaptea în care mi-a spus că 
organizația din Chicago nu l-a contactat în legătură cu extinderea 
contractului. Rich nu e niciodată tăcut. Mereu pune ceva la cale şi 
lucrează la ceva care o să ne aducă amândurora o mulțime de bani. 
Însă în ultimul timp, n-am auzit nimic de la el. 

După un sezon în care toți prietenii m-au încurajat că Chicago o 
să-mi extindă contractul fără să ţină cont de schimbarea mea de 
imagine, am început să-i cred. Asta a fost greşeala mea. 

Mi-e greu să mă concentrez la cele mai importante săptămâni ale 
carierei mele, mai ales cu finalele pentru Cupă aşa aproape, când 
viitorul meu e în aer. Mi-e greu să mă concentrez asupra 
prezentului, când nu știu unde o să ajung după ce o să se termine 
sezonul, 

Însă doar pentru că Chicago nu mi-a oferit încă un contract nou 
nu înseamnă că asta n-o să se întâmple, aşa că în următoarele 
săptămâni, cât o să ne continuăm drumul spre finală, o să mă 
concenirez la ce poi să ofer organizaţiei pe gheaţă. O să fiu cel mai 
bun fundaș din ligă şi cel mai bun dintr-o echipă care mai are doar 
nouă victorii până la victoria supremă. 

Când deschid uşa de la apartament, Rosie dă buzna înăuntru, 
căutând-o pe iubita mea, Câinele meu e foarte liniștit, așa că, atunci 
când am antrenamente de dimineaţă, înaintea jocului, o iau cu mine 
şi o las să se plimbe prin vestiar şi să fie alintată de băieţi. 

Stevie se plânge că nu mai are pe cine să imbrăţişeze dis-de- 
dimineaţă. Încă nu ştiu dacă se referă la câine sau la mine, dar de 
dragul orgoliului meu, îmi place să presupun că se referă la mine. 

O urmez pe Rosie în dormitor şi mă aştept să văd cârlionţi şateni 
care se revarsă pe perna mea, așteptând să mă întorc. Însă patul meu 
e gol, nici urmă de însoţitoare drăguță de zbor. 

În tăcerea din casă răsună un scâncet din baie, aşa că urmez 
sunetul. 

Lumina e difuză şi vine doar de la becul de deasupra oglinzii, în 
faţa căreia stă iubita mea, aproape goală. Are o pereche de pantaloni 
de piele traşi dincolo de coapse, dar nimic altceva nu-i ascunde 
corpul gol. Când Stevie ridică, în sfârșit, privirea, şi îi văd reflexia în 
oglindă, îi observ tristeţea de pe chip. 

Ochii îi sunt roșii, obrajii pistruiați au o nuanţă profundă de 
trandafiriu și buza de jos îi tremură. 

— Vee, ce s-a întâmplat? 

Mă apropii de ea, în faţa oglinzii. 


- Nu ştiam c-o să te întorci aşa repede, spune ea, ştergându-se la 
ochi. 

Inspiră adânc şi încearcă să se adune, după care vrea să treacă pe 
lângă mine. Însă o opresc şi o trag la piept. 

O mângâi pe spate şi o întreb din nou: 

— Ce se întâmplă? 

- Am o dimineaţă mai grea, şopteşte ea. 

— Ce s-a întâmplat? 

O simt cum inspiră adânc. 

— Am vrut să mă aranjez pentru meciul tău de diseară, dar nu-mi 
vin hainele. Una dintre iubitele coechipierilor tăi a făcut tricouri 
pentru diseară, iar Logan mi-a strecurat unul cu numărul tău. 
Voiam să-mi pun o jachetă peste sau altceva, dar nu-mi vine. 

O mângâi şi o ţin lipită de mine, oferindu-i spaţiu să se simtă în 
largul ei. 

- Am o zi grea. Atâta tot. 

- E-n regulă, Vee. Ai voie să ai zile grele. 

Mai stă câteva clipe la pieptul meu, apoi se retrage. Îmi zâmbeşte 
în timp ce se şterge. 

- O să fiu bine. 

O analizez puţin şi e evident că nu e deloc bine. Părerea lui Stevie 
despre corpul ei se schimbă de la o zi la alta, iar asta e în regulă, atât 
timp cât scopul e să se accepte aşa cum e. Zilele proaste o să tot 
apară şi dispară. 

Îi trag în jos pantalonii pe care nu poate să-i închidă, după care îi 
arunc. Apoi aprind toate luminile din baie. 

- Vino aici! 

O îndemn să se aşeze în faţa oglinzii, complet goală. Mă aşez în 
spatele ei şi-mi odihnesc mâinile pe braţele ei. 

— Zee. 

Îşi mută privirea de la ce vede în oglindă şi scânceşte. 

— Vee, te rog, priveşte-te, o îndemn. 

Priveşte, tristă, oglinda. 

— Spune-mi ce-ţi place. 

- Nimic. 

— Stevie... 

Inspiră adânc, apoi se studiază. 

— Îmi place părul meu. 

Îi dau cârlionţii laoparte şi o sărut pe umăr. 

— Şi eu îţi iubesc părul. Ce altceva? 

Se examinează şi spune: 

— Îmi plac ochii mei. 

Îmi înfăşor braţele în jurul ei şi-i spun: 

— Şi eu îţi ador ochii. 

Nu spune nimic şi se priveşte în oglindă. 

- Ce altceva? 

Se priveşte din cap până-n picioare şi dă din cap, semn că nimic 
altceva. 


Asta-mi frânge inima, dar știu că nu e adevărul. Stevie are o zi 
proastă, dar e-n regulă, pentru că am o listă lungă cu tot ce iubesc la 
corpul ei. 

— Bine. Atunci uită-te în oglindă şi spune-mi ce nu-ţi place. 

Se încruntă şi mă priveşte confuză. 

- Dacă tot ai o listă aşa scurtă de lucruri care-ţi plac, atunci 
spune-mi ce nu-ţi place. 

Văd lupta interioară pe care o duce. Nu vrea să verbalizeze nimic. 

Se uită în oglindă şi, într-un final, şopteşte: 

— Nu-mi plac coapsele mele. 

Îmi pun palmele pe picioarele ei goale. I s-a făcut pielea de găină. 

- Îţi ador coapsele. Mai ales când îţi fac sex oral şi îmi încălzesc 
obrajii. 

Asta o face să râdă pe iubita mea în mod normal neîmblânzită. 

- Dar cel mai mult îmi place când stai în poala mea, cu faţa spre 
mine, şi mă călăreşti. Îmi place să te admir. 

Stevie se încruntă. 

— Ce altceva nu-ţi mai place? 

- Abdomenul. Aş vrea să fie mai plat. 

— Îţi ador abdomenul. Îmi place că e moale și am de ce să mă ţin 
când ne îmbrăţişăm sau facem sex. 

Încearcă să nu zâmbească. 

— Nu-mi plac sânii mei. 

- Termină! zic eu, uşor ofensat. Asta n-are cum să fie adevărat. Fi 
sunt preferații mei. 

Într-un final, râde. 

— Nu-mi place că au mărimi diferite. 

— Vee, asta pentru că eşti om şi nu pot să am un preferat. 

Continuă să se analizeze în oglindă. 

- Nu-mi plac vergeturile mele. 

Îmi îndrept privirea spre cele la care se uită. 

- Astea? întreb şi arăt spre cele de pe şold. Nu-ţi place că corpul 
tău poate să se adapteze? Pentru că mie mi se pare foarte tare. 

- Îmi plac mai mult când le atingi. 

Râdem amândoi şi o ţin în braţe. 

- Nu trebuie să-ţi iubeşti corpul în fiecare zi. Nu e realist. Dar o 
să fiu aici să-l iubesc în zilele când nu poţi s-o faci. 

- E greu acum, în timpul sezonului, când toate soțiile şi iubitele 
coechipierilor tăi se asortează la fiecare meci. Toate sunt perfecte şi 
eu nu semăn deloc cu ele. 

— Ce le face perfecte? Mărimea hainelor? Asta nu înseamnă că 
cineva e perfect. Şi, oricum, e plictisitor să arăţi ca restul lumii. Eşti 
superbă, Vee, şi ce te face să fii diferită te face şi să ieşi în evidenţă. 
În cel mai bun mod posibil. 

Îmi zâmbeşte uşor în oglindă. 

— Tu crezi că arăt ca tipii cu care jucam hochei când eram mic? În 
nici un caz. Şi nici acum, în ligă, coechipierii mei nu arată ca mine. 
Dar uite cum arătăm împreună. Nu poţi să spui că nu ne potrivim. 
Suntem perfecţi împreună. 


— Zee, eşti cel mai bun lucru care mi s-a întâmplat vreodată! 

Dumnezeule! Inima mea. Cuvintele. Fata care le spune. Toate Îmi 
fac inima să bată cu putere şi mă lasă fără aer. 

— Şi tu, drăguţo. 

O sărut pe cap, apoi o privesc din nou în oglindă. 

- I-ai spus lui Logan că n-a mers treaba cu tricoul? 

- Da. A zis că n-o să-l poarte nici ea pe al ei. 

Mă gândeam eu. 


CAPITOLUL 40 


Stevie 


— Ai terminat cu aranjarea avionului? 

- Poftim? întreb eu absentă, în timp ce mă uit la ecranul 
telefonului. 

— Ai terminat cu aranjarea avionului? 

Tonul tăios al Tarei mă face să-mi întorc capul spre ea. Are 
sprâncenele ridicate, mă fixează cu privirea şi are braţele încrucişate 
la piept. 

— Da, am făcut tot. Aştept doar să se termine meciul. 

Privirea dezaprobatoare a Tarei se mută de la faţa mea la telefon, 
după care trece pe lângă mine. 

Îmi dau ochii peste cap şi mă aşez pe cel mai apropiat scaun, în 
timp ce continui să privesc meciul la telefon. E runda a doua, jocul 
şase şi au trecut şapte minute din prelungiri. Chicago conduce cu 
trei la doi împotriva echipei din Vegas și, dacă vor câştiga în 
deplasare în seara asta, o să ne îndreptăm spre runda a treia. O să ne 
mai despartă doar o serie de finala Cupei Stanley. 

- Cum se descurcă? întreabă Indy, care se aşază lângă mine. 
Dumnezeule, cum sunt scaunele astea! Nu este de mirare că băieţii 
adorm în clipa în care urcă în avion. Scaunele astea sunt incredibile. 

— Sunt în prelungiri. Au trecut şapte minute. Primii care înscriu 
câştigă. 

Aş vrea să mă pot amuza împreună cu ea, dar sunt prea stresată. 

Degetul arătător trece peste degetul cel mare. Aș vrea să am inelul 
auriu, ca să mă joc cu el. 

— Cum se descurcă Zanders? întreabă Indy încet. 

— Bine. A jucat foarte mult în seara asta. 

- Uite-l pe Rio! arată Indy. 

Numărul 38 intră pe gheaţă şi ştiu că asta înseamnă că partenerul 
lui, numărul 11, e fix în spatele său. 


Zanders este în ofensivă cât Chicago controlează pucul. 
Maddison se uită în faţă, la poarta rivală, în timp ce prezentatorii se 
entuziasmează, crezând c-o să înscrie. Însă unul dintre fundașii 
echipei din Vegas opreşte pucul, prelungindu-şi sezonul încă puţin. 

Însă înainte ca acesta să treacă de linia albastră, Rio întinde crosa, 
ținându-i pe băieţi în joc pentru încă puţin. 

Pucul e trimis între jucătorii în alb. Epuizarea e evidentă în pasele 
lor neglijente şi manevrele lente. Din fericire, şi jucătorii echipei 
Vegas sunt la fel de neatenţi. Toți de pe gheaţă sunt obosiţi, deoarece 
n-au fost schimbaţi jucătorii. 

Inima îmi bate cu putere și mă foiesc pe scaun. Încerc să mă 
calmez, dar nu reuşesc în timp ce mă uit la ecranul mic din mâini. 

Pucul ajunge la Zanders, care se uită în jur, să dea o pasă, dar îl 
trimite la nimereală, în speranţa că unul dintre coechipierii lui o să-l 
preia. 

Însă pucul nu se opreşte la unul dintre coechipierii lui. În schimb, 
trece de portar şi le aduce victoria din prelungiri. 

- Dumnezeule! tip eu. 

Indy sare şi ea de pe scaun şi ţipă odată cu mine, în timp ce sărim 
şi ne bucurăm. 

— Nu ştiu ce se întâmplă, dar ştiu că e de bine! 

- E de foarte bine. 

- De când vă pasă vouă ce face echipa? ne întrerupe Tara. 

Indy şi cu mine îngheţăm pe loc, apoi ne îndreptăm și ne 
aranjăm uniformele. 

— Ar trebui să ne pese tuturor. Cu cât sezonul e mai lung, cu atât 
avem mai multe zboruri şi câştigăm mai mult. Nu-i așa? 

— Sigur, spune Tara în timp ce mă analizează. 

E evident că nu mă crede. 

Nu i-am văzut niciodată pe băieţi aşa gălăgioşi când urcă în 
avion, pentru zborul înapoi spre Chicago. Rio şi-a dat casetofonul la 
maximum, echipa e foarte fericită şi se aud întruna urale, când 
fiecare jucător intră în avion. 

Însă cel mai mult zgomot se face când intră fundaşul uriaş cu 
bijuterii de aur şi costum făcut la comandă, care a dai golul 
câştigător. 

Obrajii mă dor de la atâta zâmbit. Sunt foarte mândră de el, 
pentru că tot demonstrează că atenţia pe care o atrage asupra 
organizaţiei nu se reduce doar la viaţa lui personală. Are talentul 
necesar pentru aroganța de care dă dovadă şi poate să obţină 
extinderea contractului doar pe baza abilităţilor sale. 

În timp ce se îndreaptă pe rândul de lângă ieşirea de urgenţă, 
uralele continuă. Băieţii stau pe culoare, având prea multă energie ca 
să stea locului. Zanders e foarte fericit când îşi pune geanta în 
compartimentul de sus. Apoi se uită spre bucătărie, unde sunt eu. 

— O să plec de aici înainte să văd ceva ce nu m-ar deranja să văd, 
dar probabil n-ar trebui, zice Indy, apoi intră pe culoar şi se pierde 
în mulțimea de jucători de hochei. 


Zanders vine spre mine, iar în ochi i se citeşte nevoia. Mă ţine de 
talie şi mă lipește de perete, apoi se apleacă şi mă sărută apăsat. 

Buzele lui sunt catifelate, dar înfometate, în timp ce mă sărută şi 
mă lasă fără aer. Corpul lui puternic mă lipeşte de perete. Cu o 
mână mă ţine de față şi cu cealaltă mă strânge de fund. Pentru o 
clipă, mă las în voia momentului şi uit unde sunt. 

Într-un final, se retrage şi amândoi încercăm să ne umplem 
plămânii cu oxigenul care ne-a lipsit. 

- O să am probleme din cauza ta, îi reamintesc, dar adevărul e că 
îmi pasă din ce în ce mai puţin de asta. 

— N-am vrut decât să sărbătoresc cu tine. 

Îmi aruncă un zâmbet sincer şi apoi se întoarce la locul lui. 

— Până şi eu am simțit asta, recunoaşte Indy, care-şi face aer. 

— Tara... 

- E prea ocupată să se dea bine pe lângă antrenori, în faţă. N-a 
văzut nimic. 

Primesc o notificare. 


Zee (Daddy) Zanders: Încă-ți simt gustul. 


- Mă simt bine că sunt în cea mai bună formă pe teren. Cum 
contractul e încă în aer, mă bucur că lumea vede tot ce am de oferit. 
N-ar avea sens să nu-mi extindă contractul, spune Zanders, care 
închide uşa pasagerului după mine. 

Apoi ia ambele genţi ale noastre şi le aruncă peste umăr, după 
care celălalt braţ îl pune în jurul meu. Răcoarea serii mă înţeapă, 
chiar dacă e primăvară în Chicago. Aşa că strâng haina mai bine pe 
mine când ne pregătim să ieşim din garajul clădirii lui Zanders. 

— Vrei să te duci tu primul sau ies eu? 

Ne oprim când ne apropiem de clădirea lui, aşa cum facem de 
obicei. Analizăm intrarea. Din ce în ce mai mulţi fani stăteau acolo, 
odată cu înaintarea în sezon, dar în mod surprinzător, treptele din 
față şi strada din jur sunt goale. 

— Se pare că în seara asta avem noroc. 

Zanders mă ia de mână şi zâmbește mândru, în timp ce ne 
îndreptăm împreună spre apartamentul lui. 

— Cred c-ar trebui să comandăm micul-dejun mâine-dimineaţă. 
Așa nu va trebui să ne dăm jos din pat, sugerează Zanders. Ce vrei... 

— Evan Zanders! 

- FZ, aici! 

Apar bliţurile a nenumărate aparate foto, după ce paparazzii ies 
din ascunzătorile lor. 

— Zanders, cine e? 

— Ţine capul jos! îmi spune Zanders, care încearcă să mă acopere 
cu corpul lui în timp ce urcăm scările în grabă. 

— Evan Zanders. cine e fata? 

Vocile ţipă, urlă şi cer atenţie de la vedeta de hochei, iar bliţurile 
lor îmi distrag atenţia. E greu să văd dincolo de ele. Nu vreau decât 
să ajung la uşa aia şi departe de mulţime. 


Nu vreau decât o pauză de la toată atenţia asta şi sunt 
recunoscătoare când portarul lui Zanders ne deschide uşa. 

Însă bliţurile nu se opresc și-i aud cum ţipă prin pereţii de sticlă. 

Zanders îşi ţine haina peste mine, încercând să mă ascundă de 
presă, în timp ce alergăm spre lift. 

- Pentru numele lui Dumnezeu, faceţi-i să plece! strigă 
angajaţilor din hol. 

În clipa în care suntem în siguranţa celor patru pereţi de metal ai 
liftului, mă las pe peretele din spate. Corpul îmi vibrează de la atâta 
adrenalină. Inima îmi bate cu putere de la sperietură, însă cel mai 
speriată sunt de consecinţele acestei seri. 

— Eşti bine? mă întreabă el panicat. 

Încuviinţez. Nu pot să vorbesc. 

Zanders îşi scoate imediat telefonul, sperând să aibă semnal, însă 
nu are decât când ajungem la etajul lui. 

În clipa în care deschide uşa de la apartament, îşi aruncă genţile 
pe jos şi-şi sună agentul. 

Toate cele trei încercări se duc direct la căsuţa vocală. 

— La naiba, Rich, răspunde odată la telefon! Rich! 

Zanders îi lasă un mesaj vocal. 

— Rich, avem o problemă. Vreau să te ocupi de ea înainte să apară 
ceva pe internet. Sună-mă înapoi! 

După ce îi trimite mesajul, începe să scrie disperat. 

— Stai liniştită, o să fie bine. 

Nu-mi dau seama dacă încearcă să se liniștească pe el sau pe 
mine. 

Trec câteva minute bune și am o revelaţie. Mă aşez la masa din 
bucătărie şi-mi deschid laptopul. Intru direct pe Google şi-i scriu 
numele. 

Așa cum bănuiam, au fost deja postate pozele din seara asta, cu 
următoarele titluri: 


„Femeia misterioasă care e cu Evan Zanders din Chicago.” „Cine 
e?“ 
„ Vreţi să ştiţi unde s-a ascuns Zanders tot sezonul? Acum ştim.“ 


— E prea târziu, îi spun, în timp ce continuă să scrie disperat la 
telefon. 

— Ce? întreabă el absent. 

— Zee! 

Tonul meu e ascuțit și concentrat. Zanders mă priveşte, iar 
expresia lui îmi spune că ştie cât de rău o să fie totul pentru noi. 

— E prea târziu. Pozele au fost deja postate. 


CAPITOLUL 41 


Zanders 


Noaptea trecută a fost un coşmar. S-a întâmplat cel mai rău lucru 
care ar fi putut să se întâmple. 

Mă rog, aproape cel mai rău. Singura parte bună e că nimeni n-a 
fotografiat faţa lui Stevie. Singurele poze care apar pe internet sunt 
doar cu spatele ei şi faţa mea. Din fericire, haina lui Stevie îi 
acoperea uniforma, însă cârlionţii ei şateni sunt în văzul lumii. 

Nu există nici un dubiu că nu e doar una dintre aventurile mele. 
Prin faptul c-am încercat s-o acopăr şi prin expresia mea şocată e 
evident că e o persoană importantă pentru mine. Cuvântul „iubită“ 
a apărut lângă pozele noastre. 

Abia am reușit să dorm. 

Rich încă nu m-a contactat, iar el şi echipa de PR nu m-au ajutat 
cu nimic când aveam cea mai mare nevoie de ei. 

Însă cea mai groaznică parte n-are de-a face cu posibilele 
consecinţe asupra extinderii contractului meu sau a locului de 
muncă al lui Stevie. Cea mai groaznică parte sunt trolii de pe 
internet, care se ascund în spatele tastaturii și scriu mesaje pline de 
ură despre iubita mea. 

În momentul ăsta, marea mea grijă nu e viitorul cu echipa de 
hochei din Chicago şi n-are de-a face nici cu pierderea imaginii pe 
care mi-am construit-o. Nu mă gândesc decât la faptul că persoana 
mea preferată a devenit ţinta urii, deoarece oamenilor le place să 
vorbească despre mine. 

Am devenit foarte protector cu Stevie, mai ales ştiind părerea pe 
care o are despre ea și corpul ei. Însă acum, din cauza imaginii mele 
idioate, internetul e plin de comentarii care o lovesc şi îi confirmă 
părerea proastă despre corpul ei. 

Una era când cuvintele urâte erau ale ei și ale celor din jur, care-i 
spuneau că nu e îndeajuns, dar când tot internetul decide să facă 
asta, mă tem că vocea mea nu e destul de puternică să acopere 
opiniile zgomotoase. 

Şi cum internetul e folosit de oameni ca să împrăștie ură, 
comentatorii nu sunt fericiţi pentru mine sau entuziasmați să afle 
cine e iubita mea. Lucrurile pe care le scriu sunt dezgustătoare şi 
abuzive şi mă tem că vor avea efectul scontat. 

După momentul de slăbiciune al lui Stevie din baie, de 
săptămâna trecută, ăsta e ultimul lucru care-i trebuie. 

Ar fi trebuit să ştiu mai bine de atât. Am știut mai bine de atât. 
Chiar am fost mai precauţi, însă i-am spus să intre în clădire 
împreună cu mine şi acum toi haosul ăsta e din cauza mea. 

După victorie am fost în al nouălea cer, dar peste câteva ore cerul 
s-a prăbuşit peste mine. 

În apartament e o linişte de mormânt. Televizorul e stins şi nu e 
nici muzică. Doar tăcere. E ciudat. Parcă amândoi ştim că va trebui 
să înfruntăm haosul în clipa în care o să vorbim despre ce s-a 
întâmplat. 


Sunt la a treia cafea a dimineţii şi-i duc o cană cu cafea şi lui 
Stevie, în dormitor. Cam toată noaptea am stat treaz, m-am plimbat 
prin sufragerie şi am stat pe internet, dar ultima oară când am 
verificat, în sfârşit adormise. 

Însă când intru acum în cameră, o găsesc pe Stevie trează, cu 
spatele la mine, întinsă încă în pat. O ţine pe Rosie în braţe şi se uită 
pe telefon. Chiar şi de aici, recunosc imaginile de pe ecran. Mi s-au 
imprimat în minte, după ce m-am uitat la ele toată noaptea. 

Îmi dau seama că a citit comentariile pline de ură când încearcă 
să-şi şteargă o lacrimă fără să o văd. 

— Vee, te rog, nu te uita la asta! N-ai de ce să citeşti lucrurile astea. 

Mă aşez lângă ea pe pat. Îi pun cana de cafea pe noptieră şi-i iau 
telefonul. 

- De ce sunt oamenii aşa răi? mă întreabă ea încet. 

— Nu ştiu, drăguţo. Nu înţeleg. 

— Agentul tău te-a sunat? 

I se citeşte atâta speranţă în ochii înroşiți. 

- Nu, nu încă. 

Expir şi simt cum mă cuprinde frustrarea. Rich mă bate la cap tot 
timpul şi tocmai acum nu spune nimic? Tocmai când am nevoie de 
ajutorul lui? 

- Colegele tale ţi-au zis ceva? o întreb şi o mângâi pe picior. 

— Indy mi-a scris ca să vadă cum mă simt, dar Tara n-a zis nimic. 
Încă. 

O studiez şi nu văd focul pe care-l emană iubita mea în mod 
normal. 

- Vee, ești bine? 

Ridică din umeri şi un zâmbet trist îi apare pe faţă. 

Între noi se lasă tăcerea, pentru că nu ştim ce să ne spunem. 

- Pot măcar să ies din clădire? mă întreabă ea într-un final. 

- Da. Securitatea a eliberat zona, dar o să rog pe cineva să te 
conducă când o să vrei să pleci. 

— Vreau să plec. 

Simt cum inima mi se sfărâmă. 

— Vrei să pleci? 

Încuviinţează şi-şi mută privirea de la mine. Însă tot îi văd 
tristeţea din ochi. 

— Vreau să vorbesc cu fratele meu. 

Bineînțeles că vrea, dar aş vrea să nu fie aşa. Aş vrea să stea aici și 
să vorbească cu mine. Să-mi spună ce simte. Dacă e pregătită să 
recunoaștem tot. Însă nu trebuie să-mi spună, pentru că i se citeşte 
pe faţă. 

Nu e pregătită. Nu poate să facă faţă atenţiei negative care vine la 
pachet cu mine şi n-o învinovăţesc. 

- Bine. Atunci te las să te pregăteşti. 

După ce face duş şi se îmbracă, observ că şi-a prins părul în coc 
şi că hanoracul are glugă, ca să se ascundă când se duce la ea acasă. 

Pe față i se citeşte epuizarea, provocată de cuvintele crude care o 
tot atacă. Nu cred c-aş putea să mă simt mai vinovat decât mă simt 


acum. 

N-ar trebui să sufere aşa. Dacă n-aş fi eu, nu i-ar fi aruncate peste 
ochi cele mai mari nesiguranţe ale ei. 

Se ascunde din cauza mea. 

— O să fie bine. 

O îmbrăţişez strâns şi mai mult decât de obicei. Pentru că ăsta e 
şi adevărul. Într-un fel sau altul, o să mă asigur c-o să fie mai bine 
pentru ca. 

Mă ia de ceafă și mă trage spre ea. Buzele ei sunt catiielate, dar 
simt o urmă de disperare în sărutul ei şi nu ştiu de ce. Nu ştiu de ce 
sărutul ăsta pare diferit. 

— Te sun mai târziu. 

O analizez în timp ce spun asta și caut o alinare de la panica ce 
mă cuprinde, dar nu găsesc nimic. Pare că e pe punctul unei căderi 
nervoase. 

Mă uit la ea când iese pe hol şi se îndreaptă spre lift. Îşi ţine capul 
în jos când apasă pe buton, însă abia când văd că începe să-i tremure 
spatele mă duc repede şi o strâng la piept. 

Plânsul ei disperat e cel mai dureros lucru pe care l-am auzit 
vreodată, pentru că ştiu că eu am provocat asta. Suferă pentru că e cu 
mine. Oamenii au impresia că îi pot spune lucruri dureroase doar 
pentru că e cu mine, 

Îi iau faţa în mâini şi îi şterg lacrimile din ochii umflaţi. Expresia 
învinsă de pe faţa ei mă umple de vinovăţie. 

Cum s-o implor să nu-i asculte? Cum îi reamintesc că singura 
părere care ar trebui să conteze e a ei? 

Liftul se oprește la etajul meu, în timp ce cuvintele mi-au rămas 
blocate în gât. 

Îmi pare rău. 

„Ie rog, nu-i asculta.“ 

„Cui îi pasă ce spun alţii despre tine?“ 

Însă nu par să fie ce trebuie. Par ipocrite, pentru c-ar trebui să-mi 
reamintesc şi mie acelaşi lucru. Comentariile urâte de pe internet nu 
sunt doar despre Stevie, ci şi despre mine. Şi inclusiv mie mi-e foarte 
greu să-mi reamintesc că singura părere despre mine care contează e 
cea a oamenilor apropiaţi mie. 

Stevie intră în lift, cu faţa spre mine. O parte din mine vrea să 
oprească ușile. Vreau s-o scot de acolo şi s-o oblig să vorbească cu 
mine. Să mă asigur că ştie cât de importantă şi valoroasă este. Dar în 
acelaşi timp, a vrut să fie singură. 

Aşa că rămân pe loc, în timp ce uşile de la lift se închid. Stevie stă 
dreaptă pentru o clipă, după care se lipește de peretele din spatele ei 
şi-şi îngroapă capul în mâini tocmai când uşile se închid complet. 

Sunt copleşit de vinovăţie când mă întorc în apartament. Ochii 
mă dor pentru c-am văzut-o în starea asta. Am mai văzut-o suferind 
şi înainte, dar de data asta e diferit. E pe cât de încrezătoare, pe atât 
de nesigură. Depinde de zi, de moment şi de oamenii din jurul ei. 
Însă, în clipa asta, nesiguranţele o distrug într-un mod pe care nu l- 
am mai văzut. 


Scâncetul lui Rosie nu face decât să intensifice durerea când stăm 
la geam şi o privim pe Stevie traversând strada în siguranţă, fără să 
fie deranjată de nimeni. 

Furia începe să se intensifice şi să înlocuiască îngrijorarea 
copleşitoare. Asta e atât vina mea, cât şi a lui Rich. Dac-ar fi răspuns 
la telefon azi-noapte şi s-ar fi ocupat de situaţie așa cum îl plătesc s- 
o facă, n-am mai fi în situaţia asta. 

Îmi iau telefonul. Presupun c-o să sun iar și o să-mi intre căsuţa 
vocală, când găsesc un mesaj de la el. 


Rich: Sună-mă. Acum! 


Rosie se ghemuiește pe canapea și mă priveşte, ca şi cum simte că 
ceva e în neregulă în timp ce mă plimb agitat prin sufragerie. Ţin 
telefonul strâns la ureche şi aştept ca Rich să-mi răspundă. 

— Zanders, ce naiba se întâmplă? 

— Şi eu aş putea să te întreb acelaşi lucru! Unde naiba ai fost toată 
noaptea? 

— Să nu țipi la mine când tu ai greşit! 

— Eu am greşit? Eu am greşit? Dacă n-ar fi imaginea asta de doi 
bani pe care m-ai forţat s-o creez de-a lungul anilor, n-aş mai fi în 
situaţia asta. Oamenilor nu le-ar păsa că am o iubită. Ştii cât de 
ciudat e? Sunt singurul tip din ligă despre care presa scrie pentru 
simplul fapt că am o iubită. 

— Imaginea asta de doi bani ţi-a adus milioane şi milioane de 
dolari şi ţi-a plăcut fiecare secundă. Nu minţi, Zanders! Nu te 
pricepi la asta. 

— Vreau să pun punct şaradei. Nu mai vreau aşa ceva. Vreau doar 
să-mi trăiesc viața în linişte şi pace și să joc hochei. 

- Nu înţelegi, nu-i așa? Nu există cale de ieşire, Asta ești tu în 
lumea hocheiului. Asta vor oamenii. 

— Lucrurile se schimbă. Fanii pot să-şi schimbe părerea. Eu m-am 
schimbat. Doar pentru că nu mi-o trag cu câte o tipă nouă în fiecare 
noapte şi nu mă implic în bătăi, nu înseamnă că oamenii nu vor 
vrea să mă vadă jucând. 

— Eşti sigur? Ai citit comentariile? E plin internetul de 
comentarii despre tine. Şi crede-mă, Zanders, nu e așa simplu cum 
crezi. Tu vinzi un brand, un stil de viaţă. Fi îl vor pe EZ. Ce aduci tu 
lumii hocheiului înseamnă mai mult decât cele 60 de minute cât eşti 
pe gheaţă. Aduci o imagine prin care fanii pot să trăiască. Oamenii 
plătesc banii pe care-i plătesc ca să te susţină pentru că pot să vină să 
te vadă cum faci ravagii pe gheaţă, pleci cu câte o tipă nouă după 
fiecare meci şi câştigi nişte sume exorbitante de bani, pe care vor să 
vadă cum le cheltuiești. Apoi se întorc acasă, la vieţile lor triste, şi-şi 
doresc să fie în locul tău. Nimănui nu-i pasă că ai iubită. Doar că nu 
vor să le furi fantezia. 

— Asta nu e responsabilitatea mea. 

— Ba e. Face parte din jobul tău. Câştigi sumele pe care le câştigi 
datorită acestui lucru. 


— Chiar crezi că Chicago n-o să-mi extindă contractul din cauza 
unor comentarii de pe internet? Asta e o prostie. 

— Le-ai citit? Dacă ai impresia că Chicago, care, apropo, şi-a 
folosit aproape tot bugetul pentru sezonul următor, n-o să ia în 
considerare opiniile fanilor care susţin financiar franciza, te înşeli 
amarnic. Chicago vrea să joci murdar. Să provoci controverse şi să 
umpli tribunele cu fani nerăbdători să-l vadă pe nemernicul din 
tabloide. Şi nu sunt doar câteva comentarii, Zanders, sunt zeci de 
mii. 

Am citit câteva, dar am fost mai preocupat de cele legate de 
Stevie decât de cele despre mine. 

— Te-am avertizat că asta o să se întâmple. Ji-am spus tot 
sezonul, zice Rich. 

Cuvintele astea declanşează un semnal de alarmă în mintea mea. 
Sunt prea multe conexiuni. Prea multe coincidenţe. 

— Rich, de unde au ştiut reporterii unde locuiesc? 

Ezită o clipă. 

— Fanii stau în faţa clădirii de câteva săptămâni. Chiar credeai că 
n-o să se afle? 

- Da, dar momentul ales. Plus că se ascundeau. Parcă a fost 
organizat totul. 

- Crezi că eu am făcut asta? Eu vreau fix opusul. ÎL vreau înapoi 
pe vechiul EZ. Pe tipul care e uşor de vândut. Ăsta e ultimul lucru pe 
care-l voiam. 

— Vreau să iei pozele de pe internet. 

— E prea târziu. 

— La naiba cu asta, Rich. Comentariile despre ea sunt de-a dreptul 
brutale. Te rog! 

Disperarea din tonul meu e evidentă. 

— Pozele s-au folosit deja foarte mult. Nu am cum. Aș fi mai puţin 
îngrijorat de comentariile despre micuța ta iubită și mai preocupat 
de cele despre tine. Cel mai bun sfat pe care pot să ţi-l dau acum e să 
redevii tipul pe care oamenii adoră să-l urască. 

— Nu mai vreau să mă urască lumea, spun eu, învins. 

- Cel puţin vorbesc despre tine. În sfârşit le-am atras atenţia. 
Asta vrem. De asta avem nevoie pentru un contract nou. Dacă e să 
fiu sincer, cred că Chicago nu se mai numără printre opţiuni. Încep 
să mă uit şi la alte variante. 

— Asta n-are cum să fie adevărat. Am jucat cel mai bine până 
acum. Suntem la o serie depărtare de finală. 

— Atunci de ce nu m-au contactat? Tot sezonul ţi-am repetat ce 
fel de tip vor. Deja îl au pe Maddison ca băiatul de aur. Vor acel duo 
care a vândut bilete în ultimii cinci ani. Dacă tu nu eşti dispus să faci 
asta, vor găsi pe altcineva. Mai mult ca sigur cineva mult mai ieftin. 

— Nu-mi pasă de bani. Nu vreau decât să rămân aici. 

- Dacă-ţi dorești aşa mult să rămâi în Chicago, ştii ce trebuie să 
faci. Şi nu mai ai decât vreo două săptămâni la dispoziţie pentru 
asia, 


Dacă n-ar fi împotriva regulamentului să contactez conducerea 
echipei Raptors, în loc să discut prin agentul meu, i-aș suna chiar 
acum și i-aș întreba ce se întâmplă. Dar din motive legale, nu pot să 
fac asta. 

— Trebuie să închid, ca să mă ocup de dezastrul ăsta. 

Cu asta, Rich închide telefonul. 

Anxietatea îmi pulsează în corp când mă așez pe canapea, lângă 
Rosie. Aceasta își îngroapă capul sub braţul meu, așezându-se în 
poală. Însă tot mişc din picioare, aşa că se dă jos şi se întinde pe 
canapea lângă mine. 

Website-urile pe care am intrat aseară sunt aceleaşi care apar 
primele și azi. 

Poza care apare peste tot e cu Stevie, din spate, şi cu mine, în timp 
ce urcăm scările clădirii mele. Mă uit peste umăr şi arăt ca un copil 
care a fost prins făcând ce nu trebuie. Cârlionţii lui Stevie se leagănă, 
ca de obicei, iar haina lungă îi acoperă cămaşa şi fusta uniformei. 
Însă tot îi evidenţiază silueta. 

Comentariile curg în continuare. Nu se mai termină și sunt de-a 
dreptul crude. 

Nu i-ai dori nici măcar celui mai mare dușman al tău astfel de 
comentarii, darămite persoanei la care ţii cel mai mult. 

Ştiu că sunt scrise din gelozie şi ură, dar nu ştiu dacă şi Stevie ştie 
asta. N-a putut nici măcar să vadă că mama ei era geloasă pe viaţa 
ei. Cum să-și dea seama de asta de la nişte străini de pe internet? Și 
nu e vorba de numai câteva comentarii. Sunt mii şi mii care o fac de 
râs, îi dau nişte porecle oribile şi îi ridiculizează corpul. 

Toate astea pentru că e cu mine. Oamenii au vorbit mereu urât 
despre mine, iar acum că e asociată cu mine, oamenii au impresia că 
au dreptul să facă acelaşi lucru şi cu ea. 

În poză nu se vede decât spatele ei. E doar o siluetă cu o haină. 
Nu-i văd ochii albaştri-verzui, care-mi înmoaie genunchii de fiecare 
dată când suni fericiți. Nu-i văd pistruii de pe obraji, cei care creează 
modele pe care le-am memorat. Nu-i văd zâmbetul care mă topește 
de fiecare dată când străluceşte. 

În plus, nici o poză n-o să-i surprindă vreodată isteţimea. Simţul 
umorului. Farmecul neîmblânzit sau inima ei copleşitor de deschisă 
şi bună. Nici o poză n-o să arate cât de dulce e. 

Dar nu contează, pentru că toată ura îndreptată asupra ei e din 
cauză că e cu mine. De dimineață am văzut cum strălucirea i s-a 
diminuat din cauză că e cu mine. 

N-ar trebui să treacă prin asta. 

Îmi îndrept atenţia spre celelalte comentarii şi stomacul mi se 
întoarce pe dos. Sunt mult mai rele decât cele de aseară. Iniţial, au 
fost doar speculaţii. Oamenii se întrebau dacă tot sezonul am stat cu 
ea şi comentau pe baza schimbării observate. 

Însă trolii de pe internet se hrănesc unii pe alţii şi lucrurile pe 
care le scriu devin groaznice. 


Nu e de mirare că Zanders e moale sezonul ăsta. Face pe 
casnicul. 

Singurul lucru care-mi plăcea la el era să văd cu ce tipă sexy 
și-o trăgea, dar mi-a trecut şi asta. 

„Nu e de mirare că Chicago nu i-a extins contractul. 
Comentariile astea spun adevărul. E de domeniul trecutului. 

Ce fătălău! 

Chicago n-o să-i extindă contractul, dar nu vreau să vină 
nici la echipa din orașul meu. 


M-am înşelat amarnic. Credeam că pot să am tot. Credeam că 
pot să fiu nemernicul la care se aştepta lumea hocheiului în exterior, 
dar să fiu eu însumi în intimitate. Dar n-a mers şi acum o să-mi 
pierd contractul din cauza asta. 

În adâncul sufletului, ştiam că fanii nu vor să vadă cum sunt cu 
adevărat. Îl voiau pe omul de spectacol, pe tipul extravagant, 
bătăiosul, afemeiatul. Deși consideram că m-am descurcat sezonul 
asta şi am continuat să port eterna mea mască, se pare că nimeni nu 
mă mai credea. 

Reputația asta o să mă urmărească toată viaţa. Asta sunt. Ăsta am 
fost mereu şi am greşit când am crezut c-o să pot schimba asta. 
Credeam că, după ce îmi va fi extins coniractul, o să pot să renunţ la 
mască, Dar nimeni nu mă vrea pe mine, aşa cum sunt. Nimeni nu 
plăteşte ca să-l susțină pe adevăratul Zanders. 

Înainte, mă hrăneam cu ura. Tânjeam după ea. Însă acum, e o 
povară apăsătoare pe umerii mei şi mă blochează. De data asta, nu e 
doar reputaţia mea la mijloc. 

Avertismentele lui Ryan îmi răsună în minte. 

„Nu vreau ca Vee să fie afectată de reputaţia ta.“ 

„Sora mea nu poate să facă faţă atenţiei de care ai parte." 

Avea dreptate. De ce-i fac asta lui Stevie? 

Pentru mine nu mai e cale de ieşire, dar pentru ea mai există o 
şansă. 

Nimeni n-o să mă iubească niciodată pentru cine sunt cu 
adevărat, iar în momentul ăsta ar fi bine să fiu din nou bărbatul pe 
care lumea îl adoră. 


CAPITOLUL 42 


Stevie 


Mă doare sufletul pentru Zanders. E foarte greu să citesc lucrurile 
pe care le spun oamenii despre el. Doar pentru că e un sportiv 


faimos nu înseamnă că nu e şi om. Nu înseamnă că nu poate fi 
rănit. 

Internetul l-a criticat toată ziua şi i-a consolidat cea mai mare 
teamă, şi anume că fanii nu-l vor mai iubi după ce vor afla că e mai 
mult decât un sportiv problematic. 

Sper însă că ştie că acest lucru nu e adevărat. 

În timp ce comentariile despre Zanders se referă la el ca hocheist, 
cele îndreptate spre mine sunt dezgustător de crude, dar îmi vizează 
doar corpul. 

Oamenii ăştia nu mă cunosc. Nici măcar nu ştiu cum arăt. Nu 
mi-au văzut decât silueta ascunsă sub o haină, dar pentru că iubitul 
meu e cunoscut, au impresia că pot să râdă de corpul meu, doar 
pentru că nu e ca al femeilor cu care îl vedeau de obicei. 

N-o să mint, comentariile mă dor. 

Sunt cuvinte pe care mi le-am spus și eu singură ani la rând. Sunt 
cele pe care mama mea pasiv-agresivă şi prietenele ei superficiale le- 
au gândit, dar nu le-au verbalizat niciodată. Însă când zeci de mii de 
străini îţi întăresc gândurile negative pe care ai încercat să ţi le scoţi 
din minte, acele cuvinte se întăresc, găsesc fiecare fisură, pătrund în 
ca şi afectează fiecare gând. 

Am un frate celebru și m-am ascuns de lumina reflectoarelor 
adusă de faima lui pentru că ştiam că nu pot face faţă atenţiei. Însă 
lumina reflectoarelor m-a găsit şi, oricât de mult m-au durut 
cuvintele, am crescut destul în ultimele şase luni cât să le privesc 
detașat. Oamenii răniţi rănesc oameni şi o mare parte din ce spun 
n-are nici o treabă cu mine. 

Sigur, mi-au răsunat în minte toată ziua, dar nu pot decât să 
încerc să merg mai departe. 

— Ai ceva noroc? mă întreabă Ryan. 

Are laptopul deschis şi caută ceva de zor. 

- Nimic local. Am găsit companii cu baza în Boston şi Seattle, 
dar cam atât cu avioanele. 

— Exclus. Nu pleci din Chicago. 

Căutăm în continuare anunțuri locale cu locuri de muncă. Am 
plecat de la Zanders de dimineaţă pentru că voiam să-i cer sfatul 
fratelui meu. El e obişnuit cu lumina reflectoarelor şi aveam nevoie 
de sfatul lui legat de ce să fac în continuare. În clipa în care am ajuns 
acasă, Ryan şi cu mine am ajuns la concluzia că e timpul să-mi caut 
alt loc de muncă. 

Chiar dacă nimeni nu ştie că sunt fata din poză, e doar o 
chestiune de timp până când o să-mi fie publicat numele. Poate n-o 
să se întâmple azi și poate nu de la poza de aseară, dar într-un final 
o să se afle. Zanders şi cu mine nu putem să trăim în secret pe tot 
parcursul carierei lui. 

Mi-am închis telefonul în clipa când am ajuns înapoi în 
apartament, ştiind că nu pot să mai citesc comentariile. Cele despre 
mine sunt îngrozitor de rele, dar cele despre Zanders dor cel mai 
tare. E un tip aparte de tortură să citeşti lucruri urâte la adresa 
persoanei tale preferate şi nu vreau să mai trăiesc aşa ceva. Am fost 


frustrată de reputaţia lui şi lucrurile au devenit din ce în ce mai 
apăsătoare în ultimele săptămâni. Dar totul a atins punctul 
culminant de dimineaţă, când mi s-au revărsat emoţiile, deoarece 
eram copleşitor de tristă pentru el. 

Zanders e dur. Are pielea bătătorită şi face asta de ani buni. Dar, 
pentru mine, totul e nou şi nu ştiu cât o să mai rezist ca oamenii să 
nu vadă cât de bun e. 

Nu vreau decât să se deschidă lumii şi să spună adevărul. Dacă 
nu-l vor plăcea pentru că nu e cine credeau şi nu îl vor susţine 
pentru că e mai distractiv să fie împotriva lui, asta spune mai multe 
despre ei decât despre Zanders. 

— Ce părere ai avea să renunţi cu totul la industria aeriană și să 
încerci altceva? mă întreabă Ryan. 

- M-am gândit la asta, dar nu ştiu ce aş putea face. Nu vreau să 
am un loc de muncă de la 9.00 la 17.00, pentru că atunci aș ajunge la 
adăpost doar în weckenduri. Asta-mi place la faptul că sunt 
însoţitoare de zbor. Pot să am zile sau chiar săptămâni libere. 

— Colega ta te-a contactat? Cea aflată la conducere. 

— Nu ştiu. Mi-am închis telefonul cum am ajuns acasă. 

— Asta e bine. Ai ceva timp să găseşti o soluţie. Dacă echipa va 
continua să câştige, au mai rămas doar două săptămâni din sezon. 
Posibil să fii acoperită până la vară şi, chiar dacă n-o să fie aşa, ştii c- 
o să te ajut cu orice ai nevoie. 

— Vor continua să câştige, îl asigur. 

Spun asta mai mult pentru mine decât pentru Ryan. Toată ziua 
mi-am făcut griji cum o să fie afectat Zanders de comentariile 
dezgustătoare în ultimele două săptămâni, în cel mai crucial sezon 
al carierei lui. E aşa aproape de finală şi de noul contract. Nu vreau 
să aibă dubii în privinţa lui, mai ales când joacă aşa bine. 

Și chiar dacă va trebui să menţină aparențele până la finalul 
sezonului, până când Chicago o să-i dea un contract nou, va trebui 
să ne descurcăm. Suntem aşa aproape de final. 

— Poate pot să-ţi obţin un loc de muncă cu echipa mea? 

- În nici un caz. 

Înainte ca Ryan să mă contrazică, o bătaie la uşă ne atrage 
atenția. Amândoi ne uităm întrebători la uşă, apoi unul spre celălalt. 

- Mă duc eu. 

- Uită-te pe vizor înainte să deschizi uşa, Vee! 

Ryan e îngrijorat şi mai protector decât de obicei, după ce s-a 
întâmplat ieri şi de dimineaţă. Însă clădirea noastră e cât se poate de 
sigură. Nu e ca şi cum poate să fie un reporter care vrea să-mi ia un 
interviu. 

Mă uit pe vizor şi îl văd pe cel mai superb bărbat. Cu o glugă 
trasă pe cap şi umerii lăsaţi. Însă chiar dacă nu i-aş vedea faţa, l-aş 
recunoaşte oricând. 

Prezenţa lui impunătoare îl face greu de ratat, chiar dacă postura 
îi pare un pic învinsă azi. 

— Zee, ce faci aici? Te-a văzut cineva când ai venit? 


Mă uit în stânga şi-n dreapta când deschid uşa, însă când mă uit 
la Zanders, inima mi se scufundă. 

Ochii lui căprui, pe care m-am obişnuit să-i văd licărind, sunt 
trişti şi nu mă privesc. Zâmbetul lui pus pe şotii, care mă topeşte de 
fiecare dată, nu e de găsit. 

— Am încercat să te sun, dar mi-a intrat direct căsuţa vocală. Pot 
să intru? 

Tonul lui e mult mai moale decât de obicei. 

Mă dau laoparte şi-i fac loc să intre. În timp ce face asta, își ține 
privirea-n jos. Nu poate să se uite nici la mine, nici la fratele meu. 
Mă uit la Ryan şi purtăm o conversaţie doar din priviri. 

- l-am spus lui Dom c-o să ne vedem să aruncăm la coş, aşa c-o 
să vă las singuri. 

Ryan se ridică de pe canapea, îşi ia geanta de sală şi o ia spre ușă. 

- Ryan, îmi pare rău pentru articole, spune Zanders. 

Fratele meu încuviinţează, înţelegător, apoi închide uşa în urma 
lui şi ne lasă singuri. 

— Zee, ce s-a întâmplat? 

Îl mângâi pe braţ, dar evită contactul vizual, iar asta îmi întoarce 
stomacul pe dos. 

Nu-mi răspunde. 

lau loc pe canapea. Trebuie să mă fac mai comodă pentru 
conversaţia foarte incomodă care urmează. 

— Vrei să iei loc? 

Dă din cap fără să spună nimic şi fără să mă privească. 

— Zee, ce se întâmplă? Mă sperii. 

Într-un final, se uită la mine şi mă lasă să văd vinovăția infinită 
pe care o simte. 

Stomacul mi-e întors pe dos şi nu pot să zic nimic. Deja doare. 

- Nu, Nu face asta, îl avertizez, 

Zanders inspiră adânc. 

— Vee... 

- Nu. Nu poţi să faci asta, îl întrerup disperată. 

— Vee, ştii cât de mult însemni pentru mine. 

- Opreşte-te! Te rog, nu face asta! 

Ezită, apoi îşi îndreaptă atenţia spre perete. 

- Tu şi cu mine... Noi... 

Nu reuşeşte să continue. 

- Faci asta din cauza pozelor? O să fim mai atenţi. O să fiu mai 
atentă. 

- Nu e vorba doar de poze. 

Închide ochii şi, când îi redeschide din nou, toată emoția din ei a 
dispărut, parcă a apăsat pe un întrerupător. Stă în cealaltă parte a 
camerei şi nu poate să facă contact vizual. 

— Să fim sinceri. Ştiam că la un moment dat chestia asta o să se 
termine. 

— Ce? Ba nu, nu ştiam asta. Eu, una, nu știam asta. Nici măcar 
pentru un moment nu m-am gândit că ce avem o să se termine, Zee. 


— Stevie, fii serioasă! Ai ştiut de la bun început cine sunt. Mereu o 
să fiu aşa. Ai avut impresia corectă când ne-am întâlnit prima oară. 
Credeam că mă pot schimba, dar nu poi. 

— Asta e din cauza comentariilor de pe internet? 

Neagă. 

— Atunci despre ce e vorba? Pentru că de dimineaţă ai spus că 
totul o să fie bine. Mi-ai promis c-o să fie bine. 

Îmi pun mâna la gură, ca să acopăr sunetul sugrumat care 
incearcă să iasă, 

— Te rog, nu face asta! 

— Nu mai pot continua relaţia asta. 

Bărbatul care stă în faţa mea nu e același de care m-am 
îndrăgostit în ultimele luni. Nu ştiu unde e acesta, dar clar nu aici. 

Nu ştiu ce să spun. Nu știu cum să-l opresc. 

— Am făcut ceva greşit? 

Într-un final, arată o urmă de emotie. Pe faţă i se citeşte durerea şi 
închide ochii, îndepărtându-şi uşor corpul de mine. Dă din cap şi 
înghite în sec, incapabil să spună ceva. 

— Pot să repar ceva? 

Dă din cap din nou, îşi muşcă buza şi-mi evită privirea. 

— Uită-te la mine! Dacă tot o să-mi lrângi inima, cel puţin 
priveşte-mă când o faci! 

Privirile ni se întrepătrund şi pot să-l citesc pentru prima oară de 
când a deschis conversaţia. Minte. Nu minte des, aşa că nu se 
pricepe deloc. Iar în clipa asta, minte. 

— Agentul tău a spus ceva? 

Nici un răspuns. Nu dă din cap. Nu spune nimic, pentru că am 
dreptate. 

- Ce s-a întâmplat? E din cauza mea? N-o să-ţi extindă 
contractul din cauza mea? 

— Nu e din cauza ta, dar nu mai pot să fac asta. 

— De ce? 

Oftează, foarte afectat. 

- N-am un răspuns pentru tine, Vee. 

— Nu-mi spune aşa! Nu poţi să-mi spui așa, în timp ce faci asta. 

— Stevie, nu încerc să te rănesc. 

- Ei bine, nu-ţi iese. 

— Nu vreau să te rănesc, dar o să fii rănită în mod constant pentru 
că eşti cu mine. 

— Faci asta din cauza comentariilor de pe internet, nu-i aşa? Faci 
asta din cauza a ceea ce spun nişte străini. 

Din nou nu spune nimic, ceea ce-mi oferă răspunsul. 

Mă doare tot corpul. Mă doare capul. Abia mai respir. Ochii mă 
ard. Bărbatul care mereu mă ridica cu vorbele lui, care-mi reamintea 
că sunt îndeajuns, care acoperea răutaţile celorlalţi acum ascultă ce 
au aceştia de spus. 

Încerc să-mi controlez emoţiile care încearcă să evadeze, dar sunt 
la limită şi devine din ce în ce mai greu. 

— Ţi-e ruşine cu mine? 


Expresia stoică a lui Zanders se topeşte în sfârşit, în timp ce se 
apropie de mine. 

— Stevie, în nici un caz... 

Ridic mâinile în faţa mea. Vreau să stea la distanţă. 

— Ultimul cuvânt pe care l-aș folosi ca să descriu ce simt pentru 
tine e ruşinat. Am fost atât de mândru să fiu cu tine. 

A fost. 

- De ce faci asta? 

Din nou, nu-mi răspunde. Doar stă și mă imploră în tăcere să 
accept ce-mi zice. 

— Răspunde-mi! 

— Pentru că nu pot să mă schimb! Nu pot să schimb cine sunt sau 
cum mă privesc oamenii. Reputația asta o să mă urmărească peste 
tot restul carierei şi refuz să-ţi distrug și ție viaţa. 

- Astea sunt prostii. 

- Îţi spun adevărul. 

- Ba nu, îmi spui o versiune a adevărului. Însă adevărul e că ai 
putea să devii sincer cu privire la cine eşti. Ai putea să oprești şarada 
asta, dar n-o s-o faci, deoarece te temi c-o să ajungi în altă echipă. 
Ţi-e teamă că, dacă fanii te vor vedea aşa cum ești cu adevărat, n-o 
să le placă de tine și Chicago n-o să-ţi extindă contractul, nu-i aşa? 

Nici nu ştiu de ce mai întreb, când ştiu că aşa e. 

Dau din cap, dezamăgită, şi râd şocată. 

- Eşti un laş, EZ. 

- Nu-mi spune EZ. Nu sunt eu. 

— Serios? Pentru că ăsta e rolul pe care pari decis să-l joci. Uşor de 
manipulat. Ușor de controlat. 

Fațada lui Zanders se prăbușește în faţa mea. Şi-a ascuns emoţiile 
de când a venit, însă acum acestea ies la suprafaţă. Se simte învins. 
Bărbatul care controlează orice cameră e mic în apartamentul ăsta. 

— Stevie, o să fiu singur dacă schimb echipele. Familia mea e aici 
şi mi-am mai pierdut familia înainte. Am fost singur şi nu mai pot 
să mai trec înc-o dată prin asta. 

— Niciodată n-ai fi fost singur. Te-aş fi urmat oriunde. 

Pe faţă i se citeşte confuzia. 

- Ba n-ai fi făcut-o. Ryan e aici. Adăpostul tău e aici. N-ai fi 
plecat. 

— Te-aş fi urmat oriunde, dar nu mi-ai cerut asta. 

Pe faţă i se citeşte vinovăția, în timp ce-şi regândeşte decizia. E 
şocat și mă fixează cu privirea. Se îndreaptă lent spre mine şi, de 
data asta, îl las. Nu-l opresc când mă ia în braţe. 

Îmi îngrop capul în pieptul lui, inspir şi încerc să memorez 
mirosul pentru momentul când o să plece. În acelaşi timp însă, sper 
că asta n-o să se întâmple. 

Mă sărută pe gât și pe faţă şi fiecare atingere îmi marchează pielea 
cu gândul c-ar putea fi ultima oară când o simt. Sărutul de pe obraz 
e mai lung și mă topesc în atingerea lui. Am nevoie să mă dorească. 
Să mă iubească. Să mă aleagă. 


Am nevoie să se răzpândească. O parte din mine e convinsă că-l 
simte răzgândindu-se, la cum mă ţine. Ca şi cum n-o să-mi dea 
drumul niciodată. N-aş avea nici o problemă cu asta. 

Mă mai sărută o dată, cu disperare, în colțul buzelor, şi ştiu că 
asta a fost. 

- Îmi pare rău, Vee, şopteşte. 

Inima mi se frânge şi orice speranță mai avusesem a murit. 

Apoi se întoarce ca să iasă din apartament. 

— De ce m-ai lăsat să mă îndrăgostesc de tine? strig din partea 
cealaltă a camerei, în timp ce lacrimile îmi curg fără voie pe obraji. 

Zanders se opreşte în faţa uşii, cu spatele la mine. 

— Ai spus că sunt prima ta alegere şi te-am crezut. 

Spatele lui Zanders vibrează, apoi se şterge cu mâneca pe faţă şi 
iese din apartament. 

În clipa în care uşa se închide în urma lui, toate emoţiile pe care 
oricum nu le ascunsesem prea bine ies la suprafaţă, copleşindu-mă 
când mă ghemuiesc pe canapea şi las durerea pierderii să mă 
cuprindă. 


CAPITOLUL 43 


Stevie 


Ar fi trebuit să sun la muncă şi să le zic că sunt bolnavă. N-aş fi 
minţit. Suferinţa mi-a cuprins corpul şi cred că e cea mai oribilă 
boală posibilă. 

Nu e prima oară când mi s-au dat papucii, dar de data asta e 
diferit. Relaţiile din trecut nu s-au comparat cu cea cu el. Sunt în 
etapa în care jelesc pierderea cuiva care încă mai trăieşte. A unei 
persoane care locuiește de partea cealaltă a străzii. Într-un fel, cred 
că doare mai tare decât să pierzi pe cineva care a murit. Cei care mor 
nu aleg neapărat să te părăsească. 

Dar Zanders a ales şi acum trebuie să jelesc faptul că nu mai face 
parte din viaţa mea pentru că asta a ales. 

Vreau să-l urăsc. Vreau să dispreţuiesc tot ce ţine de el, pentru că 
e mult mai ușor să urăşti pe cineva decât să-l iubeşti, mai ales când 
sentimentele nu sunt reciproce. 

Dar îl iubesc şi e groaznic ce simt. 

Inima nu m-a durut atât de tare ca în ultimele zile. Mă doare 
fiecare celulă din corp. Nu există gând care să nu fie impregnat cu el. 
De parcă nu reuşesc să procesez că nu mai e o parte din mine. Că nu 
mă mai vrea. 


Patul meu n-a fost niciodată aşa gol şi nopţile n-au fost niciodată 
atât de agitate, precum cele fără Zanders şi Rosie alături. Mâncarea 
nu mai are gust şi zilele sunt groaznic de lungi. 

Se spune că timpul vindecă toate rănile, dar pentru mine pare să 
se mişte în reluare. Cum să mă vindec, când minutele parcă sunt 
ore? 

Mă gândesc mereu la el şi mi-e dor de tot ce ţine de el. Mi-e dor 
de increderea pe care mi-o oferea. Mi-e dor de zâmbetul lui, care mă 
topea imediat. Mi-e dor chiar şi de acele 20 de minute în care-l 
aşteptam să se aranjeze, după ce eu eram gata. 

Dar cel mai dor îmi e de cât de mult credeam că mă iubește. Aș 
vrea să fi fost îndeajuns ca să rămână lângă mine. 

Nu m-a contactat. N-am primit nici un apel sau mesaj de la el. A 
fost o ruptură clară pentru el, dar mie mi-a dat lumea peste cap și 
nu şiiu cum să-mi revin. 

— Eşti pregătită? mă întreabă Indy în timp ce stăm în bucătăria 
din spate şi echipa se urcă în avion, în Chicago. 

Am privirea pierdută, îndreptată spre intrare. 

— Nici măcar puţin. 

Runda a treia, meciul trei o să fie mâine. E primul meci în 
deplasare de când Zanders a pus punct relaţiei noastre și mergem în 
Seattle. În mod surprinzător, pentru prima oară în viaţa mea, aş fi 
vrut să mă întorc în Nashville. 

Orașul ăla are nişte amintiri pe care aş prefera să nu le revizitez. E 
locul unde lucrurile au început să se schimbe între mine şi Zanders. 
Nashville mă face să mă simt că nu sunt îndeajuns şi ăsta e ultimul 
lucru de care am nevoie acum. Oricum doar la asta m-am gândit. 
Însă totodată cel mai important e că tata e în Nashville şi aş avea 
nevoie de el acum. 

- Arată ca naiba, spune Indy. 

Cuvintele ei mă readuc în prezent şi-mi ridic privirea. Lângă 
rândul cu ieşirea de urgență se află Zanders, care mă fixează cu 
privirea. 

Pare şters, de parcă toată lumina din el s-a stins. Niciodată n-am 
crezut c-o să zic asta, dar arată groaznic. 

Zanders îmi susține privirea şi, cu cât mă priveşte mai mult, cu 
atât lacrimi necurse încep să-mi înţepe ochii. Dar refuz să plâng la 
muncă şi să-l las să vadă cât de mult m-a rănit. 

E încruntat, colţurile gurii îi sunt lăsate, costumul îi e şilonat, iar 
vesta și jacheta sunt deschise la nasturi. Trebuie să se tundă și să se 
radă, însă oricât de răvăşit arată, tot nu pot să-mi iau ochii de la el. 

M-am gândit la faţa lui zile în şir. E singurul lucru pe care-l văd 
când am ochii închişi sau deschişi. Acum, că e în faţa mea, refuz să 
mă uit în altă parte. 

Însă, din păcate, Tara apare în faţa mea. 

— Ştiu că tu ai fost. 

Mă panichez. 

— Poftim? 

— Ştiu că tu eşti în poză. 


— Nu ştiu despre ce vorbeşti. 

— Termină cu prostiile, Stevie! Oricum aveam bănuieli de ceva 
timp. 

Încerc să înghit adevărul şi să caut o minciună cu care să-l 
acopăr. Însă în ultimele zile, viața mea a fost un dezastru, şi-n 
momentul ăsta nu-mi prea mai pasă. 

— Ce o să faci? O să mă concediezi pe baza unei suspiciuni? Eşti 
invitata mea. 

Tara pare surprinsă de răspuns. 

— O s-o fac, după ce o să primesc confirmarea. 

— Sună minunat. Acum pot să mă întorc la treaba mea? Se pare că 
toată lumea e la bord, aşa că ar fi bine să începem, nu crezi? 

Tara se îndreaptă şi mă studiază. 

— Faceţi instructajul pentru rândul cu ieşirea de urgenţă, ne 
ordonă, apoi se întoarce cu spatele la noi şi înaintează pe culoar. 

— Vrei să-l fac eu? se oferă Indy. 

— Nu. E treaba mea. Pot s-o fac. 

Îmi pun masca de încredere, pe care n-am mai purtat-o de ceva 
timp, şi mă îndrept spre rândul cu ieşirea de urgenţă. Simi toate 
privirile aţintite asupra mea, dar încerc să le ignor. Mai mult ca 
sigur că toţi au văzut comentariile oribile și toţi ştiu că eu sunt fata 
din poză. 

E jenant, dar nu încerc decât să trec cu puţină demnitate de ziua 
asta. 

Cu privirea îndreptată în jos, mă adresez lui Maddison şi 
Zanders. 

- Sunteţi pregătiţi pentru instructaj? 

— Stevie, spune Zanders ușurat, dorind să-mi atragă atenţia. 

— Sunteţi pregătiţi? îi întreb din nou. 

Mă uit la Maddison și-l implor să răspundă, ca să termin odată 
cu asta şi să mă ascund din nou în bucătărie. 

Se simte oribil. Se vede din felul în care mă priveşte. Într-un final, 
încuviinţează şi pot să încep. 

Zanders mă fixează cu privirea în tot timpul cât repet acelaşi 
instructaj pentru ieşirea de urgenţă pe care l-am repetat tot sezonul. 
Sunt convinsă că l-au memorat deja, dar Zanders mă priveşte şi se 
ține de fiecare cuvânt, implorându-mă să-l privesc. Însă nu pot face 
asta. Doare prea mult. 

Toată treaba asta era distractivă. Era scuza perfectă să-l văd fix 
înainte de decolare, dar de data asta o urăsc. 

— Sunteţi dispuşi şi capabili să ajutaţi în cazul unei urgenţe? 

Mă uit mai întâi la Maddison. 

— Da, îmi răspunde. 

E evident că se simte incomod în mijlocul tensiunii dintre 
prietenul lui cel mai bun și mine. 

Refuz să-l privesc pe Zanders. Mă uit în zare şi aştept să-mi 
răspundă. 

Ştie regulile. Trebuie să răspundă afirmativ înainte să pot pleca, 
dar nu zice nimic, aşa că repet: 


— Eşti dispus şi capabil să ajuţi în cazul unei urgenţe? 

— Stevie, spune el disperat. 

— Eşti dispus şi capabil să ajuţi în cazul unei urgenţe? 

— Poţi să mă priveşti? mă întreabă el cu blândeţe. 

Nu-mi pasă că tonul lui e trist. Eu trebuie să-mi fac treaba şi nu 
mă lasă. El s-a despărţit de mine și acum mă obligă să stau în faţa 
lui. E o formă unică de tortură. 

— Te rog, uită-te la mine, mă imploră. 

— Poţi să răspunzi la întrebare? 

Îl văd cu vederea periferică cum se lasă, învins, pe scaun. 

- Da, sunt dispus şi capabil să ajut. 

Asta e tot ce voiam să aud, așa că plec, nerăbdătoare să ajung în 
siguranța spaţiului meu. Dar azi, nu există nici un loc în avionul 
ăsta care să fie un refugiu. E mai mic şi mai înghesuit decât a fost 
vreodată. 

Însă nu fac decât doi paşi, că Zanders mă prinde de antebraţ şi 
mă oprește. Nu eram pregătită pentru contactul fizic şi atingerea lui 
îmi arde pielea, reamintindu-mi cât de dor îmi e de corpul lui. 

Când mă uit la mâna lui, primul lucru pe care-l observ e inelul 
meu vechi de pe degetul lui mic. De ce îl mai poartă? Vreau să-l dea 
jos. Faptul că-l poartă are o semnificaţie prea mare. Însă, în acelaşi 
timp, sper că n-o să-l dea jos niciodată. 

O altă greşeală pe care o fac e să-mi indrept privirea spre nord. 
Ochii lui căprui sunt umezi, dar speră în continuare c-o să-i ofer 
atenţia mea. Expresia lui încruntată mă imploră să stau şi să vorbesc 
cu el. Însă, înainte să apuce să spună ceva, îl opresc. 

— Ai nevoie de ceva? Un suc? O pernă? Ceva de mâncare? Ştii, din 
moment ce sunt doar însoţitoarea ta de zbor acum. 

Maddison își lasă capul pe spătar, de parcă vorbele mele l-au 
afectat pe el. 

Expresia lui Zanders arată suferinţa fizică provocată de cuvintele 
mele, dar nu pot să zic că-mi pasă. El m-a rănit. Mi se pare corect să 
simtă o parte mică din ce simt eu. 

Mint. Îl iubesc prea mult ca să-i doresc să sufere, dar nu ştiu cum 
să mă fac să mă simt bine în momentul ăsta. Sau în orice alt 
moment. 

— Apă minerală, presupun? 

Zanders expiră şi clipeşte rapid, apoi dă din cap şi-mi dă drumul 
la braţ. 

Îmi oblig picioarele să mă ducă cât mai repede spre bucătărie şi 
încerc să-mi menţin expresia neutră până pot să mă ascund. 

— Eşti foarte tare. Dar dacă vrei să plângi puţin, o să te acopăr. 

— Bine. Poate doar pentru o secundă. 


Petrec restul zborului spre Seattle ascunsă în spate. Rio a venit la 
un moment dat şi a glumit despre cum Zanders şi cu mine ne-am 
cuplat tot anul fără să ştie nimeni, dar când nici măcar n-am 
zâmbit, şi-a dat seama c-a greşit. 


Se pare că, în afară de Maddison, nimeni din echipă nu ştie că 
ne-am despărţit. Nu ştiu dacă e bine sau rău, dar încerc să nu mă 
gândesc prea mult la asta. La finalul zilei, tot ce-a fost între noi s-a 
terminat. N-are nici un rost să mă ţin de speranţe false, care nu vor 
face decât să prelungească suferinţa care oricum sunt convinsă c-o 
să dureze o viaţă întreagă. 

Uniforma îmi reaminteşte de toate complimentele pe care mi le 
făcea Zanders când o purtam, aşa că, în clipa în care ajung în 
camera de hotel, o dau jos şi îmi pun cel mai confortabil trening, 
care bineînţeles că-mi reamintește de el. Nici măcar nu le-am luat cu 
mine pe cele primite cadou, dar nu contează. 

Camera mea are privelişte spre roata mare din Seattle, care e fix 
lângă apă. Însă, oricât de frumos e totul, îmi reaminteşte de 
pontonul din Chicago. Şi asta îmi reamintește de apartamentul lui 
Zanders, care îmi reamintește de Zanders. 

Creierul meu îl asociază cu tot ce ţine de viaţa mea în Chicago şi 
nu-mi place asta. Aș vrea să nu mă gândesc la el în fiecare secundă a 
zilei. Dar oraşul e plin cu el şi nu ştiu cum să-l dau laoparte. A 
inundat toate aspectele vieţii mele. 

În inima mea, Chicago îl reprezintă pe Zanders, ca şi aproape 
toate oraşele din America de Nord pe care le-am vizitat împreună. 

Sting lumina din cameră şi mă bag sub plapumă. Am nevoie de 
întuneric ca să adorm. E abia trei după-amiaza, dar somnul îmi 
oferă o pauză de la gândit. Așa c-am dormit zi şi noapte, în speranța 
că timpul o să treacă mai repede. 

Îmi sună telefonul de pe noptieră şi sunt foarte fericită când văd 
că e tata. Sunt convinsă că am expirat uşurată când am răspuns. 

— Bună, tată. 

— Vee! Ce mai face fata mea? 

— Am fost şi mai bine. 

Între noi se lasă tăcerea. Tata a aflat despre relaţia cu Zanders 
când ne-am despărţit, deşi o parte din mine crede că ştia încă de 
când ne-a vizitat de Crăciun. 

- M-a sunat Ryan. E îngrijorat că eşti în deplasare, pentru 
meciuri. A vrut să văd cum eşti. 

- Drăguţ din partea voastră, dar o să fiu bine. 

Poate nu e adevărat chiar acum, dar sper c-o să fie. 

- I-am promis fratelui tău c-o să verific. În ce cameră ești? 

— Poftim? 

— În ce cameră ești? Sunt în faţa hotelului. 

Fac ochii mari şi mă uit la ecranul telefonului, dar nu ştiu de ce. 
Nu e ca şi cum e pe FaceTime şi poate să-mi demonstreze că e în 
Seattle. Sunt şocată. 

— Serios? 

Vocea îmi tremură și, pentru prima oară de ceva timp, simt o 
fărâmă de speranţă. 

- Da. Lasă-mă să urc! 

În clipa în care tata îmi bate la ușă, îl îmbrăţișez strâns. Am 
nevoie de bucuria pe care o aduce mereu în viaţa mea. 


— Şi mie mi-a fost dor de tine, Vee! 

După ce mă strânge în braţe, îmi arată baxul din mână. 

— Şi am adus bere. 

— Slavă Cerului! Ştiam că există un motiv pentru care îmi place 
de tine. 

Tata scoate două, îmi dă una şi se aşază pe canapea, în faţa mea. 

— Ce se întâmplă? 

— De unde să încep? 

— De unde vrei să începi? 

lau o gură şi încerc să suprim orice emoție care încearcă să iasă la 
suprafaţă. 

— Zanders s-a despărţit de mine. 

— Deci acum nu ne mai place de el sau ce se întâmplă? 

Asta mă face să râd. 

- Încă nu m-am hotărât. 

— Ţi-a dat un motiv sau a fost din senin? 

- Mi-a dat un motiv, dar nu ştiu dacă-l cred. A spus că n-o să 
poată să se schimbe niciodată şi că am ştiut de la început cum e. 
Doar că nu cred că e adevărat. Cred că e speriat să arate cine e cu 
adevărat, pentru că reputaţia pe care şi-a creat-o în NHL e opusul 
omului bun care e. Urmează să i se extindă contractul şi are dubii. 
Ştii cât de importanţi sunt pentru Ryan anii cu extinderea 
contractului, dar la Zanders e diferit. Ryan nu trebuie să mintă cu 
privire la cine e ca să facă bani, dar Zanders are impresia că trebuie 
să facă asta. 

— Şi o iubită nu se potriveşte cu imaginea lui. Vrea să se schimbe? 

Ridic din umeri. 

- Am crezut că da. Eram convinsă c-o să fie sincer în legătură cu 
cine e după ce-i va fi extins contractul, dar nu cred că mai e cazul. 
Se pare că s-a convins că ăsta e singurul mod prin care poate să-i 
țină pe fani interesaţi de cariera lui. 

— Şi asta cum te face să te simţi? mă întreabă tata, luând o gură de 
bere. 

— Ca naiba! 

Închid ochii, ca să nu curgă lacrimile care cer să iasă la suprafaţă. 

— În perioada în care am fost împreună, m-a făcut să simt că sunt 
prima lui alegere. Niciodată n-am fost prima alegere a nimănui, iar 
acum mi se pare că toiul a fost o minciună. Nu este vorba că vreau 
să mă aleagă pe mine în defavoarea carierei lui. Doar că e posibil să fi 
existat şi altă opţiuni şi nici măcar n-a încercat să le exploreze. 

Tata ezită. Se uită prin cameră, apoi, într-un final, la mine. 

— Am văzut articolele. Nu crezi că poate a încercat să te protejeze? 
Pentru că varianta asta are mult sens. Nu-l cunosc personal, dar din 
ce mi-ai spus despre el, e foarte protector cu oamenii la care ţine. 

- Poate, dar n-am nevoie să mă protejeze. Sunt sătulă de atâta 
protecţie. Ryan face asta prea mult şi poate şi Zanders o face, dar pot 
să am grijă de mine. Comentariile despre mine de pe internet au fost 
dezgustătoare şi oamenii pot să fie oribili, dar nu m-au deranjat nici 


pe departe cât m-a deranjat felul în care oamenii vorbeau despre el. 
Nici nu m-am gândit la mine. 

Tata mă priveşte mândru. 

- Ce e? 

— Îl iubeşti. 

- Nu-mi reaminti asta! 

Îmi îngrop faţa în mâini, ca să-mi ascund lacrimile. 

Tata mă strânge de braţ. 

- Îmi pare rău, doar că nu te-am văzut niciodată aşa. Știu că 
suferi și nu vreau să minimizez asta. Doar că nu sunt obişnuit să te 
văd atât de sigură pe tine. Îmi place. 

Zanders mi-a insuflat încrederea asta şi m-a ajutat să fiu sigură 
pe mine şi să impun limite. Însă acum, că el nu mai e, şi lucrurile 
astea au dispărut? 

- Mamei nu-i place. 

- N-am vrut s-o pomenesc, în caz că nu voiai să vorbeşti despre 
ea. 

- M-a sunat nonstop. 

— Stiu. 

Nu spunem nimic, doar ne privim. A fost plăcut să nu fiu ținta 
comentariilor pasiv-agresive şi a privirilor dezaprobatoare, dar în 
același timp nu ştiu dacă vreau ca mama să nu mai facă deloc parte 
din viaţa mea. Vreau să avem o relație mai bună. Relaţia pe care o 
aveam când eram mai mică şi credea c-o să-i calc pe urme. Abia 
după ce am devenit adult a început să fie dezamăgită de alegerile 
mele şi relaţia noastră a avut de suferit. Însă mă întreb dacă într-o zi 
O să reuşească să mă susţină din nou. 

— Ea e bine? întreb într-un final. 

Tata ridică din umeri şi ia o gură de bere. 

— Are nişte revelații care o lovesc destul de tare. I-a fost greu să 
vadă articolele alea şi să ştie că erau despre tine. Dar n-o să spun că 
nu merită să se simtă exact cum se simte. 

- Comentariile alea nu au spus decât ce mi-a tot repetat de ani 
întregi. 

— Exact. Cred că a realizat exact ce ţi-a făcut după ce le-a văzut 
scrise şi venind din partea altor oameni. 

Cuvintele lui tata sunt lipsite de emoție, asta în condiţiile în care 
e un tip sensibil, pentru care familia înseamnă tot. 

Însă felul în care vorbeşte despre mama pare detaşat. E diferit. 

— Voi sunteţi bine? 

— Nu ştiu, Vee. Nu e ceva ce ar trebui discutat cu Copiii, 

— Dacă e vorba despre mine, cred c-ar trebui să-mi spui. Doar 
sunt femeie în toată firea. 

Expiră adânc şi resemnat. 

- Lucrurile au fost puţin tensionate, dar nu vreau să-ţi faci griji 
din cauza asta. 

— Acum îmi fac. Nu vreau să aveţi probleme din cauza mea. 

- Mama ta e o persoană bună, Stevie. Doar că în ultimii ani s-a 
cam pierdut şi n-a fost o mamă bună pentru tine. Ştiu asta şi, în 


adâncul sufletului, şi ea o ştie. E greu s-o văd cum te răneşte, când 
n-a fost mereu așa. Ti-a fost o mamă foarte bună când erai mică. 

Vocea lui tremură și-și acoperă gura cu mâna. 

— Ştiu, tată. Îmi amintesc. N-am vrut decât să fie la fel de mândră 
de mine cum era în trecut, dar am renunţat la asta. 

Încuviinţează, în semn că mă înţelege. 

- Nu ţi-ai cunoscut niciodată bunica, dar era o femeie aparte. O 
trata pe mama ta exact cum te-a tratat ea pe tine. Singura diferenţă e 
că tu ai evadat. Ţi-ai bătătorit propriul drum şi n-ai făcut toate 
lucrurile la care se aştepta de la tine. Dar mama ta a avut şi ea niște 
visuri mari, pe care le-a ignorat, ca să le facă pe plac părinţilor ei. 
Ne-am căsătorit când eram mult prea tineri, pentru că mama ei ne-a 
presat. A mers la colegiul ales de mama ei. Nu vreau să vorbesc în 
numele ei, dar cred că e puţină gelozie la mijloc. În loc să fie mândră 
de tine, cum ar fi o mamă iubitoare, e invidioasă. Însă începe să 
realizeze asta şi ii e greu să vadă că te-a tratat exact cum o trata 
propria mamă. Pe care, apropo, o disprețuiește şi acum. 

Nu spun nimic, doar procesez informaţiile primite. Niciodată n- 
am ştiut prea multe despre trecutul mamei și de felul în care a fost 
crescută, E greu să vezi dincolo de masca ei perfectă. 

- Nu încerc să-i găsesc scuze, dar nu e uşor să rupi traumele 
generaţionale. Pentru prima oară de mult timp, chiar cred că e 
posibil să înveţe şi să crească din toată situaţia asta. 

Văd impactul emoţional pe care-l are situaţia asupra lui. Încearcă 
să fie un soţ înţelegător, în timp ce-şi apără fiica. Faptul că am tăiat- 
o pe mama din viaţa mea nu trebuia să-l afecteze şi pe el sau relația 
lor, dar bineînţeles c-a făcut-o. 

Întind berea, ca să dau noroc cu el. 

— Poate o să iasă ceva bun din articolele alea stupide. 

— Poate, 

— Cred că mai am nevoie de o bere. 

Mă ridic şi mai iau două sticle de pe blat. 

- Îmi place ce aud. Spune-mi, cum mai e cu munca? Cum e cu 
adăpostul? 

- Cu adăpostul e grozav. Îmi place să fiu acolo. Proprietara este 
cea mai tare şi câinii sunt atât de dulci! Cât despre locul de muncă, 
nu știu cât o să mai am unul. 

— Au aflat că tu eşti în poză? 

— Oficial, nu. Dar e doar o chestiune de timp până când o să-mi 
fie publicat numele şi o să rămân fără loc de muncă. 

— Când a sunat Ryan, a pomenit că sunt câteva companii aeriene 
care angajează, iar una e chiar aici, în Seattle. 

— Da, dar e exclus. Nu pot să-l las singur în Chicago. Nu după ce 
a muncit din greu ca să mă aducă acolo. 

— A vrut să te încurajez să studiezi problema. 

— Serios? 

— Da. Asta dac-ar fi ceva ce te-ar interesa. 

- De ce nu mi-a spus direct asta? 


- Pentru că e vorba de Ryan. Chiar crezi c-ar putea să te privească 
în ochi şi să-ţi spună să te muţi singură în cealaltă parte a ţării fără 
să plângă? Puştiul ăla e de piatră, mai puţin când vine vorba de tine. 

Când am văzut anunţul săptămâna trecută, nici măcar nu m-am 
gândit la posibilitatea asta. Era exclus să mă mut din Chicago. 
Zanders şi cu mine eram încă împreună şi niciodată n-am crezut că 
Ryan o să-mi sugereze să mă mut din oraş. Dar până acum, nimic 
nu m-a ajutat să mă simt mai bine. Nimic nu m-a ajutat să alin 
durerea care mă apasă. Poate dacă pun peste 3.000 de kilometri între 
noi o să-mi grăbesc procesul de vindecare. În momentul ăsta, sunt 
dispusă să încerc orice. 

Nu vreau decât să mă simt mai bine. Nu vreau să ies din 
apartamentul meu şi să-l văd pe al lui Zanders. Nu vreau să mă 
gândesc la el de fiecare dată când sunt la adăpost şi văd o reparaţie 
făcută din donația lui. Nu vreau să-mi amintesc cum l-am văzut pe 
scări, de Crăciun, de fiecare dată când trec pe lângă clădirea lui. Nu 
vreau să mă gândesc cât de mult își iubeşte nepoata când mă 
întâlnesc întâmplător cu ei, în timp ce Ella e pe umerii lui. Nu vreau 
să-mi amintesc când îi văd pe Maddison şi pe Logan pe hol că, 
pentru prima oară în viaţa mea, am simţit o legătură sinceră de 
prietenie. Vreau o pauză de la a-mi aminti de tot ce-am pierdut. 

Toată viaţa mea, am aşteptat ca altcineva să mă aleagă și m-am 
dezamăgit pe mine însămi așteptând aprobarea altora. Dar de ce 
aştept ca altcineva să mă transforme într-o prioritate, când pot chiar 
cu să fac asta? 

Pot să mă aleg pe mine însămi. 

- O să mă înscriu mâine, spun eu încrezătoare. 


CAPITOLUL 44 


Zanders 


— Patru penalizări, Zee? mă întreabă Maddison, în timp ce-şi 
aruncă tricoul în containerul de colectare din centrul vestiarului. 

— Crezi că-mi pasā? 

În caz că nu-şi dădea seama după expresia de pe faţa mea sau 
după sângele uscat de pe buză, de la una dintre încăierările din seara 
asta, răspunsul e: 

- Nu-mi pasă. 

În orice altă zi, Maddison mi-ar fi ținut discursul de căpitan, 
despre cum am dezamăgit echipa. Mi-ar reaminti că tocmai am 
pierdut în deplasare şi că trebuie să mă concentrez şi să-mi stabilesc 
priorităţile. 


Dar nu spune nimic din toate astea, pentru că ştie foarte clar care 
sunt priorităţile mele. Nu mă gândesc la hochei. Nu mă gândesc la 
contract. Nu mă gândesc decât la fata care lipseşte din viaţa mea, 
pentru că n-am vrut ca reputaţia mea s-o mai rănească. 

Maddison se uită la degetul meu mic, în timp ce desfac banda 
din jurul inelului lui Stevie. Am refuzat să-l dau jos la ultimele trei 
jocuri. E destul de subţire şi delicat cât să pot face asta. Arbitrii au 
presupus că degetul mi-e bandajat din motive medicale. Dar l-am 
purtat şi m-am ţinut de el ca de o vestă de salvare. Ca şi cum faptul 
că-l pori înseamnă că ea e în continuare în viaţa mea. 

Însă felul în care m-a privit ieri în avion, de parcă eram un străin 
cu care nu voia să aibă de-a face, mi-a reamintit că nu mai fac parte 
din viaţa ei. Aşa că o să port inelul ăsta ieftin până când metalul o să 
se dezintegreze, pentru că e singura parte din ea pe care o mai am. 

Maddison îmi zâmbeşte, după care se uită la inel. 

- Nu vreau să vorbesc despre asta, îi zic, în timp ce-mi iau 
prosopul ca să merg la duş. 

Îmbrăcat din nou în hainele de dinainte de joc, îi urmez pe băieţi 
afară din vestiar, în autobuzul care ne așteaptă la intrarea din spatele 
arenei. O mulțime de fani nerăbdători ne aşteaptă cu afişe şi pixuri 
întinse, blocaţi în spatele unei bariere. Majoritatea băieţilor se 
opresc să semneze autografe şi să facă poze cu fanii, dar eu îmi ţin 
căştile la urechi şi privirea goală aţintită asupra autobuzului din faţă. 

În partea opusă fanilor sunt reporterii, care fac poze, ne strigă 
numele şi speră să le oferim un nimic pe care o să-l transforme în 
ceva. Nu ştiu cum, dar reuşesc să mă abţin și să nu le arăt degetul 
mijlociu când trec pe lângă ei. Ca să fiu sincer, s-ar potrivit perfect 
cu imaginea pe care Rich vrea s-o proiectez, dar pe mine mă atrage 
în primul rând pentru că-i învinovăţesc parţial pentru felul în care 
viața mea a luat-o la vale în ultimele zile. 

Chicago a vrut să-şi recapete băiatul rău? E chiar aici. M-am 
întors la încăierările mele murdare şi nu îmi pasă de nimeni, 
inclusiv de fanii care mă imploră să-i bag în seamă. Au primit ce au 
vrut, așa c-ar fi grozav dacă mi-ar extinde contractul odată. 

— Zanders. 

Cineva mă trage de braţ. Când mă uit, văd că o mână mică mă 
ține de antebraţ. E o tipă care-mi zâmbeşte cu subînţeles. Îmi scot 
căștile și mă întreb ce vrea de la mine şi de ce crede că e în regulă să 
mă atingă. 

— Sunt Coral. 

- Minunat, îi răspund, după care îmi trag braţul şi o iau din nou 
spre autobuz. 

Mă urmăreşte, tocurile ei auzindu-se pe ciment, şi mă apucă din 
nou de braţ. 

— Nu înţelegi. Sunt Coral. Rich m-a trimis. 

Îmi mai trag braţul înc-o dată, de data asta mai ferm. 

— Nu mă mai atinge, o avertizez. 

Pe faţă i se citesc confuzia şi o urmă de ruşine, în timp ce se uită 
în jur şi chicoteşte. 


- Nu-mi pasă cine te-a trimis. Să nu mă mai atingi! 

— Gata! 

Maddison se bagă între mine şi ea, îşi pune braţul în jurul 
umerilor mei şi mă conduce spre autobuz. Își foloseşte corpul ca să 
mă ascundă de aparatele foto, dar chiar dacă n-au văzut 
interacțiunea, sigur au auzit-o. 

- Nu mai pot să fac asta, zic eu destul de încet cât să mă audă 
doar Maddison. 

- Stiu, omule. 


E două dimineaţa şi nu pot să dorm. Dar asta nu e nimic nou. 
Abia am dormit toată săptămâna din cauza patului gol şi a lui Rosie, 
care scânceşte în miezul nopţii după Stevie. Însă nu e singura trează 
care-i duce dorul. 

E ca şi cum o parte din sufletul meu nu mai e şi nu ştiu cum să 
supraviețuiesc fără ea. Tot ce am făcut a fost pentru c-am ales s-o 
pun pe primul loc. Nu era corect față de ea să treacă prin toată 
nebunia asta, doar din cauza asocierii cu mine. N-ar trebui să 
suporte criticile și ura doar pentru că e cu mine. E prea bună, dulce 
şi blândă ca să trăiască mereu cu genul ăsta de ură. 

Am încercat s-o pun pe primul loc şi am crezut că aşa lucrurile 
vor fi mai uşor de suportat. Cum am făcut asta pentru Stevie, am 
crezut c-o să poi să fac faţă suferinţei pe care mi-am provocat-o 
singur. 

Dar n-am avut nici măcar o pauză. Din clipa în care am ieşit din 
apartamentul lui Stevie, când am vomitai în lateralul clădirii pentru 
c-am făcut ceva ce nimic din mine nu-şi dorea, până în momentul 
ăsta, durerea s-a înrăutățit, 

Îmi iau paharul cu whisky de pe masa din camera de hotel şi iau 
o gură. Nu beau în timpul meciurilor, dar săptămâna asta am făcut 
o mulţime de lucruri pe care nu credeam c-o să le fac, aşa că un 
pahar după meci pare o nimic toată în comparaţie cu celelalte 
alegeri făcute. 

E două dimineaţa și eu stau pe o canapea din Seattle şi beau 
whisky cald. Mă uit la toate pozele cu ea şi citesc toate mesajele pe 
care ni le-am trimis vreodată. Am nevoie să umplu golul într-un fel. 
Am capturi de ecran cu toate pozele ei de pe Instagram. Le-am făcut 
în noaptea când ne-au prins paparazzii, înainte să hotărâm că e mai 
bine să nu ne mai urmărim pe reţeaua de socializare, ca să-i ţinem 
numele departe de presă. M-am uitat la pozele alea mai mult decât 
era cazul. 

Se aude o bătaie la uşă şi, ca un idiot trist ce sunt, pentru o clipă 
sper că e ea. Însă, chiar dacă suntem în acelaşi oraș, n-ar veni 
niciodată la mine și n-o învinovăţesc câtuşi de puţin. 

Când deschid ușa, îl văd pe Maddison. E la fel de epuizat ca 
mine, are părul ciufulit și e somnoros. 

— Pot să intru? mă întreabă, după care vede paharul de whisky de 
pe masă. Ce s-a întâmplat cu regula ta că nu bei? 


- Am făcut multe lucruri pe care nu credeam c-o să le fac. M-am 
gândit că un pahar e o nimica toată. 

— Atunci toarnă-mi și mie unul! 

lau încă un pahar de cristal şi torn lichid cald în el. Maddison ia 
o gură. 

— E dezgustător. 

— Ştiu, 

Mă aşez pe canapea, mă aplec, îmi pun coatele pe genunchi şi-mi 
las capu-n jos. 

— Trebuie să nu te mai pedepseşti. 

— Crezi că faptul că sunt prea leneş ca să intru pe gheaţă e un 
mod de a mă pedepsi? 

— Nu la asta mă refeream şi o știi. 

- Dacă ai venit să vorbim despre Stevie, nu vreau să aud nimic. E 
două dimineaţa. Ar fi bine să pleci dacă despre asta vrei să vorbim. 

- Nu-mi pasă dacă vrei sau nu să vorbeşti despre asta. Nu pot să 
dorm pentru că nu l-am văzut niciodată pe prietenul meu cel mai 
bun într-o stare aşa rea, deci o să vorbim. 

Mă relaxez pe canapea, punându-mi o gleznă peste genunchi, 
apoi iau o gură de whisky. Pe față am un zâmbet îngâmfat, care 
spune: „Multă baftă să reușeșşti să mă faci să vorbesc, idiotule“. 

- L-am concediat pe Rich. 

Asta e îndeajuns. 

- Ce? 

Mă aplec şi-mi pun paharul pe masă, înainte să-l scap, la cât de 
şocat suni. 

- L-am concediat pe Rich. Voiam s-o fac de mult timp, iar prostia 
pe care a lăcut-o cu tine și cu paparazzii a fost ultima picătură. 

— Dar nici nu ştim sigur c-a lost el. 

— Ştii foarte bine c-a fost el. De ani întregi primeşte comision 
când le dă ponturi reporterilor. Nu pot să demonstrez asta, dar toţi 
ştim că e adevărat. Doar aşa se explică faptul că vrea ca numele să-ţi 
apară în fiecare articol şi de ce reporterii mereu par să ştie unde eşti. 

Ştiu că are dreptate. În adâncul sufletului, mereu am știut, doar că 
până acum nu m-a afectat prea mult. Însă de data asta a mers prea 
departe şi nu m-a rănit doar pe mine, ci și pe persoana la care ţin cel 
mai mult. 

— Știu că eşti într-o situaţie diferită acum, c-ai nevoie de o 
extindere de contract, dar Logan şi cu mine am decis împreună să 
rupem orice legătură cu el. 

— Dar ţie nu ţi-a făcut nimic. Ai avut succes fiind exact cine eşti, 
spun eu, confuz. 

— Zee, faci parte din familia noastră. Faptul că ţi-a făcut ţie tot ce 
ti-a făcut e de ajuns. 

Îmi las capul în jos și încerc să-mi ascund lacrimile. Apoi 
încuviinţez, pentru că nu pot să spun nimic. 

Concedierea agentului e un lucru important. Majoritatea 
sportivilor lucrează toată cariera lor cu acelaşi agent, atât timp cât 
acesta continuă să le aducă bani. Maddison a avut foarte mare 


succes lucrând cu Rich, aşa că faptul că l-a concediat e un act de 
loialitate foarte important. 

— Ştii că eu nu pot să fac asta, nu acum. Dacă-l concediez pe Rich, 
îmi dau foc la întreaga carieră. Ar trebui să mă reprezint singur și 
echipele nu pot să vorbească cu mine în timpul sezonului. 

— Ştiu. Trebuie să faci ce e mai bine pentru tine, dar voiam să ştii 
în ce punct sunt eu. M-am săturat de jocurile pe care le-am tot jucat. 
Eşti un bărbat excepţional şi m-am săturat ca oamenii să nu ştie 
asta. Îmi pare rău c-am avut un rol în a-i face pe fani să creadă că 
sunt mai bun decât tine. La naiba, tu ești un motiv foarte mare 
pentru cine sunt azi. 

Zâmbesc în timp ce-l privesc şi vreau să întrerup tonul serios al 
conversaţiei, 

— Ce e? mă întreabă el precaut. 

— O să încerci să mă săruţi după declaraţia asta de dragoste? 

— Idiotule! 

- Nemernicule! 

Ridic paharul, ca să-l ciocnesc cu al lui. 

— Asta înseamnă mult pentru mine. Mulţumesc. 

Când mă așez din nou confortabil, oftez resemnat. 

— Chiar dacă Rich e un imbecil, tot nu pot să fiu eu însumi. Fanii 
din Chicago nu mă vor. Puţinul pe care l-au văzut din mine i-a făcut 
să fie oribili pe internet. 

— Atunci du-te undeva unde mulţimea de fani o să te susţină! 

Îmi întorc imediat capul spre el. 

— Ai văzut câţiva oameni oribili care te-au vorbit de rău pe 
internet. Dar cred că orice mulțime de fani ar fi încântată să te vadă 
pe tine, cel adevărat, inclusiv cea din Chicago. Însă dacă chiar crezi 
că fanii nu te vor sau că nu poţi să fii tu însuţi acolo, du-te să joci 
undeva unde poţi să fii tu însuți. 

- Nu pot. 

— De ce nu? 

De ce mă mai întreabă asta, când ştie răspunsul? 

— Pentru că familia ta e în Chicago. N-o să vă las pe tine şi pe 
Logan. Ca să nu mai zic de Ella şi MJ. 

- Zee, nu contează unde ești sau pentru ce echipă joci. Mereu o 
să faci parte din familia noastră. N-ai nevoie de permisiunea mea să 
pleci, dar dacă o vrei cumva, să știi că o ai. Nu vreau decât să fii 
fericit. Toţi vrem asta. 

Simt o presiune în piept. Ştiam deja tot ce mi-a spus, dar e plăcut 
să mi se confirme. Mai ales acum, când suntem așa aproape de 
finalul sezonului şi nu ştim dacă e ultimul meu meci pentru 
Chicago şi dacă nu o să-i părăsesc în câteva luni. 

Încuviinţez de mai multe ori. Nu pot să vorbesc, emoţiile 
blocându-mi-se în gât. Când ridic privirea, Maddison pare să aibă 
aceeași problemă. Clipeşte repede, în timp ce ochii îi sunt încețoșaţi. 

— la naiba, suntem patetici, spun eu râzând, ca să mai scăpăm de 
tensiune. 


- Eşti fratele meu, spune Maddison, în timp ce-şi şterge 
lacrimile. Locul unde stai n-o să schimbe asta. Familia mea o să fie 
mereu şi familia ta, dar pentru prima oară după mult timp ai 
propria familie. Nu vreau să strici asta doar pentru că-ţi faci griji c-o 
să te muţi departe de noi. 

- Nu pot s-o iau pe Stevie din Chicago. 

— N-a spus ea că vrea să plece? 

— A spus că m-ar urma oriunde, dar nu vreau s-o iau de lângă 
fratele ei sau de la adăpostul de câini. Ar fi groaznic. 

- Zee, măcar o dată în viaţa ta nu mai încerca să-i protejezi pe 
toți din jurul tău. Stevie încearcă să-ţi dea o portiţă, să nu mai fii 
personajul ăsta pe care l-ai interpretat. i-a spus că s-ar muta 
oriunde ai nevoie. Măcar acum, lasă pe altcineva să fie alături de 
tine. 

- La naiba, Maddison, nu ştiu ce naiba fac! 

Încep să-mi curgă lacrimile. E adevărat că abia s-au oprit toată 
săptămâna, dar de obicei fac asta în privat. 

— Am vrut s-o apăr de tot dezastrul care vine la pachet cu 
celebritatea, dar nici măcar nu pot să gândesc ca lumea. Mi-e așa 
dor de ea! 

— Atunci de ce te-ai despărţit de ea? mă întreabă el cu blândeţe, 
deşi îmi dau seama c-ar prefera să mă înjure pentru greşeala făcută. 

— Cum ţi-am mai spus, am vrut s-o protejez de tot. 

Maddison nu spune nimic. Mă lasă să continui. 

— Încercam s-o protejez de mine, realizez eu. 

Când îl privesc, e evident că ştia asta dinainte să-mi dau eu 
seama. 

— Am părăsit-o înainte să mă părăsească ea. Ce naiba e în 
neregulă cu mine? 

— Totul e în regulă cu tine, Zee, 

- În nici un caz, strig eu frustrat. Eram atât de convins că o să se 
despartă de mine după ce a văzut toate mizeriile alea despre mine, 
că i-am luat-o înainte. Credeam c-o să mă abandoneze, cum au 
făcut-o toţi. 

Am avut trei şedinţe cu Eddie săptămâna trecută şi n-a putut să- 
mi spună ce fac? A fost nevoie de o conversaţie în miezul nopţii cu 
prietenul meu cel mai bun şi nişte whisky cald ca să realizez că încă 
am de-a face cu probleme provocate de mama? 

— Stevie te-a iubit chiar şi când încercai să-i arăţi latura ta cea 
mai rea. Dar când vine vorba de cine eşti cu adevărat şi ce ai mai 
bun de oferit, trebuie să ai încredere că te iubeşte îndeajuns cât să-ţi 
stea alături. 

- Nu mă iubește. 

— Prostii! 

— Serios. 

— Zee. 

Îmi ridic privirea, dar e greu să fac contact vizual. Maddison nu 
poate să mă înţeleagă şi din fericire n-o s-o facă niciodată. El are 
iubirea familiei lui şi pe a sufletului său pereche. N-a trăit niciodată 


fără asta, ca să înţeleagă cum a trebuit să gândesc doar ca să 
supraviețuiesc. 

Nimeni nu m-a iubit niciodată. Nimeni n-a putut şi n-a vrut să 
mă iubească, aşa c-a trebuit să mă iubesc îndeajuns cât să 
compensez asta. Îmi cere prea mult, să am încredere în altcineva cu 
această responsabilitate. 

Am auzit ce a spus Stevie când am plecat din apartamentul ei 
săptămâna trecută, dar am crezut c-a fost o tactică să mă convingă 
să rămân sau să retrag ce am spus. Nici măcar propria mamă n-a 
putut să mă iubească. Cum aş putea să mă aştept ca altcineva s-o 
facă? 

- Zee, copiii mei te iubesc. Familia mea te iubeşte și crezi 
lucrurile astea. Așa că de ce nu poţi să crezi că și Stevie te iubeşte? 

Nu spun nimic. Prea multe emoţii, amintiri și nesiguranţă curg 
prin mine, ca să mai pot spune ceva. Iubirea e o idee înfricoşătoare şi 
mi-am petrecut toată viața de adult convingându-mă că n-am 
nevoie de ea. Că pot să mă iubesc destul cât să n-o caut la alţii, dar 
ideea asta a început să se destrame de când nu mai sunt cu Stevie. 

— lubeşti cu atâta pasiune, dar trebuie să începi să crezi şi că ești 
iubit. 

La naiba! 

— Crede-mă, îţi spun din experienţă. Toate astea, faima, banii, 
fanii, nimic nu contează dacă nu le împarţi cu ea. 

Încuviinţez, doar că nu ştiu cum să repar ce-am făcut. Nu ştiu 
cum să încep să repar lucrurile cu Stevie, când trebuie să vindec 
foarte mult din trecutul care mă bântuie şi mă trage înapoi. 

- Oricum nu poate să facă faţă mizeriilor cu presa. A stat departe 
de ele cu Ryan, după care am apărut eu. Nu merită genul de ură pe 
care o primeşte din asocierea cu mine. 

Maddison își dă ochii peste cap. 

— De ce n-o laşi pe ea să decidă singură. 

— Stai prea mult cu soţia ta, ai devenit înţelept. 

— Am învăţat câte ceva de-a lungul anilor, râde el. 

— Spune ceva legat de hochei. Asta aşa, în caz că cineva te vede 
ieşind din camera mea, să putem spune că am făcut şi altceva în 
afară să plângem şi să bem whisky. 

— Asta o să le dea ceva titluri, nu? O să te aduni şi o să câştigăm 
joi. După asta, o să mergem acasă şi o să câştigăm seria asta în 
Chicago. lar apoi, o să câştigăm Cupa Stanley. 

Mă ridic, dau mâna cu Maddison şi cu cealaltă îl bat pe spate. 

— S-a făcut. 

— Eşti cel mai tare, Zee! Meriţi lucruri bune, dar trebuie să le şi 
accepţi când intră în viaţa ta. 

Încuviinţez, însă fără să fiu complet convins. 

— ÎI iubesc pe Eddie, dar, la naiba, concediază-l odată şi transferă- 
mi mie banii! 

Maddison râde în timp ce se îndreaptă spre camera lui. 

Pentru prima oară în ultimele zile, râd şi eu. Zâmbesc. În sfârşit 
văd clar. 


Însă în timp ce stau întins în pat, înconjurat de întuneric, trag 
câteva perne lângă mine, Trebuie să ţin ceva în braţe, ca un trist ce 
sunt. E ceva, dar nu e ea. Mi-e dor s-o simt în braţe în fiecare seară. 

Anxietatea îmi curge prin tot corpul şi nu mă lasă să mă 
odihnesc. Am gura uscată şi plămânii abia se umplu cu aer când mă 
loveşte o revelaţie. 

Ce se întâmplă când înveţi că ai nevoie de iubire, dar nu ai parte 
de ea? 


CAPITOLUL 45 


Stevie 


Avionul lui tata a decolat acum câteva ore şi deja mi-e dor de el. 
Dar după câteva zile departe de Chicago şi Zanders, chiar dacă a 
fost în acelaşi oraş ca mine, încep să gândesc mai clar. Singurul 
lucru care mă ajută să merg mai departe e determinarea mea să mă 
pun pe primul loc. 

Chiar dacă Zanders nu m-a ales, din momentul ăsta, eu o să mă 
aleg. 

Cum versiunea fericirii pe care o vreau şi care îl implică pe 
Zanders nu mai e posibilă, o să aleg următorul cel mai bun lucru. Şi 
anume o viaţă departe de el, în care nu-i mai văd apartamentul când 
ies dintr-al meu. În care pot să mă duc în parcul pentru câini şi să 
nu mă întreb dac-o s-o văd pe Rosie. În care pot să lucrez într-un 
avion fără ca el să fie unul dintre pasageri. 

Chiar dacă nu o să fie cea mai fericită viaţă posibilă, o să fie una 
îndeajuns de fericită și nevoia de a simţi o scânteie de bucurie în 
viaţa mea e singurul lucru după care-mi ghidez deciziile. 

În ultimele secunde ale meciului patru din Seattle, nu vreau decât 
să sărbătoresc cu Indy în avion. Însă, deşi sunt foarte fericită pentru 
Zanders, nu am energia necesară să celebrez. O parte din mine 
urăşte că n-o să mai fiu la bord la finală, dac-o să ajungă acolo. 

Însă nimeni nu ştie asta încă. 

Din clipa în care am urcat în avion, am încercat să memorez 
totul, știind că e ultima oară când o să fiu la bord. 

Bucătăria din spate e locul unde mi-am întâlnit una dintre cele 
mai apropiate prietene. Îmi amintesc cât ne-am distrat Indy şi cu 
mine sezonul ăsta, în timp ce am admirat jucători de hochei aproape 
goi şi am lost şi plătite pentru asta. 

Locul lui Rio. Am crezut că mi-am pierdut auzul de câteva ori, 
când am trecut pe lângă el. 


Ladă frigorifică afurisită, plină cu băuturi, inclusiv apa minerală 
pe care Zanders refuza să şi-o ia singur. 

Locurile de lângă ieşirea de urgenţă, unde l-am văzut prima oară. 

Călătoria în care m-a blocat şi s-a dezbrăcat în fața mea, lucru 
care nu m-a deranjat câtuşi de puţin, deşi atunci am protestat. 

Toate zborurile în care el şi Maddison m-au făcut să râd, în timp 
ce încercam să le fac instructajul de securitate. 

Însă punctul culminant a fost când m-am îndrăgostit de el. 
Pentru binele meu, trebuie să mă îndepărtez de Zanders şi să încerc 
să uit. 

Farurile autobuzelor strălucesc prin ferestrele avionului când 
opresc alături. Inima îmi bate aşa repede, că simt cum îmi pulsează 
tot corpul. Dar asta nu e nimic în comparaţie cu reacţia corpului 
meu când Zanders urcă primul în avion. 

Nu e niciodată primul. De obicei e printre ultimii şi nu se 
grăbeşte. Însă nu şi în seara asta. În seara asta, iese primul din 
autobuz şi intră primul în avion. În clipa în care păşește pe culoar, 
se uită în spate, la mine. Încerc să mă ascund, pentru că nu vreau 
decât să treacă odată zborul ăsta, dar privirea lui mă arde. 

E îmbrăcat la patru ace, ca întotdeauna, şi în seara asta pare mai 
puțin tras la faţă decât ultima oară când l-am văzut. Fără să ezite, 
grăbeşte pasul, trece de locul lui şi se îndreaptă spre mine. 

- La naiba, şopteşte Indy. 

Însă eu sunt în transă. Nu pot să-mi iau ochii de la el în timp ce 
vine spre mine. 

Ar trebui să mă dau laoparie sau să mă ascund, dar nu pot. 
Picioarele parcă-mi sunt blocate în ciment și mă ţin pe loc, 
așteptând ce urmează. 

Nu vreau să vorbesc cu el. După 48 de ore de claritate, nu vreau să 
vorbesc cu el și să-mi reamintească că nu vrea să fie cu mine. 
Mesajul a fost foarte limpede. Însă, în acelaşi timp, e singura 
persoană cu care chiar vreau să vorbesc. E singura persoană care 
chiar ar putea să mă facă să mă simt mai bine, deşi el mi-a provocat 
toată durerea asta. 

Suferinţa din dragoste e foarte complicată. 

— Stevie. 

La naiba! 

— Pot să vorbesc cu tine? mă imploră din priviri. 

— Zanders... 

Face ochii mari când mă aude spunându-i numele şi văd cum 
înghite cu noduri, aşa că mă corectez. 

— Zee, nu vreau decât să-mi fac treaba. Te rog, lasă-mă să fac asta! 

În jur, coechipierii lui încep să se aşeze la locurile lor şi nu vreau 
să fac o scenă. Nu vreau decât să termin zborul ăsta, să nu ies în 
evidenţă şi să-i las pe toţi să uite că exist în clipa în care cobor din 
avion. 

— Te rog, vreau doar... 

Însă Indy intervine în locul meu. 


- Zanders, nu e vorba despre ce vrei tu. Nu vrea să vorbească. Las- 
o să-și facă treaba! 

Pe faţa lui Zanders se citesc vinovăția şi durerea. Nu vreau să 
sufere. Nu sunt supărată pe el. Nu vreau decât să merg mai departe. 

— O să vorbim zborul următor. Mai am nevoie de puţin timp. 

O scânteie mică de speranţă i se aprinde în ochi şi încuviinţează. 
Nu ştie că, cel puţin pentru mine, n-o să mai fie un zbor următor. 
Însă chiar dacă m-a rănit foarte tare, nu suport să-l văd trist. În mod 
egoist, minciuna asta o să mă ajute să trec cu bine de ultima 
călătorie. 

— Zborul următor deci? mă imploră el să-i confirm din nou. 

Ne privim şi încerc să memorez tot. Ochii căprui care devin verzi 
în lumina soarelui. Buzele care mi-au atins fiecare parte din corp. 
lanţul auriu de la gât, de care am tras de câteva ori ca să mă 
echilibrez. Inima lui care a furat-o pe a mea. Sinceritatea sa care m-a 
şocat înainte să-l cunosc cu adevărat. Atenţia şi grija lui despre care 
nu mulţi oameni știu. 

Încerc să-l memorez pe el. 

Chiar dacă doare atât de tare, că nu ştiu cum îmi mai 
funcţionează corpul. Sunt recunoscătoare pentru viaţa pe care mi-a 
oferit-o. Pentru încrederea pe care mi-a insuflat-o. Pentru iubirea pe 
care mi-a arătat că pot s-o trăiesc, E greu să fii supărat pe cineva 
când cea mai bună parte a vieţii tale există datorită lui. 

O şuviţă cârlionţată imi cade în faţa ochilor, iar Zanders ridică 
mâna repede, ca s-o dea laoparte, cum a făcut de nenumărate ori 
până acum. Însă se opreşte la câţiva centimetri şi-şi retrage braţul 
când își aminteşte că nu poate să facă asta. 

Tânjesc după atingerea lui, dar mă tem c-o să doară prea muli s-o 
simt. 

Inspiră adânc, se adună şi-mi aruncă un zâmbet prin care-și cere 
iertare. Apoi se întoarce la locul lui, cu capul în jos. 

- Nu pot să fac asta, nu pot, spune Indy. Nu e corect ce se 
întâmplă. Voi doi ar trebui să fiți împreună, e evident. Sunt mai 
supărată din cauza asta decât din cauza propriei despărțiri. 

— E-n regulă. o să fie bine, îi spun, în timp ce o mângâi pe braț. 

Indy nu ştie că mă mut în Seattle, unde o să incep să lucrez 
altundeva, sau că ăsta e ultimul meu zbor. Vreau să mă bucur de 
ultimele ore pe care le petrec lucrând cu ea, aşa că ţin informaţia 
doar pentru mine. 

— O să mă duc să văd dacă sunt toţi pasagerii la bord sau să fac 
ceva productiv, ca să nu mă topesc în tristeţea mea. E-n regulă dacă 
unul din genunchii mei o să găsească testiculele lui Zanders când 
trec pe lângă el? 

Nu credeam că va trebui să-i spun asta vreodată, dar ea zice: 

— Stai departe de testiculele lui! 

— Bine. Dar testiculele tuturor celorlalți sunt disponibile. Și da, 
exact aşa am şi vrut să sune. 

Rio se întoarce spre ea, cu privirea plină de interes. 

- Eu sunt dispo.... 


- Nu. 

Indy trece repede pe lângă el. 

Mă ţin ocupată cu ce pot în bucătărie. Mă ascund și număr 
minutele până când o să cobor din avionul ăsta. Vor fi 237 mai 
exact, după decolare. 

— Stevie. 

Maddison apare în uşă. Se uită în spate, ca să se asigure că nu 
ascultă nimeni, apoi îşi îndreaptă din nou atenţia asupra mea. 

— Nu renunţa la el! 

- Maddison... 

— Te rog. Ştiu că n-ar trebui să mă implic, dar e terminat din 
cauza situaţiei dintre voi. Nu l-am văzut niciodată într-o stare mai 
proastă. 

- EI s-a despărţit de mine! explodez cu, după care îmi revin şi 
vorbesc mai încet. El a făcut asta și eu trebuie să merg mai departe. 

Maddison mă priveşte şi-şi cere scuze. 

— Tu ştii cine e el şi şi eu ştiu, dar el uneori uită. Acum se luptă cu 
niște demoni, dar, te rog, nu renunţa la el! Nu încă. 

Cum îi spun prietenului lui cel mai bun că n-am renunțat 
niciodată la Zanders şi nici n-o s-o fac vreodată? Dar am renunţat la 
noi. Am făcut asta când am acceptat un post nou și mi-am luat bilet 
spre Seattle săptămâna viitoare ca să-mi caut apartament. 

Dar nu pot să spun toate astea acum, aşa că încuviințez uşor, în 
timp ce evit să-l privesc. 

Maddison se întoarce la locul lui, iar eu petrec următoarele patru 
ore ascunzându-mă în bucătărie și încercând să mă bucur cât mai 
mult de ultimul meu zbor. Asta chiar dacă bărbatul de care sunt 
îndrăgostită și care mi-a frânt inima se află la nici 10 metri de mine. 

Când aterizăm în Chicago și coboară din avion, mă întreb dacă o 
să-l mai văd vreodată. 


— Cât o să mai stai cu mine? 

- O lună. Poate două. Săptămâna viitoare mă duc să-mi caut 
apartament, deci depinde de asta. 

— Nu vreau să pleci. Dacă aș putea să te plătesc să lucrezi aici şi să 
te conving să stai, aş face-o imediat, îmi spune Cheryl. 

Îi zâmbesc recunoscătoare, în timp ce stau pe jos, cu unul dintre 
căţeii proaspăt aduşi. 

— O să-mi fie dor de locul ăsta. 

Asta e puţin spus. Adăpostul ăsta mi-a ocupat o mare parte din 
inimă în ultimele nouă luni de când m-am mutat în Chicago. E 
locul unde m-am simţit utilă, unde sunt cea mai fericită ṣi unde simt 
că fac ceva ce contează. Pentru mine n-a fost niciodată vorba de 
bani, dar am nevoie de un venit ca să trăiesc și de un început 
proaspăt ca să-mi vindec inima frântă. 

Dacă aș putea să iau tot adăpostul cu mine în Seattle, aş face-o 
într-o clipă. 

Aş vrea să pot să iau cu mine tot ce e în viaţa mea din Chicago, 
mai puţin suferința. Însă, în momentul ăsta, e mult mai important 


să mă simt mai bine decât faptul c-o să-mi fie dor de ce mi-a oferit 
orașul ăsta. 

- În Seattle n-o să mai stai cu fratele tău. Poate e timpul să-ţi iei şi 
tu un câine, spune Cheryl şi se uită sugestiv la cel din poala mea. 

Metisul de pug tremură la mine-n braţe. A fost lăsat aici în urmă 
cu doar 24 de ore, aşa că îl mângâi în continuare, ca să-l calmez. 

- După ce o să-mi aranjez totul acolo, o să mă întorc în Chicago, 
la meciurile lui Ryan. Poate o să iau unul cu mine atunci. 

Simt privirea lui Cheryl aţintită asupra mea, aşa că mă 
concentrez la câinele din poală. 

— Stevie, eşti sigură că vrei să pleci? 

- Da. O să-mi prindă bine, îi spun şi mă forţez să-i zâmbesc. 

Se aude clopoţelul de la intrare şi fratele meu intră valvârtej. 

- Ryan? 

Niciodată nu l-am văzut pe fratele meu alergic la câini intrând în 
clădirea asta. Ştiu că e grav dacă a făcut-o. 

— Vee, numele tău a fost publicat. 

Totul în jurul meu se opreşte. Câinii sunt sigură că se joacă în 
continuare în jurul meu, dar nu-i văd. Nu sunt atentă decât la Ryan. 
Încerc să procesez ce a spus, în speranţa c-am auzit greșit. 

— Eşti sigur? 

Îmi scot telefonul şi îmi scriu numele, 


Iubita lui Evan Zanders, însoțitoare de zbor pentru echipa 
lui. 
Prins înșelând-o pe Shay. 


Articolul ăsta a folosit o poză de la meciul din Seattle, unde o fată 
l-a prins de braţ. Ştiu că nu e adevărat, dar tot nu e plăcut să văd 
asta, 


Sora conducătorului de joc al echipei Devils, Ryan Shay, iese 
cu fundașul echipei Raptors, Evan Zanders. 


În fiecare articol e câte o poză cu noi doi intrând în apartamentul 
lui Zanders, cea care a circulat pe internet săptămâna trecută şi a 
provocat o mulţime de comentarii pline de ură. Dar acum sunt şi 
alte poze cu mine, în care mi se vede faţa foarte clar. 

Bine să am demisionat acum două zile, altfel aş fi concediată. 

— Sunt paparazzi şi reporteri în faţa clădirii noastre, spune Ryan. 

Stau şocată şi nu spun nimic. Tocmai am avut experienţa 
comentariilor oribile de săptămâna trecută. Nu sunt pregătită s-o 
iau de la capăt. 

Gus, câinele lui Cheryl, se alintă pe lângă fratele meu. 

— Pot să te conduc acasă? Trebuie să ies de aici. 

Ryan e pe punctul de a strănuta. 

Mă ridic. Îl iau şi pe căţelușul nou-venit, care în sfârşit a adormit, 
şi i-l dau lui Cheryl. 

— O să mă întorc mâine, îi zic, apoi îmi urmez fratele afară. 


Îmi întinde o haină lungă, de purtat în zilele ploioase. Însă azi 
sunt 25 de grade, aşa că-l privesc confuză. 

- În caz că vrei să te ascunzi. 

Mă uit la hainele mele. Port un maiou scurt şi mulat, care-mi 
arată silueta, inclusiv câţiva centimetri din abdomen. Am o bluză 
legată la mijloc. Părul e prins într-un coc ciufulit, blugii sunt largi şi 
adidaşii murdari. Per total, mă reprezintă felul în care arăt. 

lar realizarea asta mă face să iau jacheta de la Ryan şi să mă 
acopăr, în ciuda căldurii. 

— Stai în spatele meu, îmi zice Ryan când ne apropiem de clădire. 

E plin de oameni în faţa scărilor, toţi cu aparate de fotografiat în 
mână, așteptând orice. 

— Eşti sigur că n-au venit pentru Maddison sau ceva de genul 
asta? 

- Nu, Vee, n-au venit pentru noi. 

Mă uit la clădirea lui Zanders, unde, pentru prima oară în 
ultimele săptămâni, nu mai e nimeni în faţa scărilor. Toţi s-au mutat 
în fața clădirii unde locuiesc eu. 

Ne apropiem încet, încercând să nu atragem prea multă atenţie. 

— Mişcă-te repede! Eşti pregătită? 

Nici măcar puţin, dar asta nu contează, pentru că oricum ne vor 
vedea când vom apărea de după colț, în trei, doi, unu... 

— Ryan Shay! strigă primul reporter. 

— Ea e sora ta? 

Urmează bliţuri şi strigăte care încearcă să ne atragă atenţia. 

— Ce mai avantaj la muncă, nu-i aşa? 

— Stevie, aici! 

Ryan mă acoperă și mă aşază între el şi clădire, în timp ce 
portarul nostru deschide ușa. Ryan se dă repede într-o parte şi 
blochează aparatele de fotografiat. 

— Ţine-ţi capul jos, îmi spune Ryan după ce ajungem înăuntru şi 
ne îndreptăm spre lift. 

Însă mă opresc chiar în mijlocul holului elegant, care mereu m-a 
făcut să mă simt nelalocul meu. 

Nu-mi mai pasă unde ar trebui sau nu să-mi fie locul sau ce au 
oamenii de spus despre felul în care arăt sau mă îmbrac. Nu-mi pasă 
că străinilor nu le place părul meu sau cele câteva kilograme în plus 
pe care le am. Asta sunt eu și m-am săturat să decidă alții unde am 
voie să mă simt acceptată. 

Mă accept, în sfârşit, aşa că restul n-au decât să se obişnuiască cu 
asta. 

— Vee, hai să mergem, mă îndeamnă Ryan, arătând spre liftul 
deschis. 

Mă uit peste umăr, la mulţimea de afară, şi le aud urletele prin 
pereţi. Îmi dau haina jos şi o iau spre uşă. 

— Stevie! strigă fratele meu, dar nu-l ascult. 

Adrenalina îmi curge prin vene când deschid ușile. Bliţurile lor 
devin orbitoare şi țipetele asurzitoare. 

- Domnişoară Shay! 


— Stevie, aici! 

— De când sunteţi împreună? 

- Compania aeriană ştie? 

- N-o să răspund la întrebări, nu am nimic altceva de spus decât 
că asta sunt eu. Faceţi poze, postaţi-le unde vreţi, nu-mi mai pasă. 

Inspir adânc, când realizez ce fac. 

— Chiar dacă nu arăt cum aţi vrea, ştiţi câte femei arată ca mine? 
Ce spuneţi online despre corpul meu nu mă afectează doar pe mine, 
ci şi pe ele. M-am săturat să mă ascund doar pentru că mi-e frică de 
ce o să spuneţi. Asta sunt şi dacă simţiţi nevoia să comentaţi pe baza 
înfăţişării mele, asta spune mai multe despre voi decât despre mine. 

Reporterii nu spun nimic. Unii îşi iau notițe, iar alții fac poze. 

— Toată treaba asta e ciudată, să vă pese aşa mult de persoana 
mea. O poză n-o să vă spună nimic. Sunt soră, fiică şi prietenă. Sunt 
o ființă umană, cu sentimente şi emoţii, şi e dezgustător să mă 
trataţi de parcă nu sunt şi să vă purtaţi de parcă sportivii nu sunt şi 
ei tot oameni. Persoanele astea pe care le veneraţi sunt nişte oameni 
care încearcă să joace jocul pe care-l iubesc, iar voi sunteţi mai 
interesați de vieţile lor personale decât de spori. Lăsaţi-i să-şi 
trăiască viața! Lăsaţi-mă să-mi trăiesc viaţa! 

Mă întorc să intru, dar mă răzgândesc. 

— A, și dacă tot o să mă urmăriţi, să ştiţi că fac voluntariat la 
Senior Dogs of Chicago, așa că, dacă o să veniţi şi acolo, mă aştept să 
scoateţi nişte câini la plimbare. Avem nevoie de voluntari. 

Reporterii râd, iar asta face să dispară restul de presiune pe care o 
simţeam în piept. Pot să prezinte povestea cum vor. Nu mai mi-e 
teamă de părerile oamenilor. 

Mă uit dincolo de mulţimea de reporteri şi-l văd pe Zanders 
stând pe treptele lui, privindu-mă șocat. E îmbrăcat în costumul 
pentru ziua meciului şi are cheile maşinii în mână, dar a îngheţat pe 
loc. 

Apoi un zâmbet plin de mândrie îi apare pe faţă. 

— Tu şi Evan Zanders mai sunteţi împreună? întreabă unul dintre 
reporteri, atrăgându-mi din nou atenţia la grup. 

Ezit. Nu vreau să spun cu voce tare care e situaţia dintre noi. 

— Aşa cum am spus, nu răspund la întrebări. 

Intru în clădire, fără să mă mai uit la bărbatul de vizavi. 

- Cine naiba ești? 

Ryan râde, mândru, şi mă ia de umăr în timp ce ne îndreptăm 
spre lift. 

Inspir adânc. Toată ura de sine care m-a împovărat ani întregi a 
dispărut. Niciodată nu m-am simţit așa liberă. 

— Sunt doar eu. 


CAPITOLUL 46 


Zanders 


Stevie e cea mai tare! 

După ce i-a redus pe reporteri și pe paparazzi la tăcere, a intrat 
înapoi în clădire şi sunt cât se poate de mândru de ea. 

S-a apărat, a arătat lumii cine este și nu pentru c-am vrut eu să 
facă asta sau a presat-o cineva. A făcut-o pentru că s-a acceptat așa 
cum € şi nu mai încearcă să se ascundă. 

Nu vreau decât să mă duc după ea şi s-o implor să vorbească cu 
mine. Să mă lase să-i explic cum gândesc și să-i zic cât de oribil m- 
am simţit fără ea. Dar a cerut timp şi mi-a promis c-o să vorbim la 
zborul următor, aşa că până atunci o să mă ocup de lucrurile care 
mă împiedică să fiu bărbatul pe care-l merită. 

Încrederea ei m-a umplut și pe mine. Intru în maşină şi telefonul 
se conectează la difuzoare. Cum ies din garaj, îl sun pe Rich. 

- EZ, încă lucrez la contractul tău şi mă ocup de situaţia cu 
Maddison. Încă nu am ce să-ţi spun. 

— Eşti concediat. 

Urmează un moment de tăcere. 

— Îmi pare rău, nu te-am auzit. Eşti în mașină? 

— Eşti concediat, Rich. 

— Ba nu sunt! râde el plin de aroganță. 

Pun semnalul şi mă opresc lângă clădirea lui Maddison, fără să 
mai spun un cuvânt despre asta. 

Tăcerea mea îi atrage atenţia lui Rich. 

- Zanders, faci o mare greșeală. Peste doar două săptămâni o să ai 
nevoie de o echipă nouă şi tu îţi concediezi agentul? Nimeni n-o să 
semneze cu tine. O să joci în străinătate. 

Ideea că aș putea pleca din Chicago e o mare teamă de-a mea şi 
nu vreau să fac asta, dar n-o să-l las pe Rich să-mi observe 
îngrijorarea din voce. 

— Atunci o să joc în străinătate, spun eu relaxat. 

— Organizațiile nu pot să vorbească cu tine în timpul sezonului. 
Pot să vorbească doar prin agentul tău. Ştii asta, nu? 

- Da. 

— Ceea ce înseamnă că echipele nu pot vorbi cu tine fără mine. 

- Da. 

— Deci eşti dispus să faci cea mai mare greşeală a carierei tale. Ştii 
câţi bani ţi-am adus de-a lungul anilor? Eu te-am creat! 

Tonul lui Rich devine disperat. 

Mă reazem relaxat de tetieră în timp ce-l aştept pe Maddison şi 
mă uit la paparazzii din faţa clădirii lui, care n-au cum să mă vadă 
prin geamurile fumurii. 

- Ba nu, Rich. Tu ai creat o imagine pentru presă şi mi-ai pus 
numele pe ea, dar nu mai sunt aşa şi nu cred c-am fost vreodată. 
Dacă Chicago nu vrea să-mi extindă contractul pentru talentul meu, 
atunci o să găsesc alt loc unde o să joc, dar tu n-o să mai câştigi nici 
un ban de pe spinarea mea. Multă baftă să le vinzi ponturi 
paparazzilor acum, când nu mai există nici o legătură între noi. 


- La ce naiba te referi? 

— Tu le-ai spus numele lui Stevie, nu-i aşa? 

Nici nu trebuie să confirme. Am știut de când am ieşit din clădire 
şi am văzut mulțimea adunată în faţa clădirii ei. 

— Spune-mi, te rog, că nu îţi arunci cariera şi contractul de 
multimilioane pentru o partidă. Pentru însoţitoarea ta de zbor. 
Înţeleg fantezia, dar nu fi prost, Zanders! 

— Să nu îndrăzneşti să vorbeşti despre ea! Ar fi trebuit să te 
concediez demult. 

- O să regreţi. 

— Ba nu, Rich. O să-mi pun avocatul să se apuce de acte. 

- Zand... 

Îi închid, la fel cum mi-a făcut şi el de nenumărate ori. Apoi îi 
scriu avocatei mele, Lindsey, un mesaj cu tot ce s-a întâmplat. 

Aş minţi dacă aş spune că sunt complet împăcat cu decizia luată, 
pentru că nu sunt. Anxietatea îmi dă târcoale şi-mi reaminteşte c- 
am băgat-o pe mânecă fără agent, asta în timp ce încerc să-mi spun 
că totul o să fie bine. 

E sinucidere curată pentru cariera mea, dar trebuia să fac asta, 
pentru viaţa mea din afara terenului de hochei. 

Mai am doar câteva zile până la următorul zbor, când o s-o văd 
pe Stevie. Trebuie să-i ofer mai mult decât o simplă scuză, în timp ce 
o implor să mă ierte. Trebuie să-i arăt că încerc să schimb lucruri în 
viaţa mea care m-au tras înapoi, când îi explic de ce am făcut ce am 
făcut. lar concedierea lui Rich era în capul listei. 


Lindsey: Era și timpul. O să pregătesc actele până diseară. 
Cu ea când ai de gând să vorbeşti? 


Încerc să mă relaxez, dar gândul acestei conversații m-a umplut 
de panică de când i-am spus surorii mele ce plan am. Însă trebuie să 
rămân relaxat. Nu doar pentru că meciul din seara asta o să 
hotărască dacă mergem la finala Cupei Stanley sau nu, dar și pentru 
că femeia asta mi-a provocat prea multe atacuri de panică de-a 
lungul anilor şi refuz să mai am încă unul. 


Zanders: O să vină mâine. 
Lindsey: Sunt mândră de tine. 


Într-un final, Maddison iese din clădire, cu capul lăsat în jos şi 
acoperit, în timp ce reporterii îl pozează. Urcă repede în maşină şi 
apăs pe acceleraţie, înainte să ne vadă cineva. 

- Ce naiba? Chiar sunt aşa disperaţi să te prindă? 

- Nu mă așteptau pe mine şi-mi pare rău să te dezamăgesc, dar 
nici pe tine nu te aşteptau. 

Intru pe autostradă și o iau spre arenă. 

- Numele lui Stevie a fost publicat acum câteva ore. Pe ea o 
aşteptau. 

— La naiba! Cum a reacționat? 


- A fost incredibilă, zâmbesc eu mândru, în timp ce mă uit la 
drum. 

— Rich a făcut asta? 

- Mai mult ca sigur. Apropo, tocmai l-am concediat. 

Mă uit la Maddison, care este şocat şi nu reuşeşte să spună nimic. 
Într-un final, îl pufneşte râsul. 

— Foarte bine! Ţi-ai revenit! Ce tare! 

În timp ce spune asta, mă zguduie fericit de umeri. 

- Mai uşor, conduc, spun eu, râzând. 

Maddison se linişteşte şi are un zâmbet mulţumit pe faţă. 

— Ştii că ai băgat-o pe mânecă sezonul următor, acum n-ai agent? 

- Da, 

— Ce o să faci? 

— Se pare că va trebui să terminăm în stil mare. O să câştigăm 
Cupa Stanley, fix după ce o să mă împac cu iubita mea. 


CAPITOLUL 47 


Stevie 


Lovesc agitată podeaua din marmură albă, în timp ce-mi aştept 
Uberul. Am o valiză mică, cât să-mi ajungă pentru o şedere de cinci 
zile în Seattle. Nu ştiu cât o să-mi ia să-mi găsesc un apartament, 
mai ales unul pe care să mi-l permit, dar m-am gândit că în restul 
timpului pot să explorez orașul. În plus, o să-mi prindă bine să fiu 
departe de Chicago, într-un loc unde nu mă ştie nimeni. 

Azi nu e nimeni în fața apartamentului meu. E puţin 
surprinzător, mai ales că Zanders şi echipa au câştigat meciul de 
aseară, asigurându-și locul în finala pentru Cupa Stanley. Însă 
acum, că şi-au obţinut pozele şi nu mai e nimic de ascuns, reporterii 
nu mai sunt interesaţi de mine, 

Probabil că şansa de a câștiga Cupa Stanley a ţinut prima pagină 
şi, chiar dacă n-am verificat, presupun că orice articol despre mine 
sau relaţia noastră a fost o notă de subsol. 

— Nu pare că mergeţi în Pittsburgh, spune portarul. 

Se referă la echipa care mâine o să călătorească şi se uită la valiza 
mea. 

— De data asta nu. 

Îi zâmbesc, apoi îmi îndrept privirea spre uşile de sticlă, 
aşteptându-mi maşina. 

Portarul se aşază lângă mine, cu mâinile la spate. 

— Ştiţi, domnişoară Shay, aud multe, văd multe şi păstrez multe 
secrete. Dar ar trebui să fiţi oarbă să nu vedeţi cât o să-l răniţi pe 


băiatul ăla dacă nu-i spuneţi că vă mutaţi. 

- De unde ştiţi? 

— Fac treaba asta de 47 de ani. Observ lucruri. 

Înainte să-i răspund, îmi atrage atenţia o siluetă care traversează 
strada. E suplă şi are părul brunet şi lucios prins într-un coc, plus o 
geantă foarte scumpă. 

- Mă scuzaţi, îi zic portarului, fugind afară şi lăsându-mi valiza 
cu el. 

— Lindsey! 

Mă uit în ambele direcţii înainte să traversez, ca s-o prind din 
urmă. 

- Lindsey! strig din nou, dar nu se întoarce, îndreptându-se în 
continuare spre clădirea lui Zanders. 

— Lindsey, spun eu ultima oară şi o prind uşor de braţ înainte să 
urce treptele. 

Femeia se întoarce spre mine, confuză. 

- Îmi pare rău, v-am confundat, spun eu, retrăgându-mi braţul. 

Ochii căprui îmi sunt foarte familiari, ca să nu mai zic de zâmbet. 

Nu-mi vine să cred. 

- De unde o ştii pe fiica mea? 

Fac ochii mari când o aud. Ce face aici? Zanders ştie? N-are ce să 
caute aici, nu acum, când miza e aşa mare. 

- Ce faci aici? o întreb pe un ton tăios. 

— Poftim? mă întreabă ea cu atitudine. 

Apoi mă analizează. Sunt sigură că hainele mele largi de la mâna 
a doua n-o impresionează deloc, mai ales în comparaţie cu geanta şi 
pantofii ei de marcă. Se ţine de geanta ei scumpă de parcă valorează 
totul în lumea asta. 

Arată ca Zanders, dar în același timp nu seamănă deloc. 

— Nu ştiu cine ai impresia că ești, dar el m-a invitat aici, spune ea 
şi se încruntă dezgustată. 

Ce? De ce a făcut aşa ceva? Și tocmai săptămâna asta? 

Se întoarce cu spatele la mine şi urcă scările cu pantofii ei 
scumpi, care au avut şi zile mai bune. 

— Să ştii că tu ai pierdut. 

Se opreşte la jumătatea drumului şi se întoarce spre mine. E cu 
câteva trepte deasupra mea şi mă priveşte de sus. 

— Fiul tău e incredibil şi nu datorită ţie. 

— Cu cine naiba ai impresia că vorbeşti? 

Coboară lent spre mine, ca şi cum îşi urmăreşte prada. 

Mă îndrept. 

— Cu femeia care şi-a părăsit băiatul de 16 ani pentru că tatăl lui 
nu câștiga destul ca să-i cumpere lucruri. Mă refer la tine, în caz că 
nu te-ai prins. 

Mă priveşte cu suspiciune. 

— Vezi-ţi de treaba ta, nu te priveşte! Asta e între fiul meu şi mine. 
Nici măcar nu ştiu cine eşti. 

— Asta ar trebui să mă surprindă, că nu ştii cine sunt? Nu zău! Ai 
lipsit în ultimii 12 ani. 


- Tu... 

Ridic mâna, întrerupând-o. 

— N-am terminat. Chiar dacă fiul tău nu vede asta sau nu poate să 
ti-o spună în faţă, îi e mai bine fără tine. Cine face așa ceva? Cine-și 
lasă fiul adolescent şi se întoarce când acesta câştigă mai mulţi bani 
decât ar putea visat L-ai părăsit! Nu voia decât să fie iubii de mama 
lui şi tu l-ai părăsit. Dar tu ai pierdut, pentru că e cea mai bună 
persoană pe care o cunosc şi a devenit aşa de unul singur, nu 
datorită ţie. Habar n-ai ce ai lăsat în urmă. 

Mă întorc să mă îndrept spre clădirea mea, dar la jumătatea 
drumului mă răzpândesc. 

- Nu mai tot veni pentru banii lui. Te faci de râs. I-ai făcut o 
favoare când ai plecat. 

Adaug două degete mijlocii, pentru efect dramatic, apoi intru în 
clădirea mea, ca să-mi aştept maşina. 


CAPITOLUL 48 


Zanders 


Stevie îi arată degetele mijlocii mamei și nu pot să-mi opresc 
zâmbetul plin de satisfacţie. 

Sunt obsedat de fata asta neîmblânzită și mi-e greu să explic ce 
simt când văd că mă apără, deşi nu e pregătită să vorbească încă cu 
mine. 

Însă mândria se transformă repede în panică când văd cum 
mama intră în holul clădirii mele. 

Mă tot gândesc la asta de câteva zile şi am tot exersat ce vreau să- 
i spun. Însă chiar dacă, atunci când i-am luat biletul de avion și i-am 
plătit camera de hotel mă simţeam foarte pregătit, acum nu mă mai 
simt chiar aşa. 

Sora mea i-a găsit numărul săptămâna trecută şi toată dimineaţa 
am fost la un pas să anulez întâlnirea, deoarece mă cuprinseseră 
panica şi furia. Dar nu puteam să anulez. De la 16 ani trebuia s-o 
înfrunt pe femeia asta, însă a devenit o necesitate abia acum, când 
am realizat cum trecutul cu ea îmi afectează viitorul. 

Nici nu mai ştiu câte mesaje i-am scris lui Stevie, în care-i 
spuneam ce urma să fac şi îi ziceam că am nevoie de ajutorul ci. Însă 
n-am trimis nici unul. Ar fi fost foarte egoist din partea mea să fac 
asta. Expresia ei disperată, prin care mă implora, şi vocea 
tremurândă mi s-au imprimat în minte din ziua când m-am 
despărţit de ea. Nu puteam să-i cer ajutorul când i-am făcut aşa 


ceva. Aşa c-o să trec prin asta de unul singur, ştiind că e un pas spre 
împăcarea cu ea. 

În timp ce mă plimb în sufragerie, sună difuzorul de la uşă. 

- Domnule Zanders, aveţi o... A venit o anume doamnă Zanders? 

Cât de convenabil că încă foloseşte numele ăsta. 

Inspir adânc şi expir lent. 

- Da, mulţumesc. Poate să urce. 

Peste nici două minute, aud liftul, iar peste alte 15 secunde bate la 
uşă. Zgomotul răsună în tot apartamentul şi-mi dă fiori. 

Mă joc cu ceasul de la mână, apoi îmi aranjez gulerul, însă nu 
reuşesc să mă simt comod. M-am gândit să mă îmbrac lejer, dar 
tratez situaţia ca pe o întâlnire de afaceri, așa că sunt la costum. Însă 
nu hainele îmi dau senzaţia de claustrofobie acum, ci femeia care stă 
de cealaltă parte a uşii. 

Însă asta e casa mea şi e vorba de viaţa mea. Eu deţin controlul. 
Am succes şi sunt mândru de realizările mele. La care ea n-a avut 
nici un aport. N-o să-i permit să mă facă să mă simt neimportant, ca 
în ziua când m-a părăsit. 

Mai respir o dată, ca să mă calmez, mă îndrepi şi deschid uşa. 

— Evan, ce mă bucur să te văd, spune mama mea mândră. 

Îmi susţine privirea, iar zâmbetul îi ascunde intenţiile. Când o 
văd în faţa ochilor, simt cum mă destram şi devin din nou puștiul 
de 16 ani pe care l-a părăsit. 

Ochii sunt la fel cum mi-i aminteam, ca ai mei. Părul îi e coafat 
perfect, însă pielea ciocolatie a îmbătrânit în ultimii 12 ani. A venit 
la un meci de-al meu acum doi ani, dar n-am văzut decât puţin din 
ea înainte să fie escortată afară. N-am observat detaliile. 

Are haine de marcă, chiar dacă sunt vechi de câteva sezoane. 
Pantofii şi geanta sunt foarte uzate, reamintindu-mi motivul pentru 
care ne-a părăsit: banii. Probabil e același motiv pentru care s-a şi 
intors. 

— Pot să intru? mă întreabă, scoţându-mă din transă. 

Mă dau laoparte şi-i dau voie să intre în casa mea. Nu am o 
senzaţie bună acum că e aici. Are o energie rece, falsă şi aproape 
veninoasă, care contrastează cu aura luminoasă a lui Stevie, cu 
spiritul ei sălbatic şi cu felul dulce de a fi. Dar trebuie să-mi 
reamintesc că fac asta ca să devin o persoană mai bună şi s-o 
recuceresc pe fata aia. 

Mama îmi admiră apartamentul. 

— Locul ăsta e incredibil. De cât timp stai aici? 

- De puţin peste şase ani. 

Încuviinţează, admirând totul în tăcere şi reamintindu-mi că 
nimic nu s-a schimbat. 

— Îmi dai ceva de băut? 

— Am apă. 

Mama râde. 

- Un şpriţ sau un pahar de şampanie ar fi în regulă. 

Îmi dau ochii peste cap și merg în bucătărie, lăsând-o să găsească 
singură sufrageria. În frigider n-am decât bere şi apă minerală şi n- 


am de gând să-i dau nici una, nici alta. 

— Vecina ta cu părul cârlionţat e ceva aparte, are o mare problemă 
de atitudine. 

Un zâmbet mândru îmi apare pe faţă. Nu am de gând să-i spun 
cine e Stevie. Nu contează, pentru că, după ziua de azi, femeia care 
stă în apartamentul meu n-o să mai aibă nici un rol în viaţa mea. Nu 
trebuie să ştie despre cea mai importantă persoană din viaţa mea. 

Pun paharul pe masa de cafea, în fața mamei, şi mă așez pe un 
scaun aflat perpendicular de ea. 

— Ce e asta? 

Priveşte paharul de parcă e şocată că n-am deschis şampania 
special pentru ea. 

— Apă. 

Se forțează să zâmbească şi ia o gură. 

— Sunt aşa bucuroasă că m-ai sunat, Evan. 

Nu suport să-mi aud numele pronunţat de ea. 

Tuşesc şi-mi aranjez ceasul din nou, după care încep să mă joc cu 
inelele. Mama mă priveşte şi probabil calculează cât costă bijuteriile. 

Însă când ajung la inelul de pe degetul mic, îmi amintesc de ce 
fac asta. 

— Te-am sunat pentru că trebuie să vorbim. 

— Speram... 

— Mai exact, eu trebuie să vorbesc. 

Face ochii mari, după care se îndreaptă. 

- Te rog. 

— De ce ai plecat? 

- Evan, nu putem să nu mai răscolim trecutul şi să mergem mai 
departe? Asta-mi doresc cel mai mult, să mergem mai departe. 

— Nu. De ce ai plecat? 

Dă din cap și caută un motiv pentru abandon. 

- Am sacrificat multe când am fost cu tatăl tău. 

— Cum ar fi? 

N-o las să scape cu răspunsuri vagi. 

— Am sacrificat viaţa pe care mi-o imaginasem. Lucrurile pe care 
le voiam. 

— Chestii materiale deci. Familia ta n-a fost destul pentru tine. 

— Nu e adevărat. 

- Ba da. Ai pus banii şi lucrurile materiale mai presus de copiii 
tái. 

Nu spune nimic. Nu are ce să spună. 

— Stii cum a fost să am 16 ani, să termin antrenamentul la hochei 
şi să te aştept în parcare? Toți prietenii mei plecau cu părinţii lor, iar 
eu am stat acolo, aşteptând. Tata a venit peste două ore şi, când am 
ajuns acasă, toate lucrurile tale dispăruseră. 

- Evan, vreau să trec peste asta. 

— Şi eu! țip de pe scaunul meu. 

Rosie tresare în patul ei şi vine lângă mine. 

- Tocmai de asta și eşti aici, mamă. Vreau să merg mai departe şi 
nu pot, pentru că sunt atât de furios pe tine. Ai fost singura femeie 


care trebuia să mă iubească necondiţionat şi n-ai făcut-o. 

Mă opresc. Aştept să-mi spună că mă înșel. Că m-a iubit. Că 
poate nu-l iubea pe tata destul sau poate nu-i plăcea orășelul nostru 
din Indiana şi de asta a plecat, dar că n-a fost niciodată vorba de 
mine. 

Nu-mi spune că mă iubește. 

— Ce facem mai departe? Cum trecem peste? 

— Noi nu facem nimic, mamă. Eu o să merg mai departe. 

Mă priveşte confuză. 

— Te-am adus aici ca să te privesc în ochi şi să-ţi spun că m-am 
săturat. M-am săturat să tot ţin înăuntru furia și suferinţa pe care le- 
ai provocat. M-am săturat să-ți ascund numele de reporteri, de 
teamă că lumea o să afle despre tine. Şi m-am săturat să permit ca 
inabilitatea ta de a-mi fi alături când aveam cea mai mare nevoie de 
tine să mă facă să ţin la distanță oameni care vor să fie în viaţa mea 
şi care nu m-ar abandona niciodată așa cum ai făcut-o tu. 

Mama stă nemişcată și lipsită de emoție, în timp ce pe mine mă 
străbate un fior de mândrie. 

Îmi las capul pe spate, închid ochii şi simt zâmbetul care-mi 
apare pe buze. Tot corpul mi se relaxează, simțind efectele cuvintelor 
mele. 

— Am venit crezând c-o să mă vrei din nou în viaţa ta. 

— Ba nu, ai venit aici crezând c-o să te plătesc ca să faci din nou 
parte din viaţa mea, dar nu mai am 16 ani şi nu-mi pasă de tine. 

— De asta m-ai adus până aici? 

- Da. 

Nu spune nimic. E şocată. 

— Stai să ghicesc! Ai crezut că ţi-am luat bilet să vii aici şi c-o să 
plătesc ca să te am aproape. Ba chiar o să te pun în propria ta lojă la 
meciuri. 

Toată şarada se destramă sub ochii mei. 

— Am crezut că mă vrei din nou în viața ta. Că m-ai adus aici 
pentru că ţi-a fost dor de mine. 

- Nu. Mi-e bine fără, mulțumesc. 

Devine agitată şi se uită în jur la toate lucrurile care ar putea fi 
scumpe. Ca şi cum trece în revistă ce se aştepta să câştige de la mine. 

- Oricum nu vrei să faci din nou parte din viaţa mea, mamă. 
Recunoaște! Sperai că sunt în continuare un adolescent trist, căruia 
i-a fost dor de tine şi ar face orice ca să te aibă alături. Ai crezut c-o 
să-ți dau orice, doar ca să rămâi alături de mine. Dar faza e că tu nu 
mă iubeşti. Nu mă vrei. Nu vrei decât lucrurile care vin la pachet cu 
mine. 

Prima care-mi vine-n minte e Stevie. Persoana care înseamnă cel 
mai mult pentru mine şi care nu a luat nimic de la mine, însă cu 
toate astea vreau să-i ofer totul. Apoi mă gândesc la tata, pe care l- 
am învinovăţit pentru absența mamei. Bărbatul ăla a lucrat ture 
duble ca să compenseze și pentru venitul mamei, pe care nu-l mai 
aveam, şi ca să pot juca hochei în continuare. Mereu am crezut că m- 


a abandonat exact ca ea, dar de fapt a făcut opusul. A stat şi a 
muncit mai mult, pentru ca viaţa mea să nu se schimbe. 

Ăştia sunt oamenii cărora vreau să le ofer totul. Nu femeii care 
stă în faţa mea. 

Mă uit la geanta ei. E de designer, dar veche de cel puţin un 
deceniu şi se destramă. 

— Când te-a părăsit? 

Nu ştiu cum arată bărbatul pentru care ne-a părăsit, deşi ani 
întregi am încercat să mi-l imaginez. Eram curios ce a văzut la el. A 
venit cu munca în oraş şi a luat-o pe mama cu avionul lui personal. 
În adâncul sufletului, ştiu exact ce a văzut la el. Bani. Destui cât să-şi 
părăsească familia. 

Mama se îndreaptă și-şi pune masca de încredere, de parcă 
motivul pentru care e aici n-are nimic de-a face cu contul care a 
părăsit-o. 

— Acum şase ani. 

Bineînţeles. Fix după ce am intrat în ligă, a încercat să revină în 
viaţa mea. 

- Am frați sau surori de care ar trebui să ştiu? 

— Nu, râde ea şocată. 

— Bine. Să nu mă mai suni niciodată! 

- Vorbeşti serios? 

- Foarte. 

Văd cum i se rotesc rotițele în minte. 

— Ştiu cât de mult îţi place să te ascunzi de presă. Știu lucruri pe 
care ar vrea să le afle. Lucruri pentru care ar plăti. 

E disperată. 

— Vorbeşte cu ei atunci, chiar te rog! Nu mă mai ascund. Eşti 
invitata mea dacă vrei să le spui ce mamă oribilă eşti. Te-am ţinut 
ascunsă pentru că mi-era ruşine că propria mamă n-a putut să mă 
iubească, dar n-am de ce să-mi fie ruşine. Sunt îndeajuns. Lindsey e 
îndeajuns. Tu eşti cea care apreciază lucrurile greşite. Când o să 
mori, cine o să-ţi fie alături? Genţile? Pantofii? Banii? Asta e o viaţă 
tristă, mamă, şi nu mai sunt supărat pe tine. Îmi pare rău pentru 
tine. 

Cum de a reuşit femeia asta să-mi provoace atâta panică de-a 
lungul anilor? Nu merită. Niciodată n-a meritat. Emană disperare şi 
e patetică. O privesc şi nu simt nimic. Nu înseamnă nimic pentru 
mine. 

— Ştii că l-am învinovăţit pe tata pentru plecarea ta? Cum tu nu 
erai alături de mine, mi-am vărsat furia pe el. Dar omul ăla a rămas 
şi a muncit pentru Lindsey şi pentru mine. I-ai făcut o favoare 
plecând. Merită mult mai mult decât pe tine. 

- Evan... 

— Ar trebui să pleci. 

Mă ridic, cu Rosie alături. 

Mama ezită şi mă priveşte şocată. Îşi ia geanta şi-şi aranjează 
bluza. O conduc spre uşă şi simt că mă urmează reticentă. 


— Avionul tău pleacă la două şi trebuie să pleci din hotel într-o 
oră, aşa că grăbeşte-te şi fă-ți bagajele! 

— Ce? 

- Mamă, îți mulţumesc că nu m-ai iubit destul cât să rămâi. Asta 
m-a ajutat să-i recunosc mai uşor pe cei care o fac. A, şi ar trebui să 
renunți la geanta aia. E demodată, dacă mă întrebi pe mine. 

Recunosc, a fost o replică meschină, dar nu m-am putut abţine. 
După ce inchid uşa, mă simt mai liber decât m-am simţit în ultimii 
12 ani. 


După ce trec de securitate, alerg spre avion. Am murit de 
nerăbdare să vorbesc cu Stevie, însă am încercat să respect limitele pe 
care le-a stabilit, având nevoie de mai mult timp. 

Finala Cupei Stanley începe mâine cu primul meci în Pittsburgh 
şi abia am așteptat să încep călătoria asta, din motive care nu ţin de 
hochei. Abia m-am abținut să n-o sun după ce a plecat mama ieri, 
dar o să avem trei zile în Pittsburgh împreună şi o să-i explic totul 
când o să fim faţă-n faţă. 

Sper c-o să fie mândră de mine. Cred c-o să fie. 

Antrenorii, echipajul şi coechipierii sunt pe culoar, în timp ce mă 
îndrept spre locul meu. Mă ridic pe vâriuri şi mă uit spre bucătăria 
din spate, după Stevie, dar sunt prea mulţi oameni în calea mea. 

- Dumnezeule, ai alergat până aici, spune Maddison, care se 
așază lângă mine. 

- Îmi pare rău. Azi o să vorbesc cu ea în sfârşit și am emoţii. 

Mă uit din nou în spate, dar nici urmă de Stevie. 

— Stai liniştit, o să înţeleagă. Doar spune-i tot! 

După ce numele lui Stevie a fost făcut public, mi-a fost teamă c-o 
să fie concediată. Dar mi-ar fi spus şi n-am primit nici un semn de 
la ea încă, 

— Sunteţi pregătiţi să vă fac instructajul pentru ieşirea de urgenţă? 

În sfârşit! 

Dar, când ridic privirea, nu o văd pe însoţitoarea mea de zbor, 
după atenţia căreia tânjesc. Nu e nici Indy şi nici aia afurisită. 

— Cine eşti? o întreb tăios. 

— Sunt Natalie. 

Îmi zâmbeşte cu blândeţe şi emană inocentă. 

— Unde e Stevie? 

— Cine e Stevie? 

Cum adică cine e Stevie? Ce naiba? 

Mă uit la Maddison, dar şi el pare la fel de confuz ca mine. Mă 
ridic şi o iau spre bucătăria din spate, dându-mi coechipierii 
laoparte. 

- Unde e? o întreb disperat pe Indy, care nu poate să mă 
privească. Indy, unde e? 

Într-un final, mă priveşte plină de înţelegere. Nu poate să 
răspundă şi doar dă din cap. 

- A fost concediată? Tipa aia a concediat-o când i-a fost publicat 
numele? 


Mă pregătesc să o iau spre partea din faţă a avionului, ca să-i 
spun însoţitoarei de zbor vreo două, dar Indy mă prinde de braţ. 

- N-a lost concediată. Şi-a dat demisia după ultimul zbor. 
Înainte să-i fie publicat numele. 

Ce? N-are cum. Mi-a promis c-o să vorbim azi. Nu m-ar fi minţit. 

Sau ar face-o? 

— Ai știut? 

Simt un nod în gât şi privirea mă înţeapă, în timp ce mă uit la 
colega lui Stevie. 

Indy dă din cap. 

- Nu mi-a spus decât după ce am aterizat. N-am ştiut. 

Picioarele mă lasă şi mă lipesc de peretele din spatele meu. 
Chestia asta chiar se întâmplă? De ce nu mi-a spus? De ce m-a lăsat 
să cred că mai am o şansă? 

Ea a fost cea mai bună parte a sezonului şi tocmai acum, pe 
ultima sută de metri, a dispărut. 

Trebuie să vorbesc cu ea. Trebuie să-mi cer scuze. Să-i povestesc 
despre conversaţia cu mama. Să-i explic că m-am despărţit de ea 
pentru că mi-a fost teamă. S-o implor să înţeleagă. 

Am nevoie de ea, dar ea nu e aici şi nu cred că mai pot să aştept 
trei zile până când ne întoarcem în Chicago. 

- Încă un lucru pe care ar trebui să-l ştii. S-a angajat altundeva. O 
să se mute în Seattle. 


CAPITOLUL 49 


Stevie 


După două zile, căutarea unui apartament e un eşec. Tot ce e 
drăguţ şi într-o zonă bună e prea scump. Ar trebui să fac naveta sau 
să locuiesc într-o magherniţă și nu vreau nici una, nici alta. 
Adevărul e că nu vreau nimic din toate astea. Nu vreau să fiu aici, iar 
asta îngreunează găsirea unui apartament. 

Mintea mea e la Chicago şi inima mea e în Pittsburgh. 

Zanders şi echipa sunt acolo şi n-am crezut c-o să fiu atât de 
dezamăgită să ratez finala. Sezonul ăsta, cât am călătorit cu ei, i-am 
văzut urcând în top şi câștigând serie după serie, iar asta m-a făcut 
să fiu implicată. Iar acum, când e finala, sunt în cealaltă parte a ţării, 
complet deconectată de ei. 

Care a fost atmosfera când băieţii s-au urcat la bord de 
dimineață? Aveau emoţii? Erau entuziasmați? Concentraţi? Ce 
cântec a pus Rio când s-a îndreptat spre locul lui? 

Cum se simte Zanders după ce și-a văzut mama ieri? 


Vreau să ştiu tot şi aş putea să aflu dacă aş răspunde la unul 
dintre mesajele sau apelurile pierdute de la el. Nu m-a contact nici 
măcar o dată de când mi-a zis să ne despărțim, dar probabil când a 
văzut de dimineaţă că nu sunt în avion, deşi spusesem c-o să fiu, 
planul lui s-a năruit. 

Camera mea de hotel e rece, sumbră şi întunecată, dar orașul din 
afara ei e plin de viaţă şi însorit. Când am ieșit mai devreme, briza 
oceanului mi-a umplut nările cu mirosul său sărat, precum şi cu un 
iz de cafea proaspătă și flori. 

Încă nu vreau nimic din toate astea. 

Vreau să simt mirosul casei lui Zanders de dimineaţă, după ce e 
livrat micul-dejun, pentru că nici unul dintre noi nu ştie să gătească. 
Mi-e dor de mirosul din adăpost, după băile săptămânale ale 
câinilor, când toată clădirea miroase a şampon. Aş prefera chiar și 
izul fratelui meu dezgustător după ce se întoarce de la antrenament. 

Vreau să fiu în Chicago, dar sunt aici. 

Probabil ar trebui să ies şi să explorez oraşul în care o să stau, dar 
prefer să stau întinsă în pat, în mijlocul după-amiezii şi să mă uit 
cum Zanders continuă să-mi scrie. 

A trecut prea mult de când i-am văzut numele pe ecran şi mi-a 
fost dor de asta. 

Mi-e dor de el. 


Zee (Daddy) Zanders: Stevie, te rog, răspunde! 

Zee (Daddy) Zanders: Poţi să mă suni? 

Zee (Daddy) Zanders: Vee, îmi pierd minţile. Te rog, 
vorbeşte cu mine! 


Numele lui îmi apare din nou pe ecran, odată cu faţa lui chipeşă 
dintr-o poză cu una dintre dimineţile noastre leneşe împreună. Eu 
am făcut-o. E în pat, la bustul gol, cu ochii închiși, dar treaz, cu un 
zâmbet pe buze. 

Mi-e dor de el şi de viaţa noastră împreună cu tot ce am. 

Tocmai de asta răspund la telefon. 

— Stevie? 

Vocea lui e tristă. 

Ţin telefonul la ureche şi închid ochii când aud durerea din tonul 
lui. 

— Te rog, nu pleca! 

Nu ştiu ce să spun, aşa că tac. 

- Credeam c-o să fii aici azi. M-am gândit c-ai fost concediată, 
dar ţi-ai dai demisia? Stevie, te implor, nu te muta! Am nevoie de 
tine. 

Mă las pe canapea şi ţin telefonul lipit de ureche. Inspir adânc şi 
procesez cuvintele lui Zanders. Îmi doream și aveam nevoie să le 
aud, dar nu credeam c-o să se mai întâmple. Singurul lucru pe care 
mi l-a spus de când ne-am despărțit e că vrea să vorbim și nu am 
vrut să-mi fac speranţe. De ce aş face-o? Ultimul lucru pe care mi l-a 
spus a fost la revedere. 


- Cum rămâne cu ce am eu nevoie? Zee, te-ai despărțit de mine. 
Doar nu te aşteptai să stau şi să aştept, în speranţa c-o să te 
răzgândești. 

- Am încercat să te protejez, recunoaște el încet, însă în voce se 
aude că se simte învins. 

- Stiu, mi-am dat seama, dar nu înseamnă că m-a durut mai 
puţin când am văzut ce uşor m-ai lăsat să plec. 

- N-am vrut să ai de-a face cu părţile urâte ale faptului că faci 
parte din viaţa mea. 

Vocea îi tremură şi, chiar dacă nu e evident, cred că plânge. 

— Încercam doar să te protejez. 

- Nu poţi să-i protejezi pe toţi de toate. Ar fi trebuit să ai 
încredere că pot să mă apăr singură. Tu m-ai învăţat să fac asta. 

Între noi se lasă tăcerea. 

— Vrei să fii în Seattle? Nici măcar nu-ţi place să zbori aşa mult. 
Cum rămâne cu adăpostul? Cum rămâne cu Ryan? 

— Nu vreau decât să mă simt mai bine. 

- Mi-e aşa dor de tine, nici măcar nu pot să funcţionez cum 
trebuie. Cum de pari bine? 

- Nu sunt deloc bine, dar ce puteam să fac? Să aştept și să sper că 
într-o zi o să mă vrei? 

— Mereu te-am vrut. 

- Atunci de ce mi-ai dat drumul? 

Îl aud cum îşi înghite emoţiile. 

— Am simţit că totul se prăbuşeşte în jurul nostru în ziua când au 
fost publicate pozele. Nu aveam nici un control asupra lucrurilor 
care erau spuse despre tine. Am încercat să repar ceva, orice, ca să 
nu-ţi pierzi locul de muncă. 

- Nu-mi păsa de locul de muncă. 

- Mie, da, Vee, pentru prima oară în viaţa mea, am simţit că sunt 
acasă în timpul meciurilor din deplasare pentru că tu erai cu mine 
şi, în mod egoist, n-am vrut să pierd asta. Chiar dacă nu eram 
împreună, măcar știam că eşti lângă mine. 

Simt un nod în gât care mă împiedică să răspund. Ochii mă ard 
de la lacrimile pe care am refuzat zile întregi să le plâng, dar în 
acelaşi timp sunt furioasă că a luat decizia asta pentru mine. 

- Şi mi-a fost frică c-o să pleci. Totul era bine. Atât de bine. Şi 
ultima oară când m-am simţit atât de confortabil bazându-mă că 
cineva o să stea în viața mea, acea persoană m-a părăsit. 

Totul doare. Vocea lui doare. Golul doare. 

Nu l-aş fi părăsit niciodată. Dacă Zanders m-ar fi rugat să fiu în 
viața lui pentru totdeauna, aş fi acceptat imediat. Însă nu-l 
învinovăţesc pentru reacţia avută. În anii formativi, femeia care 
trebuia să fie lângă el și să-l iubească n-a făcut-o. Doar că eu nu sunt 
ea. 

Chiar dacă îl înţeleg, trebuie să mă protejez. M-a părăsit când tot 
ce-mi doream era să mă lase să-l iubesc şi poate să mă iubească la 
rândul lui. 

— Chiar ai invitat-o ieri? 


— Da. 

— Eşti bine? 

Îl aud cum inspiră adânc. 

- Cred că da. Am tăiat orice legătură cu ea. Ar fi trebuit să fac 
asta acum mult timp, dar abia acum am fost pregătit. 

- Sunt mândră de tine, Zee. 

— Serios? 

- Bineînţeles. 

— Azi voiam să-ţi spun despre mama şi restul lucrurilor. Aveam 
nevoie să vorbesc cu tine. 

- Vorbeşti cu mine acum. 

— Pot să te vizitez? Poate pot să iau un avion între meciurile unu şi 
doi, să sar peste conferința de presă. 

Tonul lui e disperat. 

— Ştii că nu poţi să faci asta. Nimeni nu te-ar lăsa. 

- Nu pot să te pierd, Stevie. 

Băzâitul aerului condiționat umple camera şi tăcerea. 

- M-ai părăsit. Eu nu te-aş fi părăsit niciodată, spun pe un ton 
tremurând. 

— Vee, te rog, te implor! Nu mă părăsi acum! 

- Zee, priveşte lucrurile din perspectiva mea! Luni întregi, m-ai 
ajutat să am încredere în mine, ai fost mândru de mine, m-ai făcut 
mândră de mine, dar în clipa în care cineva a aflat despre mine, ai 
fugit. Ştii cât de oribil mă face să mă simt? Voiam să mă alegi pe 
mine, pe noi, indiferent de ce spuneau oamenii. 

Nu spune nimic. 

— Ştii cum a fost să te văd cum ieşi pe uşă, după ce te-am 
implorat să rămâi? 

În continuare, nu spune nimic. 

Amintirile momentului îmi inundă mintea. „De ce m-ai lăsat să 
mă îndrăgostesc de tine?“ A fost umilitor prima oară când a plecat 
după ce am spus-o, dar ce mai contează dacă mă fac de râs înc-o 
dată? 

- Era simplu. Nu voiam decât să mă iubeşti. 

Tăcerea lui e asurzitoare. Îmi spune tot ce trebuie să ştiu şi-mi 
frânge inima din nou. 

- Am vrut să mă laşi să te iubesc, dar nu poţi s-o faci, nu-i aşa? 
Nu cred că ştii cum să ai încredere în cineva că o să te iubească 
necondiţionat. 

— Veg, eu... 

O tăcere lungă se lasă între noi. 

— Nu ştiu cum să fac asta, recunoaşte el într-un final. 

Închid ochii şi simt cum suferința îmi zguduie corpul, 
confirmând ce ştiam deja. Oricât de mult îl iubesc, cum am putea să 
ne construim o viaţă împreună, când el nu mă crede că-l iubesc? 

- Multă baftă mâine! 

— Stevie... 

Închid înainte să mai spună ceva. 


CAPITOLUL 50 


Zanders 


Trei zile de tortură. Trei zile de mesaje şi apeluri lăsate fără 
răspuns. Trei zile în care m-am întrebat cum am putut să stric cel 
mai bun lucru care mi s-a întâmplat vreodată. Trei zile în care m-am 
întrebat de ce nu pot să am încredere în ea să mă iubească aşa cum 
spune c-o face. Trei zile în care mi-am dorit să nu fiu atât de dat 
peste cap de trecutul meu şi să pot primi tot ce-mi oferă, pentru că e 
tot ce-mi trebuie. 

Dar gândul constant a fost cum o să conving echipa din Seattle să 
mă aleagă, când eu nici măcar n-am agent? 

Nu vreau să plec din Chicago, de lângă Maddison, Logan, 
nepotul şi nepoata mea. Sunt la doar două ore de mers cu maşina de 
tata şi ajung repede cu avionul la sora mea. 

Dar nu pot s-o pierd pe Stevie. Chiar dacă nu-mi înţeleg complet 
problemele de incredere şi teama de iubire, un lucru ştiu clar, şi 
anume că nu pot s-o pierd. 

Sunt mai mult decât disperat. Am nevoie s-o văd, să vorbesc cu 
ea, să mă vindec. Vreau să simt orice altceva decât golul apăsător din 
piept, pe care doar ea poate să-l umple. Însă nu știu cum să repar ce 
am stricat. 

Chiar şi la două dimineaţa, în aeroport ne aşteaptă fani, 
nerăbdători să ne întâmpine la întoarcerea acasă, după două victorii 
în deplasare. Nu mai avem nevoie decât de încă două ca să câştigăm 
Cupa. Mulțimea entuziastă ne aplaudă. Toţi sunt îmbrăcaţi în roșu, 
negru şi alb şi vor să ne vadă coborând din avion, în Chicago. 

Dar nu-mi pasă. Da, sunt recunoscător pentru sprijinul lor şi mă 
bucur că suntem cei mai buni până acum, dar singurul motiv 
pentru care am jucat atât de bine e că trebuie să fac un miracol şi să 
pot alege unde o să joc sezonul următor. 

- Zee, stai un pic! Eu te-am adus aici, strigă Maddison, în timp 
ce-şi face datoria de căpitan, salutând fanii şi mulțumindu-le că au 
venit. 

— Grăbeşte-te! Trebuie să plec. 

Îmi arunc valiza în maşina lui, apoi mă urc înăuntru. 

- N-o să te duci la ea acum. E două dimineaţa. 

— Ba da. Trebuie s-o văd. Dacă vrea să se mute în cealaltă parte a 
țării, foarte bine. Dar vreau să mi-o spună în faţă. 

— Dacă asta îşi dorește cu adevărat? 

Maddison iese din parcarea privată şi o luăm spre casă. 

- Nu vrea. În nici un caz nu vrea să-și lase în urmă fratele şi 
adăpostul. E vina mea. Nu vrea să plece, vrea doar să fie departe de 


mine. 

Maddison abia parchează, că eu ies deja din maşină şi intru în 
clădirea lui. Nu folosesc liftul privat, pentru că nu mă duc la el acasă. 
Mă opresc cu câteva etaje sub el şi bat la uşă la Stevie. 

Nu răspunde, dar e două dimineaţa, deci nu e o surpriză. O sun. 
Nu răspunde. Îi trimit mesaj. Nu răspunde. O să mă urască, dar 
trebuie s-o văd. Am numărat minutele de când ne-am îmbarcat în 
avionul care pleca din Chicago, când am aflat că nu e la bord. 

Continui să bat la ușă. Încerc să n-o dărâm, deşi sunt tentat. 

— Pleacă, se aude din cealaltă parte a uşii, doar că nu e Stevie. 

— Ryan, deschide uşa! 

- Du-te naibii! 

Merit asta. 

Nu plec. Stau acolo, cât se uită la mine pe vizor şi deschide uşa. 

— Zanders, du-te acasă! 

- Te rog, lasă-mă s-o văd! 

Sunt disperat. ÎI implor. 

- Nu e aici. 

Încearcă să închidă ușa, dar îl opresc. 

Îl fixez cu privirea, implorându-l să-mi spună ceva, orice. 
Probabil i se face milă de mine, deoarece deschide uşa. 

- E încă în Seattle. 

Încă? Au trecut deja câteva zile. 

— Când o să se întoarcă? 

— Nu ştiu. Peste două zile cred, dar nu mai e treaba ta. 

— Ba e! Tot ce se întâmplă e din cauza mea. 

— Nu pot să te contrazic aici. Mă duc la culcare, poţi să pleci. 

Blochez uşa din nou. 

- Cum repar ce am făcut? Știu că nici tu nu vrei să se mute de 
aici, aşa că, te rog, Ryan, spune-mi ce naiba pot să fac? 

Mă analizează şi probabil se gândeşte dacă ar trebui să-l ajute pe 
bărbatul care i-a frânt inima surorii lui. Dar, într-un final, cedează. 

— Toată viața a avut impresia că a fost a doua opţiune şi tu n-ai 
făcut decât să confirmi asta când ţi-ai ales imaginea de playboy în 
defavoarea ei. Ce naiba a fost asta? Ura să fie în centrul atenţiei când 
venea vorba de mine, dar era dispusă să suporte asta pentru că voia 
să fie cu tine, şi iu te-ai despărţit de ea în clipa în care cineva a aflat 
că eraţi împreună? A fost oribil. lar acum se pregăteşte să se mute la 
mii de kilometri depărtare din cauza ta. 

— Tu ai încurajat-o să plece! 

— N-ai văzut cum era în ziua aia. Nu voiam decât să se simtă mai 
bine. Acum se preface că e bine, dar știu că nu e aşa. Prostiile tale de 
playboy au fost mai importante decât ea, aşa că n-ai decât să păseşti 
tu o soluţie ca să repari ce-ai făcut. 

Are dreptate. Fot să fiu cât de supărat vreau pe Ryan că i-a sugerat 
să se mute, dar la finalul zilei, eu am provocat totul. Eram fericiţi şi 
eu am stricat asta, 

- Mi-am concediat agentul. 

- Ce? 


- M-am săturat să tot alimentez imaginea de băiat rău. Ai 
dreptate. Mi-am pus imaginea mai presus de sora ta. Am greșit şi am 
pierdut-o, aşa că mi-am concediat agentul. 

- Nu ești în sezonul de extindere a contractului? Îţi distrugi 
cariera. 

Nu trebuie să-mi reamintească ce știu deja foarte bine. 

— Zanders, nimeni nu vrea să-ţi pierzi cariera din cauza asta. 

Ridic din umeri şi încerc să par relaxat. În momentul ăsta, cariera 
mea nu se numără printre priorităţi. 

- Dumnezeule, chiar o iubeşti, exclamă Ryan şocat. 

Înainte să închidă uşa de tot, îl aud spunând: 

- Probabil ar trebui să găseşti un mod să-i spui asta, înainte să fie 
prea târziu. 

Atmosfera e o nebunie curată la jocul trei al finalei Cupei Stanley. 
Arena e plină ochi. Eram conduși cu 3 la 2 când am început repriza 
a treia, dar Maddison a înscris mai devreme şi unul dintre 
începători, care e în poziţia de extremă, a reuşit o lovitură-minune. 
Aceasta ne-a ajutat să-i întrecem cu un gol şi să conducem seria cu 
trei meciuri câștigate. 

Când trec ultimele secunde, mă simi copleşit emoţional. 

Oraşul ăsta a însemnat tot pentru mine în ultimele şapte sezoane. 
Da, a trebuit să mă prefac că sunt altcineva, dar timpul petrecut 
purtând tricoul Raptors a fost cel mai frumos din toată viaţa mea. E 
prima şi singura organizaţie pentru care am jucat. Prietenul meu cel 
mai bun a ajuns aici la scurt timp după mine şi, pentru prima oară, 
am jucai în aceeaşi echipă. Aici mi-am construii o familie, o casă, 
iar după seara asta, e posibil să mai joc un singur meci în clădirea 
asta. 

Nu vreau să mă gândesc la victorie înainte să se întâmple, dar 
mi-e greu să cred că n-o să câştigăm în meciul patru, când jucăm pe 
teren propriu. Nu la cum am comunicat, înscris şi apărat poarta. 
Ăsta e avantajul când joci pe teren propriu. 

În sufletul meu, simt că o să câştigăm. 

În urmă cu doar câteva luni, meciurile pe teren propriu erau un 
dezavantaj pentru mine, deoarece ştiam că nimeni nu vine să mă 
susțină. Cel puţin în deplasare ştiam că nimeni nu avea fani proprii 
care să-i susțină şi să-i aştepte la ieşirea din vestiar. Dar aici îmi 
aminteam mereu că eram singur. 

Asta până când Stevie a început să vină la meciuri, la începutul 
sezonului. Faptul că ştiam că era acolo, în mulţime, şi mă aştepta 
după meciuri a avut un efect pozitiv asupra încrederii mele. Aveam 
pentru cine să joc. Impulsul pe care-l aveam când eram vizitatorul 
pe terenul altcuiva şi eram ţinta urii nu era nimic în comparaţie cu 
iubirea pe care o simţeam la meciurile de acasă, la care venea şi 
draga mea. 

Dar sunt singur din nou. Stevie nu şi-a luat biletul pe care i l-am 
lăsat şi singura familie care a venit aici şi pentru mine nici măcar nu 
e a mea, ci a lui Maddison. 


Închid ușa antrenorului în urma mea, apoi mă îndrept spre 
dulapul meu din vestiar. 

— E totul în regulă? mă întreabă Maddison. 

- Da, dar mâine n-o să vin la antrenament. Mi-a dat voie 
antrenorul. 

— Zee, mai avem un singur meci şi putem să câştigăm tot. Cum 
adică n-o să vii mâine la antrenament? 

Îmi bag tricoul în containerul din mijlocul vestiarului şi îmi las 
patinele în dulap, ca să fie ascuţite. 

— Am ceva mai important de care trebuie să mă ocup. 

Într-un final, mă uit la prietenul meu cel mai bun, care mă 
priveşte şocat. 

— Ai încredere în mine. O să mă pregătească pentru meci mai 
mult decât ar putea s-o facă un antrenament. 


Orașul meu natal e la doar două ore de mers cu maşina de 
Chicago. Am locuit atât de aproape în ultimii şase ani, dar n-am 
mers în vizită decât de două ori. O dată pentru ziua de naştere a lui 
Lindsey şi o dată când tata s-a rănit la spate la muncă şi a ajuns în 
spital. 

Distanţa de două ore ar fi putut la fel de bine să fie de o sută. Nu 
conta dacă era peste drum sau în celălalt capăt al ţării. Eram prea 
furios ca să mă întorc. Prea furios ca să-l văd pe tata. 

Furia asta prost direcţionată m-a împiedicat să am o relaţie cu 
tata timp de 12 ani, însă faptul că i-am făcut loc lui Stevie în viaţa 
mea a deschis o parte din mine pe care o închisesem. Vreau din nou 
iubire în viața mea. Chiar dacă a fost înfricoşător să realizez că asta 
imi oferea, în adâncul sufletului ştiu că e adevărat. Stevie mă iubește. 
Sau, mă rog, m-a iubit. lar mie mi-a fost aşa teamă să las pe oricine 
să mă iubească, că am dat-o laoparte. La fel am făcut şi cu tata. 

Mai întâi am trecut pe acasă, dar camionul lui nu e pe alee. N-a 
durat mult să dau o raită prin oraş şi să-l văd în parcarea singurului 
bar de sporturi din zonă. Tata nu bea, dar îi place să joace biliard, 
așa că nu mă miră c-a venit aici după muncă. 

Ultima oară când am vorbit cu tata, Stevie era cu mine şi mi-ar 
plăcea să fie şi acum. Săptămânile petrecute fără ea mi-au arătat cât 
de mult făcea parte din viața mea. Totul era mai bine, mai simplu, 
mai complet cu ea alături, dar n-am observat la momentul respectiv, 
tocmai pentru că se infiltrase în viața mea fără probleme. Se pare că 
mereu am avut nevoie de ea să umple golurile, dar n-am observat 
lipsurile decât după ce a plecat. 

Îmi închid maşina şi intru în bar. Nu încerc să mă ascund. E un 
oraş mic, iar eu am devenit vedetă în NHL. Toată lumea ştie cine 
sunt, dar nu se compară cu fanfara de care am parte în Chicago. 
Aici, oamenii sunt doar mândri de mine. 

În bar se lasă liniștea când intru, nu c-ar fi fost prea zgomotos 
înainte. Înăuntru sunt mai puţin de 20 de clienţi şi toţi se uită la 
mine. Oricum ies în evidenţă oriunde merg, dar aici, în oraşul meu 


natal, pantalonii Tom Ford, bluza Balenciaga şi pantofii Louboutin 
sunt echivalentul unui semn cu neoane. 

— Ia te uită cine e! Domnul NHL ne binecuvântează cu prezenţa 
sa. Cărui fapt îi datorăm această onoare? spune barmanul, în timp 
ce face o plecăciune teatrală. 

— Şi eu mă bucur să te văd, Jason. 

Râd şi îl salut pe vechiul meu coechipier din liceu, care se află în 
spatele barului. 

— Tata e aici? 

— La masa de biliard. 

O iau spre el, când aud în spate: 

— Ai de pând să ne aduci cupa mâine? 

Mă întorc spre el, zâmbind. 

- Ăsta e planul. 

Singura masă de biliard din local e ascunsă în camera din spate. 
Tata şi cu mine veneam aici în weekenduri, când nu jucam hochei. 
Ne petreceam timpul împreună şi beam suc, în timp ce mă învăţa 
cum să lovesc. Așa că ştiu exact unde e. 

- Pot să joc şi eu? 

Tata îşi ridică privirea spre mine. 

— Evan? Ce faci aici? 

Se îndreaptă și ţine tacul lângă el. Are blugii uzaţi la genunchi şi 
bocancii de muncă sunt complet decoloraţi în vârf, semn c-a venit 
direct de pe şantier. Tata e un bărbat muncitor, care a avut nişte 
locuri de muncă grele, doar ca să-şi întreţină familia. Copiii lui se 
bucură amândoi de succes în domeniile lor, însă cu toate astea 
continuă să muncească, chiar dacă Lindsey s-a oferit de multe ori 
să-l scoată la pensie. 

— Am vrut să te văd. Speram că putem să vorbim. 

— Da, putem, spune tata uimit, 

Ocolesc masa, ca să ajung în faţa lui. Amândoi ne uităm la bilele 
împrăștiate pe masă și nu unul la celălalt. 

— Aranjează-le, îmi spune el. 

Îl ascult şi aranjez bilele pentru un joc nou. Îi simt privirea 
confuză aţintită asupra mea, când mă duc să iau un tac de pe perete. 

Când mă întorc cu faţa spre el, îşi mută privirea de la mine. 

- Hai, lovește-le! 

- Nu poţi să-mi oferi avantajul ăsta, spun eu zâmbind şi scot o 
monedă, pentru că aşa jucam în trecut. 

- Coadă, râde el. 

Arunc moneda în sus şi o prind pe spatele palmei. 

— Coadă este. 

Nu spunem nimic când tata loveşte bilele. Tensiunea e palpabilă, 
dar nu e ceva negativ. Doar că amândoi știm că sunt multe de spus. 

Una dintre bilele cu jumătăţi intră în buzunarul din colţ, aşa că 
mai are o lovitură. 

Nu spunem nimic când se pregătește să lovească. Peste patru 
lovituri, e în sfârşit momentul să lovesc şi eu. Când îmi pregătesc 
tacul, îmi ridic privirea spre el. 


- M-am întâlnit cu mama. 

- Poftim? 

Reazem tacul de masă şi mă îndrept. 

- Am invitat-o la mine săptămâna trecută. 

Mă priveşte plin de compasiune. 

- Of, Evan. Eşti bine? 

Încuviinţez. Nu pot să spun nimic. 

— Despre ce aţi vorbit? 

— Mai degrabă eu am vorbit. 

Nu spune nimic, doar mă priveşte. Ochii tatălui meu au o nuanţă 
interesantă de gri. Pielea din jurul lor e ridată de la vârstă şi anii 
petrecuţi în soare. O mie de întrebări i se citesc în privire, dar n-o 
verbalizează pe nici una. 

- Am fost aşa furios atât de mult timp. Mi-am vărsat furia pe 
tine, pentru că erai aproape şi ea nu, dar nu meritai asta. A avut prea 
multă putere în viaţa mea şi eram obosit. Am vrut să-mi recapăt 
controlul. 

Privirea i se înceţoşează. 

— Aveai tot dreptul să fii supărat pe mine. Din cauza mea a plecat. 

- Ba nu. Mama a plecat din cauza ei, dar tu ai rămas şi nu ţi-am 
mulțumit pentru asta. 

Tata îşi ţine capul plecat. 

— Îmi pare rău că mi-am vărsat furia pe tine în toţi anii ăştia. Am 
fost egoist şi atât de rănit, că n-am văzut ce făceai în tot timpul ăsta. 
M-am simţit abandonat de amândoi, dar tu nu erai prezent pentru 
că lucrai şi mai mult, ca să te asiguri că viața mea nu avea să se 
schimbe. Hocheiul nu e un sport ieftin, dar n-am ratat nici o 
competiţie datorită ţie. Ai plătit examenele de admitere la Drept ale 
lui Lindsey. Te-ai asigurat că am un acoperiș deasupra capului. Nu 
mi-a fost niciodată foame. Am avut tot ce mi-a trebuit şi nu ţi-am 
mulţumit pentru asta. 

Încuviinţează, în timp ce-și ţine capul plecat. 

— Aşa că îți mulţumesc, tată. 

Îl văd cum se şterge la ochi, după care mă priveşte. 

— Ştiu că n-am mai fost acelaşi care eram înainte să plece mama 
ta, dar am încercat. Chiar am încercat, Evan. 

— Ştiu. 

— Şi eu am suferit, dar în același timp, m-am simțit vinovat că n- 
am fost destul ca mama voastră să rămână. Am simţit că eu am fost 
motivul pentru care v-a părăsit, aşa că uneori mi-era greu să vin 
acasă şi să te văd. Am crezut că mă urăști şi nu te învinovăţeam 
pentru asia. 

Simt cum mă ard ochii. 

— Niciodată nu te-am urât. Aveam nevoie de tine atunci și încă 
mai am nevoie de tine. 

Bărbatul aspru și uneori rece mă privește, iar expresia îi devine 
blândă, ochii fiindu-i plini cu lacrimi. 

— Te iubesc, tată. 


Mă simt bine când îi spun asta. Nu i-am mai spus-o de 12 ani. 
Nu le-am zis multor oameni în ultimii 12 ani şi sunt trist că nu i-am 
spus-o mai devreme, după ce văd cât de ușurat se simte. 

— Şi eu te iubesc, Evan. 

Încuviinţează şi încearcă să se adune. 

Mă duc şi-l îmbrăţişez strâns. 

- Îmi pare rău că n-am putut să zic toate astea mai devreme. 

— E infricoşător uneori, te înţeleg. 

Ne mai ţinem puţin în braţe, apoi ne îndepărtăm. 

— Foarte mult timp mi-a fost teamă să las pe cineva să mă 
iubească. Mi-a fost teamă şi să iubesc, spune tata. 

— Acum îţi mai e? 

- Nu. 

Îl privesc suspicios. 

- Ce? Nu mă privi aşa! 

— Tată, ai o iubită? îl tachinez. 

— Poate. 

— Ce? De ce n-ai spus nimic? îl întreb eu uimit. 

— E ceva nou. Oarecum. Am fost prieteni buni mulţi ani şi a 
aşteptat să fiu pregătit să primesc pe cineva în viața mea. Fix înainte 
de Crăciun, n-am mai fost un idiot. 

— Pot s-o cunosc? 

— Mi-ar plăcea. 

Orice urmă de tensiune dintre noi dispare când iau tacul, să 
lovesc din nou. 

— E vreun motiv pentru care ai simţit nevoia să vii aici şi să porți 
conversaţia asta cu o zi înainte de cel mai important meci din viaţa 
ta? 

Lovesc, dar nu bag nici o bilă. Aştept să lovească tata, dar n-o 
face. E atent la mine şi așteaptă să-i răspund, 

Urmează o pauză lungă între noi. 

- De ce nu te-ai dus după mama când a plecat? 

- Unii oameni nu merită să-i urmezi. 

Încuviinţez. 

— lar după alţii merită să te duci şi până la capătul Pământului. 

Îmi menţin privirea aţintită asupra mesei din faţa mea, iar 
emoțiile îmi atacă toate simţurile, dorind să iasă la suprafaţă. 

— Tu ai pe cineva care merită asta? 

— Cred că da. 

- O iubeşti? 

Încuviinţez, incapabil să scot un cuvânt. 

— Atunci nu-i da drumul, Evan! Stiu că e înfricoşător să iubeşti pe 
cineva şi să laşi pe cineva să te iubească, mai ales după toate 
lucrurile prin care am trecut. Îţi promit însă că merită, cu persoana 
potrivită, 

E înfricoşător să am încredere în cineva că n-o să facă ravagii cu 
inima mea, după ce-i ofer tot ce am. Însă nu i-am spus lui Stevie că 
o iubesc şi mă simi la fel de gol din cauza absenței ei. 


- În toţi anii ăştia, m-am prefăcut că sunt tipul rău pe care fanii 
adoră să-l urască și m-am distrat, pentru că urau o variantă 
inventată de-a mea. Nu am vrut să dau nimănui ocazia să mă urască 
pe mine, aşa cum sunt cu adevărat, dar asta i-a şi împiedicat pe 
oameni să mă iubească aşa cum sunt. Însă cred că cineva m-a iubit 
pe mine, cel adevărat, și cred că am pierdut-o. 

— I-ai spus că o iubeşti? 

Dau din cap că nu. 

— Atunci cred că e timpul să afle. 

Între noi se lasă tăcerea. 

— Tată, nu ştiu unde o să joc după sezonul ăsta. Nici o echipă nu 
e atât de aproape ca Chicago, dar sper c-o să mă laşi să te aduc la 
meciuri. Mi-e dor să te ştiu în tribune. Ştiu că trebuie să munceşti 
ŞI... 

- O să fiu acolo. 

Îi zâmbesc recunoscător şi scot un bilet din buzunar. 

— O să vii să mă vezi câştigând Cupa Stanley mâine? 

— Ia uită-te la tine, Ev! 

Dă din cap, uimit, şi are un zâmbet larg pe faţă. 

- Ăsta e un da? 

- Bineînţeles. 

Îmi ia biletul din mână şi-l priveşte uimit. 

— Sunt aşa mândru de tine! 

Îl îmbrăţișez din nou. 

— Poţi să mi-o prezinţi mâine? 

- Dac-o să reuşesc s-o aduc la meci. 


CAPITOLUL 51 


Stevie 


- Ryan! Eşti acasă? 

- Da, mormăie din dormitor, după care vine în sufragerie. 

— Ţi-ai schimbat zborul? De ce te-ai întors aşa repede? 

E somnoros, dar mă îmbrățișează. 

- Am luat un zbor de noapte. Eram pregătită să mă întorc. 

— Și poate nu voiai să fii departe de Chicago, mai ales în seara 
asta? 

Ridic din umeri şi-i evit privirea. 

- Ţi-ai găsit apartament? 

Nu spun nimic. 

— Ştii că nu trebuie să pleci dacă nu vrei. Nu vreau s-o faci, decât 
dacă simţi că e cel mai bun loc pentru tine. Poţi să stai aici fără să 


plăteşti chirie. Oricum sunt slabe şanse ca Zanders să fie în Chicago 
sezonul următor. 

- Cum adică? 

— Nu are agent sau contract nou. 

— Cum adică nu are agent? 

Ryan mă priveşte confuz. 

— L-a concediat. Nu ţi-a spus? 

Ce naiba? 

— Nu! De ce a făcut aşa ceva? 

— Cred c-ar trebui să vorbeşti cu el despre asia. 

- Nu poate să-l concedieze. Trebuie să semneze cu o echipă. 
Trebuie să semneze în Chicago. Nu vrea să plece de aici. De unde știi 
asta? 

- A venit după tine fix când s-au întors din Pittsburgh. 

Bineînţeles c-a făcut asta. M-a sunat nonstop după conversaţia 
noastră, dar nu i-am răspuns. După ce mi-a spus că nu ştie cum să 
lase pe cineva să-l iubească, nu mai era nimic de adăugat. Dar ceva 
din conversaţia aia, în afară de toate lucrurile pe care le iubesc la 
bărbatul ăla, m-a împiedicat să închiriez un apartament în Seattle. 
N-am putut s-o fac. E un pas prea mare, pe care nu vreau să-l fac 
fără să-l văd înainte. 

— Vine să te caute în fiecare seară, Vee. 

— Ce se întâmplă dacă n-are agent? 

— Echipele nu pot să vorbească cu el în timpul sezonului dacă nu 
are reprezentant. Va trebui să aştepte până se termină finala şi să 
spere că organizaţiile nu şi-au completat echipele. 

- E numai vina mea. 

- Ba nu, Stevie. Zanders a luat deciziile astea, iar acum suportă 
consecinţele. Dar n-o să-ţi spun nici că n-au nimic de-a face cu tine. 
Faptul că te-a pierdut i-a deschis ochii, însă asta nu e neapărat ceva 
rău. 

Ultimul lucru pe care-l vreau e ca Zanders să-şi piardă cariera din 
cauza mea. De fapt, ăsta era singurul lucru care mă liniștea, faptul că 
ştiam că fanii lui de aici l-au iubit înaintea mea şi-l vor iubi şi după 
mine. 

— Vee, vrei să-l ierţi? 

Îmi ascund faţa în mâini. 

— Da. Asta mă face patetică? 

Ryan râde, apoi mă ia de umeri şi mă trage lângă el. 

— Deloc. 

- Nu crezi că e ca situaţia cu Brett? 

- În nici un caz. Tipul ăla poate să se ducă naibii. Sunt situaţii cu 
totul diferite. Pe Brett l-ai primit înapoi după ce a plecat, pentru că 
încercai să-ți demonstrezi ție că erai destul de bună cât să-l păstrezi, 
dar dacă o să te împaci cu Zanders, o să fie pentru că s-a străduit el 
să fie destul de bun cât să te păstreze. 

Ryan se îndreaptă spre bucătărie şi dă drumul la cafetieră. 

— Dar ce ştiu eu. Doar nu ies la întâlniri. 

Mă aşez la insulă, în faţa fratelui meu. 


- Eşti în afara sezonului. Poate e timpul să începi să ieşi. 
Întâlnirile nu pot să-ţi distragă atenţia, dacă nu ai la ce să fii atent. 

— Perioada asta e mai importantă decât sezonul. Ştii şi tu asta. O 
să mă antrenez de două ori pe zi toată vara. Şi, Vee, te iubesc, dar la 
cât am văzut că ai suferit, nu mă grăbesc să intru într-o relaţie. 

Mă prefac că sunt şocată, apoi arunc cu un prosop de vase în el. 

— Idiotule! 

Pe frigider e un plic cu numele meu pe el, însă îl văd abia când 
mi-l dă Ryan. 

— Ce e ăsta? 

— Un bilet pentru meciul de diseară. 

— Zee l-a lăsat? 

— Aseară. Cred c-ar trebui să te duci. 

Îmi ridic privirea spre Ryan. 

— Cred că te iubește, dar nu ştie cum s-o spună, şi dacă și tu simţi 
la fel, cred c-ar trebui să te duci. N-o să te ierți niciodată dac-o să 
lipseşti de la meciul ăsta. $i ăsta e sfatul zilei. 

Ryan mă lasă singură în bucătărie şi se duce în camera lui. 

Deschid plicul şi scot biletul. E însoţit de un mesaj simplu. 


Sezonul ăsta nu înseamnă nimic fără tine. Te rog, vino în 
seara asta! 
Zee 


CAPITOLUL 52 


Zanders 


Abia am dormit azi-noapte. 

În seara asta, e posibil să-mi îndeplinesc visul. Scopul meu a fost 
să câştig Cupa Stanley de când am aflat ce e. Orice copil care-şi 
pune patine de hochei se gândeşte la acest moment, dar doar puţini 
au ocazia să-l și trăiască. 

Cea mai semnificativă realizare a vieţii mele e posibil să se 
materializeze în seara asta şi asta mă face să mă gândesc la drumul 
care m-a adus aici. 

Tata a muncit foarte mult, doar ca să se asigure că n-o să ratez 
nici un turneu de hochei. Am fost foarte căutat în al doilea an de 
liceu, chiar şi în orășelul meu din Indiana. Mă gândesc la bursa 
completă pe care am obținut-o la Universitatea de Stat din Ohio. 
Semestrul în care am picat la două cursuri şi am ratat sezonul din 
anul doi. Atunci aproape am pierdut bursa. 


Prietenul meu cel mai bun, pe care l-am întâlnit când aveam 
şapte ani şi pe care l-am urât până la 21 de ani. Prezentarea 
seniorilor, weekendul în care am dai ostilitățile deoparte şi am 
realizat să semănăm foarte mult. 

Seara în care am fost chemat în ligă şi conversaţia la telefon pe 
care am avut-o cu Lindsey, care tipa de bucurie la capătul celălalt. 

Primele două luni din Chicago, când eram îngrozitor de speriat 
pentru că eram începător, într-o echipă formată din veterani. 
Primul meu sezon complet din NHL, când am stat foarte mult în 
boxa de pedepse. 

Anul în care Maddison s-a mutat aici și totul a început să se lege. 
Am început să construim o echipă în jurul nostru. Însă în ultimele 
sezoane, nu ne-am atins întregul potenţial. În unii ani, abia am 
ajuns în etapele eliminatorii, în timp ce în celelalte am pierdut în 
prima rundă. 

Însă, în sezonul ăsta, toată viaţa mea s-a schimbat. Prima 
călătorie a anului a schimbat tot. O însoţitoare de zbor cu părul creţ 
şi personalitate m-a pus la locul meu și a devenit tot ce nu ştiam că 
îmi trebuie. A expus toate piesele vieţii mele, în timp ce le-a pus cap 
la cap. 

Am scăpat de multe poveri inutile, în timp ce am reparat relații 
pe care le-am ignorat până acum, Am decis să nu mă mai prefac că 
sunt imaginea pe care fanii adoră s-o urască. Însă cel mai important 
e că anul ăsta am făcut lucrul de care mă temeam cel mai tare. Am 
lăsat pe cineva să mă iubească şi nu pot să-mi imaginez un final mai 
bun decât să ţin trofeul deasupra capului, în timp ce ea mi-e alături. 

Tata a venit în Chicago aseară, după alte două jocuri de biliard. 
Avionul lui Lindsey a aterizat la zece dimineaţa. Amândoi vor sta 
într-un hotel din oraş pentru câteva nopţi. Amândoi vor veni în 
arenă pentru prima oară de când am trecut la profesioniști şi sunt 
copleșit de senzaţia liniştitoare pe care o am pentru că ştiu că am 
fani acolo veniți special pentru mine. 

Presa a înnebunit. Ne-a urmărit fiecare mişcare de când ne-am 
întors din Pittsburgh, după meciurile unu și doi. Maddison și istoria 
mea sordidă din colegiu au ajuns în articole, sub forma unei povești 
simpatice despre rivali deveniți prieteni, care acum sunt la un pas să 
devină campioni ai Cupei Stanley. 

Și numele lui Stevie a mai fost menţionat, dar reușitele 
impresionante ale echipei au atras atenţia mai mult decât relaţia 
noastră, ceea ce e perfect. Aș prefera ca presa să nu afle ce se 
întâmplă între noi, până nu mă dumiresc şi eu. 

Am trecut pe la apartamentul ei în fiecare zi de când m-am 
întors, dar încă nu s-a întors acasă. Nici măcar nu ştiu dacă e în 
Chicago azi, cu atât mai mult în arenă, dar nu pot să mă gândesc la 
ea acum. 

În următoarele ore, toată concentrarea mea trebuie să fie 
îndreptată asupra celor trei reprize de hochei. Tocmai de asta i-am 
luat un loc care să nu intre în raza mea vizuală. Nu pot să mă uit 


după ea toată noaptea. În plus, ştiu că o să fiu dat peste cap dacă o să 
văd un loc gol. 

Tata şi Lindsey sunt în boxa familiei, cu Logan şi restul familiei 
Maddison. O să vreau să fiu prezent dacă şi când Stevie o să-l 
întâlnească pe tata, aşa că i-am luat bilet în tribuna generală. 

Chiar dacă n-am nici o confirmare în sensul ăsta, trebuie să cred 
că s-a întors în Chicago. Nu cred c-ar rata aşa ceva. 

Maddison se aşază pe banca din vestiar, lângă mine. Amândoi 
suntem îmbrăcaţi pentru meci şi gata să intrăm pe gheaţă. Îşi 
reazemă coatele pe genunchi şi se uită în jos. 

— Eşti pregătit? 

Încuviinţez. Sunt la fel de concentrat ca prietenul meu cel mai 
bun. 

- Tu? 

- Da. E posibil să fie ultimul nostru meci împreună... 

- Putem să amânăm conversaţia asta şi să o purtăm după ce 
câştigăm Cupa? 

— Da, sigur, râde el. 

— Ştii, pentru băiatul de aur care are tot ce-şi dorea, ai devenit cel 
mai bun prieten pe care aş fi putut să mi-l doresc vreodată. 

Maddison râde. 

— La cât de nemernic credeam că ești, te-ai dovedit a fi un tip 
aparte. 

Batem cuba. 

— Dar tot cred că eşti un nemernic, îmi reamintește. 

— Şi tu ești tot un idiot. 

Arena e asurzitoare când ieşim din tunel. Bliţurile ne luminează 
drumul când păşim pe gheaţă, dar comentatorii, fanii şi muzica sunt 
așa copleșitoare, că nu-mi aud decât bătăile inimii. Nu reuşesc să 
respir până la capăt în timp ce alunec pe gheaţă, pentru încălzire. Nu 
mă pot controla. În viaţa mea n-am fost atât de emoţionat în timpul 
unui meci. 

Logan se întâlneşte cu Maddison la geam, ca la fiecare joc. De 
obicei râd de ei, dar în seara asta sunt prea concentrat. 

— Numărul 11, dă-ţi inelul jos! strigă arbitrul. 

Mă uit confuz la mână şi realizez că mănuşile îmi sunt pe bancă. 
Mi-am dat deja bijuteriile jos, inclusiv lanţul. Sunt în vestiar. Dar 
apoi observ inelul lui Stevie, care abia se vede pe degetul meu mic. 
Am uitat să-l acopăr, iar acum e prea târziu. Arbitrul l-a văzut deja. 

— Nu, îi răspund eu. 

— Poftim? mă întreabă arbitrul, derutat. 

— Nu-l dau jos. 

- Atunci n-o să joci. 

— Hai să ne calmăm, spune Maddison, care se apropie de noi, 
așezându-se între arbitru şi mine. Glumeșşte. O să-l dea jos. 

Maddison mă ia de tricou şi mă trage înapoi în tunel, unde nu ne 
vede nimeni. 

- Dă-ţi naibii inelul jos! 

- Nu. 


- Zee, nu fi ridicol! Dă-ţi naibii inelul jos! Nu înseamnă nimic 
dacă faci asta. Stevie o să te ierte, ştiu asta. Dă-mi doar 60 de minute 
de hochei pe gheaţă și după o să vedem cum facem, da? 

Nu spun nimic. 

— Ştii că am un bilet pe care Logan mi l-a scris în colegiu, în 
timpul prezentării seniorilor, pe care-l citesc înaintea fiecărui meci? 
Însă, chiar dacă nu l-aş avea cu mine sau aş uita să-l citesc, nu 
înseamnă că mă iubeşte mai puţin. E doar un simbol şi tu te ţii de 
inelul ăla pentru că ai impresia că e tot ce ai din Stevie în momentul 
ásta. 

Într-un final, încuviințez și dau jos inelul lui Stevie. Mă uit în jur, 
în căutarea unui loc sigur unde să-l pun, pentru că nu pot să mă 
întorc În vestiar. 

- Nu sunt un monstru. Leagă-l de șiret şi bagă-l în patină! 

— Sentimentalule! 

Ridică din umeri, fără să-şi ceară scuze pentru asta. 

Imnul naţional, anunţurile de început şi ritualurile dinaintea 
meciului trec într-o fracțiune de secundă şi, fără să-mi dau seama, 
suntem în prima repriză. 

Nervii sunt întinşi la maximum în echipa noastră. Pasele nu ne 
ies, tranziţiile nu se leagă şi nu ne sincronizăm. Pe de altă parte, 
echipa din Pittsburgh joacă de parcă nu are nimic de pierdut, 
deoarece chiar aşa și e. Toată lumea a pariat împotriva lor, după ce 
au pierdut cu 3 la O în finale, și joacă ca atare. Loviturile lor sunt 
puternice, crosele li se mişcă nonstop şi patinează repede şi lejer. 

Marchează după primele 12 minute, ceea ce-i pune în frunte, cu 
l la 0. 

În timpul primei pauze, antrenorul ne ţine morală despre faptul 
că jucăm speriaţi şi ne reamintește că, dacă nu câştigăm în seara 
asta, o să zburăm din nou spre Pittsburgh, Vreau să câştig pe teren 
propriu, toţi vrem asta, şi ultimul lucru de care am nevoie e să mă 
urc într-un avion şi să-mi amintesc că Stevie nu e acolo. 

E prima oară când mă gândesc la ea în timpul meciului şi dau 
gândul laoparte. Trebuie să mă concentrez. 

La începutul celei de-a doua reprize, unul dintre atacanții echipei 
rivale mă loveşte cu crosa peste faţă. Îmi taie obrazul şi sângele se 
revarsă pe piele şi gheaţă. Abia simt. Am prea multă adrenalină ca să 
observ durerea. Dar asta ne aduce avantajul să avem un om în plus 
pe teren. Unul dintre atacatorii noştri, care e în al doilea an în 
echipă, înscrie în primele 20 de secunde, aducând meciul la egalitate 
şi liniştindu-i pe băieţi. 

Repriza constă din încercări egale de a înscrie goluri. Rio şi cu 
mine ținem linia din faţă a echipei rivale. Ei fac la fel cu Maddison şi 
extremele lui. 

Terminăm repriza a doua la egalitate, 1-1. 

A treia, şi sperăm că şi ultima, începe în linişte. Abia vorbim pe 
gheaţă, emoţiile s-au întors şi sunt evidente pentru ambele părți. 
Echipa din Pittsburgh se teme că ăsta o să fie finalul sezonului. Noi 
ne temem că ăsta ar putea să fie momentul decisiv. Putem să 


câştigăm Cupa în aceste ultime 20 de minute, iar asta e de-a dreptul 
îinfricoșător. 

Cele două echipe se înfruntă. Turele sunt scurte şi putem să ne 
odihnim picioarele. Un membru al echipei din Pittsburgh trage cu 
pucul când mai sunt doar trei minute şi trece pe lângă mănuşa 
portarului, dar, printr-un miracol, loveşte cadrul porţii în loc să 
intre în ca. 

Mulțimea icneşște, temătoare. Toată lumea e în picioare. N-o să 
mint, mi-a stat sufletul când am văzut asta. 

După încă două schimbări, intru şi eu pe gheaţă în repriza a treia. 
Maddison şi prima linie au intrat acum 10 secunde, așa că avem cei 
mai buni jucători pentru ultima repriză. 

Centrul echipei rivale trece pe lângă mine, spre portar, însă 
printr-un miracol, pucul se loveşte de echipamentul acestuia, fiind 
trimis în direcţia opusă. Maddison îl opreşte cu crosa şi bagă viteză 
ca să intre în zona noastră ofensivă. 

E cel mai rapid tip de pe gheaţă şi asta se vede când ajunge în faţa 
porţii echipei rivale într-o fracțiune de secundă. Cu mai puţin de un 
minut din repriza a treia, înscrie, trimițând pucul printre picioarele 
portarului, Acesta e un posibil gol câştigător al meciului. 

Îmi arunc crosa pe jos, în timp ce mă arunc pe el. Restul băieţilor 
mă urmează, iar mulţimea erupe. Nu se aud decât aplauze şi 
fluierături. 

Trecem de bancă, apoi Maddison mă apucă de umeri şi mă 
fixează cu privirea. Îşi reprimă zâmbetul, ca și mine, dar amândoi 
ştim că tocmai a înscris golul care o să ne aducă Cupa Stanley, de la 
pasa mea. 

Încerc să mă concentrez la ultimele 60 de secunde, mai ales când 
Pittsburgh îşi retrage portarul şi avem un om mai mult decât ei. Nu 
mă pot abţine să nu mă uit la ceas, să văd cum trec ultimele secunde. 

Zece... Nouă... Opt... 

Îmi întind crosa când unul dintre atacanţi trage şi cumva reuşesc 
să recapăt controlul, aşa că împing pucul spre plasa lor goală. E lată. 
Suntem chemaţi pentru degajare interzisă, iar arbitrul ia pucul şi îl 
aduce înapoi în zona noastră defensivă. 

Maddison se pregăteşte pentru ce e posibil să fie ultima 
înfruntare a sezonului. Au mai rămas doar patru secunde, dar 
mulțimea erupe în anticipare. Mă aplec şi respir. Trebuie să mă 
adun, dar nu pot. Pieptul mi-e uşor, pulsul mi-a luat-o razna şi gura 
mi-e uscată. Aud tot, văd tot, simt tot. 

Pucul cade pe gheaţă. 

Trei... Doi... Unu... 

Tocmai am câştigat Cupa Stanley. 

Îmi arunc imediat mănuşile pe jos, crosa şi casca. Căldura îmi 
umple corpul când sar pe portarul nostru, împreună cu restul 
echipei. Sărim unii peste alţii, până suntem un haos de tricouri roşii. 

Nu deslușesc cuvintele. Sunt multe ţipete şi urale. Câţiva băieţi 
plâng în grămada haotică, în timp ce începe să cadă confetti roşii şi 
negre. 


Am reuşit. 

După un sezon epuizant, am reuşit, După 22 de ani de patinat, 
antrenamente de dimineaţă, condiţionare, oase rupte, muşchi rupţi, 
multe momente când am vrut să renunţ, am reuşit. Fiecare secundă 
de efort, sacrificiu şi muncă grea a meritat, culminând cu momentul 
asta. 

Maddison mă apucă de tricou, mă trage în picioare şi mă 
imbrăţişează strâns. 

- Bine, Zee! 

Îi răspund la îmbrățişare. 

— Am reuşit! 

Peste câteva secunde, ne atacă şi mai multe corpuri. Mai mulţi 
coechipieri, antrenori. Nu există cuvinte pentru momentul ăsta. 
Momentul în care îmi îndeplinesc singurul lucru la care am visat 
vreodată şi o fac alături de fratele meu. 

Părul roşcat al lui Logan îmi atrage atenţia pentru o secundă, 
apoi şi lui Maddison. Fuge spre ea şi abia îi dă timp plasatorului să 
deschidă uşa înainte s-o ia în brate, fără să-i mai dea drumul. 

Zâmbetul de pe faţa mea e dureros de mare când îmi văd cei mai 
buni doi prieteni. Logan plânge de fericire, în timp ce-l strânge pe 
Maddison cu putere. Însă atunci mă gândesc la Stevie. 

Toţi cei din boxa familiei sunt îndrumați pe gheaţă, dar Stevie nu 
e cu ei. N-a stat cu ei, dar am nevoie de ea aici. Ăsta e momentul pe 
care l-am așteptat. Trebuie să-i spun cât de mult o iubesc şi vreau ca 
toată lumea să ştie asta. S-a simţit respinsă când oamenii au aflat 
despre ea, aşa că e normal să se simtă aleasă cu aceeaşi atenţie. 

— Scott! 

Îl strig pe unul dintre managerii echipei, care sărbătoreşte pe 
gheaţă. Îl trag din mijlocul unei îmbrăţişări. 

— Biletul ala de care mi-ai făcut rost, O ştii pe Stevie, din avion? 
Iubita mea stă pe locul ăla. Poţi s-o aduci aici? 

Vorbesc destul de tare cât să mă audă peste mulțime. Practic, îl 
implor. 

Acesta încuviinţează și observă cât de important e pentru mine, 
aşa că se duce. 

Când mă întorc, Lindsey mă atacă cu o îmbrăţişare. 

— Felicitări, Ev! îmi strigă în ureche. 

O ridic în braţe şi o învârt. Când o las jos, îi văd zâmbetul foarte 
mândru de pe faţă. Tata mă trage într-o îmbrăţişare. E aproape la fel 
de înalt ca mine, dar cu patinele sunt ceva mai înalt. Chiar şi aşa, mă 
aplec şi mă ascund în îmbrăţişarea lor. 

— Sunt mândru de tine, fiule! 

Mă bate pe umăr, în timp ce mă ţine în braţe. 

— Te iubesc, tată. 

O trag şi pe sora mea, iar acum toţi trei ne ţinem strâns într-o 
îmbrăţișare. Scap de toată tensiunea pe care o simţisem, acum, că 
familia mea e cu mine, ca să sărbătorim, după toate lucrurile prin 
care am trecut. 

— Vă iubesc pe amândoi. 


Mă uit dincolo de ei, după Stevie, dar nici urmă de ea. 

Sunt lovit peste genunchi din spate şi aproape mă dezechilibrez. 
Când mă uit în jos, văd o grămadă de păr brunet neimblânzit şi 
nişte mâini mici care mă ţin strâns de picioare. 

Îmi ridic nepoata în braţe și mâinile ei mici mă strâng de obraji. 

— Ai câştigat, unchiule Zee! 

Izbucnesc în râs. 

Mă uit din nou la Maddison, care e alături de tatăl lui, fratele şi 
mama vitregă, iar apoi îl ia în braţe pe MJ, fiul lui de opt luni. Îl 
pupă pe obraji, în timp ce o ţine pe Logan în braţe. 

Mă uit în jur şi tot n-o văd pe Stevie. 

Maddison se uită la fiica lui și la mine. 

— EJ, cred că tatăl tău vrea să sărbătorească cu tine. 

Mă duc şi i-o dau pe Ella. 

O pupă, apoi patinează în jurul terenului cu cei doi copii. 

— Sunt aşa mândră de tine, îmi spune Logan şi mă îmbrăţişează. 

— Te iubesc, Lo. A venit? 

Logan îmi aruncă un zâmbet trist. 

- Nu ştiu sigur. Nu mi-a zis nimic. 

Atunci începe să mă lovească realitatea. Eram atât de sigur că 
Stevie o să fie aici. Nu aveam nici un dubiu. Aveam să câştigăm. Eu 
aveam să-i spun cât de mult o iubesc, cât sens aduce vieţii mele şi s- 
o implor să mă iubească. Voiam să-i reamintesc că nimic din toate 
astea nu valorează nimic fără ea. Doar că ea nu e aici. 

Tot ce-am făcut în ultimele două săptămâni a fost pentru că 
trebuia să fiu bărbatul pe care-l merită. Trebuia să înfrunt nişte 
demoni vechi, să repar o relaţie şi să fiu pregătit pentru ea. Acum 
sunt pregătit pentru ea, doar că ea nu e aici. 

- Zee, bucură-te de momentul ăsta, mă sfătuieşte Logan. 
Trăieşte-l din plin și fă-ţi griji pentru restul mâine! Eşti încă aici, în 
Chicago. Ne ai pe noi, tatăl tău e aici! Stevie te iubește, sunt sigură 
de asta. Dar acum, fii egoist şi sărbătoreşte momentul ăsta alături de 
coechipierii tăi! 

Încuviinţez, după care îl văd pe Scott şi mă duc repede la el. 

- Nu era în locul ăla. Îmi pare rău, strigă el peste mulţime. 

Simt cum mi se frânge inima. Nu știu dacă e sănătos pentru 
cineva să experimenteze toate emoţiile pe care le-am simţit în 
ultimele cinci minute, la extremele echilibrului. Credeam c-o să 
vină. Mă convinsesem c-o să vină. 

Maddison se întoarce cu copiii lui şi cumva reuşeşte să-l ţină pe 
MJ cu o mână, pe Ella în spate şi cu cealaltă mână o ţine pe Logan. 
Îşi lipeşte capul de gâtul ei şi corpul începe să-i tremure. La cât de 
sensibil e, sunt convins că plânge. Tipul ăsta a trecut prin multe 
când vine vorba de carieră şi familie și a luptat din greu, în timp ce a 
suferit niște pierderi majore. Dar e aici. A reuşit. Şi e înconjurat de 
familia lui. 

Pentru prima oară după mult timp, sunt gelos pe prietenul meu 
cel mai bun. Are tot ce-mi doresc. Niciodată nu i-am privit viața ca 


fiind ceva ce-mi doresc, până acum. Însă acum e clar. Vreau ce are, 
doar că ea nu e aici. 

Atunci mă loveşte revelaţia. 

Stevie a renunțat la mine. 


CAPITOLUL 53 


Stevie 


- Pardon! 

Încerc să mă strecor spre patinoar pe culoarele pline. 

Fără folos însă. E prea zgomotos, toată lumea sărbătorește. Prea 
mulţi fani sunt nerăbdători să ajungă cât mai aproape de geam, ca 
să-i vadă pe noii campioni ai Cupei Stanley. Toată lumea s-a 
aglomerat pe culoare, iar acum sunt prinsă într-o masă de tricouri 
roşii şi negre. 

— Mă scuzati, trebuie să ajung acolo. 

Încerc să împing ca să înaintez, dar fără folos. 

Abia văd gheaţa de unde stau, dar trebuie să-l văd. 

Scaunul meu a fost destul de sus, prin urmare a fost imposibil să 
ajung jos înainte să se ridice mulţimea. Când stau în mijlocul 
fanilor, din tavan începe să curgă confetti și mă sperii. În momentul 
ăla, când sunt blocată la rândul 20, realizez că n-o să ajung jos 
pentru celebrare. 

Dar trebuie să-l văd. 

Intru pe cel mai apropiat rând şi mă urc pe un scaun, ca să văd 
mai bine. 

Maddison îl trage pe Zanders în grămada de jucători de pe jos ca 
să-l îmbrăţişeze şi mă topesc. Visul lui Zanders se îndeplineşte chiar 
acum și sunt foarte mândră de el. 

Asta până când văd un bărbat aproape la fel de înalt ca el păşind 
pe gheaţă. E tuns la fel de scurt şi pielea e o idee mai ciocolatie decât 
a lui Zanders. Poartă un tricou cu numele fiului lui pe spate. 

Nu l-am văzut niciodată în poze, dar știu că e tatăl lui Zanders şi 
mă emoţionez când îi văd îmbrăţişându-se. 

Mă bucur foarte mult că trăiesc împreună un moment pe care şi-l 
vor aminti pentru tot restul vieţii. 

În acea clipă, o scânteie de speranţă apare în mine. Mă gândesc 
că, dacă Zanders poate să-şi lase tatăl să-l iubească din nou, într-o zi 
o să poată să mă lase şi pe mine. 

Ella i se lipeşte de genunchi, iar zâmbetul de pe faţa lui Zanders îi 
luminează tot corpul. Mi-e foarte greu să respir, cu toată mândria pe 
care o simt pentru el. 


Când îl văd pe Zanders cu oamenii cei mai apropiaţi lui, îmi 
reamintesc toate motivele pentru care trebuie să rămână în Chicago. 
Trebuie să-și extindă contractul cu echipa de aici, ca să fie alături de 
Maddison şi familia lui. Aici e locul lui. 

Încă mă doare faptul că nu crede că-l iubesc, dar în ultimele zile, 
de când am vorbit cu el, m-am întrebat dacă pot trece peste asta. 
Zanders a reluat legătura cu tatăl lui. A rupt orice legătură cu mama 
şi agentul lui. E evident că se străduieşte să îndrepte toate lucrurile 
care l-au făcut să nu accepte dragostea altcuiva. Poate asta e 
îndeajuns. Poate progresul ăsta ar putea să fie destul pentru mine. 

Când eram împreună, Zanders m-a tratat de parcă mă iubea, iar 
asta era tot ce-mi trebuia. Pot doar să sper că, atunci când o să 
privească în urmă, o să realizeze că l-am iubit cu adevărat. 

Nu vreau decât să fiu pe gheaţă acum şi să sărbătoresc alături de 
el, să mă asigur că știe c-am venit, însă situaţia dintre noi e așa 
ciudată acum, că nu cred că e momentul să o desluşim. Momentul 
ăsta nu e despre mine şi vreau să se bucure de victorie cu 
coechipierii şi familia lui. Merită fiecare secundă de apreciere. 

Dar tot o să-l văd în seara asta. 


- Domnişoară Shay, mă bucur să vă văd din nou! 

Portarul clădirii lui Zanders îmi deschide uşa de la intrare. 

— Şi eu. Pot să urc? 

- Sigur că da. Sunteţi mereu pe listă. Însă domnul Zanders nu s-a 
intors încă. 

— E-n regulă. O să-l aştept sus. 

Am cheia apartamentului lui Zanders, dar în loc s-o folosesc, mă 
așez pe jos, pe holul privat din faţa liftului. Situaţia e prea neclară 
între noi ca să aştept înăuntru, dar vreau să ştie că am lost la meci şi 
vreau să știe cât de mândră sunt de el. 

Și nu doar pentru realizarea din hochei. De fapt, hocheiul nu are 
nimic de-a face cu asta. Sunt mândră când văd că munceşte în toate 
aspectele vieţii lui şi merită să ştie că am observat asta. 

Îl aştept şi minutele trec. Orice sunet, cât de mic, mă face să mă 
uit la lift. De fiecare dată sper că e el, dar niciodată nu e. 

Ceremonia de după joc şi celebrările durează, dar e aproape unu 
dimineaţa. Credeam c-o să se întoarcă deja. 

Îl sun. Intră direct căsuţa vocală. 

Îi trimit mesaj. Nu primesc nici un răspuns. 

Nu e ca şi cum trebuie să vorbim și să clarificăm totul în seara 
asta, dar merită să ştie că am fost la meci și că l-am susţinut, așa 
cum o s-o fac mereu. Nu vreau să se întrebe dacă am fost sau nu 
alături de el în cea mai importantă zi din viaţa lui. 

Podeaua devine insuportabil de incomodă pe la două dimineaţa, 
așa că, după ce-l mai sun o dată, fără noroc, renunţ şi o iau spre 
apartamentul meu, ca să mă culc. 

O să-l văd şi o să-l felicit în altă zi. 


CAPITOLUL 54 


Zanders 


— În viaţa mea n-am fost aşa mahmur. 

- Ba nu. În viaţa mea n-am fost aşa mahmur, spune Maddison. 

Logan zâmbeșşte și opreşte maşina în parcarea pentru jucători de 
la United Center. Sunt încântat că mașina s-a oprit în sfârşit. Toată 
dimineaţa am încercat să nu vomit, dar mersul cu maşina nu m-a 
ajutat. 

— Trebuie să vă reveniţi. 

Logan ia de pe bancheta din spate câte o cafea neagră şi ni le dă 
mic şi soțului ei. 

— Luaţi niște ibuprofen, beţi nişte cafea şi puneţi-vă cele mai 
frumoase zâmbete de căpitan şi căpitan alternativ. Toată ţara 
urmează să vă vadă la televizor. 

Mă opresc din a face o glumă despre cum e mama noastră după 
prea multe nopţi petrecute în oraş şi iau pastila cu nişte cafea. 

Noaptea trecută a fost o nebunie curată, în cel mai bun mod 
posibil. 

Am pupat Cupa Stanley, am ridicat-o deasupra capului, după 
care am făcut un duş cu şampanie în vestiar. Ne-am dus toţi la Rio, 
unde petrecerea a continuat până dimineaţă. N-am dormit prea 
mult, sau deloc, şi am plecat de la el arătând ca nişte studenţi după o 
petrecere cu bere. A fost una dintre cele mai frumoase nopţi din 
viaţa mea. 

Singura care lipsea a fost Stevie, dar am ascultat sfatul lui Logan 
şi am profitat de ultima petrecere cu coechipierii mei. 

Toată şampania pe care am băut-o se intoarce acum sub formă de 
greață şi durere de cap, dar trebuie să-mi revin, pentru parada 
campionilor. N-o să ne vadă doar cei din Chicago când trecem prin 
centru, ci şi toată America de Nord. Sper că adrenalina infuzată de 
străzile pline din Chicago o să mă ajute şi o să-mi vindece 
mahmureala. 

Din fericire, Logan s-a oprit pe la mine și mi-a adus haine curate 
de dimineaţă, după ce a luat-o pe Rosie de la îngrijitoarea ei, ca să 
ne fie alături în timpul festivităților. 

Parcarea e plină cu autobuze duble pentru paradă. Toată zona e 
plină de prieteni şi rude care poartă tricourile jucătorilor lor, dar 
băieţii din echipă ies în evidenţă. Pe toţi se citesc efectele petrecerii 
de azi-noapte. 

Însă oricât de rău mă simt, o să mă bucur de fiecare moment. 
Tocmai am câştigat Cupa Sianley şi e timpul ca tot oraşul să 
sărbătorească. 


În următoarea oră, ni se dau informaţii despre paradă. Pe unde o 
să mergem, cine merge cu cine. Din fericire, ibuprofenul şi cafeaua 
şi-au făcut efectul şi mă simt din nou ca un om. Nu mai sunt la un 
pas de moarte. 

Tata şi Lindsey au venit amândoi şi poartă tricouri cu numele 
meu. Părinţii lui Maddison şi copiii au venit la scurt timp după. Noi 
doi o să mergem în autobuzul principal. O luăm spre el, cu Rosie şi 
Ella la înaintare. După noi vine un cameraman de la una dintre 
stațiile locale de ştiri, care o să filmeze totul. 

Autobuzul cu două niveluri e acoperii cu logoul echipei, iar într- 
o parte e numele meu și în cealaltă al lui Maddison. Partea de sus e 
un spaţiu deschis, fără scaune. E loc pentru toţi în timp ce facem cu 
mâna mulțimii. 

Sunt încântat să am alături şi familia mea și pe a lui Maddison, 
dar asta nu face decât să scoată în evidenţă absenţa lui Stevie. 

- Eşti bine? mă întreabă Lindsey. 

- Da. 

Nu e o minciună, dar nici adevărul absolut. Deşi e cea mai mare 
victorie a vieţii mele, simi un gol. 

- Îmi pare rău că n-a venit aseară, Ev. 

— Şi mie. 

Mă forțez să zâmbesc. Nu sunt încă pregătit să aprofundez 
semnificaţia absenței ci. 

— O să te rog să faci tu poze azi. Telefonul meu a cedat ieri, după 
ce a fost acoperit cu şampanie în vestiar. 

— Sigur că da. 

— Unchiule Zee? întreabă Ella. 

— Ce e, draga mea? 

O ridic în braţe. 

- Unde e Stevie? 

Inima mi se frânge şi mai mult. Ella mi-a pus întrebarea asta 
aproape de fiecare dată când ne-am văzut în ultimele săptămâni, dar 
azi doare cel mai tare. Faptul că-i am alături pe cei mai apropiaţi 
oameni, ca să sărbătorim, dar nu şi pe Stevie, pare ceva definitiv şi 
trist. 

Am sperat c-o să mă ierte sau o să vadă progresul meu şi poate o 
să-mi mai dea o şansă, dar mai mult de atât, voiam să ştie că o 
iubesc. Faptul că Stevie are impresia că n-o iubesc e cea mai 
deranjantă parte. 

- Nu e aici, E]. 

- O să vină? 

Privirea ei mă imploră să spun da. 

— Nu cred, îi răspund eu, trist. 

Zâmbetul Ellei dispare și ea se lasă pe umărul meu. 

— Mi-e dor de ea. 

Asta a durut. 

— Şi mie. 

Îmi înghit golul și regretul când plecăm de la United Center şi 
conducem parada prin Chicago. 


Străzile sunt pline cu fani care se înghesuie pe trotuar, toți 
îmbrăcaţi în echipamentul echipei. Uralele sunt continue, muzica 
răsună şi fanii au dus la alt nivel pancariele făcute. 

Victoria de aseară n-a fost doar pentru mine sau echipă, ci şi 
pentru oraşul pe care l-am iubit în ultimele şapte sezoane. Chiar 
dacă fanii nu pot să mă iubească pentru cine sunt, mi-a plăcut să le 
ofer un spectacol de-a lungul carierei mele. Oraşul ăsta a devenit 
casa mea şi o să-mi fie foarte dor de el. 

Ella se caţără pe spatele tatălui ei, ca să facă cu mâna mulţimii. 
Lindsey pozează tot. Eu o ridic pe Rosie, ca s-o arăt fanilor. 

Tata vine şi el şi mă ia de umeri, însă nu se uită la fani. Cu 
vederea periferică, îl văd că mă fixează cu privirea şi e foarte mândru 
de mine. Nu-mi imaginez cum ar fi fost să rateze asta. Mi-ar fi 
plăcut să nu fi fost atât de orb şi încăpățânat în ultimii 12 ani cât să 
ratam atât timp împreună. 

Aş vrea să cred că nu am regrete, pentru că totul se întâmplă cu 
un scop. Faptul că 12 ani am avut o relaţie tensionată cu tata mă 
face să-i apreciez mai mult iubirea și sprijinul. Faptul c-am lăsat-o 
pe mama să-mi controleze panica şi furia m-a ajutat să simt mult 
mai intens eliberarea de ea. Sufocarea pe care am simţit-o când Rich 
era agentul meu a făcut concedierea lui mult mai satisfăcătoare. 

Dar regret că m-am despărţit de Stevie, Sunt conştient că, dacă n- 
aş fi făcut asta, nu aş fi înfruntat-o pe mama, nu l-aş fi concediat pe 
Rich şi nici nu m-aş fi împăcat cu tata, dar faptul că am dat-o 
laoparte pe prima persoană care m-a iubit cu adevărat a fost cea mai 
mare greşeală a vieţii mele. 

Continui să fac cu mâna și să-mi etalez zâmbetul de vedetă, în 
timp ce mă străduiesc să mă concentrez asupra prezentului. Însă în 
clipa în care autobuzul întoarce pe strada următoare, Rosie încearcă 
să-mi atragă atenţia. 

Autobuzele înaintează încet, dar nu realizasem unde eram. Toată 
marea de fani îmbrăcaţi în negru şi roşu mi-au distras atenţia de la 
locaţie. Suntem aproape de apartamentul meu, dar şi mai important 
e că suntem aproape de adăpost. 

— Opreşte! 

Toată lumea mă priveşte confuză. 

— Opreşte autobuzul! 

- Zee, eşti bine? mă întreabă Maddison confuz. 

Trec pe lângă el, îndreptându-mă spre partea din față a 
autobuzului. 

Trebuie s-o văd. 

— Opreşte autobuzul! ţip la şofer, dar nu mă aude. 

Mulțimea zgomotoasă îmi acoperă rugămintea, dar Logan 
coboară repede la șoler și autobuzul se opreşte imediat. 

Rosie se duce repede după ea, iar eu o urmez. În spatele meu se 
aude scârțâitul frânelor puse de celelalte autobuze. Parada s-a oprit, 
dar nu-mi pasă. Restul lumii poate să aștepte. 

Logan are un zâmbet mândru şi înţelegător. 

- Du-te după ea, mă încurajează. 


Mulțimea devine şi mai zgomotoasă când vede c-am coborât şi 
încerc să înaintez prin mulţimea de fani, dorind să intru în clădirea 
adăpostului. 

Încearcă să mă oprească. Cer poze şi autografe, dar trec pe lângă 
ci. 

Trebuie s-o văd. 

Chiar dacă n-a venit la meci și a renunţat la noi, trebuie să ştie cât 
de mult o iubesc. Chiar dacă nu mai simte același lucru, merită să 
ştie. 

Mă bucur când văd că mai mulți cameramani mă urmează. După 
toate lucrurile prin care a trecut Stevie din cauza mea, măcar atâta 
pot să fac. Să mă asigur că toată lumea ştie c-o iubesc pe fata aia. 


CAPITOLUL 55 


Stevie 


N-am prea dormit aseară. După ce l-am aşteptat pe Zanders pe 
hol până la două dimineața, m-am întors la mine să dorm, dar peste 
câteva ore m-am trezit ca să merg la adăpost. 

Încă de la şase dimineaţa, fanii s-au înghesuit pe trotuarul din 
faţa adăpostului. Sunt foarte gălăgioşi şi mulţi câini se sperie de 
țipete, urale şi muzica tare, mai ales dacă sunt într-un loc nou şi nu 
în casa cu care erau obişnuiţi. 

Din fericire, câinii noşiri seniori n-au fost prea afectaţi de 
zgomot, dar chiar şi aşa, vreau să-mi petrec ziua aici. Aşa n-o să mă 
mai tot gândesc la faptul că încă nu l-am văzut pe Zanders. 

Cheryl şi cu mine nu aveam de gând să deschidem adăpostul azi, 
am venit doar ca să-i verificăm pe câini. E prea mare înghesuiala 
afară şi tot oraşul e blocat, sărbătorind victoria băieţilor. 

Pentru prima oară, se aude clopotelul, dar când mă duc să 
răspund, Rosie intră valvărtej în vechea ei casă. Se lipeşte de 
picioarele mele şi mă imploră să-i dau atenţie. 

Nu am vrut să mă gândesc cât de dor îmi e de ea, dar acum că e 
aici, nu pot să mai evit asta. Când Zanders s-a despărţit de mine, nu 
l-am pierdut doar pe el, ci şi pe ea. 

Mă aplec şi o mângâi în spatele urechilor. Îi ofer toată dragostea 
pe care n-am putut să i-o ofer în ultimele săptămâni. 

— Rosie, ce faci aici? 

Atunci îmi dau seama. Ridic privirea şi îl văd în ușă. 

Însă nu-mi vine să cred că e chiar el. Mă ridic lent. E chipeș, 
proaspăt tuns, cu bijuteriile lui aurii şi hainele perfect croite. Mă 
fixează cu privirea, iar inima începe să-mi bată cu putere. 


Zgomotul de afară e aproape asurzitor. În spatele lui sunt câțiva 
cameramani de la staţiile locale de știri, dar nu mă pot concentra la 
nimic decât la Zanders. 

Nu-mi vine să cred că e aici. 

Cheryl trece pe lângă mine şi iese din cameră, în timp ce continui 
să o mângâi pe Rosie din reflex. 

Zanders şi cu mine ne privim în tăcere. 

— Mă urmăreşti? reuşesc să spun într-un final. 

Zanders râde încet. 

- Nici nu ştii, Stevie. 

Zâmbetele noastre mai ușurează din tensiune, însă la un moment 
dat expresia lui Zanders se schimbă şi mă priveşte îngrijorat. 

— Mă iubeşti? 

Întrebarea mă ia prin surprindere şi nu reușesc să spun nimic. 
Ştie că-l iubesc, dar nu mă aşteptam să mă întrebe aşa direct. Însă 
este vorba de Zanders, mereu ar trebui să mă aştept la o abordare 
directă. 

— Pentru că eu te iubesc, Stevie. 

Ce? 

— Mereu te-am iubit, doar că n-am ştiut ce simt la momentul 
respectiv. N-am avut niciodată pe cineva pe care să-l iubesc și 
nimeni nu m-a mai iubit cum ai făcut-o tu. Vee, chiar dacă nu mai 
vrei să ai de-a face cu mine şi nu te învinovăţesc dac-ar fi aşa, nu pot 
să las să se termine totul între noi fără să ştii cât de mult te iubesc. 

Oare chiar spune asta? Am gura uscată şi inima îmi bate mai tare 
decât ar trebui. Eram convinsă că n-o să-l aud niciodată spunând 
cuvintele astea. 

— Cea mai mare greşeală pe care am făcut-o vreodată a fost că m- 
am despărţit de tine. Mi-am spus că o fac ca să te protejez, dar 
adevărul e că mi-era frică. Nimeni nu m-a iubit niciodată îndeajuns 
cât să rămână lângă mine şi nu mai voiam să fiu abandonat, aşa că 
am plecat înainte să pleci tu. Dar Stevie, n-a trecut nici o secundă în 
care să nu regret decizia asta. Eşti cel mai bun lucru care mi s-a 
întâmplat vreodată. Mereu o să fii. 

Zanders stă vulnerabil în faţa mea, în timp ce camerele îl 
filmează. Eu nu spun nimic. Sunt în stare de şoc. 

— Credeam că cel mai înfricoşător lucru o să fie să pierd echipa, 
să-mi pierd fanii, dar m-am înşelat. Cel mai înfricoşător lucru e să 
te pierd pe tine. În tot timpul ăsta, am trăit cu impresia că aveam 
nevoie ca tot oraşul să mă iubească, când, de fapt, nu aveam nevoie 
decât de iubirea unei singure persoane. A ta. Vee, mereu ai fost 
prima mea alegere, însă am fost dezorientat pentru o clipă. Îţi 
promit însă că nu va mai trebui niciodată să te întrebi ce loc ai în 
viaţa mea. 

Deschid gura ca să vorbesc, dar nu mă lasă. 

— Dacă vrei să fii în Seattle, o să încerc din răsputeri să joc acolo. 
Dacă vrei să te muţi altundeva, o să vin și eu. Stevie, te-aș urma 
oriunde. 

Înainte să intervin, continuă: 


— Îmi plăcea viaţa în deplasare, pentru că aşa puteam să uit că nu 
mă aşteaptă nimeni acasă. Dar sezonul ăsta, singurul motiv pentru 
care mi-a plăcut să călătoresc a fost faptul că erai şi tu acolo. Cea 
mai bună parte de acasă era cu mine. M-am îndrăgostit de tine când 
eram la înălțimea de aproape o milă. 

- Mai multe. 

- Poftim? 

— Mai multe mile de atât. 

Îşi opreşte un zâmbet. 

— Draga mea. 

Închide ochii, prefăcându-se frustrat. 

- Sunt în mijlocul unui moment. 

Râd încet. 

- Îmi cer scuze. Te rog, continuă! 

— Mulţumesc. 

Chiar dacă are expresia serioasă, ştiu că e amuzat. 

- Deci, cum spuneam, m-am îndrăgostit de tine când eram la 
înălțimea de multe mile şi te implor să mă iubeşti şi tu. De data asta 
o să te cred, Stevie. Orice o să spui, o să te cred. Mă mai iubeşti? 

Urmează un moment de tăcere şi ezitare între noi. Privirea lui 
Zanders mă imploră să-l iubesc. Cum aş putea să n-o fac? Niciodată 
nu m-am oprit din a-l iubi. N-am vrut decât să mă lase s-o fac. 

lar acum, nu doar că mă lasă, dar mă şi imploră s-o fac. 

Mă duc spre el, îmi înfăşor mâinile în jurul gâtului lui şi-l trag 
spre mine. Buzele lui sunt aşa cum mi le aminteam, calde şi 
catifelate, însă e înghețat pe loc. Parcă nu crede că asta chiar se 
întâmplă. 

Peste o clipă însă, îmi răspunde la sărut și acceptă tot ce vreau să- 
i ofer. Mă ia de talie şi-i simt inelele pe spate. Îşi plimbă limba peste 
buze şi îi ofer imediat acces. Abia când aud uralele de afară 
devenind mult mai puternice ne depărtăm puţin. Inspir adânc. Am 
nevoie de aer. 

Îşi lipește fruntea de a mea şi-şi şopteşte înc-o dată întrebarea 
disperată. 

- Mă mai iubeşti, Stevie? 

- Bineînţeles. Mereu te-am iubit. N-am vrut decât să mă laşi s-o 
fac. 

Zanders închide ochii şi dintr-odată e ca şi cum i s-a luat o 
povară de pe umeri. 

— Am crezut c-ai renunţat la mine, după ce n-ai venit la meci. 

- Am fost acolo. 

Mă priveşte atent, în timp ce mă ţine lipită de el. 

— Am încercat să ajung pe gheaţă, dar era prea aglomerat. Te-am 
așteptat la apartament. 

- Am stat la Rio. Toți am stat la el. N-am trecut pe acasă. 

— Te-am sunat. 

— Mi s-a stricat telefonul, spune el râzând. 

Îi zâmbesc şi eu. 

— N-aş putea să renunţ la tine. Te iubesc. 


Mă ia strâns în braţe. 

— Te iubesc aşa mult, Vee! 

Îl mângâi pe cap şi mă bucur de vorbele pe care nu credeam c-o 
să le aud vreodată. 

Mă mai ţine puţin strâns, apoi îşi ridică capul de pe umărul meu. 

- Cheryl, pot s-o fur azi? 

Proprietara adăpostului ne priveşte cu mândrie. 

— Chiar te rog! 

- Am nevoie să-mi fii alături. Sunt mulţi oameni afară. Eşti în 
regulă cu asta? 

— Nu mă mai deranjează, spun eu încrezătoare. 

Mă ia de mână şi mă conduce afară. Trecem de reporteri şi 
traversăm labirintul de fani, cu Rosie în urma noastră. Sunt mai 
mulţi oameni aici decât crezusem si toţi se uită la noi. 

— Aici e fata noastră! se aude dintr-un autobuz. 

Când ridic privirea, îl văd pe Rio cu casetofonul ridicat deasupra 
capului şi muzica dată la maximum. 

— Stevie! 

— Ne-a fost dor de tine, Stevie! 

— Bine, EZ! 

Toate uralele astea se aud din autobuzele pline cu jucătorii de 
hochei pentru care am lucrat anul ăsta. 

Zanders ne duce repede la autobuzul lui. Îmi face loc să urc 
prima, iar în clipa în care pășesc în el, sunt atacată cu o îmbrăţişare 
din partea lui Lindsey. 

O strâng şi eu în braţe. 

- Îmi pare rău că fratele meu a fost un idiot. 

Amândouă râdem, până când se retrage și îmi zâmbește 
recunoscătoare. 

— Stevie! 

Ella mă ţine de picioare, aşa că mă aplec la ea. 

- Îmi faci părul? 

— Absolut. 

Autobuzul se pune în mişcare, iar parada continuă. 

Maddison şi cu mine ne privim cu subînțeles. Îmi zâmbește 
recunoscător, apoi Logan mă ia în braţe. 

Zanders îmi pune mâna pe spate. 

— Vreau să-ţi fac cunoștință cu cineva. 

Mă duce la un bărbat aproape la fel de înalt ca el, care stă lângă 
Lindsey. 

— Vee, el e tatăl meu. Tată, ea e iubita mea, Stevie. 

Simt cum lacrimile mă înţeapă, dar reușesc să mă abţin. Din tot 
progresul făcut de Zanders, asta e cea mai importantă parte. Tatăl 
lui l-a iubit mereu, ca şi mine, dar i-a fost greu să ne creadă. 

Iar acum o face. 

- Mă bucur să vă cunosc, îi spun eu emoţionată tatălui său. 

— Stevie, habar n-ai cât de fericit sunt să te cunosc. 

Apoi mă ia în braţe şi-mi mulţumeşte, cât să-l aud doar eu. 


Cuvintele mi se blochează în gât. Nu pot să spun nimic, aşa că 
doar încuviinţez. 

Ne zâmbim, apoi Zanders mă lipeşte de pieptul lui din nou. 

Îmi face semn să mergem la balustradă, iar toţi fanii de hochei 
din Chicago sunt sub noi. Atunci realizez că e prima oară când 
suntem în public împreună, fără să ne ascundem. Nu mă deranjează 
atenția, chiar dacă m-am temut de faima lui Zanders. 

Vreau ca toată lumea să ştie că e al meu. 

Mă sărută pe gât şi umăr și văd că pe degetul mic îmi poartă 
inelul. Apoi spun acelaşi lucru pe care mi l-a spus în dimineaţa când 
l-a luat. 

— Al meu. 

Mă topesc în atingerea lui. 

— Şi tu eşti a mea, drăguţo. Nimic din tot ce se întâmplă acum nu 
părea în regulă fără tine. Eşti prima şi singura mea alegere, Vee. 
Mereu o să te fac să te simţi așa. 

Asta e tot ce mi-am dorit vreodată. Să fiu aleasă de persoana la 
care ţin cel mai mult. În liceu am avut prieteni care stăteau cu mine 
doar datorită fratelui meu. Am fost a doua alegere a mamei mele. 
Am avut o relaţie în care el i-a ales pe toţi, doar pe mine nu. 

Dar aici, alături de persoana pe care o apreciez mai mult decât pe 
oricine altcineva, mă simt aleasă. 

— Aveţi grijă, ăsta e un eveniment pentru toată familia, ne 
tachinează Maddison, deşi mâna lui e pe fundul soţiei. 

Zanders îi arată degetul mijlociu, iar cu cealaltă mână mă trage 
spre el şi mă sărută apăsat. 

— Te iubesc. O să te urmez oriunde, Stevie. 

Pun conversaţia asta pe pauză şi doar îl sărut. 

— Linds! Hai să deschidem șampania! Am câştigat Cupa Stanley 
şi m-am împăcat cu fata mea. Acum putem să sărbătorim! 


CAPITOLUL 56 


Zanders 


— Trebuie să-ţi luăm nişte adidaşi noi. 

Deschid ușa de la apartament şi-i fac loc lui Stevie să intre prima, 
dar Rosie ne-o ia înainte. 

- Ba nu. 

— Vee, ar trebui să fie albi. Ai tăi nu sunt. 

Îi dă jos cu o mică atitudine şi-i lasă la intrare, apoi se duce în 
sufragerie. 

— Eşti prea drăguță pentru propriul bine, ştii asta? 


Mă duc după ea și o iau în braţe. 

- Mă iubeşti. 

— Aşa e, chicoteşte ea. 

Parada a fost distractivă, dar toată ziua am aşteptat să fiu singur 
cu ea. Locul meu are altă energie când ea e aici. E mai luminos, mai 
distractiv. Când ea e aici, apartamentul e un cămin şi n-am de gând 
să mai fiu fără ea. 

Doar că nu știu exact cum o să arate viitorul. Nu ştiu unde o să 
joc anul viitor. Nu ştiu dacă Stevie şi-a luat un apartament în Seatile. 
Nu e nimic clar. Însă cel mai important e că mi-am recuperat iubita, 
iar restul putem să stabilim împreună. 

— Vee, probabil ar trebui să vorbim despre ce urmează. 

- Mai târziu. 

Merge cu spatele în sufragerie, în timp ce-și dă jos bluza. 

Fac ochii mari. În ultimele săptămâni n-am avut decât amintirea 
ei, însă acum e chiar aici. 

Verific dacă perdelele sunt trase, apoi mă uit din nou la ea. Stevie 
desface blugii, în timp ce mă fixează cu privirea. 

- Rosie! 

Probabil a adormit în camera mea, după o zi plină de adrenalină. 
— Stai acolo! Mama ta o să-l facă pe tatăl tău foarte fericit. 

Stevie râde în timp ce-şi dă blugii jos. Îi admir coapsele groase, 
burta şi sânii de care sunt obsedat, ascunși în spatele unui maiou 
atât de mulat, că pare pictat. 

Mă îndrept spre ea, pregătit să ating şi să iubesc corpul de care 
mi-a fost aşa dor în ultimele săptămâni. Însă în clipa în care ajung la 
ca, face un pas în spate. 

Are un zâmbet amuzat când mă refuză. 

— Stevie, nu te-am mai atins de câteva săptămâni. 

— Ştiu, 

— Trebuie să te ating. 

Dă din cap, în tăcere, în timp ce-şi dă maioul jos. Nu mai poartă 
decât nişte chiloţi bleumarin şi un sutien asortat. Ambele au un 
efect incredibil asupra imaginaţiei mele. Culoarea se potriveşte 
perfect cu pielea ei ciocolatie şi ochii ce au culoarea oceanului. 

Atunci am o revelație. 

— Asta e pedeapsa mea? 

— Vreau doar să mă asigur că ţi-ai învăţat lecţia, pentru că n-o să 
te mai desparți de mine niciodată. 

Zâmbetul ei e sinistru. 

- Draga mea, crede-mă, mi-am învăţat lecţia. N-o să mai fac 
niciodată greşeala asta. 

Fac un pas spre ea, dar şi ea face un pas înapoi. 

— Vreau doar să mă asigur că ai învățat cu adevărat. 

Într-un final, vine spre mine. Îşi pune mâinile pe şoldurile mele 
şi mă împinge. Mă uit în jos și sunt fascinat de decolteul ei și de 
felul în care sânii i se mișcă la fiecare pas. Nu vreau decât să-i ating 
tot corpul. Să-l simt cu mâinile şi gura. 

Ajung la canapea și mă împinge pe ea. 

- N-ai voie să atingi. Doar te uiţi. 

La naiba! 

- Bine, domnişoară Am-Încredere-În-Mine. 

Râde, apoi își trece degetele acoperite cu inele peste sâni. Îşi 
ciupeşte sfârcurile, care se întăresc. 

— La naiba, Vee. Eşti perfectă. 

Mă relaxez pe canapea şi mă întind ca un rege pe tronul lui. 

Îşi leagănă uşor şoldurile şi-mi oferă un spectacol. Îşi plimbă 
mâinile peste pielea moale şi apoi îi alunecă sub linia chiloţilor. 

În interiorul meu o implor să-i dea jos. Trebuie să-i văd sexul 
ciocolatiu, pe care nu l-am mai gustat de mult prea mult timp. 

Se joacă cu materialul, dar nu-l dă laoparte. 

— Nu mă tachina! Dă-i jos! 

Mă ascultă și-i împinge lent peste coapse, până îi cad în jurul 
gleznelor. 

Iubita mea stă goală, în toată gloria ei. E mult mai încrezătoare 
decât prima oară când am văzut-o goală şi iubesc că este în punctul 
ăsta. lar erecţia pe care o am nu face decât să confirme acest lucru. 

Despicătura dintre picioarele ei deja străluceşte, semn că e 
excitată. Penisul mi se lipeşte dureros de fermoar. Îl mut repede, ca 
să mai reduc din presiune. 

— Nu te atinge! 

— Stevie, nu poţi să stai acolo arătând aşa şi să nu mă laşi să ating 
nimic. Mă torturezi. 

— Tocmai asta e şi ideea. Dar dac-o să respecţi regulile, o să-ţi dau 
ce vrei. La un moment dat. 

Mă resemnez și mă afund pe canapea, cu brațele întinse, în 
speranţa că aşa o să-mi pot ţine mâinile la distanţă de ea. 

— Ai noroc că te iubesc. 

- Da. Mare noroc, spune ea zâmbind. 

Se urcă pe canapea, călărindu-mă, dar stă ridicată pe genunchi. 
Nu mă atinge şi nici nu-mi oferă atingerea de care penisul meu are 
nevoie disperată. 

Se mângâie în toate locurile la care ard de nerăbdare să ajung şi 
eu. Îşi plimbă degetele peste abdomen, apoi mai spre sud, iar eu le 
urmăresc drumul ca în transă. Cu cealaltă mână se mângâie pe sân 
şi se joacă cu el, dar sunt prea concentrat la mâna care o ia spre 
clitoris. 

Îl mângâie cu degetul mijlociu şi geme. 

- Dumnezeule, scâncesc eu, hipnotizat. 

Își leagănă tot corpul peste degetele ei. 

— E bine? 

— Atât de bine, şopteşte ea, muşcându-şi buza. 

— Eşti ireală, Stevie! 

În viaţa mea nu cred c-am fost atât de excitat, iar şoldurile încep 
să mi se miște involuntar. Împloră după frecarea pe care mi-o neagă. 

Stau îmbrăcat pe canapea, iar fata de care sunt îndrăgostit mă 
călăreşte şi se atinge, oferindu-mi un spectacol exclusiv. Pe lângă 
faptul că asta e o tortură, nu ştiu cum de sunt aşa norocos. 


Face cercuri mici între pliurile ei umede, iar sexul ei este cu doar 
câţiva centimetri deasupra mea. Îmi aruncă o privire inocentă. 

— Spune-mi ce vrei să vezi! 

Dumnezeule! 

Îmi las capul pe spate şi nu-mi vine să cred ce se întâmplă. Inspir 
adânc şi mă concentrez din nou asupra ei. 

— Vreau să te văd cum îţi provoci orgasm. 

Îşi ia mâna de la clitoris şi îşi întinde degetele umede în faţa gurii 
mele, cerând mai multă lubrifiere. Îi sug excitarea şi-mi plimb limba 
în jurul lor, umezindu-le. 

Apoi Stevie se mângâie din nou, iar degetul mijlociu dispare. 

Se lasă în faţă și geme. Se sprijină într-un singur braţ de spătarul 
canapelei. Sânii ei sunt fix în faţa mea şi mă imploră să-i gust. 

Spectacolul ăsta o să mă omoare. 

Se ridică în genunchi şi continuă să-şi călărească mâna. Părul 
cârlionţat i-a căzut pe faţă. Vreau să-l dau laoparte, ca s-o văd, dar în 
acelaşi timp vreau să respect regulile, ca să-mi primesc recompensa. 

Mişcările ei sunt hipnotizante. Degetul lucios intră şi iese din ea 
într-un ritm chinuitor. 

- Încă un deget, Vee. 

Îşi lasă capul pe spate şi pot să-i văd faţa. Are obrajii roşii şi ochii 
greoi, însă pe buze i se citeşte un zâmbet satisfăcut când se pătrunde 
cu două degete. 

— Ce fată ascultătoare, şoptesc. 

Îşi mişcă degetele lent. 

— Mişcă-le mai repede pentru mine! 

Înteţeşte ritmul şi este la limită, după ce își lipește palma de 
clitoris. 

— E aşa bine, scânceşte ea. 

E absolut perfectă. 

Trebuie să o ating sau să mă ating. Trebuie să fac ceva ca să mai 
uşurez din presiunea pe care o simte penisul meu prea limitat. Vreau 
să mă alătur ei, iar ce se întâmplă acum e tortură pură. Dacă nu-mi 
învăţasem lecţia până acum, faptul că se masturbează şi nu mă lasă 
să particip clar m-ar face s-o învăţ. 

Îmi strâng mâinile în pumni și încerc să mă controlez. Stevie 
trebuie să termine în curând. 

Se zvârcoleşte de la propria atingere, iar corpul îi tremură. Îi e 
greu să se mai sprijine. 

— Vreau să văd cum ai orgasm, Stevie. 

Continuă să se mişte şi să geamă. 

— La naiba, sunetele astea mă termină, drăguţo. 

Zâmbește satisfăcută. 

— Vreau să văd cum ai orgasm, Vee. 

- Zee? 

Încerc să mă controlez când o aud spunându-mi numele și arată 
așa. Îmi ling buzele. 

- Da? 

- Mă ajuţi să termin? 


Nu trebuie să mă roage de două ori. O înfăşor cu braţele şi o 
strâng de fund. O ridic odată cu mine, apoi o aşez pe canapea. Mă 
las în genunchi şi îmi lipesc limba caldă de esența ei. 

- Dumnezeule, geme ea. 

Nu ştiam că am o poreclă nouă, dar poate să-mi spună aşa când 
vrea. 

Îi tachinez zona excitată şi-mi folosesc limba într-un ritm 
chinuitor, dar o s-o las să termine, pentru că e unul dintre lucrurile 
mele preferate la care să fiu martor. 

Îmi ridic privirea spre ea. Văd că respiră mai repede, abdomenul i 
se încordează şi obrajii i s-au înroşit. Continui să o ling şi să o sărut. 
În sfârșit îi simt gustul fetei de care mi-a fost mult prea dor. 

Îmi desfac cureaua şi fermoarul, în timp ce continui s-o ling. Îmi 
scot penisul și-l mângâi. Ușurarea pe care o simi e aproape 
copleşitoare, dar n-am de gând să termin decât când o să fiu adânc 
în ea. 

- Zee, sunt aşa aproape, scânceşte ea. 

O prind de genunchi şi-i ridic, în timp ce continui să i-o trag cu 
gura. O fac să termine peste limba mea şi să se frece de mine. Gâfâie 
şi are un zâmbet satisfăcut pe faţă. Are o expresie euforică şi nu cred 
c-am văzut vreodată ceva mai sexy decât acel spectacol. 

Iubita mea stă goală, întinsă pe canapeaua mea scumpă. Mă ridic 
şi o privesc. Sunt în continuare îmbrăcat, cu excepţia penisului pe 
care-l ţin în mână. 

Privirea i se oprește asupra lui. 

— Ce spectacol mi-ai oferit, drăguţo! 

Încuviinţează şi-şi muşcă buza. 

— Ştii că va trebui să plăteşti pentru asta, nu? 

Se ridică şi dă din umeri. 

- Abia aştept. 

Se lasă în genunchi şi îmi dă pantalonii jos, apoi îmi ia penisul în 
gură. 

— Arată-mi cum îl sugi. Haide! Exact aşa. Asta e fata mea. 

Își plimbă limba în jurul vârfului, apoi mă ia atât de mult, că se 
îneacă puţin. Însă nu se opreşte. 

Îi strâng părul în mână şi împing involuntar. 

— Te iubesc, strig eu, deşi abia pot să respir. 

Îmi las capul pe spate, închid ochii și mă concentrez să nu termin 
în două secunde. 

- Dumnezeule, cât te iubesc! 

Stevie își mișcă capul şi mă ia aproape cu totul în gura ei caldă, în 
timp ce o mângâi pe obraz. 

— Fata mea talentată. 

Continui să o încurajez, dar în clipa în care suge și-și plimbă 
limba pe toată lungimea penisului, trebuie să mă retrag, ca să nu 
termin prea devreme. 

Am nevoie de aer. Stau aplecat, cu părul ei în pumn şi încerc să- 
mi revin. Într-un final, mă îndrept şi mă dezbrac. 


— Întinde-te pe canapea şi desfă-ţi picioarele! O să ţi-o trag până 
când n-o să mai poţi să mergi. 

Stevie zâmbeşte entuziasmată şi se aşază pe canapea cât să am şi 
cu loc. 

Îi desfac picioarele cu genunchiul, îmi mângâi penisul şi mă 
pregătesc să o penetrez, însă când o privesc, sunt din nou sub vraja 
ci. 

— Te iubesc, îi spun eu cu tandru. 

Stevie zâmbeşte amuzată. 

— Ai trecut de la „tati“ la „iubire“ foarte repede. 

- Spune-mi „tati“ din nou! 

Se preface olensată şi mă loveşte în piept. Mă las peste ea, 
zâmbesc şi mă bucur să fiu în braţele ei, în timp ce mă mângâie pe 
spate. 

— Te iubesc aşa mult, șoptește. 

— Poţi să mai spui asta o dată? 

— Te iubesc și o să-ţi reamintesc asta de câte ori o să ai nevoie. 

O mângâi pe faţă și-i dau părul laoparte, ca s-o văd mai bine. 

— Mi-a fost aşa dor de tine, Stevie. Îmi pare rău. 

— Uite câte lucruri bune au ieşit din asta. 

Face o pauză, ca să procesez cuvintele. 

— Dar să nu mai faci vreodată aşa ceva! 

— Niciodată. 

O sărut lent, în timp ce o pătrund uşor. 

Menţinem contactul vizual. E incredibil să fiu în ea. În ultimele 
săptămâni m-am masturbat de mult prea multe ori gândindu-mă la 
ca, dar nimic nu se compară cu asta. 

Continui să o pătrund lent şi ne mişcăm împreună, până când 
mă sprijin în coate şi aşa am mai multă stabilitate să înteţesc ritmul 
şi presiunea. Îmi pun mâna în jurul gâtului ei. Stevie e complet 
pierdută în moment. O tot penetrez, de data asta cu forţă. Nu-mi 
vine să cred cât de frumoasă e sub mine şi cum i se mişcă sânii la 
fiecare mişcare. 

Cârlionţii îi sunt întinşi sub ea și îi observ şuviţele blonde. 
Aproape îmi pierd controlul când ni se conectează privirile. 

— La naiba, cum de te pricepi aşa bine la asta? 

Închid ochii şi o simt în timp ce se mişcă pe penisul meu. Mă 
aplec înainte, îi iau unul din sfârcuri în gură şi-mi pun mâinile pe 
fundul ei. O penetrez din ce în ce mai repede. Mă apropii de orgasm 
şi ştiu că şi ea. 

Îşi înfăşoară braţele în jurul umerilor mei şi se ascunde în mine, 
Jăsându-mă să fac ce vreau cu corpul ei. 

— E atât de bine, scânceşte, în timp ce începe să tremure. 

- Nu te opri, Vee! Vreau să termini peste mine. 

Nu se opreşte. Continuă să se miște, până când o copleșește 
orgasmul şi nu mai are pic de control asupra corpului ei. 

O sărut în timp ce o ţin strâns. O mai pătrund de două ori, iar 
vaginul i se contractă în jurul meu. Îmi pierd şi eu controlul odată 
cu ea. 


— Te iubesc, îmi reaminteşte printre gâfâituri, în timp ce mă ţine 
de gât. 

Zâmbesc. Nu mi s-a spus niciodată asta aşa, dar până acum nici 
nu mi-am dorit să se întâmple. Însă nu m-ar deranja s-o aud pe 
Stevie spunând aşa ceva în fiecare zi, pentru tot restul vieţii. 

O iau de ceafă şi o ţin lipită de mine. 

— Şi eu te iubesc. 

Stăm în tăcere câteva clipe, cât ne revenim din extaz. Nu mai pot 
să mă abţin. 

— Ţi-ai închiriat un loc în Seattle? 

— Zee, eşti încă în mine, râde ea. 

— Ştiu, dar azi e prima mea zi în afara sezonului și pot în sfârşit să 
vorbesc cu echipe. Aşa că, dacă o să mergi în Seattle, trebuie să dau 
niște telefoane, să văd ce pot să fac. 

Se ridică uşor de pe penisul meu și stă în poala mea, în timp ce o 
țin în braţe. 

- Nu mi-am închiriat, dar mi-am găsit un loc de muncă. 

— Acolo vrei să fii? 

Mă mângâie uşor pe față. 

— Vreau să fiu unde eşti tu. Eu pot să-mi găsesc de lucru oriunde. 
Chiar dacă nu e ceva care-mi place aşa mult. Cel mai important e să 
fii ales intr-o echipă. 

— Dar aş vrea să faci totuşi ceva ce-ţi place. 

Stevie ridică din umeri. 

— Aveai dreptate. Nu-mi place aşa mult să fiu însoţitoare de zbor 
şi, dacă am timp să fac voluntariat la un adăpost de câini, eu sunt 
fericită. 

O sărut pe frunte. 

— O să fie ciudat să nu vii în deplasare sezonul următor. Dar cel 
puţin o să te am acasă, 

Oftează fericită şi se lasă pe umărul meu. 

- Vorbesc serios, Stevie. Am nevoie de tine acasă. Vreau să te 
muţi cu mine. 

Mă priveşte încruntată. 

— Chiar dac-o să stăm aici doar vara, vreau să te muţi cu mine. Şi 
când plecăm, vreau să stăm împreună. Dacă nu pot să te am alături 
la următoarea deplasare, vreau să mă bucur de tine în fiecare 
secundă când sunt acasă. 

O văd cum se înroşeşte şi pe buze îi apare un zâmbet pe care 
încearcă să-l suprime. 

— Mi-ar plăcea. 

— Serios? o întreb eu şocat. 

N-am mai locuit cu nimeni din colegiu. Am învăţat să-mi 
apreciez spaţiul. Însă acum vreau să fiu sufocat de prezenţa lui 
Stevie. 

- Da. 

O mângâi pe faţă şi o sărut, în timp ce corpul meu se trezește 
pentru runda a doua, însă soneria ne întrerupe. 


- Domnule Zanders? A venit un Scott la dumneavoastră. Spune 
că e managerul echipei, se aude portarul. 

Stevie şi cu mine ne privim derutaţi. Se dă laoparte și mă lasă să 
mă duc la ușă. Apăs pe buton, ca să-i răspund. 

— Păâl.... 

Ezit şi mă uit la fata goală de pe canapea. Stevie îmi fac semn să-l 
las să urce. 

— Trimite-l sus! 

Stevie se ascunde în camera mea, iar eu îmi trag nişte pantaloni 
de trening şi îl întâmpin pe Scott. 

- Îmi pare rău c-am dat buzna aşa, dar nu răspundeai la telefon, 
zice el dând mâna cu mine. 

— Mi s-a stricat după meciul de aseară. E totul în regulă? 

Tocmai l-am văzut pe Scott la paradă acum câteva ore. Ar fi putut 
să vorbească cu mine atunci. 

- Da, dar speram că putem să vorbim. 

Se uită la canapea şi caută un loc unde să se așeze, însă observă 
hainele împrăştiate prin sufragerie. 

— Bineînţeles, râde el. 

Îl privesc fără nici o părere de rău. 

— Tu eşti cel care vine la mine acasă imediat după ce m-am 
împăcat cu iubita, Ce credeai c-o să găseşti? 

- Bine punctat! 

Scott se aşază la masa din sufragerie şi scot nişte apă plată. 

— Ce s-a întâmplat? 

— Aşa cum ştii şi tu, sezonul s-a terminat ieri. N-am puiut să 
vorbim cu tine legal şi voiam să te lăsăm câteva zile, ca să te bucuri 
de victorie. Dar după ce ai zis la televizor că eşti dispus să pleci din 
Chicago, ne-am gândit să nu mai aşteptăm. 

— Cu ce? 

- Zanders, ai fost o parte esenţială a organizaţiei noastre în 
ultimele şapte sezoane şi ne place să te avem în Chicago. Credeam 
că măcar o să ne oferi curtoazia unei conversații, înainte să semnezi 
cu altă echipă. 

— Scott, tot sezonul am aşteptat să mi se prelungească contractul. 
Despre ce vorbeşti? 

- Am făcut o ofertă în octombrie. Tot sezonul am așteptat să 
semnezi, aşa c-am fost surprinși când ai vorbit în faţa camerelor de 
filmat despre mutat. Credeam că măcar o să ne anunţi mai întâi. 

- N-am vrut să plec. Am muncit tot anul așteptând un contract 
nou CU voi. 

Scott mă priveşte şocat. 

— Am făcut oferta de la primul joc pe teren propriu. Agentul tău 
tot negocia, spunea că salariul nu e destul de mare pentru tine. Știu 
că nu e o mărire, dar atât ai câştigat şi până acum şi nu stăm prea 
bine cu bugetul. Nu putem să-ţi oferim mai mult. 

Alurisitul de Rich! Nu-mi vine să cred ce aud. 

- Scott, n-am ştiut de nici un contract, îţi jur! L-aş fi semnat 
imediat. Nu-mi păsa de bani. Nu voiam decât să rămân aici. 


— Agentul tău venea în fiecare lună, spunând că nu eşti mulţumit 
de ofertă. 

- De asta l-am şi concediat. E lacom. Nu încerca să obţină un 
salariu mai mare pentru mine. Voia doar un comision mai mare 
pentru el. 

— Te vrem înapoi. Mereu te-am vrut. Asta e echipa lui Maddison 
şi a ta. 

Oare? Aș vrea să cred asta, dar mai degrabă a fost echipa lui 
Maddison şi a reputației pe care mi-am creat-o în presă. Nu știu 
dacă oraşul ăsta vrea o schimbare de dinamică. 

— Nu ştiu ce să zic, Scott. Nu vreau să continui jocul pe roluri pe 
care l-am avut cu Maddison de când a venit în echipă. M-am 
săturat. Ştiu că umple locurile la meciuri, dar nu mai pot s-o fac. 
Vreau ca oamenii să ştie că sunt jumătate din Active Minds. Vreau să 
mă placă pentru mine şi nu cred că asta o să se întâmple în Chicago. 

Scott se opreşte şi ezită. 

— Ai intrat pe internet azi? 

- Mi s-a stricat telefonul. 

Scott îl scoate pe al lui şi îmi arată ecranul, după ce scrie ceva. 

- Pe lângă faptul că oamenii sunt obsedaţi de tine şi de Stevie, 
datorită declaraţiei de dragoste pe care i-ai făcut-o şi care a fost 
filmată, fanii Chicago s-au panicat după ce ai spus c-o să pleci. 
Zanders, toată lumea te vrea aici. Știu că articolele de acum câteva 
săptămâni nu au fost prea plăcute, dar alea sunt o nimica toată în 
comparaţie cu toţi oamenii care ţin la tine. Uite! 

Are dreptate. Sunt mesaje peste mesaje ale fanilor disperaţi să 
imbrac tricoul Raptors şi sezonul viitor. De asemenea, lumea ne 
susține pe mine şi pe Stevie şi abia aştept să-i arăt asta mai târziu. 
Nici un fan din Chicago nu vrea să plec. 

Însă fanii altor echipe comentează cât de mult le-ar plăcea să fiu 
în echipa lor. 

Mulţi menţionează Active Minds şi spun că nu observaseră că nu 
e doar organizaţia lui Maddison, ci şi a mea. Sunt poze cu tata şi cu 
mine de la paradă. Comentarii despre adopţia lui Rosie și mult 
material cu adăpostul. 

- Nu ştiam de toate astea, îi spun lui Scott când îi dau telefonul 
inapoi. 

- Chicago te vrea. Mereu te-am vrut. Putem să schimbăm 
povestea, Zanders, dar noi, ca organizaţie, ştim deja ce fel de om eşti 
şi de asta te vrem. Ne place la nebunie că faci parte din echipă. Te 
vrem înapoi, cu orice preţ. 

Urmează o tăcere lungă. 

— Nu pot să iau nici o decizie până când nu vorbesc cu Stevie. 

- Bineînţeles. 

— Dar dac-o să semnez cu voi, o să am o condiţie care nu se 
negociază. 

— Orice. 


- E totul în regulă? mă întreabă Stevie de pe pat, unde stă 
îmbrăcată doar în tricoul meu. 

Mă apropii de ea şocat. 

- Chicago vrea să-mi prelungească contractul. 

— Ce? sare ea entuziasmată. 

Mă întind și o trag lângă mine. 

— Se pare că mi-au făcut o ofertă de la începutul sezonului, dar 
Rich nu mi-a zis nimic. 

— Afurisitul de Rich! 

— Ce crezi c-ar trebui să fac? 

— Ce vrei să faci? mă întreabă ea, mângâindu-mă pe obraz. 

- Nu ştiu sigur. 

— Ba ştii. Nu vrei să pleci din Chicago, la fel cum nici eu nu vreau. 
Familia ta e aici. Nu poţi să mă priveşti în ochi şi să-mi spui că 
unchiul Zee ar fi de acord să se mute departe de Ella. 

- Dumnezeule, nu. Are deja patru ani. Ce o să fac? O s-o văd 
doar vara, până o să ies la pensie? 

— Exact. Dacă Chicago îţi oferă ce vrei, acceptă! Asta e casa ta. 

— Mă laşi să te transform oficial în „mătuşa Vee“? 

— Ai face bine s-o faci. 

Ne privim, în timp ce Stevie mă mângâie. 

- Dacă vrei un Început nou la o altă echipă, o să te urmez 
oriunde. Dar nu cred c-o să fii mai fericit altundeva decât în 
Chicago. Asta ţi-ai dorit tot sezonul. 

— Da, dar m-am pregătit pentru final şi m-am detaşat. 

— Cred că e îndeajuns, Zee. Când ne-am întâlnit, să pleci din 
Chicago era cea mai mare teamă a ta. Acum ești pregătit să pleci 
dacă o să fie nevoie, dar doar pentru că te-ai maturizat destul cât să 
ştii că o să fii bine şi altundeva, nu înseamnă că şi trebuie să pleci. 

— Tu vrei să rămân aici? întreb plin de speranţă. 

— Ryan e aici şi adăpostul. Dacă am un cuvânt de spus, atunci da, 
vreau să rămân. 

— Stevie, mereu ai un cuvânt de spus. Asta e decizia noastră, nu 
doar a mea. 

— Îţi oferă ce vrei? 

— Da, dar le-am spus că semnez cu o singură condiţie. 

- Care anume? 


EPILOG 


Zanders 


Patru luni mai târziu - octombrie. 


- Zee, trebuie să plecăm. O să întârzii la meci şi trebuie să ne 
oprim şi la adăpost. 

O iau în braţe pe Stevie şi o trag mai aproape, cât să stea şi pe 
pieptul meu, nu doar pe braţ. 

- Încă puţin, nu sunt pregătit să plec. O să fie prima oară când o 
să fiu fără tine din iunie. 

Rosie mă privește şi-şi odihnește capul pe abdomenul meu, în 
timp ce le ţin încă puţin în braţe pe fetele mele. 

- Sunt numai trei zile. 

- Nu-mi reaminti! Nu-mi vine să cred că-mi plăceau meciurile în 
deplasare. 

Stevie râde. 

— Nu ştiu când ai devenit aşa disperat după afecţiune, dar e 
adorabil. 

După ce mă sărută, se joacă cu inelele de pe degetele mele și se 
opreşte la cel pe care l-am furat de la ea. 

— O să treacă repede. 

— Ce o să faci cât o să fiu plecat? 

- Nu ştiu. Probabil o să am o seară a fetelor cu Logan, Ella şi 
Rosie. 

— Fără mine? 

- O să încercăm să nu te facem prea gelos. Mâine mă duc la 
meciul lui Ryan, iar vineri o să fiu la adăpost. lar sâmbătă avem 
sesiunea de terapie de familie. 

- Cum ţi se pare? 

- Bine. Merge bine. Nu e ca şi cum n-am vrut să mai am o relaţie 
cu mama, dar nu mai puteam să continuăm în acelaşi ritm. 

Îi zâmbesc mândru. Credeam că va trebui să impun nişte limite 
ca s-o ajut, dar Stevie s-a descurcat foarte bine şi singură. 

Mama ei a încercat s-o contacteze toată vara, dar Stevie a tinut-o 
la distanţă. Abia la sfârşitul lui august a început să pomenească 
despre reluarea comunicării. 

Cea mai mare teamă a mea era că mama ci va avea acces uşor să-i 
spună ce voia. Însă Stevie ne-a surprins pe toţi când a sugerat că pot 
vorbi din nou doar în timpul sesiunilor de terapie de familie, la care 
să participe şi fratele sau tatăl ei. 

Asta e deja săptămâna a patra de când au început şi pare fericită. 
Terapeutul a fost recomandati de Eddie şi-n fiecare sâmbătă după- 
amiază, după ce Stevie opreşte calculatorul, pare mai puţin 
împovărată. Ca şi cum în fiecare săptămână mai dispare din 
toxicitatea acelei relaţii. 

Iniţial, nu mi-a plăcut ideea, dar Neal, tatăl lui Stevie, ne-a vizitat 
de câteva ori astă-vară și m-a ajutat să mă obişnuiesc cu ideea. Cred 
că e unul dintre cei mai buni oameni pe care-i cunosc și nu vrea 
decât ca familia lui să fie întreagă din nou, aşa că nu pot să-l 
invinovăţesc că încearcă. 

— Zee, trebuie să ne dăm jos din pat. Am întârziat. 

Stevie se dă jos din pat înainte s-o pot opri. 


O mai mângâi o dată pe Rosie, apoi mă ridic. Îmi pun cămașa, 
pantalonii şi un sacou. Strâng din sufragerie tot ce am uitat să 
împachetez: căştile, încărcătorul de telefon, ochelarii de soare. După 
ce am stat în Chicago toată vara, aproape c-am uitat cum e să 
călătoresc. Sau nu mai vreau s-o fac. 

- Să nu uiţi că tatăl tău vine duminică cu iubita lui şi după- 
amiază o să fie petrecerea aniversară a lui MJ, strigă Stevie din 
dormitor. 

— Ştiu. I-am luat deja un cadou din partea noastră. 

Stevie mă privește deruiată. 

— Ba nu. Eu i-am luat deja un cadou lui MJ din partea noastră. Ce 
i-ai luat? 

— Am găsit un trening Prada foarte drăguţ, mărimea lui. 

Stevie izbucnește în râs. 

- Ce e? 

- Zee, împlineşte un an. 

- Drăguţo, trebuie să-i înveţi de mici. Tu ce i-ai luat? 

— Câteva cărți şi jucării. 

Spune asta lent, de parcă vrea să se asigure că procesez cuvintele. 

— Ei bine, să-ţi treci numele pe cadoul ăla şi eu o să mi-l trec pe al 
meu. O să vedem care o să-i placă mai mult lui MJ. 

Își dă ochii peste cap și se întoarce în dormitor, iar în timpul ăsta 
imi spune: 

— Stai liniştit, nu trebuie să-ţi treci numele pe al tău. O să-şi dea 
toţi seama cine a cumpărat un costum Prada unui copil de un an. 

Dacă replicile isteţe ar fi un limbaj al dragostei, atunci clar ar fi al 
nostru și am de gând să fac asta cu Stevie pentru tot restul vieţii. 

Apartamentul meu întunecat şi masculin e acum plin de culoare. 
Când Stevie s-a mutat acum patru luni, nu şi-a adus doar energia 
luminoasă, ci şi descoperirile din magazinele second-hand. Nu se 
potrivesc neapărat cu decorul meu, dar sunt ale ei şi sunt fericit să le 
am aici. Înseninează locul, exact ca ea. 

Rosie intră în bucătărie şi vine la mine, iar eu îi ofer toată 
dragostea pe care n-o să pot să i-o dau în următoarele trei zile. Chiar 
dacă nu-mi place că Stevie n-o să fie în deplasare cu mine sezonul 
ăsta, sunt încântat că Rosie poate să stea acasă. 

— Eşti gata? mă întreabă Stevie. 

Mă ridic şi rămân mască când o văd. 

- La naiba, Vee, ce bine arăţi! 

Face o piruetă şi-şi arată cu mândrie blugii negri mulaţi şi tricoul 
Raptors tăiat, cu numele şi numărul meu. Arată incredibil, cu toate 
că poartă tot adidaşii ei Nike vechi. l-am cumpărat unii noi, care 
stau în dulap. 

— Îţi place? 

Îi ridic mâna deasupra capului și o învârt din nou. 

- Te ador. Eşti superbă. O să-mi fie dor de tine. 

Mă ia în braţe şi mă sărută. 

— Şi mie. Sună-mă cât de des vrei! 


— Fii sigură de asta. O să te sun întruna în astea trei zile. Hai să 
mergem! 

Îmi parchez maşina în faţa adăpostului, iar faţada e complet 
schimbată faţă de acum câteva luni. Vopseaua e proaspătă, firma e 
nouă şi atrage atenţia, iar acoperişul a fost reparat. 

Când am decis să-mi extind contractul cu Raptors, condiţia mea 
a fost ca organizaţia să sprijine financiar adăpostul. 

A fost un succes mai mare decât mi-aş fi imaginat pentru toate 
părţile incluse. Banii investiţi în adăpost nu afectează bugetul 
organizaţiei, dar după ce au aflat de Cheryl şi de câini, au fost 
încântați să-i ajute. Fondurile donate au renovat complet clădirea 
odată dărăpănată şi au adus pături, jucării și paturi noi pentru câini. 
Toate medicamentele şi mâncarea sunt plătite şi, pentru prima oară 
de la moartea soţului ei, Cheryl nu mai trebuie să-şi facă griji pentru 
chiria de luna viitoare. Totul e plătit. 

Însă partea mea preferată e că acum Cheryl a putut s-o angajeze 
pe Stevie cu normă întreagă. După momentul nostru emoţionant 
difuzat la televizor, popularitatea adăpostului a crescut considerabil. 
Locuitorii din Chicago au venit să adopte, neştiind înainte de 
existența unui astfel de loc. Aşa că Cheryl a avut nevoie de ajutor. 

Acum, câinii stau mai puţin de o lună în adăpost. Destul cât să 
fie aduși la zi cu nevoile medicale, iar apoi sunt adoptați şi ajung în 
casele lor noi. 

Echipa a adorat să fie implicată. Câţiva jucători chiar au adoptat 
de aici şi, cum cauza a fost una dragă băieţilor, organizaţia a decis să 
aducă parteneriatul şi la meciurile pe teren propriu. 

Începând cu meciul de diseară, Stevie o să vină la toate meciurile 
noastre locale cu unul dintre câini. Între reprize, vor afişa 
informaţiile adăpostului pe ecran. Nu cred că vor mai fi în adăpost 
prea mulţi câini după ce 23 000 de fani Raptors îi vor vedea. 

Chiar dacă Stevie n-o să fie cu mine în deplasare, o să vină la 
fiecare meci pe teren propriu şi, mai mult de atât, ştiu c-o să fie în 
Chicago şi o să facă ce-i place. 

— Azi pe cine iei? 

Deschid ușa, ca să intre prima. 

- Pe Teddy. Mixul de terier care a fost adus aici la începutul lui 
septembrie, spune ea entuziasmată. 

— Îl iubesc pe Teddy. 

Stevie se întoarce entuziasmată spre mine. 

— Sau putem să-l adoptăm noi? 

Sugerează asta de fiecare dată când e abandonat un câine nou. 

Mi-e greu s-o refuz, mai ales când vine vorba de asta. De fiecare 
dată când unui câine i-a fost greu la adăpost, l-am luat la noi. Până 
la urmă, le-a găsit case tuturor. Însă într-o zi nu m-ar deranja încă 
unul. Sau un apartament plin cu câini. 

— Dar cred c-o să fie o coadă lungă de adoptatori după seara asta, 
zice ea, înainte să apuc să-i răspund. 

Cheryl îl scoate pe Teddy, care are blana perfect aranjată, o 
bandană cu Raptors şi e pregătit pentru meci. I-l dă lui Stevie, iar 


cățelul o pupă fericit pe fata mea. 

— I-ai arătat? o întreabă Cheryl. 

- Ce anume? Stevie are un zâmbet cu subînțeles. Îl mută pe 
Teddy în cealaltă mână şi îmi întinde un formular de adopţie. 

— Ce e ăsta? 

- Mai ştii când ţi-am spus că unii dintre câini ar fi grozavi la 
terapie? Datorită fondurilor echipei, Cheryl a putut să adopte un 
dresor specializat şi o să facem asta. 

Stevie îmi arată ultimul paragraf de pe pagină. 

— Aici scrie că, dacă adopţi un câine din programul de terapie, 
trebuie să participi la un anumit număr de evenimente Active Minds 
pe parcursul anului. Ne-am gândit c-o să fie grozav pentru copii şi 
pentru căţei. 

— Ce? Vee, vorbeşti serios? 

Stevie încuviinţează. 

- Nu ştiu ce să spun. E incredibil. Mulţumesc. Vă mulțumesc 
amândurora. 

Clipesc repede şi mă uit la paragraf, pentru că nu pot să le 
privesc, 

Rosie a avut un impact mare asupra vieţii mele, inclusiv asupra 
sănătăţii mintale şi tocmai de asta vreau ca Raptors să susțină acest 
loc. Nici nu pot să-mi imaginez cât m-ar fi ajutat să am un animal 
care să mă calmeze când eram mai mic. O să fie incredibil pentru 
copiii de la Active Minds. 

Stevie mă mângâie pe braţ, apoi îmi şopteşte: 

— Te iubesc. 

Privesc uimit formularul, în timp ce Stevie îşi arată din nou 
sufletul frumos. 

— Şi eu te iubesc. 

- Bun, hai c-o să întârziaţi! Să-mi trimiţi poze cu Teddy pe ma- 
rele ecran, spune Cheryl. 


United Center a devenit a doua casă când intru în al optulea an 
în ligă. Însă cred că sezonul ăsta o să petrec mai mult timp aici decât 
am făcut-o înainte. Între meciurile mele şi ale lui Ryan, aş putea la 
fel de bine să mă mut în arenă. 

Faptul că după meci o să plec direct m-a tot bântuit. Nu sunt 
prea entuziasmat să înirunt realitatea lipsei lui Stevie din avion, dar i 
se întâmplă prea multe lucruri bune în Chicago ca să-mi plâng de 
milă. În primul rând, e prima oară de când fratele ei a trecut la 
profesioniști când Stevie poate să participe la toate jocurile lui de pe 
teren propriu, pentru că nu călătoreşte. 

Stevie e încântată și ştiu că şi el e. 

- Zee, eşti pregătit mă întreabă Maddison, care-şi pune sacoul 
după prima victorie a sezonului. 

Îmi iau portofelul, telefonul şi cheile şi-l urmez afară din vestiar. 

Fanii s-au strâns afară şi vor o poză, un autograf. Chiar şi doar 
să-i vadă pe cei mai noi câștigători ai Cupei Stanley. Le fac pe plac. 
Face parte din noua mea imagine, în care sunt eu însumi. 


Fanii mă plac mai mult acum decât când mă prefăceam că sunt 
altcineva. 

Noul agent al lui Maddison şi al meu e un tip familist, care a 
înţeles ce fel de oameni suntem. Nu pune presiune să menţinem 
aparențele şi ne aduce doar oportunităţi cu care ne simţim 
confortabil. Atât el, cât și organizaţia au prioritizat promovarea 
fundaţiei Active Minds, care în ultimele luni a devenit mult mai 
apreciată, după ce oamenii au aflat că sunt cofondatorul ei. 

E plăcut să fiu susţinut atât de agentul meu, cât şi de întreaga 
franciză de hochei. Simt în sfârşit că pot să fiu eu însumi, fără să fiu 
pedepsit pentru asta. 

Lista de clienţi a lui Rich se apropie de zero. Dintre toţi oamenii, 
ştie foarte bine că paparazzii adoră un scandal bun, iar veştile circulă 
repede. După ce au aflat şi ceilalţi sportivi ce mi-a făcut, au început 
să-l concedieze. 

Dar Rich e cel care a ratat o ocazie, pentru că duoul pe care-l am 
acum cu Maddison e mult mai popular decât cel de dinainte. Cine 
ar fi crezut că fanii Chicago vor iubi această versiune autentică şi 
fericită a mea, care are un câine și e fericit să stea acasă în 
weekenduri? 

Dar nu mă înţelegeţi greşit. Tot o să fac ravagii pe gheaţă dacă se 
apropie cineva de oamenii mei. Mereu o să fiu extrem de protector 
cu ei. 

- Unchiule Zee, ce-mi aduci anul ăsta? Ella îmi sare în braţe în 
clipa în care ajung în parcarea jucătorilor. 

O ridic și merg spre mama ei şi Stevie. 

— Nu știu. Ai patru ani acum, cred c-ar trebui să trecem la nivelul 
următor. Ce vrei din fiecare oraş pe care-l vizităm? 

— Nu ştiu, poate haine noi sau o păpuşă. 

De la magneti, a trecut la păpuşi. Ce schimbare! 

— Vrei câte o păpușă din fiecare oraș pe care-l vizităm? Asta 
înseamnă multe păpuşi. 

— Exact, răspunde ea simplu. 

Apoi ridică din umeri, de parcă să ceri 31 de păpuşi e o nimica 
toată. Apoi face ochii mari când se uită peste umăr. 

- Bună, tati! 

Se zvârcoleşte să-i dau drumul şi fuge la el. 

O pup pe Logan pe obraz și îl gâdil pe MJ pe burtă, ca să-i aud 
râsetul. Apoi o văd pe Stevie că mă așteaptă lângă maşina alăturată. 

O iau în brațe. 

— Bine jucat! Bătaia aia a fost destul de sexy. A avut un anumit 
efect asupra mea, spune Vee, în timp ce mă mângâie pe spate. 

- Nu-i aşa? zic în timp ce-mi etalez fața. Uită-te la frumuseţea 
asta! E neatinsă şi perfectă. 

Stevie îşi dă ochii peste cap, dar deja s-a obişnuit cu mine. 

- Cum a mers cu Teddy? 

Amândoi ne uităm la cățelul entuziasmat de jos, care dă din 
coadă aşa repede, că abia se vede. 


— Super. Cheryl spune că are o mulţime de mesaje de la oameni 
care vor să vină şi să-l vadă. 

- Rio a spus câ e interesat. 

— Ar trebui să sune la adăpost când vă întoarceţi. S-ar potrivi cu 
Teddy. Îmi amintesc unul de altul. 

Teddy ne priveşte, disperat după atenție. 

- Înţeleg de ce. 

Mă topesc în Stevie şi-mi ascund faţa în părul ei. 

— Nu vreau să plec. 

- O să fii bine. S-o saluţi pe Indy din partea mea. Va trebui să-i 
sărbătorim promovarea când o să vă întoarceţi. 

- Tara nu mai e? 

- Nu. A fost concediată pentru socializare cu clienții. Ca să vezi! 
Indy e acum la conducere. 

— Ştii, Stevie, nu mai eşti însoțitoare de zbor. N-ai cum să fii 
concediată şi-mi amintesc ceva despre un club la înălțime din care 
îmi doresc să fac parte. 

- Îmi pare rău, dar n-o să fac sex într-un avion public. 

Ridic o sprânceană. 

- Dacă ai impresia că n-o să închiriez un avion privat ca să se 
întâmple asta, înseamnă că nu mă cunoşti prea bine, drăguţo. 

— Eşti ridicol, zice ea amuzată, 

- Mă iubeşti. 

— Ştii bine că da. 

— Hai, omule, trebuie să mergem la aeroport, spune Maddison. 

— Sunt doar câteva zile. Te iubesc. Disirează-te cu coechipierii tăi! 

O mângâi pe obraz, o sărut pe gât și apoi pe buze. Amândoi 
zâmbim, conştienţi că sunt prea disperat acum, dar îmi asum. 

— Te iubesc, Vee. 

O mai sărut înc-o dată, după care plec cu Maddison. 

- Când o să oficializezi relaţia? mă tachinează, când suntem 
destul de departe de fete cât să nu ne audă. 

Îmi dau ochii peste cap când mă așez pe locul pasagerului din 
camionul lui. 

— Ştii, nu toată lumea se căsătoreşte când îşi întâlneşte persoana. 

— Da, dar tu nu ești toată lumea. Deci care-i treaba? O s-o ceri sau 
nu? 

— Lewis lucrează la inel. Am avut scuza perfectă să-i iau măsura 
acum câteva luni, când am fost să-i cumpăr inele. Ar trebui să fie 
gata în curând. 

— E foarte extravagant, nu-i așa? 

— Doar mă cunoşti. 

Maddison iese din parcare, în timp ce eu mă uit la Stevie. 

— Bun-venit în club! E oribil să pleci de acasă, spune Maddison. 

Stevie îmi face cu mâna şi îmi zâmbeşte dulce. Nu-mi vine să 
cred cât de norocos sunt, să mă întorc acasă la ea. 

Niciodată n-am crezut c-o să spun asta, dar constat: 

- Urăsc meciurile în deplasare! 


PLAYLISI 


Planez — Jeremih feat. J. Cole 
Imported - Jessie Reyes & 6LACK 
Swim - Chase Atlantic 

You Got It - VEDO 

Feels - Kehlani 

safety net — Ariana Grande feat. Ty Dolla Sign 
I Like U - NIKI 

Love lies - Khalid & Normani 

Close - Nick Jonas feat. Tove Lo 
Every Kind of Way - H.E.R. 

One În A Million - Ne-Yo 

Hrs and Hrs - Muni Long 
Conversations in the Dark - John Legend 
Constellations - Jade LeMac 

love you anyway - John K 

Medicine - James Arthur 

Say You Love Me - Jessie Ware 

Half a Man - Dean Lewis 

Always Been You - Jessie Murph 

Get You the Moon — Kina feat. Snow 
Hard Place - H.E.R. 

Best Part - Daniel Caesar feat. H.E.R. 


MULTUMIRI 


Pentru mama - Îți multumesc c-ai fost entuziasmată de toate 
detaliile, chiar dacă n-ai voie să-mi citeşti cărțile. Îți apreciez 
sprijinul. 

Pentru Camille — Îți mulțumesc că eşti Indy a mea. Eşti cea mai 
tare colegă, devenită parteneră de călătorii, devenită cea mai bună 
prietenă. Faptul că în ultimii şase ani am călătorit cu tine pentru 
muncă a creat cele mai frumoase amintiri. Mereu eşti deschisă să 
mâncăm brunch în deplasare şi asta e tot ce mi-aş putea dori de la o 
prietenie. 

Pentru Allyson - Îti multumesc pentru incurajári şi susținere. 


Fiind o cititoare avidă şi una dintre cele mai apropiate prietene, 
mereu abia aştept să-ţi povestesc despre tot procesul. Am fost foarte 
entuziasmată să citeşti cartea asta. 

Pentru Erica - Îţi mulţumesc pentru editările fantastice pe care le 
faci. Sunt foarte recunoscătoare că la povestea asta a lucrat cineva 
care a înțeles umorul şi tonul. Sunt foarte recunoscătoare pentru 
tine. 

Pentru Becka, Hannah, Jane şi Ki - Vă mulţumesc pentru că mă 
ascultați şi pentru toată iubirea pe care ne-aţi dat-o lui S, Z și mie. 
Grupul de conversații e... Nu spun mai mult. 

Pentru cititorii mei — Vă mulţumesc pentru tot. Vă mulțumesc că 
mi-aţi fost alături şi m-aţi susţinut în călătoria asta. Tot ce se 
întâmplă e datorită vouă. Cel mai mult, vă mulţumesc pentru toată 
iubirea pe care i-aţi arătat-o lui Zanders. Sper că povestea lui se 
ridică la nivelul aşteptărilor şi sper c-o să vă placă cartea asta la fel 
de mult ca şi mie. 


